
TURINYS 


I 


KAROLINGAMS IR BAŽNYčIAI EUROPOS KULTŪRA 
BETVARKANT 


1. Europos kultūrą nuo priešų apginti VIII amžiuje tegalėjo vieni 
Frankai, o kultūrinis Europos gyvenimas sumizgęs buvo su Bažnyčia. 
Taigi, kultūrai suvienyti reikėjo bendro Frankų ir Bažnyčios darbo. 
Bet pačiai Bažnyčiai trūko vienovės. Frankų karalystės Bažnyčia fak- 
tiškai nepriklausė popiežiaus, nors moralinis jo autoritetas visoj Euro- 
poj ir didelis buvo. Vienus Anglus tikrai tejungė su Roma bažnytinė 
organizacija (1—5). 

2. Frankų Bažnyčia padėjo Merovingams tvarkyti ka- 
ralystę. Buvo ji, be to, visuomenės mokytoja ir auklėtoja, nors jos pa- 
čios kultūra ir didžiai nusmuko; turėjo didelės socialinės ir politinės 
įtakos. Be valdininkaujančių vyskupų karaliai, tikrai, negalėjo valdyti 
krašto. Frankų Bažnyčia sijo su Frankų valstybe. Bet, bažnytinei pa- 
saulėžiūrai augant, turėjo pagaliau karaliai susidurti su popiežium, o 
patys Bažnyčią valdydami, trukdė jai religiškai ir morališkai augti (6—9). 

3. Karalių valdoma ir su Roma nesantykiaudama Frankų Bažnyčia 
doros atžvilgiu silpnėjo; todėl nustodavo ir politinės savo reikšmės. 
O ta reikšmė būtinai reikalinga buvo valdovams, ypačiai karalystės gai- 
vintojams — Karolingams (9—13). 

4. Tačiau nereikia perdėti, kalbant apie moralinį visuomenės ir su 
ja susijusios Bažnyčios nusmukimą. Viena, tik aukštesnis tos bažnyčios- 
visuomenės sluoksnis rašytojų teapibūdintas. Antra, ne tiek jis blogas bu- 
vo, kiek savotiškai ješkojo nežinomų dar jam doros principų. Jis kūrė 
Europos moralę (13—15), vistasia kaip ir Europos kultūrą. Tos kūrybos 2 
galima pastebėti ir į kalbos bei literatūros istorija įsižiūrėjus (16—17). 

5. Norint minėtasis kūrybinis procesas ir tų laikų žmonės suprasti, 
ypačiai svarbu susipažinti su religinėmis jų pažiūromis (17). — Iš pat 
pradžios jautėsi frankai ypatinga Kristaus tauta esą; tik laikė Kristų 
tokiu pat dangišku konungu, koks buvo kadai ir Votanas (17—18). Čia 
mažai kuo tesiskyrė nuo frankų ir galoromėnai; tad galima kalbėti apie 
bendrą religinę epochos pasaulėžiūrą (18—19). Krikščionybė ne tiek 
pakeitė, kiek transformavo stabmeldystę. Kristus, kaip minėta, buvo 
panašus i Votaną, o šventieji pavadavo stabmeldžių dievus. Krikščionėjo 
ir stabmeldiški papročiai (19—21). Svarbiausias dalykas yra tai, kad tų 
laikų krikščionybė aktualizavo stabmeldiško tikėjimo konkretumą (21). 
Todėl ir tikėjo žmonės stebuklais ir relikvijomis, sydindami empirišką 


V 


būtį su metafiziškąja (21—23). O religiją konkretinanti krikščionybė 
skiepijo žmonėms naują religinį ir moralinį idealą (23—27). 

6. Krikščioniškai Europos kultūrai augti daug svėrė asketinis 
sąjūdis ir daug padėjo airiai vienuoliai (27), ypač šv. Kolum- 
ba. Dar didesnės įtakos turėjo šv. Benedikto Regula (27—28) 
ir šv. Bonifacijus, Vokiečių Bažnyčios steigėjas ir visos fran- 
kiškosios reformatorius (28—30). Bet Frankų Bažnyčiai reformuoti 
reikėjo ir valdovų pagelbos (30). Valdovai savo rėžtu negalėjo sustip- 
rinti karalystės be bažnytinės reformos (palyg. $ 3). 

7. Karolius Martellas vėl sutvarkė irstančią Merovingų ka- 
ralystę, maža to — apgynė krikščioniškąją Europos kultūrą nuo sara- 
cėnų ir kėlė aikštėn istorinę Frankų misiją (30—32, pal. $ 1). Bet, su 
priešais kovodamas ir valstybę tvarkydamas, didžiai prispaudė Karolius 
Bažnyčią, kur tuo metu kaip tik ir buvo įsigalėję Bonifacijaus 
vadovaujamieji reformatoriai (33). Reformatoriai įkvėpė pagaliau savo 
dvasios naujiems valdovams Karlomanui ir Pippinui; be to, 
negalima buvo atgaivinti karalystės, negaivinant Bažnyčios, Bonifaci- 
jaus padedami, majordomai ją ir reformavo. Tačiau ne tik nesumažino 
jie bažnytinės savo valdžios, bet dar labiau sustiprino (33—37). 

8. Su Roma susydino juos ne tik Bažnyčios reforma ir moralinis 
popiežiaus autoritetas, bet ir politika: su popiežiaus ir Bažnyčios pagelba 
užgrobė Pippinas Trumpasis Francijos karalių sostą (37—39). 

9. Tais laikais Romos Bažnyčiai vėl riesta darėsi: Aistul- 
fas ruošėsi užkariauti visą Italiją ir pavergti Romą (39—40). Kadangi 
nieko negavo popiežius Steponas III iš paties Aistulfo, kuris ir su 
Bizantijja tarėsi, tai, susitaikęs su Pippinu, ir atvyko į Franciją (40— 
43). Čia Pippinas pažadėjo popiežiui „sutvarkyti šv. Petro ir Romėnų 
valstybės reikalus , ir abu surašė „meilės sąjungą“ (43—44). šią 
karaliaus sutartį su popiežium patvirtino ir Frankų tautos susirinkimas. 
Norėdamas sustiprinti Pippino valdžią, popiežius patepė jį karalium ir 
Romėnų patricijum (44—48). 

10. Dukart kariavo Pippinas su Aistulfu; pagaliau Aistulfas 
pripažino save Frankų vasalu ir atidavė popiežiui net Ravennos egzar- 
chatą. Savo vardu surašė Pippinas dovanojamąjį aktą (Donatio 
Pippini); juo ir įsteigė popiežių valstybę (48—50). 

11. Toji valstybė blogai sutvarkyta tebebuvo; ir popiežiaus biuro- 
kratija visur kovojo su diduomene. Todėl ir popiežiaus valstybės san- 
tvarka, ir jo politika priklausė naujo Romos protektoriaus Pippino 
(50—52). 

12. Vis dėlto kurija stengėsi savarankiškai politikuoti ir „susigrą- 
žinti“ civitates guae remanserant; tam reikalui tarėsi ir 
taikėsi su naujuoju Longobardų karalium Desiderijum. Tik Pippi- 
nas kurijos čia nepaturėjo, o, gavęs valdžią, Desiderijus savo pažadų 
nebepildė (52—54). Desiderijus gaivino Liutprando ir Aistulfo politiką; 
faktiškai — formavosi Pippino vadovaujamoji Frankų, Longobardų ir po- 
piežiaus federacija (54). Auganti Romos ideologija tepasireiškė tik 
Šv. Silvestro legenda ir Donatio Constantini (54—58). 


II 
IMPERIJOS LINK 


13. Savo tėvo įpėdžiui tvarkydamas Franciją, Pippinas atgaivino 
ir senąjį Frankų imperijalizmą; tapo faktišku Europos imperatorium 
(59—61). 

14. Bet jam numirus, Desiderijus ėmė vykdyti savo planus, ir 
nusileido jam Pippino našlė Bertrada (61—62). Romos partijų kova 
pasinaudojęs, Desiderijus netikėtai virto popiežiaus „globėju“ (62—66). 

15. Norėjo jis pavergti visą Italiją, bet susikabino su naujuoju po- 
piežium Hadrianu I, pagaliau ir su Frankais: 773 m, Karolius 
Didysis nuveikė Desiderijų (66—68) ir 


16. pats tapo Longobardų karalium. Todėl, aplankęs 774 m. 
Romą, naująja donatio mažai jis tepraplėtė popiežiaus valstybę 
(68—73). 

17. Ta valstybė vis neaiškaus pobūdžio tebebuvo. Ilgainiui popiežius 
nusikratė ir nominalia Bizantijos valdžia; užtai Karolius tapo 
popiežiaus valstybės protektorium ir visos vakarų Bažnyčios 
globėju (73—75). Hadrianas kiek galėdamas tebegynė bažnytinį ir po- 
litinį Romos savarankiškumą. To įpėdinis Leonas III labiau priklau- 
sė Karoliaus, kuriam didžiai rūpėjo viešpatauti Italijoj (75—76). Tik 
negalėjo dar Karolius savo sumanymo vykdyti: daug rūpesčių turėjo ir 
centralinėj Europoj — kovojo su Bavarijos hercogų Tassilonu 
(76), su Saksais (76—79), 


18. Danais (79), Slavais (79—80), Avarais (80—81) ir su 
Arabais (81—82). Markomis aprietė savo karalystę Karolius (82); 
apgynė ją pagaliau ir sutvarkė. Jis pasidarė galingiausias Europos valdo- 
vas ir tikras krikščioniškosios kultūros vadas. Jo valstybė natūraliai 
patapo Vakarų imperija. Trūko jam tik imperatoriaus titulo, kuris te- 
bepriklausė Bizantijos basiliejui (82—83)., 

19. Su Bizantijiečiais susikalbėti Karoliui sunku buvo 
(83—84). Bet ne tik literatai viliojo jį imperatoriaus titulu: vertė jį 
pasiskelbti imperatorium ir politinė Romos netvarka, ypačiai 799 m, sų- 
irutė, kai Karolius nenoromis tapo popiežiaus teisėju (84—86). Neiš- 
sprendė viso klausimo ir tai, kad popiežius pats pasiteisino priesaika. 
Vienas imperatorius tegalėjo teisti popiežiaus kaltintojus ir sutvarkyti 
Romos valdyseną; antra vertus, ir patys romėnai norėjo, kad Karolius 
būtų imperatorius. Taigi ir karūnavo jį 800 m. popiežius (236—89). 


20. Bet imperatorium tapęs, Karolius suprato naująją savo valdžią 
frankiškai, gali sakyt, net bizantiškai: savarankiškai ėmė valdyti ir Ro- 
mą, ir vakarų Bažnyčią. Tuo būdu neišvengiamas darėsi koniliktas su po- 
piežium, dar ir dėl to sunkesnis išspręsti, kad Karolingų imperija Baž- 
nyčia rėmėsi (89—93), 


VI 

KAROLIAUS DIDŽIOJO IMPERIJA 


21, Karoliaus valdžioj susijo romėniški ir germaniški elementai. Teo- 
riškai absoliutinis valdovas būdamas, dalinosi jis praktikoj savo valdžią 
su diduomene (94). Valdymo centras buvo karaliaus dvaras, palatium 
(94—96); centralinę valdžią sudarė aukščiausieji valdininkai ir impera- 
toriaus taryba (96—97). Be to, šaukdavo Karolius didikų susirinkimus 
(97) ir vadinamuosius placita generalia, seimus (97—98). Ta- 
čiau visa iniciatyva priklausė pačiam imperatoriui, nors ir čia neapsei- 
davo jis be didikų ir Bažnyčios sinodų (98—-99), 


22. Nereikia perdėti kalbant apie reformatorinę Karoliaus veiklą. 
Konservatyvus jis politikas buvo: senąją teisę kodifikavo ir tik nejučiomis 
kūrė savo kapitularijais naująją (99—101). Svarbiausia Karo- 
liaus „reforma“ buvo teismo reorganizacija; bet ir čia jis tik pato- 
bulino senąją santvarką (101—102), 


23, Paties Karoliaus decentralizuota kiek, imperija buvo padalinta į 
grafystes, bet su grafais bendradarbiavo vyskupai. Graiai pri- 
žiūrėti ir jie su vyskupais sutaikinti galima buvo tik įsteigus kontrolės 
sistema (102—103). Kontroliuodavo vaidymą karaliaus misai, missi 
dominici (103—104). Visa valstybė, apskritai imant, blogai sutvar- 
kyta buvo, ūkis — beveik neprižiūrimas. Visa parėjo nuo valdovo ga- 
bumų ir energijos. Tiesa, to Karoliui netrūko, bet milžiniški Karo- 
liaus politikos uždaviniai buvo valstybei kenksmingi (104—106), ypač — 
nuolatiniai karai. Čia mažai tepadėjo kariuomenės reorganizacija, 
ir Karolius pats turėjo nusileisti kiek ir kariškai įsigalėjusiems didikams. 
Imperatoriaus politika ir idealai nesutiko su socialiniais-ekonominiais jo 
imperijos pamatais (106—108). 


24. Ekonominė imperijos buitis ne primityvi buvo: augo prekyba 
(108—111) ir vietinė industrija. Vis dėlto ne prekyba ir pramonė 
rėmėsi valstybė (111—112), 


25. pirmiausia — todėl, kad tų laikų visuomenės iš esmės agrari- 
nės būta (112—118). 


26. Karoliaus laikais daugumas gyventojų tebebuvo laisvi žmonės, 
bet vis nyko smulkiųjų žemės savininkų sluoksnis; augo tokie institutai, 
kaip imunitetas ir beneficiumas, ir nepraradę savo laisvės 
žmonės ėmė betgi stipriųjų priklausyti (118—120). 


27. Didžiausios socialios reikšmės įsigijo stambieji dvari- 
ninkai: karaliai, kurie ilgainiui išeikvojo savo žemių fondą (120—121), 
pamažu įsigiję valstybės teisių didikai (121—122) ir suvalstybėjusios 
bažnyčios bei vienuolynai (122—124), 

IV 


KAROLINGŲ RENESANSAS 


28. Karolingų kultūros — Europos suromėjimo būta. Tas Karolingų 
renesansas reiškėsi menu, o pirmiausia — literatūra (125—127). 

29, Imperijoj daug tebebuvo senųjų mokyklų; prisisteigta ir 
naujų. Bet svarbiausias dalykas, kad pats Karolius domėjosi švietimu ir 
didžiai jį vertino (127—128). Apie imperatorių ėmė spiestis mokslinin- 
kai ir literatai: frankai — Adalhardas, Angilbertas, Ein- 
hardas (128—129), longobardai: Povilas Diakonas ir kiti, visi- 
gotas Theodulfas (129—132), anglosaksas Alkvinas (132— 
133). Tie literatai susibūrė į Academia Palatina, Akademikai 
it mokyklos padėjo kultūrai plisti (133—134). 

30, Nors Renesanso švietėjai rūpinosi visų pirma bažnytiniu švieti- 
mu, nebuvo dėlto jie asketai: domėjosi filosofija, istorija, literatūra 
(134—135), Tačiau visa lotyniška literatūra negyva ir netautiška buvo, 
kaip ir patys literatai; tik senosios germanų poezijos liekanos — He- 
liand, Muspilli ir kt, — tevaizduoja tautišką autorių būdą (135— 
137). 

31. Negyva buvo ir frankų teologija, kaip aiškiai rodo dog- 
matiški to meto ginčai: adoptianizmas (137—140), šv. paveiks- 
lų kulto klausimas (140—143) ir Filiogue (143—145), 

32. Vis dėlto ir taja teologija reiškėsi kiek Vakarų kultūros ypa. 
tybės, jos empiriškumas ir individualizmas (145—148), 

33. Liudvikui Maldingajam viešpataujant, imperatoriaus 
dvaras nustojo vadovavęs kultūrai (148—149). Užtai kultūra ėmė de- 
centralėti (mokyklos) ir rados gyvesnė. Rašytojai kreipė dėmesį į reli- 
gijos ir mistikos klausimus, kas padėjo augti ir popiežiaus autoritetui 
(Pseudo-Izidoriaus Dekretalijos 149—152). 

34, Atgijo pagaliau ir teologijos bei filosofijos problemos. Tai rodo 
Gotšalko mokslas ir karšti ginčai dėl predestinacijos (152— 
156), kuriuose dalyvavo ir Jonas Skotas Eriugena (156—158). 

35, Bet šis genialusai metafizikas išsprendė klausimą tik ištisą filo- 
sofišką sistemą teišrutulojęs. Filosofijoj tuo metu ne kiek tenusimanyta 
(158—160). Bet 

26. Eriugena mokėjo graikiškai, išvertė Pseudo-Dionysijaus 
veikalus ir susipažino su keliais graikų tėvais (161); pagaliau, parašė 
ir originalų veikalą De divisione naturae, Buvo jis tikras ir 
laisvas filosofas (161—162). 

37. Bet metafizinė jo sistema (162—167) ne tiek vakarinė, kiek 
rytinė, Kad ir 

38. charakterizuoja Karolingų kultūrą ir imperiją, ši sistema dide- 
lės įtakos Vakarų filosofijai augti neturėjo (167—168). Net mistikai 
labiau skaitė Eriugenos vertimus, kaip didįjį jo traktatą (168). 

KAROLINGŲ IMPERIJA IR POPIEŽIAI 


39. Karoliaus Didžiojo sūnus ir įpėdinis Liudvikas Maldin- 
gasis menkas valdovas buvo. Tuo metu, kai jis „reformavo“ ne tiek 
valstybę, kiek Bažnyčią, popiežiai ėmė politikuoti savarankiškai 
(169—171). Nepatenkinti tuo ir visa Liudviko valdysena, senieji Karo- 
liaus patarėjai, imperininkai, privertė Liudviką (817 m.) pripažinti 
imperijos vienovę ir išspręsti Romos klausimą (171—173). Išrinktas 
antruoju imperatorium Liudviko sūnus Lotharas įsikišo į popiežiaus 
valdyseną ir 824 m. Konstitucija suformalino imperatoriaus suve- 
renitetą Romoj (173—175). 


40. Bet praktikoj imperija nuolat decentralėjo; to decentra- 
lėjimo reikėjo ir valstybei ginti. Be to, nemokėjo Liudvikas imperijos 
ir suvaldyti (175—176). Netrukus įsigalėjo antrosios jo žmonos Judi- 
tos šalininkai. Pašalinęs imperininkus, Liudvikas sulaužė savo (817 m.) 
pažadus ir ėmė ruošti atskirą valstybę jauniui sūnui Karoliui, Kiti 
sūnūs ir imperininkai sukilo, ir prasidėjo ilgi pilietiniai karai (176—179). 
Pasibaigė jie Wormso aktu (839 m.): Liudvikas padalino imperiją 
Lotharui, Vokiečių Liudvikui ir Karoliui. Bet visi tuo 
dalinimu nepatenkinti buvo, ir, Liudvikui numirus (840 m.), broliai vėl 
ėmė kovoti tarpusavy; 841 m. Vokiečių Liudvikas ir Karolius nuveikė 
Lotharą (179—180). 


41, Trijų brolių karui pasibaigus, Verduno Taika (843 m.) 
sunaikino imperijos vienovę, nors Lotharas ir buvo pripažintas 
imperatorium. Gavo jis tik vieną titulą, o jo karalystė dirbtinė buvo 
(180—181). Imperijos ideologija nyko, ir pati imperija nebesutiko 
su politine Europos buitimi. Ėmė formuotis mažesnės valstybės: V 0- 
kietija ir Prancūzija (181—185). 

42. Pati imperijos ideologija, kuriai atstovavo Lotharas, 
pakitėjo: net Lotharo valstybės vyskupija kildino popiežiaus pirmenybę 
(185—187), o popiežius ir Romėnai stengėsi nusikratyti imperatoriaus 
valdžia (187). Tuo būdu Romos klausimas įgijo didelės politinės 
reikšmės, juo labiau, kad imperatoriui teko ginti Ttalija nuo saracėnų 
(187—188). Lotharo paskelbtas Italijos karalium Liudvikas II 
atgaivino 824 m. Konstituciją, nuveikė saracėnus ir tapo imperatorium 
(188—189). Bet ir imperatorium tapęs, tebebuvo jis Italijos karalius, 
Longobardų valdovų palikuonis; kaip ir jie, norėjo valdyti Romą, kur 
susiformavo imperatorininkų partija. "Tačiau įkelti Šv. Petro sostan 
savo kandidato Anastasijaus Liudvikui nepasisekė (189—192). 


43. Tiesa, imperatorininkas buvo popiežius Nikalojus I; bet po- 
piežium tapęs, išrutulavo, iš dalies net įvykdė naują kurijos ideologiją. 
Laikė jis save Bažnyčios monarchu, imperatoriaus ir kitų valdovų ne- 
priklausomu (192—194). Nebe imperatorius, bet Nikalojus gynė vakarų 


IX 


krikščionybę ir kultūrą nuo graikų (194—196). Formulavo jis naują, 
nebe karolingišką, žemiškosios Dievo karalystės sąvoką, kur popiežius 
nebepriklausąs valstybės, kad ir pripažįstąs jos įstatymus (196—200). 


VI 


IMPERIJOS IRIMAS 


44, Nors stabmeldžiai puolė Europą, o vyskupai skelbė broliams ka- 
raliams santarvę, tie karaliai negeruoju gyveno. Tad sunku buvo jiems 
nuo priešų apsiginti ir savo valstybė tvarkyti (201—202), ypačiai Ka- 
roliui Plikajam (202—203). Susitaikė jis su Vokiečių Liud- 
viku tik Lotharui numirus, nes juodu norėjo sūnėnų žemes pasi- 
dalinti. Tiesa, tas noras sunku buvo įvykdyti: imperatoriaus Lotharo 
žemes tie sūnėnai (imperatorius Liudvikas II, Lotharas ir Ka- 
rolius) buvo jau patys pasidalinę (203—204). 

45, Karolius Plikasisir Vokiečių Liudvikas sten- 
gėsi pasinaudoti Lotharo Jaunesniojo persiskyrimų su Žmona. 
Lotharasir Liudvikas II mėgino remtis popiežium (204—205). 
Bet Nikalojus I privertė pagaliau Lotharą išsižadėti naujos sa- 
vo žmonos (205—206); nenusileido nė pačiam imperatoriui, nors impera- 
toriaus bei Lotharo politiką ir palaikė (206—207). Visa tai didžiai pakėlė 
popiežiaus autoritetą. Tačiau ir popiežius negalėjo apseiti be impera- 
toriaus: tik jo padedamas tegalėjo valdyti Romą (207—211). 

46. Lotharui Jaunesniajam numirus, Vokiečių Liud- 
vikas ir Karolius Plikasis pagaliau laimėjo: pasidalino 
jo žemes. Bet imperatorius Liudvikas II tikėjosi jas grąžinti ir 
ėmė tartis su Vokiečių Liudviku: žadėjo jo sūnui imperatoriaus 
titulą. Naujasis popiežius Hadrianas II oficialiai palaikė čia im- 
peratorių, o slapta derėjosi ir su Karolium, kuris toja norėjo paveldėti 
imperiją (211—212). Hadriano II ir jo įpėdinio Jono VIII svyra- 
vimas reikia aiškinti politine popiežių buitimi. Pačioj Romoj turėjo jie 
kovoti su imperatoriaus palaikoma diduomene. "Tam reikėjo silpno 
imperatoriaus (212—213), o Italiją nuo saracėnų apginti tegalėjo tik 
galingas.  Uoliam Italijos gynėjui Liudvikui II numirus, Jo- 
nui VIII teko ir kova su saracėnais organizuoti, ir naujas imperatorius 
rinkti (213—216). 

47. Imperatorium tapo Karolius Plikasis (216—217). Bet 
išsižadėjo jis daugelio savo teisių popiežiaus ir Italijos didikų naudai 
(217—218); todėl nebegalėjo kaip reikiant padėti popiežiui. Formaliai 
savo valdžią padidinęs, popiežius greičiau pralaimėjo. Be to, 877 m. 
Karolius numirė (218—219). 

48. Jonas VIII pertvarkė Romos dukato valdyseną; stengėsi va- 
dovauti Italijai ir atstovauti imperijai; tik ne labai įo politika sėkminga 
buvo (220—221); ypač — kai įsibrovė Italijon Vokiečių Liudviko sūnus 
Karlomanas ir kai Spoleto dukas ėmė remti Romos diduomenę. 

Nieko nepešė Jonas VIII ir pačioj Prancūzijoj, kur itališkosios Ka- 
roliaus Plikojo politikos nebenorėta (221—223). Turėjo pagaliau popie- 
žius pripažinti imperatorium Karolių Storąjį, kuris sujungė visas 
Karolingų žemes, bet nei Prancūzijai, nei Italijai nepadėjo ir 887 m. nu- 
verstas buvo (223—224). Dar anksčiau numirė pats Jonas VIII (225). 
Jo ir Karoliaus Storojo mirtimi ir 

49. pasibaigė Karolingų imperija (225). Italijoj kovojo tarpusa- 
vy dėl valdžios Friulo ir Spoleto valdovai (225—226). Tarp 
Prancūzijos ir Vokietijos išaugo Burgundijos (Are- 
lato) karalystė (226). Vokietija reliatyviai stipri tebebuvo, bet 
Prancūzija gyveno didelę krizę (226—228). Čia 987 m. Hugonas 
Kapetas užgrobė Karolingų sostą (228—230). Pakeitė dinastiją ir 
Vokietija, kur, Arnulfui numirus, įsigalėjo padermės herco- 
gai. Vienas iš jų, Konradas 911 m. paskelbtas buvo karalium,. Jam 
numirus, karūną įsigijo Saksonų hercogas Heinrichas I 
(230—232). 

FEODALĖJANTI EUROPA 


50. Svarbiausias centralinės valdžios pareigas persiimdavo ilgainiui 
vietos valdovai ir, pagaliau, suvalstybėję dvarininkai. Ne tiek impera- 
toriai ir karaliai, kiek mažieji valdovai rūpinosi socialia tvarka (233— 
234). Taip pat ir mažiesiems valdovams lengviau buvo kariauti su nau- 
jais Europos priešais — saracėnais, normanais ir vengrais, 
Taigi, socialinis-politinis Karolingų imperijos ir valstybių decentralėji- 
mas sijo su kariniu-politiniu (234—239). Tuo pat metu ėmė nykti val- 
džios ideologija, o primityvus valdžios instinktas koncentravosi mažose 
valstybėlėse, senjorystėse (239). 

51. Tie procesai ir buvo vadinamojo feodalizmo esmė. Feoda- 
lizmu vadinamąją politinę Europos santvarką charakterizuoja ypatinga 
beneficiumo, vasaliteto ir imuniteto kombinacija (240). 
Feodalinės valstybės vienetas, tai sociali grupė. Tos grupės, savo 
senjorų-vadų atstovaujamos, ir sudarė feodalinę hierarchiją, 
kuri buvo ir žemių hierarchija. Valdžia susijo su žemės savastimi, bet 
valdžią pasidalino hierarchiškai susiorganizavę feodalai, o savastis tapo 
sąlygine (240—241). Feodalinė sistema vienai Europai charakteringa tė- 
ra; be to, ne visoj Europoj lygiai įsigalėjusi buvo. Klasiškas feodalizmo 
kraštas — Prancūzija. Bet istorininkui svarbiausias dalykas yra ne 
feodalizmo sistema, o feodalinis procesas ir jo momentai (241—242). 

52. Stambieji žemės savininkai ilgainiui įsigydavo daug valstybės 
teisių, ypač kai imunistais tapdavo (242—243). Karaliaus valdi- 
ninkai savo rėžtu savindavos karaliaus teises ir sydino jas su savo žeme 
(243—244). Įsigijo politinę valdžią ir vyskupai bei abatai, kurie irgi 
buvo stambūs žemės savininkai (244—246). 

53, Visus tuos valdovėlius labai anksti ėmė jungti tarpusavy ir su 
karalium vasalitetas (246—247). 

54, O su vasalitetu iš pat pradžios glaudžiai buvo susijęs bene- 
ficiumas (247—248). Paveldėtine sąlygine savastimi tapęs benefi- 
ciumas imta vadinti feodu (248—249). Vėliau feodu vadinos ir grafo 
pareigos, ir vyskupystės (249). Žinoma, tas procesas ilgai vyko. Vieną 
jo stadiją vaizduoja 877 m. Kiersy capitularium (249—250). 

55, Feodalėjimu reiškėsi visų pirma karolingiškosios imperijos iri- 
mas (251). Tai aiškiai rodo X—XI amžiaus Prancūzijos istorija 
(251—254). Bet feodalėjimas buvo ne tik destruktyvus, bet ir konstrukty- 
vus procesas (254—255). 

56. Mažoj senjorystėj augo naujo tipo valdovai ir naujo tipo vals- 
tybė (255—256). Šiuo atžvilgiu ir įdomi Blois grafo Evodo II (256— 
257), Anjougrafo Fulkono Nerros (257—258) ir 

57. Normandijos dukato (258—259) istorija, 

58. Feodalėjanti Italija visai nebeteko politinės savo vienovės. 
Čia kovojo dėl valdžios daug karalių ir imperatorių (260—261), o po- 
piežių pavergė Romos diduomenė. Tai diduomenei vadovavo pirma 
Theofilaktas ir jo dukters, paskum — Alberikas (261—265). 

59, Iki gyvos galvos valdė Romą šitas „Romėnų princepsas ir se- 
natorius“. Prieš mirdamas atidavė jis valdžią savo sūnui popiežiui Jo- 
nui XII, kuris ir pasikvietė Italijon Ottoną I Didįjį (266—268). 

SAKSONŲ IMPERIJA 


60. Feodalėjo IX X amžiuje ir Vokietija; bet reliatyvus jos 
primityvumas padėjo jai politinę savo vienovę išlaikyti, Tiesa, ir Vokie- 
tijoj iškilo galingi padermės hercogai. Tačiau, viena, padermės 
hercogystės didelės valstybės buvo (269—270); antra, Saksonijos 
hercogas Heinrichas tapo Vokietijos karalium ir, susitaikęs su ki- 
tais hercogais, sėkmingai politikavo nacionalią politiką ir didžiai pakėlė 
centralinės valdžios autoritetą (270—273). 

6i. Jo sūnus Ottonas I Didysis pasidarė tikras visos Vokie- 
tijos karalius: suvaldė hercogystes ir pavedė jas valdyti savo giminėms 
(273—274), Tęsė jis toliau ir saksonišką tėvo politiką: kolonizavo sla- 
vų kraštą (274—276); bet kreipė jau dėmesį ir į Italiją (276). 

62. Pirmuoju savo žygių į Italiją Ottonas I maža ką telaimėjo; 
ir teko jam, grįžus Vokietijon, malšinti pavojingas sukilimas ir 
kovoti su Vengrais (276—277). Paskum reikėjo pertvarkyti kara- 
lystė (277—278). Ottonas ėmė remtis nebe hercogais, bet Bažnyčia 
(278—280). O tai gaivino imperijos idėją ir itališką politiką (279—280). 

63. Ottonas 961 m. įsibrovė Italijon, sumušė Berengarą, ir 
962 m. popiežius Jonas XII karūnavo jį imperatorium  (280—281). 
Kad ir patvirtino popiežiaus teises bei privilegijas, Ottonas tapo 

tikruoju Romos valdovu (281—282). Todėl susikivirčijo jis su popie- 
žium (282—283), privertė net Romos sinodą nuversti Joną XII ir iš- 
sirinkti Leoną VIII (283—284). Nuo tada ėmė Ottonas pats skirti 
popiežius ir savarankiškai valdyti Romą (284—286). 

64, Imperatorium tapęs, susidūrė Ottonas su Bizantija ir 
Saracėnais: ėmė vesti internacionalią imperijos politiką . Po ilgų 
karų ir derybų susitaikė jis ir susigiminiavo su Romėjų baziliejais 
(286—289). Bet toji internacionali politika silpnino Ottono valdžią pa- 
čioj Vokietijoj (289—290). 

65. Šita esminė imperijos antinomija aiškiai pasireiškė Ottono II 
laikais (290—293). 

66. Jam numirus, vėl prasidėjo Vokietijoj suirutė, ir susilpnėjo V 0- 
kietija (293—294). Nebeteko senosios savo įtakos ir popiežiai; 
tarnavo jie Vokietijos imperatorių politikai ir susiriejo su Prancū- 
zijos karalium bei vyskupija. Ta vyskupija ėmė net pulti bažnytinę po- 
piežiaus pirmenybę (294—296)., 

67. Tačiau popiežiaus pirmenybė reikalinga buvo visam 
bažnytiniam ir religiniam Vakarų gyvenimui. Jai atgaivinti ir Bažnyčiai 
reformuoti turėjo popiežiai bendradarbiauti su Vokiečių imperatoriais 
ir remtis religiniu Europos atgimimu, kuris prasidėjo ne Vokietijoj, bet 
sufeodalėjusioj Europoj (296—298). 


IX 
FEODALINĖ VISUOMENĖ 


68. Ottonams steigiant savo imperija, iš feodalinės anarchijos kilo 
naujas kultūrai vadovaujantis sluoksnis — feodalai (299—301). Kad 
ir skyrė feodalus vienus nuo kitų feodaline hierarchija, feodalai sudarė 
betgi vieną feodalinę visuomenę, minėtąjį sluoksnį (301—302). 

69. Šita feodalinė visuomenė rėmėsi žemdirbiais: servais 
(302—304) ir vilanais (304). Ilgainiui servai ėmė syti su vilanais ir 
vadinamaisiais svečiais (304—305): visi tapo viena sociale klase 
(305). Feodalai tą klasę spaudė, Bažnyčia jai padėdinėjo savo veikla, 
ypačiai Dievo Taikąir Dievo Paliaubas skelbdama (305— 
307). Pamažu ir patys valstiečiai ėmė organizuotis (307); XI amžiuje 
ėmė jie net kilti (307—308). Tačiau feodalai ne tik spaudė valstiečius, 
bet su jais ir kultūriškai bendravo (308). 

70. Europos kultūrai augti daug reikšmės turėjo miestai (309— 
314). Nemaža buvo senų miestų. Be to, miestais ilgainiui virto daugelis 
feodalų tvirtovėlių ir kaimų (309—310). Mieste bendrieji reikalai sydino 
feodalus su pirkliais bei amatninkais; ir miestelėnai pamažu tapo savo 
senjoro patarėjais (310—311). Kai kur miestelėnai sukildavo prieš savo 
senjorą ir paskelbdavo savivaldybę, komuną (311—313); kai kur pa- 
mažu įsigydavo politinių teisių (313). Šiaip ar taip, mieste feodalinė vi- 
suomenė daugiausia bendravo su žemesniais luomais (313—314). Mies- 
tuose atsidūrė ir bažnytinio gyvenimo centrai (314), 

71. Bažnyčia X—XI amžiuje feodalėjo ir pasaulėjo (314—316). 
Tačiau iš sena tebebuvo atskiras organizmas, turėjo savo organizaciją, 
teisę ir teismą, savo tradicijas, kurios vertė ją visuomenę krikščioninti 
(316—317). Apkrikščionino įi X—XI amžiuje ir pačią feodalinę rite- 
riją (318—319). Be to, Bažnyčios visuomenė demokratiškesnė buvo už 
feodalinę; ir saugodama bei kurdama kultūrą, Bažnyčia sydino ją su tau- 
tos gyvenimu ir kūryba (319). 

72. Tik reikėjo Bažnyčiai morališkai atgimti. šis atgimimas ir pra- 
sidėjo asketiškuų X—XI amžiaus sąjūdžiu (320—321). 

DVASINĖ X—XI AMŽIAUS KULTŪRA 


73, Nuo Karoliaus Didžiojo laikų nenustojo švietimo dar- 
bas. Italijoj buvo ir mokyklų, ir mecenatų, ir literatų bei moksli- 
ninkų (322—323). Žymiausieji italų rašytojai, tai Gunzo (323), Atto 
Vercellietis (324), Liutprandas Kremonietis (24—325) 
ir Leonas Vercellietis (325—326). 

74. Daug italų dalyvavo vadinamajame Ottoniškame Rene- 
sanse (326—327). Tam „renesansui“ atstovavo pirmiausia vienuolynų 
mokyklos ir vienuoliai (327). Vienas iš jų — Ecbasis cuiusdam 
captivi autorius (328). Didesnės reikšmės turėjo Hrotsvitos 
(Rotsvitos) poemos ir komedijos (328—330) ir istorinis Vidukindo 
veikalas (330—331). Thietmaras Merseburgietis ir Ado- 
mas Bremietis atstovavo mokslinei istorijai (331—332), kaip ir 
Herimanas iš Reichenau (332). 

75. Senųjų dainių vietoj ėmė populiarinti ir ugdyti tautos poeziją 
vadinamieji joculatores ir kunigai (332—333), taip antai — Liud- 
viko Dainos autorius (333). Jis buvo kunigas ar vienuolis, kaip ir 
Walthario Dainą lotyniškai parašęs Ekkehardas (333— 
336) ir Ruodliebo autorius (336—337). 

76. Augo tautosaka ir Prancūzijoj, taip pat jokulatorių (žong- 
liorų) populiarinama (337—338). Apie XI amžiaus pusę parašytą 
šv. Aleksiejaus Giesmė (338). Bet Prancūzijoj nebebuvo se- 
nojo germanų epo. Jokulatoriai ir truvėrai kūrė naujas karžygines 
dainas, chansons de geste (338—340). Tos dainos vaizduoja 
X-—XI amžiaus visuomenę ir pasaulėžiūrą, bet seniausieji rankraščiai 
priklauso tik XII amžiui (340—341). Feodalinei epochai suprasti svar- 
bi yra ypač Rolando Daina (341—343) ir Pėlerinage de 
Charlemagne (343—346). 

77. Tačiau Prancūzijoj (kaip ir visur) dvasinė kultūra reiškėsi 
pirmiausia lotyniškairinternacionalia literatūra, Čia Pran- 
cūzija ėmė jau vadovauti Europos kultūrai. Pietų Prancūzijoj, kaip ir 
Italijoj, gaivinta Romėnų kultūros tradicijos, ypačiai Romėnų Teisė. 
Prancūzijos mokyklos ugdė ir naujas kultūrines tendencijas (346— 

347): Reimso mokykla, kur mokytojavo Gerbertas (347—348), 
Chartres, Liėge, Angers, Paryžiaus, Tours vienuolyno, 
PFleuri vienuolyno mokyklos (348—349),. Le Bec vienuolyno mo- 
kyklą (Normandijoj) išgarsino Lanfrankas ir jo mokinys šv. An- 
selmas (349—350). 


XI 


DIALEKTIKOS ERETIKAI IR šV. ANSELMAS 


78. Dvasinė Prancūzijos kultūra bendros europiškos reikšmės buvo. 
Charakterizavo tą europišką kultūrą religinė problematika. Čia tradi- 
cinės teologijos atstovai ir susidūrė su dialektikais (351— 
355). Tradicijonalistai, ypačiai Lanfrankas, ir puolė pirmojo Vidur- 
amžių filosofo — Berengaro Turiečio mokslą (355—356)., 

79. Tačiau ilgainiui ir tradicijonalistai nebegalėjo apseiti be dialek- 
tikos ir filosofijos (356—357). O kadangi filosofiškoj tradicijoj P1a- 
tono mokslas susidūrė su aristoteliškuoju, reikėjo išaiškinti kas 
labiau sutinka su krikščionybe: Platono realizmas ar nominaliz- 
mas (357—359). Nominalizmą gynė Roscelinas, realizmą — 
šv. Anselmas (359—360). 

80. Geriausias XII amžiaus mokytojas ir genialusis metafizikas (360— 
361), šv. Anselmas sutaikino filosofinį (dialektinį) metodą su krikš- 
čioniškuoju tradicijonalizmu (361—363) ir, realizmu besiremdamas, su- 
kūrė pirmą originalią vakarų krikščionybės sistemą (363—364), 

81. Tos sistemos pagrindas yra realistinis neoplatonizmas ir augusti- 
nizmas (364—366). 

82. Realistiškai filosofuodamas, Anselmas mėgino įrodyti Dievo būtį 
(366—367); pagaliau ir išdėstė ontologiškąjį argumentą (367— 
371). 

83. Taip pat realistiškai ir neoplatoniškai išaiškino jis Dievo atribu- 
tus, pasaulio sutvėrimą iš nieko ir Trejybės mokslą (371—373). 

84. Bet visai kitoniškai — formaliai ir juridiškai — įrodinėjo jis 
Dievo įsikūnijimą (373—377). 

85. Šiuo įrodinėjimu ir charakterizuoja Anselmas naują Vakarų teo- 
logiją, kurią ėmė sisteminti jo mokinys Anselmas Laudunietis 
(377—378). 

86. Naują Vakarų pasaulėžiūrą gražiai iliustruoja ir romaniš- 
kasis menas (379—382). 


XII 
ASKETIZMAS IR KLIUNIEčIAI 


87. šv. Anselmo metafizika reiškėsi naujoji, sudėtingesnė ir gilesnė 
psichika. Tą psichiką aktualino ir kiti X—XI amžiaus rašytojai — 
Ratherijus (383—384) ir Otlohas iš Sankt-Emmeram 

(384—385). Abu kėlė aikštėn naujas religijos problemas, kurios lėmė 
kiek ir asketų sąjūdį (385—386). 

88. Dešimtame amžiuje Burgundijoj įsteigtas buvo Cluni 
(Kliuni) vienuolynas, kuris greit tapo asketizmo centru.  Kliuniečiai 
ėmė reformuoti kitus vienuolynus ir įsteigė popiežiaus tepriklausančią 
kongregaciją (386—389). 

89. Tuo pat metu priviso asketų ir Lotharingiioj (389—390). 
Bet čia vienuolynų reformai ėmė vadovauti vyskupai (390—391). Tik 
ilgainiui Lotharingijoj asketiniai idealai ėmė konkretėti ir virsti ant 
kanoniškosios teisės rymančia reformos programa (392—394). 

90. Pats asketinis idealas pasiekė savo apogiejų, be abejo, Ita- 
lijoj, kur anachorėtai ėmė steigti naujų rytinio pobūdžio eremitoriu- 
mų. Bet ilgainiui ir Italijos eremitai užsikrėtė kliuniečių programa 
(394—399), 

91. Asketai vienašališkai suprato krikščionybės mokslą. Bet jų vie- 
našališkumą taisė Bažnyčia, kurią norėjo jie reformuoti (399—400). 
Kiek pavojingas buvo asketizmas krikščionybei, rodo 

92. XI amžiuje atgijus manichiejų (gnostikų) erezija (400— 
403). Ja praplėtė Europoj Bulgarijos bogumilai, arba katharai 
(403—404). 

BAŽNYčIOS REFORMAI BEBRESTANT 


93. Viena Bažnyčia tegalėjo, pati atgijus, reformuoti visuomenę ir 
suderinti asketizmą su krikščionybe. Bet buvo čia Bažnyčia reikalinga 
imperijos pagelbos (405), 

94. Romą ir popiežius bevaldant Krescentijui, Vokietijos 
valdžia vėl pasiėmė imperijos uždavinius. Perėjęs per Alpius, naujasis 
imperatorius Ottonas III paskyrė naują popiežių ir įsiviešpatavo 
Romoj (406—407). Ottonas atstovavo senajai karolingiškosios imperijos 
ideologijai; ją sydino su literatūrine imperatorininkų (Gerberto, 
Leono Vercelliečio ir kitų) tradicija ir su bizantijiečių pažiū- 
romis į imperatoriaus valdžią (407—409). Tačiau su politine Ottono III 
ideologija nevisai sutiko mistinis jo paties ir įtakingų asketų (šv. Ada1- 
berto, Nilo, Romualdo) religingumas (409—410). 

95. Norėjo Ottonas III atgimdyti Karoliaus Didžiojo imperiją 
ir tam tikslui visų pirma — Respublica Romanorum (410—411). 
Bažnyčia remdamasis, stengėsi jis padidinti Vokietijos galią rytuose 
(411—412), pirmiausia rūpinosi betgi Italija ir Roma. Reformuo- 
damas Bažnyčią, vadinasi, grąžindamas jai feodalų prisisavintas žemes, 
susiriejo jis Italijoj su valvassorais (412—413), netrukus — ir su 
Romos feodalais (413). Pagaliau, Romėnai išvijo imperatorių, ir kuone 
visa Italija sukilo. Jam mirštant, ėmė bruzdėti ir vokiečiai. Ivrėjos 
markgrafas Arduinas pasiskelbė Italijos karalium (413—415). 

96. Vokietijos karalium išrinktas buvo paskutinis Liudolfingas 
Heinrichas II. Reikėjo jam stiprinti savo valdžia Vokietijoj, tad 
negalėjo jis daug rūpintis Italija. Vis dėlto nuo ottoniškosios politikos 
Heinrichas neatsisakė; padėjo net politiniams popiežiaus Benedik- 
to VII planams (415—417), 

97. Tikrai vokiškai ėmė politikuoti naujosios Salijų dinastijos 
steigėjas Konradas II. Bažnyčios reforma mažai jam terūpėjo: rė- 
mėsi jis Bažnyčia savo naudai; globojo ministerialus ir mies- 
tus. Įsigalėjo pagaliau ir atidavė savo sūnui didžiausias Vokietijos 
hercogystes (417—419). Savo valdžią sustiprinęs, Konradas pri- 
vertė Lenkusir Čechus pripažinti Vokietijos siuzerenitėtą (419), 
karūnavosi Italijos karalium ir imperatorium (420), pri- 
jungė prie Vokietijos Burgundijos (Arelato) karalystę (420). 
Bet Italijoj teko jam kovoti su Milano arkivyskupu ir miestelėnais 
ir naujai tvarkyti karalystė, globojant valvassorai. Aptvarkė Kon- 
radas ir pietinį imperijos pasienį, kur ėmė jau formuotis Normanų 
valstybė (420—423),' 

98. Konradas II despotiškai valdė Bažnyčią imperijos nau 
dai (423—424). Bet imperijos uždaviniai ir Vokietijos nauda nesutiko, 
nors Vokietijos karalystė natūraliai virto imperija. Imperijos idėja 
vertė imperatorių plėsti imperiją ir vykdyti Bažnyčios tikslus. Taigi, 
imperatoriai turėjo pagaliau subažnytinti savo politiką ir susikivirčyti 
su Bažnyčios ideologijai atstovaujančiais popiežiais (424—425). 

99. Kad ir neužmiršo popiežių kurija Romos pretenzijų, patys po- 
piežiai visai supasaulėjo. šv. Petro sostą nusipirkęs Grigalius VI 
ruošėsi, tiesa, įvykdyti reformatorių planą (426—427). Bet Heinri- 
chas III (427—428) jį nuvertė (428), išsirinko naują popiežių — 
Klementą III ir pats ėmė vadovauti reformatoriams (428—429). 

Aštuntajam amžiui įpusėjus, grėsė Europos kultūrai didelis 
pavojus — šiaurės germanai, slavai, avarai, arabai. Reikėjo jai 
vienos politinės organizacijos: tik ką pradėjusi gyventi, negalėjo 
kitaip apsiginti. Bet tuo metu viena Frankų karalystė, kur ga- 
lingi majordomai Karolingai ėmė tvarkyti naują — nebe- 
romėnišką, nė nebegermanišką — valstybę, tegalėjo sujungti ir 
aporganizuoti kiek Europą. Neišnyko juk senasis Frankų impe- 
rijalizmas. Tik buvo jis natūrali, nesąmoninga stichija; joks kul- 
tūrinis idealas jo dar neprasmino; patys valdovai ir norėdami ne- 
būtų sakę, kam rūpintis jiems ne tik savo valdžia ir valstybe, bet 
ir Europa. Nes Europos kultūra jautėsi gyvenanti ir auganti tik- 
tai krikščioniškai formuodamos. O čia spietėsi ji apie popiežių 
Romą, kur suvakarėjusi krikščionybė labiausiai susijusi buvo su 
Romėnų Imperijos idėja bei tradicija. 

Tačiau popiežiai kovojo su Romėjais ir Longobardais dėl baž- 
nytinio savarankiškumo: trūko Romai realios jėgos Europai su- 
vienyti. Apie tai popiežiai nė svajoti nedrįso. Net pačioj Bažny- 
čioj (išskyrus vidurinės Italijos Bažnyčią) ne tiek valdė jie, kiek 
turėjo tiktai moralinės įtakos. Jauna Anglų Bažnyčia tebuvo — 
nuo Grigaliaus Didžiojo laikų (590—604 m.) — tvirta organiza- 
cija sujungta su Roma. Kadaise, VI amžiaus pradžioj, popie- 
žiai atidžiai ir rūpestingai prižiūrėdavo visigotų ir burgundų 
(vadinasi, pietų bei vakarų Galijos ir Ispanijos) Bažnyčias: skir- 
davo savo vikarus, skelbdavo mokslo ir disciplinos nutarimus, 
teisė apeliuojančius jiems dvasininkus. Bet Frankų Bažnyčia iš- 
augo visai savarankiškai; ir ne popiežiai jai vadovavo, o karaliai 
skyrė vyskupus, šaukė susirinkimus, naudojosi jos turtais. Fran- 
kų Bažnyčia buvo valstybinė (Landeskirche) ir tam tikra 

prasme valstybės organas. Nuo Bažnyčios gyvenimo atpratę 
vyskupai valstybės reikalais dažnai daugiau rūpindavos, kaip 
Bažnyčios; net tie, kam labiausiai rūpėjo pati Bažnyčia, valdinin- 
kavo ir politikavo kiek. Savaime suprantama, kad, visą Galiją 
užkariavę, Merovingai susidūrė su bažnytine Romos orga- 
nizacija. Jie negalėjo nepripažinti ir formaliai pripažino ir popie- 
žiaus vikarą (Arelato - Arles miesto vyskupą), ir išviso po- 
piežiaus valdžią. Bet faktiškai visa tai maža ką tereiškė. — Vie- 
nas popiežiaus vikaras teturėjo teisės šaukti bendrąjį Baž- 
nyčios susirinkimą ir jam pirmininkauti; šaukdavo tokius 
susirinkimus karalius, ir retai kada pirmininkavo jiems vikaras. 
Ne vikarui, o susirinkimui faktiškai priklausė disciplinarinė val- 
džia; ne kartą nenoromis, karaliaus liepiami, susirinkimai teisdavo 
vyskupus. Kad ir reikėjo, norint dogmatiškas klausimas išsprę- 
sti, kreiptis į Romą, bet vyskupai ir susirinkimai patys jį 
išspręsdavo. Net apeliuoti Romai galima buvo tik karaliui 
leidžiant. 

Tuo būdu ir pietų Galijoj bažnytinė popiežių monarchija il- 
gainiui virto grynai potencialia. Tačiau moralinis Romos 
autoritetas tebebuvo sveikas. — Didžiai visų gerbiamas buvo šv. 
apaštalų bei tikrosios tikybos saugotojas, nors užtai kartais ir 
reikalaudavo frankai, kad popiežius pats nenukryptų nuo „tos ti- 
kybos, kurią skelbė savo laiškais a. a. popiežius Leonas ir kurią 
patvirtino Chalkedono susirinkimas“. Daug frankų važinėjo į 
Romą: norėjo pagarbinti šventuosius apaštalus, išprašyti jų svei- 
katos arba įsigyti relikvijų, nes Romoj relikvijų daugiausia ir 
gražiausių buvo. Grįžęs, piligrimas pasakodavo apie popiežių 
ir puikų (kaip ir tinką šv. Petro įpėdiniui) jo dvarą, apie tai, kiek 
Romoj gražių bažnyčių ir kokios ten iškilmingos mišios bei pro- 
cesijos. Teigu važiuodavo koks vyskupas, tai daug ką galėjo 
grįžęs papasakoti ir apie Bažnyčios susirinkimą (Romos sinodą), 
pranešti, kokia šventojo tėvo nuomonė visokiais jo, vyskupo, ir 
Bažnyčios klausimais. 

Italijos ir Francijos keliais ir takeliais, Alpių tarpukalnėmis 
be paliovos eidavo ir grįždavo keliauninkai. Apsistodavo jie ne- 
ilgam ir ilsėdavos dideliuose vienuolynuose, kurie rūpinosi Al- 
pių bei Apeninų keliais ir keliauninkais, arba mažuose dievobai- 
mingų žmonių įsteigtuose viešbučiuose (ksenodochiumuose). 
Kiek daug piligrimų buvo, gali matyt iš to, kad buvo jau „itine- 
rarijų“ (keliarodžių), na, ir iš vieno Šv. Bonifacijaus laiš- 

ko. — Šventasis pataria Canterbury arkivyskupui neleisti vienuo- 
lėms ir kitoms maldingoms moterims keliauti į Romą, nes kuone 
kiekviename Francijos ir Longobardijos mieste esą anglų kilmės 
moterų, kurios iš keliauninkių pasidariusios paleistuvės, ir reta 
moteriškė begrįžtanti į Angliją nepraradusi skaistybės. 

Mat, ne vieni frankai piligrimai tekeliavo į Romą Francijos 
keliais, bet, išskyrus jūromis plaukiančius ispanus, ir kiti euro- 
piečiai, „ypač — anglai. Juk ant Šv. Petro akmens įsteigta Ang- 
lijos Bažnyčia gyvai santykiavo su Roma. Ne tik Anglų vysku- 
pai ir abatai, kunigai, vienuoliai ir vienuolės lankė krikščionybės 
sostinę, norėdami pagerbti limina apostolorum, jieš- 
kodami popiežiaus nutarimų bei patarimų. — Vessekso karalius 
Caedualla, atsižadėjęs savo valdžios ir žemės džiaugsmų, 
apsikrikštijo Šv. Petro Bazillkoj ir krikščioniškai numirė Romoj 
(689 m.); 726 m. teipaja Romoj tapo vienuoliu jo įpėdinis Inė, 
dar anksčiau — Mercijos ir Essekso karalių sūnūs. Aštuntam 
amžiuj anglosaksai įsisteigė Romoj bendrabutį — scholą (be 
jų tokių pat „scholų“ turėjo čia frankai, longobardai ir frisai). 
Bet ir pati Roma neapleido Grigaliaus Didžiojo ir Augustino su- 
tvarkytos Bažnyčios. Popiežius Vitalianas (657—672 m.) 
įšventino arkivyskupu mokytą graiką Theodorą Tarsietį, 
kuris daug padėjo anglams šviestis ir atgaivino  mokslišką bei 
literarišką airių vienuolių tradiciją. Septintam ir aštuntam am- 
žiuj Anglijos Bažnyčia buvo romėniškesnė ir teologiškai labiau 
išlavinta, kaip kontinento. Ir tai turėjo nemažos įtakos bažnyti- 
niam bei kultūriniam kontinento augimui. 

Visas piligrimų sąjūdis aiškiai rodo Romą nenustojus baž- 
nytinės savo reikšmės. Bet toji reikšmė nebeturėjo konkrečių 
organizacinių formų: popiežiaus teisės tapo visų pripažįstamais 
ir niekeno nevykdomais žodžiais. Italijos išorėj vieni Anglai 
teugdė ir terealizavo monarchišką Romos idėją. Ją ir stiprino 
Frankuose jų piligrimai, kai, į Romą keliaudami, pereidavo per 
Franciją ir lankydavo didžiųjų miestų kunigus. Be to, anglai 
suėmė savin misijonierišką airių vienuolių dvasią. Nugalėję pa- 
čioj Anglijoj airių Bažnyčią, ėmė anglai — tų vienuolių įpėdžiui 
— misijonieriauti kontinente. "Tik skelbė, žinoma, nebe airišką, 
bet romėniškai bažnytinę krikščionybę. Pačios Romos propa- 
gandai susilpnėjus, jie dirbo Romos darbą (Žiūr. I tom. $$ 69, 
70—72). 

Frankų Bažnyčia labai padėjo Merovingams nuveikti 
visigotus bei burgundus ir sutvarkyti valstybę: politinės ir kul- 
tūrinės krizės metu atstovavo kiek organizatoriškai Romos dva- 
siai, Romos institutams bei tradicijoms. Bažnyčia prisiviliodavo 
šviesuomenės, darydama savo vyskupais turtingus bei įtakingus 
didikus, literatus ar bent literatūros mėgėjus. Toks vyskupas 
rūpinosi (kaip ir Bažnyčios susirinkimai to reikalavo), kad ku- 
nigai mokėtų skaityti, rašyti, ir kad mokytųs šiaip žmonių vaikai. 
Paskutinėms miesto mokykloms merdėjant, ėmė dygti vyskupų 
ir vienuolių mokyklos. Visų jų, tiesa sakant, elementarinių būta. 
— Mokė vyskupo padėjėjas arkidiakonas arba abato skiriamas 
vienuolis, kartais — mokytojas samdininkas, buvusis miesto 
mokyklos profesorius. Be to, mokytojo darbas nesunkiausias 
buvo: mokė skaityti ir rašyti, suprasti kiek Šv. Raštą. Didesnio 
mokslo mokytojas supažindindavo mokinius su keliais romėnų 
rašytojais ir su Romos įstatymais. Tiesa, aiškinant senojo auto- 
riaus tekstas, reikėjo (kaip ir dabar reikia lotynų kalbos mokant) 
pasakoti mokiniams apie visa, ką tik minėjo tas autorius, ir ko- 
mentaras virto chaotiškai dėstomąja enciklopedija. Bet kai kur 
Martiano Kapellos vadovėlio (Satyricon) pagelba 
imta jau ir sistemiškai dėstyti trivium (gramatika, dialek- 
tika, retorika) ir guadrivium (geometrija, astrologija — as- 
tronomija, aritmetika, muzika). 

Kiek menkas buvo visas tas švietimo darbas, ir kiek, paly- 
ginti su romėnų laikais, sunyko kultūra, gali matyti, susipažinęs 
su Grigalium Turiečiu (gimė apie 538 m.). — Jo šeima, 
pasak jo paties, buvusi aukščiausios kilmės visoj Galijoj. Vai- 
kas tebebūdamas pradėjo jis mokytis. Bet pasiskaitė trupučiuką 
Vergilijaus poemų, Sallustijaus De coniuratione Cati- 
linae, ir tiek. Net lotynų kalbos, kaip reikia, neišmoko. Ne 
veltui pats save kaltino. — „Tamsus tu ir kvailas žmogus; ne- 
moki skirti daiktavardžių, moteriškosios giminės vietoj rašai vy- 
riškąją ir atvirkščiai, klaidingai vartoji prielinksnius, painioji ga- 
lininkus su įnagininkais“. Tiesa, Grigalius sakėsi paniekinęs gra- 
matiką, nes rūpėję jam krikščionių raštai tyrinėti. Bet ir čia ne- 
didelis jis žinovas buvo. žinojo, savaime aišku, patį Šv. Raštą, 
skaitė Sulpicijaus Severo, Prudentijaus, Sidonijaus ir kai kurių 

kitų krikščionių raštus. "Tačiau ne tik rytiečių (graikiškai visai 
nemokėjo), bet ir vakariečių teologija buvo jam svetimas daly- 
kas, kad ir nekentė arijonų. O Grigalius, tai didžiausias tų laikų 
rašytojas, puikios (kad ir barbariška jos kalba) Frankų isto- 
rijos ir daugelio kitų veikalų (Vitae Patrum, In glo- 
ria martyrum, In gloria confessorum, De 
virtutibus S. Martini ir kt.) autorius; be to, didžiai 
vertino literatūrą. Jis, gal, nebūtų pakartojęs kito tų laikų vys- 
kupo žodžių: „Bažnyčia, kalbėdama, turi žiūrėti ne dykinėjančių 
filosofijos klausytojų, bet visų žmonių. Kam gi mums reikalin- 
gas Pitagoras, Sokratas, Platonas, Aristotelis ir Homero, Vergi- 
lijaus, Menandro ir kitų nusidėjėlių poetų pasakėčios? Kam gi 
reikalingas Sallustijus, Herodotas, Titas Livijus, pasakoję viso- 
kias istorijas stabmeldžiams? Kokia gi iš visų jų nauda krikščio- 
nims?“ Grigaliui Turiečiui vyskupaujant (573 — 594 m.), gar- 
sėjo dar — rašė gražiausius eilėraščius ir turėjo skaitytojų — 
paskutinis didysis romėnų poetas Venantijus Fortuna- 
tas. Grigaliui numirus, lotynų kalba visai subarbarėjo, o mosklas 
ir literatūra beveik išnyko. Vienas Grigaliaus „Istorijos“ tęsinio 
(591 — 768 m.) autorius melancholiškai charakterizuoja savo 
laikus. — „Pasaulis sensta, proto ašmenys atšipo; niekas dabar 
nebedrįs susilyginti su senųjų laikų rašytojais.“ 

Kaip ten bebūtų, viena Bažnyčia tebuvo žmonių mokytoja; 
ir net tai, kad kultūra nuolat prastėjo, turėjo, kaip matysim to- 
liau, pozityvios istoriškos reikšmės. O Bažnyčia ne tik mokė 
žmones, bet ir auklėjo. Jos susirinkimų kanonai visokeriopai len- 
kė žmones į gera: draudė kerėti (kerėdavo, tiesa sakant, ir patys 
kunigai) ir apskritai stabmeldiškus papročius; liepė, kad šven- 
čiami būtų sekmadieniai ir šventadieniai, kad žmonės pasninkautų 
ir mišių šventų klausytų. Vyskupai — žinoma, ne visi — skelbė 
Dievo žodį. Moralinį Bažnyčios autoritetą didžiai kėlė socialinė 
ir labdaringa jų veikla. Geras vyskupas, tai „kunigų viltis, naš- 
lių bei vargdienių globėjas, vargšų duona, belaisvių išvaduotojas“. 
Iš tiesų, vyskupai išpirkinėjo belaisvius, maitindavo alkanus,užsto- 
davo vargdienius, dažnai su grafais, net su karaliais kovodami. 
Kas sekmadienį arkidiakonas arba jo įgaliotinis atnešdavo kali- 
niams maisto. Pasakojama buvo, kad šv. Martynas Turietis vai- 
dinęsis kartą kaliniams ir sakęsis Martynas, Kristaus karys, esąs, 
tad atleidžiąs jiems kaltes. ,,Eikite sau ramūs“, pridūręs. Kitą 

kartą, Langres vyskupą laidojant, gedulinga procesija su- 
stojusi ties kalėjimu. Kaliniai ėmę šauktis šventojo pagelbos; ir 
štai — sugriuvęs stulpas, prie kurio jie buvę prirakinti, ir atsi- 
vėrę kalėjimo vartai... Panašiais padavimais spindėdavo krikš- 
čioniška vyskupų veikla, tokių geraširdžių vyskupų, kaip Griga- 
lius Turietis. „Nebetekome mielų ir brangių savo vaikelių“, sako 
jis aprašydamas 580 metų marą. „O šildėme juos kadai savo 
glėby, nešiojome ant rankų, patys rūpestingai maitinome“ 

Miesto Bažnyčia turėjo daug turtų, žemės ir visokių priklau- 
somų žmonių, o vyskupas — didelės įtakos visam socialiniam bei 
politiniam gyvenimui, gal, didesnės, kaip grafai. Todėl galėjo 
vyskupai — juo labiau, kad dažniausiai ir patys aukštos kilmės 
ir turtingi Žmonės buvo — rūpintis miesto ir jo gyventojų rei- 
kalais. Atstatydavo miesto mūrus ir trobesius, rūpindavos, kad 
karalius mažintų mokesčius; gynė savo aveles kovodami su di- 
dikais, su grafais, net su pačiu karalium. O vyskupas plėtė savo 
valdžią ir už miesto mūrų. — Prie didelių kelių, paupiuose, dide- 
liuose kaimuose ir miesteliuose, visur, kur tirštai gyventa, dygo 
bažnytėlės. Kiekviena turėjo, žinoma, žemės; ir valdė tą žemę, 
dalino žmonėms sakramentus, sakė pamokslus vyskupo arba arki- 
presbiterio prižiūrimas kunigas. Tokia parapija (tais lai- 
kais vadinama ji buvo „diecezija“, tik vėliau šis žodis ėmė reikšti 
vyskupo apskritį) sudarydavo administracinį Bažnyčios vienetą. 
Tiesa, parapijų ne visur ir ne perdaug buvo; tad daugiau reikš- 
mės turėjo bažnytėlės ir koplytėlės, kurias steigė savo dvaruose 
didikai. 

Svarbu tai, kad visą Frankų Bažnyčią iš pat pradžios vie- 
nijo jos susirinkimai, sinodai. Šie susirinkimai šaukiami buvo 
net tada, kai keletas karalių dalinosi valstybę. Vienas iš pirmųjų 
tokių susirinkimų (Orlėans mieste, 538 m.) draudė vysku- 
pams nelankyti sinodo, kad ir kitoj karalystėj jie gyventų. Tuo 
būdu Bažnyčioj daugiau vienybės buvo, kaip pačioj valstybėj. O 
tai rados labai svarbu ir politiškai, nes karaliai šaukdavo vysku- 
pus ne tik Bažnyčios, bet ir valstybės reikalams svarstyti. Ki- 
taip nė negalėjo būti. ĮJuk vyskupai buvo tiek Bažnyčios atsto- 
vai, tiek karaliaus valdiniai bei valdininkai, o patys karaliai laikė 
save krikščionybės globėjais. Žodžiu, Bažnyčia ėmė mišti su 
valstybe, kaip Bizantijoj; tik, viena, ir jai, ir karaliams trūko bi- 
zantiškos ideologijos, o antra — Merovingų Bažnyčia tebuvo 

vietinė ir jautėsi priklausanti popiežiaus. Karalius neturėjo tikrų 
priešų savo valdinių vyskupų tarpe, bet, bažnytinei pasaulėžiūrai 
augant, turėjo susidurti pagaliau su popiežium. Be to, valstybę 
dalindamies, Merovingai silpnino, net griovė savo Bažnyčios vie- 
novę. Kai 644 m. Bourges miesto vyskupas norėjo sušaukti 
sinodą, Austrasijos karalius Sigibertas III uždraudė savo 
vyskupams dalyvauti šiame Neustrijos susirinkime. Po 50 metų 
(695 m.) bendrieji susirinkimai visai išnyko. 

Kadangi Frankų Bažnyčia mažai santykiavo su Roma ir 
sumišo su valstybe, kuri, pati skeldėdama ir silpnėdama, ir ją 
skaidė bei silpnino, tai aišku, kad Bažnyčia ėmė religiškai ir mo- 
rališkai smukti. Ji darėsi panaši į tą visuomenę, kurią stengėsi 
mokyti ir auklėti, ,pasaulėjo“.  Skaitydami sinodų kanonus, ma- 
tome, kaip Bažnyčia kovojo su jos žemes prisisavinančiais didi- 
kais ir su pasaulininkų dvasia, kuri ilgainiui apgaubė ir kunigiją. 
Vyskupai nuolat reikalavo, kad kunigai mokytųs skaityti, kad 
dorai gyventų, nelėbautų, nemedžiotų, negirtuokliautų ir nepa- 
leistuvautų, kad saugotų jie Bažnyčios turtus ir teises. Perdaug 
buvo tų draudimų; tad aišku, kad niekas jų nepildė. Be to, ir iš 
pačių vyskupų visokių žmonių būdavo. 

Vyskupą rinko, metropolitui sutinkant, kunigai ir miesto 
liaudis (faktiškai — didikai). Karalius tvirtino išrinktąjį ir liepė 
metropolitui jį įšventinti, intronizuoti. Bet kadangi vyskupas 
didelis ponas buvo, tai nebūdavo rinkimų, kad nebūtų buvę įta- 
kingų žmonių, kunigų ir partijų tarpusavy kovota. Daug kas 
norėjo būti išrinktas: kai kur — vyskupo vietą, gali sakyt, pa- 
veldančios šeimos narys, kai kur — garbėtroškos kunigai, o kai 
kur ir šiaip praktiški žmonės. Taip antai, Paryžiuje turtingas 
pirklys sirietis Eusebijus, vienus rinkėjus apdovanojęs, kitus 
papirkęs, tapo vyskupu ir ėmė dalinti Bažnyčios titulus ir vieteles 
savo tėvyniečiams. 

Tiesa, rinkimus kontroliuodavo metropolitas ir karalius. Bet 
metropolitas toja ne visuomet šventas žmogus buvo ir dažnai ne- 
galėjo nė suvaldyti savo kunigijos; o karaliui ne tik Bažnyčios rei- 
kalai terūpėjo. Karalius vertino vyskupą kaipo valdininką ir ne 
kartą skyrė vyskupu savo dvariškį, grafą, net majordomą (taip 

antai, Metzo vyskupu buvo „išrinktas“ Karolingų protėvis Šv. 
Arnulfas). Juk beveik visi laikė vyskupo vietą karjeros viršūne. 
Ištikimą savo tarną vyskupu rinkdindamas, karalius atsilygin- 
davo jam už gerą jo tarnybą. Kartais ir patys miestelėnai pra- 
šydavo karalių paskirti jiems vyskupu bet kokį įtakingą dvariškį. 
Taigi, kandidatai kovojo tarpusavy ir pačiame karaliaus dvare. 

Ką galėjo čia padaryti Bažnyčios susirinkimai, kur, be to, 
vis daugiau ėmė dalyvauti tik ką buvę pasaulininkai, visai ne- 
sukunigėję vyskupai? Susirinkę 614 m. Paryžiuje vyskupai nu- 
tarė, kad „visi turi pildyti kanonų taisykles“ ir kad vyskupai turi 
būti renkami „niekeno nekliudomi ir be jokių dovanų.“ Šį nuta- 
rimą tvirtindamas, karalius išbraukė žodžius, kur kalbama apie 
kliudymus ir dovanas; bet pridėjo: „Jeigu išrinktasis vertas būti 
vyskupu, tebūnie įšventintas karaliui liepiant; o jeigu renkamasis 
— iš dvariškių, tebūnie įšventintas už savo dorybes ir žinias.“ 
Tačiau karaliai neilgai žiūrėjo šio, kad ir lengvai jų naudai aiš- 
kinamo nutarimo. Skirdavo vyskupu ką tik norėdavo, o prirei- 
kus ir nuversdavo. Susirinkimams susilpnėjus, tai visai lengvas 
dalykas buvo. 

Karaliai elgėsi taip su vyskupija ne tik dėl to, kad gaudavo 
dovanų, ir ne tik savo pačių "naudai, bet valstybės interesų ver- 
čiami. Tad aišku, kodėl tiek nuosekliai ėmė kištis į vyskupų rin- 
kimus ir nuversdinėti juos pirmieji Karolingai, ypačiai Karo- 
lius Martellas. Netik PippinasII Heristalietis, 
labai maldingas žmogus, bet ir visai realistiškas politikas Ma r- 
tellas gerai suprato, ką gali Bažnyčia padaryti valstybę tvar- 
kant ir plečiant. Jie palaikydavo misijonierius — Villibror- 
dą ir Vinfridą-Bonifacijų, kurį Karolius pripažino 
savo klientu — esančiu karaliaus mundiume (mundebur- 
dium et defensio). Bet, savo valdžią ir karalystę stiprin- 
dami, Karolingai turėjo atsilyginti savo šalininkams ir sudaryti 
stiprią ištikimų ir galingų žmonių partiją. Negalėjo jie apsieiti be 
savųjų vyskupų; tad nuversdavo besipriešinančius ir jų vieton 
rinkdindavos ištikimus žmones, kurie buvo geri karvedžiai, bet, 
dažnai, nė skaityt nemokėjo, nebekalbant apie visai nebažnytinį 
jų būdą. 

Lengva įsivaizduot, kiek dėl visa to morališkai ir religiškai 
nusmuko Bažnyčia. — Išpradžių daug joje buvo negerų vyskupų. 
Šie vyskupai ne tik šauniai kariaudavo, čia karaliaus šaukiami, čia 

maištą keldami, bet begėdiškai plėšdavo patys savo Bažnyčią ir 
žmones, vogdavo, paleistuvaudavo, naktimis girtuokliaudavo, o 
dieną miegodavo. Vienas jų baisiai plėšė savo miestelėnus, daž- 
nai pats juos mušdavo, pridurdamas: „Argi, vyskupu tapęs, nebe- 
galiu jau pats keršyti tam, kas mane įžeidžia?“ Jį užšiundydavo 
ant žmonių žmona, piktesnė net už jį patį, Karoliaus Martello 
laikais visa tai dar blogyn ėjo. Karoliui kovojant su saksais, 
žuvo mūšy didelis jo karvedys Mainzo vyskupas Geroldas. Ka- 
ralius paskyrė vyskupu velionies sūnų Gerilippą, gerą medžiotoją, 
neblogą, rodos, ir kariuomenės vadą. Visi žinojo, kad Gerilippas 
buvo adulterati clerici et homicidae filius, 
be to, ir pats homicida. Baisių dalykų — horribilia — 
pripasakodavo apie jį Šv. Bonifacijus. Kitas Martello išrinktasis, 
dviejų miestų (tai buvo visai nekanoniškai), Reimso ir Triero, 
vyskupas Milonas vėju paleido Reimso Bažnyčios turtą; kad nu- 
skurdę kunigai ėmė net pirkliauti (ne gotio victum gue- 
rebant et denarios, guos mercimonio con- 
guirebant, in cartis et librorum foliis in- 
terdum ligabant). Negeresnis dvasininkas buvo ir Ka- 
roliaus giminaitis, St. VandrilleirSt. Vast (irgi neka- 
noniškai) abatas Vidonas. Visuomet vilkėjo jis ne vienuolio, bet 
kario drabužiais, ir niekas nematė jo neginkluoto; užtai geriausias 
šaulys ir medžiotojas buvo. Jo vienuolynuose visada lojo kurtai. 

„Daugumas vyskupų“, rašo Šv. Bonifacijus, „tai Bažnyčios 
turtų trokštą pasaulininkai arba — ištvirkėliai, paleistuviai ir 1u- 
pikai dvasininkai.“ O kokie vyskupai bei abatai, tokie, žinoma, 
ir kunigai bei vienuoliai. Tau Grigalius Turietis pasakojo daug 
charakteringų faktų. — Čia Childebertui nužudyti Fredegundė 
pasisamdė tam reikalui kunigus; čia kunigai nunuodijo savo vys- 
kupą. Mans mieste vienas kunigas pralenkė visus savo ydomis: 
neapsakomas ištvirkėlis, kamšlys, girtuoklis ir mergininkas buvo; 
pagaliau, susimylėjęs su geros šeimos mergaite, išbėgo iš miesto. 
Tik sugavo pabėgėlius mergaitės giminės, mergaitę sudegino. 
Būtų nužudę ir kunigėlį, kad nebūtų užstojęs jo vyskupas, kuris, 
nežinodamas, gal būt, kas daryti, paskyrė jį vaikų mokyti. Bet 
naujasis pedagogas netrukus susitarė su arkidiakonu ir keliais 
kitais kunigais nužudyti patį vyskupą; kai šitas planas nepasise- 
kė, vyskupo priešai apkaltino jį, kad priėmęs į savo kambarį mote- 
riškę, ir areštavo. Reikėjo, kad įsikištų į šį reikalą pats karalius. 

Nelaimingoji Chliotacharo I žmona Radegundė, vyro paleista, 
įsisteigė Šv. Kryžiaus (St. Croix) vienuolyną ties Poitiers 
miestu, ir ramiai gyveno čia iki mirties, valdydama savo vienuoles. 
Venantijus Fortunatas gražiais eilėraščiais apdainavo šią mokytą 
ir švelnią karalienę. Vienuolyne romiai dirbo ji paprasčiausią 
darbą, ypačiai rūpinosi vargšais, tvarstydavo ligoniams žaizdas 
ir mielai tarnaudavo jiems pietaujant. Gailėjosi, kad praėję buvo 
krikščionių persekiojimai, visokeriopai kankindavo save ir krikš- 
čioniškai nusižemindavo. Buvo ji asketizmo ir mistikos apsėsta. 
Prisisapnavęs jai kartą gražus jaunuolis ir, glamonėdamas ją, 
ėmęs meiliai kalbėti. Išsigandusi doroji Radegundė, nes laikiusi 
visa tai pagunda. Bet jaunuolis tuoj nuraminęs ją; pasisakęs esąs 
Tasai, kam ji be paliovos meldžiantis... Po vienerių metų 
(587 m.) vienuolės ir beveik visa krikščioniškoji Galija palydėjo 
ją į amžinastį. Didžiai gerbiąs ją Grigalius greit aplankė našlai- 
tes vienuoles; abatė aprodė jam šventosios relikvijas ir visas vie- 
teles, kur ji mėgo dirbti ir melstis. — „Štai josios cėlė, bet nebėr 
čia mūsų motinos! Štai divonėlis, ant kurio klūpodama meldėsi 
ji, tik jos pačios nebėra! Štai knyga, kurią skaitė, bet nebegir- 
dime Šventojo jos balso. Štai jos ratelis; čia verpdavo ji ilgos 
gavėnios ir atgailos metu.“ 

Graži asketiško gyvenimo idilija! Deja, neilgai ji trūko, nes 
po kelerių metų visa vienuolyne pakitėjo. — Gyveno ten dvi 
vienuolėmis tapusios karalaitės; bet ne labai patiko joms krikš- 
čioniškosios dorybės. ,,Čia, sakė jos, elgiamasi su mumis ne kaip 
su karaliaus dukterimis, bet kaip su paprasčiausiomis tarnaitė- 
mis!“ Puikybės velnias — didis gundytojas, ir daug šalininkių 
rado abi karalaitės. "Tačiau tvirtai laikėsi įstatų kitos vienuolės 
ir abatė. Vienuolyne prasidėjo tikras maištas, ir visos sukilėlės 
nuvažiavo pagaliau į Tours (Tūr) miestą, pas Grigalių — tie- 
sos jieškoti. Toure tos tiesos nesuradusios, pasiuntė vieną karalai- 
tę pas karalių, o pačios ėmė gyventi sau Toure; pažadų nebelaikė; 
kelios net ištekėjo. Tuo tarpu ir karaliaus dvare nieko nelaimėjo 
taurioji deputatė: grįžo į Tourą nieko nepešusi. Kas čia dabar 
padarius? — Maištininkės pasiryžo pulti savo vienuolyną, paimti 
jį, ir prisisamdė tam tikslui visokių plėšikų. „Mes karalaitės!“ 
šaukė abi vadovės. „Kol neišguisime abatės, tol negrįšime į savo 
vienuolyną!“ Keturi vyskupai stengėsi nuraminti vienuoles, bet 
veltui: pačioj bažnyčioj ką tik neužmušė jų pasamdytieji bandi- 

tai. Pagaliau, drąsūs vienuolių kariai laužte įsilaužė į vienuoly- 
ną, baisiai apiplėšė jį ir paėmė nelaisvėn pačią abatę, tiesa — ne- 
ilgam. ] 

Šv. Kryžiaus vienuolyno istorija — tipiška. Tūli vienuo- 
lynai greit nustojo buvę asketų bendrabučiai. Pirmasis entuziaz- 
mas ataušo; be to, tikrųjų asketų permaža buvo, negalėjo jie visai 
pripratinti asketiškai gyventi naujųjų vienuolių, asimiliuoti jų. 
Tai ne vienos, bet kelių kartų darbas. Ne tiek vienuolynas asimi- 
liavo pasaulį, kiek pasaulis — vienuolyną. Reikia suprasti, kaip 
sunku buvo dirbti asketiško idealo atstovams. Nebuvo dar nei 
vienos regulos, nei gyvenimo vienodumo, nei bendros organiza- 
cijos. Vieni vienuolynai klausė vyskupų, kiti — steigėjų, karalių 
ir didikų, treti gyveno savarankiškai. Bažnyčios susirinkimai 
stengėsi suvienodinti ir reformuoti vienuolynus, bet VII amžiaus 
gale patys išnyko, net pati bendroji Bažnyčios organizacija, gali 
sakyt, suiro. Nenuostabu, kad vienuolynai smuko. Bažnyčios, 
karalių ir asketų, ypač airių vienuolių, iš jų — Šv. Kolumbos, pra- 
dėtosios reformos nepasiekė savo tikslo arba neturėjo bendros 
reikšmės.  Karoliaus Martello laikais vienuoliai bėgo iš vienuo- 
lynų ir be jokio tikslo visur slankiojo dykinėjo arba — kuolinks- 
miausiai gyveno vienuolyne, virtusiam visai nepadoria vieta. 
Net iš šv. Kolumbos įsteigtų vienuolynų — iš vieno išvijo vie- 
nuoliai abatą, kito — stačiai nužudė. 

Norint tyrinėjamasis perijodas suprasti, nereikia perdėti, kal- 
bant apie moralinį Bažnyčios nusmukimą, nes šaltiniai, vie- 
našališki. — Sinodų kanonai ir karalių įstatymai mini aibę įspū- 
dingų ir neabejotinų faktų; rašytojai smulkiai pasakoja apie tik- 
rai baisius faktus. "Tačiau visai aišku, kad, Bažnyčios dirvą iš- 
ravėti norėdami, vyskupai ir karaliai rašė apie visokias kliaudas, 
bet neturėjo progos kalbėti apie gerus ir šventus žmones. Šven- 
tojo biografui pravartu buvo iškelti aikštėn, kiek tas šventasis 
skyręsis savo dorybėmis nuo visų žmonių ir kokie piktadariai jį 
persekioję; todėl hagiografas mielai ir vienašališkai išrankiodavo, 
pabrėždavo ir perdėdavo šiaip žmonių ydas. Istorininkas..., 
bet jis, ypač nuodėmingojo pasaulio istoriją rašąs kunigė- 
lis, visuomet yra linkęs moralizuoti, vadinasi, natūraliai kreipia 
dėmesį į negatyvią gyvenimo pusę. Be to, pavyzdžiais dora aiš- 

kinant, kur kas lengviau aprašyti nevidonas, kaip šventasis: vi- 
siems žmonėms piktybė ir žavingesnė, ir įdomesnė. 

Ir Frankų karalystėj, ir VII — VIII amžiuje nemaža buvo 
gerai sutvarkytų vienuolynų, gerų ir šventų vienuolių, kunigų bei 
vyskupų. Iš kurgi būtų buvę šv. Bonifacijaus padėjėjų, VIII 
amžiaus Bažnyčios reformatorių? Pati reformos idėja ne iš 
piršto išlaužta. Ji seniai jau glūdėjo visuomenės sąmonėj, ir 
— kad ir neaiškiai kol kas suprantama — motyvavo visus kalti- 
namuosius kanonus, įstatymus bei raštus. Tačiau ne dėl to imta 
reformuoti Bažnyčia, kad jos tikėjimas ir moralė sumenkėjo; ne 
Bažnyčios ydos vertė ją reformuotis. Bet — dėl to, kad norėta ji 
reformuoti, tiksliau sakant, dėl to, kad įsigalėjo krikščioniškas 
idealas, pamatė pagaliau žmonės, kad Bažnyčios gyvenimas ir 
santvarka jam nebeatliepia. Dėl to norėjo žmonės reformuoti 
Bažnyčią, kad jautės nebegalį be jos gyventi. Martello sūnūs 
Pippinas ir Karlomanas suprato, kad, norint sutvarkyti valstybė, 
reikia pirma pertvarkyti Bažnyčia. Jie tik politiškai formulavo, 
konkretino, tiesa — ir siaurino kiek, visuomenės idealą. 

Nenorėdamas nieko perdėti, nenoriu, žinoma, užginti nė 
Bažnyčios susmukimo; tik manau, kad religinis ir moralinis jos 
padėjimas buvo geresnis, kaip pasaulininkų, vis dėlto — ne per- 
daug geresnis. Kultūra, tikėjimu ir dorove Bažnyčia ir visuo- 
menė ėmė syti. Ir šis kultūrinis vienodėjimas buvo, manau, 
europiškos kultūros augimo sąlyga. Galima kalbėti apie tų laikų 
kultūrą, beveik neskiriant Bažnyčios nuo visuomenės. "Tiktai 
vėliau ėmė jos vėl kultūriškai skirtis. 

Skaitydami Grigaliaus Turiečio ir kitų rašytojų veikalus, 
gauname pirmiausia blogą įspūdį. — Kuone visi to meto žmonės, 
rodos, buvo apgavikai, lupikai, smurtininkai, žudytojai, nevido- 
nai. Bet pirmasis įspūdis dažnai — apgaulingas; apgauna jis mus 
ir čia. — Visų pirma, kaip minėta, rašytojai charakterizavo tur- 
tingus žmones, kurių nepažabodavo ir negalėjo pažaboti nei įsta- 
tymai, nei papročiai. Karaliai, vėliau majordomai, tekovodami 
juos suvaldydavo, o dažniausiai — susitaikydavo. Žinoma, šitas 
visuomenės sluoksnis labai tipingas, nes rodo, kas potencialiai 
glūdėjo visuomenėj. Visuomenės šie galiūnai vis dėlto dar nesu- 
darė. Paprastas miestelėnas arba valstietis gyveno sau nepasi- 
žymėdamas nei ypatinga dorybe, nei ypatingomis ydomis. Taigi, 
apibendrindamas bei sintetindamas, ką tik randa skaitydamas šal- 

tinius, istorininkas gali sužinoti tik viena, būtent — kokia galė- 
jo būti Frankų visuomenė ir kokia ji iš dalies tikrai, ak- 
tualiai buvo. 

Manau, kad tiriamosios epochos žmogus iš esmės skiriasi 
nuo mūsų psichiško savo gyvenimo (nuotaikos, norų, aistrų ir 
t. t.) amplituda. Nesuprato jis, kas tai yra saikas; kad ne- 
kęsdavo ko, tai nekęsdavo; kad mylėdavo, tai mylėdavo. "Tas 
pats žmogus ir nežmoniškai kankino bei žudė kitus, ir, paskui, 
pats be galo kentėjo už savo nuodėmes. Ne viduriniais, bet kraš- 
tutiniais aktais reiškėsi jo būdas; greit ir lengvai jis čia į vieną, 
čia į kitą priešybę įpuldavo. 

Galiūnas neilgai galvojo kas daryti, nesvyravo. Staigi buvo 
kiekviena jo reakcija: noras tiesiog virsdavo aktu. Tebebuvo 
sveikas, nayvus ir stiprus; todėl energingi ir stiprūs buvo ir visi 
jo aktai. Jis eikvojo daugiau jėgų, kaip mes, bet daug — nie- 
kais; tad, gal būt, mažiau už mus vykdė. Jeigu galima būtų iš- 
reikšti žmogaus dora pozityvių ir negatyvių jo aktų suma, tai ir 
morališkai maža kuo, manau, tesiskirtume mes nuo tų galiūnų. 
Bet mes nebetekome daug primityviosios jų energijos; istorijai 
bebėgant, ją išeikvojome; tad nebegalime nei didžiai neapkęsti, 
nei visai mylėti. Antra vertus, religijos ir moralės idealai sukon- 
kretėjo — virto normomis bei įstatymais, vadinasi, objektyviu, in- 
divido nenuveikiamu faktu, kuris slegia mus, tiesia, lygina mūsų 
gyvenimo srovę, siaurindamas ją ir mažindamas norų bei aistrų 
amplitudą. Silpnina žmogų ilgas kultūrinis gyvenimas! Ir men- 
kutė nuodėmėlė verčia mus gailėtis ir įtikina, kad doros princi- 
pai realūs; todėl nebejieškome šių principų, bet žinome juos arba 
— tikime jais. O jeigu nebetikime, tai minėtas objektyvusis fak- 
tas vistiek verčia mus tais principais gyventi, bent dedamės jais 
gyveną. 

To meto žmonės tiktai jieškojo (žinoma, nesąmoningai, in- 
stinktyviai) absoliučių gyvenimo principų. Be to, nebuvo dar 
sukultūrėję, ir trūko jiems objektyvių normų bei faktų; todėl ir 
smarkaudavo, kol surasdavo pagaliau dorą ir tiesą, jeigu išviso 
surasdavo. Senosioms — romeniškoms ir germaniškoms — kul- 
tūros formoms išnykus, galiūnai tebebuvo tik ką gimę naujosios 
kultūros vaikai, jieškoję ir vargais negalais radę jos pagrindus. 
Galima vadinti jie ir pirmaisiais Europos kultūros kūrėjais. Sep- 
tintojo - aštuntojo amžiaus Francija, tai tikroji šios kultūros 
gimtinė, lopšys; tų amžių istorija — Europos kūdikystės gadynė. 

Dabar, žinant visa, kas sakyta, nebesunku mums tikrai su- 
prasti lotynų kalbos bei literatūros „barbarėjimo“ reikšmė. — 
Romėnų kultūrai nykstant, nyko, žinoma, ir lotynų kalba. Ji bar- 
barėjo; tiksliau sakant, ne barbarėjo, bet — ten, kur neišstum- 
davo jos germaniškoji, — virsdavo visai nauja, vadinamąja 
vulgarine lotynų kalba. Germanų, iš dalies ir keltų 
tarmių įtakoj būdama, vulgarinė lotynų kalba, prieš tapdama r o- 
maniškąja, ėmė painioti balsius (manifestus — mane- 
festus, victor —victur), priebalsius (ypačiai: b — p, 
d—t,c — g) ir linksnius (villis —villabus, temporis 
— tempore). Nustoję pirminės savo prasmės, sumišę vieni 
su kitais, prielinksniai ėmė atstovauti linksniams (flumina 
sanguinis—-flumina de sanguine, adprehensa 
per comam puella); veiksmažodis habere tapo pade- 
damuoju: vietoj promisimus imta sakyti: promissum 
habemus. 

Nauja kalba reiškia naują psichiką. Esam sakę Grigalių 
Turietį menką lotyninką buvus. Bet šitas blogiausias lotynų 
kalbos stilistas reikia pripažinti didžiuoju rašytoju; palyginti su 
juo, jo draugas Venantijus Fortunatas tėra talentingas romėnų 
epigonas. Grigalius jautė ir mokėjo puikiai, meniškai aprašyti 
charakteringus žmonių bruožus, gyvai vaizdavo įvykius ir buities 
smulkmenas. Įmantriai ir gražiai vadeliojo „netaisyklingą“ savo 
kalbą, pasakodamas juokingus nuotykius. Ir jo veikaluos, kaip 
gerame veidrody, gali matyti visą epochą. 

Grigaliaus raštai kelia aikštėn naują Europos kalbą. O nau- 
joji kalba liudija, kad egzistuoja jau ir naujoji tauta. Nes, jeigu 
tauta negali tikrai gyvuoti be senosios kalbos, tai nėra nė gyvos 
kalbos be ja pasireiškiančios tautos. Tačiau niekas nė nepaste- 
bėjo, kad žmonės ėmė kalbėti ne „barbariškai“, bet kitaip, ir kad 
jie nebe romėnai ar germanai. Esam jau matę, kaip apibūdino 
savo stilių pats Grigalius. Vienintelė kultūringa kalba laikoma 
buvo lotyniškoji; ir visi stengėsi imituoti romėnų literatūrą. Mo- 
kytų Žmonių nuomone, vulgarinė kalba tešneką vieni prasčiokėliai 
— liaudis, vu1 gus. O prasčiokėlių ir šiaip sau kalbėta ne tik ro- 
maniškai-lotyniškai, bet ir germaniškai, ypač valstybės rytuose. 
Maža to: be lotyniškai parašytų istoriškų veikalų, legendų ir eilė- 
raščių, buvo ir germaniškų dainų apie Chlodovechą, Dagobertą, 
Brunchildę ir kitus Merovingus, nebekalbant apie senesnes ger- 

manų poemas. Kai kurie šios poezijos motyvai ir temos skver- 
bėsi į lotyniškas chronikas, net į šventųjų biografijas. 

Iš pradžių frankų valstybė dvikalbė buvo. Bet naujoji kul- 
tūra formavosi daugiausia romaniškuose jos kraštuose. Nes, jei- 
gu gimstanti romaniškoji kalba nejučiomis augo, tai germaniš- 
koji spaudė žmones priešeuropiška germaniška kultūra, tolino 
juos nuo romėnų ir tik iš lėto europėjo. Tuo būdu, glaudžiai su- 
sijusi su Bažnyčia ir sų romėnų kultūros turtais lotynų kalba il- 
gai dar vyravo Europos istorijoj; tik Francijos rytams tebebuvo 
ta kalba svetima ir trukdė germanams europėti, o vakaruose — 
kad ir „barbarėjo“, gyva buvo. 

Permaža duoda mums frankų literatūra; dar mažiau visai ne- 
savarankiškas jų menas, kur romėniški motyvai sumišo su germa- 
niškais ir germanų pasisavintais rytiniais. Geriau, rodos, galima 
suprasti naujieji žmonės, tyrinėjant religiškos jų pažiūros. Juk 
religijos ir valstybės reikalais tų laikų frankai turėjo rūpintis 
daug daugiau, kaip menu ir literatūra. 

Frankai jau Saliečių Įstatymo (Lex Salica, 
V amž.) prakalboj sakėsi Kristaus mylima tauta esanti. — ,'Te- 
gyvuoja Frankus mylįs Kristus! Tesaugo Jis jų karalystę, teap- 
šviečia jų karalius Savo malonės šviesa! Teginie kariuomenę ir 
teduodie tikėjimui skydą! "Tesiuntie Viešpats Jėzus Kristus tai- 
kos džiaugsmą ir laimę, o valdovams — ilgiausių metų! Nes 
Frankai yra tauta, kuri, drąsiai ir smarkiai kovodama, numetė 
nuo savo pečių sunkų Romėnų jungą. Krikšto nuplauta, gražino 
ji auksu ir brangiais akmenimis šventųjų kankinių kūnus, kuriuos 
Romėnai ugnimi degindavo, geležimis badydavo ir išmesdavo 
laukiniams žvėrims sudraskyti“. 

Bet Frankai iš pradžių ne tiek pripažino Kristų, kiek pa- 
keitė Juo senąjį savo Votaną. Nes „Frankus mylįs Kristus“, ro- 
dos, maža kuo tesiskyrė nuo tautiškojo dievo; ir šventieji taip pat 
sudarė Kristaus dvarą bei trustį, kaip mažesnieji dievai buvo ka- 
daise Votano patarėjai ir kariai. Frankai žiūrėjo į Kristų, kaip 
į galingiausią žmonių ir pasaulio valdovą. Jis atrodė jiems di- 
dysis dangaus konungas, karalius esąs. Apie Jo kančių ir mir- 
ties reikšmę jie negalvojo, šios mirties nesuprato arba — savotiš- 
kai suprato. Chlodovechas didžiai gailėjęsis, kad nebuvę jo ir jo 

frankų, kai žydai kryžiavo Kristų. Mat, drąsusis konungas būtų 
apgynęs savąjį Dievą. Jeigu frankai tikėjo Kristų, tai ne dėl 
to, kad Jis kentėjo ir numirė, kaip vergas, bet dėl to, kad atsi- 
kėlė iš numirusių ir nuveikė, bent — gal būt, frankų padedamas, 
— nuveiks visus Savo priešus. 

Tai, rodos, visų žmonių, ne tik barbarų, pažiūra bei nuotai- 
ka. Šiaip ar taip, bet svarbu, kad panašiai tikėjo ir frankais tapę 
romėnai, net tokie reliatyviai mokyti žmonės, kaip V enanti- 
jus Fortunatas ir Grigalius Turietis. Abu — 
kunigas ir vyskupas — skelbė, žinoma, krikščionišką mokslą. 
Kristus, rašo Grigalius, „pro nobis mortis somno 
obdormiat et resurgat“, „pro nobis passus, 
in inferno non sit derelictus“, „ecclesiam 
suam sanguine sua redemptam collocavit 
super fluctus saeculi“ Šiomis ir panašiomis mintimis 
reliatyviai tiksliai atsispindi Bažnyčios mokslas. Tik — ne visa, 
ką sakome ir kuo tikime, gerai suprantame; ir kiekvienas žmogus 
tarytum išsirenka iš visa to, ką nuoširdžiai išpažįsta, tik tai, kas 
jam, tam tikram individui, reikalinga, tai, kuo jis tikrai gyvena. 
Taigi, cituotosios formulos dar nieko nesako apie tai, ką tikėjo 
ir kuo gyveno Grigalius. 

Venantijus Fortunatas gražiausia giesme apdainavo šv. Kry- 
žių, kurio dalelytę imperatorius Justinas prisiuntė Radegundei, 
Venantijus puikiai rašė apie romaus ir mylinčio Atpirkėjo auką 
Dievui, apie Kryžiaus paslaptį, ant kurio už mūsų nuodėmes nu- 
kryžiuotas kūno Kūrėjo kūnas. Bet — išpildyti esą, Dovydo 
giesmės žodžiai: Dominus regnavit a ligno (Ps. 95, 
10). Artėjančios karaliaus vėliavos ir žibanti Kryžiaus paslaptis. 
Poetas džiūgauja, kalbėdamas (kaip sako kitoj savo giesmėj) apie 
„Crucis trophaeus“ ir „triumphus nobilis“, — 


Vexilla regis prodeunt, 
Fulget crucis mysterium, 
Ouo carne carnis conditor 
Suspensus est patibulo. 
Impleta sunt, guae concinnit 
David fideli carmine 
Dicendo nationibus: 
Regnavit a ligno Deus. 

Taip pat ir Grigaliui daugiausia rūpėjo ne Savo kančiomis 
ir mirtimi žmones išganęs Kristus, bet Kristus — dangaus kara- 
lius, kuris amžinai valdo pasaulį, baudžia nusidėjėlius, atleidžia 
tikintiesiems nuodėmes, gina juos ir Dieviška Savo valdžia gano. 
Kristaus įsikūnijimo ir mirties reikšmė šventajam vyskupui sunko- 
ka buvo išaiškinti. — Kartą, karaliaus Chilpericho prašomas, Gri- 
galius ginčijosi su vienu žydu, abejojančiu kaip tik tuo, kad Die- 
vas galėjo įsikūnyti ir mirti. Grigalius sakė, kad Dievo Sūnaus 
įsikūnijimas buvęs reikalingas, nes žmonės nebūtų galėję išsiva- 
duoti iš Šėtono valdžios. — Argi negalėjęs būtų Dievas, klausė 
žydas, užuot nusižeminęs įsikūnijimu, atsiųsti Savo šventojo, 
pranašo arba apaštalo. — Ne, nebūtų galėjęs, nes žmonės nebūtų 
tikėję paprastais pranašais; juk žmonės žudydavę skelbiančius 
atgailą. — Aišku, kad žydo Grigalius neįtikino. Filosofiškų ar- 
gumentų pats vyskupas neturėjo, ir visa įsikūnijimo prasmė buvo 
jam neaiški. 

Grigaliaus ir Fortunato tikėjimas — tikras ir tvirtas, tik — 
neaiškus, fides implicita, nors tiems laikams pakenčiamas. 
Vartojo jie reliatyviai tikslias formulas, bet šios formulos buvo 
tik žodžiai; ir ne jos nagrinėjant, reikia jieškoti to, kas sudarė 
gyvą ir gyvenimui reikalingą jųdviejų tikėjimo turinį. Savo ti- 
kėjimu abu, kaip minėta, panašūs buvo į kitus tų laikų žmones. 
Todėl ir galime kalbėti apie epochos tikėjimą, nebeskirdami ro- 
mėnų nuo germanų, bent — nebe griežtai juos skirdami, 

Tautiškuoju Francijos dievu bei vadu tapęs, Kristus, žino- 
ma, stiprino monoteistiškas senosios religijos tendencijas; tuo 
tarpu, frankams ėmus karštai garbinti šventuosius, nėmažiau 
buvo ir mažesniųjų dievų. Kadaise viena Dievybė reiškėsi dau- 
gybe dievų specialistų. Šių dievų vietoj ir atsirado šventieji. 
Vieni jų buvo tam tikrų vietų, miestų arba socialinių grupių glo- 
bėjai, patronai; kiti specializavosi gydydami tam tikras ligas 
arba saugodami žmones nuo tam tikrų pavojų. Be to, šventieji 
ir neprašomi kišosi į žmonių reikalus: ir numirę tebebuvo žmo- 
nės. — Daug vargo turėjęs Šv. Nicetijaus įpėdinis Lugdunumo 
vyskupas Priskas, nes, anot Grigaliaus, persekiojęs jį jo paties 
įkiršintasis Nicetijus. Numirėlis buvo, rodos, labai rūstus ir kerš- 
tingas žmogus. Ne tik piktas prisisapnavęs vienam neklaužadai 
diakonui, bet gerokai jį dar apkūlęs. — Nieko nuostabaus, nes, 
kai grimstantį laivą išgelbėjęs Šv. Steponas pasirodęs bažnyčioj 

vienai davatkai, bažnyčios asla aplašėjusi, padrėkusi. Mat, 
šventasis tebebuvęs dar šlapias, 

Tokie konkretūs šventųjų santykiai su žmonėmis aiškiai 
sako, kodėl daugiausia garbinami buvo ne bendrieji, bet vietiniai, 
Frankų karalystės, šventieji: Arelato (Arles) miesto vyskupas 
Caesarijus, Reimso vyskupas Remigijus, Lugdunumo 
kankiniai ir legendariškas „Thebiečių legijonas“, pirmiausia — 
šv. Martynas Turietis, didžiausias visos karalystės ste- 
bukladaris bei patronas. Jų relikvijas garbino; jų garbei pristeigė 
daug naujų bažnyčių. Aišku, kad šie visiems žinomi bei visiškai 
konkretūs šventieji lengvai galėjo persiimti dievų funkcijas ir 
atributus; ir dėl savo konkretumo nesusydavo su germanų ir keltų 
dievais, kaip Romos dievybės, bet tikrai juos pavaduodavo. Abe- 
jotinas dalykas, kad dievai paprastai virsdavo krikščionių šven- 
taisiais, kaip būdavo Romėnų Imperijos laikais, ypač rytuose: 
perdaug buvo sustiprėjusi krikščioniškoji tradicija. Tačiau kai 
kur dievai, ypač mažesnieji, sakysim, genijai, elfai, gnomai, fejos, 
tankiai susibūdavo su Kristum, Panele Švenčiausia ir šventaisiais. 

Ardennų kalnų giriose iki VIII amžiaus garbinamas buvo 
Odinas, arba Votanas. Viduramžiais jis virto „juoduoju medžio- 
toju“, kaip anksčiau Diana — raganų karaliene. Bet labai įdomu, 
kad Diana supainiota buvo su Evangelijos Herodiada. Greičiausia 
ir lengviausia sijo su krikščionybe girių, ežerų, šaltinių, medžių 
ir t. t. kultas. Šitaip ir įsiskverbė į krikščionybę daug stabmel- 
diškų pažiūrų, papročių ir prietarų. Pirmame šio veikalo tome 
esam jau kalbėję apie stabmeldiškus elementus krikščionių šven- 
čių apeigose. Ir apsikrikštiję, keltai bei germanai nesiliovė bur- 
tininkavę: degindavo žvakes kryžkelėse ir šaukdavos Dievo teis- 
mo ten, kur geriau buvo be jo apseiti. — Ilgai ginčijosi dėl tikė- 
jimo du diakonai, katalikas ir arijonas; kadangi negalėjo vienas 
antro įtikinti, tai pasiryžo pagaliau išspręsti dogmatišką klausi- 
mą ordališkai. — Užkaitė katilą vandens ir įmetė žiedą. Žiedą 
iš verdančio vandens ištraukęs katalikas įrodė, paties Dievo pa- 
dedamas, kad jo tikėjimas geresnis. Panašios ordalijos ir dviko- 
viai teismo vietoj ne kas kita, kaip pačios Bažnyčios pripažintasis 
stabmeldžių germanų paprotys. 

Tačiau ne tiek jau, man rodos, svarbu, kad naujieji krikš- 
čionys nesikratė stabmeldiškų papročių bei pažiūrų ir užkrėtė 
jais net galoromėnus (visuomenė juk vienodėjo) ; ne tiek svarbu, 

kad daug stabmeldiškų motyvų įsiskverbė į krikščionių hagiogra- 
fiją ir išviso į pasaulėžiūrą. Daug daugiau reikšmės turėjo tai, 
kad kai kurios keltų ir germanų tikybos tendencijos sutiko kiek 
su krikščionybe ir glaudžiai su ja susijo. Tai, visų pirma, buvo 
gyvas vienos, kad ir be galo įvairiai, įvairiose esybėse, pasireiš- 
kiančios Dievybės jautimas; paskui — tvirtas tikėjimas, kad 
Dievas visur ir visuomet veikia ir teipaja realiai santykiuoja su 
žmonėmis, kaip ir jie tarpusavy. Dievas nustojo buvęs filosofų 
dievas; tapo jis gyvųjų žmonių dievu; tad lengvai galėjo būti 
Abraomo, Izaoko bei Jokūbo Dievu. 

Mano nuomone, šventųjų konkretumas ir padėjo jiems nu- 
veikti stabmeldžių dievus. Čia krikščionybė tikrai aktualizavo 
stabmeldybės potencijas bei tendencijas. Nes šventieji kadaise 
realiai gyveno, o ne religingos vaizduotės padariniai buvo. Kiek- 
vienas šventasis turėjo savo biografiją, bent savo legendą. Kad 
ir ko prigalvodavo hagiografai, dažnai tik priskirdavo savo he- 
rojui tai, kas buvo kitų parašyta apie kitus, — tikrojo gyvenimo 
branduolio ir fantastiškiausioj legendoj vis dėlto būta. Šventieji 
buvo realesni, istoriškesni, kaip dievai, ir nuveikė juos, kaip isto- 
riškasis faktas nuveikia neaiškią svajonę. 

Kiek konkrečiai vaizduojama buvo metafizinė būtis ir kiek 
surizgo ji su realiu, kasdieniu gyvenimu, gali matyti ir iš to, kad 
visur tikėta tada ir laukta stebuklų, ir kad patys hagiografai virto 
literatais, realistiškai, dažnai net jumoristiškai aprašinėjančiais 
pusiau stebuklingą šventųjų gyvenimą. Kiekvienas apykeistis 
įvykis atrodė stebuklas. — Kartą Grigalius 'Turietis važiavo 
per upę su Šv. Martyno relikvijomis ir ką tik nepaskendo: —-ste- 
buklingai išgelbėjęs jį šv. Martynas. Viena vienuolė laidojant, 
būrys balandžių paskraidęs ties grabu, nutūpęs ant bažnyčios sto- 
go, — vėl stebuklas, nes tai buvusi dangiška procesija numirėlei 
pagerbti. Iš baisiai plėšusių vienuolyną frankų gyvas liko tik vie- 
nas, kuris pats neplėšė ir kitus stengėsi sulaikyti. „Jeigu kas 
manytų, kad visa tai atsitiktinai yra buvę, tai tegul žino, kad iš 
daugelio nusikaltėlių vienas nekaltasis sveikas teišspruko.“ 

Tokiems patikliems žmonėms lengva buvo tikėti ir keisčiau- 
siais atsitikimais. Grigalius pasakoja, kad, jaunas tebebūda- 
mas, buvęs jis vienoj kaimo bažnyčioj, o visi jos parapijiečiai 
įtarinėję diakoną nebeskaistų buvus. Per mišias vienas kunigas, 
Grigaliaus motina ir dar dvi moterys išvydusios didelį stebuklą. 

Kai diakonas ostijų kieliku nešinas ėjęs altoriaus link, tai indas 
nesidavęs lytėti nusidėjėliui, bet pats nuskridęs ant altoriaus. 
„Šios iškilmės metu“, rašo Grigalius, „pats buvau bažnyčioj, bet 
viso to matyti nevertas buvau“. Tačiau negali sakyti, kad Griga- 
lius ir kiti tų laikų žmonės tikėjo nieko nekritikuodami. Jie gerai 
žinojo, kad lengvatikiai prasčiokėliai arba godūs apgavikai pri- 
galvodavo daug visokių netikrų stebuklų. Net patys naivieji 
linkę buvo abejoti nauju stebuklu. Tik niekas neabejojo stebu- 
klu iš principo. Stebuklų atmosferoj tuomet žmonių gyventa; 
todėl dažnai peikta žmonės, kurie įmanė pirma žemiškai gydytis 
ir šaukėsi daktarų, ypač žydų. 

Pats metafiziškos ir realios būties skirtumas ėmė pagaliau 
nykti; juo labiau, kad Dievo — visų nuomone — daromi stebu- 
klai konkretėjo, virsdami visiškai empiriškais faktais. Dievo 
veikla lyg dalinosi ir, atsiskyrusi nuo Dievo, koncentravosi bei 
„daiktėjo“ maldos, šio „geriausiojo ginklo“, žodžiais, kryžiaus 
ženklu, sanctae crucis medicamentum, relikvijomis 
ir šventųjų paveikslais. — Kartą į anachoreto Kaluppos olą įšliau- 
žusi didelė gyvatė ir ėmusi vyniotis ant besimeldžiančio šven- 
tojo; šlykščius nasrus prikišusi prie pat Kaluppos veido. Išsi- 
gandęs atsiskyrėlis tiek, kad nebegalėjęs nė maldos žodžių ištarti. 
Tačiau pamanęs, kad ir ne balsu galima esą melstis, tylomis ėmęs 
kalbėti „Tėve mūsų“. Ir štai — taip jam besimeldžiant, greit 
nusilpusi gyvatė ir iššliaužusi iš olos; tik šliauždama plerptelė- 
jusi, per partem ventris inferiorem emisit 
sonum maximum, ir tiek užsmirdinusi visą olą, kad aiškiai 
pasisakiusi velnias esanti. Nėra kuo stebėtis. — Velnias šiais re- 
ligiškos baimės laikais labai įsigalėjo ir ėmė gąsdinti žmones. No- 
rėjęs jis pagrobti paties Šv. Martyno sielą. — „Kas gi bus su mu- 
mis, nusidėjėliais, jeigu piktoji dvasia stengėsi pakenkti tokiam 
šventajam?“ — Tai ne tuščias klausimas, nes velnias esąs labai 
gudrus ir, norėdamas apgauti teisiuosius, pasiverčiąs šviesos an- 
gelu, transformat se in angelum lucis. Juokin- 
gos pasakėčios, kaip minėtoji kaluppiškė, tik iš dalies literatūra 
tebuvo: jos pasakojant, dažnai kovota su velniu ir su baime, kad 
ir savotiškai. - 

Kai tokių žemės ir metafizinę būtį painiojančių žmonių tar- 
pe atsirado niekam anksčiau nežinomas pranašas, apspito jį aibė 
sekėjų. Sakė jį didį esant, o visur jį lydinčią moteriškę Marija 

vadino. Palytėjimu išgydydavo jis daugelį ligonių ir siųsdavo 
nuogus šokančius pasiuntinius, kurie skelbė žmonėms jį ateisiant. 
Daugeliui patiko jis, gal būt, ir dėl to, kad puolė turtuolius bei 
vyskupus. Šiaip ar taip, bet sekdavo jį multitudo immen- 
sa populi, amplius tria milia populi, be to, 
non solum rusticiores, verum etiam sacerdo- 
tes ecclesiastici. Kai nužudė jį, sekėjai ilgai dar tikėjo 
jį Kristų buvus. 

Visa tai aiškiai rodo, kiek tikėjimo gyvo ir konkretaus būta. 
Kartais rūpi pasakyti, kad tamsių ir laukinių žmonių tarpe at- 
gijo toji nuotaika, kuri buvo Palestinoj pirmaisiais krikščionybės 
metais. Kaip ten bebūtų, krikščionybė tapo gyvas tautiškas 
Frankų tikėjimas, konkretesnis už stabmeldybę. Svarbiausia tai, 
kad paties Kristaus gyvenimas realus faktas, ne mitologija, bet 
istorija pagrįstas. Nei Odinas, nei kiti dievai negalėjo tiek su- 
konkretėti, kiek konkretus buvo Kristus. Jo gyvenimas be galo 
galima buvo gražinti visokiomis legendomis. Bet nei jos, nei sa- 
vavališki pranašai negalėjo iš esmės ir ilgam iškraipyti pagrin- 
dinių, Evangelijos išdėstytų faktų. Priešingai, tie faktai visuo- 
met vedė ir taisė legendų autorius ir tikybą tyrinėjančius žmo- 
nes. Vidujės savo dialektikos verčiamas, istoriškasis krikščiony- 
bės faktas išsirutulojo, skiepydamas naujai kultūrai esminį savo 
turinį. Krikščioniška tapdama, ji augo; ja aktualizavosi ir krikš- 
čionybė. 

Pripažintas tautos vadu, Kristus negalėjo būti sutapdintas 
su karingais stabmeldžių dievais. Buvo juk romus, be galo mylėjo 
žmones, mokė dovanoti skriaudas, kančiomis bei mirtimi nuveikė 
pasaulį. Frankai didžiai gerbė jo mokinius, šventuosius, laikė 
juos naujais savo didvyriais. Bet šie didvyriai buvo ypatingi — 
ne karo, bet askezės ir savimaršos didvyriai. Tuo būdu kilo ir 
plito visai naujas religiškai etiškas idealas. 

Pasaulį, žmones, ypačiai frankų karalystę, valdė naujasis 
dangiškasis karalius už visus senuosius dievus galingiausias. O 
Jam rūpėjo ne tiktai aukos ir garbė, bet pirmiausia — doras gy- 
venimas. Baudė Jis už nuodėmes, atlygindavo už gerus darbus. 
— „Koks galingas turi būti tas dangiškasis Karalius“, mirdamas 
šaukė Chlotacharas I, „kad žudo jis tokius galingus karalius, kaip 
aš!“ Ir karaliai, didikai ir šiaip sau žmonės skubėjo gerais dar- 
bais nulenkti rūstųjį Teisėją. ,,Krikščioniškasis valdovas“, mokė 

Theudebertą I vyskupas Aurelianas, „turi atsakyti Dievui. Ir 
negali žmogus išmatuoti, kiek didi tavo atsakomybė. Tad nie- 
kuomet neužmiršk, karaliau, Teismo dienos, neapsakomos bai- 
mės dienos“. „„Saugome tikrąją mūsų tautos teisę“, rašo viena- 
me edikte karalius Guntchramnas, „ir todėl tikimės nuramdyti 
aukščiausiąjį Viešpatį. Nes geros širdies Tėvas bei Viešpats, 
kuris visada užtaria silpnuosius žmones, juo mieliau rūpinsis jų 
reikalais, juo labiau pamatys, kad seka jie Jo įsakymais.“ Žmo- 
nės žemėmis bei pinigais apdovanodavo bažnyčias ir vienuolynus, 
prisišteigdavo naujų, norėdami atgailėti savo nuodėmes, atpirkti. 
Senstąs Chlotacharas I aplankė šv. Martyno kapą; prisiminė savo 
nuodėmes, net tas, kurias ir netyčia buvo papildęs, ir karštai šau- 
kėsi šventojo pagelbos. O žiaurus buvo jis valdovas. Dukas 
Amalas norėjo išgėdinti vieną mergaitę; ji, gindamos, mirtinai jį 
sužeidė. „Paleiskite ją“, sakė dukas mirdamas, „nes aš nusi- 
dėjau.“ 

Apskritai imant, tų laikų žmonės — ne tik frankai, bet ir 
kiti europiečiai — suprato moralinę problemą perdaug formaliai: 
ne tiek turėjo galvoj visą nuodėmingą žmogų, nuodėmingą jo 
prigimtį ir esminį, nors žemėj teprasidedantį jo atsivertimą, kiek 
skaičiavo paskiras nuodėmes ir paskirus gerus darbus, vadinasi, 
atpildus ir nuopelnus. Tuo būdu, doros klausimais rūpinantis, 
užmiršta čia gyvas individas, o svarbiausiu dalyku laikyta teigia- 
moji nuodėmių ir nuopelnų suma; be to, skaičiuota ne mintys, ne 
motyvai, bet realūs, įvykdyti faktai. Religinė etika, kaip ir tei- 
sė, virto kompositijų (=bausmių bei vergeldų) sistema, 
tarifu. Etikoj vyravo ne gyvojo žmogaus, bet abstrakčiojo įstaty- 
mo idėja. Čia primityvusis germanų formalizmas yra susijęs su 
romėnų formalizmu, kurį labiausiai vaizdavo romėnų teisė. 

Tokios pažiūros visų pirma reiškė, kad išnyko Romos kul- 
tūros individualizmas. Bet reiškė ir tai, kad individas nebuvo mo- 
rališkai susijęs su Kristaus individualybe, todėl negalėjo, kaip 
reikia, suprasti tikrosios Išganytojo darbo prasmės. Iš tiesų: 
Dievui ir žmogui tarpininkavo ne Kristus, kad ir pripažįstamas 
vieninteliu Tarpininku, bet, kaip žydų religijoj, abstraktusis įsta- 
tymas. Nes, kad ir paties Dievo paskelbtas žmonėms, bu- 
vo šis įstatymas išorinis ir žmonėms, ir Dievui. Tuo susilpninta, 
be abejo, senasis europiečių panteizmas ir pabrėžta vakarinis jų 
krikščionybės būdas; užtai Dievas rados žmonėms svetimas val- 

dovas, ir vadino jie Dievą Tėvu tik metaforiškai. Tiksliau sakant, 
iš mistiškos žmogaus vienovės su Dievu išimta buvo svarbiausioji 
doros sfera. Jeigu tas formalizmas (juo reiškėsi dualistiška ti- 
kėjimo tendencija, tad neatsitiktinai įsigalėjo tais laikais ir vel- 
nias) būtų nuveikęs kitas krikščionybės tendencijas, ypač pan- 
teistiškąją, tai dangaus saitas su žeme būtų trūkęs, ir jaunosios 
Europos krikščionybė būtų pagaliau virtusi skepticizmu, gal, net 
ateizmu. Kaipgi, iš tikrųjų, galima įrodyti Dievo buvimas, jeigu 
Jis nesusijęs su žmogum? Tačiau, formalistiška (arba dualistiš- 
ka) tendencija, kaip esam jau matę, ne vienintelė buvo. Todėl 
negriovė tikėjimo, tik ragino žmones ir žemiškais reikalais rū- 
pintis. 

Formalinę bei formalistišką etiką skelbią airiai vienuoliai, ypa- 
čiai Šv. Kolumba, labai padėjo frankams krikščioniškai augti. Kaip 
tik etiškuoju formalizmu prasidėjo frankų Bažnyčios atgimimas, 
ir vadinamieji libri poenitentiales (atgailos darbų 5ą- 
rašai) — charakteringiausias šio atgimimo reiškinys. Pats eti- 
kos formalizmas, jos, gali sakyt, „„matematiškumas“ (nes tiksliai 
ir smulkiai nusakoma būdavo, kokios nuodėmės kokių atpildų 
reikalauja, o atpildai, tai maldos, pasninkai, išmaldos ir išviso lab- 
darybė, vadinasi, pinigai) gražiai sutiko su tuo, kad net reli- 
gingiausi žmonės nevengė žemės rūpesčių. Atpildu atsilyginus 
su Dievu, lengva buvo gyventi, kaip anksčiau, ir siekti savo tiks- 
lų. Juk frankai nė manyt nemanė asketiškai atsižadėti savo norų, 
darbuotės, valstybės. Norėjo krikščionišką valstybę, tad ir Baž- 
nyčią stiprinti bei plėsti, laikydami tai Dievo darbu ir dideliu 
žmonių nuopelnu. Taigi, artinosi jau žemiškoji Dievo karalystė. 

Asketų gyvenimą krikščionėjanti visuomenė laikė, žinoma, 
gyvenimo idealu. Iš pat pradžios frankų karalystėj daugėjo at- 
siskyrėlių, ypač užsidarėlių, vadinamųjų „reclusi“, ir įvairių 
vienuolynų. Šeštame amžiuje, kai paskirai gyvenančių asketų 
mažai beliko, priviso vienuolynų, daugiausia — nedidelių; gyve- 
no kartais 100 — 200 vienuolių, kartais 5 — 6 dešimtys. Kuone 
kiekvienas vienuolynas religiškai bei morališkai greit nuslydo, 
bet greta jo atsirasdavo naujų. Tuo būdu ir sunkiausiais frankų 
Bažnyčiai laikais netrūko asketiško gyvenimo židinių. 

Vienuolių gyvenimas ne tik krikščionies idealas buvo, bet 
turėjo didelės reikšmės ir šiaip žmonėms. Visų nuomone, vienuo- 
lių maldos naikinančios piktybes, nuodėmės antkryčius visame 


t B 


pasauly. Tiesa, vienuoliai padėdavo pasauliui maldomis: šiaip — 
maža to, kad nesirūpino pasaulio reikalais, bet stengėsi pasauliu 
ir kitais žmonėmis visai atsikratyti. Tačiau, vienuolynai, kaip 
minėta, neilgai buvo tikrai asketiški, menkų vienuolių visuomet 
perdaug būna. O net blogas vienuolis dažniau geresnis būdavo 
už pasaulininką, ir šiek tiek jį mokė bei auklėjo; todėl buvo pa- 
sauliui, gal, naudingesnis, kaip askezės entuziastas. Be to, jau 
VI amžiaus pabaigoj vienuolių būdas pakitėjo: Francijoj ėmė 
veikti airių vienuoliai, griežti asketai ir karšti misijonieriai. Šie 
naujieji apaštalai, pro Christo peregrinantes, as- 
keze nesitenkino: kiek galėdami stengėsi ir šiaip žmonių gyveni- 
mą krikščioninti. 

Pati airių Bažnyčia buvo vienuoliška. Vienuolynai ją val- 
dė, vienuoliai kunigavo, o abatai turėjo jai didesnės įtakos, negu 
patys vyskupai: net popiežių vadino airiai „didžiuoju Romos 
abatu“. Airių vienuolynai auklėjo griežtai kovojančius su nuo- 
dėmėmis ir nuodėminga žmogaus prigimtimi asketus. Pirmieji va- 
karuose, airiai sistemino išpažinties praktiką, rašydami „libri 
poenitentiales“; bet, kaip ir vakarų asketizmo tė- 
vai — Šv. Kassianas, Šv. Benediktas ir kiti, ne formaliai suprato 
nuodėmę: kreipė dėmesį į nuodėmingą sielą, į psichinį faktą. 
Žmogus, pasak jų, turįs gailėtis net už patį norą nusidėti, turįs 
kovoti su nuodėmingomis-savo mintimis. Tačiau su griežčiausiu 
asketizmu airiai vienuoliai sydino mokslo ir literatūros darbą; 
jie mokyčiausi to meto Europos žmonės buvo. O svarbiausia, kad 
šie vienuoliai kunigavo ir misijonieriavo. Nors tikrai krikščio- 
niškai gyvenančiu laikė tik asketą, veikė norėdami šiaipjau žmo- 
nių gyvenimą atgaivinti: „atgailos knygas“ (libri poeni- 
tentiales) rašė ne tik vienuoliams, bet ir visiems žmonėms, 

Didžiausias airių misijonierius buvo garsiojo Banchor 
vienuolyno auklėtinis Šv. Kolumba (gimė apie 550 m.). Vis- 
ko, net tėvynės dėl Kristaus išsižadėjęs, pasiryžo jis ad vici- 
nas nationes transire; ėmė steigti vienuolynus (Ane- 
gray, Luxeuil, Fontaines) Francijoj, kur „visai su- 
silpnėjo religija, o atgailos vaisto ir savimaršos dar beveik ne- 
buvo“. Kolumba buvo kiečiausio asketizmo apaštalas ir tikrai 
despotiškas abatas, bet pirmiausia — veiklus žmogus ir energin- 
giausias misijonierius. Norėjo jis visą pasaulį užkariauti Kristui. 
Nerūpėjo jam nei karaliai, nei Frankų Bažnyčios kunigija bei 

papročiai; o kai prireikė su vyskupais kovoti, neabejodamas šau+ 
kėsi popiežiaus pagelbos. Bet kaip tik toks griežtas žmogus tais 
laikais ir imponavo. Didelė buvo Kolumbos įtaka žmonėms. — 
Didikai atiduodavo jam savo vaikus auklėti; karalienė Brunhildė 
klausinėdavo jį tikėjimo ir krikščioniško gyvenimo dalykų; kara- 
lius Guntchramnas globojo; kunigai ir šiaip žmonės išpažindavo 
jam savo nuodėmes ir prašydavo bausmių už jas. Nusipirkę die- 
ceziją arba kitaip kaip sunkiai nusidėję, vyskupai klausdavo Ko- 
lumbą, ar begali vyskupauti. Ir Kolumba mokė bei baudė žmo- 
nes, sprendė visokius klausimus, aiškino atgailos praktiką. Pa- 
rašė — ne tik kunigams, bet ir pasaulininkams skirtą — „L iber 
poenitentialis“. Žinoma, mažai kas gerai tesuprato etini 
Kolumbos idealą, ir „nuodėmių tarifas“ stiprino etikos forma- 
lizmą. 

Kolumbai nesisekė sugyventi su frankų vyskupais, kurie ne- 
pripažino dar realių popiežiaus teisių ir nekentė kišančiosi į jų 
reikalus airio. Nesugyveno Kolumba ir su karaliais. Nenuosta- 
bu. — Theudeberto kuo tik neekskomunikavo: litteras ad 
eum verberibus plenas direxit, cominatur- 
gue excommunicationem, si emendare dila- 
tando non vellet;osu karaliene Brunhilde elgėsi ir visai 
negražiai. — Kartą paprašė Brunhildė aplankiusį ją abatą, palai- 
minti jos anūkus, ką paprastai darydavo visi kunigai ir pats Ko- 
lumba. Bet šįkart staiga jis supyko ir atsisakė, pridurdamas, kad 
tie paleistuvės vaikai nė skipetro niekuomet negausią. 

Aišku, kad toks nemaloningas apaštalas turėjo pagaliau išsi- 
kraustyti iš frankų karalystės: įsikūrė Longobardijoj, kur ir įstei- 
gė garsiausią savo vienuolyną Bobbio. Tačiau Kolumbos vie- 
nuolynai ir mokiniai Francijoj buvo, kaip ir anksčiau, karalių 
bei didikų globojami. Nenuėjo niekais ir Kolumbos pradėtasis 
darbas, kurį rėmė ir kiti airiai vienuoliai, ir Prancijos visuomenė. 

Kolumba ir jo mokiniai sukėlė didelį asketizmo sąjūdį ir 
įkvėpė vienuoliams naujos krikščioniškos propagandos dvasios. 
Bet vienuoliams įgyjant vis didesnės įtakos visuomenėj, o nau- 
jiems vienuolynams plintant po visą Franciją, Kolumbos įstatai 
nebe visai tiko. Viena, perdaug asketiškai gyventi reikalavo; ant- 
ra, mažai tesidomėjo jų autorius organizacijos klausimais. Todėl 

istoriškai ir svarbus dalykas, kad labai praktiška Šv. Benedikto 
Regula, be to, popiežiaus rekomenduojama, pirma ėmė syti su 
kolumbiške, paskui — jos vietoj įsigalėjo. Naujoji dvasia sutiko 
su naująja forma. Ne tik Kolumbos ir jo mokinių įsteigtieji, bet 
kuone visi Francijos vienuolynai VII-—VIII amž. prisiėmė Be- 
nedikto įstatus, suvienodėjo ir, popiežiaus padedami, tapo sava- 
rankiškesni: nebepriklausė tiek vyskupų. Nauji ir reformuotieji 
vienuolynai nenustojo auklėję žmonių ir kėlę juose krikščionišką 
(ne tik formalistišką) atgailos nuotaiką. O kadangi šv. Benedik- 
to įstatus bei vienuolius labai rėmė Grigalius Didysis ir jo įpėdi- 
niai, tai religiškai moralusis frankų visuomenės augimas susijo 
su Romos Bažnyčia. Ištikimi šios Bažnyčios vaikai buvo ir nau- 
jieji iš Britanijos atėję misijonieriai — anglų vienuoliai. 

Tikrasis frankų Bažnyčios organizatorius ir stabmeldiškos 
Germanijos apaštalas buvo saksas Vinfridas, lotyniškai va- 
dinęsis Bonifacijum. Gimė jis (672 — 675 m.) vieno Ves- 
sekso bajoro šeimoj, išaugo asketu ir šiokiu tokiu literatu A de s- 
cancastre (Ėdeskčnkestr, Exeter — Ykstyr) ir Nhu- 
tscelle (Natsel) vienuolynuose; pirmasis buvo arti keltų 
sienos (gal būt, ir keltų krikščionybės įtakoj), pastarasis gyveno 
šv. Benedikto įstatais ir santykiavo su įtakingiausiais romėniš- 
kos anglosaksų Bažnyčios vadais. Jaunas tebebūdamas, Vinfri- 
das susibičiuliavo su mokytais Vessekso karaliaus dvarininkais, 
iš jų — ir su žinomuoju poetu abatu Aldhelmu. Gabus mo- 
kinys, Vinfridas, greit tapo savo vienuolyno mokyklos mokytoju; 
tyrinėjo gramatikos bei prosodijos klausimėlius, mokė ne tik vie- 
nuolius, bet ir pasaulininkus; susirašinėdavo mokslo dalykais net 
su šviesos trokštančiomis poniomis. Buvo jis rimtas mokslinin- 
kas, dalyvavo kiek ir Bažnyčios reikaluose. Tauriam ir mokytam 
jaunikaičiui šypsojosi puiki bažnytinė karjera. Bet jis asketiškai 
niekino universa mundi hujus pretiosa, kad ir 
nelaikė — kovojo juk jame asketas su literatu — niekintinais da- 
lykais gražių eilėraščių ir gramatikos klausimėlių. Šiaip ar taip, 
sumanė palikti dėl Kristaus net mylimąją savo tėvynę. — Su ke- 
liais broliais nuvažiavo jis į Frisų žemę Dievo žodžio stabmel- 
džiams skelbti. 

Iš pirmojo mėginimo nieko neišėjo. Bet Vinfridas atkakliai 
siekė savo, ir 718 m., kaipo tikras anglosaksas, kurie maxime 
familiariores apostolicae sedis semper exis- 

tunt, aplankė amžinąjį miestą, norėjo išprašyti savo darbuotei 
popiežiaus palaiminimo. Tikrai — „primum pontificem 
gloriosae sedis ad desiderium mentis“ suae 
„blandiendum inclinavit“. Nes popiežius Grigalius II 
(715—731 m.) nenorėjo praleisti tokios puikios progos savo au- 
toritetui pakelti ir Romos jurisdikcijai praplėsti. Nedaliosios Tre- 
jybės vardu ir apaštalų kunigaikščio šv. Petro autoritetu liepė jis 
pamaldžiam presbiteriui Bonifacijui skelbti Dievo karalystę tau- 
toms, kurias tebegaubiąs netikras tikėjimas ir su kuriomis susi- 
dursiąs Bonifacijus. Tik turėjęs Bonifacijus tvirtai laikytis Ro- 
mos Bažnyčios papročių ir, prireikus, kreiptis tiesiog į popiežių. 
Grigalius paskyrė Bonifacijui ir vietą darbui — Thūringiją, kur 
reikėjo ne tiek misijonieriauti, kiek sutvarkyti egzistuojanti jau 
Bažnyčia. Pats Bonifacijus labiau norėjęs krikščioninti stabmel- 
džius ir paaukoti Dievui savo gyvybę; bet Roma norėjo, rodos, 
sujungti neseniai popiežiaus valdžią pripažinusią Bavarijos Baž- 
nyčią su Frisija, kur darbavosi jau Villibrordas, ir tuo būdu su- 
daryti naujosios vokiečių Bažnyčios teritoriją. Dėl Romos suma- 
nymo Bonifacijus atsižadėjo savo svajonės. 

Bonifacijus tikrai buvo Romos žmogus. Tiksliai, net bailiai 
laikėsi jis savo pažadų, kuriuos viešai paskelbė 722 m., tapdamas 
vyskupu, Romoj: „Aš prisiekiu nepripažinti nieko, kas priešta- 
rauja bendros ir visuotinės Bažnyčios vienovei, nors kažin kas 
įkalbinėtų. Prisiekiu saugoti tikėjimą bei savo nekaltybę ir vi- 
suose dalykuose tarnauti tau ir tavo Bažnyčiai, tau, kuriam Die- 
vas davė valdžią surišti ir atrišti (Mato 16, 19). Susėjęs su 
kunigais, kurie niekina senąsias Šv. Tėvų taisykles“ (čia turėta 
galvoj airiai), „visai nebendrausiu su jais. Priešingai, jeigu ga- 
lėsiu, trukdysiu jiems, jeigu ne — bematant ištikimai pranešiu 
apic jų veikimą apaštališkam savo tėvui“ Energingas ir drąsus 
buvo šv. Bonifacijus: nebijojo, jieškojo kankinio mirties; bet — 
bijojo suklysti tikėdamas bei veikdamas; ir, kaip pats rašo, ne- 
rami, liūdna buvo jo siela, baimės pilna. Nuolat klausinėdavo 
Bonifacijus popiežių visokių smulkmenų — de rebus guae 
ad cottidianam ecclesiae Dei necessitatem 
populigue proventum pertinebant; norėjo gy- 
venti ir mirti in servitio apostolicae sedis. 

Manęs buvo Bonifacijus krikščioninti stabmeldžius, bet, po- 
piežiaus verčiamas, pasidarė pirma Thiūringijos, paskui ir visos 

frankų Bažnyčios reformatorius bei romėnintojas. Tik truputį pa- 
misijonieriavo, prijungdamas prie Thiiringijos stabmeldišką Hes- 
seną, ir tik visai pasenęs susilaukė geidžiamosios kankinio mirties. 
Aptvarkęs kiek Thiringijos Bažnyčią, padirbėjęs kurį laiką su 
Villibrordu Frisijoj, Bonifacijus vėl aplankė popiežių: norėjo tiks- 
lių nutarimų gauti, Šįkart Grigalius įšventino jį vyskupu ir atida- 
vė jam Thiiringiją ir Hesseną. Tuo Grigalius, žinoma, stengėsi 
susiaurinti frankų valdovų prerogatyvas, kurie, kaip esam matę, 
patys skirdavo savo valstybei vyskupus. Bet kadangi moralinis 
popiežiaus autoritetas Frankuose didelis buvo, o visa tai atrodė 
ne tiek jau svarbu, tai frankų karalius, tiksliau sakant, galingasis 
jo majordomas Karolius Martellas, ir nesipriešino tam, kad ka- 
ralystės pakrašty vyskupavo popiežiaus vyskupas. Be to, gu- 
drus politikas būdamas, Martellas gerai suprato, ką reiškia Baž- 
nyčia jo valdžiai sustiprinti. Globojo jis Villibrordą, ėmė glo- 
boti ir Bonifacijų, kuriam parašė net saugomąjį laišką. Taigi, 
pradedant Bonifacijui savo darbą, susėjo jau kiek Romos Baž- 
nyčia ir frankų valdovai: moralinis Bažnyčios autoritetas įgijo 
pamažu realios reikšmės. Neatsitiktinai, po kiek laiko (739 m.), 
Grigalius III nusiuntė frankų vicekaraliui (subregulus) Šv. 
Petro grabo raktus, prašydamas, kad Martellas „išvaduotų ro- 
mėnus iš longobardų jungo“. Paskubėjo kiek popiežius; vis dėlto 
tiksliai nurodė didįjį istorijos kelią. 

Tačiau Romos papročius ir popiežiaus teises arba pretenzi- 
jas gindamas, Bonifacijus (nuo 732 m. — arkivyskupas, 738 m. 
buvo popiežiaus įgaliotiniu Bavarijoj ir Alamanijoj) susidūrė su 
Francijos vyskupais; daugumas jų visai nelinkę buvo atsižadėti 
savo savarankiškumo popiežiaus ir jo legato naudai. Aišku buvo, 
kad popiežius ir Bonifacijus tik valdovams padedant tegalėjo 
įvykdyti visos frankų Bažnyčios reformą. Be to, Martellas tam 
reikalui netiko. Reikėjo dievobaimingesnių karalių, kurie sutikę 
būtų pasižaboti ir susiaurinti savo prerogatyvas. 

Karolius Martellas, mergautinis Pippino II Heristaliečio sū- 
nus, atgaivino karalystę, kuri, Pippinui numirus, vėl buvo beirs- 
tanti. — Šią karalystę savo sūnaičių vardu valdanti Karoliaus pa- 
motė Plektruda nesugebėjo nei apginti jos nuo Frisų, nei suval- 

dyti Neustrijos, nei numalšinti austrasijiečių. Išsprukęs iš kalė- 
jimo, „puikybės pilnas, drąsus ir karingas“ Karolius nuveikė tuos 
maištininkus ir greit užkariavo beveik visą Plektrudos valdomą 
kraštą, net sostinę Paryžių; paskyrė ir naują karalių iš Mero- 
vingų giminės (716—717 m.). Sumušęs neustrijiečius ir jų są- 
jungininko Akvitanijos hercogo Evodo kariuomenę, Martellas 
ėmė raminti visur suiručių metu įsigalėjusius „tironus“ ; nuveikė 
ir Auxerre miesto vyskupą, „tapusį lyg kokiu visos Burgun- 
dijos duku“, ir norintį įsisteigti didoką valstybę Orlėans'o 
vyskupą. Laimingai kariavo su Alamanija ir Bavarija, kurios sten- 
gėsi būti nepriklausomos, su frankų Frisiją užgrobusiais ir krikš- 
čionis persekiojančiais Frisais ir su Saksais, kuriuos privertė vėl 
pripažinti Frankų suverenitetą. 

Bet pavojingiausias Frankų priešas buvo minėtasis Akvi- 
tanijos hercogas Evodas. Jis susirado naujų sąjunginin- 
kų. Tai buvo Arabai, arba (kaip imta vadinti jie vienos Afri- 
koj įsikūrusios tautelės vardu) saracėnai. Arabai 711 — 714 m. 
užkariavo beveik visą Ispaniją; įsibrovė 720 m. į Galiją, užplūdo 
Septimaniją, užėmė Narbonnės miestą ir puolė Tolosą (Tou- 
louse, 721 m.). Pirma Evodas kovojo su jais, kad ir nedaug 
telaimėjo: Arabai vis plito po Galiją ir plėšikavo. Bet Karoliaus 
nuveiktas, hercogas susigiminiavo ir susidėjo pagaliau su vienu 
arabų emiru. Gal, jo padedamas Evodas ir būtų laimėjęs kovą 
su Karolium, kad pats emiras nebūtų susikivirčijęs su Ispanijos 
„vali“ Abd-e1-Rhamanųu. Evodas tik užsitraukė sau nau- 
ją bėdą. — Abd-el-Rhamanas įsiveržė į Akvitaniją, sumušė her- 
cogo kariuomenę, užgrobė ir baisiai apiplėšė Burdigalą (Bor- 
deausx) ir apgulė Poitiers miestą; paimti šios tvirtovės, 
tiesa, nevaliojo, bet nieko nelaukdamas pasiuntė savo pulkus 
Tours miesto link. 

Atsipeikėjusiam Akvitaniečiui teko šauktis Karoliaus pa- 
gelbos; o Karolius jau artinosi skubiai surinkta kariuomene ve- 
dinas. Ties Poitiers miestu „europiečiai“ (sako vienas met- 
raštininkas) susitiko su muslimais (732 m.). „Šiaurės vyrai sto- 
vėjo, kaip nejudama suledėjusi siena“. Veltui puolę tą sieną 
banguoją saracėnų raitelių pulkai. Baisiai kovoję net iki nakties, 
o auštant išvydę frankai tik paliktus muslimų lavonus ir tuš- 
čias palapines. Išnyko pabėgo priešai, ir pats Abd-el-Rhamanas 
žuvo mūšyje. 


Ta pergale sustabdė Martellas „europiečių“ priešus ir apgynė 
nuo jų krikščionišką kultūrą. Juk saracėnai ne tik Franciją puo- 
lė, bet slankiojo jau ir ties Italija, kurią, be to, grėsė jie pulti iš 
Afrikos ir Sicilijos. Jeigu kunigai daug pasakojo apie tai, kaip 
baisiai, Martellui numirus, nubaudęs Bažnyčios spaudiką Dievas, 
tai kai kurie metraštininkai gyrė valdovą, „kurį visuomet globojo 
Kristus: padėdavo jam pergalėti.“ 

Poitiers miesto laukuose aiški tapo istoriška Francijos 
misija. Bet frankams ilgai dar teko kovoti su saracėnais, kurie 
vis tebeviešpatavo vakarų ir pietų Galijoj, puldinėjo bei plėšė 
frankų žemę. Tūli frankų grafai pasiduodavo emirų valdžion, 
nes norėjo karaliaus valdžia atsikratyti. Panašiai elgėsi ir kai 
kurie emirai. Tad Francijos pakraštys pasidarė, gali sakyt, tarp- 
vietis, kur žiejos kiek abi kultūros. Vis dėlto arabiškoji nustojo 
buvusi agresyvi: pačiam chalifate prasidėjusi religinė kova su- 
stabdė arabų puolimus. Karolius galėjo plėsti ir stiprinti savo 
valdžią pietų bei vakarų Galijoj; užkariavo Akvitanijos dalį, pa- 
vergė Burdigalą, nes naujasis Akvitanijos hercogas nenorėjo pri- 
pažinti Frankų suvereniteto (735 m.), ir prisisavino turtingą 
Massiliją (Marseille). 


Norėdamas apginti ir sutvarkyti valstybę, Martellas privalė 
ištikimų padėjėjų. Hercogus (dukus), grafus bei vyskupus, ku- 
rie jam priešinosi, nuversdavo; valdininkais bei vyskupais (jie, 
kaip žinome, irgi valdininkavo) skirdavo savo šalininkus; dalino 
žemes savo vasalams, kariams ir valdininkams. Bet Merovingų 
žemės, kurias tvarkė ir dalino majordomai, buvo jau išdalintos. 
Paties Karoliaus ir jo konfiskuojamų žemių neužtekdavo, ir ne- 
norėjo, tiesa sakant, Karolius pats savęs silpninti, eikvodamas 
savo giminės turtą. Tad noroms nenoroms turėjo jis veikti, kaip 
veikė jo pirmtakūnai, vadinasi, dalinti Bažnyčios žemes. O ka- 
dangi kunigai karštai gynė Bažnyčios teises, tai šių teisių, kaip 
ir anksčiau, valdovas dažnai neneigė, nė neginčydavo, juo labiau, 
kad gryna teisė maža ką tereiškė: daugelis žmonių gavo Bažny- 
čios žemės ne savastin, bet per precarium verbo re- 
gis. Tuo būdu Bažnyčia neprarasdavo savo teisių, tik — žemę, 
kurią atiduodavo savo vasalui valdovas ir už kurią vasalas mo- 
kėjo tam tikrą nedidelę čyžę Bažnyčiai, nors tarnavo ne jai, bet 
valdovui. 

Iš visa to gali matyti, kad Bažnyčios reformos ne paprasto 
dalyko būta. Pats Karolius apie ją nė nemanė, nors dėl politiškų 
sumetimų palaikė ir Villibrordą, ir net popiežiaus legatą Bonifa- 
cijų: be reformos daug rūpesčių turėjo majordomas. Jo politika, 
kaip esam matę, net blogino moralinę Bažnyčios buitį; tuo tarpu 
vis stiprėjo popiežiaus vyskupo Bonifacijaus vadovaujama refor- 
mos partija. Tapęs arkivyskupu (732 m.), Bonifacijus reorga- 
nizavo kiek Bažnyčią Thūringijoj, Hessene, Bavarijoj ir Alamani- 
joj: atgaivino bažnytinę hierarchiją ir discipliną, ėmė perijodiš- 
kai šaukti Bažnyčios susirinkimus, arba sinodus. Ir pozityvus, 
aktualizuotis pradėjęs reformatorių idealas net paprastą Žmogų 
vertė kartais pasibaisėti anksčiau nepastebima, o dabar staiga 
aikštėn išėjusia netvarka. Taigi, etiškai reforma rados būtinai 
reikalinga. Politiškai toja nebegalima buvo ilgai be jos apsieiti, 
nes valstybė privalė Bažnyčios, o Bažnyčia stipri buvo pirmiau- 
sia moraline savo reikšme. 

Reformai pradėti reikėjo dviejų dalykų: nors reliatyvios tai- 
kos ir geros nuotaikos valdovams. Bet negalimas daiktas buvo, 
kad visuomenės norais nebūtų buvę užsikrėtę ką tik iš šios visuo- 
menės kilę valdovai; be to, vienas jų protėvis buvo gerbiamas 
Metz miesto vyskupas Šv. Arnulfas. 

Abu Karoliaus Martello sūnūs Karlomanasir Pippi- 
nas išaugo šv. Dionisijaus (St. Denis, ties Paryžium) vie- 
nuolyne. Religingas buvo ypačiai vyresnysis, Karlomanas. Jis 
pats tapo pagaliau vienuoliu ir gailiai apverkė jo paties pralietą 
žmonių kraują. Nenuostabu, kad, Karoliui numirus (741 m.), Šv. 
Bonifacijus ir jo mokiniai dažniau ėmė lankyti dvarą ir tartis su 
valdovais. Žinoma, reformos partijai priešinosi karingi Martello 
vyskupai, bet atrodė, kad tiktai ji, ta partija, laimės. 

Keli mėnesiai prieš savo mirtį Karolius paskyrė Karlomanui 
Austrasiją, Alamaniją ir Thūringiją, o Pippinui — Neustriją, 
Burgundiją ir Provinciją (Provence). Bet Karoliaus kon- 
kubina prisispyrusi reikalavo, kad duota būtų kas ir jos sūneliui 
Gripponui (Grifonui). Tad ir jam sulopė tėvas valstybėlę iš Aus- 
trasijos, Neustrijos bei Burgundijos dalių. Su Gripponu visų 
pirma ir teko kovoti broliams. Tuo metu sukilo Akvitanija bei 
Alamanija, ir pasiryžo atskilti Bavarijos hercogas Odiionas 
(senosios Bavarijos hercogų Agilolfingų giminės). O jį 
slapta palaikė naujasis popiežius Zacharijas (741—752 m.), kuris 

tikėjosi jo pagelbos kovoj su frankų sąjungininkais longobardais. 
Tokia popiežiaus politika, kaip ir priekabus jo elgimasis su Šv. 
Bonifacijum, trukdė, žinoma, Bažnyčios reformai. Bet Zacha- 
rijas numojo ranka į didžius bažnytinius kurijos sumanymus dėl 
savo valstybėlės interesų; nebuvo jis nei Grigalius II, nei, tikras 
Bonifacijaus įkvėpėjas ir draugas, Grigalius III. 

Kaip ten bebūtų, 741—745 m. suiručių negalima nė lyginti 
su pirmųjų Karoliaus viešpatavimo metų kova. Lengvai nuveikę 
Gripponą, Karlomanas ir Pippinas ėmė „stiprinti valstybės san- 
tvarką ir grąžinti sau provincijas, kurios, tėvui numirus, atskilo 
nuo Frankų bendrijos“; po ketverių metų pasiekė savo. Visa tai 
nesutrukdė reformos. Jau 742 m. rašė popiežiui Bonifacijus: 
„Karlomanas, Frankų dukas, pasikvietė mane ir prašė sušaukti 
tos dalies karalystės sinodą, kur jis viešpatauja. Tikino norįs do- 
rinti ir šelpti Bažnyčią, kuri seniai jau — daugiau, kaip 60, 70 
metų — prislėgta ir suardyta.“ Bavarijos hercogą palaikydamas, 
Zacharijas atsakyti neskubėjo: blogai įvertino istorinę įvykių 
reikšmę. Tikrieji Bažnyčios uždaviniai daug daugiau rūpėjo jo 
legatui ir frankų valdovams. 

Tačiau ne Bonifacijui, bet pačiam Karlomanui priklausė ini- 
ciatyva ir vadovaujanti rolė. Žinom, Karlomanas didžiai gerbė l1e- 
gatą ir tarėsi su juo, bet, kaip ir visi frankų karaliai bei major- 
domai, veikė savo vardu ir autoritetu. — „Frankų hercogas ir ku- 
nigaikštis“ pats, kad ir Bonifacijaus padedamas, šaukdavo sino- 
dus, kuriuose dalyvavo ir didikai; šaukdavo ne tam, kad sinodai 
savarankiškai reformuotų Bažnyčią, bet tam, kad patartų jam, 
kaip „atgaivinti Dievo įstatymas ir pamaldusis Bažnyčios gyveni- 
mas“. Reformuodamas Bažnyčią maldingasis majordomas nieko 
nenusileido nei popiežiui, nei jo įgaliotiniui. Priešingai, Bažny- 
čios gerovei turėjo nusileisti kiek Bonifacijus. Tikrai. — Popie- 
žius įšventino jį arkivyskupu; jis skyrė ir šventino savo diecezi- 
jos vyskupus. O Karlomanas viešai skelbė: „Mes paskirstėme 
miestams vyskupus ir jų arkivyskupu uždėjome Bonifacijų, kuris 
yra Šv. Petro pasiuntinys“. Tuo būdu, Bažnyčios reforma gai- 
vino ir bažnytinę Frankų valdovų valdžią. 

Svarbiausieji tos reformos punktai yra centralizuotoji Baž- 
nyčios hierarchija, kuriai turėjo vadovauti arkivyskupas metropo- 
litas, perijodiškai šaukiami sinodai, visus vienuolius vienodinanti 
Šv. Benedikto Regula ir aiškiai formuluotos dvasininkų gyvenimo 

bei darbuotės taisyklės. Uždrausta kunigams kariauti, medžioti 
ir ginkluotis. Moterims nebeleista gyventi jų. namuose; ir pa- 
skirta bausmės už paleistuvystę. 

Sunkiausia išpręsti rados Bažnyčios savasties, tiksliau sa- 
kant, žemės savasties klausimas. Kunigai ir vienuoliai, atėmus 
Bažnyčios žemes, nebegalėdavo dažnai išmisti, o kokia gi gali 
būti reforma alkano? Antra vertus, valdžia teipaja negalėjo grą- 
žinti Bažnyčiai žemių, kurias pati išdalino kadai savo tarnauto- 
jams. Įsikarščiavęs Karlomanas, pirmąjam, 742 m. sinodui pri- 
tariant, drąsiai paskelbė: „Užgrobtą bažnyčių savastį bažny- 
čioms grąžiname ir atiduodame“ (fraudatas pecunias 
ecclesiarum ecclesiis restituimus et red- 
didimus). Bet prireikus majordomui tas pasiūlymas įvykdyti, 
išėjo aikštėn, kad tai neįvykdomo dalyko būta. Čia turėjo su- 
tikti su Karlomanu patys karščiausi reformatoriai, net Bonifa- 
cijus, nors, jo nuomone, tokių nežmoniškų nusikaltimų ir baisių 
nuodėmių, kaip tie Bažnyčios turtų užgrobimai, nebuvo dar bu- 
vę nei Graikijoj, nei Italijoj, nei Britanijoj, nei Afrikoj, nei ku- 
riame nors krikščioniškame krašte. Juk ir reformatoriai neno- 
rėjo griauti krikščioniškos valstybės. 

Klausimas buvo išspręstas kompromisiškai, daugiausia — 
formaliai. Štai ką, antrajam sinodui sutinkant, nutarė Karloma- 
nas. — „Turėdami galvoj neišvengiamus karus ir šalimais gyve- 
nančių tautų puolimus, mes, Dievo tarnų ir krikščioniškos tautos 
patariami, įsakome ir skelbiame. — Savo kariuomenei padėti, 
kiek laiko, Dievui leidžiant, tausokim kokią nors Bažnyčios tur- 
tų dalį, prekariumu žemę laikydami ir čyžę mokėdami, vadinasi, 
tokiomis sąlygomis, kad už kiekvieną sklypą su troba kas metai 
bus mokama vienas solidas, arba dvilyka denarijų.  Numirus, 
kam duota buvo žemė, bažnyčia atsiims ją. Bet, prireikus val- 
dovui ir liepiant jam, vėl bus prekariumas, ir naujasis bus pa- 
rašytas. Ir išviso tegul bus prižiūrima, kad bažnyčios ir vienuo- 
lynai, kurių žemės atiduotos prekariumais, neskurstų ir nebūtų 
beturčiai; o vargui prispaudus, visai reikia grąžinti bažnyčiai ir 
Dievo namui jų Žemės“*), 


*) Statuimus cum consilio servorum Dei et populi christiani propter 
imminentia bella et persecutiones ceterarum gentium guae in circuitu 
nostro sunt, ut sub precario et censu aliguam partem ecclesialis pecuniae 
in adiutorium exercitus nostri cum indulgentia Dei aliguanto tempore 

Bažnyčią reformuojančio Karlomano paveikslu sekė jaunis jo 
brolis Pippinas, tik dar tvirčiau ir nuosekliau laikėsi frankų val- 
dovų tradicijų, gindamas bažnytinę savo valdžią nuo Romos 
pretenzijų. Tad labai svarbus dalykas yra tai, kad 747 m. Pip- 
pinas pasidarė vienintelis Frankų valdovas: kontempliatyvaus 
gyvenimo traukiamas ir už savo nuodėmes gailėdamasis Karlo- 
manas atsisakė nuo valdžios bei pasaulio rūpesčių, įsisteigė 
Monte Soracte (Soraktė) vienuolyną, o kai ir čia ėmė 
bodėtis lankančių jį frankų, pasislėpė Monte Cassino 
(Kassino) benediktinų vienuolyne (750 m.). Greit, 754 m., stab- 
meldžiai frisai nužudė kitą reformatorių vadą — jų krašte Vil- 
librordo Bažnyčią gaivinantį Bonifacijų. Tiesa, Pippinui buvo 
jis tik autoritetingas patarėjas, na, ir rytuose rados pagaliau, 
gali sakyt, tik garbės metropolitas, nes Karlomanas, juo labiau 
Pippinas kišosi į visus Bažnyčios reikalus. Bet Bonifacijus pats 
visuomet turėjo didelės įtakos, rūpinosi popiežiaus reikalais ir 
formaliai jungė su Roma frankų Bažnyčią. Bonifacijaus ir jojo 
mokinio Sturmo įsteigtasis Fuldos vienuolynas buvo 
Frankuose pirmas iš priklausiusių tik popiežiaus. 

Tuo būdu, visą reformą paėmė į savo rankas Pippinas, ir 
atgaivintoji frankų Bažnyčia priklausė jo daugiau, kaip popie- 
žiaus: rados ji tautos, valstybės Bažnyčia, Landeskirche, 

Pippinas buvo religingas žmogus; kaip ir visi frankai, di- 
džiai gerbė Apaštališką Tėvą, laikė jį, kad ir galinčiu klysti, vis 
dėlto kompetentingiausiu Bažnyčios mokytoju ir tikėjimo glo- 
bėju. Todėl dažnai kreipdavos į Romą, klausdavo visokių pata- 
rimų, nors, toli gražu, ne visus pildė. — Kaip turį gerbti me- 
tropolitą jo sufraganai (chorepiscopi) ir kunigai? Ar 
galinčios vienuolės tam tikrais atvejais publicae leccio- 
nes legere et ad missas psallere aut alle- 
luia vel responsorium? Kas reikią daryti su 
vyskupais, kurie leidžią kunigauti kitos diecezijos  ku- 
AWE LiL 
retineamus ea conditione, ut annis singulis de unaguague casata ei 
id est duodecim denarii, ad ecclesiam vel ad monasterium reddatur; eo 
modo, ut si moriatur ille, cui pecunia commodata fuit, ecclesia cum 
propria pecunia revestita sit, Et iterum si necessitas cogat, ut princeps 
jubeat, precarium renovetur et rescribatur novum. Et omnino observe- 
tur, ut aecclesia vel monasteria penuriam et paupertatem non patiantur, 
guorum pecunia in precario praestita sit; sed si paupertas cogat, aeclesiae 
et domini Dei reddatur integra possessio. — Monum German. 
Histor, Leges. Capit. I, Nr. 2, pag. 28. 

nigams, su nusivilkusiais suknelę, vedusiais arba kitaip nusidė- 
jusiais kunigais bei vienuoliais, su šiaipjau žmonėmis, kurie ski- 
riąsi su žmonomis. Kas daryti su privačiomis bažnyčiomis? su 
savarankiškai veikiančiais kunigais bei vienuoliais (vadinasi, 
airiais)? — Popiežius smulkiai atsakinėjo, o atsakinėdamas visur 
kėlė aikštėn Romos Bažnyčios papročius ir savo autoritetą; rodė, 
kad nepatarinėja, bet įsakinėja, kaip ir tiko „viso pasaulio vysku- 
pų pirmininkui ir visuotinės Bažnyčios mokytojui“. Jo nuomo- 
ne, valdovai ir šiaip žmonės turį tesirūpinti tuo, kaip apginti 
kraštas nuo priešų, o vyskupų, kunigų bei Dievo tarnautojų pa- 
reiga esanti žmonių išganymas ir maldos. Tačiau Pippinas to- 
kiais popiežiaus žodžiais nesuko sau galvos ir ramiai valdė Frankų 
Bažnyčią. Šį majordomo elgimąsi motyvavo ne paprastasis galios 
troškimas, bet, pirmiausia, kita pažiūra į valstybės santykius su 
Bažnyčia, kitas religinis politinis idealas. Valstybė tiek glaudžiai 
buvo susijusi su Bažnyčia, kad ir norėdamas nebūtų Pippinas ga- 
lėjęs kitaip manyti bei daryti. Ir popiežius atrodė jam ne val- 
džios, bet garbės pirmenybę, moralinį ir religinį autoritetą turįs. 
Šį autoritetą Pippinas, apskritai imant, didžiai vertino. 

Paveldėję Karoliaus Martello valdžią, Karlomanas ir Pippi- 
nas nedrįso pašalinti išsigimusios Merovingų dinastijos ir pasi- 
skelbti karaliais; karaliui numirus (743 m.), įrioglino sostan nau- 
ją — Childerichą III. Bet majordomų valdžia seniai jau peraugo 
jų titulą. Kad „tasai, ką įgaliojo Viešpats kraštą valdyti“ (taip va- 
dino save pats Pippinas), formaliai buvo tik valdininkas, rados 
tikras anachronizmas. Be to, Pippinas mėgo valdžią ir vienas te- 
norėjo valdyti visą kraštą. Kad ir kaip mylėjo jis savo brolį, bet, 
Karlomanui atsižadėjus valdžios, nepasidalijo vis dėlto savo tei- 
sių su broliasūniu. Kai vėliau ėmė politikuoti pats Karlomanas, 
Pippinas nesidrovėjo, tiesa — popiežiui pritariant, įbrukti mylimo 
savo brolio Francijos vienuolynan: už tai, kad savavališkai išėjęs 
Karlomanas iš Monte Cassino. Pippinas buvo realus politi- 
kas, tad aiškiai matė, kiek pavojinga jam ir jo giminei politiškai 
dviprasmiškas majordomo padėjimas. Nemaža juk teko jam kovo- 
ti su maištininkais hercogais, su Gripponu ir Karlomano sūnumi, 
Manyk sau sveikas, kaip nori, bet karūna daug sveria; Pippiną 

viliojo ne tik valdžia — ir titulas. Norėjo jis padaryti tai, kas 
nepasisekė kadai Grimoaldui. 

Karalių rinkosi „tauta“, faktiškai, žinoma, didikai, kurie tuo 
metų buvo arba Pippino šalininkai, arba jo priklausė. Bet nuo 
senų senovės karalium teberenkamas buvo Merovingas, ir tai bu- 
vo siaurinantis kiek rinkėjų teisę paprotys. Išrinkti Pippinas ir 
pašalinti Childerichas dar sunkiau buvo, nes Merovingų giminę 
išgarsino senieji padavimai ir mitiška, pusiau dieviška jos kilmė, 
Kas gi galėjo pavaduoti šią šventąją ir garsiąją karalių prigimtį? 
Kokiu būdu galėjo Pippinas paminti senuosius rinkimo papro- 
čius? 

„Visiems Frankams pritariant ir sutinkant (una cum 
consilio et consensu Francorum), nuvyko į Romą 
Pippino pasiuntiniai — St. Denis vienuolyno abatas Ful- 
dradas ir Wūrzburgo miesto vyskupas Burchar- 
das — paklausti popiežiaus Zacharijo, „ar gerai, kad viešpatauja 
Francijoj karaliaus valdžios neturį karaliai, ar ne“ (interro- 
gando de regibus in Francia, gui illis 
temporibus non habentes regalem potesta- 
tem, si bene fuisset an non). Zacharijas seniai jau 
nebesitikėjo Bavarų pagelbos, kuriems Pippinas paskyręs buvo 
naują hercogą Tassiloną; antra vertus, kurija neužmiršo Gri- 
galiaus III sumanymų ir jo santykių su Martellu. Tad Zacharijas 
atsakė majordomo pasiuntiniams, kad geriau tinką vadinti kara- 
lium tas, kas turįs karaliaus valdžią, negu tas, kas jos nebeturįs. 
Romos idėjai palankus metraštininkas išaiškino Zacharijo atsa- 
kymą: „kad nesuirtų tvarka (or do), popiežius apaštališkų savo 
autoritetu liepė įkelti karaliaus sostan Pippiną.“ 

Iš tikrųjų gi kiek kitaip būta. — Pippinas jieškojo tik mora- 
linės popiežiaus paramos ir, gavęs minėtą atsakymą, sušaukė 
(751 m.) Soissons mieste tautos susirinkimą. Šiame susirinki- 
me „visi frankai“ jį išrinko, vyskupai įšventino ir didikai pripa- 
žino karalium: electione totius Francorum po- 
puli in sedem regni cum consecratione epis- 
coporum et subjectione principum...,,ut an- 
tiguitus ordo deposcit, sublimatur in reg- 
no. Taigi, jis buvo ne popiežiaus paskirtas karaliauti, bet tau- 
tos išrinktas, kaip senovės paprotys reikalavo, secundum 
morem Francorum. Popiežius tepateisino savo autori- 

tetu revoliucinį Frankų ir Pippino aktą, o šventindami karalių 
vyskupai kėlė aikštėn krikščionišką naujosios dinastijos reikšmę, 

Stabmeldiškų legendų vietoj prigijo Bažnyčios palaiminimas, 
ir Frankų karalystė galutinai sujungė savo likimą su popiežių 
Roma. Naujas moralinis saitas su popiežium verste vertė kara- 
lių kištis į Italijos reikalus daug aktyviau, negu linkęs buvo ir 
jis pats, ir senieji longobardų sąjungininkai Frankai, 

Popiežius Zacharijas pataisė Grigaliaus III sukompromi- 
tuotą Romos dukato buitį; neblogomis sąlygomis susitaikė su 
Liutprandu, ne blogesnėmis — ir su Ratchiu. O kai Ratchis ėmė 
pulti Pentapolį ir Perusiją (Perusia, Perugia), Zacharijui 
pasisekė įkalbėti karaliui, kad nustotų jis kariavęs. Deja, longo- 
bardams nepatiko perdaug romėniška dievobaimingo Ratchio po- 
litika, ir sukilę paskelbė jie karalium (749 m.) jo brolį Aistul- 
fą. Tai buvo visai kito būdo valdovas, aistringas ir griežtas, 
drąsus Liutprando politikos sekėjas; negaišdamas ėmė vykdyti 
didžiojo karaliaus planą. Vos tik įžengęs sostan, užkariavo tur- 
tingą Comacchio (Komakio) miestą bei uostą ir Ferrarą, o 
751 m. rašė jau savo ediktus egzarcho rūmuose Ravennoj. Kai 
numirė Zacharijas (752 m.), šiaurinėj Italijoj bizantijiečiams te- 
priklausė viena savų „lagūnų“ ginama Venecija, ir Aistulfas ruo- 
šėsi pavergti Romą, nes neabejojo, kad „Dievas dovanojęs jam 
romėnų tautą“. 

Popiežium romėnai išsirinko Steponą (Stephanus II), o 
jam už keturių dienų numirus — Steponą III (752 — 757 m.). 
Graikas kilimo, Zacharijas, tai gudrus ir atsargus politikas, gal 
būt — perdaug atsargus, ir sumaningas diplomatas. Kad ir tur- 
tingo didiko sūnus buvo, Steponas mokslu nesidomėjo ir diplo- 
matiškų gudrybių nesuprato. Ne kartą painiojo jis Biblijos teks- 
tus su Šv. Povilo Raštais arba citavo posakius, kurių Šv. Rašte 
nėra. Ne teologas buvo, bet nenuilsdavo Dievo žodį skelbdamas 
ir melsdamasis; tikėjo ir elgėsi, kaip prasčiokėliai; nepuikavo, 
kaip Šv. Petro garbę saugojąs Zacharijas. Kai Aistulfas sulaužė 
(romėnų nuomone) tik ką patvirtiną taikos sutartį, — suruošė 
Steponas Romoj didelę procesiją ir pats, basas ir galvą pelenais 
pasibarstęs, nešė krucifiksą (vadinamąjį „acheropitą“, kuris ir 


i 4 a 


dabar tebėra Laterano muziejuje), o prie kryžiuje kybančio Kris- 
taus kojų prikabino suplėšytą taikos aktą su longobardais; mat, 
sulaužęs Aistulfas pažadus, kuriuos davęs Bažnyčiai ir ypatingai 
Kristaus tautai (populus peculiaris), vadinasi, ir pa- 
čiam Kristui. Nelabai teskyrė Steponas savo tėviškės Romos nuo 
visuotinės savo tėviškės Bažnyčios ir ne kartą gyrė franką abatą, 
kuris drąsiai kovėsi su longobardais, didžiai gerbiančiais popiežių, 
bet nuolat puolančiais amžinąjį miestą. Ir pats Steponas elgėsi vi- 
sai ne diplomatiškai, bet — greit, smarkiai, apyšiurkščiai; užtat 
gerai jautė romėnų tautos nuotaiką ir norą; todėl mylėjo ir gerbė 
romėnai savąjį popiežių. O kalbant apie diplomatiją, nereikia 
užmiršti, kad popiežiui padėdavo ir dažnai jam vadovaudavo jo 
kurija, kur daug buvo gudrių bei guvių diplomatų. 

Pradžioj kurija mėgino kiek susitarti su Aistulfu, kaip, be 
abejo, būtų daręs ir Zacharijas. Bet iš tųjų derybų nieko neišėjo. 
— Aistulfas nuo kiekvieno romėno reikalavo vieno solido, vadi- 
nasi, Romos priklausomybę reiškiančio mokesčio (tributum), 
ir — kad Romos dukatas pasiduotų jo jurisdikcijai (dicio), 
mūsiškai sakant, kad pripažintų karalių savo suverėnu. Longo- 
bardų karalius nė nemanė daryti Romos savo sostine, o romėnų 
— tiesioginiais savo valdiniais: norėjo tik pakeisti imperatoriaus 
suverenitetą savuoju. Bet ir tam priešinosi romėnai, nors apsi- 
ginti, rodos, negalėjo. Tuo tarpu, kai „popiežių vienos maldos 
teguodė“, atvažiavo imperatoriaus pasiuntinys „silentiarijus“ Jo- 
nas, ir ėmė Aistulfas derėtis su pačiu Konstantinopoliu. Impera- 
toriaus verčiamas turėjo taikytis su longobardų karalium ir po- 
piežius, nors tai jam labai nepatiko. 

Vienintelio lig šiol išlikusio šaltinio, Vita Stephani 
(vienos iš biografijų, sudarančių vadinamąjį Liber Pontifi- 
calis) daug tendencingai nutylėta, kai kas net iškraipyta. Bet 
aš manau, kad Aistulfas vis tebereikalavo Romos dukato, nors 
tenkinosi tik suvereno, vadinasi, netiesioginio valdovo, teise (d i- 
cio), gal būt, sutikdamas pripažinti net save imperijos Foe de- 
ratu. Bizantijiečiai, man rodos, linkę buvo atiduoti jam tą vaps- 
vų gūžtą, bet tokia sąlyga, kad karalius grąžintų imperijai užka- 
riautas jo šiaurinės Italijos žemes, ypačiai — Ravennos miestą. 
Iš tikrųjų, karalius nebūtų nė kalbėjęs su bizantijiečiais,ne tik kad 
pasiuntinių nesiuntęs, kad jie, savo rėžtu, nieko nebūtų jam siū- 
Ig; antra vertus, imperatoriaus diplomatų toja ne vaikų būta; negi 

galėjo reikalauti iš karaliaus Ravennos nieko jam nesiūlydami. 
Bet tie ir tie manė, kad vieni kitus apgaus: ir Aistulfas nenorėjo 
atiduoti Ravennos, graikai — Romos dukato. Tad ilgai derėtasi 
be jokių rezultatų. . 

O popiežius ne tik poteriavo: 752 — 753 m. ėmė susirašinėti 
slapta su Pippinu. Vienas piligrimas buvo popiežiaus laiškane- 
šys. Steponas baisiai prašė frankų karalių apginti dukatą nuo 
longobardų; pagaliau, įsitikinęs, kad Pippinas gera tenori, pa- 
prašė jo pasiuntinius — rašyti to bijojo, — kad pakviestų jį ka- 
ralius į Franciją ir kad, važiuojant per Longobardiją, saugotų jį. 
Gal, ir suprato Pippinas, kad platūs popiežiaus sumetimai gali 
supjudyti frankus su longobardais, į kuriuos frankų didikai žiū- 
rėjo, kaip į sąjungininkus. Bet pervėlu jau buvo; nebegalėjo 
Bažnyčios palaimintasis karalius neginti nuo longobardų Bažny- 
čios tėvo: pasiuntė į Romą Metzo vyskupą Chrodegangą ir 
bercogą Autcharijų. 

Atvykus jiems į Romą, popiežius visai jau buvo susiruošęs 
ilgon kelionėn; tik štai ištiko jį nauja bėda: grįžo iš Konstanti- 
nopolio Aistulfo pasiuntinys ir silentiarijus Jonas su griežtu im- 
peratoriaus įsakymu, kad popiežius aplankytų Aistulfią ir gautų 
iš karaliaus egzarchatą.  Bizantijiečiai, manau, sutiko atiduoti 
Aistulfui Romą. Ar šiaip, ar taip, bet popiežius turėjo kol kas 
klausyti imperatoriaus. "Tiesa sakant, tuo reikalu keliauti dar 
lengviau rados popiežiui, — kad tik Aistulfas nenusileistų bizan- 
tijiečiams. — Šv. Petro Bazilikoj atsisveikino Steponas su ver- 
kiančia savo tauta ir 753 m., spalių mėn. 14 d., iškeliavo iš am- 
žinojo miesto, oficialiai — su longobardais taikytis, faktiškai — 
Frankuose laimės jieškoti. Su juo keliavo geriausi kurijos diplo- 
matai, notarijų pirmininkas (primicerius) ir dukato atsto- 
vai — kai kurie militiae optimates. Lydėjo šv. Tėvą ir 
Pippino įgaliotiniai. Netrūko, žinoma, nė silentiarijaus. 

Noroms nenoroms (manau, kad nenoroms, nes, gavę egzar- 
chatą, bizantijiečiai, gal, ir būtų atidavę longobardams Romą) 
atidardeno popiežius į longobardų sostinę Paviją ir ėmė prašyti 
karalių grąžinti imperijai užkariautąsias žemes: ut domini- 
cas guas abstulerat redderet oves et pro- 
pria propriis restitueret, kaip rašo Stepono biogra- 
fas. Kai šis biografas rašė, Romoj nebenorėta pripažinti imperi- 
jos valdžios; todėl jis ir kartojo Romos diplomatų išgalvotas for- 

mulas. Popiežius rūpinęsis ne imperijos žemėmis, bet „Dievo 
avelėmis“ (dominicae oves), kurios, žinoma, Šv.“ Petro 
priklausiusios; ir prašęs Steponas „savastį atiduoti savininkams“, 
o kas buvo tie savininkai, — biografas nesako. Nė žodžio nemi- 
ni jis ir apie Romos klausimą; rodos, žinome — kodėl. Jeigu bi- 
zantijiečiai tikrai norėjo (kaip aš manau) pakeisti Romos dukatą 
Ravennos egzarchatu, tai popiežius apie tai arba visai nekalbėjo, 
arba kalbėjo tik silentiarijaus verčiamas ir kiek tik galima buvo 
neaiškiai. O jeigu ir kalbėjo, savo paties ir savo didikų patrijo- 
tizmą suvaldęs, tai biografas turėjo geriausių motyvų šį faktą 
nutylėti. Kaip ten buvo — tiek tiekos, bet nei imperatoriaus 
laiškas, nei silentiarijaus žodžiai, nei oficialusis popiežiaus verks- 
mas neįtikino Aistulfo. Jis atkakliai siekė savo, pasiryžo, be 
abejo, kuogreičiausiai prijungti Romos dukatą prie savo kara- 
lystės. 

Popiežiaus misija šiaip taip pasibaigė; bet štai — prabilo į 
karalių Pippino pasiuntiniai, prašydami, kad karalius išleistų po- 
piežių į Franciją. Aistulfo paklaustas Steponas savo noro „ne- 
neigė, bet patvirtino“. „Jeigu, sakė, tavo valia yra mane išleisti, 
tai tikrai mano valia — iškeliauti.“ Aistulfas, žinoma, numanė, 
ko popiežius važiuoja į Franciją; kad ir neturėjo tikrų žinių, tai, 
pamatęs Steponą lydinčius frankus, lengvai galėjo nujausti, ko- 
kių popiežiaus santykių esama su Pippinu. Tačiau nedrįso su- 
stabdyti Šv. Petro įpėdinio ir, be to, dar ginčytis su Pippinu, kurį 
ir taip jau truputį buvo įžeidęs. Juk kaip tik tuo metu Longobar- 
dijoj rado sau prieglaudą vėl sukilęs Pippino brolis Gripponas. O 
susikalbėti su popiežium Aistulfui sunkoka buvo: longobardų 
pažadai maža tesvėrė, o popiežiaus susitikimas su Pippinu galėjęs 
būtų greičiau pagerinti, negu pabloginti politinę Romos dukato 
buitį. ,„Dantimis grieždamas“ Aistulfas sutiko. 

Skubotai iškeliavo Steponas su savo kunigais (didikų nebe- 
reikėjo jam) ; tik privažiavęs Frankų sieną, Francorum clu- 
sas, atsiduso ir karštai padėkojo Ponui Dievui. Užtai su didžiau- 
sia pagarba priėmė Šv. Tėvą Frankai. — Norakinis karaliaus pa- 
siųstas dukas ir St. Denis vienuolyno abatas Fuldradas 
lydėjo popiežių per Frankų žemę į Ponthioną, kur tada gy- 
veno su savo dvariškiais Pippinas. Ties Langres miestu pa- 
sveikino popiežių jauno karalaičio Karoliaus (būsimo Karoliaus 
Didžiojo) vadovaujami pasiuntiniai. Pats karalius su žmona ir 

dvariškiais važiavo pasitikti iš savo rūmų (palatium) net tris 
mylias; pamatęs popiežių, žemai nusilenkė ir, pasibučiavęs su juo, 
palydėjo jį, kaip kadai Liutprandas Zachariją, iki savo rūmų ko- 
plyčios. Visi palydovai giedojo bažnytines giesmes. Buvo kaip 
tik Trijų Karalių Šventė. 

Ne vienodai pasakoja, ką popiežius kalbėjo su Pippinu, fran- 
kų metraštininkai ir Stepono biografas. Anot tų metraštininkų, 
popiežius ir jo kunigai apsivilkę ašutinais asketų rūbais, apsibėrę 
sau galvą pelenais ir suklaupę minėtoj jau koplyčioj priešais ka- 
ralių ir didikus; šventųjų apaštalų Petro ir Povilo vardu maldavę 
frankų pagelbos; nestoję, kol Pippinas, jo sūnūs ir didikai ištiesę 
jiems savo rankas. Tai buvo tų laikų žmonėms visai supranta- 
mas simbolis. — Klūpodamas atsiduodavo klientas, arba vasalas, 
patrono, arba senjoro, globai, o patronas, arba senjoras, spustelė- 
davo savo rankomis sudėtas atsiduodančiojo rankas. 

Toks popiežiaus veikinys gražiai sutinka su jo charakteriu ir 
su politine situacija. Bet popiežiaus biografas visa tai nutylėjo; 
užtat smulkiai išdėstė, ko būtent prašė Steponas ir ką Pippinas 
sutiko išpildyti. — Prašyta buvę „taikos būdu sutvarkyti Šv. 
Petro ir Romėnų valstybės reikalai“, ut per pacis foede- 
ra causam beati Petri et reipublice Roma- 
norum disponeret (vadinasi, Pippinas disponeret). 
Pippinas siekdamas žadėjęs, kad kiek galėdamas stengsiąsis klau- 
syti visų popiežiaus įsakymų bei prašymų ir — bet kokiu būdu 
(vadinasi, ir karu) — grąžinti jam Ravennos egzarchatą ir Ro- 
mėnų teises bei žemes (..iureiurando... papam sa- 
tisfecit omnibus eius mandatis et ammoni- 
tionibus sese totis nisibus obedire „et ut 
illi placitum fuerit exarchatum Ravennae 
et reipublicae jura seu loca reddere mo- 
dis omnibus). 

Aišku, kad oficialus ir tendencingas rašytojas nemaža čia 
prigalvojo ir padarė Pippino pažadus tikslesnius, negu iš tikrųjų 
jie yra buvę. Apie Ravennos egzarchatą, be abejonės, visai ne- 
buvo kalbėta, o kad ir kalbėta, tai kita prasme. Juk popiežius ne- 
galėjo prašyti geruoju, „taikos būdu“, per pacisfoederąa, 
atimti iš Aistulfo tą bizantijiečių kraštą, kuri Aistulfas 
buvo užkariavęs. Sunku būtų buvę žadėti tai ir Pippinui, nes 
kariauti su longobardais didikai visai nenorėjo, o čia reikėję būtų 

pradėti karas patiems frankams. Pippinas žadėjo popiežiui ne 
daugiau ir ne tiksliau, kaip buvo prašęs pats popiežius, vadinasi, 
ut per pacis foedera causam b.Petri et rei- 
publicae Romanorum dispioneret. Šitas gudrokas 
biografo sakinys gražiai sutinka su paties Stepono laiškais. 

Vadinu cituotąją formulą gudroka. Tikrai, Romanorum 
respublica galėjo reikšti ir „Romėjų imperiją“, ir „Romos 
miestą bei dukatą“, ypač — kad tos „respublikos“ reikalai buvo 
tuo pat metu laikomi ir šv. Petro reikalais. Žodiscausa (=rei- 
kalai, dalykas, klausimas) teipaja daug ką reiškė. Popiežius ne- 
drįso dar atvirai sukilti prieš imperiją, prisimindamas, gal, Gri- 
galiaus III likimą; prireikus, drąsiai galėjo sakyti, kad gynęs „Ro- 
mėnų imperiją“ ir prašęs „savastį savininkams grąžinti“ (pr o- 
pria propriis restituere). Antra vertus, prašyda- 
mas Pippiną pasirūpinti Šv. Petro „reikalais“, turėjo jis vilties 
paskui geriau išaiškinti, kas iš tikrųjų yra tie reikalai ir ką bū- 
tent yra žadėjęs jam Pippinas. 

Kaip manė daugumas istorininkų, iš jų kompetentingiausias 
tų laikų žinovas ir „Popiežių Knygos“ (Liber Pon- 
tificalis) leidėjas Mgr. L. Duchesne, Stepono biogra- 
fas daug primelavęs. Bet pasiutiškai gražiai primelavo! — Išėjo, 
kad ne popiežius, bet pats Pippinas formulavo uždavinį. Šv. Tė- 
vas prašęs tik susitaikyti (per pacis foedera) su Aistul- 
fu, o Pippinas žadėjęs atimti nuo longobardų užkariautąsias jų 
žemes, net patį Ravennos egzarchatą bet kokiu būdų, 
modis omnibus. Taigi, kai vėliau Pippinas tikrai atidavė 
popiežiui (ne imperatoriui) egzarchatą, nebegalima buvę sakyti, 
kad čia kaltas buvęs popiežius, kuris apie Ravenną nė žodžio, 
girdi, nesakęs, bet gynęs Romėnų (—Romėjų) respubliką. 
Bet nebegalima buvo pasakyti ir to, kad pripažino jis savo 
dukatą ir net Ravennos egzarchatą imperatoriaus žeme, 

Ponthiono „palatiume“ (Pfa1z) popiežius ir Pippinas 
surašė meilės sąjungą, labai panašią į kliento bei patrono sutartį. 
Šį, sakysim, feodalinį jau sąjungos pobūdį paaiškino dar vėlybes- 
nieji įvykiai. O jais reiškėsi vidujė Pippino žadamoji dialektika. 

Karalius geruoju prašė Aistulfą — ir antrą, ir trečiąjį kartą, 
bis et tertio — nebekovoti su dukatu, in partibus 
Romae,ir atsisakyti nuo reikalajamų jo mokesčių, kurie visiems 
papročiams prieštarauja (kalbėta, žinoma, apie minėtąjį jau tr i- 

butum); prašė, popiežiaus biografo aiškinimu, propter pa- 
cis foedera et proprietatis sanctae Dei 
ecclesiae reipublicae restituenda jura. Bet 
Aistulfas nė nemanė nusileisti, tad karas rados nebeišvengiamas. 
O pradėti jis Pippinui nelengva buvo. Nes daugelis frankų di- 
dikų tebesijautė senieji, dar nuo Karoliaus Martello laikų, longo- 
bardų sąjungininkai esą; sakė karaliui neisią karan, se regem 
deserturos domumgue redituros libera voce 
proclamarent. Nenorėjo jie, kad sustiprėtų karalius, įsigi- 
jęs naujų žemių ir šlovės. Gal būt, turėjo šiems didikams įtakos 
ir „romėniškos“ bažnytinės reformos priešininkai. O Aistulfas 
pasirūpino tuo, kad būtų ir tinkamas vadas: jo prašomas, atvyko 
į Franciją vienuolis Karlomanas, kuris ir pats buvo supykęs ant 
Pippino dėl savo sūnelio. Tuo būdu kilo tikras maištas. Popie- 
žiaus padedamas, Pippinas lengvai, kaip esam matę, suvaldė brolį 
vienuolį; bet su nebetekusiais vado didikais reikėjo karaliui ilgai 
dar tartis. Reikėjo įkalbėti, įrodyti jiems, kad pats Aistulfas ne- 
norėjęs taikos, nes atsisakęs pildyti teisingiausius Šv. Tėvo rei- 
kalavimus. Tik 754 m., balandžio mėn. 14 d, Kiersy-sur- 
Oise (Carisiacum) mieste sušauktasis tautos susirinkimas 
sutiko pagaliau su karalium bei popiežium ir paskelbė karą lon- 
gobardams, jeigu jie nenusileis geruoju. Bet Aistulfas vis nenu- 
sileido, ir naujieji Pippino bei popiežiaus laiškai tik vėjais nuėjo. 

Prieš pradėdamas kariauti, Pippinas oficialiai patvirtino savo 
sutartį su popiežium; tautos susirinkimui (universum reg- 
num Francorum) pritariant, vėl prisiekė savo paties, 
savo sūnų ir Frankų (vadinasi, didikų) vardu pildyti pa- 
rašytą ir popiežiui duotą aktą, kurį istorijos šaltiniai netiksliai 
vadina Donatio Pippini. — Nė pėdos žemės neužkaria- 
vęs, Pippinas, žinoma, nieko negalėjo ir dovanoti. Antra vertus, 
perdaug realus politikas buvo, tad, žadėdamas šv. Petro reikalus 
sutvarkyti, negi galėjo tiksliai nusakyti, kokius būtent miestus ir 
žemes atiduos popiežiui, nuveikęs Aistulfą. Pippino pažadai bu- 
vo, be abejo, bendriausio charakterio; toto genere skyrėsi 
nuo teksto, kurį cituoja, kaipo šią „„dovaną (donatio), popie- 
žiaus Hadriano I (772 — 795 m.) biografas. Dėl tikrojo 
Kiersy miesto akto turinio iki šiol tebesiginčija istorininkai; 
kai kurie jų net mano šį aktą tik lakios Stepono vaizduotės pada- 
rą esant. 

Mano nuomone, Pippinas žadėjo popiežiui ne daugiau, kaip 
gavo pastarasis pagal 754 m. spalių mėn. santaiką tarp longobar- 
dų, frankų ir popiežiaus, gal — net mažiau. Be to, savo akte 
Pippinas, neminėjo, žinoma, iš eilės tų žemių, kurias turėjo gauti 
popiežius ir kurios pačiam karaliui nežinomos tebebuvo. Kažin, 
ar karalius minėjo net Ravenną. — Pippinas, mano nuomone, ža- 
dėjo „Šv. Petrui ir jo įpėdiniui“ reikalauti (e xigere) iš Aistul- 
fo ir atiduoti, grąžinti (tribuere, reddere, restitue- 
re) Dievo Bažnyčiai ir „Romėnų Respublikai“ (karalius, manau, 
nekvaršino sau galvos tuo, kaip ši „respublika“ teisės atžvilgiu 
santykiuoja su Romėjų imperija) plenarias iustitias 
beati Petri, visas Šv. Petro teises. Kaip tik tokius bendrus 
žadinius ir primindinėjo vėliau Pippinui savo laiškuose popiežiai. 
Iš tų laiškų gali matyti ir tai, kas buvo laikoma šiomis „teisėmis“ 
(iustitiae). Taiomnia patrimonia („tėvonystės“, 
žemės bei dvarai, vadinasi, privačios teisės objektai), iura (ap- 
skritai teisės) etiam et loca atgue fines et terri- 
toria diversarum civitatum nostrarum rei- 
publicae Romanorum (trumpai sakant — „Romėnų 
valstybės“ miestai ir provincijos). Aišku, kad daug parėjo nuo 
to, kaip aiškinsi šiuos pažadus, ypačiai svarbiausią jų terminą — 
„Respublica Romanorum“. Kiek reiškė toji respubli- 
ka imperiją, tiek popiežius turėjo teisės Šv. Petro vardu reikalauti 
iš Pippino ir Aistulfo ne tik egzarchato ir išviso užkariautų Ais- 
tulfo žemių, bet ir visos Italijos. Tiesa, Frankų karaliai visuo- 
met galėdavo pabrėžti antrąją termino prasmę ir sutapdyti res- 
publiką su Romos dukatu. Bet užtai ši antroji „respublikos“ pras- 
mė buvo labai naudinga popiežiui, kai gynė jis politinį savo sa- 
varankiškumą nuo bizantijiečių. Net neneigdamas imperatoriaus 
suvereniteto, lengvai galėjo juk neigti tiesioginę imperatoriaus 
valdžią Italijoj ir nepripažinti jo valdininkų. Iš tikrųjų, bizanti- 
jiečiai visas savo žemes prarado, o Pippinas atidavė bent dalį tų 
žemių ne imperatoriui, bet „Romėnų respublikai“, Bažnyčiai ir 
popiežiui, net ne popiežiui, o pačiam Šv. Petrui, kuris, žinoma, 
jokio imperatoriaus nepriklauso. 

Iš visa to gali matyt, kiek laimėjo popiežius; juo labiau, kad 
jo diplomatai prigalvojo bei prikišo Pippino aktui tokių „pelnin- 
gų“ terminų, o pats popiežius buvo kompetentingiausias romė- 
niškų žodžių aiškintojas. Jam rūpėjo dabar atsilyginti su Pip- 

pinu ir sustiprinti savo valdžia, kurios Bažnyčia tikrai reika- 
linga buvo. 

Kad ir buvo jau Pippinas vyskupų (gal, paties Bonifacijaus) 
įšventintas karalium, popiežius pakartojo iškilmingas apeigas. 
Šv. Trejybės vardu patepė ir palaimino jis karalių ir jo sūnų Ka- 
rolių bei Karlomaną, paskui — šv. Dvasios vardu — palaimino 
karalienę Bertradą ir Francijos didikus. Be to, ekskomunika grą- 
sindamas, griežtai uždraudė didikams rinktis sau karalių ne iš 
tos giminės, „kurią Dievo malonė panoro iškelti ir — su Šv. Apaš- 
talų pagelba — jų įpėdinių ranka patvirtinti bei patepti“. Kaip 
rodo popiežių laiškai, popiežiai manė uždėję tuo naujai dinastijai 
tam tikrą krikščionišką ir bažnytinę misiją, pirmiausia — pa- 
reigą globoti Šv. Petro įpėdinį. Frankų šaltiniai sako, kad 
Steponas patepė ir palaimino Pippiną (bei jo sūnų) karaliumi ir 
Romėnų patricijumi, in regem et patricium Ro- 
manorum. Tais laikais patricius buvo garbės titulas, 
kurį teduodavo imperatorius. Tokie patricijai Italijoj buvo Ra- 
vennos egzarchas ir Romos dukas, kurio vietoj nuo 754 m. bebu- 
vo tik paprastai dukas, nebe patricijus, be to, daug dukų, nebe- 
vienas. Pats vienas popiežius neturėjo teisės padaryti Pippino 
patricijum. Bet ir čia gudrūs diplomatai gražiai išvengė visų 
formalinių kliūčių. — Popiežius nedavė Pippinui patricijaus 
titulo: paskyrė jį „Romėnų patricijum“. Tai esąs, girdi, 
visai kitas titulas. Jis reiškiąs, kad frankų karalius rūpinąsis 
Romos reikalais, kad jis globojąs Romėnus, pirmiausia — popie- 
žių, kaipo tėvas, pater (patricius, sako Justiniano 
Institutiones I, 12, 4, yra tas, guem sibi impe- 
ratoria celsitudo patrem eligit), arba — pa- 
tronas, patronus. Vadinasi, Pippino patriciatas tik suro- 
mėnino minėtą germaniškąją kliento-patrono sutartį. 

Rinkdamas Pippiną Romėnų patricijum, popiežius įsteigė 
tam tikrą Frankų karalių protektoratą. Patricijus (protektorius) 
ir turėjo ginti Romos žemes ne tik nuo longobardų, bet ir nuo 
bizantijiečių, jeigu jie kėsinsis griauti naujojo Romėnų patrici- 
jaus įsteigtą tiesioginę politinę popiežiaus valdžią Italijoj. Po- 
piežiui neatėjo, rodos, nė galvon, kad Dievo popiežiaus ranka pa- 
laimintasis karalius, šioks toks Dievo įgaliotinis bei Romėnų 
protektorius, sumanys kada kištis į Romos Bažnyčios bei jos. 
valstybės reikalus ir laikys save naujuoju imperatorium. O to 


5 Ši ses 


pavojaus nebebūta už jūrių marių, ir popiežiaus sąjungoj su 
Frankų valdovu glūdėta jau imperijos, naujos Frankų imperijos, 
ir popiežių kovos, visos religiškai politinės Viduramžių problema- 
tikos. Tiesa sakant, popiežius ir norėdamas negalėjo išvengti to 
pavojaus. 

Besiderant popiežiui su Pippinu, Aistulfas užtruko besi- 
ruošdamas užkariauti Romą. Dabar turėjo jis visą savo kariuo- 
menę vesti krašto ginti nuo Frankų. Kad ir daugiau buvo Ais- 
tulfo kariuomenės, bet Frankai sumušė longobardus siauruose 
Alpių slėniuose, kur neatsargiai įeita nekantriojo Aistulfo. Ais- 
tulfas užsidarė savo sostinėj Pavijoj, bet ir ją greit apgulė „aiš- 
kiai Dievo drąsinami“ Frankai. Bet kadangi sunkoka jiems 
buvo paimti ši geriausioji longobardų tvirtovė, o didikai neno- 
rėjo sugriauti Aistulfo karalystės, tai ėmė tartis priešai; netru- 
kus susitaikė. Aistulfas pripažino save Pippino vasalu ir pri- 
siekė atiduoti Romėnų Respublikai egzarchatą ir kitas užkariau- 
tąsias žemes, net Liutprando įgytą Narnijos (Narni) miestą 
(prie Romos dukato sienos) ; be to, sutiko visai patenkinti popie- 
žių, vadinasi, plenarias iustititias b. Petri re- 
stituere. Šiai restitucijai prižiūrėti Pippinas paskyrė savo 
įgaliotinius. Kad ir nebuvo visai ramus: žinojo, koks klastingas 
žmogus Aistulfas, popiežius grįžo vis dėlto į Romą. 

Neilgai tesidžiaugė Romėnai. — Aistulfas teatidavė tik 
vieną Narniją; kai grįžo namo Frankų kariuomenė, jis ne tik 
kad atsisakė pildyti taikos sąlygas, bet ir vėl ėmė plėšti Romos 
dukatą.  Veltui Steponas skundėsi Pippinui ir siuntinėjo jam 
laiškus: — „geriau nieko nežadėti, negu nepildyti, kas pažadė- 
ta.“ Nežinia kodėl — gal būt, vėl priešinosi didikai — Frankų 
karalius delsė. O Aistulfas pasiryžo, rodės, šįkart nebegaišti: 
756 m. sausio mėn. 1 d. apgulė Romos miestą. „Atidarykite man 
vartus“, sakė, anot popiežiaus, romėnams, „ir aš įeisiu į miestą. 
Išduokite man savo popiežių, ir pasigailėsiu jūsų. Kad ne, tai 
sugriausiu jūsų mūrus, o jums patiems vienu mostelėjimu nuka- 
posiu kardu galvas. Pamatysite tada, ar išspruks kas iš mano 
rankų!“ Geriausių motyvų turėjo popiežius rašydamas perdėti: 
juk rašė tai Pippinui. Bet Romai tikrai buvo visai riesta. Var- 
gais negalais pasisekė Steponui nusiųsti Frankams dar trys laiš- 

kai: vienas — popiežiaus, antras — popiežiaus, kunigų, tautos 
bei kariuomenės, o trečias — net paties apaštalo Šv. Petro var- 
du rašytas. Čia apaštalas minėjo Dievo duotą jam valdžią ati- 
darinėti žmonėms dangaus vartus, vadino Frankus mylimaisiais 
savo įsūniais, maldavo juos išvaduoti savo brolius Romėnus ir 
neleisti priesaikos laužytojams, longobardams, suteršti jo, Šv. 
Petro, namų. Už tai suteiksiąs jis Frankams rojaus linksmybių. 
Tik reikią kuogreičiausiai skubėti. Nes, Romai žlugus, išdžiū- 
siąs juos, Prankus, gaivinąs šaltinis, o jis pats, Šv. Petras, nebe- 
įleisiąs jų į dangaus karalystę. 

Tikrai liaudiško ir vaizdingo esama Stepono stiliaus. Gir- 
dėdami šv. apaštalo žodžius: Ego, Petrus apostolus... 
girdėjo frankai, gal, jį patį kalbant; tikėjo ne tuo, žinoma, kad 
Šv. Petras pats rašė laišką, bet tuo, kad jis tiesiog įkvėpė tuos 
savo žodžius savo įpėdiniui. Kaip ten buvo — tiektos, bet tau- 
tos susirinkimas nutarė pagaliau kariauti, ir greit Pippinas nu- 
vedė savo pulkus į Italiją. Ir šįkart Frankai nuveikė Aistulfą; 
vėl susitaikė, tik tos taikos sąlygos sunkėlesnės buvo. — Aistul- 
fas turėjo mokėti Pippinui duoklę, kurią mokėjo kadai longobar- 
dai frankams, o popiežius dabar tikrai gavo Ravenną, prie jos 
esantį Pentapolio pajūrį ir Apeninų tvirtovėles, jungiančias eg- 
zarchatą su Romos dukatu. Pippino įgaliotinis abatas Fuld- 
radas (jis su keliais pulkais liko Ttalijoj) atsivežė į Romą 
gautųjų miestų įkaitus bei raktus. Ant apaštalų grabo sudėjo 
Fuldradas šiuos raktus ir Pippino pasirašytą dovanojamąjį aktą 
(Donatio Pippini), kur, rodos, minimos buvo popiežiui 
atiduodamos žemės. 

Tas dovanojamasis aktas turėjo didžios politinės reikšmės. 
—- Pippinui vos tik perėjus per Alpius, atvyko į Romą impera- 
toriaus pasiuntiniai, žinomas jau mums Johannes silen- 
tiarius et Georgius scilicet proto a secre- 
tis. Mat, bizantijiečiai norėjo nusipjauti, ką buvo pasėjęs po- 
piežius. Išgirdę, kad Pippinas vėl eina su kariuomene į Italiją, 
imperatoriaus pasiuntiniai, nei kiek negaišdami, iškeliavo į Mas- 
siliją. Čia sužinojo, kad karalius jau Lombardijoj; tad vienas 
iš jų šoko važiuoti į karaliaus stovyklą, o antrasis visom ketu- 
riom stengėsi suturėti prikibusį prie jų popiežiaus pasiuntinį. 
Bizantijietis prašė Pippiną grąžinti užkariautąsias žemes impe- 
ratoriui (ut imperiali concederet dicioni); už 
tai imperatoriaus vardu daug ką siūlė; tik vienintelis mūsų šalti- 

nis Vita Stephani nedaug apie tai, kas buvo siūlyta, 
tesako. Bet nors kažkas būtų buvę ten siūlyta, vistiek nebūtų 
graikams padėję. — Pippinas atšovė, kad jis ne dėl kokio žmo- 
gaus, ir ne dėl imperatoriaus naudos antrusyk kovojąs su lon- 
gobardais, bet tik Šv. Petrą mylėdamas ir norėdamas nuodėmių 
atleidimą gauti. Ir didžiausios brangenybės nesugundysiančios 
jo atimti nuo Šv. Petro to, ką jau sykį yra jam dovanojęs. 

Formaliai nei Pippinas, nei — juo labiau — popiežius ne- 
neigė imperatoriaus suvereniteto. Ir imperatorius prašė grą- 
žinti jam ne žemes (nes atiduotosios savo valdiniui popiežiui 
galėjo būti laikomos grąžintomis), bet — „dicio“. O dicio 
reiškė ne tiek valdžią, kiek valdymą, valdymo teisę. Aistulias 
752—753 m. norėjo įsigyti „dicio“ Romoj, vadinasi, norėjo 
būti tarpininkas tarp suverėno imperatoriaus ir plačios savivaldy- 
bės dukato. Kad būtų jam pasisekę tada susitarti su bizantijie- 
čiais, tai būtų jis tapęs imperijos federatu ir būtų skyręs, kaip 
anksčiau pats imperatorius, aukščiausius dukato valdininkus. 
Taip pat ir 756 m. imperatorius norėjo, kad jo egzarchas ir dukai 
vėl valdytų Italiją. Imperatoriaus nuomone, popiežius uzurpavo 
ne jo suverenitetą, bet jo „dicio“; dėltos „dicio“ ir sten- 
gėsi susitarti su Pippinu imperatoriaus diplomatai. Šitaip daryti 
bizantijiečiai turėjo labai rimto pagrindo, nes ir mažas vaikas 
galėjo suprasti, kad formalusis imperijos suverenitetas tik laiki- 
nas dalykas tebuvo. Faktiškai net 756 m. ne tiek jau svarbu 
buvo, ar pripažįsta popiežius imperatoriaus suverenitetą, ar ne. 
Taigi, atsisakydamas atiduoti Italiją tiesioginei imperatoriaus 
valdžiai, Pippinas tikrai steigė Bizantijos nepriklausomą popie- 
žiaus valstybę. 

Tik steigė, tik dėjo jai pamatus, nes popiežiaus valstybė 
keistoka kol kas buvo. — Romos dukas, kaip esam sakę, 754 m. 
išnyko, ir popiežius pats valdė amžinąjį miestą, kaip ir Romos 
Bažnyčią. Bažnyčios valdyti padėdavo jam 25 didžiųjų Romos 
bažnyčių kunigai (vadinamieji presbiteri cardinales), 
kurie sudarė popiežiaus tarybą, ir 7 Romos Bažnyčios apskritims 
(regiones) atstovaują diakonai. Šie diakonai galima va- 
dinti popiežiaus ministeriais. Visai kunigijai vadovavo arkidia- 
konas. Be to, buvo dar popiežiaus dvaras, kuriame pirmininkavo 


valdininkų (cubicularii, sellerarii, stratores, 
vestararius, nomenculator ir kt.) viršininkas vi- 
cedominus (vėliau — superista) ir notarijų (nota- 
rii, scriniarii) viršininkas primicerius. Primice- 
rijus (jis buvo ir archivarijus, ir bibliotekarius) dažniausiai bū- 
davo visos popiežiaus politikos vedėjas; drauge su arkipresbi- 
teriu ir arkidiakonu valdė jis Bažnyčią, kai popiežius išvažiuoda- 
vo kur arba numirus, kol kito dar nebuvo. 

Daugelis šių valdininkų (nomenculator— iždininkas, 
arcarius — kasininkas, sacellarius, defensores) 
rūpinosi specialiai finansais ir Bažnyčios žemėmis. Tų žemių, 
nors imperatoriai bei longobardų karaliai konfiskuodavo dvarus 
ir ištisas teritorijas, daug tebebuvo. Kadangi amžinieji nuomi- 
ninkai (emfiteutai), ypačiai stambieji, prisisavino daug Bažny- 
čios žemių, o senoji ūkio santvarka išviso ne labai pelninga buvo, 
tai VIII amžiaus popiežiai ėmė naujai tvarkyti ūkį. Steigė jie 
didelius dvarus (vadinamuosius domus cultae), kur te- 
dirbo vieni smulkūs valstiečiai. Šie valstiečiai laikomi buvo po- 
piežiaus žmonėmis ir sudarė milicijas, kurios, prireikus, galėjo 
apginti popiežių nuo aristokratiško ir partyvaus „exercitus 
Romanorum“. Nes visi paties Romos miesto milicijos, arba 
exercitus Romanorum, vadai (duces, comites, 
tribuni, patroni scholarum*) buvo, žinoma, didikai 
ir skersom žiūrėjo į popiežiaus valdininkus. 

Kai popiežiui teko valdyti pats Romos miestas ir dukatas, 
šie valdininkai iš dalies stojo senųjų vieton, iš dalies su jais su- 
sijo.  Patricijų duką pašalino, rodos, Steponas; kai kurie valdi- 
ninkai patys išnyko, kitus, sakysim, miesto prefektą (prae- 
fectus urbi), ėmė skirti popiežius. Tačiau ne visa slidžiai 
ėjo, ypačiai dukate ir tik ką įgytose žemėse. Senieji dukato 
(nebekalbant apie egzarchatą) valdininkai, visi tie konsulai bei 
dukai, dažnai nepripažindavo popiežiaus valdžios. Negali sakyt, 
kad būtų jie buvę imperatoriaus šalininkai, bet — stengėsi pada- 
ryti savo valdžią paveldėtinę; todėl nesutikdavo, kad popiežius 
juos skirtų. Net pačioj Romoj popiežius turėjo tartis su didikais. 
Tiesa, šie „optimatai“ dažniausiai kovojo tarpusavy. Bet, po- 


*) Schola — milicijos dalis Scholares gyveno vienam 
kvartale. Tokių scholų Romoj buvo pirma 12, paskui — 14. Be to, savo 
scholų turėjo graikai ir kiti svetimšaliai. Iš viso scholų buvo 19. 

piežiui numirus, partijų kova ne kartą virsdavo revoliucija, nes 
kiekviena partija norėjo pasodinti į šv. Petro sostą savąjį kandi- 
datą. 

Romėnai tebebuvo vis dėlto patrijotai ir tebemylėjo popie- 
žių. „Mes“, rašė jie, „esame ištikimi Šventosios Dievo Bažny- 
čios ir mūsų viešpaties vyriausiojo pontifiko Povilo“ (Stepono 
brolio ir įpėdinio) „tarnai. Nes jis yra mūsų tėvas ir geriausias 
ganytojas: nė dienos nepraleidžia dėl mūsų išganymo nekovojęs; 
kaip a. a. ir popiežius Steponas, šildo mus ir valdydamas gano.“ 
Rašant sutartys, imta dėti nebe imperatoriaus, bet popiežiaus val- 
dymo metai. Žodžiu, popiežiaus valdoma žemė rados savarankiš- 
ka valstybė, bet toli gražu nebuvo dar sutvarkyta; o kai nėra 
tvarkos, nedaug žmogus tepripolitikuosi. 

Trukdė popiežiams politikuoti ir neaiški bei dviprasmė poli- 
tinė konjunktūra. Oficialiai bei teoriškai popiežiai buvo impe- 
ratorių valdiniai ir jų autoriteto nežemino; nekentė tik jų valdi- 
ninkų ir išviso tiesioginės jų valdžios Italijoj. Bet popiežiai ge- 
rai žinojo, kad imperatoriai kiek galėdami stengėsi grąžinti pra- 
rastą provinciją ir jieškojo čia longobardų, čia pačių frankų pa- 
gelbos. Bizantija, kaip ir Roma, savo teisių ir pretenzijų neuž- 
miršo; taigi, grėsė popiežiui amžinas pavojus. Aišku, kad nau- 
jasis protektorius tebebuvo vienintelis Romos gynėjas ir nuo lon- 
gobardų, ir nuo imperijos, juo labiau, kad nepriklausė jis impe- 
rijos ir savo noru rėmė imperatoriaus teises uzurpavusį popiežių. 
Tik visa nelaimė, kad šis protektorius rimtai, perdaug rimtai žiū- 
rėjo į savąsias pareigas bei teises. Tiesa, tardavos jis su popie- 
žium dėl tikėjimo dalykų ir tvirtai priešinos imperatoriaus iko- 
noklasto Kostantino V erezijai; netikėjo jo pasiuntiniais, kurie, 
sydindami dogmatiką su politika, kaltino erezija patį popiežių. 
Tačiau Pippinas ne tik visai savarankiškai valdė bei reformavo 
frankų Bažnyčią, bet kišosi ir į Romos Bažnyčios reikalus. O 
politikoj popiežius be Pippino nė žingsnio žengti negalėjo. Kar- 
tais net apmaudas apimdavo popiežių: Frankų karalius manė vis- 
ką padaręs, kas tik reikia, o čia, žiūrėk, — puikiausia proga leng- 
vai gauti naujų žemių. 

12 
Aistulfui numirus (756 m.), vėl pagrobė valdžią jo brolis 


vienuolis Ratchis, pasivadinęs, kaip tinka vienuoliui, nebe 
karalium, bet „Kristaus tarnu bei longobardų tautos pirmininku“. 

Tačiau bematant atsirado ir kitas pretendentas — dukas De- 
siderijus, kuris, visur paramos bejieškodamas, pasiūlė ir po- 
piežiui naujų žemių. Tiesa sakant, kurija — jai vadovavo gudrus 
politikas primicerijus Christoforas — nedaug teprašė: 
civitates guae remanserant, tiksliau sakant (čia 
tiksliai kalbėti būtinai reikia, nes, tikra popiežininkų nuomone, 
„Romėnų Respublikai“ priklausė visa Italija), Faenzos (Faen- 
cos), Imolos, Ferrraros, Anconos (Ankonos), Osimo, Umanos ir 
Bolognos (Bolonjos), vadinasi, visų miestų, kuriuos užkaria- 
vęs buvo kadai Liutprandas. Desiderijus viską žadėjo, ir popie- 
žius ėmė veikti. Kadangi abatas Fuldradas popiežiaus reikala- 
vimus rėmė savo pulkais, „Kristaus tarnas“ vėl išsižadėjo val- 
džios ir grįžo į celę vienuoliauti. Karalium tapo „gerasis“ Desi- 
derijus, kurį Steponas karštai rekomendavo Pippinui, nors iš 
pasalų pats klibino longobardų valstybę. Tikrai, ragino popie- 
žius Spoleto ir Benevento dukus (su kuriais sąjungininkavo jau 
Grigalius II) pripažinti save Frankų karaliaus vasalais. „Jie“, 
rašė Steponas Pippinui, „nori, mums tarpininkaujant, atsiduoti 
Tavo Didybės globon“ (se commendare per nos... 
excellentiae tuae cupiunt). Visas dalykas atrodė 
popiežiui toks didelis laimėjimas esąs, kad, nebesulaukęs nė Pip- 
pino atsakymo, kitu laišku pranešė jam įvykusį ir apromėnintą 
kiek faktą: diikai prisiekę Šv. Petrui ir karaliui ištikimi būti, 
įuijidė b. Petri et vėestra sacramentum 
praebuerunt. Mat, popiežius bei Christoforas ir čia pri- 
galvojo gerų formulų: — „karaliaus vasalai popiežiui tarpinin- 
kaujant“, dar gražesnę — „Šv. Petro ir karaliaus vasalai“. 
Deja, Pippinas nebenorėjo vėl kovoti su savo didikais, žy- 
giuoti į Italiją ir kariauti su longobardais dėl popiežiaus 
imperijalizmo. Karaliui terūpėjo status guo. Dukų savo 
globon jis nepriėmė, o karingojo abato Fuldrado vieton paskyrė 
daug ramesnį hercogą Immona. Pippino nuomone, popiežius 
buvo gavęs jau viską, ko buvęs reikalavęs; Oo neaiškią formulą 
„plenariae iustitiae“ pakeitė tiksliai formuluotas dova- 
nojamasis aktas (Donatio Pippini). Neišspręsti teliko 
visai smulkūs klausimėliai, taip antai: kokios žemės priklausė 
„Šv. Petro tėvonystei“ (patrimonium b. Petri) pačioj 
longobardų valstybėj, kokių pajamų bei teisių turėjo čia kadaise 
Romos Bažnyčia ir t. t. Bet aišku, kad panašūs klausimėliai ne 
paties karaliaus, bet visokių komisijų, vadinasi, pačių romėnų ir 

longobardų, reikalas buvo. Pippinas, žinoma, nesipriešino tam, 
kad popiežius gautų iš Desiderijaus civitates guae re- 
manserant; bet laikė tai privačiu paties Desiderijaus ir po- 
piežiaus dalyku. Jeigu Desiderijus žadėjęs ką popiežiui, tai ge- 
ra longobardų karaliaus valia; o kad nebenorįs pildyti savo paža- 
dų, tai vėl ne Pippinui, bet popiežiui teturį rūpėti. Tad kai Desi- 
derijus atidavė popiežiui toli gražu ne visa, ką buvo žadėjęs (tik 
— Faenzą ir Ferrarą), o popiežius ėmė šauktis Pippino pagelbos, 
— Pippinas negirdomis visa tai leido. 

Stepono III pontifikato pabaiga (756—757 m.) ir visas jo 
brolio bei įpėdinio Povilo pontifikatas (757—767 m.) pil- 
nas begalinių ginčų su longobardais dėl minėtųjų klausimėlių ir 
dėl negalėjimo kurijos atimti iš longobardų kuodaugiausia žemių. 
Tuo tarpu Desiderijus uoliai ir gudriai stengėsi atgaivinti savo 
karalystę ir tarptautinę jos reikšmę, o bizantijiečiai nuolat intri- 
gavo, tikėdamies, kad su Frankų arba Longobardų pagelba pasi- 
seks jiems pagaliau grįžti į Italiją. Kad ir kaip norėjo kurija 
apkabinti daugiau žemių, pirmiausia reikėjo jai klausyti Frankų 
karaliaus, vienintelio savo sąjungininko; o jis globojo ne tik po- 
piežių, bet ir savo vasalą  Desiderijų. Longobardiška partija 
Frankuose vėl ėmė stiprėti; turėta Desiderijaus šalininkų ir pa- 
čioj Romoj. Galimas daiktas, kad su Longobardais santykiavo 
kiek ir stiprioji partija, kuri Steponui numirus, kovojo su Chris- 
toforu ir su Povilu ir kurios kandidatas į popiežius buvo arkidia- 
konas Theofilaktas. 

Kaip ten bebūtų, Vakaruose ėmė formuotis didelė Frankų 
ir jų vasalų, popiežiaus bei Longobardų, federacija. Ji apėmė 
kuone visą krikščionišką Europą ir gynė Europos kultūrą nuo 
šiaurės bei rytų barbarų, nuo Bizantijos ir muslimų. Bet iš jos 
pačios kyšojo dvi viena antrai prieštaraujančios tendencijos, dvi 
krikščioniškosios kultūros — žemiškosios Dievo karalystės — są- 
vokos. Viena, krikščioniškai kultūrai vadovauti norėjo darnia 
Bažnyčios ir valstybės santara remdamasis Frankų karalius; antra 
—- pasiutiškai greit iškilusi popiežinė Roma. 

Romėniškosios popiežių idėjos augimą gražiai vaizduoja lite- 
ratūrinė ir monumentalinė VIII-ojo amžiaus Romos istorija. 

Iš senų senovės garbino romėnai Šv. Petronėlę (Petro- 
nilla), nes laikė ją savo globėjo apaštalo dukrele. Kadangi 
pats Šv. Petras nebegalėjo daugiau garsėti, tai, suprantama, 
kad vėl įsigalėjusi Roma ėmė šlovinti tariamąją jo dukterį. Au- 

gančiu jos garsu domėjosi ir Pippinas. Stepono III laikais Šv. 
Petronėlės kultas greit įsišaknijo, ir jos relikvijos padėtos buvo 
Šv. Petro Bazilikoj, greta paties apaštalų kunigaikščio grabo. 
Dar simptomatingesnis — popiežiaus Šv. Silvestro kultas 
ir legenda. Ant Soraktės kalno (Monte Soracte), kur, 
kaip padavimai seka, slėpęsis nuo stabmeldžių persekiotojų Sil- 
vestras, atsirado keletas vienuolynų. Pačiam viršukalny VIII 
amžiuje pastatyta buvo Šv. Silvestro Bažnyčia; netoli nuo jos, 
viename kalno vienuolyne, atsidavė tarnauti Kristui Pippino bro- 
lis Karlomanas. Be to, pačiame Romos mieste Povilas pastatė 
popiežiams Šv. Steponui (Povilo brolio bendravardžiui) ir Šv. 
Silvestrui vienuolynėlį, kur ir pernešė iš katakombų tydviejų 
šventųjų relikvijas. 


Šv. Silvestro kultas augo tiek dėl to, kad gyveno Silvestras 
Konstantino Didžiojo laikais, o romėnai įsivaizduot nebegalėjo 
krikščionybės pergalės, nesydindami jos su Romos Bažnyčia. 
Istoriškais faktais maža kas tesidomėjo, o maldingi žmonės ir pa- 
trijotai — jau nuo V amžiaus — kūrė gražią legendą. — Prieš 
atsiversdamas, pirmasis krikščionių imperatorius buvęs, be abe- 
jo, ne tik stabmeldys, bet, kaip ir Diokletianas, didelis krikščio- 
nybės persekiotojas. Vienas Dievas tegalėjęs stebuklingai pri- 
versti Konstantiną apsikrikštyti. Ir tikrai — apleidęs Dievas im- 
peratorių baisiausiais raupsais. Veltui šaukęsis Konstantinas 
daktarų. Nemokėję jo išgydyti nė stabmeldžių vaidilos; bedie- 
viškai patarę jam pagaliau išsimaudyti nekaltųjų kūdikėlių krau- 
jyje. Bet sujaudinęs Konstantiną nelaimingųjų motinų verks- 
mas, ir nebepaklausęs jis vaidilų. Ir štai — prisisapnavę jam du 
vyrai ir liepę šauktis vyskupo Silvestro pagelbos, kurs slapstęsis 
tuomet nuo persekiojimų Soraktės kalne. Pasipasakojęs Kon- 
stantinas popiežiui savo sapną, o šis parodęs jam tuoj Šv. apaš- 
talų Petro ir Povilo paveikslą: šventieji apaštalai ir buvę tie 
vyrai, kurie prisisapnavę imperatoriui ir siuntę jį pas savo įpė- 
dinį. Įtikėjęs tada didysis Konstantinas krikščionių Dievą ir 
apsikrikštijęs. O krikšto vandeniui nuplovus visą stabmeldžių 
melą, staiga išnykę ir raupsai, tarytum jų nė būti nebuvę. 

Šitą legendą žinojo „Popiežių Knygos“ (Liber 
Pontificalis) autoriai, kurie, be to, smulkiai minėjo daug 
tikrų bei tariamųjų imperatoriaus Konstantino dovanų Romos 
Bažnyčiai. Visai natūralu, kad Konstantino legenda mėginta 

kiek aiškinti ir pamatuoti nauja Romos Bažnyčios buitis. O iš- 
aiškinti bei pamatuoti, kaip esam matę, daug kas reikėjo. 

Kad ir neneigė viešai imperatoriaus suvereniteto, kurija lin- 
kusi betgi buvo laikyti Pippino įsteigtąją popiežių valstybę be- 
veik nepriklausoma, galvojo apie jos nepriklausomybę ir, ne- 
drįsdama viešai jos skelbti, stengėsi įrodyti ją esant. Tokį sunkų 
uždavinį galėjo išspręsti tik legenda; juk legendų autoriaus nė- 
ra, ir už jas niekas neatsako. Ir kaipgi kitaip galima buvo įro- 
dyti, kad popiežius nieko nepriklauso? O įrodyti tai reikėjo 
ne tik teologijos, bet ir istorijos argumentais. Vienintelis tikrai 
istoriškas kurijos argumentas tebuvo Donatio Pippini, 
imperijos nepriklausomojo valdovo aktas. Pippinas prisikariavo 
žemių, atėmė iš longobardų ir atidavė popiežiui, nė neprisimin- 
damas imperatoriaus teisių. Tad popiežiai galėjo visai nepripa- 
žinti imperatoriaus; dėl galėjimo galėjo, bet — nedrįso. Nes 
negražu ir pavojinga būt buvę, kad pirmasis krikščionybės pa- 
triarchas — maištininkas. Tegul sau Pippinas ir pamynė impe- 
ratoriaus teises; — popiežiui vistiek nederėjo savintis neteisin- 
gai užgrobtų žemių. Be to, kurija manė atsikratyti pagaliau ir 
Pippino protektoratu; jai rūpėjo ir čia nors teoriškai apginti 
savo nepriklausomybė. 

Kaip lengva būtų buvę — manė, rodos, gudrūs Romos di- 
plomatai — visi tie tikslai pasiekti, kad Konstantinas apdova- 
nojęs būtų Silvestrą ne tik bažnyčiomis, Laterano bei kitais rū- 
mais, bet ir žemėmis, provincijomis, kad imperatorius būtų, kaip 
ir Pippinas, parašęs dovanojamąjį aktą. Tuo visų krikščioniš- 
kųjų imperatorių pirmtakūnas būtų, girdi, nuraminęs sąžiningąjį 
popiežių ir tikrai įsteigęs būtų nei Bizantijos, nei Frankų nepri- 
klausančią popiežių valstybę.  Kodėlgi maldingiausias valdovas 
negalėjęs taip atsilyginti su Silvestru? Kodėlgi to nepadaręs? 
Istorijos mokslui nykstant, paplinta legenda; o legenda tuo nuo 
istorijos ir skiriasi, kad neskiria ji to, ko norima, kad būtų, nuo 
paties fakto. 

Tokia, manau, buvo atmosfera, kurioj išaugo garsusis 
Constitutum Constantini imperatoris, arba 
Donatio Constantini. Šiame falsifikuotame dokumente 
Konstantinas atpasakoja minėtą jau Šv. Silvestro legendą ir išpa- 
žįsta krikščionišką tikėjimą, kurio išmokė jį tas popiežius; nori, 
kad ir viso pasaulio tautos jį išpažintų. Ne veltui: kaip tik Po- 

vilo laikais imperatoriaus ikonoklasto pasiuntiniai ir stengėsi 
iškraipyti Frankų tikybą savo erezija ir begėdiškai kaltino patį 
popiežių, kad daug jis teologiškų klaidų privėlęs. Konstantinas 
noris pakelti pirmojo apaštalo bei Kristaus vietininko įpėdinių 
sostą. Todėl duoda jiems — kas visų aukščiausia, imperatoriaus 
galią ir garbę. Neužmiršta, žinoma, ir bažnytinės popiežiaus val- 
džios, pripažindamas jį didesniu už visus rytų patriarchus ir — 
visas Bažnyčias valdančiu. Konstantino nuomone, tik popiežius 
tegalįs galutinai spręsti kulto ir tikėjimo klausimus. Imperato- 
rius dovanoja popiežiui savo Laterano rūmus, kuriuose Povilo 
laikais gyveno popiežius bei jo dvariškiai ir kuriuos falsifikato- 
rius laikė paties Konstantino rezidencija. Be to, pasakoja impe- 
ratorius, kaip jis siūlęs popiežiui diademą (karūną), frigiumą 
(baltą galvos raištį), purpurinius rūbus ir išviso imperatoriaus 
valdžios simbolius bei atributus; Romos kunigiją nuosekliai da- 
ręs lygią su savo senatu. "Tiesa, nė vienas popiežius nėra dar 
dėjęsis ant galvos karūnos. Bet, pasak Konstantino, popiežius 
pats jos atsižadėjęs; sakės nešiojąs Šv. Petro garbei kunigų ka- 
rūną (vadinasi, tonsūrą) ir neužvošiąs jos auksine karūna. Tada 
imperatorius aprišęs popiežiui galvą baltu, kaip sniegas, fri- 
giumu, simbolizuojančiu numirusiųjų atsikėlimą. Jeigu diade- 
mos atsižadėdamas popiežius nusižemino kiek, tai nusižemino 
ir imperatorius: kaip Liutprandas ir Pippinas, vedęs procesijoj 
žirgą, kuriuo jojęs Šv. Silvestras. Nederą, Konstantino nuomo- 
ne, krikščioniui imperatoriui viešpatauti ten, kur dangiškasis 
Viešpats paskyręs pirmininkauti krikščionių Tėvą. Tad amžinai 
atiduodąs Konstantinas Silvestrui ir jojo palikuonims valdyti 
(dicio) patį Romos miestą ir visas Italijos bei Vakarų pro- 
vincijas, tarp kitko — Venetiją (provinciją Venetiją), Istriją ir 
Sardiniją. 

Pirmą kartą citavo (tik tiek neaiškiai, kad keli istorininkai 
tai neigia) Konstantino Konstituciją popiežius Hadrianas I savo 
laiške imperatoriui Karoliui Didžiajam (778 m.). Bet iš to cita- 
vimo nieku gyvu negalima daryti išvados, kad Konstitucija yra 
parašyta tik Hadriano laikais. Klysta ir tie, kas manė dokumen- 
to autorių (be abejo, dvasininką) rašius prieš Steponui iškeliau- 
jant į Franciją; ir visai negali būti, kad Konstitucija parašyta pa- 
čioj Francijoj.  Dovanojamojo akto idėja galėjo, mano nuomo- 
ne, toptelėti kurijos diplomatams galvon tiktai po „Donatio 
Pippini“. Be to, Scheffer-Boichorst smulkiai 

analizavo Konstitucijos kalbą ir stilių. Tuo Constitutum 
Constantini visai sutinka su Stepono III ir Povilo laiškais. 
Tie laiškai rašomi buvo popiežiaus kanceliarijoj, kurios notari- 
jams vadovavo tada primicerijus Christoforas. Taigi, galima 
spėti, kad Konstitucijos autorius yra buvęs vienas iš Christoforo 
notarijų, kad ne pats Christoforas. — Constitutum Con- 
stantini imperatoris vaizduoja popiežių Romos idėją 
taip, kaip tą idėją formulavo Povilo laikų kurija. 


II 
Imperijos link 

Pippino politikoj kovojo tarpusavy dvi tendencijos: — na- 
cionalios Frankų valstybės ir imperijalistiškoji.  Pippino He- 
ristaliečio bei Karoliaus Martello įpėdžiui tvarkė ir plėtė jis 
Franciją; antra vertus, gaivino antinacionalų pirmųjų Merovingų 
imperijalizmą ir pats klibino nacionalios Frankų karalystės pama- 
tus, tiesa sakant — aplinkybių verčiamas. Juk abi tendencijos 
ne tik kad glaudžiai susijusios buvo, bet pirmoji motyvavo ir 
ugdė antrąją. 

Pippinas parinkdavo ir auklėjo naują vadovaujantį kara- 
lystės sluoksnį; reorganizavo kiek tautos (faktiškai — didikų 
ir karaliaus vasalų) susirinkimus, kurie šaukiami buvo nebe kovo, 
bet gegužės mėnesį („gegužės laukai“), nes kovo mėnesį nebuvo 
dar žolės žirgams pasišerti, o gavėnia ir Velykos trukdė susiva- 
žiuoti vyskupams. Savo įstatymais, vadinamaisiais kapitulari- 
jas (capitularia), stengėsi jis pagerinti teismą, valdyseną 
ir pinigų apyvartą. 

Visa tuo panašus buvo Pippinas į tėvą ir protėvį, tik ener- 
gingiau bei nuosekliau vykdė jis savo sumanymus.  Senoviškai 
tebepolitikavo Pippinas ir kovodamas su nepalankiais savo her- 
cogais (dukais) ir kariaudamas su saksais (753 ir 758 m.). Ypa- 
čiai sunkus ir ilgas buvo karas su Akvitanijos duku Vaifaru, 
kuris rėmė sukilėlį Gripponą ir įsibrovė net į Septimaniją (pajū- 
ris tarp Piriniejų ir Rhonės upės). Dukas buvo dar pavo- 
jingesnis, nes savo veikiniais kurstė kitą galingą hercogą — Ba- 
varietįį Tassiloną. Trejus metus (760—763 m.) kariavo 
karalius su Vaifaru ir vis nenuveikė. O Tassilonas 763 m. drįso 
net savo valia palikti karaliaus kariuomenę, maža to — iki Pip- 

pino mirties „nebenorėjo jo matyti“. Pagaliau, 766 m., sušaukė 
Pippinas „visą Frankų kariuomenę ir gausingas tautas, kurios 
gyveno jo karalystėj“, ir — 767—768 m. „Akvitanija buvo už- 
kariauta, o karalius didžiai triumfuodamas grįžo į Saintes 
miestą, kur laukė jo karalienė Bertrada“. Kaip nuosekliai ka- 
riavo šįkart Pippinas, taip nuosekliai ir pertvarkė visą Akvitaniją 
(768 m. kapitularijum): remdamasis Bažnyčia ir stipria didikų 
akvitanijiečių partija tikrai sujungė dukatą su Francija. 

Iš tikrųjų gi — nebe naujiena buvo ir bažnytinė Pippino poli- 
tika. Pippinas ir Karlomanas tepadarė praktiškai nebeišvengia- 
mą išvadą iš visų politinių aplinkybių. Nes remtis Bažnyčia, 
kaip darė pats Martellas, tebegalima buvo tik reformavus ji; ir re- 
formos idėja gimė pačioj Bažnyčioj, kurios pagelbos jieškojo ma- 
jordomai. Žinoma, Bažnyčią reformuodami Pippinas bei Karlo- 
manas ne tik politikavo: tuo ir skyrėsi nuo tėvo, kad tikrai gai- 
vino juos Bažnyčios dvasia bei reformatorių sumetimai. Bet tai 
dar aiškiau rodo, kad atgimstančios valstybės bei visuomenės bū- 
ta ir bažnytinės. 

Kaip tik Bažnyčios reforma neapsakomai praplėtė valdovo 
akiratį ir nacionalią su Bažnyčia susijusios Frankų karalystės po- 
litiką pavertė visos krikščioniškosios Europos politika. Nes Va- 
karuose Bažnyčia galėjo būti tik viena ir romėniška. Savo Baž- 
nyčiai vadovaująs karalius nebegalėjo bodėtis Romos, žinia — 
ir Italijos, reikalų; turėjo šiaip taip santykiauti ir su Bizantija. 
Tiesa, tik moralinę popiežiaus pirmenybę pripažindamas, Pippi- 
nas nenustojo valdęs Frankų Bažnyčios merovingiškai. Bet pati 
ši Bažnyčia nebe vienų Frankų buvo; susijo ji su visuotine. Val- 
stybės Bažnyčia (Landeskirche) tapo imperijos Bažnyčia 
(Reichskirche), nors vakarų imperijos dar nebuvo. Aiš- 
ku, kad toji imperija turėjo būti: be jos negalėjo gyvuoti 
Bažnyčia. Veltui gynė didikai senąją Frankų politiką ir sąjungą 
su Longobardais. Čia ne jie, bet Pippinas turėjo istoriškos 
teisės. 

Imperatorium tepasiskelbė jo sūnus Karolius. Bet patį 
Pippiną net svetimšaliai laikė kuone vakarų krikščionybės valdo- 
vu. Bagdado chalifas siuntė jam dovanų, trokšdamas paspirties 
kovoj su Ispanijos arabais. Bizantijos imperatorius Konstantinas 
V santykiavo su Frankų karalium, siūlė savo sūnų Pippino duk- 
teriai. Jau kalbėjome apie Pippino „vasalus“ Desiderijų ir po- 
piežių. „Visa tauta žino“, rašo apie Pippiną Karoliaus Didžiojo 

dvaro literatas Alkvinas, „kokiais triumfais pagerbtas buvo 
tas didysis nugalėtojas, kaip praplėtė jis mūsų imperijos sienas, 
kaip dievobaimingai sutvarkė savo karalystėj krikščionių reli- 
giją ir kiek daug padarė Bažnyčiai apginti nuo svetimų tautų.“ 

Prieš mirdamas (768 m.) Pippinas padalino karalystę savo 
sūnums Karoliui ir Karlomanui. Pasak vieno  metraštininko, 
Dievas suteikęs Karoliui ypatingą malonę, nes Dievo valia gimęs 
Karolius vyresniuoju broliu bei karalium, o Karlomaną pasišau- 
kęs Dievas greit saviep: 711 m. Karlomanas numirė, ir jo valdi- 
niai pripažino savo valdovu Karolių. Tačiau šie treji metai 
(768—771) buvo didelės Frankų politikos krizės metai. — Mo- 
tina karalienė Bertrada ir Karlomanas atstovavo senie- 
siems politikos idealams, kuriuos tiek atkakliai gynė kadai Pippi- 
nui priešingi didikai. Ypačiai Bertrada, kiek begalėdama, sten- 
gėsi sutaikinti Frankus su Longobardais; ji manė, rodos, kad 
virstanti jau imperija Frankų, Longobardų ir popiežiaus federa- 
cija — federacija ir liksianti. Norėdama „padaryti taiką“ Ber- 
trada reikalavo, kad Karolius vestų Desiderijaus dukrelę, o kitą 
Longobardų karalaitę išpiršo Bavarijos hercogui  Tassilonui. 
„Dievo malone Frankų karalystės karalius bei valdovas, ištikimas 
šv. Bažnyčios gynėjas ir jos padėjėjas visuose dalykuose“, Ka- 
rolius laikėsi kitų politinių pažiūrų, be to, ir longobardų kara- 
laitės vesti nenorėjo. Dar mažiau tepatiko matrimoniališkieji 
Bertrados planai popiežiui Steponui IV (768—772 m.). Di- 
džiai priešinos jis „šioms velniškoms sutuoktuvėms“, primindi- 
nėjo, kad Frankų karaliai visuomet vesdavo savo garsiausios pa- 
sauly tautos mergaites; stebėjosi, kad norį jie dabar susigimi- 
niuoti su „klastingiausia ir šlykščiausia“, „smirdinčia“ Longo- 
bardų tauta, kuri nė tauta nelaikoma ir kur raupsų tėvynė esanti. 
Be abejo, geriausius argumentus vartojo popiežius. Bet bizdas 
karalienė našlė ant savo pastatė; tiesa — neilgam, nes, Karloma- 
nui numirus, Karolius persiskyrė su nemylima savo žmona. O 
Karlomano našlės bėgimas su savo vaikais į Longobardus visai 
pakenkė Karoliaus santykiams su Desiderijum. 


Pats Desiderijus buvo ne dievažin koks karštas Bertrados 
politikos šalininkas. Aptvarkęs kiek savo valstybę, ėmė jis vyk- 

dyti Liutprando ir Aistulfo planus. Derėjosi su popiežium dėl 
kiekvieno žemės sklypelio ir sąjungininkavo su maištinguoju Ka- 
roliaus hercogu Tassilonu, kuris pasivadino save „galinguoju 
valdovu“; taip tesivadindavo iki tol tik nepriklausomi valdovai. 
Netrukus Desiderijus surado geriausią progą itališkiems savo 
planams įvykdyti. 

Visa Romos politika buvo primicerijaus Christoforo rankose, 
kuris pamažu auklėjo ir savo įpėdinį — sūnelį Sergijų. Bet 
Romoj, ypačiai Romos dukate daug buvo Christoforo ir popie- 
žiaus priešininkų.  Vadovaują Romos milicijai didikai skersom 
dėpčiojo į nuolat stiprėjančią kunigėlių biurokratiją. O dukato 
didikai patys norėjo dalyvauti popiežiaus rinkimuose, nes popie- 
žius rados nebe vienos Romos, bet viso dukato valdovas: gui 
omnibus praesse debet, ab omnibus eligatur. 
Christoforas ir Povilas stengėsi suvaldyti opoziciją teroru, bet 
tuo, žinoma, kurstė maištą. — Povilui pavojingai susirgus, Tus- 
cijos (Toskanos) dukas Totonas, jo broliai ir tūli Tuscijos di- 
dikai skubotai atvyko Romon. Ėjo gandai, kad jie susimokę po- 
piežių greičiau numygti. Gal būt, šį sąmokslą išgalvojo christo- 
forininkai, bet tikra, kad tuscijiečiai ruošėsi dalyvauti naujo 
popiežiaus rinkimuose ir turėjo vilties nubalsuoti savo kandidatą. 
Šįkart Christoforui pasisekė susitarti su jais. Bet — ar atsimetė 
apsigalvoję tuscijiečiai, ar netikėjo Christoforo pažadais — ne- 
žinia; tik, kai numirė Povilas, negaišuodami išsirinko jie popie- 
žium Totono brolį Konstantiną, privertė Praenestės vys- 
kupą Grigalių kaip mat įšventinti šį kurį subdiakonu bei 
diakonu, liepė visai tautai prisiekti jam, ir kitą dieną naujasis 
popiežius buvo jau įšventintas ir intronizuotas. Nei — rinkėjų 
nė neklausta — kunigija, nei Christoforas nenorėjo, žinoma, pri- 
pažinti tiek nekanoniškai ir, gali sakyt, kariškai išrinktojo bei 
įšventintojo, Bet su Totono kariais kovoti buvo persunku; tad 
griežtai teneigė rinkimus Christoforas, Sergijus ir keletas jų ša- 
lininkų. "Tačiau ir jie turėjo jieškoti Dievo prieglobos Šv. Petro 
Bazilikoj, iš kur nedrįso ištraukti jų naujasis popiežius ir net 
karingasis jo brolis. Abiem pusėm reikėjo tartis. — Konstanti- 
nas pažadėjo Christoforą ir Sergijų gyvus palikti; juodu — eiti 
į vienuolius. 

Didikai, ir dukato didikai, nuveikė popiežių valdininkiją. 
Bet tai buvo vidujė Romos revoliucija, kuri toli gražu nereiškė, 
kad naujieji šeimininkai turėjo politinę savo programą.  Kovota 


ne dėl programos, bet dėl valdžios. Konstantinas tuojau pranešė 
Pippinui, jog jis išrinktas; kad ir nieko neatsakė, Pippinas vis 
dėlto nesikišo į Romos reikalus: žinojo apytikriai kas darėsi Ro- 
moj, bet, dėl kovos su akvitanijiečiais neturėdamas laiko, tykojo, 
kas bus. Ramūs kol kas buvo ir longobardai. Tik Romoj ėjo 
visokie gandai apie bedievius nugalėtojus: nenustojo vilties ir 
pats Christoforas. 

Jam ir jo sūnui pasisekė pasprukti, ir, užuot ėję į vienuoly- 
ną, atsidūrė juodu... Pavijoj. Didžiausias Desiderijaus priešas 
šaukėsi jo pagelbos. Christoforas, žinoma, gerai suprato, ko no- 
rėjo šitas oficialusis Frankų bei Romos sąjungininkas ir kodėl su- 
tiko jis išvaduoti Romą iš netikro popiežiaus valdžios. Bet pri- 
micerijus negalėjo rasti kitų padėjėjų ir tikėjosi, kaip savo rėžtu 
ir Desiderijus, laimėsiąs prasidėjusią gudruolių kovą. 

Sergijaus ir longobardo kunigo Valdiperto vadovau- 
jamoji kariuomenė apgulė Romą. Nefandissimi prodi- 
tores (kaip rašo Stepono IV biografas ir paties Christoforo 
šalininkas) atidarė netikėtiems išvaduotojams miesto vartus; 
kiti christoforininkai visiškai dezorganizavo gynėjus, iš pasalų 
nužudė drąsiai kovojantį duką Totoną, ir longobardų kariuo- 
menė okupavo amžinąjį miestą. Išsigandęs Konstantinas pasi- 
slėpė Laterane. Nugalėtojai patupdė jį kalėjiman. 

Bet čia Desiderijaus sumanymas ir susidūrė su christofori- 
ninkų planais; patį Christoforą sugebėjo sutrukdyti gudrusis ka- 
ralius. — Valdipertas pralenkė Sergijų: privertė pripažinti popie- 
žium kunigą Pilypą ir ėmė longobardinti Romos kuriją. Ta- 
čiau įtakingos longobardiškos partijos Romoj dar nebuvo. To- 
dėl, kai kitą dieną atvyko pagaliau Christoforas ir atsisakė eiti į 
patį miestą, kol Pilypas sėdis Laterano rūmuose, Romėnai išvy- 
jo nelaimingąjį longobardų popiežių. In Tribus Fatis 
(vadinasi, senajame Forume) sušaukė Christoforas „visus kuni- 
gus bei kunigijos pirmininkus, milicijos didikus, visą miliciją ir 
garbingus piliečus, visą Romėnų tautą, galiūnus ir vargdienė- 
lius“. Visi nutarė išrinkti popiežium Christoforo kandidatą Ste- 
pona IV. 

Steponas IV (768—772 m.) buvo nebejaunas kunigas, geras 
ir maldingas; ištikimai tarnavo Zacharijui, Steponui III ir Po- 
vilui; tiktai silpnokos valios žmogus buvo. Bet to ir tereikėjo 
Christoforui.  Galingasis primicerijus pats norėjo valdyti Baž- 

nyčią ir jauną jos valstybę; buvo bepradedąs ją biurokratiškai 
organizuoti, 

Baisiai atkeršijo savo priešams christoforininkai: išvilko iš 
kalėjimo Konstantino šalininkus, net vyskupą Theodorą ir Desi- 
derijaus įgaliotinį kunigą Valdipertą, išbadė jiems akis ir iš- 
pjaustė liežuvius; nuo to kai kurie ir numirė. Patį Konstantiną, 
pasodinę ant moteriškų balnu pabalnoto kuino ir priraišioję prie 
kojų didelius akmenis, vadžiojo tyčiodamies po miestą. Paskui 
Bažnyčios tribunolas paskelbė jį nuverstą esant, ir subdiakonas 
nuplėšė nevykusiam popiežiui rūbus. Už keletos dienų ir jam 
išdurta akys — oculos eius crudeliter eruerunt. 
Užtai visa Romos tauta giedojo atgailos poterius, o Šv. Petro 
Bazilikoj skriniarijus perskaitė Romėnų išpažintį, kad visi jie di- 
džiai nusidėję, nes nesipriešinę netikram popežiui Konstantinui. 

Pats Christoforas vėliau gynėsi, sakėsi to liaudies teismo ne- 
leidęs. Aš manau, kad turėjo jis didesnių rūpesčių, kaip kerš- 
tas; pasiuntė į Franciją sekundicerijum paskirtą savo sūnelį kara- 
liaus nugalėtojų pusėn palenkti. Vos tik sostą paveldėję Karo- 
lius ir Karlomanas mielai, rodos, pripažino Romos revoliucijos 
rezultatus. Bent leido jie trylikai savo vyskupų važiuoti Romon 
769 m. sinode dalyvauti. O šis sinodas viešai pasmerkė pačių 
įsikarščiavusių vyskupų apausuotą neregį Konstantiną ir — tai 
buvo daug svarbiau — išsprendė, kaip reikia rinkti popiežius. 
Sinodo nutarimu rinkti jį teturėjo teisės vieni Romos kunigai, o 
tauta ir kariuomenė tegalėjo tiktai aklamuoti (vadinasi, sveikin- 
ti) išrinktąjį ir, sakysim, kontrasignuoti rinkimo aktą. Renka- 
mi tegalėjo būti tik didžiųjų Romos bažnyčių kunigai bei diako- 
nai (presbyteri et diaconi cardinales). Va- 
dinasi, Christoforas ne tik atgaivino kunigų valdžią Romoj, bet 
padarė kurijos politiką reliatyviai tolydinę, nepriklausančią būsi- 
mojo popiežiaus; suformalino ir sutvarkė senąją Romos Bažny- 
čios tradiciją. 

Reikėjo dabar atgaivinti ir pati Stepono III bei Povilo poli- 
tika. Tai buvo daug sunkiau, nes Romos Bažnyčios globėju ne- 
tikėtai tapo — Desiderijus, o Francijoj be perstogės politikavo 
karalienė Bertrada. Desiderijų apgavę ir — Valdiperto nužu- 
dymu — įžeidę, Romėnai turėjo laukti šio naujojo Romos globėjo 
keršto; tuo tarpu Bertrada vis tebegriovė Pippino politiką. Ra- 
vennoj įsigalėjo Desiderijui palanki partija, nes ir Ravennos Baž- 

nyčia norėjo atsikratyti popiežiaus valdžia. Popiežiaus siun- 
čiamieji į Franciją laiškai, kur skundėsi jis, kad niekinamos lon- 
gobardų Šv. Petro teisės, ir kur priešinosi „velniškoms sutuok- 
tuvėms“, niekais nueidavo. 

Tad Christoforas su grynai frankiška savo politika rados 
bejėgis; be to, Steponas IV ėmė bodėtis autoritetingo ir galingo 
savo primicerijaus. Susiformavo net kurijoj pagaliau longobar- 
diška partija, kuriai vadovavo popiežiaus brolis dukas Jonas 
ir kubikularijus Povilas Afiarta. Pats Steponas, be 
Christoforo žinios, santykiavo su Karlomanu, mylimuoju Ber- 
trados sūneliu. Tiesa sakant, ne visai be pagrindo longobardiš- 
kai politikavo Steponas ir Afiarta. Iš Christoforo politikos, ma- 
tė, kad nieko nebeišėjo, o su Desiderijum — bala jį žino! — gal, 
ir pasiseks susitarti. 

Netrukus atvyko Romon rūpestingoji Desiderijaus užtarėja 
Bertrada ir, kiek tik širdis troško, kalbėjosi su popiežium, žino- 
ma, — ne apie karą su longobardais. O 771 m., gavėnios metu, 
prireikė orationis causa aplankyti Roma ir pačiam De- 
siderijui. Nemažos kariuomenės lydimas, priėjo jis prie Romos, 
pristatė sau palapinių ties Šv. Petro Bazilika (vadinasi, Romos 
priemiesty, kur dabar Vatikanas) ir pasikvietė popiežių apie šį 
tą pasišnekėti. Steponas mielai atvyko pas karalių. Be abejo, 
Desiderijus žadėjo popiežiui pripažinti pagaliau iustitias S. 
Petri, o popiežius — nežinia, noroms ar nenoroms — sutiko 
išduoti jam Christoforą ir Sergijų. Tie irgi, žinoma, nesnaudė: 
rinko savo šalininkus ir kurstė tautą. Rėmė juos Karlomano 
įgaliotinis missus Dodo. Steponui grįžus, Christoforas 
didele minia vedinas reikalavo, kad jis išduotų jam išdavikus. 
Bet Steponas prisiekė, kad jokio išdavimo nėsą, ir tuo nuramino 
beprasidedantį maištą, o pats kitą dieną — vėl nuvažiavo pas 
karalių. Tuo tarpu Romoj išsijuosę darbavosi ne tik christofori- 
ninkai, bet ir Afiartos šalininkai, kuriems lengviau buvo remtis 
popiežiaus autoritetu, negu, gali sakyt, maištininkui Christofo- 
rui; be to, daug svėrė ir stovinti ties Romos vartais longobardų 
kariuomenė. Christoforininkai ėmė skirstytis, išsilakstė, ir kai 
Steponas liepė Christoforui ir Sergijui atvykti pas jį į Šv. Petro 
Baziliką, juodu nebedrįso nepaklusti. Atsisveikinęs su karalium, 
popiežius čia juos ir paliko. Afiartui liepiant, išbadyta judviem 
akys. Christoforas, tikras popiežių valstybės steigėjas, po kelių 
dienų nuo šios baisios operacijos numirė. Sergijus trunijo Late- 

rano rūsyje, kol, prieš pačią Stepono mirtį, žiauriai buvo nužu- 
dytas. 

Blogiausia tai, kad kurija nieko nelaimėjo. Veltui popiežius 
reikalavo Desiderijaus žadėtųjų „Šv. Petro teisių“. — „Ką?!“ 
— sušuko karalius Stepono pasiuntiniams. — „Popiežiui dar ne- 
gana, kad išvadavau jį iš jo globėjų? Tegul sau tyli ir Dievą 
myli, ir nesibara su manim! Juk Karlomanas — Christoforo bei 
Sergijaus draugas. Pašauks jis popiežių tieson; ir jeigu aš po- 
piežiaus neužstosiu, tai riesta jam bus.“ Steponas turėjo nurim- 
ti; Desiderijaus verčiamas, rašė net Karoliui ir Bertradai apie 
šį gerąjį savo ir Šv. Sosto gynėją. 

Suktai išnaudojo Desiderijus savo tikslams bobišką Bertra- 
dos politiką. Ir, Karlomanui numirus, rodės jam, kad atėjo lai- 
kas drąsiai veikti. Iš tikrųjų, longobardiška partija viešpatavo 
Romoj, ir Karlomano našlė bei vaikai su keliais ištikimais didi- 
kais jieškojo longobardų karaliaus globos. Net pačioj Francijoj 
Desiderijus galėjo remtis savo sąjungininku bei žentu Tassilonu 
ir tikėtis, kad senoji Bertrada sutrukdys kiek Karolių. Perdaug 
greitas, nekantrus buvo Desiderijus, tad negalėjo visa gerai ap- 
svarstyti; vis dėlto stengėsi, kiek tik begalima buvo, susilpninti 
Frankus ir suplasnojęs aptūpti Italiją. Apsimetė jis Karlomano 
vaikų teises gynąs. O kadangi daug geriau už Aistulfą suprato, 
koks įspūdingas popiežiaus autoritetas, tai ir norėjo, kad jis 
įšventintų Karlomaniokus Frankų karaliais. 

Sumanyta neblogai; bet Desiderijui tikrai trūko kantrybės, 
ir perdaug vertino jis savo karalystės iėga, permažai — Karo- 
lių. Antra vertus, Romoj longobardų partijos įtaka sumažėjo. 
Steponas IV numirė (772 m.), ir Romėnai išsirinko sau popie- 
žium diakoną Hadrianą (772—795 m.). Buvo jis mokytas, 
gabus ir energingas žmogus, ilgai tarnavęs Laterane, visiems 
žinomas ir visų gerbiamas. Išauklėjo jį, kilnios šeimos vaiką, jo 
dėdė Theodoras, kuris buvo kadai konsulu bei duku, o Stepono 
III laikais — primicerijum. Tad Hadrianą rinkdami, Romos ku- 
nigai ne tik morališkai sveikdino Bažnyčią, bet vėl traukė savo 
pusėn ir Romos diduomenę, kuri laikė išrinktąjį savuoju. Dėl to 
ir susilpnėjo partijų kovos keliama longobardiškoji partija. Pir- 
mame savo pamoksle naujasis popiežius skelbė romėnams santai- 

ką, meilę ir skriaudų dovanojimą; bet, aplinkybių verčiamas, vis 
labiau gaivino Christoforo politiką; politikavo, tiesa, dorai ir 
krikščioniškai. 

Visa to longobardų karalius nė neapskaitliavo; be to, ir visa 
jo politika nenuosekli, nepastovi buvo. Pirma ypatinga kara- 
liaus pasiuntinybė pasveikino jo vardu naująjį popiežių ir pa- 
siūlė jam taiką ir bičiulystę. Kad ir ne labai tikėjo Hadrianas 
longobardais, „su visais krikščionimis norėdamas taikoj gyventi“ 
pasiuntė jis tartis su Desiderijum jo šalininką, bet Romoj nebe- 
geistiną Afiartą ir kitus įgaliotinius. Tačiau, nespėjus dar pa- 
siuntiniams susitikti su karalium, užgrobė jis jau kiek Romėnų 
žemių ir ėmė siausti Ravenną.  Hadrianas karštai protestavo. 
Bet, prisimindamas Stepono IV laikus, karalius manė popiežių 
vistiek jo rankose esant, ir niekas negalėjo suminkštinti jo „ak- 
meninės širdies“. Gal, Desiderijus saviškai politikavo, nes, ne- 
grąžindamas užgrobtų miestų, siūlė popiežiui pasimatyti su juo; 
norėjo, kad popiežius įšventintų Karlomaniokus. Vargu bau 
galvojo Desiderijus apie karą su Karolium: užteko jam apsilp- 
ninti kiek Frankai. Bet jeigu popiežius būtų nusileidęs, tai, be 
abejonės, būtų jis nebetekęs tiek reikalingos jam Frankų pa- 
gelbos. Tad, kad ir gąsdino jį Desiderijus atvyksiąs Romon su 
visa savo kariuomene, buvo Hadrianas „tvirtas, kaip uola“; tik 
be paliovos skundėsi Karoliui. Desiderijui „tepavyko“ vienas 
dalykas: visai išnyko Romoj longobardiškoji partija, Christoforo 
bei Sergijaus nužudytojai buvo nubausti, o Afiartą nubaudė mir- 
timi Ravennos arkivyskupas. Kai Desiderijus tikrai ėjo su ka- 
riuomene Romos link, vis norėdamas su popiežium pasikalbėti, 
— popiežius ėmė tvirtinti Romos miestą ir uždraudė karaliui eiti 
toliau, baugino jį interdiktu. 

Tai buvo gera priemonė, tik neilgam. Visa parėjo nuo Ka- 
roliaus. O tik ką kariavęs su Saksais Karolius neskubėjo kištis 
į longobardų ginčą su Roma. Savąja politika Povilas ir Steponas 
IV sukomprometavo kuriją. Frankams nusibodo begaliniai po- 
piežių skundai dėl kiekvieno žemės sklypelio; ir negalėjo Karo 
lius iš karto suprasti, ar popiežius, kaip visada, tik dejuoja, grau- 
dena, ar tiesą rašo. Be to, veikė ir Desiderijaus diplomatai. Ta- 
čiau Karolius prisiekė kadaise, Kiersy mieste, saugoti Romos 
Bažnyčią, jautėsi popiežiaus sąjungininkas bei Romos patricijus 
esąs, o Desiderijaus planai vis aiškėjo, ir sūnėnai pretendentai 
Karoliui visai nepatiko. Ir Karolius, ir net frankai didikai netu- 

rėjo abejoti, kad, Desiderijui laimėjus, Francija nebeteks tarp- 
tautinės savo reikšmės, kurią baisiai buvo jau sukomprometavusi 
Bertrada. Reikėjo veikti, net — kuogreičiausiai. 


Nieko nepešęs diplomatiškai, Karolius įsibrovė su savo pul- 
kais į Longobardiją (773 m.). Sumuštieji priešai užsidarė Pa- 
vijoj ir Veronoj. Abi tvirtovės ilgai dar galėjo gintis. Bet pati 
longobardų karalystė, frankams jas apgulus, bematant ėmė irti. 
Kad pradėjo karą, Desiderijus baisiai apsiriko. Daugelis jo di- 
dikų nuėjo į Frankų kariuomenę; kiti — bėgo į Romą; čia pri- 
siekė popiežiui. Popiežiaus globai bei valdžiai ėmė pasidavinėti 
ir tūli longobardų miestai bei žemės (Fermo, Osimo, An- 
cona ir kt.). Taigi, patys longobardai gaivino Stepono III 
pradėtąją aneksinę politiką, o Hadrianas paskyrė net spoletie- 
čiams pabėgėliams duką.  Longobardų karalystė sueižėjo. Bet 
jeigu kurija norėjo prisisavinti kuodaugiausia longobardų žemių, 
tai ir Karolius kariavo su Longobardais ne tik Romos naudai. 
Jis pasiryžo praplatinti savo valstybę. Niekas dar nežinojo, kaip 
jis pasidalins Italiją su popiežium, kiek žemių atiduos šv. Baž- 
nyčiai. Tiesa, Romos archyve buvo Pippino bei paties Karoliaus 
Kiersy miesto aktas ir Donatio Pippini, Bet pasta- 
rąją tepasirašė vienas Pippinas, o pirmasis bendro charakterio 
tebuvo. 

Pavijos apsiaustis ne tiek sunki, kiek ilga ir nuobodi buvo. 
Ir štai — 774 m., Velykoms užeinant, popiežių sujaudino netikė- 
ta žinia (in magno stupore et extasi deduc- 
tus): savo artimųjų lydimas, Karolius važiavo į Romą. Var- 
gais negalais spėjo Hadrianas išsiųsti jo sutikti Romos valdinin- 
kus (iudices) su vėliavomis, Romos miliciją ir mokinius, ku- 
rie sveikino karalių, kaip kadai sveikinamas buvo atvykstąs į 
Romą egzarchas, mojuodami palmių bei alyvų šakomis ir giedo- 
dami. Pamatę kunigų nešamus kryžius, karalius su savo paly- 
dovais nusėdo nuo arklių ir pėsti priėjo prie Šv. Petro Bazili- 
kos, kur laukė jau karaliaus aibės kunigų apstotas popiežius. 
Keliais, kiekvieną laiptą bučiuodamas, įlipo Karolius į Bazilikos 
atriumą, pasibučiavo su popiežium ir, paėmęs jį už rankos, įėjo 
Bazilikon iškilmingų mišių išklausyti; karštai dėkojo Dievui už 
pergalę. 

Tačiau karalius ir popiežius ne visai dar vienas antru pasi- 
tikėjo. Ir frankai, ir romėnai prisiekė ties apaštalo grabu 
nebūti klastingi; ir tik tada leido Hadrianas Karoliui aplankyti 
patį Romos miestą. Tikrai klastingas, tiesa sakant, niekas ne- 
buvo; bet kurijai rūpėjo susitarti su karalium dėl „Šventosios 
Dievo Bažnyčios Romėnų Respublikos teisių.“  Idealią kurijos 
programą nusakė, kaip žinome, „Imperatoriaus Konstantino 
Konstitucija“. Bet čia reikėjo ne tokių pavojingų (nes — ne- 
tikrų), bet visai oficialių dokumentų. Jų du tebuvo: Pippino 
ir paties Karoliaus vardu parašytasis Kiersy aktas (754 m.) 
ir Donatio Pippini. 

Anot Hadriano biografo (Liber Pontificalis), po- 
piežius perskaitęs Karoliui Kiersy mieste surašytą „,dovano- 
jamąjį aktą“ (donatio), nors šitas dokumentas nebuvo, 
kaip esam matę, nei donatio, nei donationis pro- 
missio (vadinasi, pažadas dovanoti, arba „atiduoti“, popiežiui 
tam tikras teritorijas). Šio akto pavyzdžiu (ad instar) lie- 
pęs Karolius savo notarijui parašyti naują, o du šio savo dova- 
nojamojo akto egzempliorius atidavęs popiežiui. Biografas dėsto 
net šio dokumento ir minėtosios Pippino „donatio“ turinį. 
Karolius bei jo didikai prisiekę, girdi, „baisią priesaiką“ — ati- 
duoti popiežiui visą, net padidintą (Parma, Reggio, 
Mantova-Mantua, Monselice) egzarchatą, Vene- 
tiją (kraštą; Venecijos miestas liko, kaip ir buvęs, bizantiškas), 
Istriją, Tusciją (Toscana, "Toskaną), Spoleto bei Beneven- 
to dukatus ir Korsikos (Corsica) salą. 

Negalima abejoti, kad kurija nebūtų norėjusi įsigyti visų tų 
žemių; gavo juk net mažiau, kaip buvo parašyta Konstantino 
Konstitucijoj. Tačiau sunku įsivaizduoti, kad biografo cituoja- 
masis aktas tikrai atliepęs būtų Kiersy aktui, kur — nors 
kažką rašytų biografas — tikslių pažadų nebuvo. Neatsitikti- 
nai, manau, Kiersy dokumentas pavadintas kito pippiniško 
akto vardu — donatio: iš dviejų aktų autorius sąmoningai 
sudarė vieną. Ko tikrai prašė popiežius ir kaip argumentavo, 
nebežinome; bet keistoka būtų buvę, kad Karolius ir jo notarijus 
nebūtų prisiminę 756 m. dokumento, o popiežius šio — kaip sau 
nori — geriausiojo argumento nebūtų pavartojęs. Karolius, kaip 
visa 774—781 m. istorija rodo, laikė save Longobardų valdovu; 
ir didžiai keista, jeigu naujasis Longobardų karalius tikrai ati- 
davė, ar tik norėjo atiduoti, popiežiui didžiausią dalį savo ka- 

ralystės. Hadriano biografo pasakojimas nepatikimas a prio- 
ri, juo labiau —a posteriori. 


Kai Pavija pasidavė pagaliau Karoliui, ir jis viešai pasiskel- 
bė „Frankų bei Longobardų karalium“ (774 m. birželio mėn. 
5 d.), tai atidavė jis popiežiui Comacchio (Komakio), 
Imolos, Bolognos (Bolonjos), Ferraros, Faenzos 
(Faencos) miestus bei teritorijas, ir tiek. Beto, Comacchio 
miestas minimas buvo Pippino dovanojamame akte, o kitus buvo 
žadėjęs kadaise „grąžinti“ popiežiui Desiderijus (tai ir buvo 
civitates guae remanserant). Argi Karolius tiek 
greit sulaužė „baisią“ savo priesaiką? — Abejoju, nes didžiai 
maldingas buvo jis žmogus. Maža to. — Karolius tvirtai rėmė 
Ravennos arkivyskupą Leoną, kuris nuolat kovojo su popiežium 
dėl Ravennos patrono Šv. Apollinario teisių. 


Ravenniečiai, žinoma, negalėjo užginti, kad Pippinas dova- 
nojo egzarchatą popiežiui, ir negynė; tik savotiškai aiškino do- 
vanojamąjį aktą, nenorėdami nešti Romėnų jungo, iugum 
Romanorum servitutis. — Teisybė, Šv. Petras tikrai 
valdąs egzarchatą bei Pentapolį, tik ne tiesiog — per savo mo- 
kinį Šv. Apollinarį. Panašiai per popiežių valdė Italiją ir im- 
peratorius.  Ravennos arkivyskupai ne kartą kivirčijosi su po- 
piežiais dėl to, kas turi teisės skirti valdininkus ir rinkti mokes- 
čius. Padėjęs kovojančiam su Desiderijum Karoliui, arkivysku- 
pas Leonas išvijo net popiežiaus valdininkus iš egzarchato; be to, 
laikė Bologną, Ferrarą, Imolą ir kelius kitus miestus „Šv. 
Apollinario tėvonyste“ (patrimonium); sakė Karolių do- 
vanojus juos ne popiežiui, bet greičiau jam, arkivyskupui. Tad 
Hadrianas, kaip pats jis skundėsi Karoliui, turėjo egzarchate ma- 
žiau teisių, kaip Pippino laikais. Betgi Karolius palaikė ištikimą 
savo šalininką. Tik Leonui numirus tegavo pagaliau popiežius, 
ko buvo troškęs (gal, 781 m.). 


Aišku, kad ir šitą savo veikinį karalius šiaip taip derino su 
savo priesaika. Taip pat nevertė jis pripažinti popiežiaus suve- 
reniteto nei Spoleto, nei Benevento dukų, nors pirmasis buvo 
paties popiežiaus paskirtas. Dabar Spoleto dukas įmanė tapti 
Karoliaus vasalu. Žodžiu, Karolius tikrai gaivino Longobardų 
karalystę, tvarkė ją ir gynė nuo bizantijiečių. Jis nepanaikino 
jos, tik įsteigė naują dinastiją; ir darė taip, lyg nebūtų buvę jo- 
kio dovanojamojo akto, išskyrus 756 m. dokumentą. Kai 781 m. 

antrą kartą aplankė Romą, Karolius paskyrė Longobardų kara- 
lium savo sūnų, popiežiaus krikštasūnį, Pippiną, kurį, kaip ir 
jo brolį Liudviką, patepė karalium pats popiežius. Romoj Ka- 
rolius ir šįkart patvirtino Pippino dovanojamąjį aktą, pridėjo 
šiokių tokių žemelių ir pažadėjo savo kūmui (Hadrianas pats 
vadino Karolių spiritalis compater, pažodžiui — 
dvasios kūmu) grąžinti Romos Bažnyčiai visą jos „tėvonystę“ 
(patrimonia). Visai aišku, kodėl 774 m. karalius prisiekda- 
mas žadėjo vykdyti Kiersy aktą. Šiaip ar taip, Hadrianas 
turėjo galutinai atsižadėti gražios svajonės. Nei dukatų, nei kitų 
jo biografo minėtų žemių jis „negavo.  Karolius, rodos, gerai 
žinojo kurijos politikos metodus: perdaug turėjo Romos ku- 
rija priešininkų pačioj Italijoj. Vieną popiežiaus pasiuntinį Ka- 
rolius jau 775 m. buvo kaltinęs mėginimu falsifikuoti dokumentą 
ir sakės šauksiąs tieson net patį popiežių. Manau, kad ir Pippi- 
no laikais netrūko Frankams prityrusių diplomatų. Taigi, įro- 
dyti Karoliui, kad jis turėjo atiduoti popiežiui daugiau, kaip 
buvo dovanojęs 756 m. Pippinas, nelengva buvo ir 781, ir 774 m. 

Daugumas istorininkų mano Karolių neišpildžius savo pa- 
žadų ir privertus popiežių nusileisti; — turi teisės taip manyti, 
jegu tik Vitae Hadriani autorius nieko neprimelavo. 
O čia, man rodos, reikia remtis ne tiek vieninteliu išlikusiu tek- 
stu, kiek visų žinomųjų mums įvykių analize. "Tekstai metodiš- 
kai tyrinėti galima tik įvykių kontekste. šie mūsų išdėstytieji 
čia įvykiai aiškiai prieštarauja minėtųjų istorininkų nuomonei. 
Tiesa, kad Karolius ir tikrai būtų žadėjęs įvykdyti fantastišką 
Hadriano biografo programą, vistiek nebūtų tesėjęs: atiduoti 
popiežiui kuone visa longobardų Italiją, tai reiškė prarasti kas 
buvo įsigyta ir vėl tuoj kariauti su longobardų dukais ir Bizan- 
tija. Tuo Hadrianas ir pats galėjo įsitikinti. Juk pamėgino už- 
kariauti neapoliečių užgrobtą Terraciną. Atėmė šį miestelį, 
vadino terračiniečius net savo ir Karoliaus vasalais (in ser- 
vitio S. Petri vestro atgue nostro... subju- 
gavimus) ir svajojo įsigyti Gaetą bei patį Neapolį (ut eos 
in omnibus subjugantes sub vestra atgue 
nostra sint dicione). Bet susidėjo su Benevento duku 
neapoliečiai, ir „bedieviškieji“ graikai netrukus vėl užgrobė 
Terraciną. Užkariaujamoji politika popiežiui nesisekė. 
Aišku, kad, Karoliui nepadedant, jis ir gintis negalėjo. Ar šiaip, 
ar taip, reikėjo jam išsižadėti jo biografo minėtųjų žemių, kad ir 

pats Karolius būtų jas dovanojęs buvęs. Mano nuomone, nieko 
popiežiui nereikėjo išsižadėti, nes jo biografas stačiai primelavo. 

Savo laiškais Karoliui Hadrianas skundėsi, kad Bažnyčia vis 
dar negavusi, kas turi būti jai grąžinta; prašė Karoliaus žadėtųjų 
patrimonia, priminė jam net imperatoriaus Konstantino 
dovaną. Bet nė žodžio nesakė popiežius apie tai, kad Karolius 
žadėjo jam duoti Toskaną, Venetiją, Istriją, Korsiką ir abu du- 
katus. Galima, žinoma, sakyti popiežių nedrįsus to padaryti. Vis 
dėlto tikra, kad savo biografo žodžių jis nepatvirtino. Antra 
vertus, ir Karolius, kaip sakyta, buvo ne tik sumaningas valdovas, 
bet geras ir krikščionis. Niekuomet negalėjęs jis būt, man ro- 
dos, netesėti „baisiosios“ savo „priesaikos“. 

Mgr. Duchesne nuomone, čia analizuojamoji Vitae 
Hadriani dalis parašyta Hadrianui tebegyvenant, net nedaug 
vėliau, kaip 774 m. Galimas daiktas; negaliu tik sutikti su 
kompetentingiausio Libri Pontificalis leidėjo išvada, 
kad Vitae autorius nieko nebuvo pramanęs; tokios, mat, po- 
litinės konjunktūros būta. Pats Duchesne manė Pippiną 
ir Karolių norėjus įsteigti Italijoj tokią didelę popiežiaus vals- 
tybę, kad galėjusi ji būtų apsiginti ir be Frankų pagelbos. — 
Graži hipotezė, bet nieko daugiau. Kitas geras tų laikų žinovas 
P. Kehr kalba apie Frankų bei popiežiaus sumanymą pasida- 
linti tarp savęs Longobardiją, jeigu, žinoma, būsianti ji Frankų 
užkariauta. Teipaja gražiai sugalvota. Tik, kaip ir ducheniš- 
kė, ši hipotezė ne visiškai sutinka su faktais. Juk 754 m. nei Pip- 
pinas, nei Steponas III nė nemanė, kaip rašė pats Stepono biogra- 
fas, užkariauti visos Aistulfo karalystės; o iš Vita Hadria- 
ni išeina, kad tariamoji nugalėtojų Frankų ir Romėnų Respubli- 
kos siena buvo minėta jau 754 m. akte. Taigi čia Hadriano bio- 
grafas vistiek sumelavo. Kodėlgi negalėjo pameluoti kiek dau- 
giau? Ne tik hipotetiškai, bet išviso blogai samprotauja paskutinis 
šių klausimų tyrinėtojas Berlyno universiteto profesorius E. Ca s- 
par (Pippin und die r6ėmische Kirche). Cas- 
par nori rašyti istoriją visai moksliškai, o moksliška istorija laiko 
tą, kuri remiasi aktais. Deja, aktų čia nebėr. Bet istorininkas 
prisikrapštė jų iš Liber Pontificalis, be to, paprasčiau- 
sių metodu. Vadinasi, pripažino, kad Hadriano biografas cituoja 
aktus, ir tiek. Griežtasis mokslininkas visai užmiršo, kad esama 
ir. netikrų aktų, kad biografas gražiai galėjo interpoliuoti, net 

visai išgalvoti nė nebūtą aktą, pasinaudoti vadinamojo  Fan- 
tuzzi fragmento šaltiniu, kuris, gal, ir nebuvo aktas. Neatėjo 
mokslininkui galvon, kad rekonstruojamasis aktas ne geresnis 
šaltinis už tekstus, iš kurių tas aktas rekonstruojamas. Vistiek 
— Kehr'o tezė „moksliškai“, aktais įrodyta; ir išėjo — 
grundlegendes Buch. 

Jeigu Hadriano biografas melavo (man rodos — sąmonin- 
gai) painiodamas Kiersy aktą su 756 m. Donatio, tai galėjo 
jis ir netikrą aktą cituoti arba tikrąjį, kaip jam tiko, papildyti 
(interpoliuoti). Jeigu apmelavo jis Karoliaus tėvą (šį faktą 
kuone visi istorininkai pripažino), tai galėjo apmeluoti ir patį 
Karolių. Juk Karolius ne garsesnis už imperatorių Konstantiną! 
Nereikia, manau, ginti autoriaus minėtosios sienos, arba linijos 
(designatum confinium), ir aiškinti jo tekstas ta pras- 
me, kad Karolius žadėjęs atiduoti Romos Bažnyčiai tuos josios 
patrimonia, kurie buvo į pietus nuo tariamosios sienos (Si- 
ckel). Linkęs esu laikyti visas minėtąsias žemes autoriaus sta- 
čiai įterptomis į tekstą. Karolius tėra žadėjęs, mano nuomone, 
tik tai, kas buvo žadėta ir dovanota 754 ir 756 m. Žinoma, nega- 
lėčiau išaiškinti, iš kur atsirado tasai designatum contfi- 
nium. Gal, ir tikrai sutampa jis su Longobardų karalystės 
siena karaliaus Autchario laikais (Sackur). Bet kam gi čia 
to karaliaus reikia? — Nežinau. 

Hadriano laikais popiežiaus valstybę sudarė Romos dukatas, 
egzarchatas, Pentapolis ir dukatą su jais jungiąs Žemių plotas 
(Amelia, Todi, Perugiair kt). Ne vienodai visos tos 
žemės priklausė popiežiaus ir popiežiui, tad valstybė vis negerai 
sutvarkyta tebebuvo; išskyrė ji vis dėlto popiežių iš visų vakarų 
vyskupų tarpo ir tapo materialus Bažnyčios nepriklausomybės 
pagrindas, tiesa, ne taip jau greit. Iki 80-ųjų VIII amžiaus metų 
Hadrianas teoriškai pripažino imperatoriaus suverenitetą. Bet 
kai Bizantijiečiai nusileido Karoliui (imperatorienė Irenė, rodos, 
oficialiai atsižadėjo užkariautų jo Italijos žemių), Hadrianas ėmė 
kaldinti pinigus su savo vardu bei kryžium ir oficialiuose aktuo- 
se rašyti „Regnante Deo et Salvatore nostro 
Jesu Christi“, skaitliuodamas nebe imperatoriaus, bet savo 

paties valdymo metus. Šitaip, gali sakyt, nejučiomis išnyko 
Romoj imperatoriaus valdžia. 

Tačiau ir tada netapo popiežius visai savarankišku valdovu; 
ir teisės atžvilgiu labai sunku nusakyti jo valdžia. 

Karolius Didysis nuo 774 m. vadina save Rex Longo- 
bardorum; 781 m. paskyrė Longobardams karalium (rex) 
Pippiną, bet nenustojo valdęs didžiausios Longobardijos dalies, 
kad ir savo sūnaus vardu. Kitas Longobardijos žemes vaidė du- 
kai (hercogai), karaliaus valdininkai, kaip antai: Friulo dukas, 
arba vasalai — Spoleto ir Benevento dukai. Du pastarieji tu- 
rėjo ginti Italiją nuo bizantijiečių ir saracėnų, pirmasis — nuo 
avarų. Trečiąją Italijos karalystės dalį sudarė Bažnyčios vals- 
tybė. 

Popiežius skyrėsi, žinoma, nuo Karoliaus vasalų, bet nebuvo 
ir savarankiškas valdovas. Rinko popiežių Romėnai; Karolius 
nė netvirtino išrinktojo, kaip darydavo anksčiau imperatoriai. 
Teoriškai Frankai tegynė popiežiaus valstybę nuo priešų, 
vadinasi, visų pirma — nuo bizantijiečių. Bet, jų ir pačių Ro- 
mėnų nuomone, Romėnai turėjo užtai būti ištikimi karaliaus są- 
jungininkai ir nesantykiauti su jo priešais. Visuose dalykuose 
turėjo Romėnai padėti savo gynėjui; jeigu ši ištikimybė ir ne- 
reiškė priklausomybės, tai — netoli to. Be to, Karolius, kaip ir 
jo tėvas, vadino save ir buvo patricius Romanorum; ir 
šitas naujas ir ne visai aiškus titulas vertė karaliaus „meilės bei 
ištikimybės sąjungą“ su Romėnais tikruoju protektoratu, juo 1a- 
biau, kad Karoliui — ne taip, kaip Pippinui — netrūko nei va- 
lios, nei galios visoj Italijoj viešpatauti. Jis didžiavosi savo ti- 
tulu ir uoliai saugojo savo teises; ne kartą, gal, vaidenosi jam ir 
patricijaus egzarcho valdžia.  Karoliaus įgaliotinis, missus, 
prireikus atstovavo jo interesams bei norams Romoj; jis pats 
norėjo, kaip kadai egzarchas, dalyvauti Ravennos arkivyskupo 
rinkimuose. Ne tik valdė (suae dicioni subjugavit) 
visą Italiją, guae ab Augusta Praetoria usgue 
in Calabriam porrigitur, ne tik — 


„.„.„vir armipotens sceptris junxisset avitis 
Cigniferumgue Padum Romuleumgue Tybrim, 


bet kišosi ir į išvidinius popiežiaus valstybės reikalus. Taip an- 
tai, uždraudė jis Venecijos miesto gyventojams pirkliauti Raven- 

noj, reikalavo, kad romėnai nebepardavinėtų krikščionių vergų 
arabams; mielai teisė Romos kunigus bei šiaip žmones, kurie, 
popiežiaus teismu nepatenkinti, jam apeliavo. 

Žodžiu, patriciatas virto politiniu suverenitėtu. Popiežiaus 
valdomas kraštas ėmė skirtis nuo Francijos vyskupų imunistų 
apskričių nebe kokybe, bet kiekybe politinių teisių. O kadangi 
Frankuose Karolius laikė save ir Bažnyčios globėju ir vadu, tai 
popiežiaus valstybę valdydamas, tapo jis, tam tikra prasme, vi- 
suotinės (vakarų) Bažnyčios patronu.  Nepasiskelbęs dar impe- 
ratorium, Frankų karalius vis panašesnis darėsi į Romėjų basi- 
liejus. Žinome, kad tai prieštaravo pačiai vakarų krikščionybės 
prigimčiai. Praktiškai šios krikščionybės dvasią tegalėjo apginti 
visai savarankiški, vadinasi, savarankiška savo valstybe besire- 
mią popiežiai. Bet ilgai dar reikėjo to savarankiškumo laukti. 

Kol kas Hadrianas visur turėdavo nusileisti valdingam Ka- 
roliui, tik pabrėždavo, kur galima buvo, bažnytinę savo nepri- 
klausomybę. Taip antai, rašė jis Bizantijos imperatorienei, kad 
Karolius visuose dalykuose pildąs jo, popiežiaus, valią — no s- 
tris obtemperans monitis atgue adimplens 
in omnibus voluntatem. Tiesa sakant, popiežius te- 
galėjo Karolių tik prašyti; dažnai meilikavo ir be pagrindo kal- 
tino savo priešus; dažniausiai skundėsi karaliui visokiomis 
neteisybėmis; retai tepatardinėjo (tų patarimų karalius visai ne- 
klausė). O Hadrianą Karolius gerbė ir tikrai mylėjo; jam numirus 
(795 m.), gailiai verkė ir liepė pasiųsti Romon juodame marmure 
iškaltą gražią mirusio savo draugo epitafiją.  Hadriano įpėdiniui 
Karolius daug griežtesnis buvo. 

Hadrianas mėgino iki galo išnaudoti savo valstybės gerovei 
Stepono III politiką: naujų žemių įsigydavo savo ir Karoliaus 
vardu; tad atsirado ypatingų, vadinasi, šv. Petro, popiežiaus ir 
karaliaus vasalų, nauja jų rūšis. "Tuo popiežius didino, žinoma, 
karaliaus valdžią, bet — ir savo. Formaliai išeidavo tam tikras 
kondominiumas: popiežius tarytum nepriklausydavo karaliaus. 
Panašaus kondominiumo būta ir pačioj Romoj. Nes Romėnai 
laikė savo valdovais ir popiežių, ir Frankų karalių, už kurį Ha- 
drianas liepė poteriauti bažnyčiose. Vos tik išrinktas bei įšven- 
tintas, popiežius Leonas III (795 — 816 m.) pasiuntė Karoliui 
savo renkamąjį aktą (decretalis chartula), šv. Petro 
konfesionalo raktus ir Romos miesto vėliavą. Savo laiške Leonas 

prašė karalių atsiųsti Romon vieną didiką Romėnų siekdinti: 
gui populum Romanum ad suam (vadinasi, Ka- 
roliaus) fidem atgue subjectionem firmaret. 
Tiesiog visa tai testiprino karaliaus valdžią, bet naująją „diarchi- 
ją“ formuluodami popiežiai apgynė ir politiškosios savo nepri- 
klausomybės principą. Vėliau tas principas išaugo realybe, kuri 
nukalėjo romėnišką bei romėjišką imperijos idėją. 

Italija vėl įgijo europiškos reikšmės. Italijoj Pippino ir Ka- 
roliaus sujungtoji Europos kultūra ir tapo Vakarų imperija. Čia 
Europos kultūra susidūrė su rytų krikščionybei vadovaujančia 
Bizantija. Bet kultūrinis ir politinis Europos centras buvo dėlto 
šiauriau. Ištolo žypsinti Karoliaus imperija galima buvo įvyk- 
dyti tik Frankų valstybė sutvarkius. 

Italijos karalystę įsteigęs, Karolius galėjo pagaliau numal- 
šinti ir pavojingąjį  Desiderijaus sąjungininką Bavarijos 
hercogą Tassiloną, kuris pats save susilpnino, nes nepadėjo 
TLongobardų karaliui 774 — 775 m. Karoliaus ir popiežiaus pa- 
siuntiniai 781 m. priminė Tassilonui „paklusnumo ir ištikimybės 
priesaiką Pippinui“, ir hercogas turėjo prisiekti Karoliui Frankų 
tautos susirinkime (W ormso mieste). Bet netrukus Tassi- 
lonas vėl ėmė sąjungininkauti su maištininkais longobardais. To- 
dėl 787 m. Hadrianas draudė jam išdaviku būti. — Jeigu Tassi- 
lonas užsispyręs neklausysiąs popiežiaus žodžių, tai viešpats ka- 
ralius Karolius ir jo kariuomenė nenusidėsią, kad kariausią su 
bavarais. Pats Tassilonas ir jo patarėjai turėsią atsakyti už vi- 
sas Bavarijos nelaimes. Ne tiek Hadriano žodžių, kiek Karoliaus 
kariuomenės įbaugintas, Tassilonas vėl pripažino save Frankų 
vasalu, bet nenustojo slapta bičiuliautis su jųjų priešais, šįkart 
su avarais, kurie ir be to, Frankams užkariavus Italiją, rados pa- 
vojingiausi jų kaimynai. Karolius nebenorėjo kęsti vasalo maiš- 
tininko intrigų: 788 m. tautos susirinkimas pasmerkė hercogą 
mirti už harisliz (—išdavimą). Karolius pakeitė šią bausmę 
lengvesne: privertė Tassiloną ir jo sūnus eiti į vienuolius, ir 
„grąžino sau dukatą, kurį buvo prisisavinę piktieji žmonės“. 

Anksčiau, prieš karą su Longobardais, ėmė kariauti Karo- 
lius su Saksais, arba Saksonais. Nuo senų senovės tebeplėšė 
jie Franciją, o sustabdyti nuolatiniai jų puolimai tegalima buvo 
tiktai užkariavus Saksoniją. Stabmeldžiai saksai tebegyveno 
dar, kaip ir senieji germanai, pagais (gau); karalių neturėjo, 

bet sudarė keturias dideles tautelių grupes: vestfaliečius 
(gyvenančius Emso upės baseine, iki Weserio žiočių), anga- 
riečius (Weserio baseine ir miškuotuose Harzo kalnuose), 
ostfaliečius (į rytus nuo angariečių, iki Elbės) ir albin- 
giečius (tarp Elbės ir Eiderio). Frankams teko kovoti ne su 
visa Saksų tauta kartu, bet su atskiromis savų hercogų vadovau- 
jamomis tautelėmis. Vis dėlto karas buvo ilgas ir sunkus, nes 
saksų žemdirbiai buvo stiprūs, o diduomenė (ethelinge, 
nobiles) karinga; ji rėmėsi savo klientais, litais (lides) ir 
vergais. 

Vos tapęs vieninteliu Frankų valdovu, 772 m., Karolius įsi- 
brovė į angariečių kraštą, užgrobė jų tvirtovę Eresburg, nu- 
kirto šventąjį jų medį Irminsulą ir, pasiėmęs įkaitų, grįžo dideliu 
grobiu vežinas. Šitas žygis padarė Saksams didelį įspūdį, bet 
vis nenustojo jie plėšę karalystės. Ne ką pešė ir 774 m. žygiu. 
Todėl Karolius pasiryžo pulti „šią klastingą ir sandoros nepri- 
pažįstančią tautą ir kariauti tol, kol ją nuveiks ir visą apkrikštys 
arba pavergs.“ Sušaukė jis daug kariuomenės, o su kariuomene 
siuntė „kunigų, abatų, tikėjimo daktarų bei tarnautojų, ga- 
linčių priversti tą tautą pripažinti malonų Kristaus jungą.“ 

Tas karas buvo „ilgiausias, žiauriausias iš visų Frankų karų“. 
Po 775 bei 776 m. žygių  Karolius sušaukė Paderborno 
mieste, kur pastatė bažnyčią, „Saksų senatą bei tautą“ (777 m.). 
„Sčniai ir tauta pasidavė karaliaus valdžion; kiekvienas sutiko 
atsižadėti savo laisvės bei tėviškės, jeigu atsimesią kada nuo 
krikščioniškos religijos ir nebeištikimi būsią Karoliui, jo sūnums 
ir Frankams.“ 

Į šį susirinkimą, sako metraštininkas, „suėjo visi Saksai. 
Stigo tik Vidukindo, kuris tebemaištininkavo ir pabėgo su savo 
šalininkais į Normanų žemę“. Iš čia kurstė pavergtą savo tautą; 
greit grįžęs, ėmė vadovauti dideliam sukilimui. Vėl prasidėjo 
baisusis Saksų karas su Frankais ir su krikščionybe (779 — 
782 m.). Išsigandę misijonieriai bėgo; Saksai kai kur laimėjo: 
sumušė jie didelę Frankų kariuomenę (ties vadinamąja Porta 
Vestfalica), ir keturi karaliaus komitai bei dvidešimt di- 
dikų žuvo tose kautynėse. Įširdęs Karolius susišaukė Saksų 
didikus ir pareikalavo išduoti didžiausius maištininkus. Didikai 
kaltino Vidukindą, tik nebegalėjo jo išduot, nes jis pasprukęs į 
Daniją; užtai išdavė didikai Karoliui 4500 Vidukindo šalininkų. 

„Verduno (V erdun) mieste, per dieną, karaliui liepiant, nu- 
kapota jiems visiems galvos. Atkeršijęs, karalius nuvažiavo žie- 
moti į; Thionville, kur ir šventė Viešpaties gimimo dieną 
bei Velykas.“ 

Bet Karolius ne tik žiemojo ir meldėsi. Tais pačiais 782 
m. viešai paskelbė jis žiaurų. kapitularijų — Capitulatio 
de partibus Saxoniae. — Mirties bausmė šio įstatymo 
skiriama buvo visiems neištikimiems karaliaus tarnams, kas tik 
nužudydavo kunigą, apvogdavo arba sudegindavo bažnyčią, ar 
su blogu tikslu į ją įsibraudavo, net visiems krikštytis nenorin- 
tiems. Kapitularijus liepė saksams per vienerius metus ap- 
krikštyti visus savo vaikus, o neklausančius apdėdavo didele 
bauda; uždraudė saksams rinktis karaliaus valdininkams nelie- 
piant. Tai buvo tikra karo buitis karaliaus ir Dievo naudai. 

Bet karaliaus apsirikta truputį. Nežmoniškas kerštas ir C a- 
pitulare Saxonicum tik įerzino žmones, sukurstė net 
svyruojančius: ko gi jiems bebuvo bijoti? Dar trejus metus (783 
—785) siautėjo Karolius Saksonijoj, nesigailėdamas žudė maišti- 
ninkus, degino, plėšė miestelius bei tvirtoves: norėjo arba paverg- 
ti bei apkrikštyti Saksus, arba išnaikinti. Pagaliau pats Vidukin- 
das suprato, kad priešintis Karoliui nebegalima. O negailestin- 
gas malšintojas žadėjo dovanoti jam viską, ką tik buvo padaręs, 
jei sutiks pasiduoti ir apsikrikštyti. Taigi, 785 m., „visų blogy- 
bių kaltininkas, aibės klastų autorius pasidavė karaliui ir gavo 
krikšto malonę“: pats Karolius buvo jo krikšto tėvas. 

Saksoniją vergindamas Karolius kūrė Vokietiją. "Tik at- 
kaklūs saksai to nesuprato: 793 m. vėl sukilo ir ėmė žudyti ku- 
nigus, griauti bažnyčias bei karštai stabmeldžiauti. Penkerius 
metus (794 — 799) kovojo su jais Karolius. Kas metai grįž- 
davo iš žygio Žmonių, moterų, vaikų prisigaudęs. Išdalindavo 
juos savo ištikimiems arba įkurdindavo kur Francijoj. Taip an- 
tai, 804 m. ištrėmė iš Saksonijos į Franciją 10.000 žmonių, o jų 
žemes atidavė savo sąjungininkams slavams obodritams. Kai 
kur Saksonija nebeteko trečdalio savo gyventojų; užtat šitaip 
buvo galutinai numalšinta.  Nuveikė pagaliau Saksus „geležinis 
vyras, kurį išvydę drebėdavo iš baimės javai, patvindavo upės, 
o išsigandę išdavikai slėpdavosi žemės vidury“. 

Bet Karolius buvo ne tiktai padavimų išgarsintas užkariau- 
tojas. Karui pasibaigus, rados jis atlaidus bei rūpestingas val- 

dovas, sumaningas krašto tvarkytojas.  Užkariautą žemę orga- 
nizavo frankiškai: dalino ją grafų apskritimis, bet nekovojo su 
gyventojų papročiais ir senaisiais įstatymais, kuriuos net pats 
dažnai redagavo ir papildinėjo. Vestfaliečių, angariečių ir ost- 
faliečių padedamas, surašė Karolius 797 m. naują Capitulare 
Saxonicum, kuris sunormalino Saksų gyvenimą, o 802 m. 
paskelbė ir Lex Saxonum. Bet svarbiausiu savo uždaviniu 
laikė karalius Saksų Bažnyčios organizaciją. Daugumą konfis- 
kuotų žemių išdalino bažnyčioms ir vienuolynams. Karoliaus ir 
jo sūnaus Liudviko laikais atsirado vyskupų Bremene, 
Miūnstere, Osnabrūcke, Verdune, Mindene, 
Halberstadte, Hildesheime ir Paderborne; 
tos gyvenamosios vietos greit tapo miestais. Miinstero vyskupas 
799 m. įsteigė Verduno vienuolyną, paties Karoliaus brolėnai — 
Nova Corbeia (naują Corbie vienuolyną). 

Didžiai išaugusi ir vis tebeauganti Karoliaus valstybė sun- 
ku buvo sutvarkyti, nors 781 m, Karolius ir decentralizavo ją 
kiek, įsteigęs dvi karalystes: Italijoj — Pippino, Liudviko — 
Akvitanijoj. Dar sunkiau rados apsiginti nuo Europos kultūros 
priešų. Tų priešų būta: Bizantijos imperijos, Ispanijos Arabų, 
Danų bei Slavų (jie, Danai ir Slavai, buvo Frankų kaimynai, Ka- 
roliui Saksoniją užkariavus) ir Avarų, kurie nuolat puldinėjo Ba- 
variją ir Italiją. 

Apsitvėrę ilgu mūrų (808 m.), Danai nerimo, kad ir plėšė 
kuone visą Francijos pajūrį. Jų piratai įsibraudavo ne tik į Eri- 
siją, bet buvo pavojingi net akvitanijiečiams. Ėjo net gandai, 
810 m., kad Danų karalius norįs įsigyti visą kraštą iki Aacheno. 
Tiesa sakant, Danai ne tiek pavojingi buvo, kiek įkyrūs. Siste- 
miškai Karolius su jais nekariavo; įmanė geriau derėtis, o pa- 
kraščiui saugoti — sutvirtino savo uostus (Gand, Boulog- 
ne) ir įsteigė laivyną. Laivynas gynė ir Garumnos (Garon- 
ne) upės žiotis Liudviko karalystėj. 

Agresyviau kovojo Karolius su Saksoniją puolančiais S1a- 
vais: 805 m. vyresnysis jo sūnus Karolius sumušė Čechus, 
806 m. — Sorabus. Saalės ir Elbės paupy buvo pastaty- 
tos dvi tvirtovės. Vėliau čia atsirado Hallėsir Magde- 

burgo miestai. Bet didžioji dalis Slavų seniai jau buvo Avarų 
pavergta. O su Avarais teko Karoliui kovoti ir dėl kitų, svarbes- 
nių priežasčių. 

Aukščiausiai pakilusi (VII amž.), Avarų imperija plito 
nuo Dunojaus žiočių ir Adriatikos iki Balkanų, Sudėtų, Rūdos 
Kalnų (Erzgebirge) ir rytų Alpių (taigi — iki pačios Ba- 
varijos). Gyveno šie laukiniai nomadai („hunai“, kaip dažnai 
rašo tų laikų autoriai) iš karo grobio, kitų tautų, net bizantijie- 
čių, duoklės bei „„dovanų“ ir iš pavergtųjų tautelių, ypač žemdir- 
bių slavų, darbo. Visą pagrobtą ir iščiulptą turtą sukraudavo 
Avarai į vadinamąjį „skritulį“ (Ring). Tai buvo jų sostinė — 
milžiniškoji stovykla, aptverta keliais didžiuliais koncentriškais 
mūrais. Tarp šių mūrų buvo pakrikę avarų kaimai, kai kur 
stūksojo ir tvirtovėlės; pačiam viduriniam „skrituly“ stovėjo pui- 
kiausi rūmai, kur gyveno visų Avarų valdovas, chanų chanas, 
arba chachanas. Kad ir ilgai viešpatavo, Avarai visai ne- 
kultūrėjo: tebebuvo plėšikai; tad greit suglebo ir nusilpo. Jau 
VII amž. (623 — 624 m.) frankų pirklys Samo išvadavo dalį 
Slavų ir įsteigė savarankišką valstybę, kurios centras buvo Če- 
chijoj; netrukus atskilo slavų Karantanų (karintijiečių) du- 
kas, ir finams Bulgarams pasisekė sužiesti didelė slavų ka- 
ralystė tarp Moravos upės ir Juodųjų Jūrų. Nebegalėjo geruoju 
gyventi vieni su kitais ir patys avarai. Chachanas turėjo pasi- 
dalinti savo valdžią su juguru, o jiedviem teko kovoti su 
tuduno vadovaujamais mažesniais vadais, tarchanais. 

Vis dėlto Avarai tebepuolė Frankus; 788 m. įsibrovė į tik ką 
pavergtą Karoliaus Bavariją ir į Friulo dukatą. ,Susitaręs su 
Frankais, Saksais bei Frisais, Karolius pasiryžo kariauti su Ava- 
rais, nes nesvietiškai daug nebepakenčiamų skriaudų pridarė jie 
Šv. Bažnyčiai ir krikščionių tautai, o atsilyginti už visas tas 
skriaudas nenorėjo“. Šitas „didžiausias (išskyrus karą su Sak- 
sais) Karoliaus karas“ užtruko labai ilgai — 791 — 799 m. 

Pirmasis Karoliaus ir Pippino žygis ne visai pavyko: žvarbi 
žiema ir maras sustabdė Frankus; o 792 ir 793 m. sukilo Avarų 
sąjungininkai Saksai ir įsibrovė į Septimaniją Arabai. Tačiau 
tuo metu pačiuose Avaruose prasidėjo suirutė. Sukilėliai nu- 
žudė chachaną ir jugurą, o užgrobęs valdžią ir sustiprėjęs kiek 
tudunas tuoj žadėjo Karoliui pripažinti jo suverenitetą ir krikš- 
tytis (795 m.). Todėl Karolius pats nebekariavo: patikėjo Pip- 


pinu ir grafais. Friulo markgrafas Erikas 795 m. užpuolė patį 
„Skritulį“ ir baisiai apiplėšė, o kitais metais (796) longobardų, 
alamanų bei bavarijiečių kariuomenei vadovaująs Pippinas ir visai 
jį sugriovė. Tudunas galėjo išpildyti, ką buvo žadėjęs; ir Karolius 
negaišdamas ėmė krikštyti avarus bei slavus. Tik nebekas ava- 
rų bebuvo likę, ypač po žiauriai numalšinto 799 m. sukilimo. Di- 
dikai išsilakstė, taigi, pats Karolius turėjo dabar ginti nuo slavų 
avarų tautos likučius ir paskutiniuosius jos chachanus. Po 
822 m. Avarų niekas nebemini; tik slėnys tarp Dunojaus ir Tisos 
ilgai dar vadinos „Avarų tyruma“. „Visai nebeliko gyventojų 
Pannonijoj, nė vieno žmogaus, o chachano rūmų vieta garga- 
liuojančiomis pelkėmis virto. Iš visa, kas sakyta, gali matyti, 
kiek čia kovota ir kiek kraujo pralieta. Visa hunų diduomenė 
žuvo tame kare, visi jų tiek amžių krauti turtai dingo.“ Rusų 
metraštininkas mini slavų patarlę: pogiboša aki obrė; 
o slaviškas žodis kralj (krulj, korolj) ir dabar primena 
garsųjį Avarų Nugalėtojo vardą. 

Pippinui verčiant paskutinį Merovingą, Abbasidai nuvertė 
nuo Bagdado chalifato sosto Omajadus (750 m.). Vienas Abd- 
el-Rhaman-ben-Muaja tepaspruko ir įsisteigė Ispani- 
joj savarankišką Kordobos chalifatą (755 m.). Tik ne- 
norėjo jo pripažinti šiaurinės Ispanijos emirai ir šaukėsi Karo- 
liaus Didžiojo pagelbos; šaukėsi jos ir Ispanijos krikščionys. Sa- 
ragossos emiras atvyko 777 m. į Paderboną ir „atidavė karaliui 
miestus, kuriuos valdė“. Tačiau tie miestai reikėjo dar užka- 
riauti. Karolius 778 m. mėgino; bet saracėnai apgynė nuo Fran- 
kų Saragossos miestą ir, rodos, sumušė jų kariuomenę. Be to, 
vienoj Piriniejų tarpukalnėj (XI amž. Chanson de Ro- 
land vadina ją Roncevalles) baskai išmušė šios kariuo- 
menės ariergardą. „Žuvo tame mūšy karaliaus valgianešys Eggi- 
hardas, pfalzgrafas Anselmas, Bretonų markos prefektas Hruot- 
landas (—Hruodland=Roland) ir daugelis kitų“. Tokio 
laimėjimo padrąsintas Abd-el-Rhamano sūnus ir įpėdinis Heša- 
mas paskelbė „šventąjį karą (algihad), ir 793 m. jo pulkai įsi- 
brovė į Septimaniją, sumušė Tolosos duką ir dideliu grobiu ve- 
žini grįžo. Frankus išgelbėjo emirai maištininkai, kurie — He- 
šamo įpėdiniu nepatenkinti — vėl kreipėsi į Karolių. Netrukus 
Frankai perėjo Piriniejus ir užkariavo kraštą, pradedant nuo 
Barcelonos miesto, net nuo Ebro upės, iki Atlanto vandenyno 

(išskyrus Saragossą). Iš šios naujosios teritorijos, kurią 812 m. 
patys Arabai pripažino frankišką esant, Karolius sudarė vadi- 
namąją Ispanijos Marką. Iki IX amžiaus galo ji gynė 
ne tik Akvitaniją, bet ir Visigothų valstybės likučius — Astu- 
rijos bei Galicijos (Galaecijos) karalystėlę. 

Marka (marca, marchia, limes), tai didesnė už 
grafo ir karo, ypač gynimosi, tikslams sutvarkyta apskritis. 
Valdė ją markgrafas (vadinasi, sienos, pasienio grafas), arba 
mitis), kartais — dukas, arba hercogas. Be Ispanijos markos 
yra dar buvę Bretonų (Bretagne), Danijos (tarp El- 
bės ir Eiderio upių), Sorabų, Bavarijos (arba Pannoni- 
jos, arba Avarų), Friulo ir Beneventomarkų. Markos, 
gali sakyt, juosė visą Karoliaus valstybę, kaip kadaise princepso 
valdomos provincijos — Romėnų imperiją. 

Taigi, IX amžiaus pradžioj Karolius Didysis politiškai su- 
vienijo Europos kultūrą. Jis, anot Angilberto, buvo „Europos 
tėvas“ ir „Europos švyturys“ (pharus). Nes kad ir ne visą 
Europą Karolius valdė, tai beveik visi Europos valdovai pripa- 
žino jį savo vadu. Taip žiūrėjo į jį ir Asturijos bei Galicijos 
karaliukas, ir Skotijos karaliai, vadinę Karolių savuoju domi- 
nus, o patys save — jo subditi et servi. Galingasis 
Mercijos karalius O ffa susirašinėjo su savo „brangiausiu bro- 
liu“, o anglosaksų kunigai ir abatai vadino Karolių „globėju bei 
patronu“. ,,Tavo žodžio“, rašė savo poemoj Orlėans miesto 
vyskupas Theodulfas, „klauso tautos. Štai eina pas tave susi- 
pynęs plaukus hunas, štai — arabas, palaidais. Visame pasauly, 
o karaliau, skamba tavasis garsas. Bet kad ir daug apie tave 
kalba, pasaulis negali visko pasakyti. Galima išmatuoti Mosella, 
Reinas, Sona (Sa6ne), Rona (Rh6ne), Tiberis ir Po; tavo- 
jo garso niekas negali išmatuoti. Koks laimingas, kas visuomet 
su tavimi, mato triskart už auksą skaistesnį tavąjį veidą ir karū- 
nos vertą tavąją kaktą.“ 

Theodulias perdaug nė neperdėjo. — Bagdado chalifas 
Harun-al-Rašidas „vertino Karoliaus bičiulystę di- 
džiau, kaip visų žemės karalių bei valdovų“ (tiesa sakant, cha- 
lifas norėjo bičiuliautis su Ispanijos maištininkų priešu; be to, 
arabai rašytojai chalifo santykius su Karolium nutylėjo). Ha- 
runas siuntinėjo Vakarų valdovui puikių dovanų: kvepalų, gar- 

dėsių, bezdžionių, net vieną dramblį padovanojo; sutiko, kad Ka- 
rolius globotų kiek šventąsias krikščionių vietas Palestinoj ir 
šelptų krikščioniškas chalifato Bažnyčias. 

Mat, ir chalifas žinojo, kad Karolius visų pirma buvo krikš- 
čioniškas valdovas. "Tikrai, kariavo jis tiek dėl valdžios ir šlo- 
vės, tiek dėl krikščionybės. Nuolat naujas tautas pavergdamas, 
krikštijo ir krikščionino jas, visur pristeigė bažnyčių bei vienuo- 
lynų, organizavo naujas diecezijas; Bažnyčios reikalais rūpinosi 
ne mažiau, kaip valstybės. Įvairios kilmės bei įvairiakalbes tau- 
tas valdė, bet visas jas jungė viena Bažnyčia, ir visos sudarė 
populus christianus. Su kokiu gi kitu valdovu bega- 
lėjo lyginti Karolių jo globojami ir riebiai šelpiami poetai, lite- 
ratai, mokslininkai, gaivinę senąją Romėnų kultūrą ir per ją daž- 
niausiai nebematę nė naujosios? Jų nuomone, Karolius ne pa- 
prastas karalius buvęs, bet — „viešpats Karolius, ištikimiausias 
tikrojo tikėjimo išpažintojas, toks didis, koks tik begali būti ka- 
ralius, visomis garsiomis bei triumfališkomis karūnomis pagra- 
žintas, karūnomis, kurias davė jam pats Dievas“, arba — „už 
visus karalius galingiausias, tasai, kurį žmonių gailėdamasis Kū- 
rėjas paskyrė tautoms gynėju ir tėvu“. Jo rankose žvilgąs ne- 
nuveikiamas valdovo kardas; iš jo lūpų, kaip trimitas, aidą Evan- 
gelijos žodžiai.“ Argi ne šventas esąs jo dvaras, jo rūmai, jo nu- 
tarimai? Visa tai buvo, kaip gerai žinojo Karoliaus mokslinin- 
kai, taikoma Romos imperatoriui. Bet argi Karoliaus valstybė ne 
imperija, o jis pats — ne imperatorius? Žinoma, didžiai skiriąsis 
jis nuo stabmeldžių imperatorių; užtat visiškai panašus esąs į 
didžiuosius krikščionių imperatorius: į Konstantiną, į Theodosi- 
jų, į Valentinianą. O Konstantino ir Theodosijaus neužmiršę te- 
bebuvo dar ir tūli nemokyti žmonės. 

Karoliaus valstybė natūraliai išaugo imperija. Tetrūko jam 
titulo. Bet kaipgi galėjo jis gauti imperatoriaus titulą, kad pri- 
klausė tas titulas tikriesiems Konstantino bei Theodosijaus įpė- 
diniams, Bizantijos basiliejams? Svetima ir nebesuprantama 
buvo vakariečiams Bizantijos kultūra, bet ji viena tesaugojo po- 
litinę Romėnų imperijos tradiciją. 

Bizantijiečiai persilpni buvo, nebegalėjo prarastų žemių at- 
kariauti; ne iš karto betgi ir atsižadėjo jų: kurstė kurį laiką Ka- 

roliaus priešus Italijoj, ypačiai Benevento duką, ilgai, iki 90-ųjų 
metų, svyruojantį, jiems ar Frankams padėti. Tiesa sakant, 
svyravo ir patys Bizantijiečiai. — Imperatoriui Leonui IV 
numirus (780 m.), nepilnamečio savo sūnaus Konstantino 
VI vardu ėmė valdyti imperiją imperatorienė našlė Irenė. Ka- 
dangi turėjo ji daug priešų ir niekaip negalėjo susitaikinti 
su stipria jos vyro laikais vadovaujančia grupe, tai ir sumanė 
remtis ikonodulais (paveikslų garbintojais). Šitokia politika 
Irenė šalino religinę progą kovoti su Vakarais; manė sustiprin- 
sianti savo valdžią Frankų pagelba. Negaišuodama (781 m.) su- 
manioji moteriškė pasiūlė Karoliaus dukteriai savo sūnų Konštan- 
tiną; pripažino, be abejo, ir Karoliaus valdžią Italijoj. 

Imperatorienei tikrai pasisekė sustiprinti kiek savo sostas, 
ir VII visuotinis susirinkimas (787 m.) pasmerkė ikonoklastų 
ereziją. Tai pakėlė bažnytinį, netiesiog — ir politinį, popiežių 
autoritetą, kurie kovojo su imperatoriais dėl šv. paveikslų; at- 
rodė, kad ir vėl galėjo remtis Bizantija... Bet iš sumanytųjų 
sutuoktuvių nieko neišėjo: 786 m. Bizantijiečiai vėl susikivirčijo 
su Frankais, net pasiuntė Italijon kariuomenę, kurią su Frankų 
pagelba sumušė Benevento dukas (788 m.). Po kelerių metų, 
savo motiną pašalinęs, Konstantinas vėl ėmė tartis su Karolium; 
bet tuo tarpu, kai jo pasiuntiniai važiavo į Aacheną, Irenė nu- 
vertė jį nuo sosto ir liepė išbadyti akis (797 m.). Yra, kad ir ne 
labai tikrų žinių, jog kai kurie bizantijiečiai (žinoma, Irenės prie- 
šai) patarinėję Karoliui pasiskelbti imperatorium. 

Vakaruose apie Karolių imperatorių svajojo literatai. Ar 
jieškojo imperatoriaus titulo pats Karolius, ar ne, galima tik spė- 
lioti. Bet 798 — 799 m. Romos įvykiai rodė, kad „imperatorių 
Romos, aukso Romos“ valdovui ir Bažnyčios globėjui reikėjo 
aiškesnių ir didesnių teisių, kaip tos, kurias davė jam dirbtinis 
Romėnų patricijaus titulas. 

Hadrianas verčiamas nusileisdinėjo Karoliui. Naujasis po- 
piežius Leonas III (795—816 m.) griežtai pakeitė kurijos po- 
litiką nauja, daug frankiškesne. Savuose Laterano rūmuose lie- 
pė įtaisyti didelę salę. Tos absidos mozaika vaizdavo Kristų su 
dvylika apaštalų, paskui — iš vieno šono Kristų, duodantį Sil- 
vestrui raktus, o Konstantinui vėliavą, iš antro — Šv. Petrą, duo- 
dantį palliumą Leonui III ir vėliavą Karoliui. Kaip minėta, vė- 
liavą ir pats Leonas nusiuntė Karoliui; mat, pripažino jį Romos 
kariuomenės - tautos vadu. 

Gal būt, naująją Leono politiką motyvavo renkamosios jo 
aplinkybės; nes jis ne kilnus žmogus buvo, ir teišrinko jį viena 
Romos kunigija. Kaip ten bebūtų, bet nebetekę įtakos, Hadriano 
patarėjai bei padėjėjai lengvai susikalbėjo su didikais ir sutarė 
sąmokslą. Procesijos metu (799 m.) sąmokslininkai sučiupo po- 
piežių ir, gal, norėdami priversti jį atsižadėti sosto, gerokai api- 
mušė; pagaliau, užrakino viename Romos vienuolyne. Tačiau, 
jeigu norėjo jie išrinkti naują popiežių, tai savo sumanymo ne- 
įvykdė. Naktį Leonas pabėgo. Romoj ėjo gandai, jog sąmoks- 
lininkai išbadę popiežiui akis ir išpjovę liežuvį, o Dievas stebuk- 
lingai jį išgydęs. Be to, popiežius nuvyko tiesiog į Paderborną, 
kur tada buvo Karolius; kadangi maištininkai nesusitarė su Ka- 
rolium, tai jokios prasmės nebeturėjo naujieji rinkimai. Tad, 
paplėšę trupučiuką Bažnyčios žemes, Leono priešai išgal- 
vojo geresnę taktiką: ėmė piktintis nedoru jo gyvenimu ir kal- 
tinti Leoną svetimoteryste bei priesaikos laužymu (crimina 
adulterii vel perjurii). Noroms nenoroms Karolius 
tapo popiežiaus teisėju. 

Bet kas gi galėjo teisti šv. Tėvą? Viešpataujant Romoj im- 
peratoriams, klausimas atrodė aiškus: už tokius dalykus, 
kaip adulterium, kiekvieną vyskupą, neskiriant pačių po- 
piežių, galėjo teisti imperatoriaus teismas. Aišku, kad ir popie- 
žiaus kaltintojus tas pats teismas tegalėjo teisti. Bet Karolius 
nebuvo dar imperatorius, o popiežius, gali sakyt, ne valdinys, bet 
valdovas buvo. Antra vertus, vyskupai nedrįso teisti popiežiaus. 
Nežinojo jie tokios bažnytinės instancijos, kuri galėjus būtų teisti 
vyriausiąjį Bažnyčios patriarchą; jautė tokį teismą griaunant 
visos bažnytinės hierarchijos pradą ir jų pačių, vyskupų, autori- 
tetą. Už savo nuodėmes popiežius esąs atsakingas vienam Die- 
vui. Be to, ne tik Romos bet ir Francijos teologai laikė tikruoju 
ir kanoniškuoju seniai jau Romoj prigijusį principą: summa 
sedes a nemine judicatur. Čia Frankai, rodos, karš- 
čiau gynė popiežiaus teises, kaip Romėnai, kurių tūli norėjo atsi- 
kratyti Leonu. 

Nemaža svarstyta bei ginčytasi. Vieni manė, kad Bažnyčios 
labui popežius pats turėtų atsižadėti pontifikato ir „savo noru“ 
eiti į vienuolius: ut deponeret sine iuramento 
(— nesiekdamas, kad nekaltas esąs) pontificatum et 
guietam in guolibet monasterio ageret vi- 

tam. Tada nereikėtų, girdi, nei Karoliui bei vyskupams teisti 
popiežiaus, nei pačiam popiežiui teisinti savęs priesaika. Bet kiti 
kaip tik ir reikalavo tokios popiežiaus priesaikos, kuri, jų nuo- 
mone, išspręstų klausimą, darydama teismą nebereikalingą. Buvo 
ir norinčių teisti Leoną. Tačiau mokytas Alkvinas priešinosi 
net pačiai priesaikos idėjai, nes tą priesaiką ne be pagrindo laikė 
visai ne laisva ir popiežiaus autoritetą kompromituojančia. 

Karolius priėmė popiežių, kaip derėjo, ir davė nemaža rink- 
tinių karių, grįžtant į Romą, palydėti; bet liepė 2 arkivyskupams, 
5 vyskupams ir 3 grafams ištirti visą dalyką. Pats, atvažiavęs į 
Romą (800 m.), sušaukė Romos kunigų bei didikų susirinkimą, 
kuriame dalyvavo ir atvykę frankai. Svarstė čia ir principinius 
klausimus, ir konkrečius faktus; tik tie faktai nebuvo įrodyti, nes 
nė vienas iš popiežiaus kaltintojų nebedrįso pakartoti ar patvir- 
tinti savo kaltinimų. Tebeplito blogi gandai, kuriais reikėjo kaip 
nors popiežiui atsikratyti. 

Po trijų savaičių, 800 m. gruodžio mėn. 23 d., šv. Petro Ba- 
zilikoj susirinko Romos kunigai, diduomenė ir tauta. — Šv. Petro 
„katedroj“ siekdamas teisino save Leonas. 

„Mieliausieji broliai! Daug kur buvo kalbama, kad sukilo 
prieš mane blogi žmonės, norėjo mane luošą padaryti, ir nebū- 
tais negirdėtais dalykais mane apkaltino. To ištirti atvyko į mū- 
sų miestą romiausias bei šviesiausias viešpats karalius Karolius 
su savo vyskupais ir pasaulininkais didikais. Todėl aš, I.eonas, 
Šv. Romos Bažnyčios vyskupas, pats nusiplaunu, niekeno netei- 
siamas, nė neverčiamas, bet savo noru, Dievo, kuris žino mano 
sąžinę, ir Jo angelų bei Šv. apaštalų kunigaikščio Petro, kurio 
Bažnyčioj visi esame, akivaizdoj. Nei aš dariau, nei liepiau kam 
daryti tų nusikalstamų ir bedieviškų darbų, kuriais jie mane kal- 
tina, Mano liudytojas — Dievas, kurio teisman visi eisime ir kurio 
akivaizdoj visi esame. Darau aš tai norėdamas visus įtarimus pa- 
šalinti, savo noru, bet ne dėl to, kad to reikalauja kanonai, ir nė 
nemanau įvesti į Šv. Bažnyčią tokio papročio arba tokio dekreto 
savo įpėdinių ir savo brolių bei vyskupų nenaudai.“ 

Po dviejų dienų, toj pačioj Bazilikoj, visiems belaukiant mi- 
šių, o Karoliui klūpant ir meldžiantis ties Šv. Petro konfesijonalu, 
popiežius priėjo ir uždėjo jam ant galvos karūną. Susirinkusieji 
vienu balsu sušuko: „Tegyvuoja ir tenugali priešus Dievo vaini- 
kuotasis Karolius Augustas, didysis ir taikingasis Romėnų im- 

peratorius!“*) Popiežius tuo metu, senojo ritualo papročiu, pri- 
klaupęs pagarbino naująjį imperatorių (adoratio). 

Iki šiol tebekvaršina istorininkams galvą Karoliaus biografo 
Einhardo pasakojimas. — Išeidamas iš bažnyčios, Karolius pasa- 
kęs jam, kad jeigu būtų buvęs jam iš anksto žinomas popiežiaus 
sumanymas, tai, kad ir tokioj didelėj šventėj, jokiu būdu nėjęs 
būtų į bažnyčią. Ką tikrai norėjo pasakyti naujasis imperatorius? 
Nejaugi tikrai nieko nežinojo jis apie sumanytąjį karūnavimą? — 
Sunkoka tikėti. Visi susirinkusieji ne tik tuoj suprato, ką ten 
darė popiežius, bet tinkančiu šūkiu sveikino Karolių. Be to, vie- 
name šaltiny rašoma, kad prieš karūnavimą, Karoliui sutinkant, 
Leonas, vyskupai ir „visa krikščioniškoji tauta“ nutarusi pa- 
skelbti Karolių imperatorium, nes jis valdąs Romą bei kitas va- 
karų imperatorių sostines; rytuose nebėsą imperatoriaus, nes ten 
viešpataujanti moteriškė Irėnė. Antra vertus, Karoliaus ap- 
gintas ir visiškai jo priklausąs Leonas niekuomet nebūtų drįsęs 
veikti savarankiškai ir gudravoti; juo labiau, kad tik už kelių 
dienų Karolius (jau imperatorius) nuteisė didžiausius Leono 
priešus. 

Taigi, jeigu žinomasis istorininkas A. Hauck manė Ka- 
rolių nenorėjus būti imperatorium dėl to, kad tevertinęs jis Fran- 
kų karaliaus titulą didžiau, kaip imperatoriaus, tai čia, mano nuo- 
mone, tekalba nayvus vokiečių mokslininko patrijotizmas; tru- 
pučiuką, gal būt, — ir pats Vilhelmo I karūnavimas. Eidamas į 
bažnyčią Karolius gerai žinojo, ko ėjo; rodos, kad ir etiketo 
smulkmenas apsvarstė. Daugumas vokiečių istorininkų aiškina 
Einhardo tekstą ta prasme, kad Karolius buvęs nepatenkintas ne 
faktu, bet forma. Karolius, anot jų, nenorėjęs, kad uždėtų jam 
karūną popiežius. Norėjęs pats apsivainikuoti, kaip vėliau 
(813 m.) pats apvainikavo savo sūnų Liudviką. Bet vainikavo 
jis Liudviką Aachene, kur nebuvo popiežiaus, tik paprasti vys- 
kupai. Be reikalo, vėlybesnį popiežių ir imperatorių ginčą pri- 
simindami, istorininkai gudragalviauja: 800 metais faktas, kad 
Karolių vainikavo popiežius, jokios popiežiaus pirmenybės dar 
nereiškė. Viena, ir Bizantijos imperatorius vainikuodavo patriar- 
chai; antra, pirmenybės idėją, jeigu ji buvo, panaikino popiežiaus 


*) Karolo piissimo Augusto a deo coronato 
magno et pacifico imperatori vita et victoria. 
Tai buvo bizantiško karūnavimo ritualo laudes. 


— 88 


adoratio. Tiesa, tą adoratio (žinoma, tendencingai) 
nutylėjo Leono biografas; užtai ir šitas biografas rašo, kad pats 
Karolius ne tyčia klūpojo, bet, kaip ir visi: meldėsi Dievui ir, po- 
piežiui su karūna ateinant, buvo bestojąs. Manau, kad tai buvo 
paties karaliaus apsvarstyta etiketo smulkmena. 

Jieškant, kuo galėjo būti nepatenkintas Karolius, geriau jau 
roliaus mintis reiškiantį dokumentą, į vadinamuosius Libri 
Carolini. — Stabmeldžiai Romos imperatoriai vadinami čia 
homines protervia vanitatis inflati, pompa 
saeculari elati, honorum ambitione cupidį, 
iactantia pleni. Autoriai piktinasi, kad Romoj garbinta 
imperatorių paveikslai: vulgus... imperatorum ima- 
gines vanis et perniciosis laudibus hono- 
rat. Kuo gi geresnė gyvojo imperatoriaus adoratio? Ka- 
rolius norėjo būti imperatorius, tik krikščionių ir krikščioniškas. 
Argi krikščioniškam imperatoriui derą, kad klūpodamas garbin- 
tų jį Šv. Tėvas? O toji adoratio, manau, buvo kuone vienin- 
telis visų apeigų momentas, kur Leono iniciatyva buvo visai lais- 
va. Sutinka ši iniciatyva ir su pirmaisiais Leono valdymo aktais, 
ir išviso su jo politika bei charakteriu. 

Bet gali būti, kad su Einhardu kalbėdamas Karolius turėjo 
galvoj visai ką kita. — Kaip sau norit, bet jo karūnavimas labai 
panašus į uzurpatoriaus aktą. Neveltui Karoliaus šalininkai 
tvirtino, kad imperatoriaus titulo negalinti turėti moteriškė Irėnė, 
o, tapęs imperatorium, Karolius manė net vesti šią žiauriąją im- 
peratorienę ir piršlius Bizantijon nusiuntė. Kai Irėnę nuvertė 
nuo sosto Nikiforas, Karolius ėmė rūpintis tuo, kad graikai pri- 
pažintų naują jo titulą; derėjosi su jais, net kariavo, kol pagaliau 
(812 m.) laimėjo. Nemanau, kaip prancūzų istorininkas 
Kleinclausz, kad 800 m. Karolius norėjęs būtų atidėti karū- 
navimąsi. Bet, gal būt, šio karūnavimosi pobūdis (kaip tik po- 
piežiaus iniciatyvos iliuzija) ir Einhardui pasakytieji žodžiai — 
ne kas kita, kaip diplomatinė Karoliaus gudrybė. Mat, galėjo 
sakytis graikams ne savo noru pasidaręs imperatorium, bet Romė- 
nų tautos ir pirmojo Bažnyčios patriarcho verčiamas, lyg atsitik- 
tinai, vadinasi, Dievo valia. 

Kaip ten buvo — tiektos, Karoliaus karūnavimosi forma 
tapo precedentu, kurį vėliau gerai išnaudojo įsigalėję Leono įpė- 

diniai, gindami popiežiaus valdžios pirmenybę.  Karoliaus lai- 
kais toji pirmenybė priklausė, be abejo, imperatoriui. 

Karolius didžiai gerbė Romos popiežių, laikė jį tikėjimo aiš- 
kintoju ir saugotoju. „Tu valdai Dievo Bažnyčią mokslu“, 
Ecclesiamgue Dei dogmatis arte regas, rašė 
Hadrianui vienas Karoliaus poetas, formuluodamas savo valdovo 
mintį, Anot Libri Carolini, pats Dievas iškėlęs Romos 
Bažnyčią aukščiau už visas kitas ir davęs pirmenybę Šv. Petrui 
ir jo įpėdiniams. Čia Karoliaus, jo teologų ir poetų pažiūros 
maža kuo tesiskyrė nuo kurijos idėjų. Iš savo pažiūrų Karolius 
darėsi ir praktiškų išvadų. — Romėnino jis Frankų Bažnyčios 
mokslą, kultą, papročius; stengėsi imituoti Romos Bažnyčios 
smulkmenas, net mažiausias. Taip antai, liepė savo kunigams 
avėti tokiais pat batukais, kaip Romos kunigai. 

Tvirtai ir nayviai tikėjo jis Šv. Tėvo autoritetu; tačiau ne 
tik skyrė Šv. Tėvą nuo žmogaus bei politiko, bet ir vadovavosi 
savo protu bei savo nuomone net svarbiausius dogmos klausimus 
spręsdamas. Bažnytinis popiežiaus autoritetas nei kiek nevertė 
jo valdyti Frankų Bažnyčios kitaip, kaip valdė ją Pippinas, Kar- 
lomanas ir Merovingai. Gal, net daugiau ir griežčiau kišo jis 
savo nosį į pačios dogmatikos klausimus. 

Tuo nesauvaliavo, nemanė, kad prieštarauja pats sau. Nes, 
Karoliaus nuomone, ir jam Dievas įteikęs Bažnyčios laivo vairą. 
Todėl turįs jis, Karolius, kardu ginti Bažnyčią nuo stabmeldžių 
bei netikinčių ir stiprinti ją skelbdamas katalikų tikėjimą. Po- 
piežiaus uždavinys esąs padėti valdovui, kaip kadaise, rankas į 
dangų keldamas, Mozė yra padėjęs žydams; vadinasi, popiežius 
turįs prašyti Dievą, kad krikščioniškoji tauta visur nuveiktų 
Dievo priešus, o tautos vadas esąs karalius. 

Plati, nieko negali sakyti, programa; čia Šv. Tėvas daromas 
vyriausiuoju maldininku ir Frankų karalių tarėju. Tiesa, taip 
griežtai Karoliaus teologai jo minčių neformulavo, priešingai, vi- 
suomet pabrėždavo popiežiaus autoritetą. Bet praktika labiau su- 
tikdavo su bibliška Arono-Mozės analogija. Faktiškai Frankų 
Bažnyčią valdė Karolius visai savarankiškai; ne visuomet klausė 
popiežiaus patarimų; dažnai net pats rašinėdavo popiežiui, ką 

tasai turįs Frankų Bažnyčiai patarti ir įsakyti. Karolius neskyrė 
valstybės reikalų nuo Bažnyčios; rodos — ir norėdamas negalėjo, 
nes jo valstybė rados glaudžiai susijusi su Bažnyčia: vyskupai 
valdininkavo, o grafai rūpinosi krikščioniškosios vals- 
tybės reikalais. Longobardų kunigas Cathvulf (Katvulfas) 
teoriškai prasmino Karoliaus praktiką. — Karolius esąs Dievo 
vietininkas, o vyskupai — tik Kristaus; tad karalius turįs skirti 
bažnyčioms tinkančius, tikruosius vyskupus ir drauge su jais val- 
dyti vienuolynus. Katvulfas nepripažino pasaulininkų teisės 
kištis į Bažnyčios reikalus, bet karalius nebe pasaulininkas esąs: 
jungiąs tai, kas perskirta, vadinasi, Bažnyčią ir valstybę. Fran- 
kų Bažnyčios sinodai pranešdavo valdovui savo nutarimus, kad 
jis juos papildytų bei pagerintų. O kai tie nutarimai lietė svar- 
bius dogmatikos klausimus, Karolius primygtinai reikalavo, kad 
popiežius juos, tuos nutarimus, patvirtintų. Nes ir jis pats, ir jo 
teologai ėmė žiūrėti į Frankų Bažnyčią, kaip į kultūrinį bei 
teologinį krikščionybės centrą, nors, žinoma, ir neneigė, kad 
aukščiausias Bažnyčios autoritetas priklauso popiežiui. 

Iš visa, kas pasakyta, pigu dabar suprasti, zokią reikšmę tu- 
rėjo Karoliaus karūnavimas. Buvęs savos, su valstybe susijusios, 
Frankų Bažnyčios vadas tapo visuotinės (vakarų) Bažnyčios va- 
du ir ėmė ją sydinti su savąja bei valstybinti. Tik ką gimusi va- 
karų imperija norėjo būti augustiniška Dievo karalystė ir panaši 
jau buvo kiek į Bizantiją. Tačiau esme nuo jos skyrėsi. — Ro- 
mėjų basiliejus organizavo Bažnyčią, žiedė ją su valstybe ir val- 
dė remdamasis valstybės organizmu bei tradicija; jis „bažnyti- 
no“ valstybę. Rytuose Bažnyčia augo valstybėje, kuri pati nie- 
kuomet nenustojo gyvavusi. Vakaruose naujoji valstybė (ji — 
ir Bažnyčia) augo iš pirmykštės valstybės sintezės su Bažnyčia: 
Bažnyčia remdamies kūrė Karolingai savo imperiją ir valstybino 
Bažnyčią. Gal būt, vakarų Bažnyčia ir būtų pagaliau subizantė- 
jusi, kad nebūtų jos išgelbėjęs Karolingų imperijos žlugimas. 

Kadangi Dievas suteikęs Karoliui valdžią, tai Karolius esąs 
ecclesiarum defensor et rector. Jo valdžia, 
tam tikra prasme, esanti bažnytinė. „Jūsų viešpatavimo teisės“, 
rašė jam vienas tų laikų autorius, „nepanaikins nei amžiai, nei jo 
senėjimas; amžinai jis bus visuotinėj Bažnyčioj“, Vestrae 
dominationis titulus nulla aetate, nulla 
etiam vetustate abolente in universali ma- 

nebit ecclesia. O tasai dominationis titulus 
įgalinęs, kaip esam matę, Karolių ne tik ginti Bažnyčią nuo išorės 
priešų, bet — saugoti ją nuo erezijų ir skelbti žmonėms Dieviš- 
kąją Tiesą. Karolius — catholicus in fide, rex in 
potestate, pontifex in praedicatione (|), 
iudex in aeguitate, philosophus in littera- 
rum studiis. Visa to mielai būtų klausęs ir tūlas Bizanti- 
jos basiliejus, vadinąs save „imperatorium ir kunigu“. Štai ką 
rašė Orlėans miesto vyskupas Theodulfas. — Dangaus rak- 
tus turįs Šv. Petras, o Karoliui liepęs turėti savuosius ; ir Karolius 
valdąs Bažnyčią, nes pats apaštalas valdąs dangų. Karolius val- 
dąs Šv. Petro turtą ir, vairuodamas, rodąs kelią jo kunigijai ir 
tautai; užtai Petras vadovausiąs Karoliui, kai lydėsiąs jį iki dan- 
gaus gyventojų namų. 


Coeli habet hic claves, proprias te jussit habere, 
Tu regis ecclesiae, nam regit ille poli. 

Tu regis eius opes, clerum populumgue gubernas, 
Hic te caelicolas ad usgue choras. 


Nejaugi tas pats Theodulfas, kuris 800 m. gynė Romoj po- 
piežiaus teisę, nori nusiųsti dabar jį dangun, kad tik imperatoriui 
plačiau būtų gyventi? Žinoma, kad ne: negalima reikalauti, kad 
poetas perdaug tikslus būtų.  Karoliaus literatai ir jis pats deri- 
no kiek bažnytinę imperatoriaus pirmenybę su popiežine; retai, 
bet formuluodavo ir spręsdavo šiaip taip klausimą, kaip valstybi- 
nė valdžia santykiauja su bažnytine. Taip antai, Alkvinas 
rašo: „Atskirta valstybinė ir dvasinė valdžia; pirmoji laiko ran- 
kose mirties kardą, ant antrosios liežuvio — gyvybės raktas“: 
divisa est potestas saecularis et potestas 
spiritalis, illa portat gladium mortis in 
manu, haec clavem vitae in lingua. Bet ką, 
tiesa sakant, galėjo reikšti šis gražusis posakis? — Gi ką tik 
sveikas nori. Nes konkreti jo prasmė reikia dar išaiškinti. Jį 
galėjęs būtų pakartoti ir popiežius Hadrianas, kuris griežtai tvir- 
tino, kad jam priklauso totius ecclesiae cura et 
principatus, ir vos neskelbiąs naujųjų dogmų Karolius. 
Alkvino formuloj nieko nėra apie tai, kas skiria vyskupus, refor- 
muoja Bažnyčią, moko žmones krikščioniškai tikėti bei gyventi, 
nė apie tai, kas verčia žmones krikštyti vaikus, eiti bažnyčion, 

mokėti jai dešimtinę ir t. t. Visus tuos klausimus spręsdavo 
praktika. 

Aišku, kad Karoliaus mokslininkai ir teologai nejautė čia 
jokios problematikos. Jie mažai tesidomėjo praktiškų gyvenimu ; 
labiau mėgo Romos rašytojus imituoti ir idiliškai pasvajoti; buvo 
idealistai bei ideologai, ne konkrečios kovos žmonės. Pirmiausia 
rūpėjo jiems pats idealas, bet ne vykdyti jis. O idealo gražaus 
būta. — Kokia gi gali būti krikščioniškojo imperatoriaus kova su 
popiežium, Šv. krikščionybės Tėvu? Argi ne abu davė žmonėms 
tas pats Dievas? Argi Dievo išrinktasis ir įšventintasis impera- 
torius gali protauti bei veikti nekrikščioniškai? O jeigu jis 
krikščionybę gina ir krikščioniškai veikia, tai kaipgi gali kovoti su 
juo popiežius? "Tikrasis popiežius nesisieloja, bet džiaugias, kai 
padeda jam imperatorius ir, pamokslo sakyti ruošdamasis, įkiša 
kardą į makštis? Ir aišku, kad nieko nelaimės popiežius, jeigu 
krikščioniška imperatoriaus valdžia neprivers žmonių krikštytis, 
mišių klausyti, dorai gyventi ir mokėti Bažnyčiai gerus mokes- 
čius. Kuo gi tai, kas Bažnyčios, skiriasi: nuo to, kas imperijos? 
Kuo gi skiriasi nuo imperijos Bažnyčia? Abi sudaro vieną Die- 
vo karalystę. Abi valdžios bažnytinės. Tiesa, kiekviena, apskri- 
tai imant, turi tam tikrą savo uždavinį, bet — bažnytinį, ir vie- 
na antrai neprieštarauja, bent neturi prieštarauti. 

Tokia, manau, buvo minėtųjų ideologų logika ir psichologi- 
ja. Žinoma, popiežiaus valdžia „neturėjo“ prieštarauti impera- 
toriškajai, bet — teturint galvoj idealų imperatorių ir idealų 
popiežių, idealią imperiją ir idealią Bažnyčią. Tobuloj Dievo 
karalystėj žmonės neklysta, net imperatorius nebegali skelbti 
erezijos. Toj karalystėj žmogaus veiksmų jo paties reikalai ir 
aistros nebemotyvuoja, o popiežiui ir Romos dukatas čia neberei- 
kalingas. Deja, žemėj tobula Dievo karalystė — negalimas da- 
lykas. Čia Dievo karalystės empiriškumas dažniausiai iškelia 
aikštėn ne tiek žmonių idealą, kiek jų aistras ir egoistiškus no- 
rus. 

Visa tai gerai suprato Augustinas, kai skyrė civitas 
Dei nuo civitas terrena; dėl to ir nesutapdino (ap- 
skritai imant) pirmosios su Bažnyčia, antrosios — su imperija. 
Karolingiškoji imperijos idėja panaši buvo į Augustino koncep- 
ciją; primiršta vienas faktas — Dievo karalystės neempirišku- 
mas, arba žemiškos Dievo karalystės netobulumas. Keis- 

ta, bet Karoliaus ideologai apie šį netobulumą visai nėra galvoję; 
pats Karolius, gal būt, ir galvojo, bet spręsdavo visus keblius 
klausimus tik praktiškai — savo taktu ir, dažniau, galia. Leonas 
III retai kada teišdrįsdavo jam pasipriešinti (didžiausias atsiti- 
kimas — atsisakė įdėti į Tikėjimo Simbolį Filiogue). 

Tačiau, prisiminę tradicinę kurijos ideologiją, popiežių val- 
stybę ir politiką, Konstantino Konstituciją, aiškiai matome p o- 
tencialų popiežiaus ir imperatoriaus konfliktą. Sunkiais 
karų ir suiručių laikais žmonės įprato tapdinti Dievo karalystę su 
Bažnyčia, kaip tapdino jas, labdaringa savo veikla pragarsėjęs, 
šventas popiežius Grigalius Didysis. Kaip tik šia prasme aiški- 
no ir aštrino visą problematiką Romos Bažnyčios suvalstybėji- 
mas. Kilo klausimas: ar gali būti Dievo karalystė dvigalvė? argi 
— jei sutampa ji su Bažnyčia — ne popiežius turi ją valdyti? 
Tai buvo dviejų valdžių santykių problema. Bizantija šios pro- 
blemos neišsprendė, arba — nuolat spręsdavo ją anarchišku maiš- 
tu. Bažnytinė bei politinė popiežių reikšmė rodė vakariečiams 
kitą kelią ir iš anksto smerkė didžiai panašią į bizantizmą Karo- 
liaus imperijos ideologiją. Imperatoriaus konfliktas su Bažny- 
čia negalėjo būti tik potencialus: turėjo suaktualėti. O norint 
suprasti, kiek to konflikto sunkaus būta, reikia įsivaizduoti visa, 
ant Bažnyčios rymojusi, Karoliaus imperijos santvarka. 


III 
Karoliaus Didžiojo imperija 

Karoliaus imperijos organizacijoj romėniškos bei bažnyti- 
nės - krikščioniškos idėjos sulipo su politiška germanų san- 
tvarka ir Karolingų, net Merovingų valstybės tradicija. Kaipo 
Romos valdovų įpėdinis, Karolius buvo „ramusis (serenissi- 
mus) augustas, Dievo vainikuotas, didis bei taikingas impera- 
torius, Romėnų imperijos valdovas“. Jo valdžia, pagal Romėnų 
teisę, buvo absoliutiška. Šventą šios valdžios pobūdį akcentavo 
dar tai, kad „ypatinga savo malone Kristus panoro suteikti savo 
tautai vadą, dorą ir tikėjimui atsidavusį, kaip ir garsusis žydų 
karalius“: nuo seniai jau lygino frankai savo karalių su Dovydu 
ir Saliamonu. Be to, Pippino karūnavimas krikščioniškai šventą 
padarė frankų karaliaus valdžią, jo bannum, arba prae- 
ceptum, jo įsakymą. Tas bannumas (ban) teipaja reiškė 
absoliutišką karaliaus valdžios charakterį. "Tačiau Pippinas, 
Karolius ir jų įpėdiniai toli gražu nebuvo visavaldžiai despotai: 
teoriškai turėjo dalintis savo valdžia su tauta (tautos susirinki- 
mu), praktiškai — su diduomene. 

Kaip ir Merovingų laikais, valdymo centras buvo valdovo 
dvaras, jo rūmai, kur visa valstybė, gali sakyt, konkretėjo, virs- 
dama privačiu karaliaus gyvenimu. Karolius norėjo pasistatyti 
sau sostinę, kur yra buvęs senas galoromėnų kurortas Akvisgra- 
nas (Aguisgranus — keltiško dievo Grano vanduo, šalti- 
nis, Aachen); pasistatė čia sau bažnyčią (capella, iš 
kur prancūziškas miesto vardas Aix-1a-Chapelle), rū- 
mus (palatium, Pfalz), pirtį; ir dvariškiai ėmė jau kal- 
bėti apie „naująją Romą“. Bet pastovia būkle, imperatoriaus 
rezidencija, Aachenas nėra buvęs. Geras šeimininkas, Karolius 
visuomet važinėdavo iš vienos savo vilos - rūmų (palatium, 

Pfalz) į kitą, po savo giminės žemes, pakrikusias tarp Reino, 
Maaso ir Moselio upių. Taip darė kadai Merovingai ir romėnų 
didikai, taip pat, Karoliui numirus, ir jojo įpėdiniai. Ne kitaip gy- 
veno savo žemėse ir Karoliaus sūnus Akvitanijos karalius Liud- 
vikas, kuris parašė savo dvarų ūkiui sutvarkyti net atskirą įsta- 
tymą, vadinamąjį Capitulare de villis. Taigi, atsi- 
rado daug laikinių sostinių: vilos-rūmai Kiersy (Ouier- 
zy),) Compiegne, Heristall, Thionville, 
Worms, Frankfurt am Main, Mainz, Pader- 
born, Regensburg ir kiti. Daugumas tų „palatiumų“ 
(Pfalz) virto ilgainiui miestais. 

Kai kuriais savo gyvenimo bruožais Merovingų, net romėnų 
epochos didiką labiau primena Karolius, nekaip romėnų impera- 
torių. Jis maudydavos, plaukiojo su savo dvariškiais, medžioda- 
vo, šeimininkavo, domėjosi literatūra, mokslo bei teologijos da- 
lykais. Bet jis — ir valdovas. Puotaudamas sėdi aukščiau sto- 
vinčiam krėsle, su diadema ant galvos. Greta jo „tiek maldinga, 
tiek šauni karalienė Liutgarda žėri karūna ir brangiau- 
siais savo karoliais. Netoli nuo imperatoriaus — „pilni jėgos, 
širdingi bei protingi“ jo sūnūs ir dukrelės. Jos „tiek gražios, kad 
ir nepanašios viena į kitą, kad karalius niekuomet negalėjo nė 
atsitraukti nuo jų“, vadinasi, neleido joms tekėti; taigi — varg- 
šelės ne visai tvarkingai gyveno: trys tapo, pagaliau, abatėmis, 
ketvirtoji slapta ištekėjo už grafo Rorigo, o penktoji, toja slapta, 
— už „geltonplaukio Homero“, poeto ir abato Angilberto. Tiesa 
sakant, visos panašios buvo į tėveli, kuris buvo vedęs tris žmo- 
nas, be to, turėjo keturias konkubinas. Gali suprasti, kaip my- 
lėjo jos tėvą, kad minėtame pokyly vieno dalyko tetroško — kaip 
patikti karaliui savo juokais, šypsena ir grakščia gulbelės eisena. 
Arkikapelionas pašventino stalą, ir pokylis prasidėjo. Žiūrėta 
šiokio tokio etiketo, bet namiškiai bei svečiai pasakojo įdomias 
ir juokingas istorijas, ir pats Karolius ne blogai mokėdavo paštu- 
kavoti. Kai atnešdavo vaisių, skaitoma buvo kokio nors dvariškio 
poeto eilėraščiai, arba rimtai kalbama apie „dieviškus bei žmogiš- 
kus reikalus“. 

Pfalce visuomet pilna žmonių. Be valdovo šeimos bei tar- 
nų gyveno čia visokių dvariškių ir valdininkų. Čia — dažnai il- 
gam —suvažiuodavo kitų valdovų pasiuntiniai, karaliaus missi, 
pranešdinėję jam savo revizijos rezultatus, grafai, kuriuos jis 


== 


pats kas metai kviesdavos pasikieminėti kelioms savaitėms, pra- 
šytojai ir skundikai, pirkliai; buvo ir įtartinų asmenų bei paleis- 
tuvių, nes imperatorius šiuo atžvilgiu ne pergriežtas žmogus bu- 
vo: o beveik kiekvieno dvariškio namuose laikoma buvo konku- 
bina arba net jaunikaitis. Pagaliau reikėjo ir Karoliui kovoti su 
tokia netvarka: uždraudė muštynes pačiuose rūmuose, liepė vyti 
lauk netikrus elgetas ir sukčius. „Kas paslėps ką savo namuose, 
tas turės apnešti jį ant pečių triskart aplink rūmus, o paskui — 
kalėjiman.“ 

Kaip Merovingui — antrustionai, o Tacito laikais princep- 
sui — komitai, taip ir Karoliui tarnavo, nuolat su juo buvo, rink- 
tiniai kariai, vadinamieji milites expediti, ir auklėti- 
niai (discipuli), jaunikaičiai, kuriuos tėvai siųsdavo pas 
karalių prasitrinti bei geresnės karjeros susidaryti. Šie disci- 
puli irgi panašėjo į Tacito komitato adolescentuli; tik, 
pakitėjus laikams, dabar karaliaus palydovai ne tiktai kariai be- 
buvo. Karaliaus dvare mokslinosi žymiausieji Karoliaus ir Liud- 
viko tarėjai, administratoriai, diplomatai bei generolai. Senstąs 
Adalhardas smulkiai aprašė (apie 814 m.) visą to dvaro 
organizaciją. Jo traktatą perdirbo Reimso arkivyskupas H in k- 
maras (Hincmar De ordine palatii). 

Karolingų dvaras maža kuo tesiskyrė nuo merovingiškojo. 
Majordomo, žinoma, nebebuvo. Jo vietoj atsirado naujas valdi- 
ninkas — comes palatii, arba pfalzgrafas, kuris 
prižiūrėdavo dvaro valdininkus ir buvo pirmas po karaliaus vi- 
sos valstybės teisėjas. Referendarijus dabar buvo protonotari- 
jum (notarijų pirmininku) arba kancleriu vadinamas. Tis tvarkė 
imperatoriaus laiškus bei aktus, priveizėjo archyvą (archi- 
vium palatii). Didelės reikšmės valdymui įgijo arkika- 
pelionas (archicapellanus), arba — kaip dažnai vadino 
jį bizantiškai — apokrisiarijus. Pirma, dar Pippino laikais, pir- 
mininkavo jis dvaro kunigijai, arba capella (vadinama ji 
buvo taip dėl didžiai garbinamos relikvijos — S. Martini 
cappa, Šv. Martyno apsiaustėlio, kurį karaliai imdavos net ka- 
ran jodami). Arkikapelionas, kancleris ir pfalzgrafas galima va- 
dinti valstybės valdininkais. Bet negriežtai skirta tada valstybė 
nuo dvaro. Todėl ir dvaro valdininkai — camerarius, 
thesaurarius, sinescalcus (senešalas), maris- 
calcus (Marschall, marėchal) ir kiti — buvo siun- 

tinėjami karui vadovauti arba taikintis su svetimais valdovais; 
dalyvavo jie ir imperatoriaus taryboj. 

Pastovaus sąstato toji taryba (consilium principis) 
neturėjo, ir Karolius šaukdavo ją, kai norėdavo; be arkikapelio- 
no, pfalzgrafo ir kamerarijaus kviesdavo ir kitus valdininkus bei 
šiaipjau didikus (optimates, proceres). Bet dažnai 
užtekdavo jam ir trijų „išmintingiausiųjų bei didžiausiųjų“ tarė- 
jų. Ilgai buvo tuo „išmintingiausiuoju ir didžiausiuoju“ minėta- 
sis Adalhardas. 

Nesusitaręs su jais Karolius nieko nedarė. Bet svarbiųjų 
klausimų spręsti negalėjo nė didikų papildytoji taryba. Todėl 
Karolius ėmė kas rudenį šaukti įtakingiausių didikų bei vyskupų 
susirinkimą. Prireikus, juo tesiremdamas skelbė karą; 797 m. 
su juo apsvarstė Capitulare Saxonicum. Bet, aps- 
kritai imant, rudens susirinkimas teparuošdavo projektus, ku- 
riuos turėjo apsvarstyti ir priimti tautos susirinkimas. Rudens 
susirinkimas būdavo slaptas, lyg neoficialus. Galima spėti, kad 
pats Karolius manė jį ne visai, sakysim, konstitucinį esant. Nes 
visi didikų nutarimai buvo skelbiami tautos susirinkime, o anks- 
čiau niekas nieko apie juos nežinojo, kad „tikėtų žmonės, kad nie- 
ko nėsą nutarta arba apsvarstyta iš anksto.“ 

Tautos susirinkimais vadiname „gegužės mėnesio 
laukus“ (campus madii), arba placita gene- 
ralia, placita universalia, conventus gene- 
rales. Šitas susirinkimas, seimas arba reichstagas, rūpinosi 
„visa valstybės buitimi, ir niekas negalėjo jo nutarimų atmai- 
nyti, nebent jeigu tai visai karalystei būtinai reikalinga buvo.“ 
Svarstomi ir aptariami buvo nauji karai, užsienių politikos daly- 
kai, skelbiami nauji įstatymai. Be to, susirinkimas buvo aukš- 
čiausias teismas (vadinasi, placitum) ir spręsdavo net baž- 
nytinius klausimus (dėl to dažnai vadinamas buvo synodalis 
conventus, arba synodus). 

Teoriškai tai buvo tautos susirinkimas, tik... pačios tau- 
tos čia nebebuvo, nes tesusivažiuodavo vieni didikai, vyskupai 
ir abatai. Tautai atstovavo didikų palydovai, jų vasalai. Tuo 
tarpu, kai susivažiavę įtakingiausieji didikai susirinkdavo rūmuo- 
se (dvasininkai rinkdavos kartais atskirai) visų projektų smul- 
kiai apsvarstyti, Karolius santykiavo su tauta, vadinasi, vaikšti- 
nėjo, šnekučiavosi su didikų žmonėmis ir mažesniais didikais. 

Prireikus, kalbėjo, žinoma, ir su pačiais susirinkusiais rūmuose. 
Sužinojęs jų nuomonę, skelbė jis savą nutarimą visiems, visai tau- 
tai. Pastarasis aktas ir vadinosi tautos „sutikimu“ (consen- 
sus). 

Taigi, tautos susirinkimas „nutautėjo“, visa jo valdžia ir 
visos jo funkcijos pateko į tautai atstovaujančių didikų rankas. 
Pats karalius, kad ir dalinosi valdžią su didikais, tebebuvo stip- 
resnis už juos, ir — ne tik formaliai. Iš tiesų, pats jis iš pasto- 
vių savo tarėjų ir didesnių valdininkų susidarydavo visos politi- 
nės organizacijos branduolį ir centrą. Šiame centre susiforma- 
vo įstatimleidystės bei valdymo tradicija; ir tik jam tepriklausė 
iniciatyva. Todėl Karolius ir jo dvaras teformuluodavo instink- 
tyvius tautos norus ir valstybės uždavinius. Dvare, kaip esam 
matę, buvo auklėjama naujoji politikų ir administratorių karta. 
Pats Karolius skyrė ir kontroliavo imperijos apskričių valdyto- 
jus — grafus ir markgrafus. Ir jeigu centralinė valdžia aplenkė 
didikus savo pastovumu, organizacija bei iniciatyva, tai galėjo 
ji būti ir tautiškesnė; juk nebuvo nustojusi santykiauti su visa 
tauta. Čia prisidėjo ir savotiškas Karoliaus dvaro charakteris, 
ir paties Karoliaus būdas, ir tai, kad rūpestingas šeimininkas jis 
buvo, pagaliau — vos iš tautos teišaugusios valdžios jaunumas. 

Tuo būdu Karolius ne tik formaliai, bet ir realiai perėmė se- 
nųjų tautos susirinkimų funkcijas ir buvo, tikra žodžio prasme, 
tautiškas karalius. Kovodamas su didikais, kurie suruošę buvo 
net du sąmokslus (786 ir 792 m.), jis stengėsi laikyti tiesiog prie 
savęs visus savo valdinius. Ne vieni didikai, bet universi- 
tas populi turėjo 789 m. prisiekti karaliui, o tapęs impe- 
ratorium, Karolius (802 m.) pareikalavo visų naujos priesaikos. 
Tautos susirinkimas (placitum) prisiekė pačiam imperato- 
riui, kiti — imperatoriaus įgaliotiniams (missi). Štai tos prie- 
saikos formula. — „Žadu būti ištikimas viešpačiui Karoliui, di- 
džiai maldingam imperatoriui, karaliaus Pippino ir  karalie- 
nės Bertrados sūnui, kaip turi būti žmogus ištikimas savo viešpa- 
čiui, savo karalystei ir jos teisei. Šią priesaiką, kuria esu pri- 
siekęs, laikysiu ir noriu laikyti nuo šios dienos, kiek aš ją sup- 
rantu; ir tepadeda man Dievas, dangaus ir žemės Sutvertojas, ir 
šioj vietoj esančios šventųjų relikvijos.“ Misai aiškino, kaip rei- 
kia toji priesaika suprasti. Ji reiškė, kad žmogus žadėjo saugoti 

imperatoriaus gyvybę, neleisti priešų į karalystę, stoti karan, 
mokėti mokesčius, pripažinti visas valdovo ir Bažnyčios teises. 

Pačiuose priesaikos „aiškinimuose“ daug yra klausimų, lie- 
čiančių tik didikus. Mat, diduomenė, šiaip ar taip, tebebuvo 
įtakingiausias valstybės bei visuomenės sluoksnis.  Užstodamas 
visą tautą, Karolius nė nemanė apseiti be didikų ir placita 
generalia. Šiuose susirinkimuose, esam jau matę, dalyvavo 
ir kunigija. Bet krikščioniškam valdovui ir Bažnyčios globėjui 
bei reformatoriui to permaža buvo. Antra vertus, pati Bažny- 
čia negalėjo sutikti, kad visi bažnytiniai klausimai svarstomi bei 
sprendžiami būtų tautos susirinkimų, kad ir vadino tuos susirin- 
kimus sinodais. "Tad Karolius, kaip minėta, šaukdavo tikrus 
Bažnyčios sinodus, dažnai jiems pirmininkaudavo ir savo auto- 
ritetu patvirtindavo jų kanonus. Vyskupų rinkimus reguliuojąs 
bei tvirtinąs (kartais ir pats skyriąs vyskupus), Bažnyčią refor- 
muojąs bei organizuojąs Karolius sujungė savo rankose aukš- 
čiausią valstybės valdžią su aukščiausia Bažnyčios valdžia. Jo 
dvaro capella tapo Bažnyčios valdymo centru, o sinodai — 
tautos susirinkimams analogiška įstaiga. Tuo būdu centre Baž- 
nyčios hierarchija susijo ir sumišo su valdininkija. Tr šia hierar- 
chija valstybės reikalams remdamasis, Karolius sąmoningai pai- 
niojo ją su valdininkija visoj imperijos organizacijoj. Tos orga- 
nizacijos vienetas buvo grafo apskritis, kur grafas, Karoliaus nuo- 
mone, turėjo bendradarbiauti su vyskupu. Abu tapo imperato- 
riaus valdininkais. 

Ne tiek Karolius sąmoningai organizavo savo imperiją, kiek 
šios imperijos santvarka pati formavosi, tarytum natūraliai augo. 
Karai ir išviso užsienių politika, tai ypatingiausia sąmoningos 
Karoliaus iniciatyvos sfera. Valstybę tvarkydamas, jis daugiau- 
sia taikydavos prie egzistuojančių įstaigų, tradicijų ir faktų; tai 
še, tai te atsargiai reorganizuodavo sena. Jis pripažino senąją 
kiekvienos tautos teisę ir 802 m. įsakė kodifikuoti bei užrašyti 
tų imperijos tautų įstatymus, kurios teisės kodekso dar neturėjo. 
Taip antai, užrašyta buvo Saksų ir Anglų (dalis jų gy- 
veno Thūringijoj) 1eges. Karolius norėjo patobulinti šią stab- 
meldišką teisę, bet nedaug jam tepasisekė: naujieji krikščionys 
visom keturiom gynė net tokius papročius, kaip kraujo kerštą. 

Tad Karolius tegalėjo, kuriai nors tautai sutinkant, pataisyti ir 
papildyti jos įstatymus savo kapitularijais (capitularia 
legibus addenda), irtiek. Suvienodinti imperijos teisės, 
savaime suprantama, Karolius nė manyt nemanė: kiekviena tau- 
ta gyveno savo įstatymais bei papročiais, savąja teise (Stam- 
mesrecht), iš ko, žinoma, kildavo daug nesusipratimų. Ta- 
čiau imperatorius ir placita generalia kūrė pamažu ir 
naują, bendrąją teisę — „Frankams ir jų priklausančioms tau- 
toms“.  Karolius, ypač imperatorium tapęs, norėjo būti krikščio- 
niškos imperijos tvarkytoju, o tvarkyti ji galima buvo tik nauji 
įstatymai leidžiant. 

Čia Karolius tęsė savo tėvo bei protėvio tradiciją ir rodė 
kelią savo palikuonims. Karolingų įstatymai ir ediktai vadinosi 
kapitularijais, capitularia (capitulum reiš- 
kė skyrių, atskirą normą; šis terminas buvo Bažnyčios vartoja- 
mas). Tokių kapitularijų Karolingai išleido apie 700; dau- 
giau kaip pusę — Bažnyčiai ir religiniam - moraliniam žmo- 
nių gyvenimui tvarkyti. Tūli kapitularijai buvo paprastai kara- 
liaus įgaliotiniams, arba „pasiuntiniams“ (missi), duodamos 


instrukcijos.  Karolius taip juos ir vadino — capitularia 
missorum. Kiti — capitularia per se scriben- 
da — organizavo dvarą (palatium) ir valdovo žemes 


(Capitulare de villis), teismą, kariuomenę, Bažnyčią, 
dėstė valdininkų pareigas ir žmonių bei žemių teises (imunitetą, 
beneficiumą). Tuos kapitularijus Karolius skelbė placitume 
(placitum generale),o jų kopijas siuntė grafams, vysku- 
pams, abatams, kad šie, savo rėžtu, supažindintų su jais visus 
gyventojus. Vieni šių „paprastųjų“ (per se scribenda) 
kapitularijų tapo tikrais įstatymais, kiti, imperatoriui numirus, 
nustojo savo reikšmės, užmiršti buvo. Nenuostabu: niekas nesirū- 
pino įstatymų kodifikacija, o į atskirų tautų kodeksus (1e ges) 
paprastieji kapitularijai nebuvo įrašomi, kaip, sakysim, trečioji 
kapitularijų rūšis, vadinamieji capitularia legibus 
addenda. Ar tapo paprastas (per se scribendum) 
kapitularijus tikruoju įstatymu, ar ne, būdamas kaip ir romėnų 
imperatoriaus „ediktas“, parėjo nuo visokių atsitikimų. Tad vi- 
sai, mano nuomone, nereikia išmislinėti čia, kaip iki šiol tebedaro 
vokiečiai istorininkai, jokios „karaliaus teisės“ (Konigs- 
recht) ir „tautos teisės“ (Volksrecht) skirtumo. Tautos 


susirinkimas (placitum generale) sutikdavo (con- 
sensus) juk ir su paprasčiausiais kapitularijais, o Karolius ne 
koks teisės profesorius buvo. 

Kapitularijai yra geriausias šaltinis socialiai ir ekonomiškai 
imperijos buičiai pažinti. Jie vaizduoja Karoliaus idealus. Bet 
nemanė Karolius kodifikuoti įstatymų, sudaryti teisės sistemos. 
Tiesa, reliatyviai sisteminga yra Capitulatio de par- 
tibus Saxoniae (782 m.), sistemingas ir 797 m. Ca- 
pitulare Saxonicum; bet čia reikėjo pirma užkariauti 
naujasis kraštas, paskui sutvarkyti visai karų suardytas gyveni- 
mas; čia ne teisės, bet pačių faktų sistema. Gal, dar sistemin- 
gesnė kanoniškąją teisę Frankų Bažnyčiai skelbianti Admo- 
nitio generalis (789 m.); bet čia, be bendrųjų reikalavi- 
mų, nelabai sistemiškai išdėstytos normos, kurias, kaipo Baž- 
nyčios teisę, sistemino ir skelbė vadinamoji Dionysio- 
Hadriana. Tai buvo Romoj sudarytas 50 „apaštališkų kano- 
nų“, kelių Bažnyčios susirinkimų kanonų ir popiežių dekretalijų 
rinkinys. Popiežius Hadrianas padovanojo jį Romoj Karoliui, ir 
Karolius viešai savo vardu paskelbė nevaržančius jo paties teisių 
kanonus. Apskritai imant, Karolius nejautė, kad gyvenimui rei- 
kia teisės sistemos; žiūrėjo į įstatymą ne kaip į teisės normą, bet 
kaip į savo įsakymą, kaip į priemonę. Ir jam, ir išviso frankams 
trūko romėniškosios teisės dvasios. Tad sueižėjo pamažu ir ro- 
mėnų teisės ir senosios germanų teisės pagrindai. 
nes pago arba šimtinės susirinkime. Karaliaus valdininko su- 
šauktoji tauta pati saugojo ir vykdė savo teisės normas, apie ku- 
rias grafas dažnai nieko nenusimanė. "Tauta, tiksliau sakant — 
atstovaujantieji čia jai senosios teisės žinovai, arba rachine- 
burgi, teformuluodavo teismo nutarimą; karaliaus valdžią 
(bannum) turįs grafas šį nutarimą viešai teskelbė ir tevykdė. 
Bet germanai tiek pakriko ir sumišo su vietos gyventojais, kad 
pagas ir šimtinė, kadaise tautos vienetas, pasidarė tiktai terito- 
rialus vienetas. Ne visiems apskrities gyventojams buvo žinoma 
jos teisė (lex loci, consuetudo loci). Toj pačioj 
apskrity gyveno ne vienos kilmės žmonės; ir patys rachineburgai 
nebegalėdavo pasakyti, kokia teise turėjo bylinėtis visi vietos 
gyventojai, kurių tarpe buvo ir romėnų, ir frankų, ir kitų ger- 
manų. Senasis tautos (tam tikros tautos) pagas virto fikcija, o 

visi žmonės turėjo betgi, palikę savo darbus namie, suseiti teis- 
mo reikalais. 

Karolius patobulino šitą organizaciją. — Nuo šiol visi lais- 
vieji apskrities gyventojai turėjo dalyvauti teismo susirinkime 
(mallum) tik dukart per metus. Užtai iš „taurių, protingų 
ir maldingų žmonių“ grafas turėjo išsirinkti „gerų, romių, kiek 
galima geriausių“ padėjėjų. Šie vadinamieji skabinai (scabi- 
ni) ir pavadavo rachineburgus: sudarė pastovią teisėjų kolegi- 
ją, kuriai pirmininkavo grafas. Bet grafas ir dabar tik skelbė ir 
vykdė skabinų nutarimą, negalėjo pakeisti jo kitu, nebent — kai 
jis „blogas“ buvo. Kiekvienu atveju, nutarimu nepatenkintas 
galėjo skųstis karaliaus misui, karaliui (vadinasi, palatiumo teis- 
mui, kur paprastai teisė pfalzgrafas) arba — reikalaudamas dvi- 
kovio su priešininku — pačiam Dievui. Be to, pfalzgrafas, kaip 
ir pats karalius, prižiūrėdavo visus imperijos teisėjus. 

Visa ta teismo procedūros reforma — germaniškose rytų 
provincijose ilgai tebesilaikyta senosios santvarkos — ir reiškė, 
kad germanų teisė ir jos dvasia žuvo. Ji, reforma, galėjo pra- 
minti kelią naujai teisei; bet tos naujosios teisės dar nebuvo; 
tiksliau sakant, ji nejučiomis dygo iš germaniškosios ir romėniš- 
kosios kultūros gaivalų be jokios tiesioginės Karolingų įtakos. 
Teisės bei teismo srity Karolius tebuvo senosios santvarkos orga- 
nizatorius, o pagrindinė jo Dievo karalystės idėja rados perdaug 
abstrakti ir greičiau religinė - moralinė. 

Imperijoj buvo dvi formaliai savarankiškos (Akvitani- 
jos ir Longobardijos) karalystės ir keletas vasalinių 
valstybėlių, kurios mokėjo imperatoriui duoklę: Bretonai 
(Bretagne), Baskai, Benevento dukatas, Ava- 
rai (jų dalis, gyvenusi aplink dabartinę Vieną, Wien), 
Slavų tautelės. Pippino įpėdžiui Karolius panaikino paskuti- 
nius didelius dukatus. Tiesa, į dukatus labai panašios buvo 
markos; kai kurios ilgainiui ir išaugo naujais dukatais. Ka- 
roliaus imperija buvo markų, dviejų minėtųjų karalysčių bei va- 
salinių valstybėlių apsupta ir į rytus (Saksonija) paplitusi Mero- 
vingų valstybė. Bet nebebuvo senosios Austrasijos, Neustrijos 
ir Burgundijos, nes administracinis jų savarankiškumas išnyko. 

Padalinta visa imperija buvo maždaug į 300 grafų apskri- 
čių, kurias imperatoriaus vardu valdė grafai, karo, teismo ir fi- 
nansų valdininkai. (Marka, tai kelios markgrafo valdomos grafy- 
stės arba didelė apskritis imperijos pasieny). Grafas turėjo ginti 
ir Bažnyčią, visuose reikaluose padėti vyskupui, kuris teipaja 
turėjo palaikyti grafą. Vyskupas drauge su grafu viešai skelbė 
kapitularijus ir kišosi į visus valstybės reikalus, kuriais rūpinosi 
Bažnyčia, nemažiau, kaip grafas — į bažnytinius. Bet vyskupo 
ir grafo harmonijos būta tik krikščioniškojo imperatoriaus gal- 
voj, kuriam visa Frankų karalystės istorija ir struktūra neleido 
skirti vienos valdžios nuo kitos. Reikėjo jieškoti priemonių gra- 
fams ir vyskupams sutaikyti ir gražiai krikščioniškosios imperi- 
jos tvarkai įvykdyti; reikėjo, paprastai sakant, kontrolės siste- 
mos. Be to, daug buvo, nors už merovingiškius ir geresnių, betgi 
netinkančių grafų, daugiau, anot Alkvino, grobėjų (praeda- 
tores), kaip teisėjų (iudicatores). Imperatorius atsi- 
lygindavo su jais atiduodamas jiems savo dvarų (vilų, villae) 
pelną ir dalį kitų savo pajamų, ypačiai — baudos pinigus. O jie 
grobstė sau valdovo žemes bei teises, be jokios teismo procedū- 
ros baudė bei korė žmones ir nežmoniškai čiulpė liaudį. Teismas 
ir valdymas tesanti, jų nuomone, tiek valdininko pareiga, tiek at- 
pildas už jo tarnybą karaliui, o tikroji pareiga, tikroji tarnyba 
esąs karas. Storžieviai kariai, grafai, bendrųjų valstybės reikalų 
nė sapnuoti nesapnavo; nebuvo tikri net valdomos apskrities at- 
stovai. Nes ir apskritis rados dirbtinė, ką tik sudaryta, ir patys 
jie — svetimi jai žmonės. Tik tapęs stambiu vietos dvarininku 
ir paveldėtiniu krašto gynėju, galėdavo grafas tapti ir tikruoju 
valdovu. Bet tai kol kas nesutiko su centralistine imperijos ten- 
dencija, nors grafai ir ėmė jau, kaip Merovingų laikais, grobstyti 
savo apskrity žemes ir vergti žmones savo klientais, vasalais, be- 
neficiarijais. Žinoma, ir iš gerųjų grafų negalima buvo reika- 
lauti, kad kreiptų jie dėmesį į teisės gudrybes. Dažnai primin- 
davo Karolius grafams, kad reikią teisti nusikaltėliai (ne iškart 
jie karti), be to, — ant tuščios (mūsiškai — nė nepauosčius pil- 
kosios), ir kad dovanos net išminčių apakinančios. Nuo tų pa- 
mokslų geresnė rados kontrolės sistema. 

Dar Merovingų laikais valdymui tvarkyti bei kontroliuoti 
siunčiami buvo ypatingi karaliaus įgaliotiniai, missi domi- 
nici. Šiais misais ir pasinaudojo Karolius, norėdamas valdymą 

kontruoliuoti. Kasmet imperija buvo dalinama į keletą misų 
apskričių (missatica). Kiekviena apskritis apimdavo dau- 
gelį grafysčių, ir skiriami jai buvo du misai, paprastai — grafas 
ir vyskupas arba abatas. Tie du misai turėjo kontroliuoti visą 
valdymą, ginti Bažnyčios bei karaliaus teises, teisti visus šau- 
kiančiuosius jų, misų, teismo, globoti vargdienius, turėjo „klau- 
syti tik Dievo valios ir karaliaus įsakymų“. Misas dvasininkas 
kontroliavo, be to, ir Bažnyčios gyvenimą. „Deja, reta buvo 
tokių misų, kurių negalėjęs būtų palenkti savo pusėn godulys ir 
kurie nesvyruodami būtų ėję savo keliu tarp turtuolių ir maža- 
turčių!“ 

Šią Alkvino nuomonę patvirtino misas vyskupas Theodul- 
fas, kuris su „amžinojo gyvenimo visai vertu“ arkivyskupu Leid- 
radu apvažinėjo pietų Franciją. Didžiausioj kiekvieno miesto 
aikštėj steigė juodu savo teismą. Prisigrūsdavę kunigų ir šiaip 
žmonių, bet nebūdavę prašytojų ir besibylinėjančių kad nebūtų 
nešę dovanų. Turtuoliai siūlydavę auksinių pinigų, brangenybių, 
rytų divonų, ginklų, privesdavę žirgų. Vienas nešęs „baisiai sun- 
kią vazą, kur vinklus menininkas vaizdavo Heraklo grumtynes 
su milžinu Kaku“. Mažaturčiai prinešdavę raudonų ir baltų Kor- 
dobos kailių, drobių, vaško. „Tai“, sako Theodulfas, „buvo ta- 
ranas, kuriuo manė jie sugriauti mano sielos mūrus. Bet nebūtų 
norėję nuveikti manęs, kad nebūtų susidūrę anksčiau su nuvei- 
kiamaisiais.“ Nenorėdamas įžeisti prašytojų, vyskupas priim- 
davo menkas dovanėles, taip antai, duoną, kiaušinius, vyną ir 
paukštelius, „kurie, tiesa, nedideli, bet labai skanūs buvo“. Vys- 
kupas galėjo sąžiningai teisti žmones, nes, kaip ir kiekvienas mi- 
sas vyskupas, karaliaus įsakymu gaudavo kasdien 40 kepalų 
duonos, 3 ėriukus, 3 saikus gėralo (cerisia), 1 paršiuką, 3 
viščiukus, 15 kiaušinių ir 4 saikus avižų žirgams. To užtekdavo 
ir pačiam vyskupui, ir jo palydovams. (Misas grafas gaudavo 
truputį mažiau: 30 kepalų, 2 ėriukus ir t. t.). Tačiau misai, kaip 
sakyta, čiulpė žmones ne mažiau, kaip ir kiti valdininkai. Netu- 
rėta jų valstybinių pažiūrų bei instinktų. 

Tautos ūkio reikšmę ir pati vyriausybė blogai tesuprato ir 
ne juo rėmėsi, tvarkydama savo finansus. Kariaudama, kraštą 
valdydama bei reformuodama, valdžia apkrovė liaudį kuo tik be- 
išmanė. Nereikia perdėti kalbant apie Karoliaus „reformų“ 
reikšmę. Kaip ir Merovingų laikais, žmonės patys save teisė, 

valdžia tik prižiūrėjo ir baudos pinigus ėmė; jos verčiami, patys 
žmonės statė viešus trobesius, tiltus, tiesė kelius ir t. t. (opera 
publica). Penėdavo savo namuose keliaujančius valdininkus 
bei jų palydovus (mansio, parata), ir visus, kas turėjo 
palatiumo duotą orderį (evectoria, tractoria); tiesa, 
kartais saviškai protestuodavo — primušdavo ir apvogdavo 
privilegijuotus keleivius. 

Tiesoginių pajamų seniai nebebuvo. Centralinei valdžiai 
beliko baudos pinigai, kurių dalį gaudavo grafai, ir netiesioginės 
pajamos, ypač muitų pinigai (telonea). Šį tą duodavo Karo- 
liui kaldinami jo palatiumuose pinigai, daug daugiau — didikų 
„dovanos“, kuriomis „apdovanodavo“ jie savo karalių placitumų 
metu. Nemaža duoklės sudėdavo jam ir vasalinės valstybėlės, 
ir tikrai neapsakomas buvo karo grobis. Valstybės ūkio Karo- 
lius neorganizavo, o apie valstybės biudžetą tais laikais nė neži- 
nota. Bet imperatorius buvo neblogas ir rūpestingas šeiminin- 
kas: tvarkė ir prižiūrėjo savo palatiumus bei dvarus. Dar labiau 
rūpinosi privačiu savo ūkiu Karoliaus sūnus Liudvikas: Akvita- 
nijos karalius tebebūdamas, paskelbė jis Capitulare de 
villis, kuris gražiai rodo, kokios ir paties imperatoriaus pfal- 
cų organizacijos būta. Kadangi valdžia, kaip esam matę, labai 
sumažino savo išlaidas, Karoliui visų tų lėšų užtekdavo. Bet 
„dovanos“ pareidavo nuo didikų, normalios valstybės pajamos — 
bent iš dalies — nuo grafų; duoklės bei grobis Karoliaus įpėdinių 
laikais beveik išnyko, o paties imperatoriaus žemės pasiutiškai 
greit nyko, nes jas savindavos valdininkai ir beneficiarijai. Žo- 
džiu, finansinė valdžios buitis buvo gera, bet ne tvirta. 

Ji, kaip ir visa imperijos organizacija, rėmėsi administraty- 
viu paties Karoliaus talentu ir gera įvairių socialinių bei politinių 
elementų konjunktūra. Centralinė valdžia tebebuvo populiari 
ir stipri, geruoju gyveno su didikais, ir karalius turėjo daug iš- 
tikimų tarnų, beneficiarijų bei vasalų. Vyskupai gynė imperijos 
idėją ir didžiavosi kultūrine Frankų Bažnyčios pirmenybe; popie- 
žiai toja kiek galėdami palaikydavo imperatorių. Didikai nuolat 
sociališkai bei politiškai stiprėjo, bet neasimiliavo dar karaliaus 
valdininkijos; grafai ir misai ne jų valdomų bei kontroliuojamų 
kraštų, bet centralinės valdžios atstovai buvo. Be to, neišnyko 
dar nei vidutinė klasė, nei smulkūs laisvieji žemės savininkai ir 
valstiečiai. Daug tų valstiečių buvo germaniškuose valstybės ry- 

tuose. Pats Karalius nebuvo, tikra žodžio prasme, reformatorius; 
tik lenkdavo visa saviems tikslams ir tobūlindavo kiek senąją 
tvarką. Bet jis atkakliai siekė savo, suprato, kur reikėjo nusi- 
leisti ir kaip pasinaudoti gimstančio feodalizmo tendencijomis; 
beveik visuomet rasdavo gerą kompromisą. Tiesa, nekūrė nau- 
jos tvarkos, tik saugojo ir stiprino senąją, gal, ir nematydamas, 
kad ji ima irti. Karolius — geras ir energingas praktikas, o jo 
teorija, jo idealas atitraukdavo jį nuo konkrečių Frankų valstybės 
uždavinių. Nes imperatorius visų pirma norėjo sukurti ir apginti 
krikščionišką imperiją. O šis — visai Europos kultūrai būtinai 
reikalingas — tikslas rados pavojingas kaip tik pačiai Frankų 
valstybei. Steigdamas trumpai gyvavusią savo imperiją, Karo- 
lius griovė Frankų karalystę, nes be galo įtempė visas jos jėgas, 
vertė žmones nepakeliamą naštą nešti, be paliovos kariauti. 

Nors dėl grobio ir apsimokėdavo, karas klibino socialinę- 
ekonominę santvarką ir kamavo žmones. Daugelis stengėsi iš- 
vengti karo tarnybos: ėjo į vienuolius, į kunigus, atsiduodavo di- 
diko globon. Visi dūsavo aimanavo, kai eidami karan, pulkai 
mindžiojo laukus ir plėšė gyventojus, nors teturėjo teisės reika- 
lauti tik vandens, ugnies, malkų ir pašaro (fo dr u m). Aišku, kad 
nuolat kariaująs Karolius didžiai rūpinosi karo bei kariuomenės 
„organizacija; ir čia nebuvo novatorius, bet daug padarė. Kiek 
galėdamas stengėsi jis palengvinti sunkiausią tą mažatur- 
čiams naštą. Tačiau kariai buvo jam būtinai reikalingi, tad tu- 
rėjo nuolat kovoti su norinčiais atsikratyti karo tarnyba, net 
drausdavo žmonėms eiti į kunigus, nes daugelis darą tai, norėda- 
mi išvengti savo pareigų. Tokiomis sąlygomis nelengva buvo 
padėti mažaturčiams, juo labiau, kad čia daug kas parėjo nuo 
grafų bei vyskupų. Mat, karaliui įsakius kariauti, tie valdininkai 
šaukdavo karius, teikdavo karo medžiagą ir vesdavo pulkus — 
vykdė valdovo įsakymą (heribann, Heerbann), jo ter- 
ribile imperium. O „mažaturčiai“, pasak paties Karo- 
liaus, „skundžiasi, kad, nenorint kam atiduoti savo žemės vysku- 
pui, abatui, grafui arba šimtininkui, šie jiešką progos jį nuteisti 
ir verčią stoti karan, kad visai susibaigęs Žmogus noroms neno- 
roms metąs arba parduodąs savo žemę. O savo žemę atidavu- 
sieji — ramiai pasilieką namie,“ 

Tik triskart, rodos, tebuvo sušaukęs Karolius visą savo ka- 
riuomenę. Paprastai šaukdavo tik dalį. Taip antai, 807 m. ka- 

reiviauti teturėjo visi trijų sklypų („,„mansų“) savininkai, iš trijų 
vieno „manso“ savininkų ir iš šešių pusės „„manso“ — teeidavo 
tik vienas. Kitais metais minimumas būdavo ne 3, bet 4 „,„man- 
sai.“ Be to, Karolius leido grafams neversti kareiviauti tų, be 
kurių negalėjo išmisti jų šeimyna (jau minėta, kam naudojosi 
grafai šiuo leidimu). Užtai imperatorius stengėsi priversti eiti 
karo tarnybą pasiturinčius bežemius, prilygindamas vieną mansą 
10 solidų. Tai buvo didelė naujiena, nes Frankų kariuomenę vi- 
suomet tesudarydavo laisvi žemės savininkai: bežemių tarnyba 
rodė valstybei principialiai naują kelią. Tik šitos tarnybos pas- 
kui nuosekliai nebereikalauta, ir daugiau reikšmės turėjo kita 
Karoliaus priemonė. — Kaip sakyta, daugelis žmonių, norėdami 
išvengti karo tarnybos, tapo didikų klientais ir beneficiarijais; 
didikui ginant, tarytum slepiant juos nuo grafo, Karolius, nebe- 
turėdamas karių, turėjo imti daugiau vargšų valstiečių. "Todėl 
pagaliau įsakė: „Kiekvienas laisvas žmogus, turįs 4 mansus sa- 
vasties arba beneficiumo teise, tegul pats ginkluojasi ir eina ka- 
riauti drauge su savo senjoru (senior — patronus), jeigu 
senjoras neina, tai — su grafu.“ 

Tuo būdu Karoliaus kariuomenėj, be pulkų iš pačių piliečių 
ir be paties karaliaus vasalų beneficiarijų, atsirado ir diduomenės 
beneficiarijų. Ši kariuomenės dalis (jos buvo mažiau, bet greit 
augo) ėmė panašėti į feodalinę Viduramžių kariuomenę, juo 1a- 
biau, kad beneficiarijų kaip tik ir būta, tiek reikšmės kovoje su 
arabais ir avarais turėjusių, raitelių. Didikų beneficiarijus karan 
šaukdamas, Karolius tylomis pripažino tuo ir privačią kariuome- 
nę. Todėl didikai ir įsigalėjo, o imperijos kariuomenė ėmė de- 
centralėti. Decentralizavo ją Karolius ir kitaip. — Įsakė jis 
807 m., kad Saksai visi kariautų su savo kaimynais slavais (So- 
rabais), o karan su Arabais ir Avarais siųstų tik '/, savo kariuo- 
menės, su Čechais — tik !/,, Užtai kariauti su Avarais turėjo 
eiti visi Bavarai ir Longobardai, su Arabais — visi Akvitanijie- 
čiai, Septimanijos gotai ir Burgundai, ir t. t. Su šia kariuomenės 
decentralizacija sutiko ir Karoliaus įsteigtosios markos. 

Karolius, kaip giria jį vienas tų laikų rašytojas, „buvo smar- 
kus kovotojas; pavergė Saksus ir sudraudė Frankus bei barbarus, 
kurių negalėjo pažaboti nė galingieji Romėnai.“ "Tiesa, jo priešų 
netiek jau stiprių, o paties jo ne dievažin kokio didelio karvedžio 
būta. Pragarsėjo betgi pirmiausia karais. Tačiau kaip tik ka- 

riuomenės istorija ir organizacija rodo, kiek abejotina buvo di- 
delės imperijos vienovė. Už puikaus fasado knibždėjo ir grūmė- 
si tą vienovę ardančios jėgos, čia įsigiję imunitetą vyskupai ir 
abatai, čia karaliaus beneficiarijai grafai, plėtę ir savo pa- 
tronatą, čia nuolat įsigalį didikai. Krikščioniškos imperijos, že- 
miškos Dievo karalystės idealas neviliojo masių; buvo jis joms 
nesuprantamas ir užgulė sunkia našta. Stengdamasis šį idealą 
vykdyti, Karolius Didysis apgynė Europą nuo barbarų ir rytie- 
čių, bet įkūnyti jo vis dėlto negalėjo, nes trūko šiam idealui socia- 
linio bei ekonominio pagrindo, nes buvo šis idealas abstraktus. 
Tuo tarpu kai Karolius ir jo ideologai svajojo apie nepakeliamą 
visuomenei uždavinį ir vertė ją Dievo karalystę kurti, socialinis 
ir ekonominis gyvenimas visai ką kita rodė. 


24 


Ekonomiška Frankų valstybės buitis, palyginti su Merovingų 
laikais, nepablogėjo, net pagerėjo. Sustiprėjo, paūgėjo prekyba 
ir pramonė, tiek, kad Karoliui parūpo reformuoti pinigų apyvarta, 
Ėmė kaldinti sidabrinius pinigus (senas romeniškas svaras, arba 
libra, sidabro — 22 solidi — 240 denarii) ir šiuo monometaliz- 
mu nuveikė — tiesa, Pippino įpėdžiui — merovingišką anarchiją, 
Taip pat rūpinosi jis ir tuo, kad visur būtų „geras svoris ir ly- 
gus saikas“, sudarė net svorio ir saiko etaloną. Globojo pirklius 
ir žydus, kurie, neturėdami teisės pirkti žemių, gyvai prekiavo ir 
leido pinigus naudon, kas buvo uždrausta krikščionims. Tad žy- 
dai aprūpindavo pirklius reikalingu kapitalu ir plėtė prekybą kre- 
ditu. Marseilles, Arles ir Narbonne miestuose bu- 
vo jie armatoriai, vadinasi, statydino ir nuomodavo prekybos 
laivus. 

Pietų Italijoj, kur tebegyveno išlikę bizantijiečiai, ir Italijos 
pakraščiuose tebeviešpatavo pinigų ūkis, kuris gaivino ir Karo- 
liaus valdomąjį kraštą. Greit ėmė augti didžiausias rytų bei va- 
karų tarpininkas — Venecijos miestas. Venecijos negalėjo 
pavergti nei longobardai (jiems įsibrovus Italijon, ji ir iškilo), 
nei frankai: tebebuvo bizantiška; bet didžiai rūpėjo jai Italijos, 
ypač šiaurinės Italijos rinkos, kur parduodavo ji rytų prekes ir 
pirkdavo vakarų. Susitaikęs 812 m. su bizantijiečiais, Karolius 
leido Venecijai prekiauti Istrijoj, Friule ir Adrijos miestuose nuo 

Komakio (Comacchio) iki Ankonos (Ancona). O Co- 
macchio gyventojai nuo sena jau prekiavo, plaukydami Po 
upe, kur susitikdavo su Kremonos (Cremona) ir kitų miestų 
pirkliais. Italai gabendavo savo prekes į Franciją, o frankai — 
į Italiją. 

Nedaug teatsiliko nuo Italijos ir pietų Francija. Čia Mar- 
seilles, Narbonnes, Nimesir Arles prekiavo su is- 
panais, saracėnais ir su tolimaisiais rytais. Rhėne upe — prie 
jos puikūs miestai: Vienne, Lyon ir kiti — plaukydavo pirk- 
liai į vidurinę Franciją. Į St. Denis prekymetį (ties pačiu 
Paryžiaus miestu) privažiuodavo pirklių iš Longobardijos, Pro- 
vincijos (Provence) ir Ispanijos. O čia tekėjo Seine, svarbi 
šiaurinės Francijos prekybos arterija. Seine plaukė į pačią La 
Manche, kur buvo svarbiausieji Frankų uostai — Boulogne 
(ties ja Karolius atstatė Kaligulos švyturį), Duerstade, ypač 
Ouentovic (dabar — Ėtaples arba St. Josse-sur- 
Mer). Ouentovic mieste įsteigta buvo didelė muitinė, pri- 
žiūrėjusi visą Frankų prekybą su Anglais. Francijos pajūrio 
pietuose gyvai prekiavo Bordeaux miestas (Garonne upės 
intake) ; ties Loire upės žiotimis — Nantes miestas. Geras 
prekybai kelias buvo ir šeldė (Schelde), kuria plaukiojo savo 
laivais ir gabeno prekes Valenciennes miesto gyventojai; 
gal, dar svarbesnis — Reinas. Maastrichtant Maas upės, 
Mainz, Wormsir Strassburg tapo dideliais prekybos 
centrais ir visokių prekių sandėliais, ypač Mainz, kur frisai 
teikė visai Europai ir net užsieniui žinomas gelumbes. Impera- 
torius norėjo sukoncentruoti Main z mieste Galijos prekybą su 
Vokietija ir pastatė didelį tiltą per Reiną (tas tiltas sudegė 
831 m.). Norėjo jis sujungti ir Reiną su Dunojum kanalu, ku- 
rio iškasti, tiesą sakant, jam nepasisekė. 

Karoliui nuveikus Avarus, pirkliai ėmė naudotis Dunojumi, 
ekonomiškai jungdami Franciją su visa rytų Europa. Bet dau- 
giau reikšmės turėjo prekyba su Vokietija. Tik čia pavojinga 
buvo keliauti toliau Elbės-Saalės linijos. Savo pirkliams apginti 
ir jų santykiams su slavais prižiūrėti Karolius devyniuose mies- 
tuose ir miesteliuose (Bardewik, Magdeburg, Er- 
furt, Regensburg, Lorch ir k.) pristeigė įgulų; jų ir 
muitinių būta. 

Jūros ir upės rados pirkliams patogesnės ir ne tiek pavojin- 
gos, kaip dar romėnų nutiestieji keliai. Bet, žinoma, ir šiais ke- 
liais tebevažinėjo, o Karolingai rūpinosi jais: varydavo žmones 
taisyti, naujų tiltų statyti ir t.t. Pakelėse kai kur steigiamos buvo 
tvirtovėlės; kai kur keliai prižiūrėti pavesta buvo dideliems vie- 
nuolynams. Daug nemalonumų pridarydavo pirkliams didikai. 
Jie vertė pirklius mokėti už važinėjimą dvaro keliais; patys pri- 
steigdavo privačių muitinių ties tiltais arba pakelėse; kelius pa- 
prastai pertverdavo. Už visa mokėdavo pirklys: už kelią, kuriuo 
važiavo, už dulkes, kurias važiuodamas sukeldavo, už savo veži- 
mo ratus (viaticum, pulveraticum, cespitati- 
cum); plaukdamas laivu turėjo mokėti už tai, kad pravažiuoda- 
vo pro didiko žemę (passagium, pontaticum), už tai, 
kad sustodavo prie upės kranto (portaticum, anchora- 
ticum). Atvykęs pagaliau, sveikindavo pinigais (salutati- 
c u m) ir mokėdavo už vežamas savo prekes (už kiekį — mo dia- 
ticum, mensuraticum, ponderaticum). Mokes- 
čiams nebuvo nė galo. Visa tai neapsakomai vargino pirklius ir 
gyventojus, nors ir rodo prekybą labai klestėjus. Karolius, kiek 
galima buvo, palengvino šitą naštą: pripažino tik senąsias, bet 
uždraudė steigti naujas muitines. 

Mums dabar sunku įsivaizduoti, kaip tais nuolatinių karų 
laikais galėjo augti prekyba. Bet, viena, patys karai kitoniški 
buvo: nuolatiniai, bet vietiniai, tad nesukratydavo viso krašto; 
dažnai net padėdavo prekybai: iš grobio prasikurdavo daugelis 
žmonių, o pergalė atskleisdavo pirkliams naujų kelių. Antra, 
kitoniškai organizavosi ir pati prekyba, taikėsi prie aplinkybių. 
Ji, tam tikra prasme, irgi kariška buvo. Tie patys normanai, ku- 
rie dar Karoliaus laikais ėmė plėšti Francijos pajūrį, ir prekiavo 
su frankais, kaip tuo pat metu prekiavo jie ir Rusijoj. Nedaug 
tesiskyrė nuo karingojo normano ir paprastas tų laikų pirklys. 
Vienas jis, žinoma, nedrįso tolimuos kraštuos keliauti. Kiūtin- 
davo gerai ginkluotų pirklių karavanai; pirkliauta taip, kaip ir 
dabar tebepirkliaujama laukinėj Azijoj bei Afrikoj. Net ir savo 
miestuose gyveno pirkliai ne atskirai, bet, kaip ir amatninkai, su- 
darė tam tikras savišalpos organizacijas (confraternita- 
tes, geldoniae). Tokion bendruomenėn susidėję buvo, 
pavyzdžiu, Comacchio arba Valencienne miesto laivi- 
ninkai armatoriai; tokion — ir Paryžiaus mercatores 

ague, kurie, rodos, paveldėjo galoromėnišką „nautae“ orga- 
nizaciją.  Amatninkų arba pirklių asociaciją jungė narių prie- 
saika ir bendri ekonominiai bei religiniai interesai; kiekviena aso- 
ciacija turėjo savo šventę ir savo šventąjį patroną. 

Prekyba ir pirkliai ekonomiškai ne tiek jungdavo įvairias im- 
perijos dalis tarpusavy, kiek — su kitomis valstybėmis; ekono- 
miškai imperiją jie daugiau, gal, decentralizavo, nekaip žiejo. 
Visa didelė prekyba internacionalaus charakterio buvo; nieko 
nuostabaus, kad daugelis pirklių buvo svetimšaliai, žydai, siriečiai, 
apskritai — rytiečiai. Vis dėlto — esam jau matę — atsirado 
daugely miestų prekybos centrų ir prekių sandėlių; pragarsėjo 
St. Denis prekymetis, „mišios“ arba forum indictum 
(iš čia prancūziškas žodis len dit); ilgainiui tokių pat preky- 
mečių atsirado Flandrijoj ir Champagnėj. Gabendavos imperija 
Ispanijos kailius, brangiuosius rytų audeklus, šilko apsiaustus, 
gardėsius bei saldumynus, kvepalus, Indijos žemčiūgus, papiru- 
sus ir druskos; gabendavo javus, vyną, aliejų, gelumbes, ginklus, 
kurtus. Tuo būdu įvežama buvo daugiausia prabangos dalykų, 
vi»nai diduomenei ir tereikalingų, o išvežama žalioji medžiaga, 
kito ko — visai nedaug. 

Bet didelė prekių apyvarta, savaime suprantama, kurstė eko- 
nominį imperijos gyvenimą. Ir jeigu Frankai neturėjo pramo- 
nininkų, teikiančių gaminius užsieniui parduoti, tai netrūko nei 
vietinės industrijos, nei amatninkų, kurie, kaip minėta, dėdavos 
net į asociacijas. Cituotasis 807 m. kapitularijus šaukė kariuo- 
menėn, kas turėjo bent 5 solidus. Galima spėti, kad daugelis tų 
žmonių, kad ne visi, buvo pirkliai arba amatninkai. Dalį savo 
mokesčių nuomininkai, pusiau laisvi ir nelaisvi kaimiečiai mokėjo 
pinigais, o ne natūra; tų pinigų galėjo jie užsidirbti tik pirkdami 
pardavinėdami. Geras šeimininkas Liudvikas draudė dirban- 
tiems jo dvaruose vergams be reikalo vazotis po rinką (Capi- 
tulare de villis). 

Mat, miestuose, prie vienuolynų ir didelių dvarų būdavo tur- 
gai, mercata publica. Amatninkavo juk ne vien laisvieji 
žmonės ir miestelėnai. Bažnyčios, vienuolyno ir šiaip didiko 
priklausantieji žmonės, net vergai, gyveno miestuose ir vertėsi 
amatu. Be to, kiekviename dideliame dvare ir vienuolyne buvo 
savų amatninkų. Taip antai, Corbie vienuolyne buvo keletas 
atskirų „kambarių“, vadinasi, dirbtuvių; vienoj dirbo 3 kurpiai, 

2 balniai ir 1 gelumbinis, antroj — 6 kalviai, 2 auksakaliai, 2 kur- 
piai, ginklininkas, pergamentininkas, kitose — dailidės ir kiti 
amatninkai. Visi jie amatninkavo pačiam vienuolynui ir, gal, 
daugiau taisė senuosius daiktus, nekaip dirbo naujuosius. Bet iš 
pradžios vienuolynai ir dideli dvarai parduodavo rinkoj arba tie- 
siog dideliems pirkliams savo perteklius. Tad visai natūralu, kad 
tūli vienuolynai bei dvarai ėmė pagaliau steigti ir tikras dirbtu- 
ves, kur dirbta parduoti. Kai kur prie vienuolyno išsistatydavo 
amatninkų miesteliai. Jau VIII amžiuje garsėjo St. Riguier 
vienuolyno kalviai. Devintame amžiuje St. Riguler mieste- 
ly buvo vienuolika kvartalų; kiekviename gyveno vieno kurio 
amato darbininkai. 

Visa tai nesutinka su daugelio istorininkų iki šiol tebegina- 
ma natūraliojo ūkio teorija. Ne tikresnė ir kita populiarioji teo- 
rija, vadinamoji Hofrechtstheorie. Jos atstovai stengėsi 
įrodyti, kad Viduramžių pramonė ir amatninkų organizacijos iš- 
augo stambiųjų žemės savininkų dvaruose. Paskutinieji 
A. Dopsch'o veikalai išgriovė, manau, abiejų teorijų pamatus. 
Didelių dvarų (ir vienuolynų) dirbtuvės turėjo, be abejo, nema- 
žos įtakos pramonei ir prekybai augti; tik ne dėl to, kad dvari- 
ninkai kūrė bei organizavo pramonę ir kad ji koncentravosi jų 
dvaruose, bet dėl to, kad dvarininkai, kaip kadai Romos didikai, 
taikė savo ūkį prie esančios jau pramonės ir esančios prekybos. 
Abi teorijos perdaug prastina istorišką realybę ir jieško problemų 
ten, kur jų nė garo nėr. Nes pramonės būta ir miestuose, kur be 
laisvųjų žmonių amatninkavo ir Bažnyčios, vienuolynų bei di- 
dikų žmonės, ir dideliuose dvaruose. Kai kurios amatninkų aso- 
ciacijos dygo miestuose arba tebeegzistavo čia nuo romėnų laikų, 
kaip — toja be reikalo — pabrėžia vadinamieji „romanis- 
tai“; kitas — organizavo dvarininkai. Bet visa tai — antraeiliai 
klausimai, neliečiantieji proceso esmės. O ši esmė visur vieno- 
dai pasireiškė, nors miestuose, mano nuomone, vis dėlto aiškiau, 
kaip dideliuose dvaruose. 

Nors prekyba bei pramonė, palyginti su merovingišku ūkiu, 
ir paūgėjo, nedaug jiedvi tenutolo nuo to minimumo, be kurio ir 
agrarinė visuomenė negali gyvuoti. Ir jeigu negalima vadinti 
karolingiško ūkio natūraliu, tai buvo jis vis dėlto visų pirma 

agrarinis, žemdirbių ūkis. Karolingiškoji visuomenė iš prigim- 
ties yra buvusi agrarinė ir, šia prasme (ne „natūralaus ūkio“ 
prasme), natūrali, nes industrialinė mūsų dienų visuomenė reikia 
pripažinti dirbtine. Prekyba ir pramonė vaidino Karolingų lai- 
kais kad ir svarbią, bet antraeilę rolę. Tad Karolingams nė į gal- 
vą neatėjo, kad galima buvo, valstybė tvarkant, jomis remtis, 
Valdžios psichologija sutiko su objektyviais faktais. Be to, agra- 
rinė buvo ir Romėnų tradicija. 

Agrarinė visuomenė, kaip, tarp kitko, rodo mums religinės 
jos pažiūros, nėra dar atsiskyrusi nuo gamtos: gyvai ir tiesiog su 
ja santykiauja. Gyvena ji eksploatuodama pačią gamtą, pirmiau- 
sia — žemę, ir mažai teperdirbinėjamus jos vaisius; principialiai 
gali ji apseiti be pramonės ir prekybos, nors praktiškai ir neap- 
seina. Šią visuomenę pirmiausia charakterizuoja savotiški jos san- 
tykiai su žeme, — Žemdirbys — tebūnie jis savininkas, nuominin- 
kas, net vergas šeimininkas (servus casatus), vistiek, — 
laiko dirbamą žemę „sava“. Vadinu tai „natūralia savastimi“, o 
šiame $ dėl trumpumo ir paprastai „savastimi“. Ši savastis 
visai nesutampa su teisės savastimi, kurią vadinsiu čia „nuosa- 
vybe“. Jeigu žmogus pats dirba savo žemę, tai jo savastis nie- 
kuo nesiskiria nuo jo nuosavybės; taip pat nuo jos, nuosavybės, 
nesiskiria (bent pradžioj) drabužių, padargų ir išviso dalinamų 
ir iš esmės apibrėžiamų daiktų savastis. (Čia galima žiūrėti į nuo- 
savybę, kaip į teisės nusakytą savastį, tiksliau sakant, kaip į sa- 
vastį, kuri tapo teisės norma). Tačiau kiti faktai — taip antai, 
minėtieji nuomininko ir vergo Šeimininko pavyzdžiai, verčia 
skirti savastį nuo nuosavybės. Nuomininkas, emfiteutas, libella- 
rius, prekaristas, tai „natūralusis savininkas“, bet visai ne savi- 
ninkas teisės atžvilgiu; jis savasties, bet ne nuosavybės subjek- 
tas. Čia nuosavybė sutampa su romėnų teisės dominium, su 
jus utendi et abutendi, su teisės kategorija, kuri gali 
aktualėti tik iš dalies, bet gali ir visai neaktualėti; tuo tarpu sa- 
vastis randas panaši į romėnų possessio (nors su ja, su „val- 
dymu“, ir nesutampa). 

Būdama natūralus faktas savastis nepriklauso nuosavybės: 
kartais su ja net sutampa, kartais esti ten, kur nuosavybės nėra 
arba nebėra. Bet savastis ne tik natūralus — ji ir pirmykštis fak- 
tas: esti ten, kur nuosavybės dar nėra. Romėnų teisininkai gra- 
žiai formulavo svarbią savasties ypatybę, laikydami dominium 

teise, o possessio faktu, Tačiau savastis yra ne tik teisės iš- 
orėj esantis faktas, bet faktas, kuris nelengva ir išaiškinti. Tu- 
riu galvoj žemės savastį. Žemdirbys, kiekvienas žemdirbys, yra 
natūralus dirbamos žemės savininkas. Ją laisto jis savo prakaitu, 
su ja yra susigiminiavęs. Bet jis nesisavina, nedaro savo savas- 
timi tos žemės, kurios nedirba. Tačiau jis gali ir mažinti, ir di- 
dinti dirbamąjį sklypą, gali naudotis bendromis žemėmis, giria, 
laukais, upe ir t.t., kaip compascua ir communia romė- 
nų kaimo ar dvaro (vilos) arba germanų kaimo allmenda. 
Išeina, kad žemės savastis yra kažkas, ko negalima apibrėžti, o 
natūralaus savininko žemė tik apytikriai ir sąlyginiai teskiriama 
nuo kitos. Savastimi reiškiasi gamtos ir žmogaus vienovė, ta 
tolydinė vienybė, kurią kelia aikštėn panteistiniai religijos moty- 
vai. Neigia savastis ir individualistiškas gyvenimo tendencijas. 

Žinoma, mano konstrukcija hipotetiška. Bet ji galima pa- 
tvirtinti daugeliu faktų iš senosios germanų, net iš senosios ro- 
mėnų istorijos. Su tais faktais esame jau susidūrę I mūsų kurso 
tome, tyrinėdami germanų marką (Markgenossen- 
schaft), nors ten nebuvo nei progos, nei reikalo filosofuoti. 
Kaip esam sakę, marka (Markgenossenschaft) nėra 
buvusi komunistinė žemės bendruomenė. Tokią komunistinę ben- 
druomenę išgalvojo istorininkai, kurie buvo romėnų teisės iš- 
auklėti ir — ten, kur buvo savastis, matė romėnų teisės nuosa- 
vybę, dominium. Pastebėję, kad būta bendrų kaimo žemių, 
ir tai, kad individo savastis nesutampa su romėniška nuosavybe, 
jie tuojaus ėmė jieškoti tikrojo savininko, tos nuosavybės subjek- 
to, kurios ir pačios nėra buvę. Tikrai, surado pagaliau, tiksliau 
sakant, išgalvojo tokį savininką. Tai esąs ne koks individas, o 
bendruomenė, sakysim — kolektyvus individas. Tuo būdu galima 
rados tyrinėti socialinė-ekonominė germanų santvarka, romėnų 
teisės kategorijomis ir terminais verčiantis. Dingo tiktai vienas 
dalykas — germanų santvarkos ir juridinės jų pasaulėžiūros savo- 
tiškumas. Taip ir šių laikų socialistai visai negali nuveikti ro- 
mėnų teisės kategorijų ir tos teisės individualizmo, tepakeičia in- 
dividualų nuosavybės subjektą kolektyviu, ir tiek. 

Iš tikrųjų Germanijoj, iš dalies net Karolingų Francijoj, buvo 
ne kitas nuosavybės subjektas, bet kita savasties sąvoka, natūrali 
savastis. Jai suprasti kaip tik ir nereikia romėnų teisės katego- 
rijų. Tiesa, Romos teisės šaltiniuose (sakysim, decemvirų įsta- 

tymuose) yra senosios, neindividualistinės santvarkos liekanų; 
bet apskritai — romėnų teisės nusakytoji nuosavybė vaizduoja 
industrialinę vėlybesnės Romos visuomenę. Nes čia žmogus vis 
daugiau nustoja tiesiog santykiavęs su gamta, perdirba ir vartoja 
dirbinius, vadinasi, dalinamuosius ir matuojamuosius, visai api- 
brėžtus ir atskirus daiktus; kitaip sakant, čia savastis sutampa su 
nuosavybe. Be to, abstrakti nuosavybės sąvoka išeina aikštėn 
ten, kur lengva atskirti savininkas nuo jo savasties objekto; o 
jeigu sunku atskirti „savo“ žemę dirbantis žmogus nuo jo 
dirbamos žemės, tai amatninkas ir jo dirbiniai patys, gali 
sakyt, natūraliai nuo vienas antro skiriasi. Labai įdomu ir svar- 
bu, kad agrarinės visuomenės struktūrą aiškindami, patys romė- 
nai kalbėjo ne tik apie dominium, bet ir apie posessio. 
Atskiriami nuo vienas kito ir nuo žmogaus daiktai skiria in- 
dustrialinį žmogų nuo kitų ir daro jį individualistu. Priešingai, iš 
esmės viena, vieninga ir tik sąlyginiai dalinamoji žemė jungia 
žmones. Industrialinės visuomenės vienetas, tai individas: agra- 
rinės visuomenės — sociali grupė, arba socialus as- 
muo. Agrarinei visuomenei nereikalinga, net netinka nuosavy- 
bės sąvoka. Romėnų laikais ši sąvoka susiformavo miestuose ir, 
helenistinės industrialinės kultūros padedama, transformavo pir- 
mykštę agrarinę pasaulėžiūrą ir santvarką. Bet, kai ėmė nykti 
Romos imperijos industrija, o Romos visuomenė vėl agrarėjo, — 
ėmė nykti ir romėniško savininko psichologija: vietoj industria- 
linio tipo darbininkų vergų atsirado kolonų baudžiauninkų, ir su- 
stiprėjo tokios nejuridinės formos, kaip prekariumas. Visi šie 
prekaristai, emfiteutai, kolonai, net savo sklypą dirbą vergai 
(servi casati), tai nebe industrialinės psichologijos žmo- 
nės. Tiesa, didikai ir išviso stambūs žemės savininkai vis jau- 
tėsi domini, romėnų teisės savininkai esą, ir, į juos žiūrint, ga- 
lima suprasti visas procesas, kaip savotiškas nuosavybės teisės, 
dominiumo, realizavimas. Taip tąjį procesą daugumas 
mokslininkų ir dėsto. Tačiau ilgainiui ir savininkai nustojo buvę 
romėniškos pasaulėžiūros žmonės, teisės savininkai, tikra žodžio 
prasme — domini. Jeigu kitaip būtų buvę, tai nebūtų jie patys 
tapę vasalais bei beneficiarijais. Nebūtų jie tada galėję syti su 
germanais didikais, kuriems romėniška nuosavybės sąvoka sveti- 
ma buvo. Kad ir neišnyko visai nei romėnų teisė, nei romėniška 
nuosavybė, Francijoj išėjo pagaliau aikštėn bendras sąlyginės 

savasties faktas ir bendros socialiai ekonominės psichologijos pa- 
grindai. 

Natūraliosios, arba agrarinės, visuomenės vienetas, tai so- 
ciali grupė, kurią pavadinau jau socialiu asmeniu, Ne 
be reikalo pavadinau, nes sociali grupė turi socialią savo sąmonę 
ir veikia kaipo socialus individas. Tik reikia čia atsargiam būti 
ir vengti nayvios bei nepažabotos metafizikos; o ypačiai pavojin- 
ga įsivaizduoti toji sąmonė ir tasai veikimas individualistiškai. 
Nayviu metafiziku laikau kiekvieną, kas mano socialų asmenį at- 
skiriamą nuo individų ir atskirai gyvenančią sau esybę esant, kas 
nepripažįsta jo konkrečia visako vienove. O individualistiškai 
socialyų asmenį supranta, kas tiki, kad jį sudarą individai visai 
vienodai mano bei veikia, kas pripažįsta jį tik tiek, kiek individai 
nebe individai, bet visai į vienas kitą panašūs daiktai, nuobodūs 
„klasės“ egzemplioriai. Geriausias tokio individualistiško socia- 
lios grupės supratimo pavyzdys, tai K. Markso ir mark- 
sininkų mokslas. 

Socialiai veikti nereiškia veikti vienodai: taip, kad visi socia- 
lios grupės Žmonės darytų tą patį, tik — nežinia kam — dauge- 
lio kartojamą aktą. Fabrike toks veikimas, deja, neišvengiamas, 
bet jeigu jis ir socialistiškas, tai visai ne socialus. Socialusis aktas 
yra savotiška individualių aktų sistema bei dermė, sakysim, visa- 
ko vienovė. Kiekvienas individas siekia savo tikslo ir jį vykdo, bet 
visi tie tikslai gražiai suderinami ir tampa nelyginant įvairiais 
vieno tikslo momentais bei aspektais; arba — visi vykdo vieną 
tikslą, bet kiekvienas tik iš dalies ir saviškai, Ne kitaip reikia su- 
prasti ir sociali idėja, ir sociali sąmonė. 

Norint visai išaiškinti socialios grupės prigimtis ir struktū- 
ra, reikia išdėstyti filosofiškoji asmens teorija. Tai ir padariau 
rusiškam savo veikale „Apie asmenybę (O ličnosti)“. Čia man 
svarbu tik konkretus socialios grupės gyvenimas, vadinasi, jos 
organizacija. — Kiekvienoj socialioj grupėj yra keli individai, 
kurie aiškiau už kitus mato visiems bendrą, bet kiekvieno saviš- 
kai suprantamą tikslą, ir geriau jį formuluoja; jie traukia, dažnai 
verčia kitus vykdyti šį tikslą: organizuoja socialų veikimą. "Tai 
visai natūralus procesas, kaip natūralu, kad, namams degant, at- 
siranda keletas energingesnių žmonių, „iniciatorių“, kurie orga- 
nizuoja kovą su gaisrų. Vadinu šiuos iniciatorius va dovau- 
jančia grupe, vadovaujančiu socialios grupės sluoksniu, 

Pastovioj socialioj grupėj jis negali netapti reliatyviai pastoviu, 
o iš to (irgi taip, kaip aprašyta) dažniausiai iškyla vienas va das. 
Šiems vadams ir šiam vadui priklauso socialinis autoritetas, virs- 
tas pagaliau valdžia. 

Vadai formuluoja grupės valią individualiai, dažnai net sub- 
jektyviai ir egojistiškai; taigi, pakeičia ją kartais savąja. Bet jų 
aktas žadina socialią visos grupės energiją ir, buvęs pradžioj in- 
dividualus, virsta socaliu. Be to, nuolatiniai vadų santykiai su 
grupe nejučiomis taiso ir subjektyvų vado aktą. Tačiau, kad ir 
kalbu apie dermę, neturiu galvoj idiliškos vadų santarvės su gru- 
pe. Neveltui vadas turi autoritetą ir valdžią; normaliai daugiau 
jis įsakinėja, kaip patarinėja. Bet tai, kad vadas liepia ir verčia 
žmones veikti, dar nereiškia, kad aktualizuoja jis subjektyvų savo 
norą. Nes žmogus sutinka verčiamas veikti ne tik iš baimės: daž- 
niausiai — dėl to, kad pripažįsta, nors instinktyviai, vado teisu- 
mą. Vadui neliepiant, jis nebūtų norėjęs arba nebūtų drįsęs 
veikti, o verčiamas — daro kaip tik tai, ko ir pats nori. Prak- 
tiškai vadas visuomet apkraipo kiek socialią savo funkciją, nes 
praktiškai nėra nei visai socialaus, nei visai individualaus noro. 
Bet žmonės kenčia net egoistiškus savo vado norus kaip tik dėl 
socalios jo funkcijos. O jeigu vado savimyla peržengia tam tikrą, 
„normalią“ ribą, tai arba žmonės ima priešintis vadui, arba pati 
sociali grupė ima irti. 

Aišku, kad agrarinėj visuomenėj aprašytoji čia „sociali me- 
chanika“ yra susijusi su žemės eksploatacija. Ypatinga vadų 
funkcija motyvuoja visuomenės diferenciaciją į tiesiog eksploa- 
tuojančius žemę ir į tuos, kuriuos jie maitina ir kurie už tai vado- 
vauja visai grupei, tvarko ją ir jos ūkį, gina ją. Ne tiek čia svar- 
bu iš kur atsirado tokių vadų: ar jie „natūraliai“ išaugo iš pačios 
užkariautojai. Nes grupė asimiliuoja ilgainiui ir atėjūnus, ir 
užkariautojus. Be to, visa tai nebe esmė proceso, bet jo forma, 
apie kurią daugiau esam kalbėję ir dar daugiau kalbėsime. Juk 
istorininko uždavinys yra ne socialaus gyvenimo esmė, bet jo 
forma ištirti, 

Agrarinės visuomenės reikmens nedideli: ir eiliniai žmonės, 
ir vadai gyveno paprastai, ir nedaug jiems tereikėjo. Nebuvo dar 
dirbtinių industrialinės visuomenės reikmenų; žmonių gyvenimo 
idealas tėra patenkinti nedideli jų norai, kurių, be to, visai ne- 

daug. Būna miestelių ir miestų, bet miestelėnai ir žemę dirbinėjo 
kiek, tad nebuvo tikrai industrialinės psichologijos žmonės. Vieš- 
patavo agrarinio gyvenimo idealas. Amatninkas norėjo tik ne- 
blogai gyventi, nesistengė didžiai prasikurti, be galo turtėti. Pra- 
monės funkcija buvo perdirbti agrarinio ūkio produktai agrarinės 
visuomenės naudai. Vieni didieji pirkliai ir težino, koks geras 
dalykas yra turtas, bet jų, kaip esam matę, pusiau internaciona- 
laus sluoksnio būta. Jie — agrarinės visuomenės erkės. Be jų 
negali sustiprėti pramonė, tad negali ekonomiškai patobulėti nė 
pati agrarinė visuomenė. Bet tie pirkliai skiepija, ypač vadovau- 
jančiam jos sluoksniui, savo nuodus — kitą savasties sąvoką 
ir kitą gyvenimo idealą. Tačiau didelė prekyba, kaip ir pramonė, 
tebesti antraeilės svarbos. Prireikus, visuomenė gali ir be jų 
apseiti. 

Ir Merovingų, ir Karoliaus laikais daugumas gyventojų te- 
bebuvo laisvi žmonės — smulkūs žemės savininkai. Rytuose — 
Frisijoj, Saksonijoj, Thiringijoj — liko ir laisvųjų žemdirbių 
kaimų.  Sunkiau žmonių gyventa vidurinėj ir pietinėj Francijoj, 
kur net vidutinieji savininkai buvo susimetę į tam tikras asociaci- 
cijas savo dvareliams (villulae) apsaugoti, o laisvųjų žemdir- 
bių kaimų beveik nė nebuvo. Smulkų, net vidutinį žemės savi- 
ninką slėgte slėgė mokesčiai, nepakeliamos prievolės ir karai. 
Galvojo jis, kaip visa to išvengti nepraradus savo žemelės, suko 
sau galvą, kur galima pasislėpti nuo valstybės. O čia siūlėsi jam 
vyskupai, abatai, šiaip didikai ir net patys karaliaus valdininkai, 
grafai ir jų padėjėjai; ne tik siūlės, bet dažnai verste vertė tos 
prieglobos prašyti, nes norėjo padidinti savo dvarus ir galią. 
Priegloba tikrai rodėsi nebloga esanti. — Daugelis tųjų globėjų, 
ypač vyskupų bei abatų, buvo imunistai; Karoliui numirus, ir 
pats karalius nebegalėjo įeiti į jų žemę mokesčių rinkti, kareivių 
šaukti ir žmonių teisti (imuniteto gi diplomas kaip tik ir gynė že- 
mę ab introitu judicum). Kiti stambūs dvarininkai tapo 
karaliaus beneficiarijais, o karaliaus žemė turėjo, žinoma, imuni- 
teto teisės, kurios dvarininkas faktiškai įsigydavo ir kitoms savo 
žemėms. Grafai patys buvo galingi valdininkai, pilnateisiai kara- 
liaus atstovai ir jo beneficiarijai. Šiaip didikai faktiškai nedaug 
kuo tesiskyrė nuo imunistų, ilgainiui — dar mažiau. 

Noroms ar nenoroms (dažniausiai, manau, noroms) smulkieji 
žemės savininkai pasiduodavo stipriojo globon; atiduodavo arba 
fiktyviai parduodavo jam savo sklypelį ir atgaudavo jį, truputį 
didesnį, bet — kaipo prekariumą, arba beneficiumą. Formaliai 
nebebūdavo jie žemės savininkai, tad nebeturėdavo eiti karan, o 
galingasis didikas gynė juos ir nuo mokesčių bei prievolių. Kai 
Karolius ėmė šaukti kariuomenėn ir beneficiarijus, rados, jie savo 
patrono kariai, turtingesnieji — jo vasalai. Ilgainiui minėtasis 
$ 23 Karoliaus kapitularijus tepadėdinėjo didikams organizuoti 
savo vasalus ir privačią savo kariuomenę. 

Tas kapitularijus, kaip ir tai, kad Karolius vertė tarnauti 
kariuomenėj bežemius, aiškiai rodo, jog laisvų valstiečių mažiau 
būta. Prasidėjus buvo Frankų valstybės santvarką sugriovusi 
krizė: ėmė irti pats valstybinės kariuomenės ir valstybės pama- 
tas. Laisvų Žmonių netrūko, nes beneficiarijai, prekaristai, em- 
fiteutai ir libellarii (Italijoj), visokios rūšies nuomininkai 
(nebekalbant apie pirklius bei daugelį amatninkų) tebebuvo lais- 
vi, o apylaisviai ir baudžiauninkai maža kuo nuo laisvųjų tesi- 
skyrė (net vergų gyvata pagerėjo). Trūko laisvų žemės savinin- 
kų, kuriais nuo senų senovės tebesirėmė valdžia. "Teoriškai sa- 
kant, valdžia galėjo, žinoma, praplėsti socialią savo bazę. "Tai ir 
mėgino padaryti Karolius, tvarkydamas kariuomenę. Bet tam 
tikslui permaža buvo vieno kito kapitularijaus: reikėjo visa vals- 
tybė ir visas ūkis reformuoti. Reikėjo be paliovos kovoti su di- 
džiausia socialia ir ekonomiška jėga, su diduomene, kuri nenorėjo 
atiduoti valstybei savo Žmonių, formaliai imant, bežemių. Rei- 
kėjo ugdyti ir stiprinti pramonė, ne tik globoti, bet ir reformuoti. 
O Karolius ne valstybės reformatorius, bet milžiniškos Dievo 
karalystės kūrėjas buvo. Be to, ir norėdamas ūkį bei valstybę 
pertvarkyti, kurgi galėjo jis rasti tinkamų pavyzdžių, kad pati 
romėnų imperija rėmėsi žemės savininkais? Argi galėjo jis pats 
išgalvoti reformos planą? Reformuoti valstybės, nereformuojant 
ūkio, nebegalima buvo. O ūkio reforma visai nesutiko su iš es- 
mės agrarinės visuomenės psichologija; ir objektyviai negalimi 
buvo, nes pramonė ir prekyba vaidino, kaip minėta, antraeilį vaid- 
menį. 

Taigi, psichologiškai ir objektyviai Karolius nebegalėjo ati- 
tolinti užgulusios socialinės ekonominės, kartu ir politinės 
krizės; maža to — įspūdinga politika nuolatiniais savo karais šią 

krizę tik rūpino ir didino. Vis mažėjo ir silpnėjo smulkiųjų že- 
mės savininkų sluoksnis, Karoliaus įpėdiniams valdant — mažne 
išnyko. Su laiku vis didesnės socialinės ir politinės reikšmės įgijo 
stambūs žemės savininkai, didikai. Pradžioj jie, tie didikai, buvo 
ir Karolingai. Pats Karolius, be abejo, — stambiausias kara- 
lystės dvarininkas. 

Pradžioj Karolingai turėjo žemių visose savo valstybės pro- 
vincijose. Užkariaudami naują kurį kraštą, savinosi senųjų val- 
dovų ir atkakliausių priešų turtą: dirvonus, girias, kasyklas. 
Daug prisiplėšdavo konfiskuodami; daugelis savininkų tapo jų 
beneficiarijais. Visos tos žemės buvo pakrikusios po kraštą: čia 
plito didelis dvaras, čia mažas sklypelis įsiterpdavo į kitų dvari- 
ninkų žemes. Net dideliuose Karolingų dvaruose buvo kur ne 
kur kitų savininkų žemelės. Vieną atidavęs buvo kadai karalius 
per beneficiumą, o beneficiarijus pamažu ją prisisavino; kita pa- 
dovanojęs ištikimam savo tarnui, vienuolynui, bažnyčiai. Žodžiu, 
tai buvo, kaip gražiai sako vokiečiai, Streubesitz, čerespo- 
losica, tarpusklypiai. 

Akvitanijos karalium tapęs, Liudvikas skundėsi tėvui, kad 
„visų gerovę niekindami ir tik savo reikalais tesirūpindami didi- 
kai prisisavino valdžios dvarus, taip, kad jis, Liudvikas, tebėra 
karalius tik iš vardo ir kad mažne iš išmaldos tegyvena.“ Du mi- 
sai, Karoliui liepiant, grąžino Akvitanijos karaliui jo dvarus. 
Liudvikas praturtėjo ir, kaip rodo Capitularė de villis, 
ilgainiui gražiai susitvarkė savo ūkį. 

Administraciniai šio ūkio centrai — karaliaus palatiumai 
(Pfalz), prie kurių karalius priskyrė kiekvienam iš jų artimes- 
nes vilas (villae). Sineskalko ir butellarijaus padedamas, pats 
karalius, ypač karalienė, prižiūrėdavo viską. Į palatiumą siųsda- 
vo „teisėjas“ (ju de x), kurio priklausė vila arba net kelios vi- 
los, savo apyskaitas bei ūkio pajamas ir prigabendavo čia visko, 
ko tik reikėjo. Reikėjo daug, nes, gyvendamas palatiume, karalius 
maitino geroką pulką dvariškių ir valdininkų. Jeigu ju de x kuo 
nusidėdavo, tai „turėdavo nė negerti, kol, atėjęs pas karalienę, 
atsiprašydavo.“ Mat, vilos netoli nuo vilos - palatiumo buvo. 

Judex valdė visą pavestųjų jam vilų (arba vienos vilos) 
ūkį ir jų (jos) gyventojus, teisė juos ir iš vilos pajamų pats gy- 

veno. Artimiausieji jo padėjėjai buvo majores, arba villici; 
paskum ėjo mažesnieji „tarnautojai“ (ministeriales): giri- 
ninkai, daržininkai, arklininkai, piemens, muitininkai ir kt. Kiek- 
vienas major, arba villicus, turėjo priveizdėti nedidelę ap- 
skritį, kurią visą galėjo apeiti dienos būvyje. 

Daugiausia žemės išdalinta smulkiesiems ūkininkams: pre- 
karistams, nuomininkams, baudžiauninkams ir vergams, bet buvo 
likę girių, kur karalius medžiojo ir kuriomis naudojosi po truputį 
visi vilos gyventojai, laukų, kur ganoma buvo gyvuliai, ir, paga- 
liau, karaliaus sodai, daržai, gurbai, namai ir visokie trobesiai. 
Kai kuriuose trobesiuose buvo visokių dirbtuvių, o atskirai nuo 
vyrų, „gynekėjuose“, gyvenančios moterys audė drobes ir gelum- 
bes. Daugelis vilų buvo padalintos mažesniais dvareliais (c u r- 
tes). Žodis curtis dažnai reiškė paprastai vilą arba šeiminin- 
ko dvarą bei kiemą. 

Capitulare de villis autorius aprašė centralizuotą 
ir palatiumo reikalams pritaikytą daugelio vilų (dvarų) ūkį. Bet 
sunku įsivaizduoti, kad kitaip galėjęs būtų būti organizuotas ūkis 
ir ten, kur buvo didžiausias Karolingų žemių kompleksas, vadi- 
nasi, krašte tarp Reino, Maaso ir Moselio upių. 

Patys Karolingai eikvojo savo žemės fondą, nes dovanodavo 
dvarus savo tarnams, vasalams ir Bažnyčiai; dar daugiau dvarų 
išdalindavo beneficiumais grafams ir kitiems valdininkams. Karui 
pasibaigus, beneficiumas būdavo vaistas su valdininkais atsily- 
ginti. Tiesa, beneficiumas tebuvo laikinis bei sąlyginis žemės 
valdymas; teoretiškai beneficiarijaus žemė turėdavo pagaliau 
grįžti karaliui. Bet savaime aišku, kad beneficiarijus stengėsi 
prisisavinti beneficiumą, paversti jį paveldėtine savastimi. Ka- 
rolius sėkmingai kovojo su šiuo beneficiarijų noru; Karolingai tu- 
rėjo pagaliau nusileisti (čia svarbus 877 m. kapitularijus, išleis- 
tas Kiersy-sur-Oise mieste), ir laikinis beneficiumo cha- 
rakteris tapo ilgainiui gryna forma. Paskutinieji Karolingai, kaip 
kadai kitkart ir Merovingai, kuone bežemiai pasidarė. Beveik vi- 
sos jų žemės pateko į didikų rankas. 

Didikai iš pradžių nelabai tesirūpino Dievo karalyste ir visos 
valstybės uždaviniais; ir rūpinantis nereikėjo aukoti valstybei sa- 
vo teisių bei žemių. Buvo juk didikai neatsakingi (kaip atsa- 
kingi buvo karaliai) už visos valstybės gerovę, pirmiausia — vie- 
tinių interesų ir vietinės psichologijos žmonės. Antra vertus, di- 

deliems karams pasibaigus, prasidėjo nuolatinė kova su puolan- 
čiais iš visur plėšikų būriais: su saracėnais, normanais, vengrais 
ir slavais. Tuo būdu ir visai valstybei sopančiai reikėjo nebe di- 
delės kariuomenės, bet vietos gyventojų tvirtovių bei pulkų. Tad 
ir patrijotiškiausias didikas kuogeriausiai galėjo patarnauti tė- 
vynei tik gindamas savo kraštą ir savo paties žemes. Pippino ir 
Karoliaus laikais Europos kultūros interesai privalėjo didelės ka- 
riuomenės, sistemiškai vedamų karų, vadinasi, ir didelės cen- 
tralistiškai sutvarkytos valstybės; nes kitaip negalėjus būtų Eu- 
ropa nei apsiginti nuo Arabų ir Avarų imperijų, nei sueuropinti 
laukinių germanų, nei — last not least — laisvai ugdyti 
bei formuluoti religinių savo pasaulėžiūros principų, vakarų 
krikščionybės. Karolingų laikais Europai teko kovoti ne su dide- 
lėmis imperijomis, bet su pakrikusiais, iš visur puolančiais, net į 
pat Francijos vidų lendančiais priešais. Negalėjo jų didelė ka- 
riuomenė sugaudyti. Europos užkariauti jie nė nemanė, bet ne- 
apsakomai trukdė kultūros darbą dirbti. Nuo šių priešų apsiginti, 
jiems nuveikti reikėjo decentralizuoti kariuomenė ir valstybė. 
Esam jau matę, kad tas decentralizavimas prasidėjo paties Karo- 
liaus Didžiojo laikais. 

Pigu suprasti, kiek visas tas procesas stiprino didikus ir pa- 
dėjo jiems prisižerti sau žemių. Nes ir imuniteto diplomo ne- 
turįs didikas ne tik valdė savo žemes ir žmones, bet ir teisė juos, 
kai bylinėjosi tarpusavy ir net su visai nepriklausančiais didiko 
kaimynais. Žinoma, tai buvo tik papročio jurisdikcija; be to, tei- 
sė didikas tik mažesniuosius nusikaltimus (causae mino- 
res), nes neturėjo karaliaus „bannumo“, arba didesnės juris- 
dikcijos, negalėjo teisti tikrųjų nusikaltėlių: causae majo- 
res priklausė karaliaus teisėjui grafui. Tačiau didikas, viena, 
užstotadavo savo žmones ir grafo teisme, o grafui ir jo padėjėjui 
vikarijui, kuris „mažesniais reikalais“ (causae minores) 
rūpinosi, negi malonu buvo ginčytis su galingu savo plauko žmo- 
gum; antra — paprotys virto ilgainiui teise, ir didikas kiek besi- 
stengdamas didino savo jurisdikciją, norėjo įsigyti imunitetą. 

Kaip savo valdininkus Karolius darė beneficiarijais, taip vys- 
kupus bei abatus (tam tikra prasme ir valdininkus) — imunis- 
tais. Imunitetas nereiškė, kad karaliaus vietininkas grafas nu- 
stojo buvęs imunisto žmonių valdytojas ir teisėjas. Grafas nebe- 
galėjo tik valdyti ir teisti jų imunisto žemėse. Tad, pats vykdy- 

damas grafo (karaliaus) įsakymus, imunistas ėmė dalyvauti kiek 
valdyme, tapo, gali sakyt, karaliaus valdininku, bent karaliaus 
valdininko grafo padėjėju. Causae ma jores priklausė, 
kaip ir anksčiau, grafui, ir grafas savo teisme (tik ne imunisto 
žemėj) teisė imunisto žmones, tačiau — imunisto padedamas. 
Tuo būdu susiformavo bendras grafo bei imunisto teismas, itin 
reikalingas ten, kur imunisto žmonės susidurdavo su perso- 
nae publicae. Kadangi dvasininkui negražu buvo bausti 
žmonės mirtimi, tai jam, šiame teisme ir išviso, atstovavo jo įga- 
liotinis, advocatus. Karolingai ir nutarė pagaliau padaryti 
šitą advokatą savo valdininku, suteikė jam (ne pačiam imuni- 
stui) aukščiausios jurisdikcijos teisę, bannumą (Blutban n); 
tuo visai išvadavo imunisto žemę iš grafo valdžios. Deja, savo 
valdžios tuo jie nepadidino, nes advokatai (vokiškai — Vogt, 
prancūziškai — avouč; vyskupo advocatus vadinos 
vicedominus, iš kur — vidame) virto imunistų dva- 
sininkų vasalais. 

Kiekvienos bažnyčios, kiekvieno vienuolyno, kiekvieno di- 
diko žemės susidėdavo iš daugelio didesnių dvarų (kur dažniau- 
siai buvo įsiterpusių ir kitų savininkų žemių), iš pakrikusių po 
kraštą atskirų sklypelių ir net iš rėžių, vingiuojančių įvairių kai- 
mų laukais. Tad faktiškai imuniteto teritorija negalėjo sutapti 
su imunisto savastimi. Kartais ji sutapdavo su didesniu bei 
reliatyviai tolydiniu žemių kompleksu; kartais imunistas įtrauk- 
davo į savo imuniteto sferą kitų savininkų žemes; valdė ir teisė 
juos ne kaipo savo imuniteto žemės savininkas, bet kaipo kara- 
liaus valdininkas. Ir čia valdininko teisės gražiai padėdavo 
jam prisisavinti valstybės ir kitų savininkų žemes. 

Natūrali kiekvieno stambaus dvarininko tendencija buvo 
padaryti savo žemės tolydinės ir kiek galima daugiau jų pri- 
griebti. Daugelį žmonių magino galiūno priegloba, ir jie mielai 
atiduodavo jam savo sklypelį ir patys pasiduodavo; kitus jisai 
priversdavo. Gavęs kaime vieną kokią dubą (kaimiečio lūšną 
bei sklypelį ar rėžius), greit tapdavo jis visos kaimo žemės savi- 
ninku arba bent pasidalindavo šitą žemę su kitais dvarininkais. 
Tuo tarpu, kai Karolingų žemės fondas vis mažėjo, diduomenė 
plėtė savo valdžią ir savastį. Daug žemių prisirinko bažnyčios 
ir vienuolynai, nes kanonai draudė Bažnyčiai pardavinėti arba 

dovanoti kam savo žemes; bę to, ne tik karaliai, bet ir šiaip žmo- 
nės pridovanodavo jai savo žemių. 
Saint Riguier vienuolynas turėjo 20 vilų; Saint 


Rėmi vienuolynas (Reims mieste) — 24 fisci (vadi- 
nasi, sklypų, arba mansų, kompleksus), išviso — 693 man- 
sus; Saint-Vandrille — 1727 mansus, kuriuose gyveno 


10.000 žmonių, o TX amžiuje — net 4.824 mansus. Luxeuil 
vienuolynas (teipaja IX amžiuje) turėjo 15.000 mansų, o Šv. 
Martyno vienuolyno žemę dirbo 20.000 vadinamųjų servų 
(žodį servus versti „vergu“ būtų anachronizmas; tais laikais 
servus reiškė jau baudžiauninką, lažininką). 

Abato Irminono laikais (800—826 m.) buvo surašytas 
jo valdomojo St. Germain-des-Prės vienuolyno (ties 
Paryžium, dabar pačiame Paryžiuje) žemių kadastras. Teturime 
tik L4 šio poliptycho (polyptychum reiškė didelį 
pergamento ritinį), bet, norint įsivaizduoti vienuolyno ūkis, ir 
to gana. — Apskritai imant, nuo Cambrai iki Bourges 
ir nuo Alencon iki Nogent-sur-Seine buvo pilna 
vienuolyno žemių.  Aprašytuose 36.613 hektar. buvo 25 fisci, 
1.646 mansai, o dirbo 10.282 žmonės (8 laisvos šeimos, 2.000 ko- 
lonų ir 859 litų bei servų šeimos). Iš visų tų žmonių vienuoly- 
nas kasmet pamelždavo maždaug 1.000.000 litų pinigais, javais, 
galvijais, vynu, aliejum, drobe ir įvairiais kitais daiktais. Be to, 
kuone pusė žemės (13.352 ha) buvo miškų. 

Kova su giria, tai didžiausias kultūrinis stambiųjų žemės 
savininkų, visų pirma Bažnyčios, darbas bei nuopelnas. Nei 
valstiečiai, nei išviso smulkieji žemės savininkai negalėjo vieni 
iškirsti miško, išrauti kelmų, apdirbti plėšimo. Padėjo jiems 
dvarininkai: duodavo reikalingų padargų, kurį laiką neimdavo 
mokesčių. Kiekvienas naujas vienuolynas rados žemdirbystės 
centras. Vienuoliai patys dirbdavo žemę ir organizuodavo savo 
žmonių darbą; tankias neįžengiamas girias puria žemele pa- 
versdavo. . 


IV 
Karolingų Renesansas 

Socialinė bei ekonominė, net politinė Europos evoliucija ne- 
sutiko su didingu Karoliaus sumanymu. Kad ir sulydė Europos 
tautas ir jos kultūrą, milžiniškoji imperija, žemiškoji Dievo ka- 
ralystė, ilgam neįvykdoma buvo ir nevyko. Steigė ją naujoji 
Frankų dinastija, kilusi iš Merovingų Francijos diduomenės, ir 
stengėsi formuluoti patrijotiškai politinius šio vadovaujančio vi- 
suomenės sluoksnio norus. Bet tuos norus formuluo- 
dama naujoji dinastija, ypačiai pats Karolius, jieškojo principų 
bei formų senojoj Romėnų imperijoj ir pusiau dar romėniškoj 
Bažnyčioj. Atrodė, kad tai būtinai reikalinga, nes kitos tinkamos 
tradicijos nebuvo; bet tai atskyrė dinastiją ir visą vadovaujantį 
imperijos sluoksnį nuo tautos gyvenimo, vertė nebe formuluoti 
neaiškių tautos idealų, bet keisti juos kitais, svetimais, žodžiu — 
nutautino vadovaujantį sluoksnį. Kultūrinis Karoliaus idealas 
rados ne tik persunkus įvykdyti: jis buvo svetimas tautai, nesu- 
prantamas ir nepageidaujamas. Vadinamasis „Karolingų 
Renesansas“ ne kas kita, kaip nutautėjančios šviesuome- 
nės darbas. Šis Renesansas galėjo būti, nes pati — jo idealų įk- 
vėpta — valdžia atrodė reikalinga. Be to, ir svetimus idealus 
vykdydama, valdžia sprendė daug konkrečių, visiems supranta- 
mų ir būtinai reikalingų uždavinių. Juk, apskritai imant, nėra 
tokios ideologijos, kuri nebūtų šiaip ar taip supainiota su kon- 
krečiu gyvenimu ir jo reikmenimis. 

Karolingų kultūra daro didelį įspūdį. „Imperatorius liepė 
pontifikams ir tėvams, kurie turėjo ypačiai tuo rūpintis, atstatyti 
šventuosius trobesius, ir, savo vietininkų padedamas, žiūrėdavo, 
kad jo įsakymai pildomi būtų.“  Krikščioniškam valdovui rūpėjo 

visų pirma, kad bažnyčios gražios būtų. Daugiausia padėdavo 
jam čia garsusis tų laikų literatas ir didelis romėnų architekto- 
riaus Vitruvijaus raštų žinovas Einhardas. Visur imta sta- 
tyti ir atstatinėti bažnyčios: klestėjo architektūra. Paprastasis 
merovingiškas stilius nebepatiko. Ne veltui kariavo Frankai 
Italijoj, — susipažino ten su puikiomis bizantijiečių statytomis 
bažnyčiomis ir su įspūdingais senųjų romėnų pastatais. Daug 
romėnų helenistinio meno pastatų bei griuvėsių buvo ir pačioj 
Frankų karalystėj. Norėdami, bet negalėdami aplenkti romėnų 
architektorių, frankai paprastai plėšė romėnų trobesius ir dėjo jų 
kolonas, frizus, kapiteles bei statulas naujosioms savo bažny- 
čioms. Imitavo jie kilniąja bizantijiečių architektūrą. ,Stebuk- 
lingoji ir visų puikiausioji“ Aacheno capella, kuri ir dabar 
tebėra centralinė Aacheno katedros dalis, tai ravenniečių St. 
Vitale bažnyčios kopija, kaip ir vyskupo Theodulfo 
įsteigtoji Germigny-les-Prės bažnytėlė.  Bizantijie- 
čiais sekdami, puošdavo frankai savo bažnyčias mozaika ir — 
daug pigiau apseidavo — freskomis. 

Frankų architektūra visai neoriginali, išskyrus, gal, vienuo- 
lynus, nes čia pats gyvenimas reikalavo naujų planų.  Neorigi- 
nalūs buvo ir imperatoriaus rūmai. Aacheno rūmai vaizdavo, 
rodos, Theuderiko Didžiojo rūmus Ravennoj; Karolius net pasi- 
statė ties savo „palatiumu“ iš Ravennos parvežtą Ostrogotų 
konungo statulą. Bet frankai negalėjo taip statyti, kaip bizanti- 
jiečiai: netikę architektoriai buvo. Antra vertus, su bizantiškais 
ir romėniškais motyvais susikryžiavo merovingiško ir germaniš- 
ko meno motyvai. Daugiau buvo jų kituose menuose; jeigu 
dramblio ilties raižytojai imitavo kiek begalėdami bizantijie- 
čius, tai juvelirai imdavo savo darbams ir germaniškų motyvų. 

Airių ir anglosaksų kaligrafija turėjo didelės įtakos fran- 
kiškajai. O tais laikais kaligrafija buvo svarbi meno sritis (tad 
nereikia stebėtis, kad pats Karolius taip ir nepramoko „rašyti“). 
— Neaiškių ir negražiai rašomų merovingiškų rankraščių vietoj 
atsirado tikrai meniškų manuskriptų, puikiomis  miniatiūromis 
išdabintų. Gražiausias čia yra airiškas fantastiškus gyvulius 
vaizduojąs ornamentas, bet visa miniatiūrų tapyba toli gražu ne- 
realistiška ir visai nenacionali: germaniški ir airiški motyvai ko- 
voja su romėniškais bei bizantiškais, net su aziškais, ir tapyto- 
jas, rodos, nė nesidomi realybe. Imperijoj buvo įsteigtos 8 ka- 

ligrafijos (tad ir miniatiūrų tapybos) mokyklos (garsiausioji 
Tours mieste, be to, St. Denis, Reims, Metz ir 
Ličėge). Nenuostabu. — Karolingų Renesanso pirmiausia 
mokslo ir literatūros atgimimo būta. 


29 


Septintame amžiuje dvasinė Francijos kultūra nususo. Ne 
visur dėlto išnyko vyskupų bei vienuolynų mokyklos, o Pippino 
laikais jų ir daugiau atsirado. Švietimo darbu ypačiai rūpinosi 
misijonieriai airiai bei anglosaksai; ir pragarsėjo savo mokyklo- 
mis Villibrordo, Pirmino, Bonifacijaus ir jų 
mokinių įsteigtieji vienuolynai. St. Gallen ir Fulda ėmė 
vytis senąją Tours vienuolyno mokyklą. Mokyklų įkurta net 
kai kuriuose moterų vienuolynuose. Visų tų mokyklų programų 
ne didžiausių būta: temokyta Šv. Rašto, dogmatikos elementų, 
Bažnyčios giesmių ir giedoti (musica). Bet ir čia negalima 
buvo išsiversti be gramatikos ir lotynų rašytojų, o airiai bei ang- 
losaksai skiepijo ir grynąjį mokslo bei literatūros interesą. Mo- 
kėsi tose mokyklose ir žmonių vaikai; ne vienas Karolingų Rene- 
sanso atstovas čia apsišvietė. Be to, jau Karoliaus Martello ir 
Pippino laikais karalaičiai (ir pats Karolius Didysis) ir tūlų didi- 
kų sūnūs ėjo mokslus rūmų (palatium) mokykloj — inter 
tirocinia palatii liberalibus mancipati stu- 
diis. Pippino prašomas, popiežius Povilas I nusiuntė šiai 
mokyklai keletą knygų: antiphonale et responsale, 
insimul artem grammaticam, Aristo(te)lis, 
Dionisii Ariopagitis, geometricam, ortho- 
grafiam, grammaticam omnes Greco elo- 
guio scriptas. Tai, žinoma, nereiškė dar, kad daug kas 
mokėjo graikiškai. 

Pats Karolius buvo reliatyviai mokytas žmogus: gražiai kal- 
bėjo frankiškai ir lotyniškai, grabaliojo ir graikiškai, labai mėgo 
giedoti Bažnyčioj. Nenustojo mokytis ir imperatorium būda- 
mas: studijavo retoriką, dialektiką (mūsiškai — logiką) ir astro- 
nomiją. Didžiai vertino mokslą ir gyvai juo domėjosi, viską no- 
rėjo žinoti: kaip galima išaiškinti saulės užtemimas, kaip atsira- 
do Evangelijoj netikrų citatų (pav. Mor k. I, 2), ką reiškia kuris 
mėgiamiausio Karoliaus rašytojo Augustino tekstas. Ir Ka- 

rolius visuomet reikalavo tikslių bei aiškių atsakymų, nemėgo, 
kai aiškino jam klausimą allegorice aut figurate, Jo 
protas buvo truputį racionalistiško pobūdžio: sveikas ir praktiš- 
kas. Imperatorius stengėsi panaudoti mokslą praktikos refka- 
lams, pirmiausia — Bažnyčios naudai. 


Pirmu savo kapitularijumi (769 arba 770 m.) Karolius už- 
draudė jau nemokytiems kunigams eiti savo pareigas, kol neiš- 
moks, ko būtinai reikia. Negalįs gi pamokslų sakyti, kas pats ne- 
suprantąs Dievo Įstatymo. Skaitydamas vienuolių ir abatų laiš- 
kus, pastebėjo Karolius, kad norai jų geri, bet kalba šlubuoja. 
„Todėl“, rašo jis Fuldos abatui, ,pabugome mes, kad permažai 
supranta žmonės Šv. Raštą, nes nemoka jie gerai rašyti. Vi- 
siems gerai žinoma, kad pavojingos yra žodžių klaidos, o pras- 
mės klaidos dar pavojingesnės. Todėl prašome jus ne tik nieku 
nelaikyti literatūros darbo, bet, kiek galima, ugdyti jį, romiai, 
kaip pačiam Dievui patinka. Tuo būdu lengviau ir tikriau ga- 
lėsite suprasti Šv. Rašto paslaptis... Kas nori džiaugtis mūsų 
malone, teneužmirštie nusiųsti šio laiško kopijos visiems, kaip ir 
tu, vyskupams ir visiems vienuolynams.“ 


Aišku, kad Karolius jieškojo sau padėjėjų. Deja, iš Frankų 
nedaug jų bebuvo: Adalhardas, Angilbertas, Einhardas. Karo- 
liaus brolėnas ir Corbie vienuolyno abatas Adalhardas, 
tai pirmiausia politikos ir praktikos Žmogus, nepalankus ir pa- 
purška: jo mokinys nėra matęs baisesnio daikto, kaip žibančios jo 
akys. Adalhardas turėjo savų politinių nuomonių ir ne kartą gin- 
čydavosi su Karolium, o su Liudviku ir visai susibarė. Bet Karo- 
lius vertino savo brolėno praktiškumą ir jo žinių gausumą. ,„Gel- 
tonplaukiu Homeru“ vadino mokyti Karoliaus draugai kitą abatą 
ir didiką — Angilbertą, kuriam imperatoriaus duktė pa- 
gimdė du gražius sūnelius. Jis toja buvo politikas, bet skyrėsi 
nuo rūsčiojo Adalhardo linksmu savo būdu ir interesų įvairumų: 
domėjosi ir literatūra — poetas buvo —, ir architektūra, ir dra. 
mos menu. 


Visi mylėjo, iš meilės šorys ir pajuokdavo Einhardą, 
Fuldos vienuolyno auklėtinį  Vadino jį žmogiuku; homun- 
cio; jis tokio žemo stogo ir toks gyvas buvo, kad primindavo 
Theodulfui darbščiąją skruzdėlę. Bet — mažuose namuose gy- 
venąs didis šeimininkas, didžioji dvasia. Jis rūpinąsis ir knygo- 

mis, ir didžiuliais savo arba kitų statomais trobesiais, ir tuo, kaip 
nuveikti literatūrinis savo priešas Skotas. 


Nardulus huc illuc discurrat perpete gressu, 
Ut formica tuus pes redit itgue freguens. 

Cuius parva domus habitatur ab hospite magno, 
Res magna et parvi pectoris antra colit. 

Et nunc ille libros, operosas nunc ferat et res 
Spiculague ad Scotti nunc paret apta necėm. 


Tas žmogiukas buvo didžiai žiningas, tikrai universalus 
žmogus, be to, — ir geros širdies, bonitate vigens. Vi- 
suomet sirgo kitų reikalais: čia stengėsi išrūpinti vyskupystę 
kunigijos kandidatui arba šelpė paramos reikalingą kunigą, čia 
palaikė bedarbį tapytoją arba užtarė valstietį prieš jo šeiminin- 
ką, čia globojo įsimylėjusį ir norintį vesti jaunikį. Bet gerašir- 
diškumas netrukdė Einhardui nei gerai šeimininkauti, nei pa- 
dėdinėti Karoliui politiniais savo patarimais. Variarum 
artium doctor peritissimus, buvo jis — architek- 
torius, tapytojas, literatas, gal, net teologas (kad ir pasaulinin- 
kas); tačiau viską gražiai suderindavo. Mat, gyvendamas, dirb- 
damas ir rašydamas težiūrėjo jis vieno dalyko — tvarkos ir der- 
mės. Karoliaus biografija (Vita Caroli Magni) rašant, 
turinio ir formos atžvilgiu pasisekė jam sukurti vienalytis vei- 
kalas, tais laikais — vienintelis; nors rašydamas jį, teperdirbo 
jo oficialų metraštį (vadinamuosius Annales Einhardi) 
ir tiek įsikandęs imitavo Svetonijų, kad dažnai stačiai kartojo 
jo sakinius. Bet tokia jau buvo tada literatų mada. Architek- 
tūros srity mėgo Einhardas, kaip ir daugelis neužaugų, didžius 
įspūdingus pastatus. Vėliau laikomas jis buvo Aacheno baž- 
nyčios statytoju. 

Visų tų frankų literatų (prie jų gali pridėti ir Triero vys- 
kupą Amalarą, teologą bei poetą), žinoma, neužteko su- 
manytajam Karoliaus darbui atlikt. Be to, kaipgi galėjo jie 
dirbti ir augti nebendraudami su kitais kultūringais žmonėmis? 
— Karolius jieškojo padėjėjų, kur tik begalima buvo, — viliodavo 
svetimšalius. Tai visai natūralu, nes tų laikų kultūra buvo in- 
ternacionali, lotyniška. Tiesa, Karolius ir Adalhardas pasižy- 
mėjo savo frankiška iškalba; Karolius mėgo savo tautos poeziją, 

liepė rinkti germanų dainas ir parašyti germanų kalbos grama- 
tiką. Tačiau niekas nė įsivaizduot negalėjo, kad galima apseiti 
be senųjų rašytojų ir be lotynų kalbos, kurios visų pirma pri- 
valėjo ir Bažnyčia. Tad kultūrinis renesansas reiškė, kad ro- 
mėnų helenistinė kultūra atgijo ir kad stelbė ji germaniškos bei 
romaniškos kultūros diegus. Renesansas atitraukdavo švie- 
suomenę nuo tautos, nutautindavo vadovaujantį valstybei 
sluoksnį. Žinoma, ir norėdamas Karolius kitaip elgtis negalėjo, 
nes minėtieji diegai peropūs buvo. 

Su mokslininkais bei literatais susidėjo Karolius Ttalijoj, ir 
keli iš jų pasidarė jo padėjėjai ir dvariškiai. Kiek laiko gyveno 
Karoliaus dvare teologas ir kalbos žinovas Paulinas, vėliau 
buvo jis Akvilėjos patriarchas. Kitas teologas ir kalbininkas 
(— Italijoj tebebuvo dar gramatikininkų mokyklos), Petras 
iš Pisos tapo Francijoj rūmų mokyklos mokytoju; karštas 
longobardų nepriklausomybės gynėjas Fardulfas, greičiau 
architektorius ir kritikas, negu poetas, — St. Denis vienuo- 
lyno abatu. Bet žymiausias longobardų literatas buvo, be abe- 
jonės, Povilas Diakonas, gyvenęs Karoliaus dvare 782— 
786 m. Kilnios Friulo šeimos atžala, pragarsėjo jis savo žinio- 
mis — mokėjo mažumą net graikiškai — Longobarduose: pir- 
ma karaliaus Ratchio, paskui Benevento duko dvare. Čia 
apie patį duką ir jo žmoną Adelpergą spietėsi gražus lite- 
ratų būrelis; domėtasi gamtomoksliu, poezija, istorija, teologija, 
kurią tyrinėti patardinėjo Povilui ir karalius Ratchis.  Adel- 
pergos prašomas parašė Povilas ir pirmąjį savo veikalą — ,„Ro- 
mėnų istoriją“. Bet, Karoliui užkariavus Longobardiją, 
ėmė Povilas jaustis e x ul, tremtinis, esąs; gal, tada ir tapo vie- 
nuoliu benediktinu. Argi ne vienuolynas vienintelė tremtinio 
tėvynė? Longobardijos pražūtį apverkdamas, gyveno Povilas 
Monte Cassino vienuolyne, studijavo, rašė šv. Griga- 
liaus Didžiojo biografiją, rankiojo medžiagą savo „L o n- 
gobardų istorijai“, kol brolio maištininko nelaimė pri- 
vertė vienuolį literatą šauktis Karoliaus malonės. Tuo būdu ir 
atsidūrė kuriam laikui Francijoj. Karolius didžiai vertino gar- 
sųjį mokslininką, labiau, gal, — žmogų. 

Svetimšalis, ispanas, arba „gotas“, buvo ir talentingiausias 
Karolingų Renesanso poetas Theodulfas, kurį Karolius 
paskyrė Orlėans miesto vyskupu. Kad ir kovota su musli- 

mais, Ispanijoj neužgeso mokslas; ispanai galėjo pasididžiuoti 
savo mokslininko enciklopedisto Sevillos (Seviljos) vysku- 
po Izidoriaus (Isidorus Hispalensis, numirė 636 m.) 
veikalais. Šie veikalai, ypač 20 Etimologijų, arba Ori- 
gines, knygų (kompiliatyviai ir vaikiškai sudarytas įvairių 
žinių rinkinys), tai, kaip ir Boethijaus, Kassiodorijaus bei Mar- 
tiano Kapellos (V amž.) raštai, pirmosios Viduramžių pusės 
enciklopedija. Ar šiaip, ar taip, bet Theodulfas buvo ne ma- 
žesnis mokslininkas už patį Alkviną. Pats Theodulfas gerai ži- 
nojo, ko jis vertas, ir nesigailėdamas pajuokdavo dvariškius 
poetus; vadino juos papūgomis, gegutėmis, šarkomis, varnomis, 
povais. Taip jie, poetai, čirškią, kad visos gulbės baidąsi, o 
gerieji čiulbuonėliai nutylą. Be abejo, Alkvinas esąs visų ger- 
biamas mokytojas; tik perdaug eilėraščių jis rašąs ir tiek ver- 
tinąs kiekvieną savo laiškelį, kad patardinėjąs skaitytojui net at- 
mintinai jį išmokti ir kitiems parodyti. šį pedagogą visur lydį jo 
mokiniai, o pats jis visuomet savo ir jų vardu kalbąs. Štai sė- 
dįs ant stalo karalius, skipetrą laikąs ir viską valdąs — taikos 
keliu visiems didžiules porcijas valgio dalinąs. Tačiau Theodul- 
fas domėjosi ir rimtesniais dalykais, pagrindiniais tikėjimo 
klausimais: guae mirari omnes, noscere nemo 
valet. Stebėjosi jis begaline Kristaus meile, almus amor; 
galvojo apie įsikūnijusio Dievo paslaptį ir apie Kristaus malo- 
nę; be jos nėsą gerų darbų; priskirianti ji dėlto šiuos darbus 
Žmogui. 


Tanta dei bonitas fragiles nos instruit, ornat, 
Ut sua propriis nostra gerat merita, 

Et sine gua bona nulla fiunt, guaegue efficit eius 
Gratia, sint nostris adnumeranda bonis. 


Pripažino Theodulfas, kad Dievo paslaptys neįkandamos pro- 
tui; tačiau racionalistiškai neigė net Bažnyčios papročius, kai 
prieštaravo jie, jo nuomone, sveikam protui. Visi Karoliaus 
teologai, kaip ir jis pats, truputėlį racionalistai buvo. Mėgo ir 
suprato Theodulfas gamtos grožį ir meną: puikią bažnytėlę 
pastatė Germigny miestely; bet neblogiau suprato ir prak- 
tišką gyvenimą, kritikavo jį ir stengėsi reformuoti. Aiškiai 
matė, ko trūko šiam gyvenimui ir kokie dideli pavojai grėsė 
imperijai bei kultūrai. Tad kartais atrodė jam, kad ateina jau 

paskutinioji. Rašydamas, ir jis imitavo lotynus; betgi jo poezi- 
joj yra daug originalių bruožų ir tikro temperamento. 

Daugumas svetimšalių literatų bei mokslininkų buvo an- 
glosaksai. Įžymiausią iš jų, Alkviną išauklėjo Y or k mies- 
to vienuolynas, kur mokytojavo paties Bedos Gerbiamo- 
jo mokiniai. Vėliau, 768—780 m., vyriausias šios mokyklos 
mokytojas ir bibliotekarius buvo ir Alkvinas. Susipažinęs su 
juo Italijoj, Karolius pasikvietė šį didįjį mokslininką Francijon. 
„Kaip smagu buvo“, rašė Alkvinas vienam savo mokiniui, „kai 
ramiai sėdėjome prie lentynų, kurios džiugina išminčių, tarp kny- 
gų, prie gerbiamųjų šv. tėvų žodžių. Nieko mums tada netrū- 
ko, ko tik reikia dievobaimingam gyvenimui ir trokštančiam 
išminties.“ Tikrai — Alkvino būta tikro abstrakčių mokslų 
žmogaus, nenorėjusio gyventi pasauly ir bendrauti su žmonė- 
mis. Jo pasaulis — mokslas ir literatūra; jo žmonės — moki- 
niai. Ir Francijoj tik dėl to, gal būt, gyveno, kad Karolius, 
dvariškiai, vėliau Tours vienuolyno vienuoliai, visi buvo jo 
mokiniai. 

Alkvinas daug žinojo; studijavo gramatiką, retoriką, dia- 
lektiką, metriką (prosodiją), teisę, gamtomokslį, nebekalbant 
apie tikėjimo dalykus; perskaitė vakarų teologų, be to, Vergi- 
lijaus, Statijaus, Lukano ir Horatijaus veikalus; suėjo į pažines 
su krikščioniškais poetais: Prudentijum, Prosperu Akvitanie- 
čiu, Venantijum Fortunatu ir kitais. Uostęs buvo ir enciklope- 
diškus Martiano Kapellos, Kassiodorijaus bei Izidoriaus Sevi- 
liečio veikalus, filosofiškas Boethijaus knygas. Visi laikė 
Alkviną geriausiu Šv. Rašto žinovu ir didžiausiu teologijos 
autoritetu. Bet teologiškieji jo paties raštai, tai neoriginali 
Bažnyčios tėvų, ypačiai Šv. Augustino, nuomonių kompiliacija 
ir moralinio pobūdžio pamokslai. Savų minčių Alkvinas netu- 
rėjo; mėgo smulkiai ir pedantiškai atpasakoti ką buvo išmokęs 
ir išskaitęs. Dėl to, žinoma, ir buvo toks didelis pedagogas. 

Mokydamas Alkvinas dėstė medžiagą metodiškai. Tik 
įkalęs mokiniams pagrindines mokslo sąvokas, pasakojo ir 
smulkmenas.  Nebijojo ir kartoti, tačiau ne tiktai duodavo ži- 
nių, bet stengėsi ugdyti ir mokinių sąmojį. Alkvinas mėgo „so- 
kratišką“ metodą, kaip ir visi anglosaksai; rašė net vadovėlius 
dialogo forma. Tiesa, visi tie klausimai-atsakymai tėra anglo- 
saksų mėgiamos ir pedantiškai formuluotos mįslės — vargšas 

Sokratas: — dažniausiai trumpi eilėraščiai. Nemanau, kad 
daug žinių davusios būtų mokiniui tokios definicijos, kaip — 
„istorijos sargyba“ (— rašyba), „orą plakąs botagas“ (=—lie- 
žuvis), „gyvybės sargyba“ (=oras), „laimingųjų džiaugsmas, 
nelaimingųjų liūdesys, mirties lūkestis“ (= gyvenimas) ir t. t. 
Bet mokytojas čia vaikiškai gėrėjosi dieviškąja pasaulio tvarka, 
o mokiniui smagu buvo spėlioti. Abiejų vaikų būta: mokytojo 
psichologija nedaug kuo tesiskyrė nuo mokinio psichologijos; 
tai ir sudarė tikrai pedagogišką atmosferą. 

Kuone visi tų laikų inteligentai galima laikyti mokiniais ir, 
tam tikra prasme, vaikais. Mokytojai vaikiškai elgėsi, mokiniai 
mokytojavo. Todėl literatūra ir buvo imitacija, o šitokie pe- 
dantai, kaip Alkvinas, kūrė eilėraščius; todėl Alkvinas ir rados 
tipiškiausias Karolingų Renesanso atstovas. Jis buvo paties 
Karoliaus, imperatoriaus sūnų bei dukterų, viso dvaro mokyto- 
jas, praeceptor. Dvariškiai literatai susibūrė į laisvą mo- 
kyklą, vadinamąją „Dvaro Akademiją“, Academia Pala- 
tina. Ir ši „Akademija“ truputį vaikiška buvo. Taip antai, 
anglosaksais sekdami josios nariai vadina vienas kitą senųjų ra- 
šytojų arba bibliškaisiais vardais: Karolių — Dovydu, Alkviną 
— Horatijum, Angilbertą — Homeru, Adalhardą — Augustinu 
ir t. t. Bet „akademikai“ ne tik tokių pramogėlių tejieškojo; — 
skaitydavo ir svarstydavo savo kūrinius, tyrinėdavo ir tokius 
svarbius klausimus, kaip metafizinę būties problemą. — Ar nie- 
kas (nihil) ir tamsybė (tenebrae) reikią laikyti kuo? ar 
jie tikrai egzistuoją? ar jų visai nėsą? "Tai problemai išspręs- 
ti Fridugisas parašė net ištisą traktatą. Jo nuomone, nie- 
kas esąs kažkas, ir tamsybė tikrai egzistuojanti, ji ne tik švie- 
sos trūkumas. "Tačiau svarbiausia yra tai, kad Akademija su- 
koncentravo visą švietimo darbą ir akademikai (daugumas jų 
buvo arba tapo vyskupais arba abatais) padėjo Karoliui orga- 
nizuoti švietimą visame krašte. 

„Tebūnie“, rašė Karolius vienam savo kapitularijuj, „vai- 
kų mokyklos. Kiekvienam vienuolyne ir kiekvienoj vyskupys- 
tėj tebūnie mokoma psalmių, gaidų, giedoti, skaičiuoti ir gra- 
matikos.“ Angilbertas įsteigė St. Riguier vienuolyno mo- 
kyklą, Adalhardas — Corbie vienuolyno mokyklą, šv. Bene- 
dikto vienuolynų reformatorius Benediktas iš Anias 
nės — Anianės mokyklą, Lyon miesto vyskupas Leidra- 

das — Lyono vyskupystės mokyklą ir t. t. Theodulfas kontro- 
liavo, kiek mokslinga jo kunigija, įsakinėjo kunigams steigti mo- 
kyklas miesteliuose ir vilose, draudė imti už mokslą mokesčius; 
didesniuose miestuose įsteigė keturias aukštesnes mokyklas. 
Pats Alkvinas 796 m. išėjo iš Karoliaus dvaro ir įsikūrė skirtame 
jam Šv. Martyno vienuolyne, Tours mieste; savo triūsu pa- 
darė šio vienuolyno mokyklą Francijos Yorku. Atgijo, žinoma, 
ir esančios jau mokyklos — Fuldos, St. Gallen vienuo- 
lyno, Utrechto miesto ir kitos. 

Tuo būdu daug pridygo mokyklų ir bibliotekų; sušvito 
nauji kultūros žiburiai, ir pati dvasinė kultūra ėmė decentrali- 
zuotis. O šis decentralizavimasis turėjo didelės reikšmės ne tik 
dėl to, kad kultūra greičiau plito ir giliau skverbėsi į visuomenę. 
— Imperatoriaus dvaras nustojo vadovavęs kultūrai jau Liudvi- 
ko laikais; tik apie Karoliaus Didžiojo anūką Karolių Plikąjį 
vėl ėmė spiestis mokslininkai ir literatai. Čia ir padėjo kultū- 
rai plisti bei augti josios decentralizavimas ir naujoji Karoliaus 
humanistų išauklėtoji mokslininkų, teologų ir literatų karta. 
Pirmasis Vokietijos teologas Rabanas (Hraban) Mau- 
ras buvo paties Alkvino mokinys ir pribrendo Tours vienuo- 
lyno mokykloj. 

Švietėjams rūpėjo pirmiausia religinis švietimas ir Bažny- 
čios uždaviniai. Tad nenuostabu, kad tiek prirašyta tais laikais 
Evangelijos komentarų ir pamokslinių knygų, arba „homiliariu- 
mų“. Be to, daug rūpintasi Šv. Rašto ir maldaknygių teksto 
taisyklingumu. Alkvinas pataisė Biblijos (Šv. Jeronimo verti- 
mo, arba „Vulgatos“) tekstą. Žmonėms pamokyti aprašomi 
buvo „šventųjų gyvenimai“ (vitae sanctorum), taip 
antai, Alkvino „Šv. Villibrordo gyvenimas“, arba stilistiškai 
perdirbamos Merovingų laikais parašytos šventųjų biografijos. 
Tyrinėjama buvo ir teologiškieji klausimai; tik kuone visi teo- 
logiškieji veikalai virto arba citatų rinkiniu, arba moralinio 
charakterio raštais; nes tikrai teologiškų interesų, gali sakyt, 
nė nebuvo. Teologija susidomėjo mokslininkai tik vėliau; O 
paties Karoliaus laikais kilusias telogijos problemas motyvavo 
ne teologiškas švietėjų interesas, bet išorės aplinkybės (a do p- 

tianizmas) ir jaunosios Frankų Bažnyčios puikybė (ginčai 
su graikais). 

Nesakau, kad Karolingų Renesanso veikėjai nereligingi 
buvo. Priešingai, tikėjimą laikė jie svarbiausiu dalyku. Bet 
tikėjimas nesutampa su teologija, kuri privalo specifiškos (moks- 
liškos arba mistiškos) nuotaikos. Renesanso veikėjai buvo ki- 
tos linkmės mokslininkai; aš tyčia pavadinau juos švietėjais. 
Nes kad ir religingi buvo, nejautė jie jokio principinio skirtumo 
tarp mokslo ir teologijos; lengvai sydino krikščionišką savo ti- 
kėjimą su gyviausiais pasaulininko mokslininko interesais, ir į 
tikėjimo klausimus žiūrėjo taip pat, kaip į mokslo arba litera- 
tūros. 

Krikščionys rašytojai niekuomet neapseidavo be stabmel- 
džių filosofijos, mokslo, literatūros, ir negalėjo apseiti; bet iš 
pradžių bodėjosi ir bijojo stabmeldiškumo, gėdinosi stiliaus 
barškalų ir nereikalingų žinių.  Asketizmo idėja vertė niekinti 
visa, kas vilioja, kas žmonių mylima bei mėgiama; ir Dievo ka- 
ralystės bei Šėtono karalystės antitezė konkretėjo virsdama ki- 
ta — krikščioniškosios ir stabmeldžių kultūros antiteze. Gal, 
vieni airiai bei anglosaksai teapderindavo kiek tas priešybes. 
Tačiau Karolingų imperija tiek susijusi buvo su Bažnyčia, kad 
nebebuvo vietos nei asketizmui, nei antitezei.  Antitezė virto 
politine: reiškėsi kova su stabmeldžiais arba eretikais, krikš- 
čioniškosios imperijos priešais. Asketizmo švietėjų  pasaulė- 
žiūroj nė pėdsako nebeliko. Vyskupai ir abatai ėmė sakyti, kad 
žmonių išganymas nepriklausąs to, ar žmogus vienuolis, ar ne. 
Krikščioniškos imperijos, bažnytinės valstybės arba valstybinės 
Bažnyčios, Valstybės-Bažnyčios, idėją ir faktą atitiko tam tik- 
ra kultūringų žmonių, švietėjų, nuotaika ir ideologija. 


Nesvyruodami ir nesisielodami domėjosi švietėjai stabmel- 
džių filosofija (nors patys menki filosofai tebuvo), istorija ir li- 
teratūra; mėgzdžiojo senuosius poetus: iš jų žodelių ir eilučių 
kurdavo naujas epitafijas, dedikacijas, eklogas, net epines poe- 
mas. Kaip ir V amžiaus literatai, jie didžiai vertino epistologra- 
fiją, žodžiu, įsikerėjo jie vėlybesnės imperijos literatūroj bei gy- 
venime, kaip V amžiaus didikai — Romėnų praeity. Negyva 
buvo švietėjų literatūra, vaikiškai nayvi imitacija; nenacionali: 
nei germaniška, nei romaniška, bet — romėniška. 

Tiesa, be senųjų metraščių (,„trumpųjų“, arba „mažųjų anna- 
lų“) atsirado didesnių istorinių veikalų. Tai buvo Karoliaus 
Martello laikais pradėtas „Fredegarijaus Chronikos“ 
tęsinys (Continuatio Fredegarii), vadinamieji „Ka- 
raliaus Annalai“, o ypačiai Einhardo parašytoji Ka- 
roliaus biografija. Vienas Hibernio exul pa- 
rašė epinę poemą; tėra išlikęs tik josios fragmentas apie Tassi- 
lono sukilimą. Angilbertas savo epu kaip ant šakių iškilojo di- 
džius paties Karoliaus Didžiojo darbus. Ne tik istorinius įvy- 
kius — vieną kitą ir konkretaus gyvenimo bruožą atvaizdavo poe- 
tai, ypačiai Theodulfas. 

Tačiau visa tai tebuvo išimtys: necharakterizavo Karolingų 
literatūros. Tautos pažiūros ir idealai geriau galima būtų tyri- 
nėti iš romaniškos arba germaniškos tautosakos, kad jos būtų 
mums likę. Žinome, kad Karolius liepė užrašinėti dainas ir iš- 
versti „Karaliaus Annalus“; žinome, kad paties Karoliaus, jo 
didvyrių ir Merovingų, ypač Chlotacharo II, žygiai ir didieji dar- 
bai tapo tautos kūrybos tėma. Apie karus su Saksais, Slavais, 
Avarais pasakojama buvo ir vokiškai, ir romaniškai. Kadangi 
germanai nemokėjo lotyniškai, reikėjo versti vokiškai poteriai, 
parašyti net katekizmas (VIII amžiaus galo vadinamasis W eis- 
senburger Catechismus). Vienas Karoliaus moksli- 
ninkas išvertė Izidoriaus Sevilliečio veikalėlį „Prieš žydus“, 
o Fuldos vienuoliai — Tatiano „Evangelijų Harmoni- 
ją“ ir tūlas psalmes. Devintajame amžiuje buvo vokiškai para- 
šytos ir tikros religinės poemos — Heliand, Altsšūksi- 
sche Genesis, Otfriedo Evangelienbuch, 
Muspilli, „Kristus ir samarijietė“. 

Čia, tose poemose, aiškiai vokietėjo krikščionybė ir visa 
Šventoji Istorija, kaip — tais pačiais laikais — ir anglosaksų 
poezijoj (žiūr. I tom. $ 71). Heliand - Kristus, tai galingas 
bei dosnus konungas, nes duodąs žmonėms amžinojo gyvenimo 
džiaugsmus. Kristaus mokiniai — Jo karo draugai. Net pie- 
mens pavirto Saksonijos arklių šėrikais. Autorius nevertino as- 
ketiškų idealų, ir jo Kristus, pamokslus sakydamas, kreipėsi visų 
pirma į savo gimines, savo Sippe, žmonės. Kitos poemos, 
Muspilli autorius aprašė pomirtinį sielos gyvenimą: kaip baisiai 
kovoja dėl jos dangaus pulkai su pragaro galiūnais ir kaip drebė- 
dama laukia vėlė tos kovos galo. Štai pranašas Elijas susikovė su 

Antikristu. Sužeisto pranašo kraujas varva ant Žemės, ir žemė už- 
sidega; liepsnoja žemė, jūros ir dangus; nebėr nė giminių, o vėlė 
vis laukia sprendimo. Baisiai trenkdamas meta dangus žaibus 
— Dievas eina žmonių teisti, ir angelai ties žeme skrajodami ža- 
dina, šaukia numirėlius. ,„Dabar turi ranka kalbėti, galva, kiek- 
vienas kūno narys, net mažasis pirštelis turi pasakyti, ką jis yra 
padaręs bloga...“ Ar tai yra krikščionių Apokalipsis, ar ger- 
manų Edda? 

Ėmė formuotis romaniška ir germaniška literatūra.  Euro- 
pos kultūra ir čia diferencijavosi ir decentralizavosi. Bet Europos 
tautosaka ir tik teprasidėjusi (todėl, kad pačiam religiniam švie- 
timui reikalinga buvo) germaniška, tikrai tautiška literatūra, 
gali sakyt, nė nesantykiavo su „didele“ švietėjų literatūra, Pas- 
taroji juk tebegyveno mirusiam, abstrakčiam Romėnų kultūros 
pasauly. Literatus žavėjo lotynų literatūros forma. Ši forma 
atstovavo turiniui ir skyrė literatus nuo tikrojo, tautiškojo turi- 
nio, kuris ir be to sunkoka buvo perprasti iš visur susirinku- 
siems, visokio plauko žmonėms. 

Taigi, šviesuomenė skyrėsi nuo tautos; deja, nesusijungė tik- 
rai ir su praeitimi, su idejiniu josios gyvenimu. Kaip rodo teo- 
logiškieji tų laikų ginčai, vadinamieji teologai tikrai žinojo se- 
nosios dogmatikos formulas, bet nebesuprato tikrosios jų pras- 
mės ir reikšmės. Tebebuvo teologiškas mokslas, bet nebebuvo 
teologiškos problematikos. 

Kultūrėdama, Frankų Bažnyčia vis labiau jautėsi vadovau- 
janti krikščionybei; ir Karolius atsidėjęs kėlė aikštėn tą savo 
Bažnyčios pirmenybę. Airiai ir anglosaksai pripažino Karolių 
krikščionybės vadu; jis pats norėjo pakelti savo bei Frankų 
bažnytinį autoritetą ir Ispanijoj, kuri iš dalies (iki Ebro upės) 
priklausė Frankams, o iš dalies (išskyrus Galiciją-Asturiją) mus- 
limų buvo pavergta. Tad Karolius įsikišo į Ispanijos Bažnyčios 
reikalus ir, popiežiui Hadrianui sutinkant, specialiai įšventintą 
vyskupą Egilą paskyrė ispanams skelbti tikrojo tikėjimo. 
Deja, Egila susidėjo su karštu Romos Bažnyčios šalininku, bet 
neaiškiu kataliku Migetijum. Migetijus, kaip kadaise dona- 
tininkai, svajojo apie teisią, „šventą“ kunigiją, ir buvo griežtas, 

daug kam Priscillianą primenąs asketas; be to, ir dogmas sava- 
vališkai ir fantastiškai aiškino. Senas Toledo miesto arkivysku- 
pas Elipandas ir ispanų Bažnyčios susirinkimas Sevilloj pasmerkė 
eretiką; tuo sukompromitavo ir tikrojo mokslo skelbėją Egilą, 
vyskupą be katedros. 


Didelės įtakos turėjo čia ispanų Bažnyčios „patrijotizmas“. 
— Ji ilgai kovojo su arijonais, o, arijonams išnykus, teko jai ko- 
voti su muslimais. Savaime suprantama, kad ispanai laikė save 
ortodoksijos gynėjais, didžiavosi savo tikėjimo tikrumu ir se- 
naisiais savo teologais: I zidorium Sevilliečiu(iubar 
ecclesiae, sidus Hesperiae, doctor Hispa- 
niae)ir Ildefonsu (Toledo miesto arkivyskupu, 607— 
667 m.). Gerbė jie Romos Bažnyčią, bet nepripažino jos aukš- 
tesne už visuotinę, o apie bažnytinę Frankų pirmenybę nė klau- 
syt nenorėjo. 


Tikrasis išdidžiosios Bažnyčios atstovas buvo Toledo arki- 
vyskupas Elipandas. Toledo sostas, jo nuomone, visuomet 
spindėjęs tikru ir šventu savo mokslu. Patį Elipandą didžiai 
būtų įžeidęs, kad apkaltinęs būt kas jo Bažnyčią kad ir mažiau- 
sia klaida. O kas drįstąs neklausyti arkivyskupo patarimų, bet 
mokyti jį, servus antichristi esąs, ir tiek. Tačiau teolo- 
giškų žinių Elipandas turėjo daug mažiau, kaip pretenzijų. La- 
bai menkai terašė jis lotyniškai, Šv. Tėvų žodžius suprasdavo 
dažnai išvirkščiai, o dogmatikoj tiek mažai tenutuokė, kad kitus 
apie žmogišką Kristaus prigimtį klausinėjo: guid de huma- 
nitate Salvatoris sentire deberet. 

Tokia pat buvo ir visa ispanų Bažnyčia; didžiavosi dogma- 
tine ir kultine savo tradicija, nors dogmatikoj ir kulte atsilikusi 
buvo; palyginti su Frankų Bažnyčia, atrodė pusiau barbariška 
provincija. "Taip antai, vadinamojoj „„mozarabiškoj“ ispanų li- 
turgijoj išliko daug senų, visai atgyvenusių formulų, būtent — 
adoptivus filius, adoptionis gratia, adop- 
tionis donum, Salvator per adoptionem 
carnis sedem repetiit deitatis. Mat, liturgijos 
tekstai vadino Žmogų Kristų Dievo įsūniu. Nors ispanai ir nesu- 
prato tų formulų arijoniškai ar nestorijoniškai, — galima buvo 
jos taip aiškinti. O frankų teologai kaip tik ir jieškojo progos 
prikišti ispanams eretiškas pažiūras. 

Tačiau kovą pradėjo ne frankai, bet du asturijiečiai — ku- 
nigas Beatas ir vienuolis Heterijus. Asturijos kunigai ir 
dukas seniai jau ginčijosi su Toledo arkivyskupu, ir rėmėsi Fran- 
kų Bažnyčia. Abejopi mozarabiškos liturgijos tekstai rados ge- 
riausia proga Toledo katedrai nužeminti. 

Terminologiškai ir dogmatiškai turėjo čia teisės Elipando ir 
kitų adoptianistų priešininkai, asturijiečiai ir greit įsimai- 
še į ginčą frankų teologai. Nes Arijų ir Nestorijų pasmerkusi 
Bažnyčia mokė, kad Kristus yra ne Dievo įsūnis, bet tikrasis Die- 
vo Sūnus, dukart gimęs iš Dievo, vadinasi, prieš amžius — 
dievybe ir — žmogiška Savo prigimtimi — iš Dievo ir Panelės 
Švenčiausios (palyg. Conc. Chalcedon.: — ante sae- 
cula guidem de Patre genitum secundum 
deitatem, in novissimis autem diebus eun- 
dem.... ex Maria virgine Dei genitrice 
secundum humanitatem; palyg Symb. Nicaeno 
- Constantinopolitanum). Bet Karoliaus teologams 
terūpėjo tiktai dogmatiškos formulos; visai nesigilino jie į dog- 
mos prasmę ir į gražią jos paslaptį. Kaip galį mes, menki žmo- 
nės, rašė Alkvinas, išgalvoti ką geriau, kaip visa širdimi laikytis 
apaštališko ir Evangelijos mokslo? Neturį mes naujų pavadini- 
mų kurti ir norėti ką nepaprasta skelbti — nauja išmintimi tuš- 
čios šlovės įsigyti“ Teologai neturėjo teologiškų problemų! 
jieškodami tikrųjų formulų, nesidomėjo jų prasme! Nenuostabu: 
kad ir didžiai mokyti buvo, paprastai jie tikėjo; užteko jiems to, 
kad Kristus yra Dievas ir gano žmones; dėl to, gal būt, ir užteko, 
kad „perdaug“ mokyti buvo. 

Teologiškai neišprusę, nemokšos ispanai tebegyveno pačio- 
mis teologijos problemomis, ne teologiška terminologija, kaip 
frankai. Dvasinė ispanų kultūra baisiai nyko, bet jie nenustojo 
teologizavę, kaip buvo teologizuojama pirmaisiais krikščionybės 
laikais. Migetijus norėjo išaiškinti Trejybės paslaptį; kiti 
ginčijosi dėl augustiniškosios paskyrimo teorijos. Ir jeigu Eli- 
pandas ir daugumas kunigų atkakliai tebekartojo adoptianistines 
formulas, tenorėdami tik tradicinę liturgiją apginti, tai moky- 
čiausias ispanų teologas, Ur gel miesto vyskupas Feliksas 
įdėjo į šias formules gilią ir gyvą metafizinę prasmę. Jam tos 
formulos įrodydavo, kad Išganytojas buvo tikras žmogus, ne tik 
iš esmės svetimas žmonėms Dievas. Feliksas gerai suprato, kad 

Dievo Žmogaus faktas ir yra žmonių gyvenimo bei išganymo pa- 
grindas, krikščionybės esmė. Formaliai ir terminologiškai klys- 
damas, Feliksas rados teologiškesnis už mokytesnį savo prieši- 
ninką Alkviną, kuriam terūpėjo būti išganytam, bet visai nerū- 
pėjo žinoti — kaip. 

Žinoma, Frankų Bažnyčia lengvai laimėjo dogmatinę kovą, 
ir adoptianizmas neišnyko tik muslimų valdomoj šaly. Karoliaus 
prašomas, popiežius Hadrianas pasmerkė ereziją 785 ir 793 m.; 
pasmerkė ją ir du Karoliaus sušauktieji Frankų Bažnyčios sino- 
dai (792 m. Regensburge, 794 m. Frankfurte). Feliksas privers- 
tas buvo išsižadėti savo mokslo (pagaliau — 800 m.). Aiški ra- 
dos teologiškoji Frankų pirmenybė, ir Karolius tapo „naujuoju 
Konstantinu.“ "Tik naujasis Konstantinas greit susiriejo su grai- 
kais. Jo veikinius motyvavo čia ir politiniai tikslai, bet daug 
daugiau — noras pakelti jo vadovaujamos Vakarų Bažnyčios au- 
toritetą. 

Iš pradžių popiežiai drąsiai kovojo dėl šv. paveikslų su im- 
peratoriais ikonoklastais, o popiežius palaikydavo ir visos Va- 
karų Bažnyčios. Veltui graikai stengėsi palenkti savo pusėn Pip- 
piną: karaliaus sušauktas sinodas (Gentilly mieste, 767 m.) 
ir pats karalius atmetė hereticorum schisma et 
auctores impii dogmatis. Kaip minėta, VII visuo- 
tinis Bažnyčios susirinkimas (— Concil. Nicaenum II, 
787 m.), popiežiaus legatams dalyvaujant, nutarė pagaliau vėl 
garbinti šv. paveikslus. Pripažino tas sinodas, kad šv. paveikslai 
reikia didžiai gerbti (honoraria adoratio Ty710h Tpoox6- 
vo), o Dievas reikia garbinti tarnaujant (O0w4 Narpeia) 
Tuo būdu sinodas skyrė vienam Dievui tederančią latriją nuo 
ir paveikslams derančios adoratio, arba proskynesis. 


Tačiau ne tik imperatorienė nepakvietė Frankų Bažnyčios 
dalyvauti visuotiniam susirinkime, bet ir pats popiežius, rodos, 
nieko nepranešė karaliui apie tokį svarbų klausimą.  Hadrianas 
elgėsi kaip tikras ir savarankiškas Bažnyčios patriarchas, vėliau 
sakėsi visuotinio susirinkimo net iniciatorius buvęs (— statim 
nostras apostolicas amplectentes syllabas, 
concilium fieri jusserunt, vadinasi, graikai), kas 
neteisybė. Karolių, žinoma, įžeidė, kad popiežius ir graikai tiek 

vainojo Frankų karaliaus ir Frankų Bažnyčios, pirmosios Vaka- 
ruose, autoritetą. Kaip tik tuo metu, 786—787 m., nutrūko — 
esam jau matę — ir Karoliaus derybos su Irene: karalius atsisakė 
leisti savo dukterį. 


Be to, krikščioniškasis karalius ir jo teologai, ypačiai jaunes- 
nioji teologų karta: linksmabūdis abatas Angilbertas, Lyo- 
no vyskupas ir karštas švietėjas A gobardas, nuoseklus racio- 
nalistas Turino vyskupas Klaudijus ir kiti, ne visai sutiko 
su Bažnyčios mokslu. Kaip nesuprato švietėjai tikrosios dogmų 
reikšmės ir viso mistiško Bažnyčios gyvenimo, taip nesuprato ir 
šv. paveikslų garbinimo. Švietėjai išsijuosę kovojo su visokiais 
prietarais. Argi ne prietaras esą paveikslai garbinti, jeigu tėra 
garbintinas tik vienas Dievas? — Solus Deus colen- 
dus, solus adorandus, solus glorificandus 
est. Paveikslų kultas (cultus et adoratio) esąs labai 
pavojingas, nes galįs panaikinti vieno Dievo kultą. Savaime, esą, 
aišku, kad sveiko proto žmogus neniekinąs nei paveikslų, nei ta- 
pybos. Nereikią tik versti paveikslų naujais stabais. Kam gi 
kvaili žmonės, manė Klaudijus Turinietis, garbiną Kryžių? Ge- 
riau jau būtų, girdi, ėdžios garbinti! Nuo visų tų stabų nupra- 
tinęs graikus imperatorius Konstantinas Kopronimas. Bet štai 
kyląs naujas pavojus. Paveikslai nėsą blogas, bet ir ne geras 
dalykas. Bloga esą, kad garbinami jie taip, kaip reikalaują 
graikai. 

Karolius ir jo švietėjai pasiryžo išaiškinti tikrąjį Bažnyčios 
mokslą. O darbą jiems labai palengvino, kad tas sinodo kanonų 
vertimas, kurį yra gavęs Karolius iš Konstantinopolio, tikrai bai- 
sus buvo, eloguentia sensugue carens. Vertėjas 
neskyrė svarbiausių ir aiškiai graikiško teksto skiriamų terminų 
— proskynesisirlatrija. Neatidžiai skaitant tas verti- 
mas, galima buvo pamanyti, kad sinodas paveikslų kultą prily- 
gino paties Dievo kultui. Mano manymu, frankų teologai pasi- 
naudojo blogu vertimu propagandos tikslams. Norėdami galė- 
jo juk jie ir gerą kopiją gauti, ir gerų vertėjų surasti. Aišku, kad 
nenorėjo, nes taip lengviau buvo polemizuoti su graikais. 


Ar šiaip ar taip, Karolius apsvarstė su savo teologais visą 
klausimą ir liepė jiems surašyti didelį poleminį veikalą, vadina- 
muosius Libri Carolini (787—791 m.). Čia paties Ka- 

roliaus vardu*) dėstomos švietėjų pažiūros ir griežtai kritikuoja- 
ma „kvailo bei įžulaus“ graikų sinodo nutarimai. 

Autoriai remiasi ir autoritetu (divinorum eloguio- 
rum testimonia), ir sveiku protu (racio). Abejoja 
viskuo, kas neįrodyta; netiki pasakomis, kad šv. paveikslai daro 
stebuklus; nepripažįsta apokrifiškų Kristaus bei karaliaus Ab- 
garo laiškų ir popiežiaus Hadriano smulkiai graikams atpasako- 
tos Silvestro legendos. Mokyti teologai kritikuoja graikų cituo- 
tus Šv. Rašto tekstus, pasididžiuodami lygina juos su žydišku 
originalu; patys cituoja aibę vakarų Bažnyčios tėvų nuomonių. 
Tiesa, mažai jų mokėta ne tik žydiškai, bet ir graikiškai: apie Šv. 
Grigalių Nisietį nebuvo nė girdėję. Bet dideli mokslininkai ir 
griežti graikų kritikai dėl to nenusiminė. — „Kadangi nežinomas 
mums Nisos vyskupo Grigaliaus gyvenimas bei pamokslai, tai ir 
netinka čia jo raštų cituoti abejotiniems dalykams įrodyti... Ga- 
na mums lotynų mokytojų, kurių gyvenimas bei pamokslai gar- 
sūs buvo, ir tų katalikų graikų, kurių raštai irgi katalikų iš- 
versti.“ 

Aišku. — „„Karolingiškų Knygų“ autoriai jautėsi ne tik mo- 
kyčiausi teologai, bet ir visos Vakarų Bažnyčios atstovai esą. Jie 
didžiavosi ypatinga teologiška Vakarų tradicija ir kaltino grai- 
kus erezija — tuo, kad jie nepripažino Vakarų Bažnyčios mokslo 
apie Šv. Dvasią (Filiogue). Frankai sutapdino savo Bažny- 
čią su Vakarų, o Vakarų — su visuotine. Nes visuotinės Baž- 
nyčios nėsą be popiežiaus, kuris iš Šv. Petro paveldėjęs pirme- 
nybę. Jeigu kitos Bažnyčios ir atsiskirdavusios nuo romėniško- 
sios, tai Frankai visuomet su ja santykiavę. Gudrūs teologai ty- 
čia nutylėjo, kad „Karolingiškos Knygos“ rašomos buvo tiek 
prieš graikus, tiek prieš patį popiežių; dėjosi kovoją su vietine 
graikų Bažnyčia (unius partis ecclesia), kuri norinti 
visas kitas Bažnyčias anatematizuoti (totius mundi ec- 
clesias anatematizare) už paveikslų kulto nepripa- 
žinimą. 


*) Veikalo antraštė — In nomine domini et salvatoris nostri Jesų 
Christi incipit opus inlustrissimi et excellentissimi seu spectabilis viri 
Caroli nutu Dei regis Francorum, Gallias Germaniam Italiamgue sive 
harum finitimas provincias, domino opitulante, regentis contra synodum 
guae in partibus Graetiae pro adorandis imaginibus stolide sive arro- 
ganter gesta est. 

Bet Hadrianas visai nelinkęs buvo atsižadėti Bažnyčios dog- 
mos ir savo paties nuomonės. Gavęs švelniau kiek parašytą „,Ka- 
rolingiškų Knygų“ konspektą (85 capitula) ir šv. paveikslų 
kultą smerkiantį kapitularijų, popiežius pabrėžė šv. Petro bei jo 
įpėdinių pirmenybę ir užstojo tikrąjį Bažnyčios mckslą. Ne ana- 
tematizavę katalikiškos Bažnyčios Nikėjos sinodo tėvai, bet grei- 
čiau į ją grįžę ir atskyrę nuo jos eretikus, kurie nepripažinę se- 
nojo paveikslų kulto. Neteisingai apkaltinę frankai graikus ir 
kita „erezija“. Konstantinopolio patriarchas sakydamas, kad 
Šv. Dvasia einanti tik iš Tėvo, ne savo paties nuomonę skelbęs, 
bet šv. tėvų. mokslą (non per se explanavit, sed 
per doctrinam sanctorum patrum confes- 
sus est). Tiesa, šv. katalikiškoji bei apaštališkoji Bažnyčia, 
liepianti mums kalbėti poterius, kad apšviestų mus Šv. Dvasia 
per Kristų, per dominum nostrum Jesum Chris- 
tum. Tačiau — kartojo Hadrianas Laterano sinodo (769 m.) 
žodžius — „atskiriame nuo Bažnyčios tą, kas turi kitą tikėjimo 
žodį, arba simbolį, kaip šventųjų, didžiųjų bei visuotinių šešių 
sinodų paskelbtasis simbolis.“ Taigi, Hadrianas pripažino II Ni- 
kėjos sinodą ir nesutiko, kaip reikalavo Karolius, atskirti nuo 
Bažnyčios graikų. Bet... graikai vis dar nėsą grąžinę popiežiui 
užgrobtų Romos Bažnyčios patrimoniumų. Vadinasi, nėsąs vi- 
sai grįžęs į Bažnyčią imperatorius; kad Karolius norįs, tai popie- 
žius galįs anatematizuoti, kaipo eretiką, negrąžinantį patrimoniu- 
mų imperatorių. Nes popiežiui labiau rūpį žmonių sielos ganyti 
ir tikrasis tikėjimas saugoti, nekaip šitas pasaulis valdyti. 

Popiežius nenusileido krikščioniškajam karaliui. Ir nauja- 
sis Konstantinas tiesiog liepė Hadrianui pasiųsti du savo legatus 
į didelį karaliaus Frankfurte sušauktą Bažnyčios susirinkimą 
(794 m.). Šiame susirinkime dalyvavo Francijos, Italijos, Akvi- 
“ tanijos bei Provencės kunigai ir, kaip minėta, popiežiaus atstovai. 
Tai buvo, frankų nuomone, visuotinis susirinkimas (universa- 
lis synodus), pasmerkęs pagaliau graikų ereziją, šv. pa- 
veikslų kultą. Išėjo, kad ir popiežius (per savo legatus) tą kultą 
pasmerkė. 

Karoliui ir jo teologams atrodė, kad visuotinės Bažnyčios 
centras buvo Vakaruose ir kad Frankų Bažnyčia ėmė vadovauti 
visai krikščionybei. Seniau rytiečiai formulavę dogmas, dabar 
turį jas formuluoti frankai, nes jie esą ne blogesni teologai už 

graikus. Frankams su paveikslų kultu kovojant, atsirado svar- 
bus dogmatinis klausimas, būtent, ar tik iš vieno Tėvo, ar iš 
Tėvo ir Sūnaus (Filiogue) išeina šv. Dvasia. Tikėjimo Sim- 
bolis sakė, kad Ji eina iš Tėvo. Simbolį aiškindami, vieni grai- 
kai pripažino Šv. Dvasią einant tiktai iš Tėvo, kiti — iš Tėvo per 
Sūnų ( dd zwo Tiu, per Filium). Vakaruose Tertullią- 
nas ir didžiai Francijos teologų gerbiamas Augustinas 
mokė, kad šv. Dvasia eina iš Tėvoir Sūnaus (Patre Fi- 
liogue); ir tik Filiogue tepripažįstant galima buvo su- 
prasti augustiniški Trejybės paslapties aiškinimai. Be to, Filio- 
gue paplito Ispanijoj, kur padėdavo katalikams aiškinti arijonų 
neigiamą Sūnaus lygybę su Tėvu, vėliau — ir Francijoj; kai kur 
įsiskverbė į liturgiškus tekstus. Net Romoj nuo Grigaliaus Di- 
džiojo laikų buvo poterių, kur sakoma buvo, kad Dvasia eina per 
Sūnų (per Filium); o vakarų teologai šios, ir kelių rytiečių 
pripažintos, formulos (vadinasi, a Patre per Filium 
procedentem) neskyrė nuo augustiniškosios Patre Fi- 
liogue procedentem. Jeigu Šv. Dvasia eina iš Tėvo 
per Sūnų, tai, jų nuomone, Sūnus būtinai dalyvaująs tėviškam 
akte, tad ir pats siunčiąs Šv. Dvasią. „Šv. Dvasia“, mokė Augus- 
tinas, eina pirmiausia (principaliter) iš Tėvo, bet kartu 
(communiter) iš abiejų“, vadinasi, iš Tėvo ir Sūnaus. „Tuo 
būdu Trejybėj nėra dviejų pradų (principia), bet tik vienas.“ 
Nei vakariečiai, nei rytiečiai nesuprato tuo metu, kuo per (per 
Filium) religiškai metafiziškai skiriasi nuo ir (Patre et 
Filio, Patre Filiogue) ir kokios didelės reikšmės gy- 
venimui turi šis — pažiūrėti menkutis — skirtumas. O nesupran- 
tant visos to skirtumo reikšmės, atsargiau buvo kol kas remtis 
senosiomis formulomis. Todėl kad ir pripažino, rodos, per 
Filium, popiežius Hadrianas nesutiko įdėti naujų žodžių į 
Tikėjimo Simbolį. 

Nebodamas, kad popiežius priešinosi, Karolius atkakliai siekė 
savo. Be to, Karolius globojo Palestinos krikščionis, o Jeruza- 
lėj gyveną frankų vienuoliai susikramtė su vietos kunigija kaip 
tik dėl Filiogue. Karaliaus liepiami, frankai teologai, ypa- 
čiai Theodulfas, apgynė Vakarų dogmą, o 809 m. Aacheno 
sinodas viešai ją paskelbė. Tačiau Karoliaus pasiuntiniams ne- 
pasisekė palenkti savo pusėn popiežiaus Leono III. Leonas 
pripažino Filiogue — Ita sentio, ita teneo, cum 


= Aš 


his auctoribus et sacrae scripturae aucto- 
ritatibus — bet, kaip ir Hadrianas, atsisakė įdėti Filiogue 
į Tikėjimo Simbolį, net liepė pakabinti šv. Petro Bazilikoj dvi 
dideles sidabrines lentas su senuoju Simbolio tekstu. Vis dėlto 
naujasis Simbolis greit ir Romoj įsigalėjo, nes Filiogue at- 
liepė Vakarų krikščionybės esmei. 


32 


Jeigu Šv. Dvasia eina iš Tėvo ir Sūnaus vienovės (nes 
Tėvas ir Sūnus sudaro čia vieną vienos bei vienijančios Dvasios 
pradą), tai, rodos, kad ši vienovė gali čia būti tiktai Dievo esmė. 
šv. Dvasia eina tada iš Tėvo ir Sūnaus esmės taip, kaip, anot I 
visuotinio Bažnyčios susirinkimo tėvų, Sūnus gimstąs ir yra gi- 
męs iš Tėvo esmės. Bet kadangi Dievo esmė tėra trijų Hipostasių, 
arba Asmenų, vienovė, ir šv. Dvasia negali, žinoma, eiti pati iš 
savęs, tai sunkoka sutapdyti Šv. Dvasios pradas ir su Dievybės 
esme. Taigi, šv. Dvasios pradas reikia laikyti ne-asmeniniu (juk 
asmens atžvilgiu visos trys Hipostasys tiktai skiriasi, kaip 
esmės atžvilgiu yra jos tiktai Viena), Ir būtinai reikia įsivaiz- 
duoti, kad tas pradas yra tik tai, ką teturi Tėvas ir Sūnus, bet — 
ko neturi šv. Dvasia. Noroms nenoroms turime manyti Šv. 
Dvasią mažesnę esant už Tėvą bei Sūnų, be to, mažesnę ne as- 
mens atžvilgiu, ir ne pačia dieviškąja esme (nes visa Dieviška 
yra arba Dievo esmė, arba Dievo Asmenų ypatybės, o asmens 
atžvilgiu Tėvas ir Sūnus ne viena), bet — nežinia kuo, vis dėlto 
kažkuo Dievišku, Dieviškumu. Tuo būdu Filiogue dogmoj 
yra tendencija Šv. Dvasios dieviškumui ir dieviškam veikimui 
mažinti. Sakau tiktai tendenciją, nes nei vienas katalikas 
teologas niekuomet nėra daręs tokios išvados iš Filiogue ir 
niekuomet nesutiks su mano padarytąja. Priešingai, katalikiš- 
koji dogmatika visada aiškiai tvirtino, kad visi trys Asmenys 
lygūs. 

Kaip ten yr — tiektos, bet formuluotos čia tendencijos 
negalima neigti. O ji turi didžiausios, ir ne vien teologinės, 
bet apskritai istorinės reikšmės. Iš tikrųjų. — Kas tai yra 
šv. Dvasios veikimas? — šv. Dvasia gaivina (CEwoxosi, vivifi- 
cat), tobulina (perficit), šventina. Bet jeigu Kristus Savo 

kūnu gimė „iš Panelės Švenčiausios ir Šv. Dvasios“*), jeigu Šv. 
Dvasia nužengė ir tobulą padarė žmogišką Kristaus prigimtį per 
šventą krikštą, tai negalėjo šv. Dvasia duoti šiai prigimčiai to, 
ko pati neturėjo. Per Šv. Dvasią negalėjo žmogiška Kristaus 
prigimtis, Jo kūnas, visai dalyvauti visoj Dievybėj, nes visa 
Dievybė yra tiktai Tėvo ir Sūnaus, bet ne šv. Dvasios. Taigi, 
žmogiška Savo prigimtimi, žmogišku Savo kūnu, Kristus ne visai 
jungiąsis su Dievybe. Bet Jo kūnas yra šv. Bažnyčia, Jo išgany- 
toji žmonija. Todėl išeina, kad ir žmonės negali visai susijungti 
su Dievybe. Nebegalimas randas rytiečius viliojąs panteizmas 
ir žmonių sudievėjimo (theosis, deificatio) idėja, kurią 
vakariečiai ir pavertė sielos išganymo idėja (salus anima- 
rum). Žmonija yra ir visuomet bus atskirta nuo visos Die- 
vybės; žmogiška Savo prigimtimi Kristus ne visai sudievintas, ne 
visai dieviškas (žiūr. I tomo 145 pusl.). 

Tai vėl — ne aiškiai formuluotos dogmos, bet vakarų dog- 
matizavimo tendencijos ir psichologiškai bei logiškai būtinos iš- 
vados iš Filiogue. Vėlybesnė katalikiškoji teologija leidžia 
neigti daromas iš Filiogue išvadas, tvirtindama, kad Dievy- 
bės paslaptys neįkandamos žmogaus protui**), Kad taip, tai, ži- 
noma, ne daug ko verta ir logiškai būtinoji išvada. O mūsų pa- 
darytųjų išvadų, Šv. Dvasios ir žmogiškos Kristaus prigimties 
bei žmonijos klausimu, katalikas teologas gali išvengti ir prisi- 
mindamas senąjį dogmatišką tekstą: inseparabilia sunt 
opera Trinitatis (Concil. Toletanum XI a. 675 
= Denzinger N. 284; palyg. ib. N. 281), arba kaip daž- 
niausiai sakoma: omnia opera Dei ad extra sunt 
indivisa, arba toti Trinitati communia. 

Tačiau kalbu aš čia ne apie vakarų Bažnyčios nusakytąsias 
dogmas, tik — apie dogmatizavimą ir ypatingas jo tendencijas. 
O šios tendencijos tikrai buvo ir veikė, kaip, tarp kitko, galima 
matyti iš kovos su adoptianistais. Neatsitiktinai, manau, tiek 


*) Žiūr. Concil. Toletanum a. 675 (— Denzinger 
Enchiridion Symbolorum, 1922, Nr. 282): Nec tamen Spiritus S. Pater 
esse credendus est Filii... ne duos patres Filii videamur asserere, guod 
utigue nefas est dici, 

**) Concil. Vaticanum 1860/70 m. (—Denzinger, 1796); 
Divina enim mysteria suapte natura intellectum creatum sic excedunt, ut 
certa revelatione tradita et fide suscepta ipsius tamen fidei velamine 
contecta et guadam guasi caligine obvoluta maneant. 

karštai gynė adoptianistų priešai Kristaus dieviškumą: kovojo su 
savo pačių dogmatizavimo tendencija. Nekitaip reikia, mano 
nuomone, aiškinti ir tai, kad Karolingiško Renesanso teologai ne- 
sigilino į pačias teologijos problemas, bet tenkinosi formaliai su- 
prantama teologiška tradicija. Kuriems galams sukti sau galva 
Dievo paslaptimis, jeigu Jis pats atskirtas nuo žmogaus ir vis- 
tiek neįkandamas protui? 

Tie teologai buvo švietėjai, racionalistai. Kodėl — aišku. — 
Jeigu Kirstaus kūnas yra atskirtas nuo visos Dievybės, tai i1 
Bažnyčia yra žmonių organizacija, kad ir paties Dievo Žmo- 
gaus įsteigta. Taigi, žmonės organizuoja ir valdo Bažnyčią; 
o, kad ir pagrindines Kristaus paskelbtąsias dogmas pripažįsta, 
žmogaus protas neigia ir niekina visa, kas atrodo jam, kad nesu- 
tinka su jo, proto, reikalavimais. Išdidžiai ima protas kovoti su 
prietarais. Kaip esam matę, švietėjai racionalistai faktiškai ir 
Bažnyčios ir popiežiaus autoritetą neigė, kai prieštaravo šis auto- 
ritetas „sveikam“ jų protui. 

Visai natūralu, kad, žmogišku dalyku Bažnyčią laikydami, 
Karolius ir jo padėjėjai sumaišė ją su imperija, beveik sutapdino, 
ir kad imperatorius stengėsi vadovauti Bažnyčiai. Iš šono žiū- 
rint, Frankų imperija rados panaši į romėjiškąją, bet dvasia, pa- 
saulėžiūra buvo kitoniška. Ji nebejungė dieviškosios būties su 
žmogiškąja: priešingai, abi griežtai skyrė. Tai buvo didelė Eu- 
ropos kultūros jėga, praktiškumas, bet — ir didelis tai kultūrai 
pavojus. 

Europos kultūros vienovė reiškėsi viena milžiniška imperija, 
Frankų sinodais ir jų nutarimais. Europos kultūra pasijuto at- 
skira ir savarankiška esanti. Tai buvo tikrojo jos gimimo ir pir- 
mosios savižinos valanda. Nes Europa ne tik suprato tikrai gy- 
venanti, bet pažino, kaip stengiausi įrodyti, ir savo gyvenimo 
principus. 

Sydinu juos su religine pasaulėžiūra, nes religija sudaro 
kultūros esmę; su dogmatika, nes dogmomis reiškiasi religijos 
ypatybės. Dialektiškai vesdamas iš dogmatizavimo kultūros ypa- 
tybes bei principus toli gražu nemanau, kad dogma yra priežas- 
tis, o visa kita — padarinys. Ne išvirkščias marksininkas esu. 
Bet — yra pagrindinis kultūros faktas, kuris vienodai reiškiasi 
ir dogmatika, ir literatūra, ir socialine bei politine santvarka. 
Tad iš ekonominės santvarkos galima dialektiškai vesti tik jai, 

šitai santvarkai, atliepianti dogmatika, o iš dogmatikos — 
tik jai, tik tai, bet ne kitai dogmatikai atliepianti eko- 
nominė, socialinė bei politinė santvarka. Dialektika rodo čia tik 


viena — esminę visų kultūros reiškinių vienovę ir vienodumą, 
tai, ką vadinu pagrindiniu faktu. Vieni nemokšos tepainioja 
dialektiškąjį momentą su priežastimi, o dialektiką — su logika. 


Taigi, Vakarų kultūra silpnino panteistiškąjį krikščionybės 
momentą ir kildino dualistiškąjį, skyrė žmoniją nuo Dievo ir rū- 
pinosi empiriškaisiais jos uždaviniais, pačius transcendentinius 
jos tikslus, gali sakyt, empirino. Bet atsiskirianti nuo Dievybės 
žmonija turėjo galiausiai persiskirti. Bizantišką rytiečių kultū- 
rą pavadinę simfoniška, vakariečių galime vadinti individualistiš- 
ka. Tuo būdu gilesnės prasmės įgyja tas faktas, kad švietėjai 
gaivino Romėnų imperijos, ir kaip tik vėlybesnės, individualistiš- 
kos imperijos kultūrą ir kad romėniško individualizmo genijus 
šv. Augustinas tapo vakarų teologijos angelu sargu. 

Visos aprašytosios tendencijos toli gražu ne visos vakarų 
kultūros bei krikščionybės potencijos; stipresnės už kitas, bet ne 
vienintelės buvo. Romos saugojamose dogmatiškosiose formu- 
lose ir teologiškojoj tradicijoj glūdėjo daug motyvų, kurie prieš- 
taravo toms tendencijoms ir sydino vakarų kultūrą su rytiškąja. 
Nieko nuostabaus: abi jos vienos krikščionybės aspektai buvo. 
Karoliaus sumanymui nepavykus, aiškiau rados, kuo skiriasi Baž- 
nyčia nuo valstybės, ir popiežiai kitaip ėmė aiškinti Dievo kara- 
lystės idėją. Augo ir nutautėjusių švietėjų nepastebėtosios ten- 
dencijos. Tik jas išaiškinti tegalėjo naujoji karta. 

Mėgiamiausioji Karoliaus palikuonies Liudviko Maldingojo 
pramogėlė buvo medžioti. Mokslus ėjo jis, kaip ir kiti Karoliaus 
sūnūs, dvaro mokykloj; mokėsi lotyniškai ir graikiškai, bet moks- 
lu, ypačiai pasauliniu, mažai tesidomėjo. Buvo religingas ir do- 
ras (dėl to ir vadinamas Maldinguoju, pius, almus), geros 
širdies (prancūzai vadina jį Louis 1e Dėbonnaire), bet 
silpnos valios ir menko proto žmogus. Jo dvasios vadas buvo 
Benediktas iš Anianės (Anjanės), toja dvaro mo- 
kyklos išauklėtas ir dar Pippino laikais pradėjęs karaliui tarnauti. 
Bet 773 m. išsižadėjo jis pasaulio tuštybių ir tapo Šv. Benedikto 
vienuoliu. Karštąjam asketui rūpėjo visai įvykdyti šv. Benedikto 

įstatai, gyventi net asketiškiau, kaip jie reikalauja. Nes pats 
Benediktas Anianietis neapsakomas asketas buvo. „Tokia buvo 
jam duota atgailos malonė, kad verkdavo, kada tik norėdavo. 
Kasdien maitino jį, pragaro bijantį, ašaros ir dejavimai“; per 48 
metus, išbūtus vienuolynuose, nė kąsnelio duonos neprarijo ne- 
verkęs Dievo akivaizdoj. Liudvikas susidraugavo su Benediktu, 
karaliaudamas Akvitanijoj, kai Benediktas buvo įsteigęs jau savo 
žemėse Anianės vienuolyną. Imperatorium tapęs, Liudvikas ati- 
davė Benediktui reformuoti visus imperijos vienuolynus; jo pata- 
riamas, paskelbė vadinamąjį Capitulare monasticum 
(817 m.) ir stengėsi asketiškai reformuoti ne tik vienuolynus, bet 
ir kunigų bendrabučius (kanauninkų namus). Ėmė vyrauti nau- 
joji asketiška dvasia, kuri taip svetima buvo Karoliui ir jo švie- 
tėjams. Benediktas ir Liudvikas nebesirūpino mokslišku, net 
teologišku vienuolių darbu; draudė moterų vienuolynams steigti 
mokyklas. 

Reformatoriams, norintiems pasiekti savo tikslą, tokių mo- 
kyklų perdaug jau buvo. Paties imperatoriaus dvaras tikrai nu- 
stojo vadovavęs kultūrai. Liudvikas sudorovino jį, o Žymiausie- 
ji Karolingų Renesanso atstovai toli gražu ne visi buvo dori, ypa- 
čiai asketiškai dori, žmonės. Be to, Liudvikas, kaip minėta, ne- 
sidomėjo dvasinės kultūros dalykais. Literatams nebejauku ra- 
dos su juo gyventi. Dvaro Akademija, Karoliui numirus, išnyko; 
dvaro mokykla ėmė smukti. Lumen sapientiaė guod 
minus rarescit in plurimis, rašo vienas to meto 
literatas, prisimindamas Karoliaus Didžiojo laikus. 

Tiesa, kultūra ne tiek silpnėjo, kiek decentralėjo; net pa- 
čiame dvare ne visai ji išnyko. Čia išaugo Liudviko ir gražiosios 
Juditos sūnus Karolius, kuris mėgo ir mokslą, ir literatūrą. Kai 
tapo vakarų Francijos (Prancūzijos) karalium, mokslininkai, li- 
teratai, poetai, vėl ėmė burtis į dvariškių kuopelę. Karolius Pli- 
kasis „ne tik buvo lygus garsiausiam savo protėviui, nes mėgo 
nemirtingus darbus, bet ir pralenkė jį, nes karščiau juos mėgo.“ 
Šitas karalius „filosofas“ susikrovė didelę biblioteką, be galo 
džiaugdavos, kai gaudavo gražių, miniatiūromis papuoštų rank- 
raščių, ragino mokslininkus mokytis graikiškai, globojo poetą, li- 
teratą bei muziką Sedulijų Skotą ir kitą skotą (airį) — 
genialųjį metafiziką Joną Eriugeną. Karoliaus Plikojo 
šalininkas buvo ir Angilberto bei Karoliaus Didžiojo dukters sū- 

nus Nithardas, kuris parašė gražų istorinį veikalą (Histo- 
riarum libri IV) apie Liudviko sūnų karą (840—843 m.). 

Liudviko Maldingojo laikais nežuvo dvaro poezija — Er- 
moldas (Ermoldus Nigellus) apdainavo savo poe- 
moj patį imperatorių; literatūros darbą dirbo Karoliaus švietėjai, 
taip antai Agobardas bei Klaudijus Turinietis, 
ir naujoji mokslininkų karta. Žinomas teologas, Agobardas, ko- 
vodamas su Liudviku dėl jo sūnų teisių, tapo karštu publicistu; 
neniekino publicistikos ir didžiausias Prancūzijos politikas Reim- 
so arkivyskupas Hinkmaras. Mat, literatūra darėsi gy- 
vesnė: literatai labiau ėmė domėtis konkrečiais įvykiais. Kultū- 
ros decentralizavimas rados jai naudingas. Mokiniai tapo pama- 
žu ne dievažin kokie, bet originalūs rašytojai. 

Ne visur. — Didžiausias ir pirmasis Vokietijos teologas, Alk- 
vino mokinys Rabanas (Hrabanus Maurus, numirė 
856 m.) žinojo daugiau už savo mokytoją, bet ne daugiau už 
mokytoją nutuokė teologijos bei filosofijos klausimuos. Jis, kaip 
ir kiti vokiečių teologai (Smaragdus, Brunn, Karoliaus 
Plikojo mokytojas Walahfrid Strabo), pirmiausia mo- 
ralistas ir pedagogas. Pats Rabanas ilgai vadovavo garsiajai 
Fuldos vienuolyno mokyklai; be jos garsios buvo ir Priūm, 
Reichenau, St. Gallen vienuolyno mokyklos. Kiek- 
viena turėjo ir biblioteką. Vokiečiai studijavo, žinoma, ne tik te- 
ologiją: skaitė lotynų rašytojus (Fuldoj — net Tacito Ger- 
mania ir Annales), rašė istorinius veikalus ir eilėraščius. 
Bet ir čia tebuvo jie mokiniai bei imitatoriai. Tačiau, tuo tarpu 
kai IX amžiuje ėmė silpnėti lotyniškos kultūros tradicijos, vokie- 
čių vienuolynuose nuolat stiprėjo gimtoji kalba, kurią veltui no- 
rėjo išjoti iš vienuolynų griežtasis reformatorius Benediktas. O 
kalba sydino vienuolius su gimstančia tautos literatūra ir tautos 
problematika. 

Dabar nebe Karoliaus švietėjai vyravo. Agobardo, ypač 
Klaudijaus Turiniečio kova su prietarais, su relikvijų, paveikslų 
ir šventųjų kultu virto anachronizmu. Ir tai, kad Liudvikas vykdė 
asketišką vienuolynų reformą, sutiko su nauja pasaulėžiūros link- 
me. Į mokytų žmonių tikėjimą tekėjo mistiškos liaudies tikėjimo 
srovės. Hagiografai ėmė rašyti ne tiek apie šventojo gyvenimą, 
kiek apie jo padarytuosius stebūklus. Teologai vartojo alegoriš- 
ką metodą, vieni — Šv. Raštui, kiti (Amalarijus) — ir Baž- 

nyčios kultui aiškinti. Kai kurie abejojo, ar galima studijuoti 
stabmeldiški autoriai, ir daugumas manė, kad tobuliausiai gyveną 
vienuoliai. „Yra pasaulio, yra ir Kristaus karių. Pirmieji kovo- 
ja su priešais ir smerkia patys save bei nužudytuosius amžinoms 
kančioms. Antrieji kovoja su nuodėmėmis, trokšdami po mirties 
amžinojo gyvenimo.“ Vienuoliai ne vien atsižadą Šėtono ir jo 
darbų, ką krikštydamies darą ir visi krikščionys: jie pametą pa- 
saulį ir seką Kristų, tad tampa tikraisiais Dievo sūnumis. Žmo- 
gus nori žinoti, kaip gyvena mirusiojo siela. Jam įdomu, ar Kris- 
tus kūno akimis matęs Dievą. Adalhardo mokinys Paschasi- 
jus Radbertas stengiasi išaiškinti Švenčiausiojo Sakra- 
mento paslaptį. Skirdamas substanciją nuo akcidencijų moko, 
kad duona ir vynas tikrai virstąs Kristaus kūnu ir krauju (c o n- 
vertere, vertere, transfundere, transferre, 
facere ex). Simbolinę sakramento reikšmę gynė Pascha - 
sijaus priešas Ratchramnas. 

Juo labiau augo mistinės bei asketinės pažiūros, juo 1a- 
biau stiprėjo Bažnyčios ir — Karoliui Bažnyčią organizavus — 
popiežiaus autoritetas. Kai Liudvikas susikivirčijo su sūnumis, 
kovoj dalyvaująs popiežius galėjo jau remtis daugeliu frankų 
vyskupų. Paschasijus Radbertas, net Vala ir 
Agobardas prisišliejo prie popiežiaus Grigaliaus TV (828— 
844 m.), kuris sakėsi atėjęs Francijon imperijos išgelbėti. Ago- 
bardas gynė popiežiaus pirmenybę. — Jeigu popiežius žiūrįs Baž- 
nyčios taikos, tai jis Kristaus vietininkas, ir pats imperatorius 
turįs jo klausyti. Tokios nuomonės buvo negirdėta dar Francijoj 
naujiena; ir Liudviko šalininkai energingai jas kritikavo: karto- 
jo Karoliaus laikų idėjas. Bet popiežininkų tarpe atsirado mo- 
kytų žmonių. Įrodinėjo jie, kad nieko neteisiamas popiežius pats 
galįs visus teisti, kad jo valdžia esanti apaštalo valdžia. Įrodi- 
nėta tai įvairiais, autoritetingais surankiotaisiais tekstais. De- 
vintajam amžiui įpūsėjus, vakarų Francijoj (gal, Reimso mieste) 
buvo surašytas didelis popiežių dekretalijų rinkinys, vadinamieji 
Decretales Pseudo-Isidorianae, į kurį autorius 
įdėjo daug netikrų dokumentų. Pagal šias ,„Dekretalijas“, vys- 
kupai tiesiog priklausą popiežiaus, ir vienas popiežius tešaukiąs 
Bažnyčios sinodus arba bent tvirtinąs jų nutarimus. Jis esąs ne 
tik Bažnyčios, bet viso pasaulio galva. Žinoma, popiežiaus auto- 
ritetą kildino politikai ir vyskupai, kurie šaukėsi Romos pagel- 

bos norėdami nusikratyti valdžios ir įsigalėjusių didikų. Bet po- 
piežininkai galėjo skelbti tokias idėjas tik todėl, kad glūdėjo jos 
žmonių sąmonėj ir nuveikdavo jau Karoliaus ideologiją. 

Teologiški paties Karoliaus laikų ginčai (adoptianizmas, 
paveikslų kultas, Filiogue) buvo charakteringesni šviesuo- 
menei, nekaip tautai; tautos pasaulėžiūros potencijas techarakte- 
rizavo jie tik tiek, kiek pati nutautėjusi šviesuomenė iš tautos 
buvo išaugusi ir su ja šiaip taip santykiavo. Karoliui numirus, 
gyvesnė pasidarė ir teologija. 

Žinomas jau mums Fuldos abatas (847—856 m. Mainz 
miesto arkivyskupas) Rabanas Mauras išauklėjo savo vienuoly- 
ne saksonų grafo sūnų Gotšalką: tėvas tų laikų papročiu pa- 
aukojo (obtulit, iš čia lotyniškas tokių „„padovanotųjų“ pava- 
dinimas — oblatus) Gotšalką Dievui, vadinasi, privertė sūnų 
tapti vienuoliu. Bet paugėjęs Gotšalkas nenorėjo pripažinti mal- 
dingojo savo tėvelio valios, kuris, kaip beširdis koks, buvo nulė- 
męs nesąmoningam vaikeliui asketišką gyvenimą; reikalavo, kad 
grąžintų jam laisvę. Tikrai, 829 m. Mainz miesto sinodas iš- 
leido Gotšalką iš vienuolyno; — neilgam, nes griežtasis Rabanas 
apeliavo imperatoriui: Gotšalkas vėl grįžo tik nebe į Fuldą, bet į 
kitą, prancūzišką vienuolyną — Orbais. Vieną kalėjimą pa- 
keitė jis kitu. 

Daug ko išmoko Gotšalkas Rabano mokykloj; ir pats buvo 
gabus jaunikaitis, mėgo tyrinėti teologiškus raštus, ypačiai Šv. 
Augustino veikalus. Be to, vakarų Francijos vienuolių daugiau 
domėtasi dogmatika ir geriau, gyviau ji suprasta. Ir ėmė rody- 
tis Gotšalkui, kad Augustinas apie jį, apie jam Dievo lemtą gy- 
venimą rašo. O rašė Augustinas, kad Dievas viską iš anksto ži- 
nąs nulemiąs, viską, ką tik nutaręs esąs, vykdąs. Ne tėvas, manė 
nelaimingasis, lėmęs jam asketiškai gyventi, bet Dievas: tėvas, 
Rabanas tebuvęs paslaptingosios Dievo valios įrankis. Gotšalko 
biografijos prasmė virto teologijos problema. "Tiesa sakant, 
tik biografiškai ir tegalime mes visi gyvai teologizuoti. 

Visi tų laikų teologai, nemažiau ir Rabanas, didžiai gerbė 
Augustiną, kartojo jo žodžius, laikė save augustinininkais. Bet 
Augustino žodžiai tebuvo jiems tik žodžiai. Niekas nesirūpino 

Augustino minčių sistema, niekas negyveno malonės ir paskyri- 
mo teorija. Ir pačios griežčiausios Augustino formulos niekeno 
nebuvo abejojamos. Viena, gerbiant Šv. Tėvas, viskas, kas atrodo 
neaišku, reikią skirti ne jam, bet sau pačiam, kvailam skaitytojui. 
Antra, Augustinas ne visur vienodai kalbėjo apie Dievo malonę 
bei paskyrimą, gynė ir žmogaus laisvę bei laisvą tikėjimą. Tre- 
čia, Augustino veikalais buvo tada laikomi net keli pusiau pelagi- 
joniški traktatai. 

Negyveno augustinizmo problematika ir Rabanas. Šis mo- 
kyčiausias Vokietijos teologas kad ir sąžiningai dėstė dogmas ir 
šv. tėvų nuomones, gyveno ne teologija, o tikėjo paprastai. — Ka- 
ralius Kristus valdąs pasaulį. Angelai ir šventieji, tai, girdi, Jo 
kariuomenė; kankiniai — Jo karo draugai; kryžius — Jo vėliava. 
Daug laimėsią tikrieji Kristaus tarnai, amžinąjį gyvenimą; tik tu- 
rį Jį garbinti dovanomis. Kristus leidžiąs ir taiką, ir meilę, saugo- 
jąs, ganąs ir tobulinąs žmones, nes be galo juos mylįs. Jis atlei- 
džiąs žmonėms nuodėmes, nes viską galįs. Nuveikęs jau Šėtoną, 
mirtį ir pragarą; ateisiąs pagaliau kaipo karalių karalius teisti 
žmonių; ir baisus būsiąs tas teismas. 

Kurgi čia predestinacijos problema? — Ji Rabanui visai ne- 
reikalinga. Ką gi galėjo manyti Rabanas, kai Gotšalkas ėmė kar- 
toti baisiausias Augustino mintis? — Nepaklusnusis vienuolis 
virtęs savavališku teologu. Ir tie patys žodžiai, kurių Rabanas 
nekritikavo, skaitydamas Augustino raštus, sukilėlio vienuolio 
pakartoti ir iš konteksto ištraukti atrodė tvarkingajam abatui pa- 
vojingi, net eretiški esą. Žinojo Rabanas, kad Gotšalkas palenkė 
savo pusėn kelius Orbais vienuolius, kad, iš šio vienuolyno iš- 
tremtas, klajojo jis po Italiją — guidam gyrovagus mo- 
nachus — ir skelbė eretišką savo mokslą. 

Kaip ir Augustinas, Gotšalkas religiškai prasmino savo gy- 
venimą. — Dievo sutvertas, jis, Gotšalkas, palikęs Dievą, neno- 
rėjęs pažinti savo Išganytojo ir pildyti Jo įsakymų. O gailestin- 
gasis Dievas vis dėlto jį ganąs. Tasai, kuris Lozorių iš numiru- 
sių prikėlęs, galįs prikelti ir nuodėmėse skęstantį, Nes Got- 
šalkas tvirtai tikėjo Dievo malone. Be tos malonės niekas, nė 
švenčiausias žmogus, niekuomet negalėjęs, negalįs ir negalėsiąs 
norėti ko gera, nei gero savo noro įvykdyti. Gotšalkas, kaip ir 
Augustinas, tikėjosi Dievo išrinktas esąs ir, lyg Maloningiausiojo 
sužavėtas, nebegalėjo nukreipti akių nuo begalinės Jo Galios 

Dievas esąs vienas ir viską darąs. Viena tesanti To kara- 
lystė (čia religinė Gotšalko nuotaika atitiko universalinę Ka- 
roliaus imperijos idėją), viena — Jo valia. „Dar prieš pasaulio 
įkūrimą, paskyrė Dievas išrinktuosius išganyti; taip pat paskyrė 
nusidėjėlius amžinai mirčiai (praedestinavit eos ad 
mortem) ir savo nutarimo neatmainys.“ Taigi Dievo pasky- 
rimas (praedestinatio) „yra vienas, kad ir dvejopas (g e- 
mina); vienas būdamas, vadinamas dvejopu, nes skiriamas iš- 
rinktiesiems ir nusidėjėliams.“ Pačios nuodėmės, bloga, Dievas, 
žinoma, nepaskyręs, neleidęs. — „Tikiu, kad prieš amžius žino- 
jai Tu, kas bus, ir gera ir bloga, bet paskyrei tiktai gera.“ 

Gotšalkui labiausiai rūpėjo pabrėžti Dievo valios, tad ir pa- 
ties Dievo vienybė ir absoliutiškumas. O toji valia nebūtų, girdi, 
absoliuti, kad Kristus norėjęs būtų išganyti ir nusidėjėlius. Tada 
nebūtų galėjęs Jis įvykdyti savo valios: suvaldžiusi būtų ją prie- 
šinga jai nusidėjėlių valia. Apskritai, jeigu Dievo valia (pasky- 
rimas, praedestinatio) priklausytų to, kaip elgiąsi žmo- 
nės, vadinasi, jeigu ji priklausytų Dievo žinojimo (iš anksto žino- 
jimo, praescientia), tai Dievo valia nebūtų, girdi, vienin- 
telė, o pats Jis nebūtų visas (persiskirtų juk savyje) bei abso- 
liutus. 

Deja, Dievo absoliutiškumą įrodinėdamas, paneigė teologas 
žmogaus laisvę. Nebesvarbi toji laisvė buvo Gotšalkui; nes, gy- 
venimo (pats jis tikėjo, kad — Dievo) verčiamas, išsižadėjo jis 
savo valios, kapituliavo, pasidavė Stipriojo globon. Bet ne visi 
asketai ir teologai sutiko su tokiu žmogaus laisvės neigimu ir su 
tokia nemaloningo malonės Dievo sąvoka. Universaliai Karo- 
liaus imperijai yrant, stiprėjo politinis partikuliarizmas, — o tas 
pats žmogus reiškiasi ir politinėmis, ir religinėmis savo pažiūro- 
mis. Tad nedaug ką beviliojo religinis Gotšalko universalizmas. 
Labai įdomu, kad iš teologiškų Gotšalko priešininkų politiniu 
universalistu tegalima laikyti vienas Rabanas, kuris gynė vie- 
nos imperijos idėją, bet savo teologiškų nuomonių neturėjo. 
Hinkmaras ir jo vadovaujamieji Karoliaus Plikojo vyskupai 
kuogriežčiausiai puolė Gotšalko mokslą, ir buvo savarankiškos 
Karoliaus karalystės ideologai. Kol universalistiško pobūdžio 
AnnalesBertini redagavo imperijos šalininkas Pruden- 
tijus, tie Annales buvo reliatyviai palankūs Gotšalkui. Pru- 
dentijui numirus (861 m.), ėmė juos redaguoti Hinkmaras ir tuoj 

„pataisė“, o Prudentijų išbarė, kad buvęs svetimšalis, išdavikas ir 
eretikas. Didžiausios įtakos universalistiška Karolingų idėja tu- 
rėjo, žinoma, imperatoriaus Lotharo valdomose žemėse, Italijoj 
ir vadinamojoj Lotharingijoj. — Italijoj (ypač Friulo markoj) 
ilgai gyveno Gotšalkas, o Lotharingijos vyskupai jieškojo kom- 
promiso tarp Gotšalko ir jo priešininkų mokslo. 

Hinkmaro nuomonę geriausiai žiormulavo Kiersy sinodo 
(853 m.) nutarimas. Pats Gotšalkas buvo jau Mainz sinodo 
(848 m.) nuteistas, baisiai nuplaktas, kaipo pabėgėlis vienuolis, 
atiduotas Hinkmarui ir merdėjo vienuolyno celėj. Bet dėl jo 
mokslo vis tebesiginčyta. — „Gerasis bei teisingasis Dievas“, rašo 
Kiersy sinodo tėvai, „išrinko iš pražūties giminės tuos, ku- 
riuos iš anksto žinojo gerai gyvensiant, ir Savo malone paskyrė 
juos gyvenimui bei paskyrė jiems amžinąjį gyvenimą. O apie ki- 
tus, kuriuos Savo teisybės teismu paliko pražūties giminėje, iš 
anksto žinojo, kad jie pražus, bet nepaskyrė jų žūti; tačiau, bū- 
damas teisingiausias, paskyrė jiems amžinąją kančią.“ 

Aišku, kad Hinkmaras ir hinkmarininkai dėstė čia puspela- 
gijiečių mokslą. Jeigu Gotšalkas neigė žmogaus laisvę, tai jie 
neigė Dievo valios absoliutiškumą (universalumą) ir vienybę, 
Nes skyrė Dievo praedestinatio nuo Dievo praescien- 
tia; pirmąją motyvavo antrąja, o antrąją — laisvu Žmogaus 
noru. ,„Paskyrė Dievas nusidėjėlius mirčiai“, praedestina- 
vit eos ad mortem, sakė Gotšalkas, vadinasi, kiekvieną 
žmogų Dievas paslaptingai ir niekuo nemotyvuotu Savo nuta. 
rimu paskyręs arba amžinai gyventi, arba amžinai mirti ir todėl, 
tiktai todėl, vieniems davęs gera, malonę (gratiae bene- 
ficia, iustitiae iudicia), o kitiems — nieko. ,„Pasky- 
rė Dievas nusidėjėliams mirtį“, praedestinavit eis 
mortem, sakė Hinkmaras, vadinasi, Dievas paskyręs amžinąją 
mirtį tiems, kas nusidės, tad žmogaus likimas nuo paties žmogaus 
ir pareinąs, o Dievas iš anksto viską nulėmęs, nes iš anksto viską 
žinąs. „Dievas nori“, sakė Hinkmaras, „visus išganyti, kad ir 
ne visi bus išganyti; be to, išganymas yra Išganytojo dovana, o 
pražūtis — nusidėjėlio nuopelnas.“ "Tuo būdu, Hinkmarui leng- 
va buvo tvirtinti Gotšalko neigiama mintis, kad „Kristus už vi- 
sus kentėjo, kad ir ne visi To kančiomis išpirkti.“ 

Nepasisekė išspręsti problemos ir Gotšalką  ginantiems 
Lotharingijos teologams — Remigijui, Prudentijui, 

Rathramnui, Servatui Lupui bei kitiems. Štai ką 
nutarė Valence (Valencijos) miesto sinodas (855 m.). — 
„Išpažįstame, kad išrinktieji paskirti gyventi, o nelabieji — mirti. 
Išganyti nutariant, Dievo gailestingumas buvo ankstybesnis 
už jų nuopelną; žūti smerkiant, blogas nuopelnas yra pirmesnis, 
už teisingą Dievo teismą. O paskyrimu nutarė Dievas tik tai, ką 
padarys, malone žmonių gailėdamasis arba teisingai juos teis- 
damas. Iš anksto žinojo ir nelabųjų blogybę, nes iš jų pačių ji 
eina, bet nepaskyrė jos, nes ji ne iš Jo.“ 

Gerai teišsprendė klausimą vienas Jonas Skotas Eriu- 
gena. Mano nuomone, išsprendė. Katalikų Bažnyčia laiko 
Eriugeną eretiku, o to meto teologus jis kuone visus nubaidė nuo 
savęs drąsiomis savo mintimis. Hinkmaro ir paties Karoliaus Pli- 
kojo prašomas, parašė Eriugena 851 m. Liber de prae- 
destinatione. 

Kaip ir Gotšalkas, Eriugena kėlė aikštėn, kad Dievas ir sa- 
vyje esąs vienas, visas. „Dievo valia nesiskiria Jame nuo To pa- 
skyrimo, nes visko, ką Jis padarė, norėjo skirdamas ir skyrė 
norėdamas.“ ,„Substancijos vienybės atžvilgiu iš anksto žinoji- 
mas (praescientia)“ irgi „sutampa su paskyrimu (prae- 
destinatio)“. Be to, mes saką, kad Dievas iš anksto žino- 
jęs ir paskyręs. Tačiau tokie posakiai neturį jokios prasmės 
guoad Deum, įsivaizduojant mums patį Dievą. Pačiam Die- 
vui nėsą gi nei „anksčiau“, nei „vėliau, ir Jis „,ankstybesnis“ už 
sutvertąjį Jo pasaulį ne laiko, bet ontologiška prasme. Tam tikrą 
Dievo aktą matydami, žmonės maną, kad Dievas prieš amžius nu- 
taręs taip padaryti ir tik dabar vykdąs Savo nutarimą. O Dievo 
atžvilgiu Jo nutarimas ne tik laiko atžvilgiu nesiskiriąs nuo nu- 
tarto akto, bet iš esmės ir esąs tas pats aktas. Mūsiškai sakant, 
Dievas nėra nekintamoji amžinybė, bet — visalaikė būtis. 

„Kur būtinumas, ten nėra valios. Dievas turi valią, tad 
nėra Jame būtinumo... Dievas yra Dievo valia. Dievo va- 
lia laisva, tad reikalingumas nevaldo Dievo valios“ Bet Dievo 
valia (arba paskyrimas), anot Eriugenos, esanti pasaulio priežas- 
tis ir imanentus pasaulio dėsnis. Iš laisvosios Dievo valios išei- 
nanti, joje dalyvaujanti ir protingoji žmogaus valia, kuri toja tu- 
rinti būti laisva, nes negali būti, kad iš laisvos Dievo valios atsi- 
radus būtų nelaisva. Taigi, Dievo paskyrimas (— valia) negalįs 
versti žmogaus daryti gera ar bloga: ubi enim est causa 

guae compellit, ibi non est natura guae 
velit 


Tai argi galima kalbėti apie dvejopą paskyrimą, gemina 
praedestinatio, vadinasi, apie paskyrimą gyventi ir mirti? 
— Jokiu būdu. Nes „esybė (essentia) yra vienybė. Tad ir 
paskyrimas“ (— Dievo valia — pats Dievas) „yra vienybė. e] 
vienybė ne dvejopa. Todėl ne dvejopas ir paskyrimas.“ Teolo- 
gai kalbėjo apie paskyrimą žmonių mirčiai arba — mirties žmo- 
nėms. Eriugenos nuomone, negalima esą nė kalbėti apie tokį pas- 
kyrimą, nes mirti reiškią nebebūti, o Dievas esąs absoliuti būtis ir 
negalįs skirti nebūties — to, ko nėra. „Dievas yra priežastis vis- 
ko, kas iš Jo. Nuodėmė, mirtis, nelaimė ne iš Dievo; tad Dievas 
nėra jų priežastis.“ Bet, Eriugenos nuomone, be vienintelės visko 
priežasties, vadinasi, Dievo, negalį būti kitų priežasčių. Reikią 
pripažinti, kad tikra žodžio prasme nuodėmė, mirtis, nelaimė, ne- 
egzistuojančios. Jos ne kas kita, kaip pikta (malum); o pikta, 
tai, girdi, tiktai gėrio trūkumas (privatio, absentia bo- 
ni). 

Tačiau nevalia sakyti, kad visai nėra pikta. Tebūnie tai tik 
gėrio trūkumas, privatio boni. Šio trūkumo šiaip ar taip 
esama. "Tai gerai jautė pats Eriugena; tik, rašant De prae- 
destinatione, trūko dar jam ir žinių, ir mistiškos patirties. 
Tad šiame traktate pats sau prieštaravo: čia neigė, kad egzis- 
tuoja pikta (nuodėmė ir bausmė, arba amžinoji kančia), čia vėl 
pripažino buvimą. Jam atrodė, kad pikta, tai iškraipytas valios 
aktas, be to, individualus individo aktas. Žmogus nusidedąs ir 
darąs pikta, kai norįs juntamųjų daiktų ir vykdąs šitą individualų 
savo norą. "Todėl amžinosios kančios esančios kūno kančios. 
Eriugenos nenuoseklumas pasireiškė ir tuo, kad, traktatą baig- 
damas, vėl ėmė jis skirti Dievo praescientia nuo Dievo pa- 
skyrimo (praedestinatio). Didis metafiziškas sumany- 
mas virto... puspelagianizmu. 


Tik daug padirbėjęs ir susipažinęs su graikų raštais, maža 
to — tik išrutulojęs universalistišką metafizikos sistemą, teiš- 
sprendė Eriugena sunkiausią klausimą. Tąja sistema išaiškino 
jis ne tik Dievo vienybę, bet Dievo vienovę su žmonija ir pačios 
žmonijos vienovę. Vienovė, visako vienovė tapo ir moralinių 
Eriugenos kriterijumi, 

Visa, kas esą, esą gėris. Net tokios aistros, kaip pyktis, 
puikybė ir t. t., iš esmės nesančios pikta, nes visas pasaulis egzis- 
tuojąs tik dalyvaudamas Dievo, arba Aukščiausiojo Gėrio, būtyje. 
Bet kad pasaulio momentas tikrai ir visai egzistuotų, kad jis, 
kitaip sakant, tobulas būtų, — reikią, kad jis būtų suderintas su 
visais kitais momentais ir sudarytų su jais vieną Dievą vaizduo- 
jančią žmoniją, gyvą bei protaujančią visako vienovę. Įeigu žmo- 
gus, norįs tik atskiro daikto, tik atskiro pasaulio momento ir už- 
mirštąs pasaulio dermę bei vienovę, tai žmogaus noras esąs ne- 
tobulas, ne visas, nuodėme virstąs. Tam norui daug ko trūksta; 
šis trūkumas (privatio, bet ne tai, ko trūksta), kurio negali- 
ma esą pavadinti būtimi, nors jis vis dėlto, tam tikra prasme, eg- 
zistuojąs, ir esąs pikta. Pikta egzistuoją subjektyviai, kaipo žmo- 
gaus noro trūkumas, kaipo t o noras, ko visai nėra, nebūties, 
nieko (nihil) noras; egzistuoją ir objektyviai, kaip įvykdyto 
noro mažumas, kaip tai, kad pasaulis neturįs visos Dievo būties. 
Subjektyvioji piktybės dalis, tai nuodėmė (culpa pecca- 
tum). Bet aišku, kad Dievo būtyje nėsą nei to, ko išviso nėra, 
nei jokio trūkumo, ir kad tiek pasaulis tikrai egzistuojąs, tiek jis 
esąs geras. Ne pikta esąs nevisas žmogaus noras, kiek jis egzis- 
tuojąs; ne pikta ir bausmė, kiek tą norą vykdydama dalyvaujanti 
ji Dievo būtyje. Negera esą, kad nuodėmė ir bausmė ne visai 
esanti, bet tarytum tik mažiausioji Dievo būties dalelė. Bet pati 
toji dalelė ir tai, kad bent ji egzistuojanti, esą gėris. Kadangi 
pikta nėsą būtis, pikta nėsą nei Dievo būtyje ir Dievo žinojime. 
Tad negalima esą sakyti, kad Dievas paskyręs Žmonėms pikta 
(=— nuodėmę bei bausmę) arba žmones — nuodėmei ir bausmei, 
Tačiau, metaforiškai kalbant, „Dievas baudžia sutvertosios To 
esybės nusidėjimą, kurio nesutvėrė, arba — leidžia, kad tas nu- 
sidėjimas būtų baudžiamas, bet taip, kad pati esybė nuo to ne- 
pagestų.“ 


35 


Eriugenai išleidus savo traktatą, visi teologai, tiek Gotšalko 
priešai, tiek jo gynėjai (Prudentijus, diakonas Floras), 
smarkiai ėmė pulti naują eretišką mokslą, nors kai kurias Eriu- 
genos mintis ir suėmė savin. Tas mokslas buvo dviejų sinodų 
(Valence miesto 855 m. ir Langres miesto 859 m.) net 
pasmerktas. Laimė, kad Karolius Plikasis užstojo savo filosofą. 


— 159 — 


Eriugena ramiai galėjo įsigilinti į filosofiją. Radęs jis buvo savo 
metafizikos pradą — visako vienovės intuiciją: ėmė filosofiškai 
formuluoti universalistišką Karoliaus Didžiojo imperijos idėją. 
Bet pradžioje Eriugenai trūko filosofiškų žinių ir filosofiško me- 
todo. Todėl pirmame savo traktate ir negalėjo išspręsti paskyri- 
mo problemos. 

Su filosofija tų laikų žmones pažindino kiek kompiliatyvūs 
ir netvarkingai sudaryti Izidoriaus Sevilliečio ir 
Martiano Kapellos veikalai. Čia galima buvo rasti ne- 
maža atskirų, nayviai išdėstytų filosofiškų nuomonių, šiek tiek ži- 
nelių ir apie filosofijos istoriją. Daugiau, ir tikresnių, žinių duo- 
davo skaitytojui Kassiodorijaus, ypač Boethijaus veikalai. Boethi- 
jus parašė ne tik visų didžiai vertinamą veikalėį De Conso- 
latione philosophiae ir traktatą De Trinitate; 
išvertė jis ir komentavo Aristotelio Organoną ir neoplato- 
nininko Porfirijaus Isa go gę (įvadą į Aristotelio mokslą apie 
kategorijas). Buvo ir kitas Isagogės vertimas. 

Logiškas Aristotelio mokslas sudarė integralinę aristoteliš- 
kos filosofijos dalį. Bet (ne paties Aristotelio suredaguotas) Or- 
ganonas*) seniai jau buvo laikomas tik moksliško metodo vado- 
vėliu, filosofijos įrankiu; keli aristotelininkai išskirdinėjo net 10- 
giką iš filosofijos, kaipo grynai metodologinį dalyką. Tuo būdu 
Viduramžiai pradžioje nežinojo, kas tai yra Aristotelio filosofija, 
bet susipažino su tos filosofijos išugdytąja logikos sistema. Aris- 
totelio logiką laikė jie tarytum filosofiškai indiferentišku, kiek- 
vienam filosofui reikalingu įrankiu, universaliu metodu. Žinoma, 
tam tikros filosofinės sistemos metodas be pačios tos sistemos 
— keistas dalykas buvo, kaip, sakysim, raktas be spynos; ir 10- 
giškas silogizavimas virto įmetėjusių vaikų žaidimu. Tačiau aris- 
toteliški logikos pagrindai aristoteliškai formavo žmones, neju- 
čiomis skiepijo jiems Aristotelio pažiūras ir vertė priešintis pla- 
tonizmui. Neatsitiktinai Eriugena perdirbo aristotelišką katego- 
rijų mokslą. 


*) Organon (organum = įrankis), tai kelių veikalėlių 
rinkinys: 1. kategorijos, vadinasi, 10 bendriausių sąvokų, tarinių 
(praedicata, arba genera), 2. hermeneia (interpre- 
tatio), vadinasi, apie aiškinimą, tiksliau apie sprendimą, 3. analy- 
tica I-II (išprotavimo bei įrodinėjimo teorija), 4, topica (hipote- 
tiško įrodinėjimo metodai ir disputavimo menas, arba dialectica), 
5. sofistica. 

Aristotelizmas labiau už platonizmą sutiko su realistiškomis, 
empiriškomis Vakarų pasaulėžiūros tendencijomis. Bet pradžioje, 
kai filosofiški Aristotelio raštai nebuvo dar išversti, vyravo neo- 
platonizmas. "Tiesa, iš Platono raštų išverstas buvo vienas Ti- 
majas (Timaeus). Užtai „neoplatonizavo“, gali sakyt, 
žymiausieji vakarų Bažnyčios tėvai: Hilarijus, Ambrosi- 
jus (egzegetiškais savo raštais), Boethijus, ypač Augus- 
tinas ir visi vakariečiams žinomi rytų teologai; „,neoplatoniš- 
kai“ formuluotos buvo ir svarbiausios krikščionybės dogmos. Mi- 
nėtoji Isagogė toja neoplatonininko parašyta. 

Isagogės autorius Porfirijus rašė tik įvadą į Aristote- 
lio „Kategorijas“ ir norėjo išaiškinti, kas yra genus (gi- 
minė), species (rūšis), differentia (skirtumas), pro- 
prium (esminė žymė) bei accidens (neesminė žymė). Jis 
nesprendė klausimo, ar bendros sąvokos (universalia), va- 
dinasi, genera (giminės) bei species (rūšys), „egzis- 
tuoja, ar tėra jos tiktai protavimo vaidiniai; o jeigu egzistuoja, 
tai ar jos yra kūnai, ar bekūnės; ir jeigu jos neturi kūno, tai ar 
egzistuoja atskirai, ar juntamuose daiktuose ir prie jų. Mat, visa 
tai — gilūs klausimai ir prašosi giliai tyrinėjami“. Isagogės ver- 
tėjas Boethijus nedaug tepridūrė. Jo nuomone, bendrosios 
sąvokos (universalia) neturinčios kūno, bet egzistuojančios 
prie daiktų (subsistunt circa sensibilia), o mąs- 
tomos atskirai nuo daiktų. „Platonas manė betgi, kad giminės 
bei rūšys ir kitos universalijos ne tik atskirai mąstomos, bet at- 
skirai nuo daiktų ir egzistuojančios. Priešingai, pasak Aristote- 
lio, bekūnės ir bendrosios sąvokos mąstomos, bet egzistuojančios 
įuntamuose daiktuose“. 

Į šitą nei Porfirijaus, nei Boethijaus neišspręstą klausimą ir 
kreipė dėmesį kuone visi filosofai; jautė pagrindinę klausimo 
reikšmę. Vienas Isagogės komentatorius (Rabanas ar jo mo- 
kinys) ir, rodos, Heinrikas iš Auxerre miesto (841— 
876 m.) gynė Aristotelio nuomonę. Kiti buvo realistai, va- 
dinasi, pripažino, kad universalijos egzistuoja savarankiškai bei 
atskirai. Taip antai, anot Fridugiso, realiai egzistuojančios 
net tokios sąvokos, kaip „tamsa“ (tenebrae) ir „niekas“ (ni- 
hil). Klausimas nebebuvo paprastas „filosofų“ žaislas. Spren- 
džiant jis aristoteliškai, sunku rados išaiškinti ir apginti krikš- 
čionybės dogmos; ir abu sprendimai vertė kurti ištisą metafizinę 
sistemą. Tai gerai suprato genialusis Eriugena. 

Jis gimė ir išaugo Airijoj, kur, rodos, išmoko ir graikų kal- 
bą. Gerai susipažino jis su teologiškais bei filosofiškais vakarie- 
čių raštais, o 50-aisiais metais, keikiant kunigams jo De prae- 
destinatione, ramiai sau mokytojavo Karoliaus dvaro mo- 
kykloj ir vertė graikiškus tėvus. Išvertė Pseudo-Diony- 
sijaus veikalus „Apie Dieviškuosius vardus“ 
(De divinis nominibus), „Mistišką Teologi- 
ją“, „Apie dangiškąją hierarchiją“ ir „Apie 
bažnytinę hierarchiją“. Ypačiai svarbūs buvo du 
pastarieji veikalai, nes čia autorius gražiai aprašė hierarchinę vi- 
so pasaulio tvarką, Dievo imperiją, tikrąją Dievo karalystę. An- 
tra vertus, autorius buvo didžiųjų neoplatonininkų Plotino, 
Porfirijaus, Jamblicho ir Proklo sekėjas. Pseu- 
do-Dionysijaus raštus aiškino rytuose Maksimas Išpa- 
žintojas. Eriugena išvertė ir Maksimo veikalą De Am- 
biguis, teipaja kelias sunkias vietas Grigaliaus Teo- 
logo raštų. Be to, atidžiai skaitė Grigaliaus Nisie- 
šio veikalus ir Origeno De Principiis. 

Pagaliau, apie 867 m., Eriugena išleido ir originalų veikalą 
— didelį dialogą, kurį pavadino „Gamtos Paskirsty- 
mu“ (De divisione naturae libri V, Ilspt gosew< 
pepiojoo „| kaip graikiškai paaiškino antraštę pats auto- 
rius). Čia išdėstyta viena iš genialiausių ir drąsiausių krikš- 
čioniškos metafizikos sistemų.  Rėmėsi Eriugena Šv. Raštu, 
krikščionybės dogmatika, teologų, ypačiai Augustino ir minėtųjų 
graikų veikalais. Mažne visi sistemos elementai galima rasti 
skaitant šie veikalai. Bet, viena, Eriugena iš esmės perdirbo kitų 
formuluotas idėjas, antra — susintetino jas; ir tasis saitas nau- 
jino kiekvieną idėją, kitaip ją prasmino ir darė elementą gyvu 
momentu, o sistemą — sinteze. Panašios sintezės dar nebuvo; 
nes visi minėtieji teologai filosofai (išskyrus Origeną) patys sis- 
tematiškai savo minčių nedėstė, o De Principiis auto- 
rius menkesnis už Eriugeną filosofas bei sintetikas. 

Eriugena pirmiausia — metafizikas, krikščioniškas filoso- 
fas, o ne teologas (kaip saviškai, žinoma, sistemingas Pseudo- 
Dionysijus). Tiesa, pats laikė save teologų; bent neskyrė tik- 
rosios religijos nuo tikrosios filosofijos: veram esse phi- 

losophiam veram religionem, conversim- 
gue veram religionem esse veram philoso- 
phiam. Norint išgelbėti siela, reikią tikėti Tiesa ir tikimoji 
Tiesa suprasti. Todėl pirmiausias autoritetas esąs Šv. Raštas; 
pirmiausias, bet — ir vienintelis. Protu remdamies aiškinę Šv. 
Raštą ir patys Šv. Bažnyčios tėvai. Jeigu tėvų žodžiai nesutinką 
su proto idėjomis bei išvadomis, tai reikią visuomet sekti ne tė- 
vais, bet protu. "Tokią tezę formuluodamas Eriugena išlaisvino 
savo filosofavimą. "Tiesa sakant, ir Šv. Raštas nedaug jam te- 
kliudė. Mat, aiškino Eriugena Šv. Raštą alegoriškai ir, nesvy- 
ruodamas, į kiekvieną jo žodį įterpdavo sistemos reikalaujamą 
prasmę, prireikus — net daug prasmių, nes Šv. Rašto prasmių 
be galo daug galį būti. Tuo būdu vienintelis Eriugenos autori- 
tetas virto iliuziniu. Tikrasis visos sistemos pagrindas, tai pro- 
to, tiesa — tikinčio, krikščioniškojo proto, intuicija, visako vie- 
novės intuicija, iš kurios protas viską išprotauja. O tikras Eriu- 
genos metodas ne mistiškai alegoriška Šv. Rašto interpretacija, 
bet dialektika, toji dialektika, kuri, Platonui ir neoplatoninin- 
kams befilosofuojant, išaugo ypatingu ir tiksliausiu metafizikos 
metodu (visai ne aristoteliška dialektika). Laisvai filosofuojąs 
Eriugena atrodo panašus į Karolingų Renesanso švietėjus, tik, 
žinoma, visai skiriasi nuo jų giliomis savo intuicijomis ir filoso- 
finiu genialumu. 


87 


„Visi daiktai, kuriuos gali suvokti protas arba negali, kaip 
aukštesnių už jį, visų pirma skiriasi į tai, kas yra, ir į tai, ko nė- 
ra.“ O „bendrasis visko, kas yra ir ko nėra“, vadinasi, visako 
vienovės*), „vardas yra gamta (natura)“. Tyčia Eriugena 
minėjo ir „tai, ko nėra“. Nes „tai, kas yra“, kas tikrai yra, arba 
būtis, negali išnykti bei kitėti. Kitėdama bei nykdama, būtis 
nustoja buvusi ir nebe būtis, bet — „tai, kas yra ir ko nėra“. 
Gamta (natura), anot Eriugenos, tikrai „yra“, vadinasi, 
visuomet „yra“, niekuomet nenustoja buvusi; tačiau tuo pat metu 
jos ir nėra. Kitaip sakant, gamta yra procesas; ji yra kaipo pro- 


*) Kartais Eriugena sako universitas. Universitas reiš- 
kia pasaulį (Znatura), bet ir visako vienovę (uni-versum). Ter- 
minas universitas, žinoma, daug geresnis už natura, arba ga m- 
tą (—tai, kas yra gimę). 

cesas.  Protaujant, reikia pavadinti šis procesas dialektika; bet 
protas tik abstrakčiai vaizduoja ir kelia aikštėn realų bei kon- 
kretų pačios „gamtos“ procesą. Žmogaus (tiksliau — žmonijos) 
protui protaujant, „gamta“ pati save pažįsta, virsta protu ir to- 
bulėja. Nes protas yra „gamtos“ savižina; O pati protaujanti 
(nebesiskirianti nuo proto) gamta yra, gali sakyt, objektyvus 
bei konkretus protas, ne — nuo visako vienovės atsiskyręs ir ab- 
strakčiu, bejėgiu mūsų protavimu tapęs protas. 


Kadangi gamta yra procesas, gamta - būtis virsta gamta - 
nebūtimi; tad jos, gali sakyt, nė nėra. Bet ji turi būti, kad ga- 
lėtų ji nykti ir nebebūti, nes tenyksta tik tai, kas yra. Ir gamta 
tikrai yra: visuomet yra visas procesas ir kiekvienas jo momen- 
tas. Gamta yra savo judesio ramybė ir savo ramybės judesys, 
savo daugovės vienovė ir savo vienovės daugovė. Tosios gamtos 
sąvokos nereikia užmiršti, kalbant apie gamtą-procesą. 


Gamtos procesas tarytum dvejopas: viskas eina iš gamtos 
vienovės, kaip iš kokio branduolio, ir viskas į tą vienovę grįžta. 
Turint galvoj šitas dialektiškas - ontiškas gamtos -skriejimas, 
lengva paskirstyti visa gamta į 1. nesutvertą ir tveriančią gamtą 
(natura creans nec creata), 2. sutvertą ir tverian- 
čią (n. creata creans), 3. sutvertą ir netveriančią 
(creata non creans), 4. nesutvertą ir netveriančią 
(non creata nec creans). Pirmoji ir ketvirtoji su- 
daro vieną nesutvertą gamtą, visos gamtos pradą (=— Tverėją) 
ir tikslą; tuo tarpu antroji ir trečioji galima jungti į vieną su- 
tvertąją gamtą, arba kūrinį (creatura). Tuo būdu ski- 
riame Dievą nuo Jo kūrinio. 


Be abejo, skiriame, tik — negerai, nedievobaimingai. Iš 
tiesų, vienu žodžiu natura, arba universitas, vadino 
Eriugena ir Dievą, ir pasaulį. O kadangi Eriugena buvo „realis- 
tas“ ($ 36), bendras Dievo ir pasaulio vardas (vadinasi, na- 
tura) būtinai turi reikšti realią, ontišką jų vienovę. Antra 
vertus, Eriugena sakė ir kūrinį kuriant (natura creata 
creans); tvirtino net, kad Kūrėjas pats Save kuriąs. — Kū- 
rinys egzistuojąs Dieve, ir Dievas pats Save kuriąs neišreiškiamu 
ir paslaptingu būdu, kūrinį kurdamas; nematomas tampąs mato- 
mu, nesuvokiamas — suvokiamų; aukščiau už būtį ir gamtą bū- 
damas, pats duodąs sau ir būtį, ir gamtą; pasaulio Kūrėjas tam- 

pąs įkurtu pasauliu. Nam cum dicitur seipsum 
creare, nil aliud recte intelligitur nisi na- 
turas rerum condere. Ipsius namgue crea- 
tio, hoc est in aliguo manifestatio, om- 
nium existentium profecto est substitutio. 
Be to, dar vienas dalykas. — Eriugena išpažįsta, kad Dievas 
leido viską iš nieko, ex nihilo; tik taip aiškina šitą ni- 
hil, kad nihil tampa paties Dievo vardu. Pasaulį leidęs 
Dievas ne iš to, ko absoliučiai nėra, bet pats iš Savęs, nes Jis 
nėsąs tai, kas egzistuoją kaipo pasaulis, arba — esąs niekas. 

Iškraipęs krikščionišką kūrimo (ir kūrimo iš nieko, cr ea- 
tio ex nihilo!) savoką, Eriugena sušvelnino kiek skirtu- 
mą tarp krikščionybės ir stabmeldiško neoplatonininkų panteiz- 
mo. Nenuostabu, kad panteizmu Eriugena ir iki šiol tebėr kalti- 
namas. Jis pats remia savo kaltintojus, nes, kaip ir daugelis dia- 
lektikų bei mistikų, kuoparadoksaliausiai formuluoja savo mintis, 
pačią ortodoksaliausią idėją apvelka, gali sakyt, eretiška forma. 
Vis dėlto jis toli gražu ne panteistas. Pseudo-Dionysijaus įpė- 
džiui skirstė jis teologiją į apofatišką, arba neigiamą, negatyvią, 
ir katafatišką, arba teigiamą, pozityvią.  Katafatiškai, arba tei- 
giamai, galima vadinti Dievas visokeriopai, visų egzistuojančių 
daiktų vardais, ne ta prasme, kad šie daiktai — Dievas, bet ta, 
kad Dievas yra visų daiktų ir kiekvieno daikto, visko, kas egzi- 
stuoja, priežastis.  Apofatiškoji, arba neigiamoji, teologija rodo, 
kad Dievas nėra Jo sutverti daiktai ir kad apie Dievą tikrai nie- 
ko negalima pasakyti. Nes Jis aukštesnis už viską, kad ir visko 
pradžia. Tuo būdu nepažįstame Dievo nei katafatiškai, nei apo- 
fatiškai, bet — katafatiškai ir apofatiškai. Ir čia daug gali 
mums padėti tiedvi teologijas jungiąs žodelis 6msp;, supra, 
super, vadinasi, už, aukščiau, anapus. Taip antai, 
sakome Dievą esant būtį (essentia), ir tuoj pridedame mi- 
nėtąjį žodelį, sakydami, kad Dievas yra superessentia, 
anapus būties, aukštesnis už būtį, antbūtinis. Tuo būdu nei- 
giame Dievą būtį, bet sakome Jį būties pradą bei pradžią esant. 
Ta pačia prasme Dievas yra anapus gėrio, meilės, tiesos, amžiny- 
bės, anapus visų Aristotelio kategorijų ir visų tobulybių. Tad 
ne mūsiškų Kūrėjo bei kūrinio, ne vienybės bei dievybės, net ne 
visako vienoves sąvokų padedami galime kiek pažinti Negali- 
mąjį pažintį. 

Šiaip ar taip, Eriugena griežtai skyrė Dievą nuo Dievo lei- 
stojo pasaulio. Tik Eriugenos sistemai suprasti reikia pabrėžti, 
kad jis įsivaizdavo ir paties Dievo procesą. Šis Dieviškasis pro- 
cesas. (— Dievas kaipo procesas) visai neįkandamas pažinimui. 
Bet jame (— Dieve) dalyvaująs Dievo sutvertasis subjektas 
(— pasaulis, arba žmonija, nes Žmonija esanti pasaulio esmė), 
kuris esąs kas kita, kaip Dievas, bet egzistuojąs tik Dieve ir tik 
tiek, kiek Dieve dalyvaująs. O žmonijai - pasauliui dalyvaujant 
Dieviškajame procese, Dievas tampąs matomas ir galimas kiek 
pažinti per pasaulį. Dėl šios rytiškos, platoniškos dalyvavimo 
(uėdekię, participatio) sąvokos Eriugena ramiai ga- 
lėjo vadinti pasaulį teofanija, Dievo apsireiškimų. Mes 
pažįstą ne patį neįkandamąjį pažinimui Dievą, ne pasaulį, kurio 
negalima esą pažinti, bet — sutvertame pasauly apsireiškiantį 
Dievą. Eriugenos mintis galima paaiškinti štai kaip. — Visą 
pasaulio būties ir istorijos turinį tesudaro vienas Dieviškasis pro- 
cesas, arba pats Dievas. Ir šito turinio negalima, žinoma, lai- 
kyti atsiradusiu iš nieko. Bet, be Dieviškojo savo subjekto, tas 
turinys turi dar Dievo sutvertą (mano nuomone, Eriugena ga- 
lėjęs būtų čia pasakyti: sutvertą iš nieko) substratą, kuris ima 
būti ir pasireiškia tiktai dalyvaudamas Dieve. Jei aš gerai su- 
prantu ir aiškinu Eriugenos mintį, tai jis tiktai atvaizdavo klasiš- 
ką rytų teologijos koncepciją; ir kaltinti jis panteizmu reiškia va- 
dinti panteizmu toji metafizika, kuri ne dievina žmogaus, bet 
skiria jį nuo Dievo. 

Kad ir kaip tvirtino Eriugena, jog Dievo negalima pažinti, 
jis dėstė betgi krikščionišką Trejybės mokslą ir stengėsi įrodyti 
jį proto argumentais; Filiogue nepripažino. Mums čia 
daug įdomesnis Eriugenos mokslas apie pasaulį. — Prieš amžius 
Dievas Savo Sūnuje sukūrė pirmąsias priežastis, arba idėjas, va- 
dinasi, nekintamųjų esybių vienovę (xdopoc vontėc). Visi daik- 
tai, tiek matomi, tiek nematomi, egzistuoja tik šiose idėjose da- 
lyvaudami; o pats idėjų pasaulis ir yra sutverta bei tverianti gam- 
ta. Idėjų pasaulis yra amžinas, nes niekuomet Dievas nebuvo 
be savo sutvertų idėjų. Bet idėjos yra amžinos ne taip, kaip Die- 
vas, nes amžinai gauna savo būtį iš Dievo, egzistuoja tik Trejy- 
bėj dalyvaudamos. Jos esti po Dievo, tik ne laiko atžvilgiu „po“, 
bet ontiškai. 


— 166 — 


Tų idėjų tarpe, kurios yra panašios į iš vieno centro einan- 
čius spindulius, yra žmogaus idėja, vadinasi, amžinoji esybė, jun- 
gianti savyje aukščiausiąjį pasaulio momentą — dvasią su Že- 
miausiuoju pasaulio momentu — kūnu. Žmogus, tai mažas pa- 
saulis, mikrokosmas; tikrasis žmogus (— amžinoji žmogaus idė- 
ja) — visas tobulas pasaulis. Žmogaus dvasia vaizduoja Trejy- 
bę. Savo intelektu, arba esme ir būtimi (essentia), dva- 
sia stengias pasiekti Dievą ir su Juo susijungti. Savo protu ji 
sako Dievą esant visko pradą, ir tiesiog — juntamųjų daiktų ne- 
padedama — kyla iki idėjų, arba visko archetipų (prototypų). 
Pagaliau, savo jutimu pažįsta dvasia atskirus daiktus. "Tai, ką 
intelektas ir protas pažįsta žiūrėdamas į pačias idėjas, pojutis 
skirsto į daugybę daiktų, kurie visi pradžioj buvo sukurti idėjose. 

Žmogus, arba sutverta ir netverianti gamta, iš pradžių tu- 
rėjo ir kūną. Bet užuot stengęsis pasiekti Dievą žmogus įsigilino 
savin ir atsiskyrė nuo Dievo. Intelekto ir proto vietoj ėmė vy- 
rauti pojutis. Todėl vienas žmogus tapo daugybe žmonių, o 
žmogaus kūnas nustojo buvęs nemirtingas ir pasidarė, kaip gy- 
vulių kūnai. Žmonės pamėgo materialius daiktus. Tuo žmonių 
materializavimu ir baigiasi skirstomasis procesas. Mat, materia- 
lių daiktų skirstomų esama. Ir jeigu jie atrodo veikią, tai jų 
veikimas ne esminis, greičiau iliuzija, negu realybė; patys jie turi 
sugurėti ir išnykti. 

Tačiau Dievas Sūnus, arba Logosas, per kurį iš vienybės 
išėjo visa esybių ir daiktų daugybė, susijungė su žmogum, norė- 
damas išganyti ir žmoniją, ir visą pasaulį. Išganytam būti reiš- 
kia grįžti į Dievą, prieiti prie Jo tuo pačiu keliu, kuriuo iš Jo išei- 
ta. Šitą kelią Eriugena vadina grįžimu (reditus) ir sudie- 
vėjimu (deificatio, theosis); aprašo ir jo etapus. — 
Dar empiriškai gyvendamas, pradeda žmogus tobulėti, panašėti 
į Dievą. Žmogui mirštant, jo kūnas irsta, ir keturi jį sudariusieji 
elementai grįžta kiekvienas saviep. Atsikėlęs iš numirusių kiek- 
vienas Žmogus gaus savo kūną, tik turės jį ne atskirai, bet vi- 
suose keturiuose elementuose: taip, kad visi šie elementai bus vi- 
sų žmonių ir kiekvieno žmogaus kūnas. Paskui, kūnas virs dva- 
sia, o visa sudvasėjusi žmonija grįš į idėjas. Pagaliau, įeis ji į 
Dievą, o Dievas visą ją apšvies, kaip šviesa apšviečia visą orą; ir 
„bus Dievas visa visuose, kai nieko nebebus, tik vienas Dievas: 
erit enim Deus omnia in omnibus, guando 

nihil erit nisi solus Deus. Bet oras nenustoja 
buvęs oru, kai apšviečia jį saulė; kad ir tirpsta, geležis lieka, kaip 
ir buvusi, geležis, nors atrodo ugnimi virtusi. Taip pat sudievė- 
jusi dvasia lieka ir dvasia, o sudvasėjęs kūnas nenustoja buvęs ir 
kūnas. Viskas susivienija, bet nesumišta; tai yra adunatio 
sine confusione, vel mixtura, vel composi- 
tione. 


Aišku, kad Eriugena neigė didžiajame savo veikale amžiną- 
sias kančias ir amžinąjį pragarą: tikėjo viso pasaulio išganymu. 
Nuodėmės ir blogybės nebebūsią; bet jų, tiesa sakant, ir dabar 
nėsą; jos gi ne būtis, ne esybė, bet būties, arba gėrio, trūku- 
mas. Bet čia ir kyšo didžiausias paties Eriugenos metafizikos 
trūkumas. Tai ne pragaro neigimas: amžinojo pragaro buvimą 
neigė daugelis šv. Bažnyčios tėvų, jos mokslo steigėjų. — Per- 
daug sumažino Eriugena moralinę nuodėmės ir kovos su piktu 
reikšmę; dėstė žmonijos istoriją lyg kokį natūralų procesą, 10- 
giškai neišvengiamą ir būtinai reikalingą, tiek protui aiškią, kad 
nebegali žmogus nė suprasti, kam reikėjo Dievo Sūnui įsikūnyti, 
kentėti ir mirti, cur Deus homo. 

Eriugena vienintelis tikrai genialus Karolingų Renesanso 
metafizikas, nebe mokinys, bet kūrėjas, ir, gal — vienintelis, ori- 
ginalus, ypatingo stiliaus rašytojas. Kaip ir kiekvienas genijus, 
jis, žinoma, vienišas. Bet užuot vadinę jį „IX amžiaus stebuklu“, 
mokslininkai geriau padarytų, kad kreiptų dėmesį į, tiesa — ne- 
originalią, bet vis dėlto gudrių „Karolingiškų Kny- 
gų“, Agobardo arba Fridugiso dialektiką, nebekal- 
bant apie nelaimingąjį Gotšalką. Prieš išnykdamas, Karo- 
lingų Renesansas pasiekė aukštą dvasinės kultūros laipsnį. De 
divisione naturae parašyti padrąsino Eriugeną Vul- 
fadas, didelis savo draugo metafizikos mėgėjas; neabejoju, 
kad buvo traktato skaitytojų ir kad tūlas skaitytojas šį tą supra- 
to. Hinkmaras, Prudentijus, Floras ir daugelis naujosios kartos 
teologų žvairom žiūrėjo į perdrąsią ir „eretišką“ Eriugenos meta- 
fiziką; kiti — ne tik Karolius Plikasis bei Vulfadas, bet ir mo- 
kytas, graikiškai mokąs popiežiaus bibliotekarius Anastasi- 
jus — didžiai vertino filosofą. 

Eriugenos veikalas charakterizuoja Karoliaus Didžiojo ku- 
riamąją ir globojamąją kultūrą, charakterizuoja  neapsakomu 
minčių drąsumu, universalistiška visako vienovės idėja, optimistiš- 
ka nuotaika. Eriugena, tai Karolingiško Renesanso Karolius Di- 
dysis. Tačiau, kaip ir pats Karolius, gyveno jis ne Vakarų kultū- 
ros problematika: airis būdamas, tai kultūrai svetimas buvo, ir 
kūrė krikščionišką, bet rytinio pobūdžio sistemą. Griežtai Die- 
vą nuo pasaulio skirią vakariečiai instinktyviai bodėjosi panteis- 
tine (jų jautimu) visako vienove. Filosofiška išminčiaus ramy- 
bė nesutiko su jauna vakariečių energija, idiliškas mokslas apie 
pikta — su vis stiprėjančio asketizmo reikmenimis; abstraktus, 
grynai intelektualinis alegoriškų aiškinimų misticizmas — su au- 
gančia Bažnyčios sakramentų realybe; autoritetą verginąs pro- 
tas — su įsigalėjusia autoriteto reikšme. Valstybės bei žmogaus 
proto vadovaujamos Dievo karalystės įsteigti nepasisekė nei Ka- 
roliui — nei Eriugenai, nei politikoj — nei filosofijoj (Pal. I t. 
$ 44). 

Kiekviena individuali sistema gali įsišaknyti ir būti padėta 
filosofinės pasaulėžiūros pamatan, tik kai ima ją dėstyti mo- 
kyklos. Eriugena buvo gabus mokytojas, gyvas ir sąmojingas; 
dėstė savo pažiūras ir dvaro mokykloj, ir šiaip su žmonėmis šne- 
kėdamasis. Bet savo pažiūrų sekėjų, tikra žodžio prasme moki- 
nių neturėjo: „mokiniai“ Alkvinas bei Rabanas mokytojavo kur 
kas sėkmingiau. Tad neoplatoniška, „pavojinga“ Eriugenos si- 
stema greit ir ilgam užmiršta buvo. Neturėjo ji aiškios įtakos 
nei platoniškam Canterbury arkivyskupo Anselmo 
filosofavimui, nei XII amž. Chartres mokyklos platoniz- 
mui. Filosofai skaitė Eriugenos išverstus Pseudo - Dionysijaus 
raštus, bet ne De divisione naturae. Tik XII am- 
žiaus gale platonininkai - eretikai atgaivino kiek eriugenizmą. 

Karolingų imperija ir popiežiai 
39 


Abiems vyresniesiems sūnums numirus,  Karolius Didysis 
813 m. Aacheno mieste karūnavo imperatorium Liudviką, o 
Italijos karalystę atidavė Pippino sūnui Bernhardui, ku- 
ris tačiau visai priklausė pirma Karoliaus, paskui, po Karoliaus 
mirties (814 m.), Liudviko. Imperija liko, kaip ir buvusi, viena; 
bet tai ne Karoliaus nuopelnas buvo, nes 806 m. jis nutarė pada- 
linti valstybę trims savo sūnums. Gal, norėdamas padalinti im- 
periją, senasis imperatorius ir manė, kad negali jos suvaldyti vie- 
nas valdovas. Kaip ten buvo — bau ne ko, bet negabus gu- 
druolis Liudvikas Maldingasis, žmonių „vienuoliu“ vadinamas, 
nepajėgė išspręsti paties Karoliaus neišspręstų uždavinių. Tiesa, 
spręsti jie vis sunkiau darės. 

Trejų metų vaikelis tebūdamas, ėmė Liudvikas karaliauti 
Akvitanijoj; išaugo iš jo geras šeimininkas, pamaldus žmogus ir 
menkas karalius. Valdė pirma auklėtojai, paskui — patarėjai bei 
draugai, pagaliau — didelės įtakos įgijo žinomas jau mums B e- 
nediktas Anianietis. Visi šie žmonės baisiai peikė 
linksmą Karoliaus dvaro gyvenimą, kritikavo imperatoriaus poli- 
tiką ir padėjėjus, o nuo 811 m. ruošėsi patys imperiją valdyti. 
Tad, atvažiavęs į Aacheną, Liudvikas ne tik sudorovino dvarą, o 
gražiąsias savo sesutes išgrūdo į vienuolynus; bet ėmė ir valstybę 
reformuoti. Iš Karoliaus draugų ir padėjėjų beliko tik du — ar- 
kikapelionas ir Einhardas. Naujojo imperatoriaus misai visur 
rado „neapsakomą aibę prislėgtų žmonių, kurie buvo netekę arba 
turto, arba ir laisvės“; kaltino tuo misai valdininkus. Valdžia 
kiek galėdama baudė netvarkos kaltininkus, senųjų grafų vieton 
skyrė naujuosius, peržiūrinėjo privilegijas ir daug jų atmainė. 
Bet ką gi galėjo padaryti Liudvikas ten, kur jo tėvas bejėgis 

buvo? O įgudusių valdininkų, valstybę „reformavus“, nebedaug 
beliko. 

Vargu bau galima buvo visa tai vadinti nauja politika. Re- 
formuoti imperijos organizacijos niekas nė nemanė. O didžiau- 
siam Liudviko patarėjui Benediktui (numirė 821 m.) Bažnyčios 
reikalai rūpėjo daug daugiau, nei valstybės. Įsigalėjo kunigai; ir 
tiek sinodai, tiek placita generalia daugiausia svarstė 
Bažnyčios organizacijos bei gyvenimo klausimus, 

Pamaldusis imperatorius nedrįso ginti savo autoriteto Romoj; 
nekreipė dėmesio arba nenorėjo kreipti į tai, kad Leonas III 
nesiekdino Romėnų naujam imperatoriui. Leonas žiauriai numal- 
šino Romos didikų sukilimą. Frankai supyko, juo labiau, kad nie- 
kino čia popiežius imperatoriaus jurisdikciją; ir dalyką ištyręs 
karalius Bernhardas apkaltino popiežių. Bet... popiežiaus pa- 
siuntiniai lengvai nuramino imperatorių. Leonui numirus, Ro- 
mos kunigai išrinko Steponą V (816—817 m.) ir įšventino jį, 
nė nepranešdami Liudvikui apie išrinkimą: pats naujasis popie- 
žius pranešė jam kartu ir apie išrinkimą, ir apie intronizaciją. 
Tiesa, Karoliui neteko pasinaudoti imperatorių teise ir tvirtinti 
išrinktojo. Bet tokia teisė frankams buvo gerai žinoma. Liud- 
vikas vėl neprotestavo. 

Aiškėjo politiniai kurijos tikslai. — Steponas atvyko į Reim- 
są, miestą, kur gyveno tada imperatorius, ir prisimušė, kad šis 
patvirtino senąją 754 ir 774 m. draugiškumo sąjungą Frankų su 
popiežiais (amicitia vicissim firmissimo robore 
constituta, aliisgue utilitatibus s. Dei ec- 
clesiae pro temporis opportunitate dispo- 
sitis). Praktiškai tas aktas visai nereikalingas buvo, juoba, 
kad, paties Stepono verčiami, Romėnai buvo jau prisiekę Liudvi- 
kui. Bet formaliai popiežius daug laimėjo, nes atgaivino politinę 
buitį, buvusią prieš imperijos įsteigimą. Be to, popiežius apka- 
rūnavo paties Karoliaus karūnuotą jau Liudviką imperatorium. 
Liudvikas ir frankai galėjo laikyti tai grynai religine apeiga; bet 
popiežius kūrė naują tradiciją. 

Stepono politika tapo visos kurijos politika. — Jo įpėdinis 
Paschalis (817—824 m.) vėl buvo išrinktas ir įšventintas, 
imperatoriui rinkimų nepatvirtinus. Vėl buvo užtai patvirtinta 
draugiškumo sąjunga (vadinamasis Pactum Ludovicia- 
num; jo tekstas gerokai interpoliuotas). Pamažu popiežiai ėmė 

išsivaduoti iš imperijos jungo; bet, žinoma, norėjo, kad imperato- 
rius, kaip kadaise Pippinas, gintų ir juos, ir jų Italijos valstybę. 
Tam tikslui pirmiausia reikėjo, kad imperija būtų viena ir stipri. 

Pačioj Francijoj susiformavo įtakinga vyskupų vadovaujama 
partija, kuri ėmė kovoti už vieną imperiją su vietine diduomene 
bei valdininkija ir su imperatorium. Nes, tik ką įžengęs sostan, 
Liudvikas padalino imperiją: Akvitaniją atidavė savo sūnui P i p- 
pinui, o Bavariją — vyresniam Lotharui; Italiją, kaip mi- 
nėta, valdė Liudviko sūnėnas Bernhardas. Imperininkai, 
regis, pasinaudojo 816 m. karūnavimu: 817 m., imperatoriaus 
šaukiami, susirinko Aacheno mieste „vyskupai, abatai ir visa 
tauta“, vadinasi, placitum generale, Tris dienas čia mel- 
dėsi, pasninkavo ir dalino išmaldas; pagaliau nutarė, kad imperija 
liktų, kaip ir buvusi, viena, kad ir padalinta į kelias karalystes. 
Liudvikas ir atidavė tada Pippinui Akvitaniją, Vaskoniją 
(Gascogne), Tolosos (Toulouse) Marką ir keturias Sep- 
timanijos bei Burgundijos grafystes, o mažajam savo sūneliui 
Liudvikui, vadinamajam Vokiečiui, — Bavariją ir visas 
(avarų bei slavų) žemes į rytus nuo Bavarijos. Didelį trikampio 
išvaizdos žemių plotą, kuris baigėsi Italija (nes Aacheno aktas 
Bernhardo nė neminėjo), valdė pats imperatorius. Jo valdžios 
„dalyviu ir įpėdiniu“ buvo paskelbtas paties Liudviko imperato- 
rium vainikuotas Lotharas. Nutarta, kad po Liudviko gal- 
vos Lotharas paveldės visą imperatoriaus valdžią. Tada kitu du 
broliu susivažiuosią kas metai pas jį „apsvarstyti, kokių priemo- 
nių reikia amžinąjai taikai saugoti.“ Uždrausta juodviem kariauti 
bei taikintis su priešais, net vesti vyresniam nepatarus ir nesu- 
tinkant. 


Antrasis, jaunis imperatorius, Lotharas pirma negavęs 
buvo atskiros karalystės; tebuvo tik Liudviko padėjėjas ir vieti- 
ninkas ten ir tada, kur ir kai nevaldė pats Liudvikas. Bet Liud- 
vikas įvykdė senąjį savo sumanymą: atsikratė Bernhardu. Ga- 
limas daiktas, kad Benhardas kurį laiką tikrai ruošėsi sukilti, kaip 
rašo oficialūs imperijos istorininkai. Tačiau gali būti, kad tų is- 
torininkų visas sukilimas stačiai pramanytas. Kaip ten bebūtų, 
Aacheno tribunolas nuteisė laisvai pasidavusį Liudvikui Bern- 
hardą, o geraširdis dėdė pakeitė mirties bausmę lengvesne: liepė 
išdeginti Bernhardui akis, nuo ko nelaimingasis ir numirė. Tuo 
pat metu privertė Liudvikas eiti į vienuolius ir kitus savo gimines 

— niekuo nedėtus mergautinius Karoliaus Didžiojo sūnus. Ne- 
trukus (822 m.) atėjo jam galvon „sekti imperatoriaus Theodo- 
sijaus pėdomis“.  Susišaukė savo rūmuose žmones ir ėmė viešai 
atgailoti. -— Neištesėjęs jis savo tėvui, ką buvęs žadėjęs: netei- 
singai elgęsis su savo giminėmis. Tiek dažnai ir gyvendamas, ir 
valdydamas nusidėdavęs, kad nebežinąs, kur ir kada kas buvę. 

Tokia, Liudviko nuomone — theodosiškoji, išpažintis nepa- 
didino, žinoma, jo autoriteto. Gal, ne visai noromis gailėjosi im- 
peratorius ir žadėjo pagerinti valstybės santvarką; gal, patys im- 
perijos ideologai tiek ją žemino. Nes vėl įsigalėjo, ypačiai Bene- 
diktui Anianiečiui numirus (321 m.), senieji Karoliaus Didžiojo 
patarėjai ir jo tradicijų atstovai, iš jų — Liudviko dėdės valdin- 
gasis Adalhardas ir Vala, žymiausias tų laikų politikas. 
Šiaip ar taip, Aacheno aktas buvo ir šių politikų programa. Italija 
rados prijungta prie imperijos, bet 822 m. Liudvikas nusiuntė 
Italijon Valos lydimą Lotharą, tik ne kaipo „Longobardų kara- 
lių“, bet kaipo jaunesnįjį imperatorių ir savo vietininką. "Tokią 
priemonę motyvavo svarbūs Italijos ir visos imperijos reikalai. 

Bizantijiečiai nenustojo dar vilties: vis grėsė imperijai pietų 
ir šiaurės (kur jiems priklausė Venecijos miestas) Italijoj; be to, 
kurstė rytines slavų tauteles pulti Frankus. Saracėnai plėšė pa- 
sidavusią imperijai Sardinijos salą ir, sunaikinę krikščionių lai- 
vyną, įsiviešpatavo jūrėse; tuo didžiai kenkė imperijos prekybai. 
Ne juokai buvo ir kova su Slavais. Strateginės Frankų bazės 
buvo rytų Francija, Bavarija, ypačiai Friulo Marka. Bet visuo- 
met reikėjo kombinuoti įvairių armijų operacijos; tegalėjo tai pa- 
daryti tik pats imperatorius. Kadangi Liudvikas turėjo kovoti su 
Bretonais (818 ir 824 m.) ir stengėsi sukrikščioninti Danus, im- 
perija nuo Slavų ginti, visai natūralu, teko Lotharui. 

Ar tikrai buvo sukilęs Bernhardas, ar ne — tiektos: reikėjo 
aptvarkyti kiek tik ką prijungtoji Italija, suvaldyti kuone sava- 
rankiški grafai ir galingi didikai, palaikyti imperatoriaus šalinin- 
kai. Daugiausia rūpesčių Frankams buvo dėl popiežiaus ir jo 
valstybės. Nes imperininkai ir Karoliaus Didžiojo tradicijų sau- 
gotojai visai nesutiko čia su nuolaidžia paties Liudviko politika. 
Antra vertus, pačioj Romoj nuo Leono III laikų smarkiai tebe- 
kovota partijų; į tą kovą netiko ramiai žiūrėti net savo teises 
niekinančiam imperatoriui; juk jis buvo šioks toks Bažnyčios 
globėjas. 

Kaip esam matę, didikai nuo 769 m. nebeturėjo teisės da- 
lyvauti popiežiaus rinkimuose: popiežių terinko tik kunigai, ir 
popiežium terenkamas buvo tik kunigas. Visa politinė valdžia 
pateko į kunigų rankas; o despotiškas Leono ir Paschalio valdy- 
mas be galo erzino tiek didikus, tiek Romos liaudį Už Romos 
mūrų popiežiai irgi kovojo su didikais ir su faktiškai, kartais net 
juridiškai, kuone savarankiškais abatais ir vyskupais; stengėsi 
grąžinti Šv. Petrui didikų užgrobtas žemes; steigė vadinamąsias 
domus cultae, ir rėmėsi šių didžiulių dvarų milicijomis. 

Taigi, popiežiai kartu kovojo ir — diplomatiškai — su impe- 
ratorium dėl savo bažnytinės pirmenybės ir politinės nepriklau- 
somybės, ir su diduomene — dėl realios valdžios. Bet diduomenė 
nuveikti be imperatoriaus pagelbos sunku rados. Imperatorius 
buvo popiežiams reikalingas; bet norėjo jie, kad imperatorius 
plėstų jų valstybę, palaikytų juos Romoj, jų teprašomas teistų ar 
nuteistų jų priešus, o vis dėlto atsižadėtų visų istoriškų savo tei- 
sių ir pretenzijų. 

Kai Valos patariamas Lotharas aptvarkė kiek Italiją ir ruo- 
šėsi jau grįžti Francijon, Paschalis pasikvietė jį Romon ir čia vėl 
karūnavo imperatorium (823 m.), simboliškai pabrėžė Romėnų 
akivaizdoj savo valdžios pirmenybę. Jei tikėjosi, jog jaunasis 
imperatorius jo klausys, tai nebojo Valos ir apsiriko. ILotharas, 
tikrai, įsteigė Romoj savo tribunolą (placitum), bet teisė ne- 
žiūrėdamas popiežiaus interesų, ir — laimėjo Paschalio priešai. 
Didikai drąsesni rados; ėmė formuotis imperijos partija, kurioj 
dalyvavo ir keli popiežiaus didžiūnai: primicerijus Theodo- 
ras, nomenkulatorius Leonas ir kiti. 

Pavojus greit didėjo. Tad, Lotharui išvažiavus, popiežinin- 
kai tuoj šaukėsi familia S. Petri, vadinasi, kaimiečių mili- 
cijos, pagelbos ir saviškai nuteisė imperijos šalininkų vadus: pa- 
čiame Laterane pirma apakino, paskui ir nužudė Theodorą bei 
Leoną. Šįkart ir Liudvikui kantrybės nebeužteko. Popiežiaus pa- 
siuntinybė nieko nepešė: imperatoriaus įgaliotiniai ėmė tirti 
dalyką. Nenorėdamas komprometuojančio teismo, Paschalis, 
kaip kadai Leonas III, viešai prisiekė, nedalyvavęs nužudyme, 
nors žuvusieji ir teisingai buvę nubausti mirtimi (mortuos ju- 
re caesos) už didelį nusikaltimą — už crimen laesae 
maiestatis. 

Noroms nenoroms Liudvikui reikėjo pasitenkinti šita pu r- 
gatio per sacramentum. Bet Romėnai nenurimo; ne- 

leido net laidoti Paschalio Šv. Petro Bazilikoj. Neramiai praėjo 
ir naujojo popiežiaus Eugenijaus II (824—827 m.) rinkimai: 
kuo tik nesusikramtė exercitus Romanus ir familia 
S. Petri, nors abi teisės rinkimuose dalyvauti neturėjo. Rinkė- 
jų balsai irgi pasiskirstė, nes kovojo popiežininkų ir imperato- 
riaus kandidatai. Valos palaikomas laimėjo pastarasis, Eugeni- 
jus, kuris ne tik vėl atnaujino draugiškumo sąjungą su Liudviku, 
bet aiškiai pripažino ir politinį imperatoriaus suverenitėtą, 

Politinei popiežiaus priklausomybei suformalinti ir išviso 
politiniam Romos gyvenimui sutvarkyti vėl nusiųstas buvo Lot- 
haras. Valos tebepatariamas, grąžino jis Bažnyčiai didikų prisi- 
savintas žemes, o didikams — Bažnyčios prisisavintąsias; leido 
grįžti tremtiniams, atlygino nužudytųjų našlėms; pagaliau, išlei- 
do vadinamąją Constitutio Lothari (824 m.). 

Toji Konstitucija aiškiai formulavo imperatoriaus teises, ku- 
riam ištikimi būti turėjo prisiekti ir Romėnai, ir — dar neįšven- 
tintas — pats popiežius. Imperatorius, tai Bažnyčios globėjas 
ir jos valstybės suverėnas, kad ir laikomas popiežius kuone sava- 
rankišku valdovu. Du misai — vienas imperatoriaus, antras po- 
piežiaus skiriamas — turėjo nuolat gyventi Romoj, kas metai 
pranešdinėti imperatoriui, kas čia darosi, ir kontroliuoti visą ad- 
ministraciją bei justiciją. "Tiesa, imperatorius, pagal Konstituci- 
ją, neskyrė valdininkų, bet aukštesnieji valdininkai turėdavo pa- 
sirodyti imperatoriui, kad žinotų jis jų vardą ir kiek jų yra, ir 
kad galėtų pamokyti juos gerai valdininkauti. Buvo pažabota ir 
pontificum erga populum sibi subjectum 
asperitas. Viena, pripažįstamas buvo neliečiamu, kas pasi- 
duodavo imperatoriaus globon (jieškojo tos globos, žinoma, impe- 
ratoriaus šalininkai ir popiežiaus priešai, daugiausia — didikai 
bei aukštesnieji valdininkai); antra, kiekvienas romėnas galėjo 
reikalauti, kad būtų jis teisiamas ne Romos, bet Longobardų arba 
Frankų įstatymais, kur nebuvo tiek pavojingo crimen lae- 
sae maiestatis. Pagaliau, Konstitucija reorganizavo pa- 
ties popiežiaus rinkimus. — Rinkimuose vėl gavo teisę dalyvauti 
ne tik dvasininkai, bet visi Romani guibus antiguitus 
(= iki 769 m. sinodo) fuit consuetudo concessa 
per constitutiones Patrum eligendi pon- 
tificem, vadinasi, diduomenė ir liaudis. Be to, išrinktasis tu- 
rėjo laukti imperatoriaus patvirtinimo: išrinktasis intronizuoti ir 

įšventinti tegalima buvo tik tas patvirtinimas gavus. Lotharas 
prisiekdino Romėnus, kad jie visada rinksią popiežių tik kanoniš- 
kai, per constitutionem ss. Patrum, ir įšvęsdi- 
nėsią tik prisiekusį imperatoriui. Eugenijus toja parašė tam tikrą 
pasižadėjimą, promissionis firmitatem, ir prisiekė 
jį pildyti. 

Apie 817—828 m. „imperijos vienovė bei garbė“, rašo Valos 
biografas, „buvo sveika — tėvynei ginti ir Bažnyčių gerovei“. 
Kad ir ne visai nuveikti buvo, priešai atrodė nebepavojingi. Fran- 
kai nenustojo krikščioninti kitų tautų — 826 m. Liudviko ir viso 
dvaro akivaizdoj iškilmingai apsikrikštijo Danų karalaitis H a- 
raldas ir 400 jo palydovų. Italuose Lotharas organizavo švie4 
timą, ir ėmė klestėti Pavijos, Turino, Ivrejos, Kre- 
monos (Cremona), Fermo, Florencijos, Vero- 
nos, Mantujos (Mantova) bei kitų miestų mokyklos. 
Žinoma, tos mokyklos turėjo pirmiausia auklėti mokytus kunigus. 
Mat, svarbiausių krikščioniškosios imperijos uždaviniu, kaip ir 
Karoliaus laikais, laikyta Bažnyčios gerovė. Ir atrodė, kad nie- 
kas nebetrukdo religinio-kultūrinio darbo. Juk Lotharo Konsti- 
tucija sunormalino pagaliau imperijos santykius su popiežium, o 
Liudvikas savo rėžtu nesikišo į dogmatiškuosius klausimus: pa- 
veikslų kulto klausimui vėl iškilus, vakarų Bažnyčiai ėmė vado- 
vauti nebe Frankų teologai, bet popiežius. 

Tačiau imperijos vienovė apgaulinga buvo. Teoretiškai vie- 
na būdama, praktiškai imperija nuolat decentralėjo. Politinė jos 
santvarka rėmėsi ne — ir be to silpnomis — prekyba ir pramonė, 
bet žemės savininkais ir, visų pirma, žemės diduomene, kuriai di- 
delė valstybė ne tiek jau svarbu buvo. Tad imperiją tejungė ko- 
va su krikščioniškosios kultūros priešais, kariuomenė ir mažas 
ideologų būrelis. Bet Europos kultūros savisaugai reikėjo grei- 
čiau decentralizacijos, nekaip vienovės, nes kovota pasieniuose; 
ir šiuo atžvilgiu labai simptomatinga, kad taip ir nepasisekė visai 
prijungti Italijos prie imperijos. Aišku, kad decentralėjo ir ka- 
riuomenė, kur, be to, įsigalėdavo privačios armijos ir vietos di- 
duomenė. Valdininkai sumizgo su vietos interesais, susijo su 
vietos diduomene ir tapo jos atstovais bei vadais. Jokios refor- 
mos negalėjo ilgam sustabdyti šio proceso. 

Išsijuosę stengėsi sutvarkyti imperiją 817—828 metų veikė- 
jai. Tačiau buvo jie paskutinieji Karoliaus Didžiojo ideologijos 
atstovai, o tos abstrakčios ideologijos nebesuprato ir nebepalaikė 
nei visuomenė, nei Liudvikas. Ir pačių ideologų vis mažėjo. Kai 
įsibrovę į Ispanijos Marką Arabai sumušė Barcelonos 
grafo Bernhardo, paskum paties karaliaus Pippino vado- 
vaujamus pulkus, o iš rytų pusės smarkiai ėmė pulti Frankus su- 
sitaikęs su Bizantijiečiais Bulgarų chanas, Liudvikas 828 m. 
sušaukė Aacheno mieste savo didžiūnus, iš jų — Einhardą ir Va- 
lą. Norėta imperijos buitis aptarti. Frankų ,„Jeremijas“, Vala 
drąsiai kaltino patį imperatorių tuo, kad menkas esąs jis valdovas, 
niekniekiais tesirūpinąs, o svarbiųjų valstybės reikalų nežiūrįs. 
Perdaug klausąs visokių patarėjų, kurie pilni egoistiškų tikslų; 
amžinai svyruojąs tarp įvairių dvaro partijų; grafus skiriąs per 
protekciją, nežiūrėdamas, ar skiriamieji tinką, ar ne; be reikalo 
kišąsis į Bažnyčios valdymą: pasaulininkus skiriąs abatais, o kur 
reikią priversti kunigija tėvynės labui padirbėti — nieko nedarąs. 
Vala norėjo atskirti Bažnyčios valdymą nuo valstybės, bet kad 
imperatorius laisvai valdytų respublica ir, prireikus, nau- 
dotys net Bažnyčios turtais bei pagelba, tik — saugodamas Baž- 
nyčios papročius ir teises. Vienos imperijos šalininkas, Vala reika- 
lavo pagrindinių reformų. Jį palaikė kunigija. Reformų planą su- 
manė ir 829 metų placitumas. Tik dvaro partijų stipresnių būta. 
Negali sakyti, jog decentralizuotos imperijos šalininkai visai ne- 
turėjo gerų, valstybinių motyvų. 

Pirmajai žmonai numirus (818 m.), Liudvikas vedė Bava- 
rijos grafo dukterį Tuditą, kuri „savo gražumu ir protu, pana- 
ši buvo į senovės Juditą“. Ketvirtuos metuos gimė ir sūnelis Ka- 
rolius (823 m.), o gražuolė motutė ėmė rankioti šalininkus, no- 
rėdama įgyti vaikui karalystę. Pats Liudvikas tokiam sumany- 
mui, žinoma, palankus buvo; nežinia, ar sutiko Karoliaus krikšto 
tėvas Lotharas, ar ne. Šiaip ar taip, 829 m. Liudvikas per 
edictum, vadinasi, savo valia, placitui nepranešęs, padarė Ka- 
rolių duku ir atidavė jam Alamaniją, Alsasą, Raetiją bei Burgun- 
dijos dalį, o Lotharą pasiuntė vėl į Italiją, atėmė iš jo net impe- 
ratoriaus titulą. Imperininkų vietoj valdžią pasigrobė minėtojo 
grafo Bernhardo vadovaujamoji partija, o pats grafas, dabar ka- 
merarijus, tapo „antruoju imperijos žmogumi“. 

„Kūno geismų klausydamasis“, Liudvikas sulaužė 817 m. 

aktą, ir tas sulaužymas greit paaiškėjo: jis buvo tik ką beprade- 
dąs Juditos sumanymą vykdyti. Tuo tarpu daugiausia nukentėjo 
Lotharas; bet kas gi galėjo laiduoti, kad ir Pippinas su Vokiečių 
Liudviku nepraras didžiosios dalies savo žemių bei teisių? Re- 
formuoti valstybės, kaip norėjo 829 m. placitas, Bernhardas nė 
manyt nemanė; tik stengėsi kuogreičiausiai prisimedžioti šalinin- 
kų, dalino jiems imperijos žemes, grafystes, vyskupystes ir vie- 
nuolynus. Todėl susiriejo kuone su visa vyskupija, ir pats su- 
stiprino imperininkus. 

Netrukus opozicija susiorganizavo; paskelbė savo tikslu im- 
perijos tvarką, ordinatio imperii, savo vadu — impe- 
ratorių Lotharą. Vadovavo Vala ir kiti perversmo pašalinti 
politikai; su jais susidėjo Lotharas ir Pippinas; palaikė juos ir 
Vokiečių Liudvikas. Tuo metu, kai imperatorius iškeliavo iš 
Aacheno žygio prieš Bretonus ruošti, sukilėliai susirinko savo 
pulkus, o Lotharas ir Pippinas, savo kariuomenės lydimi, susi- 
važiavo Compiėgne mieste (830 m.), kur ir sušaukė placi- 
tumą. Bernhardas spėjo pasprukti; bet Liudvikas turėjo nusi- 
leisti, — Judita užrakinta buvo vienuolyne; jos sūnelis prarado 
savo dukatą, o pats Liudvikas vėl pripažino imperatorium Lotha- 
rą. „Dėkoju Dievui Visagaliam“, sakė jis savo sūnų ir didžiūnų 
akivaizdoj, „kad taikiai pabaigė Jis šį ginčą. Žadu nieko neda- 
ryti jums nepritariant. Įsakau ir noriu, kad imperija būtų tokia, 
kokią sutvarkiau kadaise su jūsų pagelba.“ 

Faktiškai vieninteliu imperatorium tapo Lotharas, nes Liud- 
vikui paskirta buvo „garbės ramybė“, o vienuoliai, Lotharo lie- 
piami, įkalbinėjo jam stoti į vienuolyną. Tačiau Lotharas valdė 
menkai — ne geriau už Bernhardą, o Pippinas ir Vokiečių Liud- 
vikas ne tam kovojo su tėvu, kad pavergtų juos brolis. Nebe- 
sunku buvo susitarti su jais žmonos ir sūnaus pasiilgusiam Liud- 
vikui. Be to, žadėjo jis Pippinui ir Liudvikui padidinti jų kara- 
lystes, o kunigijai — visokių privilegijų. 

Naujame Nimvegeno placitume (830 m.) sąjungininkai 
laimėjo, ir kitais metais jau pats Liudvikas sušaukė Aacheno 
placitumą; ištrėmė savo priešus, padidino Pippino, Liudviko ir 
Karoliaus dalis ir vėl rados vienintelis imperatorius. Lotharas 
pažadėjo nebesipriešinti tėvo valiai ir grįžo Italijon. 

Bet Judita ėmė gaivinti senąją savo politiką, o Pippinas bei 
Vokiečių Liudvikas norėjo drauge su tėvu valdyti ir visą impe- 

riją, kuri, tiesa sakant, nebebuvo viena. Pippinas atsisakė ke- 
liauti savo Akvitanijon; Liudvikas puolė Karoliui skirtąją Ala- 
maniją.  Nuveikęs Liudviką, imperatorius suėmė Pippiną. Bet 
Pippinui pasisekė pabėgti, ir broliai bei imperininkai susidėjo su 
juo. „Tai, kad ištremti tie, kuriuos pakėlė imperatorius ir kurie 
buvo pirmieji palatiumo žmonės, suardė valstybę“, rašė Agobar- 
das (vienas iš tų „ištremtųjų“), „ir pavojus gresia ne tik iš vi- 
daus, bet ir iš šalies. Kariuomenė, kuri reikėtų siųsti naujų že- 
mių užkariauti, šaukiama dabar pilietiniams karams. Kurgi se- 
noji Frankų imperijos didybė? Jei nepadės Dievas, tai neapsi- 
gins ji ir nuo stabmeldžių“. Tai buvo sukilėlių sūnų ir imperi- 
ninkų manifestas. Bet aišku, kad jie patys ne mažiau ardė im- 
periją už imperatorių. 

Į tą ginčą įsikišo ir „tautos mokytojas“ popiežius: Griga- 
lius IV (828—844 m.) perėjo Alpių kalnus, norėdamas ginti 
„Kristaus dovaną“ — imperijos vienovę. Susijungė jis su Liud- 
viko Maldingojo priešais ne tik dėl to, kad Lotharas valdė Ita- 
liją, bet pirmiausia dėl to, kad imperijos vienovė buvo Bažnyčios 
idėja. Grigalius pabrėžė, žinoma, ir savo pirmenybę. Bet su 
romėniška Dievo karalystės sąvoka kovojo nebe imperininkai, o 
Liudviko Maldingojo šalininkai. Vala, Agobardas ir kiti vienos 
imperijos gynėjai patys skelbė tam tikra prasme net politinę, 
popiežiaus pirmenybę; sakė, kad niekeno neteistinas popiežius 
atvykęs savo ir Liudviko 817 m. paskelbtojo akto atgaivinti. Ar 
šiaip, ar taip, karolingiškos imperijos ideologija virto pusiau ro- 
mėniška; ir nebe imperatorius, bet šv. Petro bei Konstantino Di- 
džiojo įpėdinis atrodė neilgam tikras Vakarų kultūros vadas. Mo- 
ralinės Grigaliaus veikimo reikšmės nesumažino tai, kad faktiškai 
buvo jis paklusnus Liudviko priešų agentas. 

Senas imperatorius norėjo gintis: 833 m. birželio mėn. 24 d. 
jo kariuomenė Rothfelde (= Rotho laukuose) ties Kolmaru 
susitiko su priešų pulkais. Bet abeji bijojo pradėti mūšio; ėmė 
tartis. Tuo tarpu Liudviko kariuomenė greit tirpo, nes daugelis 
didikų bei vyskupų nenoroms ėjo kariauti už Juditą, o kiti abe- 
jingi pasidarė, kai pamatė, kad pats popiežius priešų stovykloj. 
Ėjo gandai, kad, popiežiui važiuojant, stebuklingai skleidęsi į 
šalis net Alpių kalnai. Po šešių dienų Liudviko stovykloj beliko 
mažas ištikimųjų būrelis. Imperatorius nusiuntė juos pas prie- 
šus ir netrukus pats pasidavė. „Nuo šių laikų toji negarbės vieta 
pavadinta buvo Melalaukiu (Lūgenfeld)“, 

Popiežiaus ir susirinkusiųjų didikų nutarimu Liudvikas bu- 
vo nuverstas, o Lotharas vėl pripažintas imperatorium. Bet lai- 
mėtojai norėjo apsidrausti nuo naujo perversmo. Tad Com- 
piėgne miesto placitumas (833 m.), kur vyravo Lotharo šali- 
ninkai, nesitenkino minėtojo nutarimo patvirtinimu. Norėta pa- 
žeminti senasis imperatorius, kad nebegalėtų jis apie valdžią nė 
svajoti. Reimso arkivyskupas Ebbonas ir Agobardas 
kuokarščiausiai apkaltino nuverstąjį: jis tiek nužeminęs didžiojo 
Karoliaus imperiją, kad liūdį jo draugai ir juokiąsi iš jo priešai. 
Didelėj šv. Medardo Bažnyčioj (Soissons mieste) susirinko 
Lotharas, aibė kunigų ir kas tik begalėjo tilpti. Ant ašutinės ties 
altorium klūpodamas, paėmė senasis imperatorius iš vyskupų 
savo nuodėmių sąrašą ir balsu jį perskaitė; paskui pats apsivilko 
atgailos drabužiu. 

Tokios apeigos — „po jų nebetarnauja žmogus pasauly“ — 
žemino ne tiek Liudviką, kiek pačią imperatoriaus valdžią. Kaip 
ten bebūtų, kad ir totius regni monarchiam įsigijo, 
Lotharas faktiškai tegavo vieną dalį imperijos; turėjo jis pa- 
didinti Pippino bei Vokiečių Liudviko karalystes; bet juodu visai 
nenorėjo nė tiek klausyti vyresniojo brolio, kiek kitados klausė 
tėvo, ir nebe imperijos, bet savo karalystės reikalais tesirūpino. 
Taigi, vienos imperijos šalininkai baisiai pralamėjo. Iš jų pačiu 
atsirado žmonių, ėmusių abejoti, ar galima vaikams užmiršti 
penktasis Dievo įsakymas. Bet ne vieni sūnūs tebuvę kalti: val- 
diniai turį gerbti valdovą, kaip vaikai tėvą, rašė Rabanas. Žmo- 
nės gailėjo senio imperatoriaus, kurį, kaip ir dešimties metų vai- 
ką Karolių, tebelaikė Lotharas. Kalbama buvo, jog nužudyta 
Italijos vienuolyne užrakintoji Judita. O reformuoti imperijos 
naujoji valdžia nė nemanė; tiesa, ir norėdama nebegalėjo. 

Nepraėjo nė keturių mėnesių, kaip sukilę prieš Lotharą bro- 
liai išvadavo tėvą; dabar Lotharas turėjo prisiekti Liudvikui 
„būti ištikimas bei paklusnus, grįžti į Italiją ir nebevažiuoti iš jos 
tėvui neleidžiant“. Vyskupai bei abatai viešai paskelbė Liudviką 
nekaltą esant viskuo tuo, kuo jie patys buvo jį apkaltinę, ir vėl 
pripažino imperatorium (835 m.). Bet Liudvikas nieko nepramo- 
ko. Juditos patariamas, tesirūpino jis ne imperija, bet jaunes- 
niuoju savo sūnumi: sudarė jam geroką karalystę ir stengėsi 
ją padidinti, kovodamas pirma su Lotharu, paskui su Vokiečių 
Liudviku. Atėmęs iš Liudviko didžiąją jo žemių dalį, imperato- 

rius norėjo padaryti Karoliaus globotoju Pippiną. Bet Pippinas 
838 m. numirė; tad imperatorius parašė Lotharui, kad „jeigu 
sutinka jis saugoti ir globoti Karolių, tai gali grįžti ir gaus pusę 
imperijos, — visa, ką bloga yra padaręs, bus jam dovanota“. Lo- 
tharas atvažiavo, ir 839 m. Wormso mieste Liudvikas padalino 
imperiją.— Karolius gavo visas žemes į vakarus nuo Maas-Mo- 
sel-Genčve linijos, Lotharas — rytų pusę, išskyrus Bavariją, 
kur tebebuvo Vokiečių Liudvikas, Italiją ir imperatoriaus titulą, 
nes imperatoriaus valdžios nebebuvo. 

Bet nei Vokiečių Liudvikas norėjo pripažinti Wormso akto, 
nei Lotharas jo pildyti. Senieji Lotharo patarėjai, sumaningi po- 
litikai ir karšti vienos imperijos gynėjai, greit visi išmirė; 829 
— 839 m. įvykiai aiškiai rodė, kad partikuliaristiška Liudviko po- 
litika daugiau turėjo reikšmės, kaip universalistiškoji; ir pats Lo- 
tharas, dukart valdydamas imperiją, lengvai galėjo tuo įsitikinti. 
Vis dėlto, Liudvikui numirus (840 m.), Lotharas ėmė reikalauti 
„imperijos, kuri buvo jam kadai“ (vadinasi, 817 m.) „duota“. 
Tuo prasidėjo trijų brolių karas (811 — 843 m.), kur susidėjo 
Liudvikas su Karolium. Ties Fontenoy-en-Puisaye 
(Fontanetum, netoli nuo Auxerre miesto, sumušė jie 
(841 m.) Lotharo kariuomenę ir, patvirtinę savo sąjungą priesai- 
ka*), privertė Lotharą taikintis. 

Vadinamoji V er dun miesto taika (843 m.) pabaigtinai su- 
griovė Karoliaus Didžiojo imperiją. Tiesa, Liudvikas bei Karo- 
lius sutiko duoti Lotharui „truputį daugiau, nei trečdalį valsty- 
bės, nes tėvas suteikęs jam imperatoriaus vardą, kurį protėvis 
pridėjęs Frankų karalystei“. Bet šitas priedėlis tebuvo vienas 
titulas, nes kiekvienas su Dievo pagelba valdysiąs savo kara- 
lystę savarankiškai ir kiek mokėdamas. 

Trys broliai pasidalino imperiją žiūrėdami to, kad pajamos 
jų būtų reliatyviai lygios. Tačiau Lotharas, kaipo imperatorius, 


*) Tai ir buvo vadinamoji Strasburgo Priesaika 
(Strassburger Eiden, Serments de Strasbourg, 842 
m.). Liudviko žmonės prisiekė vokiečių kalba, Karoliaus — prancūzų; 
kiekvienas karalius — savo brolio žmonių kalba. Priesaikos tekstai rodo, 
kad imta šiais laikais formuotis nacionalios vokiečių bei prancūzų kara- 
lystės. Labai svarbūs tie tekstai kalbos istorijai. 

prijungė prie Italijos ilgą, bet siaurą (1500 X 200 kilom.) kori- 
dorių, tarp Italijos ir Atlanto vandenyno esantį, vadinasi, Karo- 
lingų giminės kraštą su Aacheno sostine. Šitokia jo karalystė 
susidėjo iš Italijos, Provencės ir žemių, apribotų  Moselio 
(Meuse) bei Scheldės (Escaut) iš vakarų pusės ir Alpių, 
Aaro bei Reino — iš rytų. Liudvikui atiteko žemės į rytus nuo 
Lotharo karalystės, Karoliui — į vakarus, iki Ispanijos. „Deja“, 
rašė Floras, „kurgi toji imperija, kuri stengėsi suvienyti ne 
vieno tikėjimo tautas ir pažaboti jas, skelbdama sielos išganymą? 
Nebeteko ji savo garbės ir savo vardo! .. Karaliaus vietoj — 
karaliukai, karalystės vietoj — karalystės palaikai beliko!“ Pro 
rege 'est. r6g41|uWs, „pro regno fragmina 
regniį, 

Lotharo valstybė buvo dirbtinis įvairių žemių ir įvairių tau- 
tų kompleksas, kaip, tiesa sakant, dirbtinai jungė visą Europą ir 
politinė Karoliaus Didžiojo imperijos organizacija. Bet kad ir dir- 
btinė buvo, toji organizacija turėjo istoriškos teisės ir, teoriš- 
kai sakant, galėjo sustiprėti. Imperijos palaikai, Lotharo valstybė, 
sustiprėti nebegalėjo. Ilgi pilietiniai karai, kur priešai „tesisky- 
rė vieni nuo kitų ne ginklais, ne tautybe, tik savo stovyklo- 
mis“, non armis dissimiles, non habitu gen- 
tis distincti, solum castris obversi, išrovė ben- 
drąjį imperijos patrijotizmą, ištvirkino visą valdininkiją. Valdi- 
ninkai visai nebesirūpino bendrais imperijos, net savo karalystės 
reikalais: gyveno daugiausia vietiniais savo grafystės, savo mar- 
kos, arba dukato, interesais ir pereidinėjo iš vieno karaliaus į 
kitą, norėdami kiek galint daugiau žemių bei valdžios įsigyti. 
Kaipgi galėjo juos suvaldyti karalius, kad, laisvųjų ūkininkų skai- 
čiui sumažėjus, kariuomenė virto savavališka tų pačių valdininkų 
ir įsigalėjusių didikų milicija? 

Imperijos idėją išugdė ir imperiją rėmė bei stiprino jos pa- 
čios organizuota Bažnyčia. Dvasininkai buvo ir paskutinieji im- 
perijos ideologai. Bet kai pritrūko imperijai tikrojo imperato- 
riaus, Bažnyčios idėjų dialektika privertė juos šauktis Romos; 
ir Grigalius IV nurodė, kad popiežius nori ne tik vainikuoti im- 
peratorių. Aišku, kad, imperijai iširus, jos ideologai nebegalėjo 
būti vadinamojo imperatoriaus šalininkai. Kaip tik Lotharo že- 
mėse, Lotharingijoj, ėmė dygti naujoji politinė pasaulėžiūra, ku- 
ri lygino krikščionybės vienovę su bažnytine popiežiaus pirme- 

nybe, ir vyskupija šaukėsi Romos pagelbos. Tuo tarpu Vokieti- 
jos ir Prancūzijos kunigija ideologiškai vėžliojo atgal: čia Baž- 
nyčia vėl jungėsi su valstybe ir tapo vietine. Nes abi karalystės 
formavo ne tik politinės kombinacijos, bet ir organiški proce- 
sai. Šiuo atžvilgiu iš Lotharo žemių su tomis karalystėmis tega- 
lima lyginti viena Italija; tačiau Italijoj su karalium ir kovojo 
popiežius. 

Milžinišką imperiją kurdamas, Karolius Didysis rėmėsi Eu- 
ropos tautos instinktu. Nesuprato toji tauta politinių bei kultū- 
rinių imperatoriaus sumetimų, vis dėlto jautė, kad didelės ir 
stiprios valstybės reikia Europos kultūrai apginti. Kad ir daug 
kur klydo, Karolius davė Europai du svarbiuosius dalykus — 
saugumą ir tvarką. Karoliaus sūnui ir anūkams valdant, tvarkos, 
gali sakyt, nebuvo. — „Krikščionys įniršę puldinėjo vieni kitus“. 
Ir „Frankų jėgos, pats jų drąsumas tiek sunyko, kad nebeužteko 
jų ne tik imperijai plėsti, bet ir jos sienoms ginti“. 

Po to, kai Liudvikas paskutinį kartą nuveikė savo sūnus, 
Danijos normanai kas metai plėšė imperijos pajūrį, ypačiai 
Frisiją. Reino, Maaso, Seinės ir Loirės upėmis lindo jie į krašto 
vidurį; trijų brolių karo laikais baisiai apiplėšė O uentovic, 
Rouensir Nantes miestus. Vokiečių Liudvikas kovojo su 
Siavais, bet ir sąjungininkavo su jais, kovodamas su tėvu. Tik- 
tai 845 m. Liudviko karas su Slavais, ypačiai su Čechais ir Mora- 
vais, tapo sistemiškas. Viduržemio jūroj Saracėnams nega- 
na buvo pajūrio: 827 m. įūžė į Siciliją, 831 m. užkariavo Palermo 
miestą, 878 m. — Sirakuzus. Benevento dukai šaukėsi muslimų 
pagelbos, o Grigalius IV, norėdamas apsiginti nuo jų, įkūrė netoli 
nuo Ostijos Gregoriopolio tvirtovę. Neveltui, nes 846 m. saracėnų 
laivynas priplaukė prie Tiberio upės, ir vienas piratų būrys api- 
plėšė šv. Petro Baziliką. Muhamedas nugalėjo apaštalą. Pietinėj 
Italijoj saracėnai užkariavo Bari, iš čia žygiavo pajūriu iki Ve- 
necijos. Kiti muslimai puolė pietinę Franciją; sudegino Arles 
miestą. 

Vienas imperatorius ir norėdamas nebegalėjo kovoti su vi- 
sais tais priešais, kurie be paliovos, tad kartu brovėsi į imperiją; 
su jais kovojo nebe imperatorius, bet karaliai. Ir tas pats tautos 
instinktas, kuris kadai kitkart rėmė Karolių Didijį, rėmė dabar 
mažesnę valstybę organizuojantį ir ginantį karalių. Šia prasme 
Juditos politika greičiau atitiko tikrąjį epochos uždavinį, nekaip 

abstrakti imperininkų ideologija. Be to, inteligentiškos ideologi- 
jos vietoj augo nauja žmones jungianti jėga — tautybė. Žinoma, 
negalima dar kalbėti apie aiškią tautos sąmonę. Kiekvienos ka- 
ralystės kultūra ir oficiali kalba buvo, kaip ir buvusi, lotyniška. 
Bet kur ir kadagi pati tauta, pati liaudis aiškiai formuluoja savo 
idealus? Tautos idealus ir uždavinius visur ir visada teformuluo- 
ja ir tevykdo vadovaujantis jai sluoksnis, kuris, bent iš dalies, su- 
tampa su šviesuomene. "Tokio vadovaujančio sluoksnio ir tais 
laikais būta. Tik nereikia painioti jo su netautiška arba nutautė- 
jusia šviesuomene. Tautos bei tautų interesams atstovavo ne 
vienos imperijos ideologai, bet partikuliaristai. Verdun mieste 
842 m. Liudvikas ir Karolius įkalbėjo savo žmonėms laikytis pa- 
žadų ir siekė vienas vokiškai (lingua thiudisca), kitas 
prancūziškai, kad jų tautos neabejotų „tvirta“ abiejų karalių 
„brolybe“. Abu stengėsi palenkti savo pusėn pirmiausia didikus. 
Tr ne karaliai, bent ne vieni karaliai, bet ir didikai išsižadėjo Ver- 
dune vienos imperijos dėl vietinės ir tautiškosios valstybės, Kaip 
ir Chlotacharo II laikais, diduomenė atstovavo tikriesiems vals- 
tybės bei tautos uždaviniams (Žiūr. I tomo 75 ir 78 $). 
Liudviko karalystė, Vokietija, tautiškai buvo vienoda, bet 
ir primityvi, Tikrai tesuromėjo Pareinys ir Padunojys, ir Karo- 
lingų Renesanso kultūra koncentravosi keliuose miestuose bei 
vienuolynuose; bet ir silpnesnė ir svetimesnė buvo ji tautai, nei 
Vakarų Francijoj. Žinoma, vaizdavo toji kultūra kai kurias tau- 
tosakos tendencijas. Tačiau lotynų kalba perdaug skyrėsi nuo 
vokiškosios, tad negalėjo sudaryti, kaip Prancūzijoj, vienos nau- 
jos visų gyventojų kalbos; ir tebebuvo lotynų literatūra tik mo- 
kytų žmonių suprantama. Tautiška kalba literatūros ėmė atsi- 
rasdinėti Vokietijoj anksčiau, kaip Prancūzijoj; bet mažai ta li- 
teratūra tesantykiavo su lotyniškąja, augo tarytum atskirai, o 
lotynų literatūra liko tautai svetimas mokytų žmonių dalykas. 
Tuo metu, kai Prancūzijoj romėniška kultūra ėmė tautėti bei 
transformuotis prancūziška, Vokietijoj nutautino ji šviesuomenę 
ir, skirdama ją nuo tautos, X amžiuje kėlė aikštėn Karoliaus Di- 
džiojo laikų ideologiją. Paskiau romėniška imperijos idėja su- 
konkretėjo, tapo „Šv. Romėniškąja Vokiečių Tautos Imperija“ 
ir Vokiečių tautybės kryžiaus kelias. Bet Vokietija galėjo pasi- 
imti tokį uždavinį kaip tik todėl, kad tebebuvo dar primityvi. 
Stambieji žemės savininkai nebuvo dar čia įsigiję tokios sociali- 

nės, ekonominės bei politinės reikšmės, kaip Europos vakaruose, 
Tebebuvo dar daug smulkių ūkininkų bei kaimiečių ; todėl ir ka- 
riuomenė nebuvo virtusi dar vasalų milicija. Liudviko laikų (840 
— 876 m.) Vokietija galima lyginti su Karoliaus Martello Franci- 
ja. Vokietija ir vadinosi tada orientalis Francia, arba 
Austrasia; tik istorininkai, mokyti žmonės, vadino Liudviką 
Rex Germanorum. 

Francia media, tai Lotharo karalystė, dirbtinis germa- 
niškų bei romėniškų tautų konglomeratas; Francia occi- 
dentalis — Karoliaus Plikojo (823—838—877 m.) Prancū- 
zija. Daugumas Prancūzijos gyventojų buvo galoromėnai ir suro- 
mėję germanai. Be jų karaliaus priklausė iberai, akvitanijiečiai 
(vaskonai-gaskonai ir baskai) bei keltai bretonai. Bet kad ir suro- 
mėjo, įvairios germanų tautelės (frankai, visigotai, burgundai) 
skyrėsi nuo keltų bei iberų ir tarpusavy savo kalba ir tautišku 
būdu. Sunku buvo kergti visos tos tautelės į vieną politinį or- 
ganizmą ir į vieną tautą; sunku ir daug laiko reikėjo. Tačiau su- 
prastėjusi romėnų kultūra sujudino kuone visas tautas ir tapo 
jų kūrybą formuojančiu principu. Didžiąjai Prancūzijos gyven- 
tojų daliai romėnų kultūra buvo ne svetima, bet gimininga; antra 
vertus, nesmelkė augančių tautų ir originalios jų kūrybos, kaip 
— visai suromėjusioj Italijoj. 

Naujos tautos ir jos kultūros augimas galima pastebėti, 
tyrinėjant prancūzų kalbos istoriją. — Ir Karolingų Renesanso 
laikais žmonės tebekalbėjo šnekamąja, vadinamąja vulgarine 10- 
tynų kalba, kuria VI amžiuje rašė Grigalius Turietis ir kuria, 
popiežiui Grigaliui Didžiajam liepiant, skelbė Dievo žodį misi- 
jonieriai. Iš tos gyvos (ne rašomosios, bet inteligentų vartoja- 
mos!) vulgarinės lotynų kalbos ir išaugo romaniškosios, 
tiksliau sakant — ji pati virto romaniška: italų, provansalų (1a n- 
gue d'oc), katalonų, ispanų, portugalų ir prancūzų (langue 
d'oi1) kalba, suimdama savin keltų, iberų ir germanų kalbos ele- 
mentus. Italijoj procesas užtruko (iki XII amžiaus) ; ispanų kal- 
ba susiformavo XI amžiuj, prancūzų — IX amž. Bet nereikia 
manyti, kad visi prancūzai kalbėjo vienodai. Pakraščiai (Bre- 
tagne, Akvitanija) ilgai šnekėjo gimtąja savo kalba. Be to, kiek- 
viena kalba, tai ne kas kita, kaip daugybė tarmių. Taip ir Pran- 
cūzijoj atsirado pagaliau apie 10 tarmių, kurios sudarė dvi dide- 
les grupes — langue d'oil (oil=oui=taip) ir langue 

d'oc (oc—=taip). Šias grupes skyrė linija, einanti maždaug nuo 
Grenoble iki La Rochelle. 

Abiejų Prancūzijos kalbų (tarmių grupių) pagrindas — l0- 
tynų kalba. Bet langue d'oil suėmė savin daugiau germa- 
niškų elementų: mažne iš 930 germaniškių žodžių, kurie pateko 
į romaniškąsias kalbas, prancūzų kalboj gali rasti jų apie 450. 
Mažiau — keltų kalbos pėdsakų. Tai daugiausia kasdienio gyve- 
nimo terminai ir kai kurios sintaksinės ypatybės (taip antai, po- 
sakiai: c'est moi ir panaš.; keli skaitvardžiai — soixante- 
guinze, guatrevingt-dix, guatrevingt-dovu- 
ze ir t. t). Visai maža iberiškos kilmės žodžių. Seniausieji 
prancūzų kalbos tekstai, tai vadinamasis Glossaire de 
Reichenau (VIII amž. galo) ir „Strasburgo Prie- 
saika“ (842 m.). 

Kalbos istorija vaizduoja tautos ir tautiškos kultūros 
augimą. Bet tas augimas toli gražu ne idilija. — Prancū- 
zijoj anksčiausia suiro senoji socialinė bei politinė santvarka (nei 
romėniška, nei germaniška, bet hibridiška) ir prasidėjo anarchija. 
Mat, formuodamosi tauta jieškojo naujų gyvenimo formų; kūrė 
feodalinę Europos kultūrą, lydindama naujosios socialinės-po- 
litinės santvarkos elementus — beneficiumą, vasalitetą, imunitetą. 
Tai buvo tikrai kūrybinė anarchija, visai nepanaši į mirštančios 
Romėnų imperijos anarchiją. Nes tik visa išklibinus tegalima 
buvo rasti sveiki naujojo gyvenimo pagrindai. 

Trečdalį imperijos ir imperatoris nominis mag- 
nificum officium gavęs, Lotharas neįsigijo jokių rea- 
lių prerogatyvų; neturėjo, be to, scientia gubernandi 
rem publicam, tik — atgyvenusią imperijos ideologiją. 
Bažnyčia buvo vienintelė tos ideologijos parama, ir daugumas 
vyskupų, tikrai, palaikė Lotharą. Tačiau pačių vyskupų pažiū- 
ros į imperiją pakitėjo. Didelis vienos imperijos šalininkas, Ra- 
banas aprimo kiek supratęs, kad imperijos padalinimas nesunai- 
kino katalikiškos Bažnyčios vienovės: differentia non 
debet esse in diversitate nationum, guia 
una est ecclesia catholica. Rabano nuomonė bu- 
vo tipiška; ji reiškė, jog imperijos organizacijos vietoj kilo Baž- 

nyčios organizacija; ir naujoji vienovės ideologų karta gražiai 
galėjo apseiti be imperijos — kad tik būtų buvusi viena Bažnyčia. 

Tikrieji ideologiškai vadovaujančių vyskupų tikslai aiškūs 
ir iš vakarų Francijoj (Lotharo valstybėj arba jos pasieny) su- 
rašytų tais laikais kapitularijų, sinodų kanonų bei popiežiaus de- 
kretalijų rinkinių. Tai Capitula Angilramni, vadina- 
mojo Benedikto Levitos (kapitularijų) rinkinys ir mi- 
nėtosios jau Decretales Pseudo-Isidorianae, Lei- 
dėjai rūpinosi pirmiausia Bažnyčios gerove ir tikėjosi padėsią 
Bažnyčiai stiprindami vyskupų valdžią. Išėjo tikrai įspūdinga 
teisės sistema. — Vyskupams bei kunigams galvą lenkianti visa 
žemė, omnis terra caput inclinat. Jie darą vals- 
tybę stiprią; ir už tai, kad, Dievo bijodamas, klausąs jų patarimų 
imperatorius, saugoją vyskupai Dievo suteiktą jam garbę. O 
kadangi imperatoriaus įstatymas ne didesnis esąs už Dievo, bet 
mažesnis (lex imperatorum non est supra le- 
gem Dei, sed subtus), imperatoriaus teismas neturįs 
kunigų teisti. Pagal (netikrus bei falsifikuotus) kanonus ir 
dekretalijas kunigus teisianti pati Bažnyčia, vadinasi patys vys- 
kupai, jų priklausantieji (leidėjų nuomone) sinodai ir, pagaliau, 
niekeno neteisiamas popiežius. Be Romėnų pontifiko nutarimo 
negalima esą teisti vyskupo: nes popiežius visos Bažnyčios mo- 
kytojas ir galva, lyg ir viso pasaulio galva, guasi totius 
orbis capud. Jo dekretalijos visiems, net imperatoriui pri- 
verstinės esančios, ir leidėjų cituojami Karlomano bei Pippino 
kapitularijai įsiteisėję tik todėl, kad patvirtinęs juos apaštališ- 
kasis autoritetas. 

Visa ta programa neigė Karolingų politiką bei ideologiją, ir 
Šv. Sosto bibliotekarius Anastasijus turėjo teisės rašyti 
frankams: „Nedaug ką iš mūsų, bet daugelį, žinau, iš jūsų pa- 
siliko sau Viešpats tokių, kurie neklaupė prieš Baalą“, scio 
guia licet apud nos paucos, apud vos ta- 
men r"eliguit sibi dominus plurimos gui 
noncurvaverunt genua ante Baal. Norėdamas 
sutvarkyti savo valstybę, Karolius Didysis rėmėsi valstybės Baž- 
nyčia, kuri natūraliai susiliejo su viena vakarų ir visos imperijos 
Bažnyčia. Imperija ir Bažnyčia sudarė vieną religinį organizmą. 
Devintajam amžiui įpusėjus, vienos Frankų Bažnyčios nebebuvo. 
Vokiečių Liudviko ir Karoliaus Plikojo Bažnyčios pasidarė vie- 

tinės ir, kaip kadai merovingiškoji, ėmė syti su valstybe, naciona- 
lėti Tuo tarpu Lotharo Bažnyčia transformavo imperijos uni- 
versalizmą, vertė jį Bažnyčios universalizmu ir pati tolo nuo 
valstybės, kuri, palyginti su Vokietija bei Prancūzija, neturėjo 
nacionalaus pagrindo, bet buvo tik dirbtinis įvairių žemių kong- 
lomeratas. "Tad, atgaivindamas savo protėvio politiką, Lotharas 
turėjo santykiauti su visuotine Romos Bažnyčia ir susidūrė su 
Vokietijos bei Prancūzijos vyskupų nacionalizmu. 

Anastasijus, rodos, klysta, o gal ir tyčia perdeda, vadinda- 
mas Frankus didesniais už Romėnus popiežininkais. Romėnų 
kurija niekuomet savo idėjų neužmiršdavo, priešingai — kiekvie- 
na proga skelbė jas. Kai, norėdamas turėti nors netiesioginės 
įtakos savo brolių karalystėms, Lotharas 844 m. paprašė popiežių 
Sergijų II visos Francijos vikaru paskirti Karoliaus Didžiojo 
sūnų Metzo vyskupą Drogoną, Sergijus mielai sutiko. Bet Ser- 
gijus visų pirma pabrėžė savo teisę vikarams skirti, nes jis val- 
dąs visą Bažnyčią; reikalavo, kad visi vyskupai paklusnūs būtų 
popiežiaus vietininkui, nes jis vienas tegalįs šaukti sinodus, tvir- 
tinti jų nutarimus, prižiūrėti ir, prireikus, teisti vyskupus. Visa 
tai — salvo in omnibus huius universalis 
Romanae sedis primatu nostrigue praesu- 
latus honore. Sergijus žadėjo pats saugoti vyskupų teises 
nuo karalių ir besipriešinančius kanonams kanoniškai bausti, 
castigare. Tai buvo negirdėtos dar Francijoj popiežiaus pre- 
tenzijos, ir Lotharo sumanytasis vikariatas vargu bau išėjo impe- 
ratoriaus naudai. Tiesa, Sergijus laimėjo tik morališkai, nes nei 
Karolius, nei Liudvikas naujo vikaro nepripažino. Bet ir mora- 
linis laimėjimas sudarė precedentą. 

Aišku, kad visa imperatoriaus politika parėjo nuo to, ar val- 
dė jis Romą ir išviso Italiją, ar ne. Be to, Italija buvo vienin- 
telė Lotharo karalystės dalis, kur galima buvo įsteigti tautiškai 
vienoda, natūrali valstybė. Tačiau reikėjo tam palenkti savo pu- 
sėn italai, ginant jie nuo saracėnų ir tikrai tvarkant kraštas. 
Reikėjo pasidaryti imperatoriui populiaresniam už patį popiežių, 
kuris kiek galėdamas kovojo su krikščionybės priešais. Antra 
vertus, reikėjo imperatoriui saugoti ir tvirtinti politinė savo pir- 
menybė pačioj Romoj, nes tik tuo būdu bažnytinė popiežiaus pir- 
menybė galėjo tapti imperatoriaus politikos įrankiu. Bet Romė- 
nai stengėsi nusikratyti 824 m. Lotharo Konstitucija. 

Grigaliui IV numirus (844 m.), Romos didikai išsirinko po- 
piežium arkipresbiterių Sergijų II (844—847 m.), kiti rinkėjai — 
prasčiokai ir tamsuoliai, sako Sergijaus biografas — diakoną 
Joną. Bet Sergijaus šalininkai išvijo antipopiežių iš Laterano 
rūmų ir tuoj įsišventino savo kandidatą, kad ir turėjo laukti im- 
peratoriaus patvirtinimo. 

Lotharas energingai užstojo 824 m. Konstituciją; nusiuntė į 
Romą savo sūnų Liudviką, Metzo arkivyskupą Drogoną, Karo- 
liaus Didžiojo tradicijų politiką, ir nemaža kariuomenės. Sergi- 
jus pasiteisino: išaiškino italų vyskupų sinodui savo elgimosi 
motyvus ir prisiekdino Romėnus imperatoriui. Be to, ne tik pri- 
pažino Liudviką Longobardijos karalium, bet karūnavo jį ir įtei- 
kė jam karaliaus kalaviją. Tuo būdu atgaivinta buvo Longobar- 
dijos, arba Italijos, karalystė, kuri galėjo būti Lotharo politikos 
parama bei realus jo valstybės pagrindas. Tačiau tam tikslui 
daug dar ko stigo. — Tironiškai valdą Romą Sergijus ir jo brolis 
(nežinia — ar imperatoriaus, ar paties popiežiaus misas) Bene- 
diktas pirkinėjo sakramentalines kunigų teises ir apskritai savi- 
nosi Bažnyčios, vienuolynų ir šiaip žmonių turtą. Laimė, kad, 
Sergijui numirus, išsirinko Romėnai sąžiningą ir sumanų kuni- 
g3ą — Leoną IV (847—855 m.). Benevento dukatas iro. Čia 
dukai kovojo su kuone savarankiškais dukato apskričių guberna- 
toriais, gastaldais, ir su suskilusia į partijas diduomene. Du pre- 
tendentai kovojo tarp savęs dėl paties dukato, jieškojo sąjunginin- 
kų Bizantijos Italijoj, šaukėsi net saracėnų pagelbos. Nomina- 
liai Bizantijiečių Italiją valdė Sicilijos gubernatorius. Bet jis 
išsijuosęs gynė salą nuo saracėnų; tad pačioj Italijoj įsigalėjo 
Neapolio dukas. Tačiau ir jam sunku buvo suvaldyti tokie tur- 
tingi prekybos miestai kaip Amalfi, Salerno, Gaeta. 
Visa ta anarchija padėjo saracėnams brautis į Italiją.  Užkaria- 
vo jie Brindisi, Bari, Tarentą; 846 m., kaip minėta, 
apiplėšė net Šv. Petro Baziliką. Kas gi čia kaltas buvo? — Žmo- 
nės kaltino šv. Apaštalo valstybės gynėją — imperatorių. 

Lotharas ir Liudvikas pasiryžo veikti. — Dievą nuraminti 
norėdami, — nes „Šėtono vaikai“ laimėję, žinoma, todėl, kad 
krikščionys užrūstinę savo nuodėmėmis Dievą, — liepė valdovai 
vyskupams, kunigams bei šiaipjau žmonėms dorinti savo gyve- 
nimą; nutarė rinkti visoj valstybėj pinigus Šv. Petro Bažnyčiai 
atstatyti ir sujungti jai su Romos miestu tvirtais mūrais. Su- 

rinktomis lėšomis ir savo milicijų bei romėnų, net belaisvių sa- 
racėnų rankomis pats popiežius pastatė tą naują Romos miesto 
kvartalą, vadinamąją Civitas Leonina (852 m.). Bet 
svarbiausias valdovų nutarimas buvo politiškai sutvarkyti Italija 
ir išvyti iš jos saracėnai. 

Surinkęs ties savo sostine Pavija daug kariuomenės ir pade- 
damuosius Lotharo pulkus, Liudvikas susitaikė su Venecijos bei 
Neapolio dukais ir 847 m. užpuolė saracėnus. Jam pasisekė be- 
veik išvyti jie iš Italijos, tiesa — neilgam; baigti karą turėjo 
pati Liudviko reorganizuotoji pietų Italija. Tačiau tas reorga- 
nizavimas — Beneventas padalintas buvo į du, Benevento ir Sa- 
lerno, dukatus — maža tepadėjo karaliui, gal, sutrupino net jė- 
gas ir susilpnino tuo krašto apsaugą. Lotharas suteikė Nugalė- 
tojui imperatoriaus titulą, ir popiežius jį karūnavo (850 m.). Bet, 
ir imperatorium tapęs, Liudvikas tebebuvo Italijos valdovas. 

Faktiškai Italija atsiskyrė nuo paties Lotharo valdomųjų 
žemių. Kad ir kaip suskilusi buvo, sudarė betgi tam tikrą geo- 
grafiškai ekonominę, etninę ir — visų pirma — istorinę vienovę. 
Toji vienovė buvo stipresnė už Liudviko Maldingojo mėginimą 
visai sujungti Italiją su imperija, o nuo 844 m. vertė Liudviką II 
(Lotharo sūnų) gaivinti unitarinę Longobardų karalių politiką 
ir formavo jį, sakysim, nacionaliu valdovu.  Tautiškai Italija 
vienodesnė buvo už Prancūziją ir ne tiek primityvi, kaip Vokie- 
tija. Italijos prekyba bei pramonė nurungė Europos prekybą ir 
amatus (išskyrus, gal, pietų Prancūzijos pajūrį). Tad, rodos, 
lengva buvo suvienyti pusiasalis ir politiškai. 

Tačiau didelė tų laikų prekyba greičiau aižė kraštą, nekaip 
vienijo: išskirdavo ir atskirdavo tam tikras teritorijas. — Po 
upės slėnį, pajūrio miestus (Veneciją, Ravenną, Anconą, Brindisi, 
Tarentą, Amalfį, Gaetą, Neapolį ir kt.) — nuo kitų žemių, ir 
įtraukdavo jas į internacionalią Viduramžių jūros prekybą bei 
kultūrą. Be to, senoji Romėnų kultūra slėgė italus, trukdė jiems 
susirasti naujų gyvenimo principų ir formų. Neatsitiktinai Ka- 
rolingų imperijos problema virto imperatoriaus su popiežium, 
vadinasi, Longobardų karaliaus su Roma, santykių problema. 
Bet, kai kilo klausimas: kas nugalės, Pavija ar Roma, aišku jau 
buvo, kad ne Pavija. 

Norėdamas užkariauti ir sužiesti visą Italiją, Liutprando 
sumanymą įvykdyti, Liudvikas turėjo susidurti su popiežium. Ir, 

tai, ko paprastas Longobardų karalius negalėjo nė svajoti, impe- 
ratoriui atrodė galimas dalykas. "Tereikėjo nuosekliai laikytis 
Lotharo Konstitucijos. Bet esam jau matę, kad pati imperijos 
ideologija iš esmės transformavosi. Išėjo aikštėn politinės popie- 
žiaus nepriklausomybės, net politinio jo autoriteto principas. Tik 
(844 m.) atgaivinta Constitucio Lothari rados jau pa- 
senusi; ir pats galingiausias imperatorius nebūtų galėjęs ilgai ko- 
voti su visa vakarų Bažnyčia, rymančia ant popiežiaus. Antra 
vertus, Liudviką stiprindama, imperatoriaus valdžia jį ir silp- 
nino. Mat, turėjo jis kreipti dėmesį į vidurinės Europos, pirmiau- 
sia — į savo tėvo valstybės reikalus. Imperatorius, žinoma, ne- 
galėjo rūpintis tik viena Italija. Lotharui numirus (855 m.), 
Liudvikas noroms nenoroms įsikišo į bendrąją Europos politiką. 
O penkerių metų (850—855), žinia, kad neužteko Italijai su- 
vienyti ir pertvarkyti. 

Leonas IV pripažino imperatoriaus valdžią Romoj tik ver- 
čiamas. Nes pačiame Romos mieste gyveno nuolatinis impera- 
toriaus misas, o imperatoriaus vasalas Spoleto dukas visuomet 
galėjo numalšinti sukilimą. Dažnai skundėsi Leonas Liudviko TI 
įgaliotinių savavaliavimu; vieną kartą jie, tiesiog, nužudė legatą, 
popiežiaus siųstą pas Lotharą. Galima suprasti, kad tūlas kuri- 
jos didžiūnas pritrūkdavo kantrybės. „Kam gi mums“, sakė vie- 
nas iš jų, „Frankai? Užuot mums padėję, jie atima, kas mūsų. 
Kodėlgi nesusitaikyti mums su graikais ir neišvyti iš savo kraš- 
to Frankų karaliaus bei tautos?“ 

Tokios kvailos kalbos — graikai juk persilpni buvo, o, ko- 
vodamas su saracėnais, Liudvikas vėl laimėjo — rodė kuriją tik- 
rai nusiminusią esant. Ir buvo ko nusiminti: Liudviko šalinin- 
kai susibūrė ir rados įtakinga partija, kurioj dalyvavo daug vys- 
kupų, kunigų ir pačios kurijos valdininkų. Galingiausias tos 
partijos atstovas buvo Ortės miesto vyskupas Arsenijus, 
kurį Leonas — žinoma, nenoromis — paskyrė savo misu. Bū- 
damas vyskupas, Arsenijus pagal kanonus nebegalėjo būti iš- 
rinktas popiežium; todėl sumanyta įkelti, Leonui numirus, Šv. 
Petro sostan Arsenijaus sūnus Anastasijus. 

Vienas iš mokyčiausių to meto žmonių (mokėjo ir graikiš- 
kai), Anastasijus neblogai kunigavo: pats Leonas IV nekaltino 
jo nedoru gyvenimu. Dora sūnus tėvo betgi nepralenkė, 
Tiesa, teisėtai ir neteisėtai nemelžė jis pinigų, kaip gobšas Ar- 

senijus; bet nemažiau mėgo valdžią ir buvo net už tėvą didesnis 
intriganas, klastingas, drąsus, įžūlus. Tikėjosi, kad imperato- 
riaus padedamas pasieks savo. Gal būt, imperatoriaus verčia- 
mas ir padarė jį Leonas kardinolu. Bet jei Liudvikas laikė Anas- 
tasijų ištikimu savo žmogum, tai baisiai suklydo.  Gudrusis ir 
valdingasis kardinolas imperatorium rėmėsi todėl, kad norėjo ne 
tik tapti popiežium, bet įvykdyti ir naują, Francijoj, esam matę, 
jau formuluojamą popiežininkų programą. Toji programa nepri- 
klausė juk veikėjo doros; glaudžiai susydino vėliau didįjį po- 
piežių Nikalojų I su Anastasijum, Arsenijum, Radoaldu ir ki- 
tais abejotinos doros politikais. 

Kol kas kovojo partijos dėl valdžios ir būsimojo popiežiaus, 
ir visi imperatorininkai rodės karščiausi Leono IV politikos 
priešai esą. Pačiam Liudviko remiamam Arsenijui Leonas nie- 
ko negalėjo padaryti; bet Anastasijui ir kai kuriems jo šalinin- 
kams reikėjo bėgti iš Romos. Nežinia tikrai, ką ruošėsi jie pa- 
daryti ir ko tiek bijojo popiežius, kuris veltui liepė Anastasijui 
grįžti į Romą ir reikalavo, kad išduotų imperatorius  pabėgėlį 
kardinolą. Šiaip ar taip, Leonui labai rūpėjo iš anksto pašalinti 
Anastasijaus kandidatūra. Tad iškilmingai, net dukart eksko- 
munikavo savo priešą; anatematizavo ir patį Anastasijų, ir „vi- 
sus tuos, kurie padės jam įgyti pontifikato garbės“. Be to, vie- 
šai paskelbė popiežius, kad Anastasijus nebe kunigas ir niekuo- 
met nebegali būti kunigas. 

Visi tie perdaug energingai, bet permažai motyvuoti smer- 
kimai buvo partyvus dalykas. Taip į juos ir žiūrėjo imperato- 
riaus šalininkai, nes nė nemanė jie atsisakyti nuo savo kandida- 
to Anastasijaus. Deja, partyviai aprašė naujo popiežiaus rinki- 
mus vienintelis mūsų šaltinis — Liber Pontificalis. — 
Leonui numirus (855 m.), Romėnai vienu balsu išsirinkę popie- 
žium Benediktą III (855—858 m.). Tiesa, kad Leono par- 
tija laimėjo ir kad tuo metu Arsenijaus Romoj nebuvo. Išsirin- 
kę Benediktą, Romėnai — consuetudo  prisca ut 
poscit — prašė Liudviką patvirtinti išrinktąjį. Imperatorius 
sakė nusiųsiąs dalykui išspręsti ypatingus savo misus. Tuo 
tarpu Arsenijus ir kiti imperatorininkai ėmė energingai agituoti. 
Ortės mieste važiuojantieji į Romą imperatoriaus misai lyg tyčia 
susitiko su nežinia iš kur atsiradusiu Anastasijum ir drauge ke- 
liavo toliau. Netrukus susidėjo su jais Porto vyskupas Radoal- 

das, Todi vyskupas ir kiti imperatorininkai, Benedikto pasiunti- 
nius misai suėmė. Imperatoriaus noras paaiškėjo, ir daug Ro- 
mėnų staiga tapo visai nekanoniškai išrinktojo (gal Ortės mieste) 
Anastasijaus šalininkais. Todėl naujasis antipopiežius lengvai 
galėjo paimti savo valdžion ir šv. Petro Baziliką, ir Laterano rū- 
mus, o tikrąjį popiežių — suimti. 

Bet dukart — negali sakyti, kad visai be pagrindo, — eks- 
komunikuotas Anastasijus keistas būtų buvęs Šv. Petro įpėdinis. 
Antra vertus, Romos kunigija ir daugumas rinkėjų tebepalaikė 
Benediktą, ir palenkti jų savo pusėn misams nepasisekė. Todėl 
pagaliau įšventintas buvo Benediktas, kuris turėjo atšaukti užtai 
pasmerkusias Anastasijų ekskomunikas: leido jam priiminėti ko- 
muniją ir paskyrė net jį Šv. Marijos Bažnyčios (anapus Tiberio 
upės, Trastevere) abatu. 

Nuo Anastasijaus kandidatūros atsisakydamas, Liudvikas ne- 
daug tepralaimėjo. Mat, galingiausias Romos žmogus buvo ne Be- 
nediktas, bet jojo missus et apocrisiarius Arsenijus, 
kuris nemažiau už paties imperatoriaus misą varė imperatoriaus 
politiką. Savo partijai sustiprinti Liudvikas 858 m. pats nuvyko 
į Romą ir šįkart, rodos, laimėjo, ko buvo norėjęs. — Benediktas 
staiga numirė, ir imperatorius privertė Romėnus išrinkti popie- 
žium kardinolą diakoną Nikalojų I (858—867 m.). 

Benedikto III laikais Nikalojus turėjo jau didelės įta- 
kos visai kurijos politikai. Jam nepritarus, nieko nedarė popie- 
žius; pasitikėdavo juo labiau, kaip savo giminėmis. Bet kaip 
įrodė puikioj savo knygoj Lapotre, rinkimus suorganizavo 
imperatorininkai, ypač Arsenijus ir Anastasijus. Negalimas 
daiktas, kad Nikalojus nieko nebūtų žadėjęs imperatoriui, kad 
visai nebūtų dalyvavęs Arsenijaus ir jo sūnaus intrigose. Įta- 
kingiausieji naujo pontifikato žmonės buvo — misas ir, dažnai, 
atsakingas Nikalojaus įgaliotinis Arsenijus, kuriam rūpėjo pir- 
miausia pačiupti daugiau turto ir kuris ne kartą už pinigus po- 
piežių išdavinėjo, bet susipyko su juo tik pačiame pontifikato 
gale, Anastasijų kadai įšventinęs popiežium vyskupas Radoaldas, 
toks grobuonis, kad Nikalojus turėjo pagaliau juo: nusikratyti, ir 
pats Anastasijus. Tasai tapo popiežiaus sekretorium, vadinasi, 

rašė arba redagavo kuone visus popiežiaus laiškus ir buvo nuola- 
tinis jo patarėjas. Didįjį popiežių ir intriganą sekretorių sujun- 
gė Romos pirmenybės idėja. Tą pribrendusią, kaip esam jau 
matę, idėją ir iškėlė aikštėn, o iš dalies, neilgam, net įvykdė pir- 
masis imperatorininkų pontifikatas. 

„Šv. tėvų Petro ir Povilo vietoj mes Dievo valia, per padidė- 
jusią sakramento malonę, esam gimę sūnūs ir paskirti visos že- 
mės valdovais, vadinasi, visos Bažnyčios,“ pro guibus pa- 
tribus nos divinitus, incremento gratiae 
ministrato, nati sumus filii et constitu- 
ti... principes super omnem terram, id est, 
super universam ecclesiam. Tokiais iki tol negir- 
dėtais žodžiais nusakė Nikalojus savo valdžią. Bažnyčios si- 
nodai nedavę popiežiams tos valdžios — tik pagerbę ir iškilmin- 
gai paskelbę ją: a sinodis non donata, sed iam 
solummodo celebrata et venerata. Mat, po- 
piežiaus teisių bei privilegijų kilmės dieviškos esama. Ir Nika- 
lojus tvirtai tikėjo, kad joks valdovas negali šv. Petro teisių nei 
sumažinti, nei padidinti. Kaipgi, iš tikrųjų, galima jos padidinti, 
kad jomis remiantis visa religinė, politinė bei socialinė pasaulio 
santvarka? Jos senesnės esančios už Romėjų imperatoriaus tei- 
ses ir niekuomet neišnyksiančios, nors imperatorinės ir išnyktų. 
Jos būsiančios pripažįstamos visur, kur tik būsią krikščionių. 
Fundamentum, guod Deus posuit, humanus 
non valet amovere conatus, et guod Deus 
statuit, firmum validumgue consistit. 

Bet Nikalojus laikė savo teises tiek garbe, tiek pareiga. 
Taigi, nieko nebijodamas jas ir vykdė, tikrai rūpinosi visa Baž- 
nyčia. Jis jautėsi neapribotas jos valdovas esąs. Reikią pildyti 
visi popiežiaus įsakymai, o niekinantis jo dogmata, man- 
data, interdicta, sanctiones vel decreta 
pro catholica fide, pro ecclesiastica dis- 
ciplina, pro correctione fidelium, pro emen- 
datione sceleratorum vel interdictione im- 
minentium vel futurorum malorum turįs būti 
atskirtas nuo Bažnyčios. Visuose religijos bei doros, tad tiesiog 
— visuose klausimuose, paskutinis žodis priklausąs popiežiui. Ir 
kas gi galįs priešintis popiežiaus nutarimui, kad nėsą žemėje di- 
desnio autoriteto? — Popiežiaus žodis esąs paties Dicvo žodis. 

Žinome, kad vyskupai didino apaštališko sosto teises: norėjo 
apginti Bažnyčią ir patys save nuo valstybės. Bet Nikalojus — 
cituodamas kartais Pseudo-Izidoriaus Dekretalijas — nepripa- 
žino vyskupų savarankiškumo. — „Per šv. Petrą yra išėjusi iš 
Kristaus ir apaštalų, ir vyskupų valdžia: per Petrum apos- 
tolatus et episcopatus in Christo cepit 
exordium. Taigi aišku esą, kad Šv. Petro įpėdinis turįs ir 
visą visų vyskupų valdžią. Vyskupai tėsą tiktai jo įgaliotiniai, 
pranešą jam, kas darąsi, ir tiksliai pildą, ką jis liepiąs. Juo jie 
paklusnesni, juo geresni esą. Mat, paklusnumas Nikalojui daug 
brangesnis esąs už visas brangenybes. Žinoma, priklausą popie- 
žiaus ir sinodai, kurie visuomet pripažindavę jo nutarimus. Jam 
neleidžiant, niekas negalįs sušaukti sinodo. Nikalojus laikė si- 
nodus monarchiškos savo valdžios prietaisais. 


Kiekviena proga naudodavos Nikalojus savo idėjoms rutu- 
loti ir aiškinti; nesitenkino ir tuo. Rūpėjo jam jos įvykdyti, fak- 
tu įrodyti teorija; rūpėjo viena monarchiška popiežiaus Bažny- 
čia. Tad nenuostabu, kad susikivirčijo jis su senuoju Romos 
priešininku — su Konstantinopolio patriarchu; griežčiau už Ka- 
roliaus Didžiojo teologus bei sinodus pabrėžė vakarų krikščio- 
nybės ir kultūros ypatybes. 


Nuo 844 m. Vokiečių Liudvikas, paskum jo sūnūs, gynė ry- 
tinę Europos kultūros sieną — kovojo su Paelbės Slavais: su 
Obodritais, Sorabais (vakarų Serbais), Čechais, Moravais ir Slo- 
vėnais. Liudviko įkeltas į sostą (846 m.) Moravų kunigaikštis 
Rostislavas rados pavojingiausias Vokiečių priešas. No- 
rėjo jis ir savo Bažnyčią padaryti nepriklausomą, nes nuo Karo- 
liaus Didžiojo laikų krikščioniną Slavus Salzburgo vysku- 
pai buvo, žinoma, Europos kultūros ir Karolingų politikos orga- 
nai. Rostislavo prašomas, Bizantijos imperatorius pasiuntė į 
Moraviją brolius misijonierius, „Slavų apaštalus““ Kirilą 
(Konstantiną) ir Methodijų, kurie slaviškai ėmė skelbti 
rytų krikščionybę ir karštai kovoti su „Piloto mokiniais“ (=te- 
pripažįstančiais tik tris Dievo palaimintąsias kalbas — žydų, 
graikų ir lotynų) — lotynais. Kirilas parašė net Slavų abėcėlę 
(vadinamąją gla golicą, iš kurios tik vėliau išėjo kirilica) 
ir išvertė Irulto knygas, Tikėjimo Simbolį ir šv. Rašto dalį. Ros- 
tislavo valstybės Bažnyčia ėmė slavėti ir suimdinėti savin prieš- 

lotyniškas tendencijas, kurios sijo su nacionaliu Slavų augimu: 
religiškai prasmino dviejų krikščioniškų kultūrų kovą. 

Nikalojus negalėjo, žinoma, pakęsti šio bažnytinio Slavų sa- 
varankiškumo, kuris buvo kartu ir Graikų puolimas; pasišaukė 
Kirilą ir Methodijų Romon. Dalykas ilgai buvo čia svarstomas. 
Kirilas Romoj ir numirė. Vienas Methodijus tegrįžo pas Slavus: 
nebe Nikalojus, o Hadrianas II (867—872 m.) paskyrė jį pa- 
galiau Sirmiumo (vadinasi, Moravijos, Pannonijos ir Serbijos) 
arkivyskupu. Vokiečiai atrodė pralaimėję kovą; tačiau — neil- 
gam. Vokiečių Liudviko sūnūs sumušė ir pavergė įsibrovusius 
(869 m.) į Vokietiją Čechus bei Sorabus, o Rostislavą nuvertė jo 
sūnėnas Sviatopolkas (Zwentibald), kuris susitaikė 
su Vokiečiais ir graikišką orientaciją pakeitė lotyniškąja. Metho- 
dijų tegynė vienas Slovėnų kunigaikštis Kozelis. Vis dėlto 
Salzburgo arkivyskupas savo provincijos sinode nuvertė Metho- 
dijų nuo arkivyskupystės sosto ir įdėjo jį kalėjiman (870 m.). 
Tiesa, popiežius Jonas VIII (872—882 m.) išvadavo Slavų 
apaštalą; jis vėl tapo įsigalėjusio Sviatopolko Bažnyčios galva. 
Bet 905—906 m. Didžiąją Moraviją užkariavo Vengrai. 

Ne geresni buvo Nikolajaus santykiai ir su Bulgarais. 
Bulgarus krikštijo Bizantija, bet jų chanas Bogorisas (Bori- 
sas) 867 m. prašė Nikalojų ir Vokiečių Liudviką atsiųsti jam 10- 
tyniškų misijonierių. Norėjo chanas atsikratyti perdidele Bi- 
zantijiečių įtaka. Nikalojus nusiuntė į Bulgariją vyskupo Fo r- 
moso vadovaujamą misiją ir davė šiai misijai smulkių instruk- 
cijų (Responsa ad consulta Bulgarorum). Bet 
nieko iš visa to neišėjo. — Hadrianas II ir čia sugadino Romos 
politiką: atsisakė skirti Bulgarijos arkivyskupu labai Bogorisui 
patikusį Formosą, o Bizantijos imperatorius atidavė Bulgarams 
kraštą, esantį tarp Dunojaus ir Balkanų. Bulgarai vėl grįžo į 
rytų Bažnyčią bei politinę Bizantijos sferą. Greit jie suslavėjo 
ir, kaip ir Serbai, tapo krikščioniškos Slavų kultūros branduoliu. 

Moravijoj ir Bulgarijoj krikščioniškoji vakarų kultūra su- 
sidūrė su rytine; ir vadovavo vakarų kultūrai nebe imperatorius, 
bet popiežius. Tačiau tai buvo tiktai du epizodai didelės kovos 
su Graikais, kurią pradėjo Nikalojus. — Imperatoriaus nuvers- 
tasis Kontantinopolio patriarchas Ignatijus pasiskundė popiežiui 
(858 m.) ir pats davė tuo puikiausios progos vėl paskelbti baž- 
nytinę Romos pirmenybę. Nikalojus liepė savo legatams ištirti 

visą dalyką ir atsisakė pripažinti naująjį patriarchą Fotijų; 
kaipo nekanoniškai išrinktą ir įšventintą — ir ekskomunikavo jį 
pagaliau (863 m.). Tuo metu, imperatoriui Theofilui (829 — 
842 m.) atgaivinus Bizantijos galią, jo našlė Theodora atgaivino 
ir ortodoksiją (843 m.), ir rytų Bažnyčia vėl ėmė klestėti bei 
krikščioninti Slavus. Popiežiui nusileisti Graikai, žinoma, neno- 
rėjo; ir mokytas Fotijus gudriai išnaudojo nubudusį savo Bažny- 
čios patrijotizmą ir ją įžeidžiančią lotynų puikybę. Personalinį 
klausimą pavertė jis dogmatiniu ginču, apkaltindamas lotynus 
ir patį popiežių Filiogue „erezija“. Konstantinopolio susi- 
rinkimas (867 m.) protestavo prieš nekanonišką popiežiaus kiši- 
mąsi į rytų Bažnyčios reikalus ir anatematizavo Nikalojų. 

Tai buvo tikrasis, be to, principialiai motyvuotas Bažnyčios 
skilimas, tiksliau sakant, dviejų krikščioniškųjų kultūrų skilimas. 
Viena antrą erezija kaltindamos, nuo viena antros toldamos, abi 
krikščioniškosios kultūros ėmė pažinti bei formuluoti charakte- 
ringiausias savo ypatybes: rytiškoji — simfoninį ir sinodinį savo 
būdą, vakarietiškoji — monarchinį savo universalizmą ir prak- 
tiškumą. 

Formaliai popiežiai galėjo sakyti ir šįkart laimėję kovą, nes 
imperatorius Basilijus I Makedonijietis pašalino Fotijų nuo pa- 
triarchų sosto, o IV Kontantinopolio sinodas (869—870 m., ka- 
talikų Bažnyčia vadina jį VIII visuotiniu) pasmerkė Fotijų ir vi- 
sus Šv. Petro sosto įžeidėjus. Antrasis Fotijaus patriarchatas 
(877—886 m.) taip pat pasibaigė tuo, kad imperatorius vėl nu- 
vertė Fotijų. Keturiolika metų (879—893) truko naujasis Baž- 
nyčios skilimas. 

Kaip ten bebūtų, Nikalojaus ginčas su Fotijum kreipė vaka- 
riečių dėmesį į bažnytinę popiežiaus pirmenybę, sustiprino reli- 
giškai kultūrinę Europos savižiną, o kadangi kova su patriarchatu 
buvo ir kova su Bizantijos imperatorium, tai padėjo pačiam Ni- 
kalojui išaiškinti ir formuluoti savo pažiūras Bažnyčios ir valsty- 
bės santykių klausimu. 

Tie santykiai turėjo tiek teoriškos, tiek praktiškos reikš- 
mės. Praktiškai visa Nikalojaus įsivaizduojama monarchiškoji 
Bažnyčia būtų buvusi visai neįvykdoma, kad imperatorius ir ka- 
raliai nenustoję būtų dalinti Bažnyčios žemių, skirti abatų bei 
vyskupų, šaukti sinodų ir pirmininkauti jiems. „Sakykite“, rašė 
Nikalojus Bizantijos imperatoriui, „kur esate skaitę, kad impe- 

ratoriai, jūsų pirmtakūnai, dalyvavę būtų sinoduose, išskyrus 
tuos, kur kalbama buvo apie tikėjimą, kuris visų yra, visiems ben- 
dras, liečia ne tik kunigus, bet pasaulininkus ir apskritai visus 
krikščionis?“ Šitą išimtį minėdamas, popiežius turėjo galvoj pir- 
muosius visuotinius Bažnyčios susirinkimus (ypačiai pirmąjį — 
Nikėjos) ; bet, žinoma, nė manyt nemanė, kad imperatorius turi 
teisės spręsti dogmatikos klausimus. Dogmos saugoti ir Baž- 
nyčia mokyti, anot Nikalojaus, tiktai vieno popiežiaus pareiga. 
Dogmatiškos imperatoriaus, bent vakarų imperatoriaus, tironijos 
Nikalojus nebijojo; ir jam pirmiausia rūpėjo apginti bei patvir- 
tinti administracinė jo valdomosios Bažnyčios nepriklausomybė, 
principialiai bei formaliai atskirti Bažnyčia nuo valstybės. 

„Valstybės įstatymai Bažnyčios nevaržo“, Sancta Dei 
Ecclesia mundanis nunguam constringi- 
tur legibus, aiškiai ir griežtai formulavo savo idėją di- 
dysis popiežius. Bet tai idėjai prieštaravo visa frankų val- 
dovų praktika ir senoji imperijos ideologija. Imperijos ideo- 
logų nuomone, imperatorius, kaip esam matę, turėjęs savo 
rankose ir valstybės, ir, tam tikra (tiesa sakant, ne visai 
aiškia) prasme, Bažnyčios pirmenybę. Be to, ir pats Nika- 
lojus buvo imperatoriaus išrinktas popiežius ir, pagal Lotharo 
Konstituciją, šiek tiek imperatoriaus priklausė. Tiesa, teisės for- 
mulų atžvilgiu negalima buvo vadinti popiežiaus imperatoriaus 
valdiniu, nors išrinktasis dar ne intronizuotas prisiekė imperato- 
riui. Tiesa, bažnytinė imperatoriaus pirmenybė abejotinas daly- 
kas buvo ir virto nekanoniška bei religiškai nepakenčiama tironi- 
ja, kaip aiškiai rodo Karoliaus Didžiojo santykiai su jo „tėvu“ ir 
„draugu“ Hadrianu. Juo labiau reikalinga buvo naujoji teorija. — 
Tą išdėstė Nikalojus. 

Bažnyčios nevaržą valstybės įstatymai, ir nepriklausanti ji, 
bent neturinti priklausyti, žemės valdovų. Jei imperatorius rū- 
pinąsis Bažnyčios reikalais, tai tik tiek, kiek nesipriešinanti jam 
aukščiausioji Bažnyčios valdžia, vadinasi, popiežius. „Nei au- 
gustas, nei visa kunigija, nei karaliai, nei tauta negali teisti savo 
teisėjo... Niekas neteisia pirmojo Bažnyčios sosto.“  Kiekvie- 
nas klausimas palaipsniui galįs pasiekti tą sostą. Ir popiežiaus 
nutarimą tegalįs pakeisti pats vieno Dievo teteisiamas popiežius 
(ad eam Sedem, cuius causa aut a se, nego- 
tiorum  meritis exigentibus, in melius 

commutatur, aut solius Dei sine guestione 
reservatur arbitrio). 

Kaipgi galima esą laikyti popiežiaus valdžia pareinančia nuo 
imperatoriaus? Kaipgi galįs norėti valdyti Bažnyčią imperato- 
rius? Jo šalininkai jieškojo senovėje pavyzdžių — pasaulinių 
valdovų, turėjusių kartu ir religinę valdžią, minėjo „karalių ir 
kunigą“ Melchisedechą. Tačiau, anot Nikalojaus, visi tie pavyz- 
džiai nieko negalį įrodyti, nes tai dar prieš Kristų buvę: fue- 
runt haec ante adventum Christi, ut gui- 
dam typice reges simul ket sacerdotes. 
existerent. Stabmeldžiai imperatoriai tikrai buvę ir m a- 
ximi pontifices, nes Šėtonas pataręs jiems sekti Mel- 
chisedechu ir kitais karaliais-kunigais. Bet Kristus atskyręs ka- 
raliaus, imperatoriaus, valdžią nuo pontifiko valdžios. Savo val- 
džią norėjęs Kristus „ne žmonių puikybe gramzdinti pragare, bet 
gydančiu nusižeminimu pakelti, kad krikščionys imperatoriai rei- 
kalingi būtų pontifikų amžinajam gyvenimui įsigyti ir kad ponti- 
fikai vadovautųsi imperatorių įstatymais laikinius dalykus tvar- 
kydami“ (propria volens medicinali humili- 
tate sursum efferri, non humana superbia 
rursus in inferna demergi, ut et christia- 
ni imperatorės pro aeterna vita pontifi- 
cibus indigerent, et pontifices pro cursu 
temporalium tantummodo rerum imperia- 
libus legibus uterentur). 

Tuo būdu Nikalojus norėjo visai atskirti Bažnyčios valdžią 
nuo valstybės valdžios, Bažnyčią — nuo valstybės; reikalavo, 
kad Bizantijos imperatorius (turėjo čia popiežius galvoj ir Liud- 
viką, ir kitus vakarų valdovus) neuzurpuotų Bažnyčios teisių, ir 
tvirtino, kad Bažnyčia nullum imperio praejudi- 
cium infert. Sakėsi pildąs valstybės įstatymus. Jis įsi- 
vaizdavo darnų abiejų valdžių bendradarbiavimą. — Imperato- 
rius mylįs Romos Bažnyčią ir visur, kiek galėdamas, ją ginąs ir 
padedąs; teikiąs jai visokių privilegijų, duodąs turtų. Impera- 
torius gerbiąs Bažnyčią, prašąs ją melstis už jį, sutinkąs su tuo, 
ką ji nutarianti, ir smerkiąs, ką ji smerkianti; savo įstatymais 
verčiąs žmones jos klausyti. 

Tačiau pats Nikalojus sakė, kad valstybės įstatymai Bažny- 
čios neturi varžyti. Ir jo nuomone, Bažnyčios, popiežiaus valdžia 

daug aukštesnė už imperatoriaus. Kitaip nė negalį būti, nes po- 
piežiaus žodžiai Dievo įkvėpti esą. Pasak Nikalojaus, Liudvikas 
gavęs valdžią iš jį karūnavusio popiežiaus, kuris apjuosęs jį kala- 
viju, kad stabmeldžius nugalėtų. Bažnyčia davusi valdžią ir Bi- 
zantijos imperatoriams. Žodžiu, Nikalojus aiškino bei prasmino 
tradicinį popiežių norą vainikuoti vakarų valdovus. Etiketo da- 
lykas virto teorijos argumentu. Nikalojus daug dėmesio kreipė 
į etiketą: neleido rašantiems jam imperatoriams bei karaliams 
dėti savo vardo pirmoj vietoj, prieš popiežiaus, o pats visus laiš- 
kus savo vardu pradėdavo. Didžiai protestavo, kai kartą Bizan- 
tijos imperatorius jam „įsakė“; bet valdovams rašydamas, vi- 
suomet „įsakydavo“, „reikalaudavo“, „drausdavo“ ir t.t. Kaip vai- 
kėzą kokį, išbarė kartą Nikalojus Karolių Plikąjį, o kai šis ėmė 
skųstis, — atsakė: kad popiežiaus papeikimas ir nebūtų turėjęs 
pagrindo, karalius vis tiek turėjęs tylėti, kaip Hiobas, nes tai di- 
džiai sveika jo sielai esą. 

Tikrai visos žemės valdovas, princeps super om- 
nem terram, jis buvo! Visai nereikėjo tų žodžių nė aiš- 
kinti, pridedant: id est super universam eccle- 
siam. Klystume laikydami Nikalojų paprastu  garbėtroška. 
Etiketo smulkmenos buvo logiškos išvados iš popiežiaus pasau- 
lėžiūros, būtini bei natūralūs jos reiškiniai ir...  gudraus politi- 
ko priemonės, nes sudarė jos precendentus ir visiems rodė, kad 
popiežius, o ne imperatorius valdo žemiškąją Dievo karalystę. 

Nikalojus norėjo gerbti imperijos įstatymus ir imperatoriaus 
teises, neneigė ir Lotharo Konstitucijos. Bet šitas lojalumas rė- 
mėsi ne pripažinimu objektyvių teisės normų ar savarankiškos 
imperatoriaus valdžios. Tiesiog Nikalojus laikė normaliu ir pa- 
čiai Bažnyčiai naudingu dalyku reliatyviai savarankišką valsty- 
bės sferą. Bažnyčiai nereikią kištis į kasdienius žemiškus reika- 
lus; kad ir norėtų, nevalia jais rūpintis, nes turinti Bažnyčia 
siekti aukštesnio tikslo — amžinojo gyvenimo. Amžinasis gyve- 
nimas esąs vienintelis tikrasis Bažnyčios vykdomas žmonių tiks- 
las, o žemiškasis — tik priemonė tam tikslui siekti. Tad valsty- 
bė esanti antroj vietoj; ir atskira valstybės sfera, valstybės sa- 
varankiškumas — reliatyvus dalykas, ne principo, bet tiktai 
praktikos sumetimų motyvuotas. 

Ne kitaip manė rytiečiai ir Karoliaus imperijos ideologai. 
Tiek pirmieji, tiek antrieji skyrėsi nuo Nikalojaus tuo, kad tap- 

dino krikščioniškąją valstybę, imperiją, su Bažnyčia, bet Baž- 
nyčios netapdino su josios hierarchija. Tuo būdu galėjo jie žiū- 
rėti į imperatorių, kaip į vieną valstybės(-Bažnyčios) valdi- 
ninkijos ir Bažnyčios (-valstybės) hierarchijos vadą. Reliaty- 
viai primityvus valstybinio Vakarų gyvenimo charakteris labiau, 
kaip Rytuose, kėlė aikštėn idėjinius imperijos uždavinius. Dievo 
karalystės ideologija bei politika įsigalėjo kaip tik Vakaruose. 
Čia ir pasireiškė vakariečių aktyvumas ir truputį racionalistiškas 
praktiškumas. Vakariečiams rūpėjo aiškiai formuluoti savo tiks- 
lai, organizuoti krikščioniškoji imperijos, šios Bažnyčios - vals- 
tybės, veikla; ir tas organizavimas, susidėjęs su popiežių pavel- 
dėta organizacine Romos idėja, privertė juos skirti valstybę nuo 
Bažnyčios. Bet skirti valstybė nuo Bažnyčios galima tik tapdi- 
nant Bažnyčia su jos hierarchija. O lig tiktai Bažnyčia teoriš- 
kai tapo atskira nuo imperijos, kilo ir klausimas, kaip juodvi 
santykiauja. Vienintelis galimas atsakymas į tą klausimą buvo 
popiežiaus Nikalojaus. Dabar teoretikai sprendžia problemą 
kitaip, negu jis, bet taip pat ją formuluoja. 

Jeigu sielos išganymas svarbesnis už žemiškąjį gyvenimą, 
tai savaime aišku, kad žmonėms vadovauti turi Bažnyčia. Ji skel- 
bė Kristaus mokslą ir teikė žmonėms sakramentus. Bet Kristaus 
mokslas sunku žmogui atskirti nuo krikščioniškojo gyvenimo. 
Bažnyčia turėjo mokyti žmones ne tik tikėti, bet ir krikš- 
čioniškai gyventi. Ji nesikišo į valstybės reikalus ir nesiprie- 
šino nei valdovui, nei jo įstatymams; bet negi galėjo tylėti, kai 
įstatymai prieštaravo krikščionybės tiesai arba kai valdovas nie- 
kino Dievo žodį ir blogai, nekrikščioniškai valdė. Blogai valdąs 
karalius, pasak Nikalojaus, nebe valdovas, bet tironas esąs, ir 
Bažnyčios atstovai turį jam priešintis. Nes toks valdovas ardąs 
religiškai moralinius valstybės pamatus ir nepildąs moralinių sa- 
vo pareigų. O morališkasis žmogaus gyvenimas turi būti Bažny- 
čios prižiūrimas. 

Nikalojus skelbė savo idėjas konkrečių įvykių proga; ir ne 
tik skelbė, bet stengėsi ir vykdyti. Tai galima buvo todėl, kad 
naujoji kurijos ideologija formulavo bendrąsias vadovaujančio 
Europos kultūros sluoksnio tendencijas, kurios trukdė seno- 
viškai veikti ir imperatoriui, ir karaliams. Neatsitiktinai imperi- 
jai pritrūko nuoseklių politikų ir energingų valdovų. 


VI 
Imperijos irimas 

Imperijos sostinę, Aacheną, Lotharas vertino, rodos, didžiau 
už organiškiausią ir politiškai svarbiausią savo valstybės kraštą 
— Italiją. Mat, svajojo sustiprinti imperatoriaus valdžią ; bet vie- 
nas, be brolių pagelbos, negalėjo nė savo žemių apginti, nes teko 
jam kovoti su „šiaurės žmonėmis“, normanais. Tai buvo Skandi- 
navijoj ir Danijoj gyveną germanai. Švedijos normanai puolė ypa- 
čiai Rusiją, Norvegijos — Škotiją ir Airiją, o Danijos — impe- 
riją, pirmiausia — Lotharo ir Karoliaus Plikojo karalystes. 

Apie 800 m. ėmė normanai plėšti Lamanchės pakraštį ir upė- 
mis (Maas, Reinas, Seine, Loire) brautis gilyn į kontinentą; čia 
naikino kraštą, čia reikalavo duoklės; bet ir prekiavo kiek. Liud- 
viko Maldingojo laikais nuo jų žygių kentėjo ypač Frisija, kur 
jie triskart apiplėšė turtingą prekybos miestą Wik-te- 
Doorstede. Per trijų brolių karą vikingai išniokojo Nan- 
tes, Ouentovic, Rouen; vienuolius ir gyventojus pa- 
ėmė nelaisvėn; daug vienuolynų ir miestelių sudegino; kiti at- 
sipirko. 

Karaliai vis kovojo tarpusavy, bet vyskupai gražiai suprato, 
kad reikėjo čia broliškos santarvės, „tosios meilės, kurią yra skel- 
bęs apaštalas ... Permaža skelbti ji tik žodžiu ir liežuviu. Reikia, 
kad jūs, broliai, atsižadėtumėt slaptų darbų, kurie gali visiems 
kenkti, ir padėtumėt vienas kitam“. Broliai, tikrai, žadėjo nie- 
kuomet nebelaužyti „meilės ir brolybės teisių“; nutarė susiva- 
žiuoti ir drauge svarstyti svarbiausius politikos klausimus. Prie- 
saika tvirtino jie savo nutarimus ir viešai juos skelbė. Deja, ne- 
ilgai ta broliška santarvė, tie susivažiavimai (Diedhofen 
mieste — 847 m, Meersen — 847ir 851m., Valencie- 
ne — 853 m, Liėges — 854 m.) tetruko, ir nedaug jie 
tepadėjo. 

Vokiečių Liudviko žemės mažai temagino normanus: tik 
vieną kartą, 845 m., apiplėšė jie Hamburgo miestą. Tad, nerei- 
kalaudamas čia brolių pagelbos, Liudvikas ir pats jiems nepadė- 
davo. Kovojo tuo tarpu su Slavais; be to, linkęs buvo pasinaudoti 
sunkia brolių buitimi ir įsigyti kiek galima daugiau jų žemių. Ne 
visai geruoju gyveno ir Lotharas su Karolium, nors normanų 
puolimai ir vertė juos sąjungininkauti. 

O Karoliaus valstybei ne vieni normanai grėsė. — Liudvikui 
Maldingajam numirus, įsigalėjo jo missus Nomenoe, 
kurį metraštininkai vadina Bretonų duku. Sumušęs  Karolių 
(845 m.) Nomenoė pasiskelbė Bretonų karalium, privertė vysku- 
pus įšventinti jį ir ėmė plėsti naują savo karalystę. Prancūzijos 
valdovui karas nesisekė, ir, Nomenoei numirus (851 m.), turėjo 
jis pripažinti Bretonų karalium jo sūnų Erispoę; tik tiek telaimė- 
jo, kad laikė Erispoę savo vasalu. 

Kovodamas su nacionaliu Bretonų vadu, Karolius tuo pat 
metu turėjo kovoti dėl Akvitanijos. Čia visą Septimaniją ir Ispa- 
nijos Marką, gali sakyt, savarankiškai valdė galingasis grafas 
Bernhardas; be to, atkakliai priešinosi Karoliui jo sūnėno 
Pippino (Pippino sūnaus) šalininkai. Bernhardą Karolius nu- 
veikė (844 m.); bet iki 848 m. kraštą valdė „Akvitanijos kara- 
lius“ Pippinas, tik formaliai priklausęs savo dėdės. Tačiau patys 
Akvitanijiečiai nepaklusnūs buvo; savo karalium Pippinu nepa- 
tenkinti, pasiūlė valdžią Karoliui, o šiam nesuspėjus valstybės 
aptvarkyti, — Vokiečių Liudviko sūnui. 

Kaipgi galėjo Karolius suvaldyti Akvitanijiečius, kad rei- 
kėjo jam ne tik ginti kraštas nuo normanų, bet visur kovoti ir su 
diduomene? Valdininkai ir šiaip didikai begėdiškai plėšikavo, o 
krašto ginti nė nenorėjo; karaliui kovojant su normanais, atsi- 
sakė net jo žygiuose dalyvauti. Vertė jie karalių taikintis su 
žiauriaisiais priešais, duoklę jiems mokėti; ramiai sau žiūrėjo, 
kaip normanai 845 m. užėmė Paryžių ir išėjo tik daug duoklės 
gavę, kaip jie Garonnės slėniu priėjo patį Toulouse miestą, 
apiplėšė  Akvitaniją bei Bretagnę, sudegino Bordeaux 
(848 m.) ir — neilgam — paėmė Nantes (853m.), Orlė- 
ans ir vėl Paryžių (856 m.). Tepadėjo čia Karoliui Bretagnės 
karalius ir tie dukai, kurie turėjo ginti savo pačių žemes. Sostinę 
Paryžių netrukus ėmė ginti garsus grafas Robertas Pa- 
ryžietis. 

Veltui Karolius siuntinėjo savo misus ir saikdino sau valdi- 
nius, o 857 m. išleido net griežtą Kiersy miesto kapitularijų, 
kur vėl patvirtino senąsias bausmes plėšikams ir grąsino jiems bei 
jų globėjams. — „Jei koks grafas padarys tokį darbą arba sa- 
vo grafystėj leis padaryti jį kitiems, piktadarių  nenubaus ir 
mums nepraneš, tai težinie, kad mes patys su juo atsilyginsime 
ir nubausime jį, kaip darė tai mūsų pirmtakūnai“. Tik — tie pirm- 
takūnai daugiau valdžios turėjo, ir, deja, ne tik Karoliui, bet 
ir visiems grafams gerai tat žinoma buvo. 

Norėjo karalius karaliauti; tik sekėsi jam tiek, kaip ir kare. 
Didikai nenusileido: prašė Vokiečių Liudviką juos apginti ir pa- 
imti valdžią. — Jei neatvyksiąs Liudvikas kuogreičiausiai ir ne- 
išvaduosiąs jų, didikų, tai teksią jiems šauktis stabmeldžių (sa- 
racėnų, normanų) pagelbos, kas ir visiems krikščionims pavojin- 
ga būsią. Nebegalį jie kentėti tokio tirono, kaip  Karolius. Nes 
visa, ko nespėję pagrobti stabmeldžiai, atimąs jis apgaule. Tr nie- 
kas nebetikįs jau tuo, ką jis siekiąs ir žadąs: jo žadinys — kely 
radinys. 

Su slavais Sorabais kovodamas, Liudvikas 856 m. negalėjo 
įsikišti į Karoliaus kovą su diduomene, bet 858 m., Akvitanijie- 
čiams bei Bretonams palaikant Prancūzijos didikus, įsibrovė į 
brolio karalystę. Karolius pabėgo į ištikimą jam Burgundiją. Ta- 
čiau ir pačioj Prancūzijoj užstojo Karolių Reimso arkivyskupo 
Hinkmaro vadovaujami vyskupai. Kiersy mieste susirin- 
kę pasirašė jie ir nusiuntė Liudvikui Hinkmaro suredaguotą laiš- 
ką. Kreitėjo Bažnyčios ganytojai ant karaliaus Liudviko už tai, 
kad jo pulkai nežmoniškai apiplėšę kraštą. Dar baisiau esą tai, 
kad kovojama krikščionių su krikščionimis, krikščioniškojo kara- 
liaus su krikščioniškuoju karaliumi, brolio su broliu. Nepaprastas, 
be to, dalykas esąs nuversti karalius, kuris tautai sutinkant bei 
norint įšventintas ir kurį liepiąs gerbti pats popiežius. Žodžiu, ne- 
norėjo vyskupai pripažinti užkariautojo savo karaliumi. Liudvi- 
kas, rasit, ir būtų juos suvaldęs, bet buvo tuo metu paleidęs da- 
lį savo kariuomenės, o tuo pasinaudojęs Karolius ruošėsi jį pulti. 
Taigi, nė penkių mėnesių nepakariavęs, grįžo Liudvikas į savo 
tėviškę vėl kovoti su Slavais. Tačiau tik 860 m. abu broliai, 
„vyskupų klausydami, atgaivino tą brolišką meilę ir santarvę, 
be kurios nė vienas krikščionis negali išganytas būti.“ Tiesa sa- 
kant, abu nebekrikščioniškai norėjo padidinti savo valstybes — 
pasidalinti sūnėnų, mirusio Lotharo sūnų, žemes. 

Imperatorius Lotharas prieš mirdamas (855 m.) atidavė 
Provencę ir Lyon miestą savo sūnui Karoliui, o siaurą že- 
mės ruožą nuo jūrų iki dabartinės Šveicarijos — Lotharui II, 
Todėl šitas kraštas ir buvo pavadintas Lotharingija. Nepa- 
tenkintas tomis dalybomis buvo pirmiausia trečias Lotharo sū- 
nus, imperatorius ir Italijos karalius Liudvikas II; pasijuto 
užgautas esąs, skundėsi net savo dėdėms — Vokiečių Liudvikui 
ir Karoliui Plikajam. Be to, ir Lotharas II stengėsi prisisavinti 
jaunio Karoliaus dalį. Pagaliau, trys broliai šiaip taip susitaikė, 
ir imperatorius Liudvikas gavo žemės sklypelį tarp Juros kalnų 
ir Alpių, kur prasideda kelias iš vidurinės Europos į Italiją (859 
m.) Imperatorius ėmė sąjungininkauti su Lotharu II ir jį palai- 
kyti. Bet įsikarščiavo ir Vokiečių Liudvikas, kad ir gavęs kiek 
žemės iš Lotharo, ir Karolius Plikasis, kuris nieko nebuvo dar 
gavęs. O su Karolium išvien ėjo jo vyskupai, dideli patrijotai, 
visų pirma — Hinkmaras; nebesakė jie, kad nepaprastas daly- 
kas esąs nuversti karalius. Mat, nebe apie Prancūzijos karalių 
kalbėta. 

Imperatorius Liudvikas sūnų neturėjo; jo brolis Karolius, 
menkas valdovas ir liguistas žmogus, greit (863 m.) numirė. Lo- 
tharas II galėjo tapti vieninteliu savo brolių ir tėvo valstybių įpė- 
diniu; tik, deja, ir jam negimdė sūnaus jo žmona Thietber- 
ga, visą aukštutinį Rhonės upės slėnį valdančio grafo Hukber- 
to sesuo. Be to, vedė ją Lotharas politiniais sumetimais, o mylė- 
jo gražuolę Valdradą. Taigi pasiryžo persiskirti su Thiet- 
berga ir vesti gražiąją savo meilužę, trijų savo vaikų motiną. 
Karaliaus verčiami vyskupai pripažino išgalvotąsias jo Thiet- 
bergai kaltes tikras esant ir palaimino antrąsias jo vedybas, nors 
į popiežių kreipęsis karalius ir nesulaukė Romos atsakymo, o 
nelaimingoji pati popiežiui apeliavo. 

Bet prancūzai nenorėjo išsižadėti žavingosios vilties. Tikė- 
josi įsigyti, Lotharui numirus, jo žemes. Karoliaus Plikojo vys- 
kupai pakėlė didelį triukšmą. Dėjosi Bažnyčios kanonus giną; 
kaltino Valdradą, Lotharą ir palankius jam Lotharingijos vysku- 
pus. Palaikė Bažnyčios kanonus ir Vokiečių Liudvikas: klastavo 
nemažiau, kaip Thietbergos „globėjas“ Karolius. Vienas impe- 
ratorius teužstojo Lotharą, juo labiau, kad pasidalino su juo mi- 

rusiojo brolio Karoliaus žemes — gavo Provencę ir kairinį Rho- 
nės pakraštį. 

Imperatoriaus pagelba daug čia svėrė, nes valdė jis Romą 
ir tik ką buvo privertęs Romėnus išsirinkti popiežium „imperato- 
rininką“ Nikalojų. Tačiau imperatorius ir Lotharas baisiai apsiri- 
ko. Ne tokio žmogaus Nikalojaus būta, kad imperatoriui tinkin- 
damas, būtų jis tylėjęs matydamas karalių paleistuvaujant, ypač 
kai galima buvo viešai paskelbti, kad popiežius patiems valdo- 
vams pirmininkauja. 

Nikalojus nusiuntė pas Lotharą du legatus (vienas buvo jau 
žinomas mums Porto miesto vyskupas Radoaldas). Popiežius 
reikalavo, kad bendras Frankų Bažnyčios sinodas, Romos lega- 
tams pirmininkaujant, išspręstų dalyką ir teistų Lotharą. Lotha- 
ras sutiko; tik neleido kitų Francijos karalių vyskupams daly- 
vauti susirinkime — tedalyvavo Kėlno ir Triero metropolitų va- 
dovaujama Lotharingijos vyskupija — ir pačius popiežiaus le- 
gatus papirko. Karalius, žinoma, savo bylą laimėjo (Metz mie- 
sto sinodas 863 m.). Abu metropolitai nukeliavo Romon, norėda- 
mi patys pranešti popiežiui sinodo nutarimus. Tiktai po trijų sa- 
vaičių pasikvietė popiežius sinodo pasiuntinius. Nieko blogo ne- 
manydami atėjo metropolitai į Lateraną; ir štai — priėmė juos 
popiežius, sėdėdamas visų Romos kunigų tarpe. Mat, jis susirin- 
ko Romos sinodą ir, to sinodo patariamas, pats išsprendė visą 
klausimą. Metzo sinodo — tokio pat plėšikų susirinkimo, kaip, 
girdi, ir žinomasis Efeso susirinkimas — nutarimai buvo atmai- 
nyti, o abu metropolitai nuversti. Be to, anatematizavo popiežius 
visus tuos, kas pasipriešins kada Romos sostui, kai įsakinėdamas 
arba drausdamas spręs tas sostas bažnytinės disciplinos ir mora- 
lės dalykus. Paties Lotharo Nikalojus neminėjo, bet jį, be abejo, 
turėjo galvoj, nes tuo pat metu rašė Vokietijos vyskupams: ,Vi- 
si žmonės žino, kaip didžiai kaltas yra dviem moterim, Thietber- 
gai ir Valdradai, karalius Lotharas, jei begalima jis vadinti ka- 
ralium. Netvarko juk jis, kaip reikia, kūno geismų, bet jis, gaš- 
lingasis išgama, neleistinai duodasi jų valdomas“. 

Gudriai vykdė savo sumanymą Nikalojus: iškilmingai, bet 
netikėtai, niekam nelaukiant, paskelbė savo nutarimą, be to, dė- 
josi sprendęs tik bažnytinį ir krikščioniškosios dorovės klausi- 
mą, pakeitė sinodo kanonus ir tesmerkė vyskupus, o paties Lo- 
tharo ir jį palaikančio imperatoriaus nė neminėjo. Vis dėlto da- 

lykas buvo negirdėtas: nebe imperatorius, kaip Karoliaus Didžio- 
jo laikais, popiežių teisė, bet popiežius — karalių. Žinoma, nei 
vyskupai, ypač pasmerktieji, nenorėjo pripažinti tiek griežtai 
skelbiamos Romos pirmenybės, nei imperatorius negalėjo pakęs- 
ti, kad popiežius tiek trukdytų jam politikuoti ir tiek niekintų 
jo autoritetą. Imperatoriaus bei Lotharo drąsinami, abu metro- 
politai kėlė didelį triukšmą, skundėsi savo kolegoms Nikaloju- 
mi, „kuris vadinasi popiežium ir laiko save apaštalų apaštalu, ir 
dedasi visos žemės imperatorius esąs“. Popiežių įgąsdinti norė- 
dami, kaltino jį puikybe ir tuo, kad laužąs jis Dievo įstatymus 
bei šventuosius kanonus, be to, su imperatoriaus priešais (metro- 
politai turėjo galvoj Nikalojaus sekretorių Anastasijų) bendrau- 
jąs. Pats imperatorius pasiryžo energingai veikti. 

Imperatorienės Angilbergos ir daugelio įsikarščiavusių vys+ 
kupų lydimas, priėjo Liudvikas (864 m. pradžioj) Romos mūrus 
ir sustojo su savo palydovais ir kariais ties Šv. Petro Bazilika. 
Negalėjo popiežius jėga apginti Bažnyčios teisių, bet nenorėjo 
ir nusileisti. Tad, sužinojęs imperatorių ateinant, liepė jis visiems 
pasninkauti, vaikščioti procesijas ir liūdnas giesmes giedoti, — 
kad Apaštalas ir Dievas apšviestų valdovą. Neišėjo popiežius iš 
Laterano Rūmų imperatoriaus sutikti; tik pats karštai meldėsi. 
Kai imperatoriaus žmonės išvaikė procesiją (žinoma — ir bažny- 
tines vėliavas, ir kai kurias relikvijas apmindė), Nikalojus manė, 
jog ir jam pačiam nebetoli paskutinioji; naktį slapta perplaukė 
per upę ir užsidarė Šv. Petro Bazilikoj. Dvi dienas ir dvi naktis 
čia meldėsi, laukdamas arba kankinio mirties, arba nelaisvės. 

Tiek Romoj, tiek Liudviko stovykloj bijota Dievo rūstybės, 
laukta baisaus Jo teismo. Iš tikrųjų — staiga numirė vienas pro- 
cesiją vaikęs karys, o čia, kaip tyčia, ėmė krėsti drugys ir patį 
imperatorių. Išsigandusi imperatorienė — rodos, paties Liudvi- 
ko prašoma — kreipėsi į popiežių, meldė Šv. Tėvą aplankyti li- 
gonį, vyro vardu laidavo popiežiui laisvę. Nikalojus sutiko. Pui- 
kiai laimėjo jis kovą. 

Ne prietaringa baimė nuveikė Liudviką, bet objektyvi po- 
piežiaus ginamosios tiesos teisė ir religiškai moralinis popiežiaus 
autoritetas. Aprašytieji įvykiai tik padėjo imperatoriui suprasti, 
kad jis pralaimėjo, ir kad nesiseks priversti Nikalojaus paklus- 
niai tarnauti imperijai. Karoliaus Didžiojo laikai nebegrįžtinai 
praėjo. Tačiau be popiežiaus pagelbos Liudvikas nesitikėjo ap- 

ginti Provencės ir Lotharo karalystės nuo Karoliaus Plikojo ir 
Vokiečių Liudviko. — Jau 861 m., savo priesaikas sulaužydamas, 
įsibrovė Karolius į Provencę. Tiesa, 863 m. Provencę paveldėjo 
imperatorius Liudvikas, ir Karolius turėjo pripažinti šitą faktą, 
dėjosi net didžiai mėgstąs taiką ir teisę. Bet Vokiečių Liudvikas 
toja ne pėsčias buvo: savo broliu Karolium mažai tepasitikėjo. 
Juodu 860 m. „atgaivino brolišką meilę bei santarvę“ ir paskuti- 
nę imperatoriaus Lotharo valią pripažino; tačiau neišsižadėjo 
kiekvienas savo planų, tik stengėsi susitarti. Krikščionišką dorą 
gindami, abu, kaip esam jau matę, peikė jaunį Lotharą, o 865 m. 
patvirtino Koblentzo (860-jų metų) sąjungą, apie Lotharą šįkart 
nė žodžio nepratarę. Ir pačiam Lotharui, ir imperatoriui Liudvi- 
kui visa tai atrodė didžiai pavojinga. 

Negalėjo imperatorius nuveikti popiežiaus: nieko nepešęs 
grįžo namo. Reikėjo dabar su popiežium tartis. O susitarti gali- 
ma buvo, nes Nikalojus nesipriešino politiniams imperatoriaus 
planams, tenorėjo pakelti tik savąjį autoritetą, dažniausiai — ne 
tiek pakelti, kiek paskelbti. Bet norint išsiaiškinti šita politinė 
konjunktūra, reikia gerai suprasti, kiek politinės to meto žmo- 
nių pažiūros skyrėsi nuo mūsiškų. 

Mes mažai tesidomime krikščioniškos kultūros vienove; 
daugiausia mums rūpi mūsų, tam tikros atskiros valstybės su- 
verenumas, vadinasi, aukščiausių tos valstybės organų, jos val- 
dovo nepriklausomybė. Devintojo amžiaus žmonės, priešingai, 
didžiai vertino kaip tik krikščionių vienovę ir prasmino tą vieno- 
vę visų pirma religiškai. Nelaikė jie valstybės didžiausia, ,,pas- 
kutine“ realybe ir valstybės suverenumo sąvokos neformulavo. 
Valstybės suverenumą gindami, mes skiriame ją nuo Bažnyčios. 
Tad Nikalojaus politika ir pretenzijos, mūsų nuomone, neigė 
valstybės suverenumą. Tai kurgi tas valdovo suverenumas, jei 
popiežius teisia valdovo gyvenimą bei veiklą ir jeigu nėra nė vie- 
no akto, kurio negalėtum krikščioniškai vertinti? Taip sampro- 
taudami, kreipiame dėmesį tiktai į empirinę Bažnyčios pusę, 
vadinasi, laikome Bažnyčią tokia pat empirine organizacija, kaip 
ir valstybė. Todėl ir išeina, jog viena valstybė (= Bažnyčia) 
tarytum stengėsi apžioti kitą (— valstybę tikra to žodžio 
prasme). 

Negali sakyti, kad visai neturime teisės taip samprotauti. 
Viena, IX-ojo amžiaus Bažnyčia buvo ir visai empirinė Romos 


— 208 — 


valstybė kovojanti dėl empirinių savo interesų, antra, to me- 
to žmonės skyrė Bažnyčią nuo valstybės, be to — griežčiau sky- 
rė, kaip rytiečiai. Tačiau niekas netapdino, kaip mes dažnai da- 
rome, Bažnyčios su jos valstybe ir, išviso, su empirine Bažnyčios 
organizacija. Visi žinojo, kad Bažnyčia yra ir mistiška žmonių 
vienovė ir kad gyvena ji ne tik žemėj, bet ir danguj, realiai sy- 
dindama žmones su Dievu. Jei Romos valstybė ir bažnytinė hie- 
rarchija (ši daug mažiau) skyrėsi nuo imperijos, tai Bažnyčia ir 
imperija buvo susijusios, kaip mistiškai religinė žmonių vienovė. 
Tikrai sakant, skiriama buvo ne imperija nuo Bažnyčios, bet 
bažnytinės (iš esmės) imperatoriaus pareigos nuo bažnytinės 
hierarchijos, pirmiausia — popiežiaus, pareigų. Bet ir tos pa- 
reigos sunku buvo skirti vienos nuo kitų — tegalima buvo skir- 
ti tik principialiai, bendriausiais bruožais. Visi pripažino, kad tik- 
krasis žmonių gyvenimo, tad ir valstybės tikslas esąs sielos iš- 
ganymas. Todėl didžiausias religijos ir moralės autoritetas prik- 
lausąs popiežiui, kuris, tačiau, neturįs kištis į valdovų reikalus. 
Žinoma, kiekvienas valstybės reikalas galima ir religiškai bei 
morališkai vertinti. Antra vertus, Bažnyčia valdant, vyskupams 
bei popiežiui tekdavo ir politikuoti. Be ginčų negalima buvo ap- 
seiti. Bet nei valdovai neigė popiežiaus autoriteto, nei popie- 
žiai — valdovo valdžios. Visi jie gerai suprato, kad čia reikia 
formuluoti ir spręsti klausimas tik konkrečiai ir praktiškai. Tad 
ne tiek ginčijosi dėl principų, kiek jais argumentavo, ypačiai — 
imperatorininkai: popiežiai principialesni kiek buvo. 

Kadangi imperatorius Liudvikas ir Lotharas negalėjo ap- 
seiti be popiežiaus pagelbos — nusileido juodu Nikalojui. — Lo- 
tharas atsižadėjo savo Valdrados, ir popiežiaus legatas Arsenijus 
iškilmingai sutaikino jį su Thietberga (865 m.). Legatas nenu- 
baudė karaliaus bažnytine bausme, bet prisiekdino jį, privertė 
prisiekti ir laiduojančius už karalių didikus, o Valdradą pats nu- 
vežė Italijon. Tai buvo negirdėtas iki tol popiežiaus laimėjimas, 
visiems aiškus, juo labiau, kad sukčius Arsenijus geriausiai tam 
reikalui tiko: mėgo pinigus, bet mėgo ir garbę, kuri visuomet 
įspūdinga. Popiežiaus vardu sėkmingai įsikišo Arsenijus į Vo- 
kiečių Liudviko ir Karoliaus Plikojo Bažnyčios reikalus, nulenkė 
ragus išdidžiajam Hinkmarui; be to, rūpinosi ir krikščioniška 
visų valdovų santarve. O čia Nikalojus atsilygino imperatoriui 
ir Lotharui, kurie jam nusileido. Dar prieš Arsenijui atvykstant, 

Nikalojus rašė Vokiečių Liudvikui ir Karoliui, kad turį juodu 
pripažinti imperatoriaus ir Lotharo teises. Nes priverstas būsiąs 
imperatorius ištraukti tą kalaviją, kurį popiežius yra jam davęs 
kovoti su stabmeldžiais, krikščionims. Imperatorius paveldėjęs 
imperiją, o popiežius jo valdžią patvirtinęs ir, vainikuodamas, 
pakėlęs jį tam, kad maldingai ir teisingai imperatorius viešpatau- 
tų ir kad valdytų iš patepusio jį popiežiaus gautą imperiją kata- 
likų Bažnyčios garbei. 

Nors savo autoriteto naudai ir savotiškai ištoriškus faktus 
aiškino, Nikalojus didžiai padėjo imperatoriui: imperatorius ne- 
bebijojo, kad dėdės užpuls jo ir Lotharo žemes, ir vėl galėjo im- 
tis svarbiausiojo savo uždavinio — ginti Italiją nuo saracėnų. 
Be to, išdidūs Nikalojaus žodžiai ne visai sutiko su realia jo 
galia Romoj, ir imperatorius gerai tat suprato. — Romos didikai 
kovojo dėl valdžios ir tarpusavy, ir su popiežium. Vienas iš jų 
įsigijo politinės įtakos, susigiminiavęs su popiežium Benediktu 
III, kitas įsigalėjo, vedęs Nikalojaus dukterėčią. O kam nesisekė 
popiežiui tarnauti, tas tapo imperatoriaus šalininku. Paties didi- 
ko ir jo šeimos reikalai sijo su politiniais sumetimais ir skyrė 
Romos diduomenę bei pačią kuriją į dvi dideles partijas: į po- 
piežininkus, „nikolaitus“, ir imperatorininkus, kurie gavo iš im- 
peratoriaus Bažnyčios žemės bei pinigų ir klibino tuo popiežiaus 
biurokratiją. Imperatorininkai palaikė, žinoma, įspūdingą Nika- 
lojaus kovą su rytų Bažnyčia, bet norėjo, kad popiežius nusi- 
leistų kiek imperatoriui ir paklusnesnis valdinys pasidarytų. Pas- 
ėmė vadovauti Arsenijus. Jo sūnus Anastasijus tebebuvo didžiau- 
sias popiežiaus padėjėjas. Ne veltui Lotharo metropolitai Anas- 
tasijų vadino imperatoriaus priešu. 

Nikalojui numirus, tėvas su sūnum net apsikramtė. — Arse- 
nijus stengėsi įkalbėti naujajam popiežiui Hadrianui II (867 
—- 872 m.), kad reikią visai susitaikyti su imperatorium, dova- 
noti Nikalojaus pasmerktiesiems metropolitams ir, gal būt, nusi- 
leisti pagaliau ir Lotharui. Bet Anastasijus uoliai varė Nikalo- 
jaus politiką, ir iš visų Arsenijaus bei paties Lotharo mėginimų 
niekų pasaka teišėjo. 

Tačiau senojo imperatorininko Arsenijaus politika, gal, būtų 
buvusi ir geresnė. Tiesa, Nikalojaus pradėtąją kovą su patriar- 
chu Fotijum Hadrianas ir Anastasijus laimėjo. — Imperatorius 

Basilijus I Makedonijietis privertė Fotijų išsižadėti patriarcho 
sosto, vėl įkėlė Romos ginamąjį Ignatijų ir prašė popiežių jį pri- 
pažinti.  Hadriano sušauktasis Romos sinodas patvirtino naująjį 
patriarchą ir prakeikė tiek 867 m. Konstantinopolio sinodą, tiel 
Fotijų bei jo šalininkus. Trys popiežiaus legatai pirmininkavo 
naujam Konstantinopolio Bažnyčios susirinkimui (869 m., Ro- 
mos Bažnyčia laiko jį VIII visuotiniu), kuris pakartojo Romos 
sinodo nutarimus ir pavergė Rytų Bažnyčią popiežiui, tiesa — 
neilgam, nes 877 m. patriarchu vėl tapo Fotijus. Bet su šiuo 
„užsienio politikos“ laimėjimu nesutiko silpna popiežiaus buitis 
Romoj ir Europoj. Čia tiek popiežius imperatoriui, tiek impera- 
torius popiežiui būtinai vienas antram reikalingi buvo. 

Savo pontifikatą pradėti turėjo Hadrianas II Spoleto duko 
ekskomunika: tas dukas per pačius popiežiaus rinkimus įsibrovė 
Romon, baisiai apiplėšė miestą, paėmė ir išsivarė nelaisvėn daug 
Romos gražuolių. Tai rodė, kiek pačiame mieste popiežiaus val- 
džios silpnos būta. Netrukus išlindo ir kitas to silpnumo simp- 
tomas. — Kad ir karštas imperatoriaus šalininkas buvo, Arseni- 
jus baisiai rūpinosi savo paties ir savo šeimos reikalais. Todėl 
sumanė sutuokti savo sūnelį Eleutherijų su Hadriano II dukte- 
ria. Tam sumanymui, rodos, palankus buvo įtakingesnis už tėvą 
apaštališkojo sosto bibliotekarium tapęs Anastasijus. Tik kad 
pats popiežius nesutiko: kitam jau buvo dukrelę*) pažadėjęs. 
Kadangi popiežius geruoju nenusileisdinėjo, Eleutherijus su jo 
dukteria ir žmona pabėgo pagaliau iš Romos; netrukus pabėgo 
pas imperatorių į Beneventą ir pats Arsenijus. Rasit, Arsenijus 
ne tiek bijojo pašėlusio Hadriano, kiek tikėjosi su imperatoriaus, 
ypačiai savo globėjos imperatorienės pagelba priversiąs Hadrianą 
nusileisti. Deja, tik ką atvykęs, susirgo; prieš mirdamas tesu- 
spėjo paprašyti imperatorienę jam padėti ir atidavė jai už tai 
savo pinigus. Bet veltui juos sukišo. — Popiežiaus prašomas, 
Liudvikas nusiuntė savo misus Eleutherijaus jieškoti. Sugavo jie 
grobiką, tik pervėlai: negavęs ko troško, nužudė jis ir dukterį, 
ir motiną. Buvo už tai mirtimi nubaustas. Pats popiežius at- 
keršijo Anastasijui, kurį įtarinėjo žmonės brolį sukursčius: Ro- 
mos sinodas pakartojo Leono IV ir Benedikto III ekskomunikas. 


*) Ji nebejauna buvo, nes gimė popiežiui jaunam tebesant. Hadria- 
nas, kaip ir visi vedusieji dvasininkai, nebegyveno su žmona, lig tiktai 
diakonu tapo. 

Bet niršo, šėlijosi Hadrianas neilgai: 868 m. spalių mėn. buvo 
„Anastasijus prakeiktas, o 869 m., nebuvo dar nė metų, vėl tapo 
popiežiaus sekretorium ir bibliotekarium. To pasiteisinta; be to, 
ir imperatorius vėl jį palaikė. 

Visi tie skandalingi įvykiai, žinoma, nepadidino moralinės 
popiežiaus įtakos Europoj. Romą aplankęs Lotharas, tiesa, nie- 
ko nelaimėjo; bet, jam numirus (869 m.), veltui grasino Hadria- 
nas ekskomunika Karoliui bei Vokiečių Liudvikui, vyskupams 
bei didikams, veltui gynė ir imperatoriaus teises. Tų ekskomu- 
nikų niekas nebebijojo ir nepaisė, juo labiau, kad imperatorius 
kovojo pietų Italijoj su saracėnais: negalėjo nei pats apsiginti 
nuo dėdžių, nei savo sąjungininkui popiežiui padėti. 


46 


Tuojau po Lotharo mirties, Lotharingijos vyskupų ir didikų 
prašomas, Karolius Plikasis atvyko į Metzo miestą ir pasiskelbė 
Lotharingijos karalium.  Karūnavo jį „primatų primatas ir vie- 
nas iš pirmųjų Galijos primatų“ Hinkmaras. Bet, mirusio bro- 
liasūnio kraštą užgrobdamas, Karolius sulaužė visus savo paža- 
dus ir priesaikas. Ir jeigu imperatorius bei popiežius nieko ne- 
galėjo čia padaryti, tai Vokiečių Liudvikas reikalavo savos da- 
lies karu grasindamas. Teko Karoliui susitaikyti su broliu ir pa- 
sidalinti su juo neteisėtai įgyta Lotharo valstybe (870 m. Meer- 
sen miesto sutartis).—Neilgametei Lotharo karalystei išnykus, 
Prancūzija ir Vokietija kaimynės rados: teskyrė dabar jas abiejų 


brolių pripažintoji siena (Zuiderzee — Utrecht — 
Maasupė — Liėge — Ourthe upė — Mosel upė ne- 
toli nuo Trier miesto — Saėne ir Doubs upės — 


Rh6ne upė nuo Valence miesto iki jūros). 

Vokiečių Liudvikas ne ištikimesnis už Karolių sąjunginin- 
kas ir ne sąžiningesnis žmogus buvo. Slapta susitaikė su popie- 
žium ir imperatorium: žadėjo grąžinti imperatoriui užgrobtąsias 
žemes, gal, net padėti kovoti su Karolium, o imperatorius bei po- 
piežius savo rėžtu pripažino Liudviko sūnų Karlomaną būsimuoju 
imperatorium. Apie ką tarėsi abu Liudvikai, Karolius galėjo 
spėlioti; bijojo prigavimo. Be to, kad ir tik ką numalšino savo 
didikus ir nuvijo normanus, Karolius norėjo pats būti imperato- 
rius. Mat, ir jam ne tiek rūpėjo savoji valstybė, kiek nebereali 

imperatoriaus valdžia; ne toks buvo jis Prancūzijos valdovas, 
kiek skambaus titulo trokštąs, bet bejėgis Karoliaus Didžiojo 
palikuonis. 

Popiežius Hadrianas II — jam vėl vadovavo bibliotekarius 
Anastasijus — rėmė imperatorių ir slaptą jo sutartį su Vokiečių 
Liudviku; net kurstė prieš Karolių sukilusį jo sūnų. Tačiau kon- 
fidencialiame savo laiške Karoliui Hadrianas žadėjo jam patri- 
cijaus ir imperatoriaus titulą suteikti, nes viso pasaulio ir amži- 
nojo miesto (totius orbis et urbis) kunigija, tauta 
ir diduomenė to norinti, o pats Karolius didžiai mėgstąs teisybę. 

Čia su imperatorium, čia su Karolium sutikdamas popiežius 
veidmainiavo, o gal — svyravo, nes taip pat elgėsi ir jo įpėdinis 
Jonas VIII (872—881 m.). Tiesa, sunku buvo popiežiams 
nesvyruoti: baisiai sumizgo Nikalojaus formuluota Romos idėja 
su imperijos politika, su politinėmis Italijos ir paties Romos du- 
kato problemomis. 

Romos idėją saugojo bei ugdė ir Romos politiką varė kuri- 
ja, vadinasi, dvasininkų aristokratija; jie buvo ir tų laikų litera- 
tai, mokslininkai bei literatūros mėgėjai. Tipiškiausias to moky- 
tinių sluoksnio atstovas — žinomas mums bibliotekarius Anasta- 
sijus, pirma antipopiežius, paskui — Nikalojaus padėjėjas, paga- 
liau — tikras popiežiaus Hadriano popiežius. Numirė jis, rodos, 
879 m. Anastasijus ne tik gudriai, bet ir nesąžiningai politikavo. 
Buvo mokyčiausias žmogus, teologas, istorininkas ir literatas. Pa- 
rašė popiežių Nikalojaus ir Grigaliaus Didžiojo biografiją ir 
Chronografia tripartita, perdrbo „Kipriano 
Pokylį“, išvertė Dionysijaus Areopagitos veikalus 
(Eriugenos vertimą kritikavo), pusiau išvertė, pusiau perdirbo 
kai kurias graikų legendas. Jis draugavo su kitais kurijos litera- 
tais — su diakonu Jonu, su Velletri miesto vyskupu 
Gauderichu, su Anagni vyskupu ir — nuo 879 m. — su 
popiežiaus bibliotekarium Zachariju. Auklėjo Anastasijus 
ir naująją inteligentų kartą, nes prižiūrėjo popiežiaus cubicu- 
lum, kur mokėsi Romos didikų sūnūs. 

Savaime aišku, kad tiems kurialams įkvėpta buvo Ro- 
mos tradicijų, ir kiek begalėdami ėjo jie Nikalojaus pėdomis; tik 
ne visuomet galėjo. Reikėjo kurijai tartis su imperatorium, daž- 
nai — ir nusileisti. Ne vieną garbėtrošką kurialą viliojo impera- 
toriaus pagelba ir pašalpa. Tad daugelis kurialų imperatorinin- 

kais pasidarė, tiksliau sakant — imperatorininkais dėjosi ir sten- 
gėsi išnaudoti imperatoriaus autoritetą kurijos arba savo pačių 
tikslams. Iš tikrųjų, be imperatoriaus pagelbos negalėjo kurija 
nei politinių - bažnytinių savo planų vykdyti, nei Romos diduo- 
menės suvaldyti. 

O toji diduomenė rėmėsi tuo pačiu imperatorium ir vis stip- 
rėjo. Lotharo Konstitucija visą Romos valdymą prižiūrėdavo 
du misai, vieną skyrė imperatorius, antrą — popiežius. Bet ir 
popiežiaus misą, arba apokrisiarijų, ėmė pagaliau skirti pats 
Liudvikas; ir tas apokrisiarijus faktiškai tapo imperatoriaus vie- 
tininku. Jis nebekontroliavo mažesnių valdininkų, bet skyrė juos 
ir, gali sakyt, valdė dukatą. Skyrė jis valdininkais didikus; todėl 
jau Hadriano II laikais, dvasininkų biurokratija visiškai susilp- 
nėjo: kurija turėjo politikuoti, nebeturėdama tikros valdžios pa- 
čiame dukate. Be to, pakitėjo ir patys valdymo principai. Seno- 
joj Romoj, rašė popiežius Jonas VIII Liudvikui, kas metai ren- 
kami buvę nauji magistratai, o išėjusieji iš tarnybos — turėję 
duoti apyskaitą. Taip, pasak popiežiaus, buvę ir Romos valsty- 
bėj iki Liudviko laikų. Todėl dukų valdžia ne amžina buvusi, o 
paties popiežiaus valdžia — didelė. Žodžiu, iki Liudviko laikų 
gyvavo Romoj bizantiškai organizuota ir popiežiaus apmokama 
biurokratija. O imperatoriui ėmus kištis į Romos valdymą, įsiga- 
lėjo nauji politiniai principai, kurie vyravo jau pačioj imperijoj 
bei visose frankų karalystėse, vadinasi, beneficiumas ir vasali- 
tetas. Ir Romoj sąlyginė žemės savastis ėmė syti su politine val- 
džia. Visa tai buvo Romos valstybės feodalėjimas, kurį motyva- 
vo ne natūralusis ūkis — ir Jono VIII laikais kurija dar daug 
visokių pajamų turėjo —, bet visoj Europoj įsigalėjusi santvar- 
ka. Aišku, kad tas feodalėjimas stiprino diduomenę ir silpnino 
popiežių. Norint popiežiaus valdžia vėl sustiprinti, o diduomenė 
pažaboti, reikėjo nusikratyti politiniu imperatoriaus jungu. Tam 
reikalui silpnasis imperatorius buvo geresnis už stiprųjį, Karo- 
lius Plikasis — už Vokiečių Liudviką. 

Bet argi galėjo apseiti Bažnyčia be stipraus imperatoriaus? 
Jeigu politiniam savo autoritetui pakelti Nikalojus pasinaudojo 
ne tik imperatorium, bet ir jo kova su kitais valdovais, tai, aps- 
kritai imant, tik imperatorium remdamies tegalėjo popiežiai Baž- 
nyčią valdyti ir politikuoti. Tiek tiekos, bet imperatoriaus titu- 
las kėlė jį aukščiau už kitus valdovus. Nors praktiškai vis ma- 

žiau svėrė, teoriškai tas titulas nenustojo pirminės savo reikš- 
mės. Primindavo jis žmonėms Karoliaus Didžiojo laikus, teisino 
pačių imperatorių pretenzijas ir galėjo virsti realybe. Impera- 
torius buvo politinis krikščionybės vadas. Tad nei jis negalėjo 
apseiti be dvasiškojo jos vado popiežiaus, nei popiežius be jo. 
Ne tuščiu žodžiu laikė savo titulą imperatorius Liudvikas. Tarė- 
si jis su Bizantijos imperatorium ne tik popiežių remdamas ir 
ne tik Graikų pagelbos prieš Saracėnus jieškodamas: norėjo su- 
sigiminiuoti su Bizantijiečiu, kad „abi imperijos susijungtų ir kad 
laisva būtų visa Kristaus Bažnyčia“. Liudviko nuomone, viena 
Bažnyčia ir tekėlė aikštėn idealią imperijos vienovę, nors valdė 
tą imperiją du viens antro nepriklausą imperatoriai. Liudvikas 
nenusileido Basilijui Makedonijiečiui ir nesutiko vadintis „„Fran- 
kų imperatorium“.  Nisi Romanorum imperato- 
res essemus, utigue nec Francorum, rašė jis 
Basilijui. 

Taigi, sąjunga popiežiaus su imperatorium buvo natūrali ir 
ideologiškai, gali sakyt, reikalinga. Bet rūpėjo Romai imperija 
ir praktiškai. Mat, svarbiausia imperatoriaus pareiga buvo Baž- 
nyčia ir jos valstybė ginti, vadinasi, ginti Italija nuo Saracėnų. 
Su jais visą savo gyvenimą ir kovojo Liudvikas. Pagaliau, 871 
m., užkariavo jis Bari miestą ir tikėjosi greit išvysiąs Saracėnus 
iš Italijos, nors Graikų laivynas jam nepadėdinėjo (Basilijus lai- 
kė pietų Italiją savo provincija ir vis dar nenorėjo pripažinti 
Liudviko Romėnų imperatorium). Deja, tai buvo paskutinis 
Liudviko laimėjimas. — Graikai priešinosi jo planams, kaip tik 
-bemokėdami, vadinasi, užuot padėję jam kovoti su Saracėnais, 
kurstė jo vasalus; o tie vasalai ir patys pribijojo nuolat stiprė- 
jančio Liudviko: dėjosi vieni su kitais savo žemėms saugoti. 
„Liūdėk“, rašo vienas poetas, „ir drebėk visa plačioji žeme, gir- 
dėdama, kokia begėdiška piktadarybė įvyko Benevento mieste!“ 
— Imperatoriaus vasalas, Benevento dukas vyliumi paėmė jį 
nelaisvėn (771 m.); 35 dienas neišleido jo, kol prisiekė paga- 
liau senas belaisvis išvažiuoti iš duko krašto ir nebegrįžti į jį, 
o dukui bei kitiems maištininkams nekeršyti, Tiesa, visi nuskun- 
dė Liudviką, o popiežius atleido jam priverstinę priesaiką, net 
antrą kartą karūnavo jį imperatorium, Bet pasenęs imperatorius 
nebegalėjo, žinoma, iš pat pradžios pradėti didelio savo darbo: 
tebesigynė nuo Saracėnų, tebesiruošė lemiamajam žygiui, ir tiek. 

Tuo tarpu Graikai stengėsi atgaivinti savo valdžią pietų Italijoj, 
kur dukai ir miestai arba pripažino jų suverenitetą, arba sąjungi- 
ninkavo net su saracėnais. O saracėnai vėl puolė imperiją; jų pi- 
ratai plėšė visą Italijos pajūrį ir — Liudviko mirties metais (875) 
— sudegino Comacchio miestą. 


Liudviko valstybei yrant, teko kovoti su saracėnais Liudvi- 
ko vasalams, kurie rados kuone savarankiški, tik formaliai impe- 
rijos priklausą valdovai. Italija, kaip ir Prancūzija, ėmė politiškai 
decentralėti; ir čia kraštą bei vakarų kultūrą gynė nebe karalius 
(imperatorius), bet mažesnieji, vietos valdovai, kurie ir tar- 
pusavy kovojo. Ir prieš 777 m. Liudvikui sunku buvo sušaukti 
didelė kariuomenė, dar sunkiau — ilgai kariauti, nes vasalai vi- 
suomet skubėdavo namo. Dabar didelis bei ilgas žygis rados vi- 
sai nebeįvykdomas dalykas. Karas taip pat decentralėjo: daugelis 
mažiukų valdovų nuolat kariavo su tokiais pat mažais priešais, 
nes ir saracėnai didelio karo vesti nebegalėjo. Tuo Italija vėl di- 
džiai panaši buvo į Prancūziją. 

Vienas iš tų mažutėlių Italijos valdovų (kad ir toli gražu 
ne mažiausias), popiežius, savaime aišku, dalyvavo nuolatinėj ko- 
voj su saracėnais. Jonas VIII pasistatydino laivyną, kuriam pats 
vadovavo; rašė Liudvikui, kaip paėmęs nelaisvėn vienuolika sa- 
racėnų laivų, kaip šešius šimtus krikščionių išvadavęs ir dauge- 
liui stabmeldžių galą padaręs. Jonas tvirtino Romos miestą: sta- 
tė naujus mūrus; kiek galėdamas stengėsi palenkti imperato- 
riaus ir savo pusėn sąjungininkaujančias su saracėnais Kampani- 
jos valstybėles. Popiežius gerai suprato visą Liudviko politikos 
ir karų reikšmę; suprato ir tai, kad vienas imperatorius tegalėjo 
sujungti daugelį valstybėlių Italijai ir šv. Petro Bažnyčiai ap- 
ginti. 

Tam tikslui reikėjo tikro, galingo imperatoriaus; o Romos 
valstybei sutvarkyti geriau tiko silpnas. Tad nenuostabu, kad Ha- 
drianas ir Jonas svyravo: čia palaikė imperatoriaus, ypačiai impe- 
ratorienės kandidatą Vokiečių Liudviko sūnų Karlomaną, čia 
žadėjo karūną Karoliui Plikajam. Liudvikas buvo galingesnis už 
Karolių; bet nežinia, ar norėjo kurija galingesnio imperatoriaus, 
ar bijojo; gal, ir pati ji nežinojo ko norinti. Bet aišku, kad ben- 
drieji politikos interesai sydino Italiją greičiau su Prancūzija, 
kaip su Vokietija. Turėjo čia reikšmės ir kultūriniai saitai. Sų- 

romėjusi „Galija“, Prancūzija, buvo Romėnams ir savo kultūra 
artimesnė, daug daugiau žinoma, kaip tolimoji, pusiau barbariš- 
koji Vokietija. 


47 


Liudvikui II gyvam tebesant, rytų Karolingai, vadinasi, Vo- 
kiečių Liudvikas ir jo sūnūs, stengėsi įsigyti imperatoriaus ka- 
rūną. Vokiečių Liudvikas 864 m. padalino savo karalystę: vy- 
resniajam sūnui Karlomanui atidavė Bavariją ir rytų provinci- 
jas, Liudvikui III Jauniui — Frankų, Saksų bei Thiringų žemes, 
Karoliui — Švabiją. Kad ir pavydėjo vyresniajam dalies, net du- 
kart prieš jį ir prieš tėvą sukilo, jaunieji broliai betgi suprato, 
kokios reikšmės visai šeimai turėjo imperatoriaus karūna ir su- 
sitaikė pagaliau su Karlomanu ir tėvu. O Karlomaną ir taikė tė- 
vas imperatoriaus sostan. Čia Vokiečių Liudviką, kaip esam jau 
matę, palaikė pats imperatorius Liudvikas ir — dar svarbiau — 
imperatorienė Angilberga; oficialiai — ir kurija. 

Tačiau, kai numirė Liudvikas II (875 m.), Romos kunigai 
ir didikai vienu balsu paskelbė imperatorium vakarų Francijos 
karalių Karolių Plikąjį, ir Jonas VIII negursdamas nusiuntė tris 
savo vyskupus į Prancūziją: kvietė Karolių kuogreičiausiai at- 
vykti Romon karūnuotis. Karoliaus nereikėjo nė kviesti: prisi- 
šaukęs, kiek tik galėjo, vasalų ir karių, keliavo į Italiją. O impe- 
ratorienė našlė Angilberga tarėsi su Longobardijos didikais Pa- 
vijos mieste. Mat, Liudvikas II visų pirma buvo Italijos, arba 
Longobardijos, karalius, ir naujasis imperatorius, savaime aišku, 
turėjo paveldėti ir Italiją, kur buvo Roma ir kur pavojingiausi 
krikščionybės priešai puldinėjo imperiją. Vieni didikai, iš jų ir ga- 
lingasis Friulo margrafas Berengaras, sutiko su Angilberga 
ir nusiuntė pasiuntinius pas Karlomaną; kiti siūlė Italijos karūną 
popiežiaus išrinktajam. 

Karoliui nė nelaukiant popiežiaus pasiuntinių, skubėjo ir 
Vokiečiai. — Švabijos Karolius įsibrovė į šiaurės Italiją ir bai- 
siai ją plėšė, kol atvykęs Karolius Plikasis privertė jį atsitraukti 
į Bavariją; o iš Bavarijos ėjo jau Karlomanas didele kariuomene 
vedinas. Nedrįsdamas kautis, Karolius mėgino jį apgauti: paža- 
dėjo pasidalinti su juo Italiją ir pasirašė paliaubas. Pildyti šios 
Brentos Taikos Karolius nė nemanė. Tiesa sakant, buvo 
politikas ne begėdiškesnis už kitus Karolingus, nes tuo pat metu 

Vokiečių Liudvikas su savo sūnum Liudviku įsibrovė į Pran- 
cūziją. 

Karolius nebesirūpino Prancūzija, kurią gynė karalienės su- 
šauktieji pulkai; ir 875 m. tą pačią dieną, kurią kadaise buvo ka- 
rūnuotas ir Karolius Didysis, Jonas VIII karūnavo menką di- 
džiojo imperatoriaus anūką. Kaip matyt iš antspaudo įrašo 
(Renovatio imperii Romani), Karolius Plikasis 
manė arba — norėjo manyti, kad jau atgijusi Karoliaus Didžiojo, 
gal, Konstantino imperija. Bet svajonės ir žodžiai visai nesutiko 
su faktais. 


Popiežius ne tiktai įšventino imperatorių, bet išrinko, pa- 
skyrė jį. Karolius ne paveldėjo imperijos ir ne kariaudamas ją 
įsigijo: imperiją davė jam, kaip rašė Jonas VIII, Dievo malonė 
(beneficium), be to — popiežius čia tarpininkavo. Jonas VIII 
tikrai įvykdė tą popiežiaus pirmenybės idėją, kuri iš pat pradžios 
glūdėjo karūnavimo apeigose, ir kurią, savo laiškais tas apeigas 
aiškindamas, išgvildeno Nikalojus I. Popiežius ėmė vadovauti 
Dievo karalystei. 

Žinoma, teko Karoliui atsilyginti su popiežium už Dievo ma- 
lonę. Kaip sutarta buvo Romoj ir paskelbta Ponthione (876 m.), 
kur Karolius ir popiežiaus legatai sušaukė Bažnyčios susirinki- 
mą, imperatorius išsižadėjo svarbių — Liudviko II tiek uoliai 
saugomų — savo teisių. Karolius ne tik praplėtė Romos dukato 
teritoriją, bet atšaukė ir savo misą: popiežius rados pagaliau ne- 
bepriklausomas valdovas ir galėjo vykdyti savo planą — biuro- 
kratiškai pertvarkyti apfeodalėjusią kiek Romos valstybę. Vie- 
nas šaltinis (Libellus de imperatoria potestate) 
sako, kad Karolius pripažinęs popiežiaus vasalu Spoleto duką. 
Tikrai žinoma, kad imperatorius pavedė popiežiui ginti Italiją. 

Imperatoriaus teises ir valdžią savo naudai mažindamas, 
Jonas tuo pat metu norėjo, kad Karolius eitų imperatoriaus pa- 
rcigas, vadinasi, visų pirma, kad gintų Bažnyčią, jos valstybę ir 
Italiją. Tai ir buvo didžiausias, visiems aiškus imperijos uždavi- 
nys, kurį tiek kėlė aikštėn imperatorius Liudvikas II. Bet Liud- 
vikas todėl ir norėjo viešpatauti Romoj, kad tik realią imperato- 
riaus valdžią turėdamas tegalėjo ginti Italiją ir krikščioniškąją 
kultūrą. Imperatoriaus teisių išsižadėdamas, Karolius rados nie- 
kam, nė pačiam popiežiui, nebenaudingas imperatorius. Be to, 

Liudvikas II buvo tikras Italijos valdovas, kur tuo metu atsidū- 
rė politinis imperijos centras. 

Karolius norėjo įsigyti ir Italijos karūną; iš Romos nuva- 
žiavo tiesiog į Paviją ir sušaukė čia Italijos karalystės vysku- 
pus bei didikus. Šie pripažino jį savo karalium ir prisiekė būti 
jam ištikimi ir paklusnūs vasalai. Tačiau ir Karolius savo rėžtu 
prisiekė neplėšti jų garbės, neniekinti jų teisių; jeigu teksią jam 
suklysti, tai pats savo klaidą ir pataisysiąs. Vadinasi, Italijoj, 
kaip ir Prancūzijoj, valstybės principu tapo karalius ir jo vasa- 
lų sutartis. Savaime aišku, kad karaliaus valdžia silpnėjo. Ją 
silpnino pats karalius, nes daug jis nusileido ir išviso didikams, 
ir vyskupams. "Taip antai, panaikino jis misus, kurie kontroliavo 
vietinius valdininkus-valdovus, o tų misų teises atidavė vysku- 
pams. 


Mažindamas savo teises, Karolius nebegalėjo eiti imperato- 
riaus pareigų. Apie jas, rodos, nė negalvojo, kaip kitados — pas- 
kutinis tikrasis Karoliaus Didžiojo įpėdinis Liudvikas II. Kuone 
visi to meto valdovai mažai tesidomėjo valstybės sutvarkymu; 
rūpinosi ne tiek realia savo valdžia, kiek jos atributais; ne tiek 
valdovai, kiek ideologai buvo. Didinti valdžią jų nuomone, tai 
reiškė plėsti valstybė, įgyti kuodaugiausia žemių ir titulų, nors 
visa tai greičiau juos silpnino, kaip stiprino. Šiuo grynai ideolo- 
gišku, gali sakyt — „abstrakčiu“, imperijalizmu ir baigėsi Ka- 
rolingų imperija, sueižėjus politiniams ir socialiniams jos pama- 
tams. Imperijai nykstant, tikrai susiformavusių, naujų naciona- 
lių valstybių dar nebuvo. Nieko nuostabaus, kad nebuvo dar ir 
naujo vadovaujančio sluoksnio, ir kad valdovai — tiek Karolius 
Plikasis, tiek Vokietijos karaliai — atstovavo senajai nebesan- 
čios imperijos ideologijai, Ideologija gyvuoja juk ilgiau, kaip ją 
motyvuojąs faktas. 

Imperijos nebebuvo, bet žmonės tebetikėjo ją esant. Popie- 
žius Jonas prisispyręs reikalavo, kad imperatorius pildytų savo 
pareigas, ir Karolius negalėjo jomis atsikratyti. Pats jis skubė- 
jo grįžti į Prancūziją, norėdamas kuogreičiausiai susitarti su sa- 
vo didikais, kurių daugelis, ypačiai Hinkmaras, toli gražu nebu- 
vo itališkos savo karaliaus politikos šalininkai; be to, bijojo Ka- 
rolius naujųjų Liudviko puolimų. Tad paskyrė Karolius savo 
vietininku, misu bei duku, Italijoj Bosoną, karalienės brolį, 
Viennės miesto apskrities grafą. Bosonas, kaip ir Spoleto dukas 

Lambertas, ir turėjo padėti popiežiui kovoti su saracėnais. 
Taigi, Karoliui grįžus į Prancūziją, Italija ginti teko pačiam po- 
piežiui. 

Jonas VIII, tikrai, mėginio sužiesti Italijos valstybėles ben- 
drai kovai su Romos ir krikščionybės priešais; tik mažai kas iš 
to teišėjo. Kai kurios valstybėlės, tiesa, nustojo sąjungininkavu- 
sios su saracėnais; bet Benevento dukas ir Neapolio magister 
militum nenorėjo dalyvauti popiežiaus steigiamoj sąjungoj, o 
Spoleto dukas Lambertas toja abejotinas sąjungininkas buvo. 
Daugiau laimėjo popiežius pačioj Romoj. — Mėgino jis biuro- 
kratiškai pertvarkyti Romos dukato valdymą, atgaivinti Christo- 
foro tradiciją, ir — patraukė tieson kelius valdininkus didikus. 
Mieste tuoj paėjo gandai, kad juos luošus padarysią, išbadysią 
akis, paskandinsią Tibery. Nenuostabu, kad, teismo  nelaukę, 
slapta išbėgo ne tik apkaltintieji, bet ir kiti popiežiaus priešai, 
jų tarpe — buvusis kandidatas į popiežius, tad Jono VIII kon- 
kurentas, Porto vyskupas Formosas. Formosas pabėgo į 
Prancūziją, kiti — pas Toskanos margrafą ir Spoleto duką. Ar 
šiaip ar taip, visus juos pasmerkęs, Jonas nuveikė opoziciją ir 
įsigalėjo. 

Tačiau be paties imperatoriaus pagelbos negalima buvo su- 
taikyti Italijos valdovų ir išvyti iš jos saracėnų. Visu savo autori- 
tetu rėmė popiežius tebesiginčijantį su Vokiečių Liudviku Karo- 
lių — kad tik greičiau jis atvyktų su kariuomene į Italiją. Bet 
maža dėmesio tekreipė Liudvikas į partyvaus popiežiaus patari- 
mus ir grasinimus. O Liudvikui numirus (876 m.), Karolius, už- 
uot kariavęs su saracėnais, įsibrovė į Vokietiją; norėjo įsigyti 
visą Pareinį. Popiežiaus laimė, kad mirusiojo Liudviko sūnus 
Liudvikas sumušė ties Andernach miestu prancūzų 
kariuomenę. Nieko nepešęs Vokietijoj, Karolius ėmė pagaliau 
ruoštis kovoti su saracėnais. Susitarė su savo vasalais, kuriems 
vėl daug nusileido (Kiersy miesto  kapitularijum, 
877 m.), ir Vercelli mieste susitiko su popiežium. Bet 
daugelis Italijos didikų susidėjo su besibraunančiu į Italiją Kar- 
lomanu, o Prancūzijos didikai atsisakė padėti savo karaliui ir im- 
peratoriui. Todėl skubotai grįžo Karolius namo; kely ir numirė 
(877 m.). Popiežius vėl liko vienas. 

Jonas VIII didžiai sumanus popiežius buvo, tikras Nikalo- 
jaus I įpėdinis. Atstovavo jis Dievo karalystės, vadinasi, krikščio- 
niškosios kultūros, idealus ir gerai suprato, kiek čia reiškė im- 
peratoriaus valdžia; nė nemanė jis tos valdžios mažinti, nors 
faktiškai ir padėjo jos priešininkams, nes norėjo apginti Bažny- 
čios teises, o tam tikslui reikėjo išvaduoti Bažnyčios valstybė, 
kad nepriklausytų ji imperatoriui. Tą priklausymą nuosekliai pa- 
laikė Liudvikas II, ir jam nesipriešino nė pats Nikalojus I. 

Karoliui Plikajam atsisakius viešpatauti Romoj, Jonas su- 
valdė, kaip esam jau matę, Liudviko II įdrąsintus didikus; kiek 
galėdamas kovojo su dukato feodalėjimu ir mėgino atgaivinti 
biurokratinę Bizantijiečių ir Christoforo tradiciją. Ravennos si- 
nodo (877 m.) nutarimais sankcionavo popiežius savo politiką, 
aiškiai nusakydamas jos principus ir prasmę. — Ravennos bei 
Milano arkivyskupų, Grado patriarcho ir 48 Italijos vyskupų 
pritariamas, viešai paskelbė jis, jog nei Romos Bažnyčios pa- 
trimonia, nei muito pajamos, nei pinigų kaldinamoji teisė 
nebebūsianti beneficiumas, bet kad beneficiarijų vietoj rinksią 
pinigus ir valdysią dukatą kurijos valdininkai. Visur, kur plito 
popiežiaus suverenitetas (dicio), draudžiama buvo versti be- 
neficiumais vienuolynai, Bažnyčios dvarai ir kitos Žemės, o pa- 
čiame dukate atmainyta emfiteutų teisė, kurie valdė žemę, pačios 
Bažnyčios kadaise tiesiog dirbamą. 

Šitaip pertvarkyta ir padidinta savo valstybe remdamasis 
ir norėjo popiežius vyrauti Italijoj ir — drauge su Karolium — 
vykdyti tuos planus, kuriuos buvo sumanęs, bet nevaliojo įvyk- 
dyti Liudvikas II. Popiežius rados idėjinis imperijos politikos va- 
das. Neskyrė jis čia imperijos tikslų bei priemonių nuo bažnyti- 
nių; nesišykštėdamas rėmė savąjį imperatorių, „pasaulio išgany- 
toją, didesnį už aigiptišką Juozapą“, visu Bažnyčios autoritetu ir 
ekskomunikuodavo jo priešus, nes jie Dievo ir Bažnyčios prie- 
šai esą. 

Bet jau Nikalojus, perdažnai ekskomunikuodamas savo prie- 
šus, atšipino Bažnyčios kardą, ir žmonės vis mažiau bebijojo tos 
popiežiaus ekskomunikos: politinius jos motyvus nuo bažnytinės 
jos reikšmės ėmė skirti geriau už patį popiežių. Vokietijos Karo- 
lingai nė nebojo Jono VIII patarimų bei reikalavimų. Antra ver- 

tus, ir pats Karolius Plikasis daugiau rūpinosi Prancūzijos rei- 
kalais, kaip Italijos; labiau džiaugėsi savo garbe ir savo valsty- 
bės didumu, kaip tikrus imperijos uždavinius spręsdamas. Verk- 
damas sutiko jis antrą kartą vykti Italijon ir nieko nepešęs grįžo. 
Tiesa sakant, ir norėdamas maža ką tegalėjo jis padaryti; nes, 
popiežiui nusileisdamas, išsižadėjo savo valdžios dukate, o Ita- 
lijoj gavo Longobardų karūną tik pripažindamas savo vasalus 
beveik savarankiškais valdovais. 

Didžiai sumaningas buvo Jonas VIII, ir toli gražu netrūko 
jam energijos. Tačiau be realios ir nuolatinės imperatoriaus pa- 
gelbos negalėjo jis ne tik sujungti Italijos valdovų ir vadovauti 
jiems kovoj su saracėnais, bet negalėjo nuo tų valdovų nė apsi- 
ginti ir ilgesniam laikui nuveikti dukato didikų. Rodos, taip ap- 
suko Jonui galvą gražios jo idėjos, jog nė nepastebėjo jis, kiek 
prekarinė buvo jo valdžia ir kiek nesutiko jo viltys su Karoliaus 
Plikojo charakteriu bei silpnybe. Šiaip ar taip, Karlomano įsi- 
brovimas į Italiją ir Karoliaus mirtis visus popiežiaus planus su- 
griovė, 3 

Italijos karalium tapo Karlomanas. Jam prisiekė galin- 
giausieji jos valdovai, taip antai — Friulo markgrafas Beren- 
garas ir vyskupai; pripažino jį ir oficialieji popiežiaus globė- 
jai: Toskanos markgrafas Adalbertas ir Spoleto dukas 
Lambertas. Pats Karlomanas skubėjo grįžti į Vokietiją, no- 
rėdamas pirma susitaikyti su broliais — Karolium ir Liudviku, 
o paskum jau jieškoti Romoj imperatoriaus karūnos. Popiežius. 
nežinojo, kas daryti, O popiežiaus priešai nesnaudė: Romos trem- 
tiniai kurstė Adalbertą ir Lambertą, kuris seniai jau laukė pro- 
gos savo valdžiai bei valstybei padidinti. Nors Lambertas ir fran- 
kiškos kilmės buvo, politikavo betgi longobardiškai. ,,„Imperato. 
riaus“, vadinasi, Karlomano, vardu reikalavo, kad popiežius duo- 
tų jam įkaitų ir nebesantykiautų su kitais valdovais be jo, Lam- 
berto, žinios; popiežiui griežtai atsisakius, drauge su Adalbertu 
apgulė Lambertas Romą, užėmė Civitas Leonina ir per- 
tvarkė Romos valdymą, o didikus prisiekdino imperatoriui. Tie 
didikai vėl užgrobė valdžią, ir visos Jono VIII reformos niekais 
nuėjo. Vienas popiežius tesipriešino nugalėtojams, su kuriais grį- 
žo į Romą ir 876 metų pabėgėliai. 

Bet ką gi begalėjo padaryti čia Jonas? — Pašėlęs, interdik- 
tu uždarė jis pačią Šv. Petro Baziliką, kur 30 dienų kalino jį Ro- 

moj šeimininkaują priešai; šaukėsi visų Karolingų, net Bizantijos 
imperatoriaus pagelbos; rašė ir Karlomanui, nes be jo žinios Baž- 
nyčią užpuolę dukai. Bet niekas nepadėjo popiežiui, o taikytis su 
Romos diduomene jis nenorėjo. Užmokėjęs saracėnams duoklę, 
kad nebepultų jie jo žemių, ir ekskomunikavęs abu dukus, iške- 
liavo Jonas, kaip kadai Steponas III, į Prancūziją (878 m.). 

Manė popiežius sušaukti visus Karolingus bei jų vyskupus 
ir išspręsti drauge tiek Romos, tiek imperijos ir išviso europiš- 
kosios politikos klausimą. Jis pasitikėjo diplomatiniu savo ta- 
lentu, bet pačioj pradžioj padarė didelę klaidą: ėmė remtis ypač 
Prancūzijos karalium, sūnumi to Karoliaus Plikojo, kurį „savo 
Aš dalimi“ laikęs, ir sušaukė sinodą Prancūzijos mieste (Lyon, 
paskui — Langres, pagaliau — Troyes). Vokietijos Karo- 
lingai, žinoma, nelinkę buvo važiuoti pas savo priešą, nuo kurio 
Liudvikas Jaunesnysis ir be to ruošėsi atimti prancūzišką Lotha- 
ringijos dalį. Nenorėjo jie nė dalyvauti susirinkime, kur prancūzų 
turėjo būti daugumas. Antra vertus, Karoliaus Plikojo sūnus 
ir įpėdinis Liudvikas Mikeklis (877 — 879 m.) buvo 
„prasčiokėlis ir romus žmogus, mėgo taiką, teisybę bei religiją“. 
Už tai, kad išrinko jį didikai bei vyskupai, didikams žadėjo jis 
„tiek garbės, kiek jie troško“, o vyskupams — „pripažinti jų 
privilegijas“. Taigi, faktiškai Prancūziją valdė Liudviką karūna- 
vusio Hinkmaro vadovaujami vyskupai ir didikai, kuriems nuo 
877 iki 886 m. pirmininkavo arkikapelionas abatas Hugonas 
(Hugo, Hugues), „Neustrijos Markgrafas“. Nei Hinkma- 
ras, nei Hugonas, nei kiti Prancūzijos politikos vadai nenorėjo 
kištis į Italijos reikalus, juoba, kad reikėjo ginti kraštas nuo nor- 
manų, gal — ir nuo Liudviko Jaunesniojo. 

Aišku, kad iš popiežiaus planų nieko negalėjo išeiti ir ne- 
išėjo. Troyes miesto sinodas tebuvo vietinis, prancūziškas; ir 
Liudvikas nesutiko palaikyti popiežiaus. Bet Jonas nenustojo 
vilties: susirado jis naują, visai netikėtą kandidatą — Bosoną. 
Karoliaus Plikojo našlės brolis ir Viennės grafas, Bosonas buvo 
paties Karoliaus paskirtas imperatoriaus misu ir duku, vadinasi, 
vietininku, Italijoj; be to, jis vedė imperatoriaus Liudviko II 
dukterį, užtai, popiežiaus nuomone, turėjo teisės ir imperato- 
riaus karūną paveldėti, juo labiau, kad Jonas pats save laikė im- 
peratorių rinkėju. Slaptai ruošdamasis paskelbti imperatorium 

Bosoną, Jonas įsisūnijo jį. Prancūzų Liudvikui sutikus, Bosonas 
palydėjo grįžtantį į Italiją popiežių. 

Nenusisekė Jonui ir Bosonas. — Nenorėjo duoti jam Karo- 
lingų sosto Italijos valdovai bei didikai: daugelis jų tebebuvo 
Karlomano šalininkai. Pats Bosonas persilpnas buvo, o žadėtoji 
prancūzų kariuomenė neatvyko jam padėti, Greit suprato, jog 
daug lengviau jam įsisteigti maža valstybėlė Prancūzijoj, kaip ko- 
voti su Vokiečiais ir Italais dėl Italijos karūnos. — Netrukus, 
879 m., numirė Liudvikas Mikeklis, o jo sūnu Liudviką III bei 
Karlomaną ne visi pripažino: kai kurie siūlė sostą Vokiečių 
Liudvikui Jaunesniajam. Kai tas Liudvikas savinos Karoliaus Pli- 
kojo užkariautą Lotharingijos dalį, abatas Hugonas gynė jaunuo- 
sius karalius, o juodu, nusileisdami didikams, dalinosi karalystę, 
— Bosonas tapo savarankišku karalium. Burgundijos ir Proven- 
cės kunigai išsirinko jį, nes reikėjo jiems gynėjo nuo normanų 
ir saracėnų. Naujoji karalystė plito tarp Vosges — Jura — 
Alpių — Viduržemių Jūros ir Cevennes. 

Noroms nenoroms, bet reikėjo popiežiui taikytis su Vokie- 
tijos Karolingais. Laimė, kad nepastojo jis sau kelio: kad ir gy- 
nė Bosono kandidatūrą, darė tai atsargiai — žadėjo karūną vi- 
siems kandidatams. Jų dabar trys bebuvo: Karlomanas, Liudvi- 
kas Jaunesnysis ir Karolius Storasis. Bet Karlomaną staiga su- 
traukė, nė kalbėti nebegalėjo; Liudvikui III Jaunesniajam ma- 
žai berūpėjo Italija: užėmęs visą Lotharingiją, jis ruošėsi ir ki- 
tas Prancūzijos žemes prisisavinti, šiuo gi tarpu, Karlomano liga 
pasinaudojęs, užgrobė Bavariją (879 m.); be to, turėjo kovoti 
ir su normanais. Veltui kvietė Jonas šį „vienintelį ir mylimiausią 
savo sūnų“, leido jam net Prancūziją užkariauti. Liudvikui atsisa- 
kant imperatoriauti, kreipėsi Jonas į paskutinį brolį — Švabijos 
karalių Karolių Storąjį, kuris, popiežiaus padedamas, įkalbinėjo 
ligoniui Karlomanui geruoju atiduoti jam Italiją ir 879 m. perėjo 
Alpius. 

Šiaurinė Italija pripažino Karolių savo karalium; bet užuot 
padėjęs jis popiežiui — grįžo kovoti su Bosonu. Tik 881 m. vėl 
atvyko Karolius į Italiją, ir popiežius karūnavo jį pagaliau im- 
peratorium. Tačiau ir šįkart Karolius popiežiui nepadėjo: ne- 
paisydami Ravennos susirinkimo nutarimų (882 m.), Spoletie- 
čiai neatidavė Romos dukatui užgrobtų žemių, o Romoj, kaip ir 
visoj Italijoj, įsiviešpatavo ir ėmė slėgti Bažnyčią didikai. Ne- 


— 224 — 


galima buvo nė galvoti apie kovą su saracėnais, kuriuos vieni 
Bizantijiečiai tepuolė. Karolius — šiuo vardu tretysis — nege- 
resnis už Karolių II imperatorius buvo; Jono dejavimų nė ne- 
bojo. Visas kraštas, kaip rašė jam ir jo žmonai popiežius, išnio- 
kotas buvęs; jis pats, popiežius, nebegalįs nei miegoti, nei val- 
gyti, tik laukiąs šviesos, nes visur tamsu. O Karolius grįžo jau 
į Vokietiją, nes greit po Karlomano mirties (880 m.) numirė ir 
Liudvikas III Jaunesnysis (882 m.). Menkas ir liguistas Karo- 
lius tapo vieninteliu Vokietijos valdovu; tik Karintiją valdė mer- 
gautinis Karlomano sūnus Arnulfas. 

Karolius turėjo ginti Vokietiją nuo normanų. Bet buvo jis 
„imperatorius tiktai iš vardo“: užuot kariavęs — susitaikė su 
priešais, paliko jiems net neapsakomą grobį (Els1lo0o Taika, 882 
m.). Laimėjo tik viena: dar baisiau ėmė normanai plėšti Pran- 
cūziją. 

Čia 881 m. sumušė juos (ties Saucourt) Liudvikas 
III; dabar, Liudvikui numirus (882 m.), atkakliai kovojo su jais jo 
brolis Karlomanas. Bet 884 m. Karlomanas numirė, ir sostą 
paveldėjo vaikas — tretysis Liudviko II sūnus Karolius 
Prasčiokėlis (Charles le Simple). Kadangi buvo 
didelis pavojus, abato Hugono vadovaujami Prancūzijos didikai 
nepripažino vaikagalio karaliaus ir pasikvietė karaliauti Karolių 
III, imperatorių epileptiką. Į Ponthiono miestą 885 m. „atvyko 
visi, kas tik gyveno Karlomano karalystėj, ir pasidavė imperato- 
riaus valdžiai. 

Tuo būdu Karolius III, „labai krikščioniškas valdovas, 
Dievo bijąs ir nuoširdžiai pildąs Jo įsakymus", vėl sujungė vi- 
sas Karolingų žemes ir vėl... susidūrė su normanais, kurie už- 
kariavo Rouen miestą ir apgulė Paryžių (885 m.). Paryžiečiai 
patys gynėsi; kad ir didžiai prašomas, vėlai teatėjo su kariuo- 
mene Karolius, bet „nieko nepadarė, kas tiko imperatoriui“: su- 
sitaikė su normanais ir leido jiems visą žiemą plėšti Burgundiją, 
nes Burgundai nepripažinę jo valdžios (886 m.). 

Ne geriau Karolius III valdė ir Vokietijoj, ir ne laimingiau. 
— Švabijos didikai 887 m. sukilo prieš imperatorių, kaltindami jį 
erezija ir tuo, kad persiskyrė jis su savo žmona. Frankfurte pa- 
skelbtas buvo karalium Arnulfas, ir 887 m. Karolius išsi- 
žadėjo sosto; po šešių savaičių ir numirė (888 m.). 

Prieš penkerius metus (882 m.) numirė jį karūnavęs popie- 
žius Jonas VIII, didis, bet nelaimingas Nikalojaus įpėdinis. Ne 
menkasis Karolius, bet jis buvo paskutinis tikrasis karolingiško- 
sios Dievo karalystės atstovas. Visų apleistas, išsijuosęs gynė jis 
Bažnyčios teises ir valstybę; stengėsi reorganizuoti Romos du- 
katą ir pavergti faktiškai nepriklausomus Ravennos ir Milano 
arkivyskupus; norėjo praplėsti savo valstybę pietų Italijoj, įsi- 
gyti Kapują; manė, kad imperatorium remdamasis sujungs Ita- 
lijos valdovus bendrai kovai su saracėnais. Bet ir Liudvikui II, 
paskutiniam energingam bei idėjiniam Karolingui, trūko realios 
jėgos, o abiem Karoliam imperijos idealai visai svetimi buvo. 
Tiek ideologiškai, tiek valstybiškai imperija vyto, naikindama ir 
politinę popiežiaus reikšmę. Nes, kad ir norėjo Jonas, imperijos 
idėją bažnytindamas, sumažinti imperatoriaus valdžią Bažnyčios 
naudai, be imperatoriaus apseiti betgi negalėjo. Be imperatoriaus 
pagelbos jis buvo tiktai vienas iš Italijos valdovų, negalėjo nė 
Romos didikų suvaldyti. Maža to — plėsdamas savo valstybę ir 
kovodamas su kitais valdovais, popiežius pats gadino itališką 
savo politiką — savo paties sumanytą sąjungą prieš saracėnus 
nebeįvykdomą darė; o itališka jo politika nesutiko su vakarų Baž- 
nyčios interesais. Taip antai, nebepasitikėdamas Karolium III, 
susidėjo Jonas su Bizantijiečiais: prašė jų apginti Romos duka- 
tą nuo saracėnų ir užtai pripažino vėl patriarchu paskelbtąjį Fo- 
tijų. Deja, ir Bizantijiečiai popiežiaus nebeišgelbėjo. Jono artimieji 
uždavė jam nuodų; o kadangi nuodai lėtai teveikė, užmušė stip- 
rųjį senį kūju. 

49 


Jonui VIII ir Karoliui III numirus, išnyko, gali sakyt, Karo- 
lingų imperija, nes tai, kad Karlomano sūnus Arnulfas 896 
—- 899 m. laikomas buvo imperatorium, jokios reikšmės ne- 
beturėjo. 

Iro ne tiktai imperija, bet ir paskiros Karolingų karalystės. 
— Friulo margrafas Berengaras ir Spoleto dukas Guido- 
nas (Guido, Gvido, Wido), paskui — jo sūnus La m- 
bertas, kovojo tarpusavy ir su kitais pretendentais dėl Italijos 
karalystės ir net dėl imperatoriaus titulo: italai, sako jų istori- 
ninkas Liutprandas, mėgę susyk turėti du valdovu, kad 
kiekvienas, antrojo bijodamas, silpnesnis būtų. Aišku, kad du 

būdami negalėjo ilgam sutvarkyti ir apginti Italijos; šaukėsi kitų 
Europos valdovų pagelbos; Spoletiečiai dėdavosi ir su graikais, 
ir su saracėnais. Jono VIII palikuonims visiškai riesta rados, 
nes Friulietis, o ypač Spoletiečiai, norėjo, kaip kadai kitkart 
Longobardų karaliai, viešpatauti Romoj. Ateinantieji iš anapus 
Alpių gelbėtojai popiežiaus valstybės nepriklausomybe toja ne- 
sirūpino. 

Lemano ežero apylinkes (Lausannės, Genėvės ir 
Lyono diecezijas) valdė IX amžiuje „Juros kalnų krašto du- 
kas“ Konradas, imperatorienės Juditos sūnėnas ir abato 
Hugono brolis. Konrado sūnus Radulfas pasiskelbė 888 m. 
karalium ir didžiai praplėtė savo Burgundijos karalystę: 
jam priklausė žemės į vakarus ir į pietus nuo A ar upės, Frei- 
burgas, Neuchatel, Baselis, Besancon, o Italijoj — 
Aostos slėnys. Radulfas II (911—937 m.) įsigijo ir Bosono 
įsteigtąją Provencės karalystę. 

Čia, Bosonui numirus (887 m.), prasidėjo anarchija; paga- 
liau (890 m.), didikai išsirinko karalium Bosono sūnų Liud- 
viką. Bet Liudvikas mėgino tapti ir Italijos karalium bei impe- 
ratorium (901 m.). Jam numirus (928 m.), Provencę ėmė val- 
dyti Viennės grafas Hugonas, irgi Italijos „karalius“ (926 
— 947 m.). Norėdamas atsikratyti kitu Italijos karaliumi (nuo 
922 m.), minėtuojų Radulfu, Hugonas ir atidavė jam (933 m.) 
Provencės karalystę. Naujoji Burgundijos ir Provencės karalystė 
buvo nepriklausoma iki XI amžiaus, kai Radulfas III (993 
— 1032 m.) tapo Vokietijos vasalu ir kai jo valstybė praminta 
buvo Arelato (Arles) karalyste. 

Provence, Burgundija (vadinasi, Burgundijos dalis; antroji 
dalis buvo Prancūzijos dukatas) ir, pagaliau, Arelatas politiškai 
ir ekonomiškai daugiau santykiavo su Vokietija, kaip su Prancū- 
zija, o daugiausia — su Italija. Nenuostabu, kad visi atsiskyrė 
nuo Prancūzijos ir kad jų valdovus viliojo Ttalija ir tuščias, bet 
puikus imperatoriaus titulas. Tuo tarpu Prancūzija nebeteko ir 
savo dalies Lotharingijos. Visą Lotharingiją prisisavino 
Liudvikas III Jaunesnysis. Arnulfas (887 — 
899 m.), negalėdamas suvaldyti jos didikų, paskyrė jai karalium 
mergautinį savo sūnų Zwentiboldą (Cventiboldą, 895 m.). 
Bet, Arnulfui numirus, Lotharingijiečiai išsirinko ir karūnavo 
karalium Arnulfo sūnų Liudviką Vaiką. Šiam paskutinia- 

jam Vokietijos Karolingui numirus (911 m.), prancūzų karalius 
Karolius Prasčiokėlis (898 — 923 m.) buvo užėmęs 
neilgam Lotharingiją; 925 m. vėl prijungė ją prie Vokietijos 
Heinrichas I (919 — 936 m.), ir ji tapo viena iš didžiųjų 
Vokietijos hercogysčių. 

Sumažėjusi Prancūzija baisius laikus gyveno. — Karoliui 
III Storajam numirus, didikai pripažino savo karalium ne Karolių 
Prasčiokėlį, bet Paryžiaus grafą Evodą (Eudes, Odo, 
888 m.). Jis buvo garsaus grafo Roberto Stipriojo sū- 
nus; ir didikai tikėjosi, kad jis, kaip ir jo tėvas, sėkmingai ko- 
vos su normanais. Tiesa, sumušė normanų būrį, bet negalėjo nu- 
veikti Karoliaus Prasčiokėlio šalininkų ir pripažino Vokiečių Ar- 
nulfo suverenitetą. Tačiau netrukus, normanams vėl puolant 
Prancūziją, Arnulfas ėmė remti Karolių, su kuriuo priverstas bu- 
vo pagaliau pasidalinti karalystę Evodas (897 m.). Po Evodo 
mirties (898 m.) visi pripažino Karoliaus Prasčiokėlio 
valdžią, net paties Evodo brolis Robertas, galingiausias Prancū- 
zijos senjoras. 

Nevertina didžiai Karoliaus prancūzų metraštininkai: vadi- 
na jį Simplex, Stultus, Hebes, Insipiens, 
Parvus, Minor. Bet jis, kad ir nekovojo, išsprendė 
normanų klausimą: įkalbėjo normanų vadą Rolloną krikšty- 
tis ir pasižadėti nebepulti; užtai atidavė jam normanų užimtą jau 
kraštą tarp jūros ir Eptės upės, Normandiją, kurios sostine tapo 
Rouen miestas. Rolloną ir jo įpėdinius prancūzų karaliai 
vadino grafais (comites Normannorum), patys norma- 
nai — markgrafais (markizais) ir dukais (duces et mar- 
chionesNormannorum). Svarbu tai, kad normanai pasi- 
darė pagaliau sėslūs, greit sukrikščionėjo ir suprancūzėjo. Atsta- 
tyti buvo senieji vienuolynai ir bažnyčios; pristeigta daug naujų. 
Kraštas nurimo, ir normanai gerai jį sutvarkė. Vėl ėmė klestėti 
žemdirbystė, prekyba, pramonė. Antroji normanų karta nebe- 
kalbėjo germaniškai. Bet, gabūs organizatoriai, normanai neuž- 
miršo ir karingos savo praeities. Normaniško kilimo buvo Angli- 
jos, pietų Italijos ir tolimųjų rytinių kraštų XI amžiaus užka- 
riautojai. 

„Taigi, Rollonas tapo Prancūzijos karaliaus vasalu. Bet pa- 
čiam karaliui kovoti su kitais vasalais nesisekė, kad ir įsigijo jis, 
kaip minėta, Lotharingiją. Nepatenkinti ir tuo, kad Karolius no- 

rėjo sustiprinti savo valdžią, ir lotharingiškomis jo simpatijomis, 
„Nneištikimieji Frankų valdovai nuvertė Karolių nuo sosto ir iš- 
sirinko Radulfą“, Burgundijos (vadinasi, Prancūzijos duka- 
to, kuris reikia skirti nuo minėtosios aukštutinės Burgundijos 
karalystės) duką, nes kitas pretendentas Paryžiaus grafas Ro- 
bertas žuvo kovoj su Karolium (923 m.). Radulfas buvo jo 
žentas, o Roberto sūnų Hugoną Didįjį paliko jis savo įpė- 
diniu. 

Tačiau Hugonas Didysis atsargus žmogus buvo; gerai su- 
prato, kad naujam karaliui teks ne tiktai ginti kraštas nuo vėl 
Lotharingiją užgrobusios Vokietijos ir nuo puolančių Prancūzi- 
ją vengrų, bet — kovoti dėl valdžios ir su tokiais galiūnais, 
kaip Radulfo brolis bei įpėdinis Hugonas Juodasis, Ver- 
mandois grafas Heribertas ir kiti galingieji Prancūzijos 
senjorai. Užuot įžengęs sostan, Hugonas Didysis pasiūlė karūną 
Karoliaus Prasčiokėlio sūnui Liudvikui (936 — 954 m.). 
Buvo manęs valdyti ir karalių, ir kraštą, bet apsiriko: Liudvi- 
kas iš anapus Jūros (Louis d'Outre-Mer, Ult- 
ramarinus, Louis V Anglais — Radulfui karaliau- 
jant, gyveno jis Anglijoj, savo motinos tėvynėj) naujo major- 
domo neklausė ir pats paėmė valdymo valdžias. Remdamasis 
Normandijos ir Burgundijos dukais, Liudvikas mėgino nusikra- 
tyti Hugonu, kurį be aibės jo vasalų palaikė ir Verman- 
dois grafas Heribertas, ir Vokietijos karalius Ottonas I. 
Tik atsisakęs atkariauti Lotharingiją, palenkė Liudvikas savo 
pusėn Ottoną ir, jo padedamas, nuveikė Hugoną. Bet Hugo- 
nas, „Frankų dukas“ (dux Francorum, Francia 
vadinosi tada šiaurės Prancūzija), tebebuvo galingiausias ka- 
raliaus vasalas, už jį patį daug galingesnis. Mat, Liudvikas, kaip 
ir paskutinieji Merovingai, bežemis valdovas buvo; apdovanoda- 
vo savo vasalus dukatais ir grafystėmis, bet nė sklypelio atimti 
iš jų nebegalėjo; pats tik Laon miestą ir jo apylinkes tevaldė. 

Jam numirus (954 m.), pirma Hugonas Didysis, paskui jo 
sūnus Hugonas Kapetas (Hugue Capet, cappa- 
apsiaustėlis, apsiaustėliu vilkįs žmogus) buvo pavojingiausieji 
Liudviko palikuonių Lotharo (954 — 986 m.) ir Liudviko 
V (986 — 987 m.) priešai, Tik, už tėvą drąsesnis, Kapetas sumanė 
pats įžengti Karolingų sostan. — Argi nėra buvę karaliais Evodas, 
Robertas (Kapėto protėvis) ir Radulfas? Tačiau, kad ir baisiai 

nusmuko Karolingų valdžia, daug tebeturėjo dar jie morališko- 
jo autoriteto; pripažindavo vasalai vainikuotą ir Dievo įšventin- 
tąjį valdovą; rinkosi jį, bet — iš Karolingų giminės, o išsirinkę 
nebedrįsdavo nuversti. Taigi, nelengva buvo Kapėtui įvykdyti sa- 
vo sumanymas. Padėjo jam čia Ottonų laikais įsigalėjusi Vokieti- 
ja ir patys Karolingai, kurie vis tebesistengė atsikariauti Lotha- 
ringiją. 

Ottonas I (936 —973 m.) ir Ottonas II (973 — 983 
m.) buvo tikri Prancūzijos protektoriai. Ottono I brolis Kolno 
arkivyskupas Brunas, jam numirus (963 m.), Reimso arki- 
vyskupas Adalberonas atstovavo Vokiečių interesams Lo- 
tharingijoj ir prižiūrėjo Prancūzijos karalių politiką; taikino, 
prireikus ir supjudydavo karalių su Hugonu; šeimininkavo Pran- 
cūzijoj, dalindami karūnos beneficiumus vokiečiams ir lotharingi- 
jiečiams. Kai, Ottonui II numirus, prasidėjo Vokietijoj suirutė ir 
Lotharas ėmė užkariauti Lotharingiją, Adalberonas ir Reim- 
so mokyklos vedėjas, mokytas žmogus, bet didelis intriganas ir 
karštas ottonininkas Gerbertas išsijuosęs gynė vaikelio Ot- 
tono III (983 — 1002 m.) ir Vokietijos interesus. Nei su Lotha- 
ru, nei su Liudviku V kariauti negalėdami, intrigavo, ,„Sku- 
biai rašome neaiškų laišką“, rašė Gerbertas vienam savo draugui, 
„nė vardų neminėdami. Prancūzijos karalius Lotharas iš vieno 
titulo valdovas tėra; o Hugonas, tai ne iš vardo, bet tikras valdo- 
vas. Jei norite su juo susibičiuliauti , jei susydinsite jo sūnaus 
Roberto reikalą su cezario sūnaus“ (vadinasi, Ottono III) „rei- 
kalu, tai nebereikės jums bijoti, kad Frankų karalius bus jums 
priešas“. 

Gal, sąmokslininkai ir pralaimėję būtų, nes ir Lotharas, ir 
jo sūnus gerai visa sužinojo: patraukė Reimso arkivyskupą tie- 
son. Bet Lotharo sušauktąjį didelį (vadinasi, karaliaus vasalų) 
susirinkimą išvaikė Hugonas, ir pats Lotharas numirė. Liudvi- 
kas V vėl sušaukė į Compiėgne miestą savo vasalus, bet — 
nusižudė medžiodamas. Todėl Compiėgne susirinkimui te- 
ko ne Adalberonas teisti, bet naujas karalius rinkti. Liudviko 
dėdė Karolius didikams netiko: išrinktas buvo Hugo- 
nas Kapetas (987 m.). 

Prancūzijos didikai rinkosi Kapetą ne todėl, kad jis silpnas, 
bet — kad jis galingas buvo. Su juo lygintis tegalėjo Prancūzi- 
joj tik du ar trys senjorai: Burgundijos dukas (Hugono brolis 

Evodas), Akvitanijos dukas ir Normandijos dukas Richar- 
das I. Valstybei, kuri rėmėsi žemės diduomene, galingas feoda- 
las geriau tiko, kaip bežemis Karolingas. Feodalinė Prancūzija 
asimiliavo centralinę savo valdžią. 


Karalius Evodas pripažino save Arnulfo vasalu, ir 
nuo tada Vokietija nenustojo kišusis į Prancūzijos reikalus. Ji 
buvo stipresnė už Prancūziją, nes primityvesnė, barbariškesnė už 
ją buvo. Daugumą Prancūzijos karalystę sudarančių valstybė- 
lių charakterizavo dirbtinis, grynai politinis momentas. Vadinasi, 
valstybėlės gyventojus jungė ne bendroji kilmė, ne bendrasis 
tautiškasis būdas, bet duko, grafo arba sufeodalėjusio vyskupo 
valdžia. Tokia valstybėlė lengva buvo ir padidinti, ir padalinti, 
ir panaikinti. Naujosios tautelės tebesiformavo, o senųjų nebe- 
buvo. Neatsitiktinai Karolingų karalystė virto feodaline Kapetin- 
gų monarchija, karaliaus vadovaujama vasalų hierarchija. Vo- 
kietijoj senosios padermės neišnyko; priešingai, karalių valdžiai 
silpnėjant, virto jos naujos politinės organizacijos pradu. — Ka- 
rai su normanais (danais) ir slavais suvienijo Saksus, arba 
Saksonus. Devintojo amžiaus gale, Liudolfo (numirė 866 
m.) sūnus hercogas Ottonas politiškai sujungė Saksoniją ir 
prijungė prie jos net Thiringiją. Jo sūnus Heinrichas (vėliau 
Vokietijos karalius) viešpatavo visoj šiaurinėj Vokietijoj (iš- 
skyrus Frisiją). Kita galinga hercogyste išaugo (X amžiuje) 
Bavarija, kuri gynė Vokietiją nuo Slavų ir Vengrų. Iškilo 
hercogai ir Švabijoj (X amž.) bei „Frankų Žemėj“, arba 
Frankonijoj, net didžiai sukultūrėjusioj Lotharingi- 
joj (915 m.). Ne karalius skirdavo visus tuos hercogus: patys 
jie uzurpavo aukščiausią savo karalystės valdžią. Ta valdžia 
reikalinga buvo kraštui nuo priešų ginti, labai populiari, kaipo 
tautiškoji; ir palaikydavo savo padermės valdovus didikai. 

Karolingiškoji monarchija ir Vokietijoj nyko. Tiesa, A r- 
nulfas (877—899 m.) energingas ir gabus karalius buvo; su- 
mušė normanus (891 m.) ir Moravus (892 m.) ir, Sviatopolko vals- 
tybei suirus, pavergė Čechus, valdė Lotharingiją. Bet jis nesuprato, 
kad, didelę europišką politiką vesdamas, pats griovė savo val- 
džią Vokietijoj; užuot tvarkęs Vokietiją, kišosi į Prancūzijos 
bei Italijos reikalus ir daug pralaimėjo, įsigijęs imperatoriaus 
karūną (896 m.). Jo sūnus Liudvikas IV Vaikas (900 — 
911 m.), tiesa, išsižadėjo itališkų planų, bet negalėjo suvaldyti 

karalystės ir atstumti puolančių ją Vengrų. Šita uralo-alta- 
jiška tauta, išsivadavusi iš Chazarų valdžios, 837 m., Arpado 
vadovaujama, sąjungininkavo su Bulgarais ir 862 m. tarnavo 
Moravams. Bet greit laukiniai nomadai - vengrai susikivirči- 
jo su Moravais, pavergė jų dalį ir užėmė pagaliau dabartinę 
Vengriją (869 m.). Iš čia ėmė jie puldinėti Prancūziją, Italiją 
ir Vokietiją, ypačiai — Saksoniją (nuo 906 m.) ir Bavariją (907 
m.); 910 m. ties Augsburgu (Lechfelde) sumušė Liudviko 
kariuomenę, 

Ne Liudvikui, bet Saksonijos ir Bavarijos hercogams teko 
kovoti dėl Vokietijos su naujaisiais Europos kultūros priešais. 
Susilpnėjusi Karolingų valdžia nustojo savo prasmės; reikėjo 
įsteigti nauja; ir 911 m. Švabai, Frankai (Frankonai) ir Saksonai 
senojoj Frankų žemėj (Forchheim) išsirinko karalium 
Frankonijos hercogą Konradą. 

Konradas I (911—918 m.) buvo savo šerkšties herco- 
gų išrinktas karalium. Rinkdami jį, hercogai manė, kad pripa- 
žins jis jų valdžią, kad faktą pavers karalystės teise. Tam rei- 
kėjo visai naujos, nebe karolingiškos, politinės santvarkos, rei- 
kėjo kurti nauja politinė karalystės forma, remtis naujais princi- 
pais. O Konradas valdė Vokietiją senosios Karolingų val- 
dininkijos padedamas ir norėjo valdyti karolingiškai. Tad su- 
sikivirčijo su kitais hercogais, su ,„mažais tironais“, pirma — su 
Švabijos ir Bavarijos hercogais, paskui — ir su galingiausiu 
Vokietijoj Saksonijos hercogu. Šaukėsi jis ir Bažnyčios pagel- 
bos, o Bažnyčia, savaime suprantama, užstojo centralistines ka- 
raliaus tendencijas. 

Bet atgaivinti Karolingų valdžios nebegalima buvo, ir vel- 
tui dėl jos bekovojo Konradas. Kai kurie vokiečių istorininkai 
iki šiol tebetiki gražia legenda, kurią, X amžiaus pusėj, papasa- 
kojo Adalbertas Magdeburgietis ir Vidu- 
kindas. — Prieš mirdamas Konradas supratęs, kad išgelbėti 
Vokietiją tegalįs tik galingiausias jos hercogas, Saksonų Bein- 
richas. Nebe Frankai, kurie iš pat pradžios valdę karalystę, 
bet Saksonai turį vadovauti Vokietijai. Todėl nusiuntęs Kon- 
radas savo brolį pas Heinrichą atiduoti jam karaliaus karūnos; 
savo priešą dėjęs jis savo įpėdiniu, nes rūpėjus mirštančiam kara- 
liui tėvynės gerovė. „Vokiečių imperijos pradžioj“, rašė Gie- 
sebrecht, „yra buvę du vyrai“ (istorininkas turi čia galvoj 

Heinricho tėvą Ottoną, taip pat, pagal kitą padavimą, atsisakiusį 
nuo karaliaus karūnos Konrado naudai, ir patį Konradą), „kurie 
atsisakė nuo karūnos. Jokioj kitoj istorijoj nieko panašaus nėra,“ 
Deja, Adalbertas ir Vidukindas buvo karšti Saksonų dinastijos 
šalininkai, ir rodos, kad tepakartojo oficialinę Ottono I laikų 
legendą. 

Tiesa, kad, Konradui numirus, Bavarijiečiai išsirinko kara- 
lium savo hercogą Arnulfą, o susirinkę Fritzlare (Franko- 
nijoj, netoli nuo Saksonijos sienos) Frankonai ir Saksonai — 
Heinrichą I (919—936 m.). Tais pačiais metais pripažino 
Heinrichą Švabai, o Arnulfas — tik 921 m. Vieną dalyką gražiai 
nušviečia minėtoji legenda: Frankai (Frankonai) tikrai nustojo 
vadovavę Vokietijai. Vokietijos politinis centras atsidūrė ger- 
maniškuose rytuose. Vokietijos valdžia sutautėjo, ir pati kara- 
lystė tapo nacionali. Karalius nebegyveno Karolingų politikos 
tradicijomis; tvarkė pačią Vokietiją, o visų pirma — Saksoniją; 
rėmėsi ne Bažnyčia, bet savo hercogyste. O kadangi galin- 
giausias Vokietijos hercogas buvo Heinrichas, tai sėkmingai ga- 
lėjo jis kovoti su vengrais bei slavais ir suvaldyti kiek kitus her- 
cogus, kurių teises vis dėlto pripažino. 

Karolingai negalėjo aprėpti milžiniškos savo imperijos už- 
davinių; nemokėjo kartu valstybės tvarkyti ir ginti jos nuo 
priešų. Nei vienas jų, nė pats Karolius Didysis nebuvo politinės 
santvarkos ir — toli gražu — socialinio bei ekonominio gyveni- 
mo reformatorius. Be to, jokio vidaus politikos plano Karo- 
lingai nė neturėjo; stūmė sau dieneles; stengėsi šiaip taip prisi- 
taikyti prie gyvenimo, kuris „pats save tvarkė“, išnaudoti natū- 
raliai augančias šio gyvenimo formas savo valdžiai padidinti bei 
valstybei praplėsti, ir tiek. Visą politinę jų ideologiją sudarė 
bendrosios gerovės idėja, o su šia abstrakčia idėja netoli tenu- 
važiuosi. "Tad praktiškai ne ji motyvavo ir prasmino imperato- 
rių veiklą, bet valdžios instinktas ir kova su priešais, sakysim — 
užsienių politika. Tačiau bendros gerovės, socialinės santaikos 
bei teisybės, idėja kaip tik ir teisino imperatoriaus valdžią, ir 
šiaipjau žmonės tą idėją ne abstrakčiai suprato. Valstybės plėsti 
ir kareiviauti žmogus nenorėjo, bet sutiko ir kareiviauti, jeigu 
imperatorius jo reikalais rūpinos ir teisingai, gerųjų žmonių 
naudai viešpatavo. Kaip ir Romėnų laikais, imperijos tikslu lai- 
koma buvo taika, pirmiausia — visiems brangi socialioji taika ir 
tvarka. Socialius imperijos uždavinius niekindami, Karolingai 
patys rausė moralinį savo valdžios pamatą. 

Tiesa sakant, IX amžiuje socialios taikos bei tvarkos apsau- 
goti nebegalėjo nė mažesnis už imperatorių valdovas: nei Vokie- 
tijos, nei Prancūzijos, nei Italijos karalius. Stigo tam tikslui 
tikros politinės organizacijos — geros valdininkijos ir geros ka- 
riuomenės. Juk kariuomenė virto ilgainiui vasališka, o ištikimai 
tevaldininkavo irgi tik vieni valdovo vasalai; be to, tų vasalų, 
kurie jo tebepriklausė, buvo mažuma. Geras dalykas — nieko 
negali sakyti — beneficiumas ir ištikimybės priesaika besire- 

miąs vasalitetas. Bet ištikimųjų vasalų iš esmės negalėjo daug 
būti. Čia mažai tepadėdavo karaliams bei imperatoriui jų ti- 
tulai. Ištikimųjų vasalų jie turėdavo ne daugiau, kaip dukai 
arba net grafai. — Vasalas reikėjo aprūpinti beneficiumu, o, di- 
delės valstybės valdovas, karalius turėdavo daugiau žemės išda- 
linti dažniausiai (kaipo karalius) net ne savo, bet valstybės 
naudai; taigi, veltui dalindavo: valstybės tuo nesukūrė, o pats 
save silpnino.  Dukai, grafai ties savimi težiūrėjo; karaliui rū- 
pėjo visa valstybė, tai ir buvo nelaimė. 

Šiaip ar taip, žmonių gyvenimą aptvarkyti, socialią taiką ap- 
saugoti tegalėjo savo žemėse tiktai mažieji valdovai, senjorai, o 
karalius — tik tiek, kiek jis buvo toks pats savo žemių senjoras. 
Ramiausia buvo gyventi žmogui dideliame dvare. Čia paties 
pono interesas vertė jį ginti žmones nuo valdininkų ir kitų ponų, 
rūpintis tų žmonių gyvenimu. Jis valdė juos, teisė, tvarkė jų 
ūkį. Pamažu valstybėjąs didysis dvaras tapo tikra vargdienių 
prieglauda; ir jie, tie vargdieniai, mielai sutikdavo klausyti pono, 
užuot laisvės laisvesnę vergiją prisiimdavo (libertatem 
suam in liberiorem servitutem commuta- 
vit). Dvare ir „vergams“, arba servams (prirakin- 
tiems prie žemės), nebloga gyventi buvo, o laisviesiems — pre- 
karistams, nuomininkams — dar geriau. Be to, didelis dvaras 
organizuodavo kultūrinį darbą ir prasmindavo tuo žmogaus gy- 
venimą: vienuolynai ir išviso stambūs dvarininkai miškus kirs- 
davo, dirbama žeme paversdavo. Ilgainiui skirtumas tarp „,ser- 
vų“ ir laisvųjų, šiek tiek betgi pono priklausančių žemdirbių, 
dilo. Visi sijo į vieną sluoksnį: visus jungė bendri ekonominiai 
interesai ir vieno pono valdžia. Kai tekdavo dabar dvarui san- 
tykiauti su valstybe ir kitomis socialiomis grupėmis, ponas ėmė 
visiems dvaro žmonėms atstovauti. Žinoma, dvarai skyrėsi vieni 
nuo kitų. Vienas dvarininkas buvo imunistas, kitas turėjo tik 
žemesnę jurisdikciją; vieno žemės sudarė didelį tolydinį plotą, 
kito — pakrikusios buvo. Kaip ten buvo — tiektos, bet dvare 
augo gyva sociali grupė ir koncentravosi sveikas socialus gyve- 
nimas. Tai reiškė, kad socialus gyvenimas decentralėjo ir kad 
imperatorių bei karalių valdžia nebeteko ilgainiui socialios savo 
reikšmės. 

Pippinas ir Karolius Didysis apgynė krikščioniškąją Euro- 
pos kultūrą nuo Saracėnų, Avarų, Slavų ir laukinių germanų; 

plėtė imperiją ir krikščionino barbarus. Tas darbas kiekvienam 
krikščioniui suprantamas buvo: kad ir murmėdavo žmonės į ka- 
rą eidami arba mokesčius mokėdami, bet visi suprasdavo, kam 
egzistuoja krikščioniškoji imperija. Tačiau greit imperija nustojo 
plitusi ir suskilo. Imperatorius jos nebegynė: gynė tik jos dalį; 
ir kad ir kaip sėkmingai kariavo su saracėnais Liudvikas II, jo 
žygdarbiai, kaip ir jo nelaimė, mažai ką tesakė kovojantiems su 
slavais Vokiečiams arba Prancūzams, kurių kraštą be perstogės 
plėšė normanai. Vienas valdovas ir norėdamas nebūtų galėjęs 
nuolat visais pasieniais kariauti; ir karai, kurie pirma imperato- 
rių iškeldavo, ėmė kelti dabar vietinius valdovus, karalius. Ka- 
roliaus II Plikojo, ypač Karoliaus III istorija pirštu prikišamai 
rodė, kad imperatorium karūnavęsis karalius visai imperijai ne- 
bereikalingas, o savo kraštui — net kenksmingas. Ne be prie- 
žasties Hinkmaras ir kiti Prancūzijos didikai priešinosi Karoliaus 
Plikojo politikai, o Vokietijos didikai — nuvertė Karolių III. Ne 
tiek jie maištininkai, kiek patrijotai buvo. 

Karalystę tesudarė viena karaliaus valdžia, o karaliai ne- 
žiūrėjo dar tuo metu savo valdinių bei vasalų kilmės ir kalbos. 
Dėl Lotharingijos kovodami, Prancūzijos ir Vokietijos karaliai 
ginčijosi ne dėl tėvyniečių, bet tik dėl teritorijos. Nesuprato, 
kas yra tėvynė ir savoji tauta, ir karalių vasalai. Hugonas Di- 
dysis ir Hugonas Kapetas kovojo su Prancūzijos karalium susi- 
dėję su Vokiečiais, ir niekas jų išdavikais nelaikė. Tautiškojo 
patrijotizmo dar nebuvo; bent nemotyvavo jis dar politikos. Tau- 
tos tik formavosi ir nesižinojo tautos esą. "Tiesa, atsilikusioj 
Vokietijoj neišnyko bendras padermės gyvenimas, gali sakyt — 
primityvusis patrijotizmas. Jis, kaip esam matę, padėjo įsigalėti 
padermės hercogams. Bet viena padermė nekentė kitų, kaip ro- 
do charakterizuojantieji svetimas padermes metraštininkai: pe r- 
fidia et fraus Alemannica, insatiabilis 
avaritia Bawariorum, irt.t. Vokietijos idėjos nie- 
kas neformulavo, ir svetimšaliai pirmi ėmė kalbėti apie germa- 
nus, vokiečius. Kad ir vadino save „rytų Frankų karalium“, 
Heinrichas I greičiau Saksonų hercogas, kaip Vokietijos kara- 
lius buvo. Žmonės geriau suprato imperijos, kaip nacionalios 
tėvynės idėją. Imperiją jungė bendras krikščioniškasis tikėji- 
mas, bendroji Bažnyčia, o karalystę — tiktai bendras politinis 
interesas. 

Kaip imperatorius negalėjo apginti visos imperijos, taip ka- 
ralius — visos savo karalystės. Tuo tarpu, kai dėl Italijos karū- 
nos kovojo Friulo bei Spoleto dukai, Vokietijos karalius Arnul- 
fas, Provencės ir Aukštutinės Burgundijos valdovai*), — Italiją 
pietuose ir visu pajūriu puolė saracėnai, pietus stengėsi užka- 
riauti Bizantijiečiai, o į šiaurinę Italiją brovėsi vengrai (nuo 
898 m.). Karoliaus Prasčiokėlio laikais pavojingiausi Prancū- 
zijos priešai normanai virto prancūzais, bet 926 m. ėmė brautis 
į Prancūziją žiaurieji vengrai, o pietuose tebeplėšikavo saracė- 
nai. Vokietijoj paskutiniai Karolingai, Konradas I ir Heinri- 
chas I, be jų — Bavarijos hercogai, kovojo su slavais, vengrais 
ir normanais. 

Visi tie karai nepanašėjo į Karoliaus Didžiojo; ir Liudviko 
Ii žygis prieš saracėnus (871 m.) paskutinis didžiai sumanytas 
žygis buvo. Vargu ar galėjo karaliai surinkti daug kariuome- 
nės; ir greit ji iškrikdavo, nes vasalai ilgų bei sistemiškų karų 
nemėgo. Be to, norint su nuolatiniais mažų būrelių įpuoliais ko- 
voti, ne tokie žygiai ir reikalingi buvo. Priešai iš visur be per- 
stogės puldinėjo kraštą; ne tiek jiems rūpėjo prisikariauti naujų 
žemių, kiek paplėšti turtingi miestai ir greit grįžti gavus daug 
duoklės ir belaisvių; greit įsibraudavo, dar greičiau išnykdavo. 
Nespėdavo karalius sušaukti kariuomenės, o plėšikų nė kvapo 
nebebūdavo, bet į kitą karalystės dalį braudavosi kiti. Ir ne tik 
pasieny reikėdavo grumtis su tais priešais. Nuplaukdavo nor- 
manai į Paryžių, Orlėans, Tours, net į Burgundiją; 
891 m. pasiekė Aacheną, tiese Meersen miestu sumušė Vo- 
kiečių kariuomenę; 882 m. puolė Koblentzą, sudegino Trierą, 
plėšikavo Metzo apylinkėj. Vengrai 899 m. įsibrovė į Emiliją 


*) Italijos karaliai: 879—883 m. imperatorius Karolius III 
Storasis, 888—924 m. — Berengaras Friulietis (915 m, — 
imperatorius), 889—895 m. — Guidonas (Wido) Spoletietis 
(891 m. imperatorius) ir — 891—898 m. — jo sūnus Lambertas (892 
m. — imperatorius), 894—899 m. — Arnulfas Karintietis (Vo- 
kietijos karalius, 899 m. imperatorius), 900—905 m. — Liudvikas 
Aklasis, Provencės karalius (901 m. — imperatorius), 922—926 m, — 
Radulias II, Burgundijos karalius, 926——947 m. — Provencės mark- 
graias Hugonas ir — 948—950 m. — jo sūnus Lotharas II, 
952—962 m. — Berengaras II, Ivrejos markgrafas, ir 950—964 m. 
— jo sūnus Adalbertas; 951 m, Italijos karalium, o 962 m. impe- 
ratorium tapo Ottonas I Didysis. 

(šiaurės Italijoj), 900 m. perbrido per Ticino upę ir ėmė 
puldinėti Bavariją; po šešerių metų kariavo jau Saksonijoj, 
909 m. užgrobė Freisingo miestą ir sumušė Liudviko Vaiko pul- 
kus ties Augsburgu 910 m.; Konrado I laikais apiplėšė jie visą 
pietų Vokietiją iki Lotharingijos ir Alsaso; 924 m. Heinrichas 
I sutiko kasmetai mokėti jiems duoklę. Lindo vengrai ir Pran- 
cūzijon, 926 m. siautėjo ties Reimsu. Baisūs priešai buvo šie 
bjaurūs nomadai: gelsvo totoriško veido, skustom galvom su tri- 
mis ilgomis kasomis — į velnius panašūs. Vigriai jodinėjo ir 
šaudė, pasiutiškai greit pasprukdavo, o kai vejanti juos kariuo- 
menė pakrikdavo, staiga grižę visus išmušdavo. 

Tegalima buvo visi tie priešai — saracėnai, normanai, ven- 
grai — nuveikti tiktai pavergus, kaip buvo pavergęs kitados 
Avarus Karolius Didysis. Bet tokiam sistematiškam karui ne- 
buvo geros politinės bei kariškos organizacijos; be to, kariauti 
su saracėnais ir Bizantijiečiais sunku rados, kad ir turėjo Bi- 
zantijiečiai laivyną. Visa laimė, kad priešai nė nemanė užka- 
riauti Europos ir ne tiek pavojingi, kiek įkyrūs buvo. Europa 
ramiai galėjo sau laukti, kol nomadai pasidarys sėslūs, sukul- 
tūrės ir sukrikščionės, kaip pradėję buvo krikščionėti ir kultū- 
rėti Prancūziją puldinėję kadai normanai. Muslimų kultūra, su 
kuria europiečiai susidūrė pietų Italijoj ir šiapus bei anapus Pi- 
riniejų, neagresyvi buvo; Europai teko kovoti tik su saracėnų pi- 
ratais ir pasieny. Normanų ir vengrų neperdaug buvo; be to, 
juos iš lėto, bet nuolat asimiliavo krikščioniškoji kultūra. 

Gintis nuo jų betgi reikėjo. O iš viso, kas pasakyta, aišku, 
kad sėkmingai kovoti su normanais, vengrais bei saracėnų pira- 
tais tegalėjo tik vietinė valdžia: nebe karaliai, bet hercogai, gra- 
fai, vyskupai, abatai, net šiaipjau didikai. Norėdamas savo im- 
periją apginti, pats Karolius Didysis decentralizavo ją kiek. Da- 
bar reikėjo ji labiau decentralizuoti. Iš tiesų. — Karoliaus Pli- 
kojo laikais su bretonais ir normanais kovojo ne tiek pats Karo- 
lius, kiek Kapetingų protėvis Robertas Stiprusis, ku- 
riam Karolius davė „dukatą tarp Loirės ir Seinės“. „Kad užra- 
šyti būtų jo žygdarbiai prieš Bretonus ir Normanus, galima būtų 
lyginti tie žygdarbiai su machabeiškaisiais“ Burgundijos ir 
Provencės didikai atsimetė nuo Prancūzijos ir pripažino savo ka- 
ralium Bosoną, norėdami, kad gintų jis kraštą nuo saracėnų 
ir normanų. Benevento, Spoleto ir Friulo dukai, naujieji Vo- 

kietijos hercogai įsigalėjo, nes geriau už karalių gynė kraštą. 
Jonas VIII, toja vietinis valdovas, stengėsi sujungti pietų 
Italiją kovai su saracėnais. Bergamo vyskupo prašomas, Ita- 
lijos karalius Berengaras leido jam atstatyti miesto mūrus 
(904 m.), o Bergamo Bažnyčios imunitetą praplėtė visoj miesto 
teritorijoj, nes saugojo tie mūrai bei vyskupo valdžia ir mieste- 
lėnus, ir subėgančius į miestą apylinkės gyventojus nuo siautė- 
jančių krašte stabmeldžių vengrų ir grafų. 

Tvirtais mūrais apmūryti miestai įgijo ypatingos reikšmės. 
Miestą valdė grafas arba vyskupas; kartais vyskupas pasidalin- 
davo savo valdžią su grafu; jų valdininkai vasalai teisė žmones, 
administravo. Daugumas miesto gyventojų buvo pirkliai ir amat- 
ninkai, bet turėjo mieste namų ir didikai. Visi tie miestelėnai 
sudarė vieną socialią grupę. Vadovavo jai, žinoma, grafas arba 
vyskupas, siekęs savo politinių tikslų, ir ginčijosi dėl jų su ki- 
tais senjorais. Bet visiems lygia dalia rūpėjo savosios rinkos 
privilegijos apsaugoti, ištaisyti geri keliai, pristatyti tiltų ir tvir- 
tų mūrų. Visa tai, kaip ir bendros miesto žemės (ir amatninkai 
tais laikais žemę dirbo), ir sudarė bendrą miestelėnų interesą, 
bendrą jų gyvenimą. Politikuodamas vyskupas socialinę bei eko- 
nominę miestelėnų grupę darė ir politine. 

Ilgainiui miestai tapo politiniais centrais, o jie turėjo įtakos 
didelei apylinkei, plėtė savo teritoriją. Ta teritorija kai kur — 
taip antai, Italijoj — ir pradžioje nemaža buvo, dažnai visą gra- 
fystę inkorporuodavo. Miestai gynė kraštą nuo įpuolių ir 
anarchijos. Visai natūralu, kad vyskupai bei abatai kurdavo 
naujus miestelius — karaliui leidžiant steigdavo čia prekyvietes 
ir apskritai tvirtovėles. Neatsilikdavo ir šiaip didikai. Sau 
ir savo žmonėms apginti didikas įsisteigdavo paupy, ant kalno, 
ten, kur suseidavo dideli keliai, tvirtovę, firmitatem. Cen- 
tre, kalno viršūnėj arba ant tam tyčia supilto kalnelio (motta, 
motte) statoma buvo ketvirtotas arba apvalus bokštas 
(donjon), pirma medinis, vėliau, XI amž., mūrinis. Bokštą 
apsiausdavo koncentriškais mūrais arba paprastai aptverdavo 
tuinais. Tokį kastelį (castellum, castello, chas- 
tel, chūteau, Burg) statydavo dvarininko verčiami jo 
žmonės. Priešui užpuolus, subėgdavo jie į kastelį ir drauge su 
dvarininko vasalais gindavo tvirtovę. Devintojo amžiaus gale 
Prancūzijoj tirštai pridygo tokių tvirtovėlių; jų savininkai daž- 
nai patys imdavo vadinti save grafais. 

Taigi, socialinis - politinis decentralėjimas sijo su kariniu - 
politiniu. Karaliams beliko tik viena valdžios idėja. Bet toji 
idėja neaiški buvo, ir visaip galima buvo ji aiškinti. 

Frankų valdovus charakterizuojanti valdžios idėja pradžioje 
buvo labai primityvi. Jiems rūpėjo kuodaugiausia žemių bei tur- 
tų įsigyti, kuosavarankiškiausiai viešpatauti, ir tiek. Tiesa, iš pat 
pradžios turėjo įtakos karaliui tautos pažiūros; O tauta manė, 
kad karalius turįs plėsti jos teritoriją bei didinti jos galią, sau- 
goti teisę ir socialią tvarką. Tautos susirinkimams suaristokra- 
tėjus, toms pažiūroms atstovavo diduomenė. Tuos pačius (iš 
esmės) idealus skiepijo karaliams ir Romėnų tradiciją sukrikš- 
čioninusi Bažnyčia. Karoliaus Didžiojo ir Liudviko Maldingojo 
laikais pribrendo krikščioniškoji valdžios ideologija. Su tau- 
tiškąja susijusi, ją ir transformuojanti, prasmino ji primityvų 
valdžios instinktą. 

Bet Karoliaus Didžiojo palikuonys, kaip minėta, nebegalėjo 
krikščioniškojo valdovo pareigų eiti: nei teisės bei socialios tvar- 
kos saugoti, nei krašto, kaip reikia, ginti; nustojo atstovauti 
tautos idealams ir, gali sakyt, nukrikščionėjo. Valdžios ideolo- 
gija rados abstraktus, jokios praktiškos reikšmės nebeturįs daly- 
kas, ir tosios ideologijos vietoj vėl įsigalėjo primityvus valdžios 
instinktas. Valdovai kovojo tarpusavy ir su vasalais dėl žemių, 
teisių ir titulų. Toj kovoj tuščias titulas arba grynai formali 
teisė dažnai daugiau svėrė karaliui, kaip reali valdžia. Reali 
buvo karaliaus valdžia tik tiek, kiek rėmėsi jis savo paties val- 
doma žeme ir gyva asociacija. Tokios asociacijos  Vokietijoj 
buvo naujos hercogystės; tokios žemės — tiek Vokietijoj, tiek 
Prancūzijoj — paties karaliaus domėnas, jo paties ir mažesnių, 
tad visai jo priklausančių, vasalų valdomas. Išskyrus Vokietiją 
(kur karaliais tapo padermės hercogai), karalius turėjo realios 
valdžios tik tiek, kiek buvo jis vienas iš senjorų. 

Mažoj valstybėlėj, arba senjorystėj, koncentravosi so- 
cialusis gyvenimas. Senjoras — nebe karalius — tapo krašto 
gynėju ir politiniu vadu. Jo valdžia buvo reali: ir senjorystėj vėl 
ėmė konkretėti valdžios instinktas. Nes čia valdžia turėjo kon- 
krečių uždavinių, visiems aiškių. Kiekvienas senjoras norėjo pa- 
didinti savo teritoriją. Bet negalėjo jis kariauti su kitais sen- 
jorais, nesutvarkęs dar savo valstybėlės. 

Tokia buvo Karolingiškosios Europos irimo esmė. Tas iri- 
mas kitaip vadinamas Europos feodalėjimu. Aš pabrėžiau poli- 
tinę proceso pusę, nes feodalizmas visų pirma ir yra politinės 
valdžios transformavimasis. Tiesa, sociologiškųjų schemų mė- 
gėjai — nemaža jų ir istorininkų tarpe — aiškina feodalizmą 
visų pirma ekonomiškai. Jų nuomone, feodalizmas esąs ne kas 
kita, kaip neišvengiamoji natūraliuoju ūkiu gyvenančios visuo- 
menės politinė forma. Natūraliajam ūkiui viešpataujant, nega- 
lima esą prisiperėti biurokratijos, centralizuoti valdymo, didelės 
valstybės valdyti. "Tačiau mes žinome, kad natūralusis ūkis yra 
„ideali koncepcija“, o IX —X amžiaus Europos ūkis ne tik ne 
„natūralus“, bet ir ne primityvus buvo.  Karolingiškos visuo- 
menės, be abejo, agrarinės būta. Bet ir agrarinė visuomenė ga- 
lima sutvarkyti centralistiškai, kaip rodo senosios Romėnų Res- 
publikos ir senojo Aigipto pavyzdžiai. Rusai XV-— XVI amžiuje 
ne daugiau už IX amžiaus europiečius vertėsi prekyba bei pra- 
mone; betgi sukūrė didelę ir centralizuotą valstybę. Sutinku 
— todėl Merovingai bei Karolingai nė nemėgino steigti centro 
apmokamosios valdininkijos ir — išskyrus, gal, Karolių Didįjį 
— šaukti karan amatninkų bei pirklių, kad šie maža socialios 
bei ekonominės reikšmės teturėjo. (Daugiau dėlto čia svėrė, 
mano nuomone, politinė Romėnų imperijos tradicija). 
Tačiau, galėjo jie centralistiškai valstybę sutvarkyti ir agrarinė- 
mis klasėmis remdamies. Tada būtų buvę ir sąlyginė žemės sa- 
vastis, ir beneficiumas, ir vasalitetas, bet nebūtų buvę feodalizmo. 

Mat, ne šie institutai, ne imunitetas sudarė feodalinę siste- 
mą. Ji buvo ypatinga tų institutų reikšmė ir samplaika, — Fe- 
odalinėj valstybėj nėra atskiro individo; jos vienetas ne indivi- 
das, bet sociali grupė. Tos grupės žmones rišo arba suvalsty- 
bėjusi pono, žemės savininko, valdžia, arba priesaika, verčianti 
atsidavusius „senesniojo“, senjoro, globai klausyti jo, o senjorą 
— juos ginti bei globoti. Pats karalius — vienos tokios, kad ir 
didesnės už kitas, grupės vadas. Stipriausia jo valdžios parama 
ne valdovo teisės, bet — pono - dvarininko galia ir sutartis 
su prisiekusiais jam vasalais. Visos tos grupės ne atskirai gy- 
veno — savo vadų atstovaujamos, priklausė jos vienos kitų ir 
sudarė tam tikrą feodalinę hierarchiją, kuriai vadovavo karalius, 
senjorų senjoras, siuzerėnų siuzerėnas. Kadangi grupė negalėjo 

be savo žemės gyventi, tai socialių grupių hierarchija tapo ir 
žemių hierarchija. Devintame - dešimtame amžiuje alodų 
(alod, alleuj, vadinasi, savininkui visai priklausančių ir 
tik jam vienam tepriklausančių žemių, maža bebuvo. Apskritai 
sakant, savastis buvo sąlyginė: viena žemė priklausė antros, an- 
tra — trečiosios, ir taip toliau. Tam faktui nusakyti XII-ojo 
amžiaus teisininkai nukalė gražią formulą: nėra žemės be sen- 
joro, nulle terre sans seigneur. Bet tie patys 
teisininkai formulavo ir kitą taisyklę: nėra senjoro be žemės, 
nul seigneur sans terre. Tiek jau suaugusi buvo 
sociali grupė su savo žeme, kad nebebuvo, išskyrus karalių, feo- 
dalinės hierarchijos narių, kurie nebūtų buvę ir sąlyginiai žemės 
savininkai. Taigi, mažosios senjorystės sudarydavo didesnes, 
didesnės — didžiausias, o didžiausios — karalystę. Teoriškai 
karalystės turėjo sudaryti imperiją, bet iš tikrųjų taip nebuvo. 
Kiekviena senjorystė buvo hierarchiškai sutvarkytos valstybės 
dalis, tad pati tapo „sąlygine valstybėlė“. Karalius nebeteko 
daugelio karališkų, grynai valstybinių savo teisių, savo rega- 
lijų. Senjorai savo senjorystėse imdavo mokesčius, šaukdavo 
vasalų (mažesnių senjorų) kariuomenę, teisė ir valdė žmones, 
kaldino pinigus. Tačiau nė vienas senjoras neturėjo visos val- 
stybinės valdžios. Tos valdžios dalis, nors nominaliai, tebebuvo 
karaliaus rankose, kitą jos dalį turėjo senjoro vasalai (mažes- 
nieji senjorai) ; viena žemdirbių klasė — vilanai (vadinasi, vilos 
gyventojai; taip imta vadinti laisvi, bet senjoro žemę dirbantieji 
ir jo priklausantieji žemdirbiai, kurie anksčiau vadinami buvo ko- 
lonais) ir servai (servi, ne vergai, bet baudžiauninkai) — 
buvo tiktai valdiniai. Valstybės valdžia, kaip ir sociali grupė, 
suaugo su žeme, subyrėjo; bet idealiai, teoriškai valstybės val- 
džia tebebuvo viena, nes jungė ją ideali hierarchiškai sutvarkytos 
visuomenės ir žemių hierarchijos vienovė. Valstybės valdžia bu- 
vo viena, tik hierarchiškai organizuota. Praktiškai — valdžios 
hierarchija virto, žinoma, anarchija. 

Atskiri feodalinės sistemos momentai tiek yra susiję su 
agrarinę visuomenę tvarkančia valdžia, kad yra jų beveik visose 
agrarinėse valstybėse. Taip antai, vasaliteto būta Japonijoj, 
imuniteto ir patronato (zakladničestvo) Maskovijoj, ir t. t. Bet 
feodalinė sistema, feodalinė valstybė politinė vienos Euro- 
pos forma tėra buvusi. Be to, ir pačioj Europoj feodalizmas ne 

visur vienodai išaugo bei lygiai įsigalėjo. Italijoj feodalams iš 
pat pradžios teko kovoti su miestais, kurių feodalizmas niekur 
visai neasimiliavo. Vokietijoj anksti įsigalėjo padermės herco- 
gai ir kiti galingi kunigaikščiai; ir jie, žinoma, galima laikyti fe- 
odalais, tik — ypatingos rūšies. Prancūzijoj reikia skirti tikrai 
prancūziškas feodalizmas nuo normandiškojo, kuris prigijo ir 
Anglijoj. Klasiškas feodalizmo kraštas, tai Prancūzija. Bet ir 
čia niekuomet nėra buvęs feodalizmas tokia nuosekliai įvykdyta 
sistema, kokią buvo išsigalvoję XII-—XIII amžiaus teoretikai 
(Beaumanoir ir kiti), sistematizavę tai, kas ėmė tuo metu 
jau nykti. Feodalizmas augo senajai politinei formai gyvai tebe- 
sant, išaugo — naujai kylant. Augo jis iš lėto ir iki teoretikų 
teišdėstyto apogiejaus taip ir nebeiškilo; nes buvo jis tik vyrau- 
janti momentų bei tendencijų sistema. Visai feodališkai sutvar- 
kė kryžiuočiai Palestinos karalystę (XII amžiuje). 

Anksčiau esu nurodęs, kokia buvo feodalinės santvarkos 
reikšmė Europos kultūrai, ir bendriausiais bruožais mėginau api- 
būdinti tą santvarką. Dabar noriu atkreipti akis į konkrečią fe- 
odalinės valstybės evoliuciją, ypačiai — Prancūzijoj. Čia rei- 
kės pakartoti išdėstytieji faktai ir susisteminti, nes feodalizmas 
yra senųjų institutų sistema. 


52 


Jau žinome, kiek suvalstybėjo Karolingų laikais stambusis 
dvarininkas, kaip viso stambūs žemės savininkai, kurių prie- 
. globos jieškojo ir kuriems pasiduodavo smulkieji ir vidutinieji že- 
mės savininkai. Didikas turėjo vieną, dažniausiai — keletą di- 
delių dvarų, be to, daug pirktų, paveldėtų arba kitaip kaip įsi- 
gytų žemės sklypų, jo dvarų apylinkėj esančių. Tuos sklypus 
dirbo jo servai, nuomininkai, prekaristai, lidai, arba litai (pri- 
klausantieji jo žmonės). Bet ir laisvieji žemės savininkai tru- 
putį jo priklausė, nes naudojosi jo giriomis, upėmis, keliais bei 
tiltais: Didikas tas žemes, kurios skyrė jo dvarus ir jo sklype- 
lius, stengėsi, žinoma, prisisavinti. Su smulkiais žemės savi- 
ninkais daug nešnekėdavo, greit „susprovydavo“; su stambiai- 
siais kovojo ir, prireikus, pats tapdavo bažnyčios, vienuolyno, 
grafo arba karaliaus beneficiarijum: tikėjosi prisisavinti paga- 
liau beneficiumą. 

Didikas teisė savo servus bei lidus, dažnai — ir laisvuosius 
savo žemių gyventojus, nes jie patys mielai į jį kreipėsi. Tai 
senas paprotys buvo; faktiškai grafas teisė tiktai didesnius nu- 
sikaltėlius (causae majores, haute justice), o 
grafo padėjėjas vicarius — mažesniuosius, tik ten, kur 
didikas nebuvo dar įsigalėjęs. Bet didikams rūpėjo įsigyti imu- 
niteto diplomas. Vyskupai bei abatai dažniausiai, neretai ir di- 
dikai, ir įsigydavo. Imunistai pradžioj užstodavo savo žemėse 
gyvenančius žmones grafo teisme, paskui drauge su grafu teisė 
juos, pagaliau — patys ėmė teisti, karaliaus valdininkais, gali 
sakyt, tapo. Karolingai, duodami imuniteto diplomą ypačiai 
dvasininkams, tvirtindavo jų skiriamus teisėjus (advocatus 
- avouė, vicedominus - vidame), kurie kai kur 
pasidarė abato arba vyskupo valdininkai - vasalai, kai kur — 
kovoją su vyskupu arba abatu senjorai. 

Imunitetas labai stiprino galiūno valdžią. Imunistu tapęs, 
didikas valdė ir teisė visus savo Žmones, net visus tuos, kas 
nusikalsdavo jo žemėse, kad ir svetimšalius. Be to, imunistas 
stengėsi teisti bei valdyti žmones visur, kur tik buvo priklau- 
sančių jam sklypų. Vadinasi, apimdavo jis savo valdžia ir tas 
žemes, kurių nebuvo dar prisisavinęs, tik prisisavinti norėjo. 
Gynė savo teises, žinoma, ir grafas; todėl nelygiai sekdavos imu- 
nistams praplėsti politinė savo valdžia. Bet kiek praplėsdavo, 
tiek pagaliau ir žemės prisisavindavo, nes negali sakyti, kada 
imunistas valdė, teisė bei mokesčius rinko kaip imunistas, kada 
—— kaipo dvarininkas, kokie mokesčiai buvo valstybinio pobūdžio, 
kokie — ne. 

Ilgainiui imunistas tikru valdovu tapo. O nebeturėdami že- 
mių dalinti, karaliai leido savo vasalams rinkas steigti, muito 
mokesčius imti ir t. tt Devintame amžiuje ėmė didikai statytis 
tvirtovėlių; privačios vasalų kariuomenės iš seniau turėjo. Bet 
reikėjo duoti tiems vasalams beneficiumų ; tai karpė didiko žemes 
ir galią. “ 
Didikai tik pamažu įsigydavo politinių teisių. Tų teisių iš 
pat pradžios turėjo dukai ir grafai. Jie irgi buvo didikai, stam- 
būs žemės savininkai ir karaliaus beneficiarijai. Jie ėmė savintis 
ilgainiui ir karaliaus duotus jiems beneficiumus, ir karaliaus val- 
džią. Tuo tarpu kai didikas valstybino ponišką savo valdžią, 
dukas arba grafas sydino ją su politiška ir tuo ją, politišką val- 

džią, transformavo. Grafystė tapo, gali sakyt, sąlygine grafo 
nuosavybe, jo domėnu, labai panašiu į bet kokio didiko ir pa- 
ties grafo domėną. Kadai kitkart grafas teisė karaliaus vardu, 
dabar savo vardu ėmė teisti. Kaip ir anksčiau, tebešaukė kariuo- 
menę, tik nebe karaliaus vedamiems karams, bet savo. Taip pat 
ir visus mokesčius sau dabar rinko. Pasidarė grafas savo gra- 
fystės karalius, ir viena priesaika, tapusi ilgainiui feodaline 
(sacramentum fidelitatis, fėautė, foi ir 
hominium, homagium, hommage), tejungė jį su 
tikruoju karalium. 

Grafas (comes) skirdavo kartais sau vietininką — vi- 
cekomitą (vicecomes, vicomte) ir duodavo jam dalį 
savo pajamų. Šitas vikomtas ėmė kovoti su grafu dėl politinių 
teisių. Kai kur grafai pasidalino tas teises su vikomtais; kai kur 
vikomtai tiek įsigalėjo, kad grafai visai išnyko. Be vikomtų 
rijais, kurie greit pavertė savo teises paveldėtinėmis. Vė- 
liau tas vikarijus vadinamas buvo vicaire, viguier, 
voyer, ojo kompetencija (causae minores, basse 
justice) — vicaria, viaria, voyerie. Kaip ir 
grafas, vikomtas ir vikarijus buvo didikai ir turėjo vasalų. Gra- 
fas, vikomtas ir vikarijus valdė ir teisė tuos pačius grafystės gy- 
ventojus: skyrėsi jie ne savo valdžios teritorija, bet savo valdžios 
kompetencija. Be to, drauge su imunistu sprendė grafas imu- 
nisto žmonių bylas su personae publicae. 

Dalindamasis savo teises su vikarijais, vikomtais ir imuni- 
stais, grafas dalinosi jas ir su didikais, kurie, kiek begalima buvo, 
stengėsi nusikratyti jo valdžia ir prisisavinti grafystės žemes. 
Kai rados grafo valdžia paveldėtinė, ėmė grafai dalinti savo gra- 
fystę bei savo kompetenciją ir savo vaikams. Ne kitaip darė vi- 
komtai ir vikarijai. Net grafystės sostinėj, mieste, priviso daug 
senjorų. Vienam priklausė pilis, kitam — vienas miesto kvarta- 
las, trečiam — kitas. Žodžiu, grafo kompetencija ir pati gra- 
tystė trupėjo ir kriko. Skirtumas tarp grafo ir šiaipjau didiko 
bluko. 

Daugumas abatų ir vyskupų buvo imunistai. Be to, nuo 
Romėnų laikų vyskupai tebeturėjo didelės įtakos miesto gyve- 
nimui ir valdymui, nuo Karoliaus Didžiojo laikų šiame valdyme 
dalyvavo. Nenuostabu, kad kai kur pasisekė jiems visai paša- 

linti grafas ir sujungti savo rankose bažnytinė valdžia su grafo 
titulu bei teisėmis visoj grafystėj. Ypač lengva buvo tai Itali- 
joj, kur miesto teritorija sutapdavo dažnai su grafyste. Bet ir 
Prancūzijoj Reimso, Langres, Laon, Beauvais bei Noyon vys- 
kupai pasidarė ir grafai. Kai kuriems vyskupams Karolius Pli- 
kasis suteikė pastovių misų teises. Prancūzijos karaliai, kaip ir 
Heinricho I įpėdiniai Vokietijoj, mielai atiduodavo vyskupams 
grafo valdžią, nes negalėjo pasidaryti ji paveldėtinė. 

Aišku, koks iš visa to jovalas išėjo. — Grafystė nuolat ki- 
tėjo, čia mažėjo, čia augo; čia dalinosi ją grafas, vyskupas ir kiti 
senjorai imunistai, čia teisėtai ar neteisėtai, karaliaus padedamas 
arba pats vienas, sujungdavo katras iš jų. Senjorystės dygo, 
augo, byrėjo ir vėl augo. Valstybės valdžią savindavos grafys- 
tėj tie patys vyskupai, grafai bei senjorai; ir pati ta valdžia su- 
eižėdavo atskiromis teisėmis, kurios virto grafo, vikomto, vika- 
rijaus ir daugelio senjorų teisėmis. Vienam priklausydavo aukš- 
čiausioji jurisdikcija (Blutbann, haute justice), 
kitiems — žemesnioji (basse justice); senjorai užgrob- 
davo, pirkdavo, beneficiumu gaudavo teisę tam tikrus mokesčius 
rinkti, kurių nebeskyrė nuo savo valstiečių mokesčių, gaudavo 
net bažnytinės dešimtinės (*/,, '/5, */,„) dalį, teisę karaliaus vardu 
pinigus kaldinti, kuriuos pagaliau ėmė kaldinti savo vardu, teisę 
rinkas, muitus steigti ir t.t. Dažnai aukščiausią kaimo jurisdik- 
ciją turėjo vienas senjoras, vidutinę jurisdikciją — kitas, žemesnę 
— trečias; arba — vienus kaimo gyventojus teisė vienas senjo- 
ras, kitus — kiti. 

Naujas senjorystes — labai įvairias galios ir savarankiškumo 
atžvilgiu valstybėles — anarchiškai kūrė ir vieną buvusią kadaise 
valdžią dalinosi suvalstybėjusieji dvarininkai, nes ir grafų bei 
vyskupų daugiau dvarininkų didikų, kaip valstybės atstovų, bū- 
ta. Visi tie senjorai kovodavo tarpusavy; kovodavo. ir taikyda- 
vos. Kovojo — kaip valdovai, taikėsi — kaip privatūs žmonės. 
Bet, tiesa sakant, čia dabartinė terminologija, skirianti valsty- 
bės teisę nuo privačios, visai nebetinka. Ką gi reiškia parduoti 
arba nusipirkti (privačios teisės aktas) valstybės teisė arba gauti 
iš karaliaus, iš jo. valdininko grafo, žemės į beneficiumą? Vals- 
tybės teisė tiek glaudžiai buvo susijusi su privačia, kad žmonės 
jų nebeskyrė. Tokie institutai, kaip imunitetas, beneficiumas, 
bei vasalitetas, kur privataus charakterio sutartis tapo valstybi- 

nės teisės norma, valstybino visą procesą. Jie buvo valstybinės 
organizacijos liekanos ir tapo naujosios valstybinės santvarkos 
principais, jungė senjorus tarpusavy ir su karalium. 

Karoliui Didžiajam numirus, vasalitetas netrukus paplito 
po visą Karolingų valstybę. Daug jau esam kalbėję apie tai, kas 
vertė žmones pasiduoti (se recommendare) stipriojo 
globai, žadėti prisiekti klausyti (obseguium) jo, savo sen- 
joro, kuris savo rėžtu žadėjo juos, savo sperantes, arba 
vassus, vassalus, ginti, globoti bei šelpti. Imperato- 
riai bei karaliai naudojosi vasalitetu savo tikslams ir formaliai jį 
pripažino. Taip antai, 847 m. Karolius Plikasis Meerseno ka- 
pitularijum skelbė, kad „kiekvienas laisvas žmogus gali rinktis 
savo senjoru arba mus, arba vieną iš mūsų ištikimųjų (fide- 
les)“. Draudžiama buvo tik viena — tapti kito vasalu, ven- 
giant karo tarnybos ir, išviso, norint išsprukti iš grafo valdžios. 
Praktiškai tie draudimai maža reikšmės teturėjo. 

Valdžia pripažino priesaiką savam senjorui.  Prisie- 
kęs vasalas iki gyvos galvos turėjo tarnauti senjorui; galėdavo 
pamesti jį tik tada, kai senjoras nepildydavo savo pažadų bei pa- 
reigų, sakysim, kai tyčia nustodavo globoti vasalą, kai stengda- 
vosi pavergti jį arba nužudyti, kai mušdavo pagaliu, kai nu- 
plukdydavo vainikėlį jo dukrelei arba žmonai. Eiti pas kitą sen- 
jorą vasalas galėjo tik savajam sutinkant. Bet vasalui arba sen- 
jorui numirus, šie ryšiai nutrūkdavo. Vasalo sūnus pats galėjo 
tada pasirinkti senjorą; senjorui numirus, vasalas būdavo laisvas. 

Jau Karoliaus Didžiojo laikais karaliaus valdiniai skirstėsi 
į tiesioginius ir netiesioginius (vadinasi, tiesioginių valdinių, dį- 
dikų, vasalus). Be to, ypatinga valdinių rūšis buvo paties ka- 
raliaus vasalai. Karolingų valstybei skaidantis, kiekvienam 
karaliui rūpėjo turėti kuodaugiausia vasalų, nes jie ir buvo tik- 
roji karaliaus kariuomenė ir tikroji jo valdininkija. Antrojo 
laipsnio vasalai (karaliaus vasalų vasalai) labiau priklausė savo 
senjorų — vyskupų, abatų, dukų, grafų ir šiaip didikų. Senjorai 
šaukė ir vedė juos karan, gynė juos teisme. „Jeigu nusikaltėlis 
neklauso ir jeigu jis karaliaus vasalas, tai turi jis nurodyti lai- 
duotojus, kad jis ateis į karaliaus teismą; jeigu jis kito sen- 

joro vasalas, tai senjoras, kurio jis yra, turi atvesti jį į tą teismą.“ 
Taip buvo rašoma 853 m. (Servais) kapitularijuj, o 883 m. 
(Compiėgne) kapitularijus paaiškino: „Sugavus plėšiką, 
tas, kieno jis vasalas, turi atvesti jį pas mus nubausti; jei senjo- 
ras negali jo atvesti, tai pats turi užmokėti už jį baudą, arba kom- 
poziciją, kurią įstatymai skiria“. Aišku, kad kompoziciją užmo- 
kėjęs senjoras jieškodavo savo pinigų iš vasalo, vadinasi, teis- 
davo jį ir bausdavo, 

Senjorų galia augo ir todėl, kad karaliai nuolat daugiau tu- 
rėdavo nusileisti savo vasalams, be kurių negalėjo nei kariauti, 
nei krašto valdyti. Didieji karaliaus vasalai — vyskupai, dukai, 
grafai — aiškino sutartį su karalium savo naudai; jų pareigos 
bebuvo, gali sakyt, tuščias formalumas. Be to, vasalitetas sijo 
su beneficiumu, dažnai — ir su imunitetu. 

Senjoro žmogumi tapdamas, vasalas dažnai atiduodavo jam 
ir savo žemę, kurią paskui atsiimdavo kaipo beneficiumą: vasalo 
nuosavybė rados sąlyginė, jo žemė, kaip ir jis pats, ėmė pri- 
klausyti senjoro. Kartais ir pats senjoras paversdavo naują be- 
žemį savo vasalą savo beneficiarijumu, duodamas jam žemės, ar- 
ba padidindavo vasalo turtą savo beneficiumu. Savo rėžtu ir be- 
neficiumas darė beneficiarijų priklausantį žemės savininko. Šita 
priklausomybė panaši buvo į vasalitetą, ir dažnai beneficiarijus 
tapdavo arba priklausančiu senjoro ūkininku, arba tikruoju va- 
salu. Ne visi vasalai tapdavo beneficiarijais, ir nė visi benefi- 
ciarijai — vasalais; bet daugumas vasalų buvo beneficiarijai, o 
daugumas beneficiarijų - karių — vasalai. Ilgainiui beneficiu- 
mas su vasalitetu ir visai susijo. 

Pradžioje ne senjoras jieškojo vasalų, bet vasalai — senjoro, 
Tačiau greit, savo valdžiai sustiprinti, patys senjorai ėmė vilioti 
vasalus. Vasalai galėjo dabar su jais derėtis, eiti pas tokį sen- 
jorą, kuris daugiau siūlė. Reikalavo jie, žinoma, beneficiumų. 
Tuo būdu, vasalo sutartis su senjoru, kuri pirma tik dviejų ž m 0- 
nių, tik asmeniška buvo, tapo realia, beneficiumu 
pagrįsta. Vasalas žadėdavo ištikimai tarnauti ir prisiekdavo to- 
dėl, kad gaudavo iš senjoro beneficiumą. Sakoma buvo, kad 
vasalas tarnauja senjorui, nes gavęs iš jo žemės. Vietoj to, 

netrukus imta sakyti, kad viena žemė tarnaujanti kitai žemei. 
Tai ir buvo jau minėtoji žemių hierarchija. 

Iš esmės ir prigimties beneficiumo sutartis nutrūkdavo, be- 
neficiarijui arba žemės savininkui numirus. Bet kiekvienas be- 
neficiarijus norėjo, žinoma, kad jo beneficiumą paveldėtų jo sū- 
nus. Antra vertus, ir senjorui svarbu buvo, kad mirusio benefi- 
ciarijaus sūnus būtų, kaip ir tėvas, jo, senjoro, vasalas ir bene- 
ficiarijus. Tad faktiškai beneficiumas greit tapo paveldėtine 
sąlygine savastimi.  Senjorui numirus, jo palikuonis nauja su- 
tartimi pavesdavo beneficiumus tiems patiems beneficiarijams - 
vasalams; beneficiarijui numirus, senjoras pripažindavo benefi- 
ciarijum jo sūnų, nors tas sūnus ir mažas tebebūtų buvęs; tiktai, 
kol vaikas paūgėdavo, turėjo tarnauti už beneficiumą kas kitas, 
paprastai — iš vaiko giminių kas. 

Čia reiškėsi esminis agrarinės visuomenės faktas. — Žemės 
savastis, kad ir sąlyginė, yra linkusi pasidaryti amžina, paveldė- 
tinė. O kadangi beneficiumas glaudžiai susijo su vasalitetu, tai 
tapo paveldėtiniu ir vasalitetas. Apskritai imant, jų nebegalima 
buvo nuo vienas antro beatskirti. Juodu sudarė vieną naują fak- 
tą — beneficiumą - vasalitetą, arba vasalinį beneficiumą, kuriam 
nebetiko beneficiumo vardas, bet kurio ir savastimi (domi- 
nium, alod) nebegalima buvo vadinti. Devintojo amžiaus 
gale atsirado ir naujas terminas paveldėtiniam vasalo beneficiu- 
mui reikšti: feodum, arba feudum (prancūziškai fief, 
vokiškai Lehn). Žodis feodum kildinamas iš gotiško 
faihu, fihu, vadinasi, Vieh (galvijai), ir reiškė pirma 
turtą, pajamas ir t. t., nes galvijais mokėdavo dažnai žmonės mo- 
kesčius ir baudas (plg. lotyniškus žodžius pecus-pecu- 
nia). Ilgainiui žodis feodum ėmė reikšti žemės pajamas, 
žemės mokesčius ir, pagaliau, pačią mokestį mokančią žemę, ypa- 
čiai — vasalinį beneficiumą. "Tuo, kad reiškė feodas paveldėtinę 
sąlyginę savastį, ir skyrėsi jis nuo beneficiumo. Visai prigijo 
naujasis terminas tiktai X—XI amžiuje. 

Kiek reikšmės turėjo vasalinio beneficiumo, arba feodo, są- 
voka, kiek ji sutiko su visuomenės psichologija, rodo tai, kad jau 
VIII amž. valdovai ėmė pripažinti save kitų valdovų vasalais. 
Taip antai, 757 m. Bavarijos hercogas Tassilonas pasidarė 
Pippino vasalas —in vassatico se commenda- 
vit; 754 m. pripažino save Pippino vasalu popiežius Stiepo- 

nas III ($9), kuris stengėsi padaryti Benevento ir Spoleto 
dukus savo paties (arba Šv. Petro) ir Frankų karaliaus vasa- 
lais. Danijos karalaitis Haraldas, sudėtas savo rankas į 
Liudviko Maldingojo rankas dėdamas, pasidavė imperatoriui ir 
atidavė jam savo žemes. „Imk, caesari“, tarė jis, kaip rašo 
Ermoldas Nigellas, „mane patį ir šitą tavo pavergtą 
karalystę. Laisvai atsiduodu tau tarnauti.“ 


Mox manibus junctis se tradidit ultro 

Et secum regnum guod sibi jure fuit. 

Suscipe, Caesar, ait me necnon regna subacta: 
Sponte tuis memet confero servitiis. 


Dukams ir grafams duodavo karaliai beneficiumų; o tie du- 
kai ir grafai, kurie iš pat pradžios nebūdavo karaliaus vasalai, 
ilgainiui tapdavo ir jie. Taigi, ir čia vasalitetas susijo su bene- 
ficiumu; be to, susijo juodu su pareiga. Ši pareiga ir dabar tebe- 
buvo tokia pat beneficiumo funkcija, kaip ir vasalo tarnyba. Ne- 
nuosta'uu, kad ją, grafo arba duko pareigą, ėmė laikyti ir vadinti 
beneficiumu, vėliau — feodu. Taip pat beneficiumais virto ir 
grafo padėjėjų bei vasalų — vikomto, vikarijaus ir centenarijaus 
(šimtininko) — pareigos. Jie buvo nebe karaliaus valdininkai, 
bet grafo vasalai beneficiarijai ir netiesioginiai karaliaus vasalai. 

Karaliui priklausė daug vienuolynų; jų abatai irgi tapo 
karaliaus vasalais; ir ne visuomet skyrė karalius tokiais abatais 
- vasalais dvasininkus. Pradžioje, kai, senajam numirus, naujo 
vyskupo dar nebuvo, vėlionies žemes, vadinasi, Bažnyčios žemes, 
valdė karalius. Vėliau — naujasis vyskupas, gaudamas iš kara- 
liaus tas Bažnyčios žemes, prisiekdavo ir pasiduodavo jam, kaip 
ir kiti vasalai. Bet Bažnyčios žemių nebegalima buvo skirti nuo 
pačios Bažnyčios; tuo būdu vyskupystė virto beneficiumu, vys- 
kupas — vasalu - beneficiarijum.  Atiduodamas Karoliui Plika- 
jam imperijos dalį, Liudvikas Maldingasis surinko tų Žemių 
didikus (837 m.), ir „vyskupai, abatai, grafai, toja ir karaliaus 
vasalai (vassalli dominici), kurie turėjo tose žemėse 
beneficiumų, pasidavė (recomendaverunt se) Karo- 
liui ir prisiekė jam ištikimi būti.“ — Ir kunigija feodalėjo. 

Karaliai negalėjo ilgai kovoti su bendra visuomenės tenden- 
cija — netrukus turėjo nusileisti grafams, kurie beneficiumais 
tapusias savo pareigas stengėsi paversti paveldėtinėmis. Vieną 

šio ilgo proceso fazę vaizduoja garsusis Kiersy-sur-Oise 
kapitularijus, kurį paskelbė 877 m. Karolius Plikasis, ruošdama- 
sis Italijon ir palikdamas savo vietininku sūnų Liudviką. Impe- 
ratorius saugojosi kiek sūnaus ir uždraudė jam perdaug kištis į 
valdymo reikalus. — „Numirus grafui, kurio sūnus yra su mu- 
mis, mūsų sūnus“ (vadinasi Liudvikas), „kitų ištikimųjų pata- 
riamas, turi paskirti artimą velionies giminaitį arba artimą jo 
draugą, kad valdytų jis, ministerialams (ministeriales 
— grafo patarėjai bei valdininkai) „ir vyskupui sutinkant, gra- 
fystę, kol mes patys viską sužinosim. Jeigu mirdamas grafas 
paliks mažą sūnų, tai šis sūnus drauge su ministerialais ir vys- 
kupu, kurio diecezijoj yra grafystė, turi valdyti ją, kol mes apie 
tai sužinosim. Jeigu mirdamas grafas nepaliks sūnaus, tai mū- 
sų sūnus kitų ištikimųjų patarimu turi paskirti bet ką, kas drau- 
ge su grafystės ministerialais ir vyskupu valdytų grafystę, kol 
mes nusiųsim savo įsakymą. Ir niekas neturi pykti, jei atiduosime 
tą grafystę ne tam, ką bus paskyręs mūsų sūnus“. Kad ir nesa- 
kė stačiai, Karolius, be abejo, turėjo galvoj, grįžęs, atiduoti gra- 
fystes velionių sūnums. Tai aišku ir iš kito to paties kapitula- 
rijaus punkto. — „Jeigu kas iš mūsų ištikimųjų, mums numirus, 
norės Dievą ir mus mylėdamas atsisakyti nuo pasaulio ir jeigu 
turės jis sūnų arba artimą sau žmogų, galintį valstybei tarnauti, 
galės jis savo nuožiūra palikti jam savo pareigas“ (—honor=— 
pareiga, garbė, arba titulas, beneficiumas). „O jeigu norės jis 
pats ramiai sau gyventi savo tėviškėj (alode), tai niekas neturi 
teisės jam drausti; ir tegul nereikalauja iš jo nieko, tik — eiti 
tėvynės ginti“. Ir čia Karolius pripažino savo vasalų teisę — 
paveldėtinį beneficiumą. Karolius nieko naujo neišgalvojo. Jis 
paskelbė tik bendrą paprotį, norėdamas apsaugoti lydinčių jį į 
Italiją vasalų teisę. Todėl ir pridėjo: „Norime ir įsakome, kad 
taip pat elgtųsi su savo žmonėmis“ (vadinasi, vasalais) „vys- 
kupai, abatai, grafai ir kiti mūsų ištikimieji (fideles)“. Juk 
vasalai keliavo su Karolium į Italiją savo vasalų lydimi. 

Savo kapitularijun Karolius įrašė sūnui instrukciją, kaip 
elgtis su vasalais beneficiarijais; aišku, kad ir pats ne kitaip el- 
gėsi. Kad ir laikė savo teise duoti vasalui beneficiumą, pripaži- 
no vis dėlto įsisenėjusį jau paprotį. Dešimtame amžiuje šita ka- 
raliaus teisė grynai formali tebebuvo. — Feodalinė sistema įsi- 
galėjo. 

Sakome „feodalinė sistema“, bet geriau, tiksliau yra kalbėti 
apie feodalinį procesą, apie valstybės bei visuomenės feodalėji- 
mą. Tik, norint procesas išaiškinti bei aprašyti, reikia turėti gal- 
voj jo principai ir tikslas, kurio faktiškai jis nė nepasiekia. Tie 
principai, tas tikslas ir yra proceso sistema. Sistemos neturi tik 
grynai destruktyvus, yramasis procesas. Toks procesas, tikrai, 
neturi tikslo, nes tai, ko nėra, negali būti ir tikslas. 

Feodalėjimu reiškėsi, be abejo, Karolingų imperijos ir ka- 
rolingiškų valstybių irimas. Į tą feodalinę anarchiją žiūrėdami, 
gerai suprantame, kaip imperatoriai nebeteko imperijos ir kodėl 
negalėjo nė savo karalystės suvaldyti: nebeteko ir nebegalėjo, 
nes patys ugdė arba savinosi feodalines pažiūras bei feodalinę 
psichologiją. Negali sakyt, kad objektyviai susilpnėję nustojo 
jie protauti ir veikti valstybiškai, bet — valstybinės ideologijos 
žlugimas vaizdavo yrančią valstybę, o valstybės irimas konkre- 
tino žlungančią ideologiją, darė ją objektyviu faktu. Savo ide- 
ologija paskutinieji Prancūzijos Karolingai maža kuo tesiskyrė 
nuo feodalinių senjorų, nuo Hugono Kapeto, kuris, jieškodamas 
jau karūnos, savavališkai kaldino pinigus savo paties, „„Franci- 
jos duko“, vardu. 

Ottonui I ruošiantis apsivainikuoti imperatorium, fe- 
odalinė anarchija siautėjo tarp Asturijos - Galicijos karalys- 
tėlės bei Ispanijos Markos (XI amžiuje ji ėmė vadintis Barce- 
lonos grafyste), Flandrijos grafystės, Lotharingijos, Burgundi- 
jos (Arelato) karalystės ir Benevento dukato. Karalystės su- 
skeldėjo beveik savarankiškais dukatais ir didelėmis grafystė- 
mis; šios didžiosios senjorystės savo rėžtu iro: virto menkai su- 
jungtais mažesnių valstybėlių kompleksais.  Mažą valstybėlę, 
mažą baronystę, draskėsi buvusieji valdininkai arba suvalstybė- 
jusieji didikai, kurie pasistatydavo pilį ir imdavo vadintis gra- 
fais. Italijoj nebebuvo nei imperatoriaus, nei karaliaus, nes per- 
daug jų buvo. Burgundijos (Arelato) karalius Radulfas III, ne- 
begalėdamas suvaldyti savo vasalų, pripažino Vokietijos suvere- 
nitetą. Prancūzijoj — tai buvo jau Ottono III laikais — HA u- 
gonas Kapetas (987 — 996 m.) ir jo sūnus Robertas 
II (996 — 1031 m.) norėjo karaliauti, bet nelabai jiems tesisekė 

Brangiai apsėjo Kapetingams Hugono Didžiojo pradėtoji 
kova su senąja dinastija. Kadaise jų senjorystė viena iš galin- 
giausių buvo: Hugonas, Abatas arba Didysis, lydėjo karalių 
Lotharą per savo Neustriją, rodė jam turtingus ir gražius savo 
miestus: Paryžių, Orlėans, Chartres, Tours irBlois, 
Jaunasis Hugono sūnus paveldėjo Burgundijos dukatą; vyresny- 
sis buvo Hugonas Kapetas. Bet faktiškai Kapetas ir jo sūnus 
valdė tiktai I1e-de-France, vadinasi, kelias grafystes; kitos 
— Anjou ir Blois — grafystės beveik savarankiškos ir 
patiems Kapetingams pavojingos buvo. Be to, ir tiesiog valdo- 
moj senjorystėj, savo domėne, turėjo Kapetingai kovoti su 
mažais, bet nepaklusniais vasalais, griauti jų pilis, kurių tuoj vėl 
pridygdavo. Tiesa, Kapetingai buvo karaliai ir — kunigijos pa- 
laikomi. Bet karališkos valdžios ideologija ir politinė Bažnyčios 
tradicija tik iš lėto veikė. Tuo tarpu Kapetingai galėjo karališkai 
politikuoti ir karaliais dėtis tiktai su galingais savo vasalais bi- 
čiuliaudami. Taip antai, tik Normandijos duko pagelba pasisekė 
Robertui padaryti Burgundijos duku savo sūnus, o Flandrijos 
grafas sąjungininkavo su karalium tik todėl, kad Vokiečių bijojo. 

Tokių galingų senjorysčių Prancūzijoj nemaža buvo. Bu r- 
gundijos dukatą, Sačne upės atskirtą nuo Burgundijos 
karalystės, valdė karaliaus giminės, Kapetingai, bet visa reali 
valdžia pateko į daugelio feodalų rankas. Čia kovojo su karaliais, 
čia sąjungininkavo su jais turtingas Flandrijos grafas, ku- 
ris vadino save kartais „Flandrijos monarchu“; ne tik Prancū- 
zijos, bet ir imperijos (vadinasi, Vokietijos) vasalas būdamas, 
norėjo jis visai savarankiškas būti. Kapetingus — iki Vilhelmo 
Užkariautojo laikų (1035 — 1087 m.) — palaikydavo Nor- 
mandijos dukai, daug stipresni už pačius Kapetingus, sti- 
priausieji Prancūzijos valdovai. Bet veltui stengėsi jie pavergti 
Bretagnės dukatą. Patys Bretonų dukai, gal, ir nepavojingi 
buvo; nes karaliaus Nomenoės laikai nebegrąžinamai buvo pra- 
ėję, ir Nantes, Rennes, Vannes bei Cornouailles 
grafai kovojo tarpusavy dėl duko valdžios ir titulo. Nuo 952 iki 
1066 m. Bretonuose viešpatavo aibė mažų, bet karingų senjorų. 
Tačiau visi tie senjorai karštai mylėjo savo „tautą“, nacio, ir 
savo karalystę, re gnum; nustodavo kariavę tarpusavy ir ei- 
davo išvien, kai tik priešai įsibraudavo į Bretagnę. Bretagne 
buvo nacionali valstybė, ir feodalinė jos santvarka rėmėsi pir- 

mykšte Bretonų organizacija, keltiška klanų organizacija. Net 
Bretonų Bažnyčia jautėsi keltiška ir nepriklausoma esanti. Ga- 
lingi abatai tapo vyskupais, ir diecezija atliepė klano teritorijai. 
Prancūzų kalba įsigalėjo tik rytuose (Rennes ir Nantes 
grafystėse); kiti bretonai tebekalbėjo keltiškai. 

Kovodami su Normandija ir Anjou grafais, Bretonai jokių 
reikalų neturėjo su Kapetingais. Tiktai nominali buvo karalių 
valdžia ir Prancūzijos vidury bei pietuose. — Akvitanijos 
dukas tikrai karaliavo krašte, tarp (apskritai imant) Loirės ir 
Garonnės upės esančiame, visoj vidurinėj Prancūzijoj, kad ir te- 
ko jam daug nusileisti galingiesiems savo vasalams. Vilhelmas 
V (Guillaume, 990 — 1029 m.) pirma geruoju gyveno su 
Kapetingais, bet pagaliau susipyko su „niekšu“ Robertu. Jautė- 
si jam lygus esąs ir vadino save „visos Akvitanijiečių monarchijos 
duku“. Būdamas savarankiškas valdovas, santykiavo jis su An- 
glijos, Kastilijos, Navarrės karaliais, su imperatorium Heinri- 
chu II, kurį laiką manė įgyti savo sūnui Italijos karūną (1024 
m.). Jo sūnus Guidonas - Gotfridas (Gui-Geoffroi, 1058 
— 1086 m.) praplėtė Akvitaniją iki Piriniejų kalnų, užkariauda- 
mas (1070 m.) Gascognės dukatą, kitą didelę pietų Pran- 
cūzijos valstybę, kurios dukai, kad ir pripažino Kapetingo siu- 
zerėnitetą, daugiausia betgi domėjosi Ispanijos reikalais. Gascog- 
nė plito tarp Girondės, vandenyno ir Piriniejų. Vidutiniame Ga- 
ronnės slėny viešpatavo Toulousės grafai. Jie nė neprisiek- 
davo Kapetingams; be to, jų valdomas kraštas ne tiek Prancū- 
zija, kiek Languedoc, Provence, buvo; Provencės dalį 
ir atėmė Toulousės grafai XI amžiuje iš Arelato karalių. Bet 
juos, kaip ir jų priešininkus Barcelonos grafus, silpnino 
ypačiai pietų Prancūzijoj įsigalėjęs feodalizmas. 

Pačiose Kapetingų žemėse pakėlė galvas nauji galingi sen- 
jorai — Champagnės, Blois ir Anjou grafai, 

Taigi, be Kapetingų atsirado Prancūzijoj kokia dešimtis sa- 
varankiškų valdovų ir devynios galybės valdovėlių. Jų valsty- 
bės ir sudarė Patria Francorum, arba — tikslesnių vėly- 
besnių laikų terminu betariant — Prancūzijos karaliaus m o u- 
vance, vadinasi, žemes ir žmones, kurie to karaliaus šiek tiek 
priklausė ir pripažino jį savo siuzerėnu. Bet tikrų sienų toji 
„Prancūzų tėvynė“ neturėjo: jos sienos nuolat kitėjo. Vieni sen- 
jorai, taip antai — Gascognės dukai, domėjosi kitų, svetimų val- 

stybių reikalais daugiau, kaip Prancūzijos; kiti, taip antai — 
Flandrijos grafai, kartu buvo ir Kapetingų, ir svetimų valdovų 
vasalai. Pietinė Prancūzija savo gyventojų kalba ir savo kultū- 
ra griežtai skyrėsi nuo šiaurinės Prancūzijos. Bet ir pačios Pran- 
cūziją sudarančios valstybės nebuvo dar susiformavusios. Jų 
sienos nuolat kitėjo, o jų valdovai kovojo su savo vasalais. Vi- 
są gyvenimą — X — XI amžiuje — charakterizavo feodalinė 
anarchija. 

Tačiau nereikia išpūsti šios anarchinės feodalizmo pusės. 
Didelių feodų atsiradimas rodo naujo tipo valstybę augant. Se- 
noji valstybė iro, bet didelis dvaras valstybe virto. Nes ir galin- 
gieji dukai bei grafai, beveik visi, buvo visų pirma stambūs 
dvarininkai, o tie, kurie, kaip Normandijos dukai, niekuomet 
nenustojo buvę tikri valdovai, persiėmė betgi valdovų - dvari- 
ninkų psichologiją. Sueižėjusi valstybė neišnyko, tik sugurėjo, 
virto aibe valstybėlių ir — kiekvienoj tokioj valstybėlėj — natū- 
ralia, organiška žmonių organizacija.  Mažiukas valdovas ne tik 
gynė, teisė ir valdė savo žmones — jis tikrai jiems atstovavo, 
gyveno jų interesais, formulavo jų pažiūras. Žinoma, ties savimi 
žiūrėjo; juo toliau, juo labiau tironizavo ir eksploatavo savo val- 
dinius; neperžengdavo dėlto tos ribos, už kurios sociali grupė 
pradeda irti ($ 25). 

Žodžiu, senojo vietoj augo naujas vadovaująs visuomenei 
sluoksnis; tik nebuvo jis pradžioje suvienytas, arba — viena 
feodaline hierarchija tevienytas. Bet ši laisva žemės savininkų 
sutartimi tebesiremianti hierarchija saugojo vienos valstybės 
idėją ir buvo naujos valstybės forma. Pati hierarchija naujos 
valstybės sukurti negalėjo. Tam reikėjo valstybinio instinkto; 
reikėjo, kad patys feodalai norėtų viešpatauti ir plėsti savo val- 
stybėles; ne tik plėsti, bet ir tvarkyti jas. Noro viešpatauti bei 
didinti savo valstybę nestigo nei paskutiniesiems Karolingams, 
nei naujoms feodalinėms dinastijoms. Tačiau tik ten, kur — 
Normandijoj ir tūlose Vokietijos hercogystėse — rados nauja 
ir primityvia germaniška tautos santvarka*) besiremianti di- 
nastija, arba ten, kur valdovų dinastija iš pačių feodalų kilo, te- 


*) Normandijos dukai, kovodami su kitais senjorais, prisisamdydavo 
savo tėvyniečių normanų; karui pasibaigus, parsiųsdavo juos tėvynėn, 
gausiai apdovanoję ir apkrikštiję. 

galima buvo naujais principais valstybė tvarkyti. Tvarkyta, ži- 
noma, nesąmoningai, instinktyviai: niekas apie naujos valsty- 
bės principus ir prigimtį nė negalvojo, niekas nesuprato to pro- 
ceso, kuris jo paties veikla aktualėjo. Bet buvo tas procesas, 
vadinasi, feodalėjimas, ne tik yramas, bet ir konstruktyvus. 

Feodalai įsigalėjo pirmiausia todėl, kad buvo krašto gynė- 
jai, drąsūs, storžieviai kariai. Išaugdavo feodalas savo tėvo pily, 
kuri primityvi ir nejauki tebebuvo; negalima jos lyginti su ka- 
rolingiško didiko vila, Ketvirtotas arba apvalus — iki XI am- 
žiaus pusės medinis — bokštas, greta jo ne dievažin kokie me- 
diniai namai, o aplink — valstiečių lūšnelės bei kaimai, dirvos 
bei laukai, pelkės ir tankios giros. Čia jaunimas mokydavos kar- 
tais skaityti ir rašyti; kai kur ir „pedagogų“ būta. Bet geriau 
kiekvienas jaunikaitis mokėjo medžioti ir įvairius tų laikų gink- 
lus vartoti. Dvyliktus metus užkliudžiusį sūnelį tėvas siųsdavo 
dažnai į savo siuzerėno arba šiaipjau pragarsėjusio barono dva- 
rą pasimankštinti. Auklėtinis tarnavo baronui, nešiojo jo sky- 
dą, šveitė jo ginklus bei žirgus, visur padėdinėjo jam: ir namie, 
ir kovoj. Pagaliau, karo dalykų ir gerų papročių pramokęs, grį- 
ždavo savo tėvo pilin arba gaudavo iš senjoro feodą. 

Šiaip ar taip, gyveno jis dabar savo pily, kaip ir kiti feoda- 
lai; medžiojo ir kariavo. Kas pavasaris išjodavo jis su savo ka- 
riais, žygdarbių trokšdamas ir naujų žemių prisikariauti norė- 
damas. Karas — mažas, vietinis karas — niekuomet nenutilda- 
vo. Jeigu šorys aprimdavo kiek kraštas, tai kaimynai feodalai 
susitardavo suruošti tikras kautynes: iš anksto paskirtą dieną 
susivažiuodavo ir imdavo kautis. Tai ir buvo Viduramžių „tur- 
nirų“ pradžia. 

Pačios moters ėmė vyriškai gyventi ir į vyrus panašėti. Ba- 
rono duktė pati priiminėdavo svečius, vaišindavo juos, išprau- 
sdavo vonioj ir miegulių paguldydavo. Ištekėjus, su vyru me- 
džiodavo; jam išvažiavus, pati pilį gindavo. Viena kastelionienė 
pasistatė aukščiausią bokštą ir tiek buvo savo architektorium pa- 
tenkinta, kad liepė nukirsti jam galvą; nenorėjus, mat, kad jis 
kitam kam tokį pat bokštą pastatytų. Ramiai sau gyveno ji tame 

bokšte, iš kurio net savo vyrą išvijo; tik jis, pagaliau, slapta įsi- 
brovė į bokštą ir nudūrė karingąją moteriškę. 

Tokiems žmonėms vadovavo, žinoma, ir primityvus valsty- 
bės instinktas. Tad nenuostabu, kad valstybėlės nuolat arba iro, 
arba augo ir — kad priviso daug naujų. 

Dešimtojo amžiaus gale Blois grafystė teko valdyti Evo- 
dui II (Eudes, 995 — 1037 m.), „kurio darbai nesutiko su 
krikščionybės įstatymais“. Vedė jis Normandijos dukaitę ir ga- 
vo kraičio, Dreux miestą ir grafystę. Kadangi, našliu tapęs, 
nė manyt nebemanė grąžinti uošviui kraičio, tas uošvis Ri- 
chardas II (996 — 1027 m.) ėmė kariauti su Evodu ir, bre- 
tonų bei normanų piratų padedamas, nekartą baisiai jį sumušė. 
Pagaliau, užstojo Evodą jo siuzerėnas karalius Robertas ir ati- 
teisė jam pusę Dreux grafystės: Robertas buvo vedęs Evodo 
motiną Bertą. Bet posūnis nesijautė dėkingas esąs savo patėviui, 
nors gynė jį karalius ne tik nuo Normandijos duko, bet ir nuo 
Anjou grafo Fulkono. — Paskutiniam Champagnės gra- 
fui numirus (1023 m.), grafystė jo atiteko tiesioginiam jo siu- 
zerėnui karaliui. Negaišdamas Evodas užėmė tą grafystę ir tuo- 
jaus ėmė kariauti su naujais savo kaimynais, net su Lotharingi- 
jos duku. Pats imperatorius Heinrichas II turėjo ginti 
duką: susitaikė su karalium Robertu ir privertė pagaliau Evodą 
grąžinti Lotharingijai visa, ką buvo užgrobęs. 

Champagnės Evodas savo karaliui neatidavė (žinoma, ne- 
neigė karaliaus suvereniteto). Maža to — norėjo tais laikais įsi- 
gyti ir Italijos karūną. — Šiaurinės Italijos senjorai, nenorėda- 
mi pripažinti savo karalium naujojo Vokietijos valdovo Kon- 
rado II, siūlė karūną ir pačiam karaliui Robertui ir, jam atsi- 
sakius, jo vasalams — Akvitanijiečiui Vilhelmui (Guil- 
laumė) V ir Evodui (1024 m.). Evodas mielai sutiko, bet 
čia pakišo jam koją Robertas — įkalbėjo italus greičiau išsirink- 
ti Vilhelmą, kuris atrodė Robertui ne tiek pavojingas, kaip 
Evodas. 

Karalių ir vasalą supjudžiusi politika juos ir sutaikino. — 
Burgundijos karalius Radulfas sūnaus neturėjo, ir karalystę 
paveldėti norėjo du jo sūnėnai — Vokietijos karalius Konra- 
das II ir Evodas. Kapetingas sumanė didį planą — išstumti Vo- 
kiečius iš Italijos, Burgundijos ir Lotharingijos. Todėl ir susi- 
taikė su Evodu. Tačiau tokiam planui įvykdyti sąjungininkai — 

Robertas, Evodas ir Akvitanijos dukas Vilhelmas — persilpni 
buvo, o karalius Radulfas pripažino savo įpėdiniu ne Evodą, bet 
Konradą. Ruošėsi kariauti ir Lotharingijiečiai. Išsigandęs Ka- 
petingas nuo savo sumanymo atsisakė. Tačiau Evodas ir čia ne 
sumaningas, bet drąsus politikas buvo. Radulfui numirus (1032 
m.), įsibrovė jis į Burgundiją, užkariavo jos dalį, net Viennės 
miestą, ir ėmė vadinti save karalium. Mažų mažiausiai reikėjo 
jam neatsimesti nuo Kapetingų. — Užuot su naujuoju karalium 
Heinrichu I sąjungininkavęs, Evodas su juo susikivirčijo: 
susidėjo prieš jį su jauniu jo broliu ir su karaliene našle; net 
karalienei numirus ir sukilėliams pralaimėjus, nenurimo.  Ne- 
nuostabu, kad, matydamas, kaip pavojingas jam nepaklusnusis 
vasalas, Heinrichas susitaikė su Konradu. Nenusiminė Evodas 
— nuvedė savo pulkus į Lotharingiją, norėdamas Aacheną už- 
kariauti ir imperatoriaus karūną užsidėti. Paskutinio mūšio ko 
tik nelaimėjo, bet — nežinia ko išsigandęs — pats šoko bėgti 
ir žuvo (1037 m.). 

Niekais nuėjo visi Evodo karai. Heinrichas I apkarpė 
jo sūnų valstybę, nuo kurios greit atskilo ir Champagne. Laimin- 
gesni ir sumaningesni rados kiti Kapetingo vasalai — Anjou 
grafai. 

Anjou grafas Fulkonas Nerra (Foulgues 
Nerra, 987 — 1040 m.), „antrasis Caesaris“ buvo, gal, baises- 
nis už Evodą; gobšas ir didžiai žiaurus, nesigailėdavo jis nei žmo- 
nių, nei Bažnyčios; savo pažadų, kaip ir Evodas, nelaikė. Bet 
prietaringas, net savotiškai religingas buvo. Po didesnių kautynių 
daug dovanodavo bažnyčioms žemių bei privilegijų, norėdamas 
savo nuodėmę, „krikščionių žudymą“, atpirkti. Keturis kartus 
keliavo pavojingą kelionę — Šv. Jeruzalę aplankė. Čia liepė savo 
vergams, kad trauktų jį pusnuogį, virve pririšę, miesto gatvėmis 
ir nesigailėdami kapotų botagais. „Viešpatie, pasigailėk manęs 
išdaviko!“ rėkė jis pats, kaip pašėlęs. Kitą kartą, užgrobus ir 
plėšiant jam Saumur miestą, užsidegė ir Šv. Florentijaus vie- 
nuolynas. „Šv. Florentijau“, šaukė Fulkonas, „leisk tave sude- 
ginti! Puikesnius namus Angers mieste aš tau pastatysiu!“ 
Vargais negalais išneštas buvo iš vienuolyno šventojo kūnas. 
Deja, laivas, kur tą kūną padėjo, nejudėjo nė iš vietos. „,Niekšai 
tu ir stačiaburni!“ vėl sušuko šventajam grafas, „labiau nori Sau- 

mure likti, nekaip į didelį Angers miestą važiuoti!..“ Tačiau 
leido vienuoliams palikt šv. Florentijų Saumure. 

Tik ką pagavęs valdžią, Fulkonas ėmė plėsti savo senjorystę. 
Pirmiausia įsikišo į savitarpę Bretonų kovą ir, palaikydamas vie- 
ną pretendentą į dukus, paėmė, kad ir neilgam, Nantes miestą; 
paskui pradėjo kariauti su Blois grafu Evodu. Ir šito ilgo bei 
sėkmingo karo permaža buvo karingajam grafui: puolė jis ir bu- 
vusio savo sąjungininko Maine grafystės valdovo žemes. Tuo 
metu Nerros sūnus Gotfridas Martellas (Geoffroi- 
Martel) kariavo su Akvitanijos duku: tėvas nesidalino su 
Gotfridu nei žemės, nei valdžios, tad pats jis kūrė sau senjorys- 
tę. Tuo būdu, Fulkonui numirus, tapo jis galingiausiu Kapetin- 
go vasalų; tik karas su Normandija Gotfridui nesisekė (numirė 
1060 m.). 

Evodas buvo visų pirma nenuorama kovotojas, ne tikras 
valdovas: realių tikslų neskyrė jis nuo gražių politinių svajonių. 
Užuot savo grafystę sistemiškai plėtęs bei tvarkęs, jieškojo 
jis karaliaus, net imperatoriaus sosto. Valdė jį valdžios instink- 
tas, bet tas instinktas tebebuvo nesulaikoma stichija. Anjou 
grafų visai kitoniškų būta. Jie nesimušdavo pasiutiškai, kaip 
Evodas, bet sistemiškai kariaudavo; patys gerų tvirtovių pri- 
sistatydavo ir svetimą mokėjo apgulti bei užpulti. Plėtė savą 
grafystę ir, kiek galėdami, tvarkė ją. Tikri valdovai ir sumaningi 
politikai buvo. Rūpinosi savo dvaro organizacija, mokslininkus 
bei literatus globojo. Žodžiu, feodalinėj Anjou grafystėj augo 
naujo tipo valstybė ir aiškiai reiškėsi kūrybinės feodalizmo ten- 
dencijos. Dvyliktame amžiuje Fulkono įpėdiniai, Plantage- 
nėtai, pasidarė Anglijos, Normandijos ir Akvitanijos valdovai. 

Dešimtame ir vienuoliktame amžiuje stipriausias ir geriau- 
siai sutvarkytas Prancūzijos feodas buvo vis dėlto Norman- 
dija. Jos dukai, prireikus, rėmėsi, kaip minėta, savo tėvynie- 
čių normanų pulkais ir patys, kad ir suprancūzėjo, neišeikvojo 
primityvios savo tautos energijos. Religingi, bet „normaniški“ 
krikščionys buvo. Rollonas basas ėjo procesijoj šventojo re- 
likvijomis nešinas ir — pelningai pardavinėjo Normandijos re- 
likvijas anglams; prieš mirdamas gausiai apdovanojo bažnyčias 

ir vienuolynus ir — liepė paaukoti Skandinavijos dievams aibę 
belaisvių. Jo įpėdiniai statė bažnyčias ir vienuolynus, bet pačias 
vesdavo „daniškai“ (vadinasi, be daug krikščioniškų formalu- 
mų) ir rinko sūnus vyskupais bei abatais, neskirdami tikrų vai- 
kų nuo mergautinių; mergautiniai ir sostą paveldėdavo. „Pran- 
cūzai ir burgundai“, rašo prancūzų metraštininkas Radulfas 
Glaberas, „susituokdami yra susiję su normanais, tapusiais 
katalikais. Tos vedybos davė puikių dukų: Vilhelmą“ (Guil- 
laume Longue-Epėe, 927 — 943 m.) „ir tris Richardus“ 
(943 — 996, 996 — 1027, 1027 m.). „Jų sostinė buvo Rouen 
miestas. Pralenkė dukai visus kitus senjorus ir kariuomenę, ir 
tuo, kad dosnūs buvo ir taiką mėgo. Visa provincija, kuri jų 
klausė, kaip viena šeimyna gyveno tvirtai norėdama būti ir bū- 
dama dora. Kiekvieną žmogų, kuris perbrangiai ką parduodavo 
arba pirkėją apgaudavo, laikė normanai vagimi arba plėšiku“. 

Radulfas rašė duko Roberto Velnio (1027 — 1035 
m.) laikais, kai normanai tebesąjungininkavo su Kapetingais, 
kurių šalininkas buvo pats Radulfas. Bet iš tikrųjų — Normandi- 
ją neblogai valdė jos dukai. Didesnius feodus, kurių maža tebuvo, 
ir vyskupystes atiduodavo dukai savo sūnums ir giminėms. Be 
to, nepripažino jie savo krašte tikros feodalinės hierarchijos: 
visi vasalai tiesiog priklausė ir paties duko, ne tik savo siuzerė- 
no. Dukas buvo nepilnamečių senjorų globėjas, vadinasi, šeimi- 
ninkavo jų feoduose; ir niekas, išskyrus duką, neturėjo aukš- 
čiausios jurisdikcijos. Jau Hugono Didžiojo laikais dukai, su- 
sivaidiję su Karolingais, tapo Kapetingų vasalais; daug kuo pa- 
dėjo jie naujai dinastijai, bet ir patys gražiai pasinaudojo sąjun- 
gininkų karalių autoritetu. Tik XI amžiui įpusėjus teišsisky- 
rė Kapetingai ir Normandijos dukai. Netrukus Vilhelmas (1027 
— 1087 m.), Roberto Velnio sūnus, užkariavo Angliją. 


Blois, Anjou ir Normandijos istorija rodo, kad feodaliz- 
mas ne tik destruktyvus, bet ir konstruktyvus procesas buvo. To- 
dėl ir pasisekė pagaliau Kapetingams sustiprėti, sujungti pirma 
savo domėnas, paskum — visa Prancūzijos karaliaus mouvan- 
ce, patria Francorum. Ilgainiu Ile-de-France 
tapo naujosios Prancūzijos kristalizavimosi centru. 

Tokio centro nebuvo feodalėjančioj Italijoj. Pradžioje po- 
piežiai silpnino tikrai itališkus karalius: Friulietįį Berenga- 
rą I (888 — 924 m.) ir Spoletiečius — Guidoną (Widoną, 
889 — 895 m.) ir Lambertą (991 — 998 m.); nes kvietėsi 
jie, popiežiai, Italijon paskutiniuosius Karolingus, viliojo juos 
imperatoriaus karūna. Be to, ir patys itališkieji karaliai tebu- 
vo tiktai galingi senjorai. Nei Friulo markgrafas Berengaras, 
nei Spoleto dukas negalėjo vienas antro nuveikti. Sumušęs Be- 
rengarą, Guidonas turėjo pripažinti savo karalystės (891 m. 
— net imperijos) siena Po ir Ad do upes, kurios skyrė tą kara- 
lystę nuo Berengaro šalies. Ir Guidonas su savo sūnumi Lam- 
bertu, ir Berengaras nuolat kovojo su tokiais galingais senjo- 
rais, kaip Toskanos markgrafas ir Ivrėjos markgrafas, ir su ai- 
be mažesnių feodalų — su grafais, kurie vertė savo vasalais 
arimanus (laisvuosius žemės savininkus), su vyskupais, 
kurie ilgainiui rados tikri miestų ir miesto teritorijų valdovai. 
Visi tie feodalai dar sunkiau buvo suvaldyti, nes Italija nuo 
senų senovės tebebuvo miestų kraštas. Kaipgi galėjo viešpatau- 
ti Italijoj karaliai atėjūnai — Arnulfas Karintijietis 
(894 — 899 m.), Burgundijos karalius Radulfas II (922— 
296 m.), Liudvikas Aklasis (900 — 905 m.), Arelato 
grafas Hugonas (926 — 947 m.), jo sūnus Lotharas II 
(948 — 950 m.)? Visi šie karaliai (kartais — net imperatoriai) 
daug silpnesni už Berengarą buvo. O tų silpnųjų buvimas, jų 
kovos tarpusavy visai griovė politinę krašto santvarką. 

Feodalizmas tam tikra prasme buvo krašto savisauga: 
centralinei valdžiai smunkant, kraštas pats save gynė feodalė- 
damas. Tikrai, Italijos karaliai negalėjo jos apginti nei nuo sa- 
racėnų, nei nuo vengrų. Su saracėnais pietų Italijoj tekovojo 
Bizantijiečiai, kurie IX amžiaus gale atgaivino čia savo valdžią: 
Apuliją, Lukanijos dalį ir Kalabriją padarė savo provincijomis 
(themais), pajūrio miestus privertė pripažinti save basilie- 
jaus vasalais. Bizantijiečių padedamos ir Benevento bei Ka- 
pujos valdovo vadovaujamos, sumušė saracėnus ties Gariglia- 
no (915 m.) ir susidėjusios tam karui pietų Italijos valstybėlės. 
Bet IX — X amžiuje baisesni už saracėnus priešai rados veng- 

rai; o jų niekas nuveikti negalėjo; imperatorius  Berengaras 
kurį laiką jais net rėmėsi. 

Taigi, italams karaliaus valdžia regėjos net mažiau reika- 
linga esanti, kaip prancūzams, nes — šiaip ar taip — paskuti- 
nieji Prancūzijos Karolingai savo karalystę gynė. Italijoj kara- 
liaus valdžiai trūko moralinio pagrindo. Tiesa, karaliaus val- 
džia buvo čia tiek glaudžiai susijusi su imperija, kad nuo 891 
iki 950 m. iš 10 karalių penkius popiežiai karūnavo imperato- 
riais: Guidoną — 891 m, Lambertą — 892m. Ar- 
nulfą — 806 m, Liudviką — 901 m. ir Berengarą 
— 915 m. Tačiau — ką gi reiškė imperatoriaus titulas be val- 
džios? Be to, imperatoriaus negalima buvo atskirti nuo Bažny- 
čios ir nuo Bažnyčios valstybės, o toji valstybė pati feodalėjo. 

Jau esam matę, kaip stengėsi Jonas VIII biurokratiškai 
reformuoti Romos valstybę, kaip kovojo jis su didikais ir kaip 
didikai šitą paskutinį karolingiškos idėjos gynėją nuveikė. Jį 
nužudžius, menki didžiojo popiežiaus įpėdiniai gudragalviavo 
ir politikavo, bet renkami buvo didikų, jų ir priklausė. Nelai- 
mė, kad tradicinė kurijos politika nesutiko su diduomenės inte- 
resais ir nuotaika. — Kaip ir Jonas VIII, popiežiai norėjo ne- 
įvykdomo dalyko — kad imperatorius kuotoliausia nuo Romos 
gyventų, kuomažiausiai į Bažnyčios bei Romos reikalus kištųs 
ir kad gintų jis vis dėlto popiežių nuo Italijos valdovų, ypač nuo 
Spoleto duko, ir nuo pačios Romos didikų. Vadinasi, popiežiams 
rūpėjo, kad bejėgis imperatorius galingas būtų. Bet Spoleto du- 
kas Guidonas, kuriam nepasisekė tapti Prancūzijos kara- 
lium, nuveikė Italijos Berengarą ir, gali sakyti, atgaivino Ai- 
stulfo karalystę (889 m.); stengėsi jis ir Romoj įsigalėti. Aišku, 
kad daugumas Romos didikų noroms nenoroms buvo Spoletie- 
čio šalininkai, o popiežius verčiamas įšventino jį imperatorium. 
Tiesa, popiežius slapta taikėsi su Arnulfu, prašė jį „atvykti 
Romon, aplankyti Šv. Petro šventovės ir paimti savo valdžion 
Italijos karalystę, kurią užgrobė blogi krikščionys“ (paties po- 
piežiaus įšventintas Spoletietis) „ir kuriai gresia stabmeldžiai“ 
(saracėnai). Naujasis popiežius Formosas 892 m. įšventino 
imperatorium Guidono sūnų Lambertą, o 896 m. — Vokie- 
čių karalių Arnulfą. Gerasis krikščionis nugalėjo blogąjį, 
bet blogasis rados stipresnis. Sutrauktam Arnulfui grįžus į Vo- 

kietiją, Italiją vėl ėmė valdyti imperatorius Lambertas, tiksliau 
sakant, jo motina, energingoji Ageltrudė. 

Formosas numirė (896 m.). Rinkimus laimėjo lambertinin- 
kai. Steponas VII (896 — 897 m.) negalėjo dovanoti net 
mirusiam Formosui, kuris patepęs buvo Vokietį, Spoletiečių prie- 
šą. Sušaukė Steponas 896 m. sinodą numirėliui teisti, Šit kaip Ro- 
mos partijos ėmė nebeapkęsti viena kitos! Turėjo Steponas, 
tiesa sakant, ir „kanoniškų“ motyvų. — Prieš tapdamas popie- 
žium, buvo jis, kaip ir Formosas, vyskupas, o kanonai draudė 
rinkti popiežiais vyskupus. Nuteisus Formosą, Steponas galėjo 
pasiteisinti, nes įšventino jį vyskupu pats Formosas, o netikro- 
jo popiežiaus aktai jokios kanoniškos reikšmės, žinoma, netu- 
rėjo. Formosą netikru popiežium pripažindamas, pripažino Ste- 
ponas pats save netikru vyskupu, bet — tikru popiežium. 

Susirinko Stepono sušauktieji vyskupai ir kunigai. Iškas- 
tas buvo Formoso lavonas, tyste atatystas į susirinkimo salę 
ir, popiežiaus rūbais apvilktas, įrioglintas į apaštališką sostą. 
Ėmė teisti. Kaltintojai išdėjo visas Formoso kaltes. Priminė, 
kad buvęs jis Jono VIII priešas, iš Romos išbėgęs ir Prancūzi- 
joj slapstęsis, kad Jonas jį ekskomunikavęs, o jisai pats prisiekęs 
pagaliau nebejieškoti popiežiaus sosto. Vadino jį priesaikos 
laužytoju ir netikru popiežium, nes, viena, nekanoniškai grą- 
žintos jam buvusios vyskupo teisės, antra, vyskupas buvęs, kai 
šventinamas buvęs popiežium. Lavonas, žinoma, tylėjo, bet 
drebančiu balsu atsakinėjo ties sostu stovįs diakonas ir Formo- 
so vardu pripažino visas jo kaltes, būtas ir nebūtas. Pagaliau, 
Steponui pasiūlius, tėvai paskelbė sprendimą, kurį tuojaus ir 
įvykdė. — Atkirsta Formosui pirštai, kuriais gyvas būdamas 
siekęs ir laimindavęs žmones; nuplėšta nuo lavono visi drabu- 
žiai, išskyrus nebeatplėšiamai prilipusį prie kūno ašutinį, nu- 
tempta ir padrioskėta kūnas į duobę, kur buvo laidojami sve- 
timšaliai. Bet už kelių dienų ir iš čia jį iškasė ir įmetė į Tiberį. 
Pagavo Formoso lavoną maldingieji žmonės ir saugojo, kol 
Theodoras II (897 m.) vėl iškilmingai palaidojo jį senojoj 
vietoj, Šv. Petro Bazilikoj. Bet tik Jonas IX (898 — 900 m.) 
atmainė bedieviško sinodo sprendimą. 

Net pripratę prie visokių baisybių Romėnai murmėjo. Dar 
blogiau buvo, kad, moralinį popiežių autoritetą  griaudamas, 
Steponas klibino pačius bažnytinės hierarchijos pamatus. — Vi- 

si Formoso įšventintieji vyskupai, 896 metų sinodo nutarimu ne- 
bebuvo vyskupai, o Stepono VII politiką atgaivinęs Sergi- 
jus III (904 — 911 m.) nebenorėjo pripažinti tokių vyskupų 
ir visoj Italijoj, net — jų įšventintųjų kunigų. Patį Steponą jo 
priešai greit nuvertė ir pasmaugė, bet Bažnyčios netvarka ne- 
greit teišnyko. 

Tiek tiekos, bet reikėjo kurijai taikintis su Lambertu. Prie- 
šintis jo valdžiai, žinoma, nebegalima buvo. Jonas IX 
pasiryžo net atgaivinti senąją imperatoriaus Lotharo Konstitu- 
ciją (824 m.), su kuria tiek atkakliai kovojo kadai Jonas VIII. — 
Vėl pripažinta buvo imperatoriaus jurisdikcija pačioj Romoj. Po- 
piežium išrinktas nebegalėjo būti šventinamas be imperatoriaus 
legatų sutikimo (turėjo būti šventinamas praesentibus 
legatis imperatoris). Jonas IX nebepasitikėjo savo 
biurokratija ir manė, kad vienas imperatorius tegalįs apginti jį 
nuo didikų; tad geruoju atidavė Lambertui tai, ko negavo ka- 
daise nei Liutprandas, nei Aistulfas, nei Desiderijus, tikrieji 
Lamberto pirmtakūnai. Tik baisiai čia popiežius apsiriko: Lam- 
bertas staiga numirė (medžiodamas nusižudė), o valdžią ir ka- 
rūną pagrobė Berengaras Friulietiss Antra vertus, ir Ro- 
mos diduomenė įsigalėjo, net apsitvarkė kiek, apsiorganizavo. 

Nebe popiežius valdė Romą, bet galingasis didikas Theo- 
filaktas, kuris buvo ir popiežiaus vestiarius (arba 
vestararius). Jį ir vadino miesto valdovu, dominus 
urbis, kartais — konsulu arba senatorium, o žmoną The- 
odorą — vestararissa. Turėjo jie sūnų, „konsulo sū- 
nų“, ir dvi dukteris — Theodorą ir Maroziją. Apie ši- 
tą šeimą ir spietėsi Romos diduomenė. Be Theofilakto nebega- 
lima buvo nei popiežiaus rinkti, nei Romos valdyti. Minėtasis 
Sergijus III popiežiavo septynerius metus (904 — 911 m.) ir 
natūralia mirtimi numirė, gal būt, tik dėl to, kad rėmėsi galin- 
ga Theofilakto šeima, tiksliau sakant, — tos šeimos moterimis. 
Penktą dešimtį varąs, susimylėjo popiežius su jauna Marozija, 
kuriai tada nė 14 metų nebuvo. Gimė jiems ir sūnelis — būsimas 
popiežius Jonas XI. 

Marozija jauna ir kvaila tebebuvo. Sergijui III ir dar 
dviems popiežiams numirus, „Romėnų valstybės monarchiją ne 
bobiškai“ ėmė valdyti vyresnioji sesuo Theodora, Roma- 
nae civitatis non inviriliter monarchiam 

obtinebat. Padarė ji popiežium Ravennos arkivyskupą J o- 
ną X (914 — 928 m.). Tiesa, Jono, pirma Bolognos, paskum Ra- 
vennos vyskupo, popiežium rinkti kanoniškai nebegalima buvo; 
bet — ką reiškė Theodorai kanonai, kad buvo ji Jono meilužė? 
Pagaliau, Jonas X ne blogai ir popiežiavo; didžiai padėjo Italijos 
valdovams susijungti kovai su saracėnais. Tam tikslui (kad ir vel- 
tui) įšventino imperatorium Berengarą (915 m.) ir pats, 
drauge su Theofilaktu ir markgrafu Alberiku, drąsiai mušėsi 
su saracėnais ties Garigliano. Rodos, kad manė Jonas nu- 
sikratyti Theofilako vadovaujamų didikų valdžia; pakėlė savo 
brolį Petrą; gal, ir bažnytiniu popiežiaus autoritetu rūpinosi. 

Mat, tuo metu sustiprėjo literatūrinė formosininkų opozicija. 
Neapolio mieste gyveno, nuo popiežių slėpdamies, ir karštai pole- 
mizavo su jais kunigai Auksilijus ir Eugenijus Vul- 
garijus. Jie mokyti žmonės buvo: gražiai rašė, citavo ir 
Šv. Tėvų raštus, ir Bažnyčios kanonus, ir Pseudo - Izidoriaus De- 
kretalijas. Aiškiai nurodė jie, kaip pavojinga buvo priešformosiš- 
koji Stepono VII ir Sergijaus III politika. — Jeigu Formosas ne- 
tikras popiežius buvęs, tai nebėsą nė tos popiežių įpėdinystės, ku- 
ria remiantis pačių popiežių autoritetas ir visa Bažnyčios hierar- 
chija. Kas gi tada begalįs spręsti, kas tikras popiežius, kas ne? 
Bažnyčios susirinkimas? — Bet negalima esą sušaukti tokio susi- 
rinkimo, kad nėsą tikrojo bei galingo imperatoriaus ir kad mora- 
linis Romos autoritetas tiek nusmukęs esąs. ,,Kvaila norėti tvar- 
kyti kitus, kai nenori pats savęs tvarkyti. Kaipgi tu, Roma, nori 
kitus mokyti, kad pati negali doresnė būti? Kad nebūtų saugoję 
Romos Petro bei Povilo nuopelnai, tai Roma seniai jau būtų iš- 
nykusi. Bet ką gi daranti ta Roma? — Vieną savo globėją nukry- 
žiuojanti, antram, kaip žmogžudžiui kokiam, galvą nukertanti! 

Lengva buvo kritikuoti popiežiai ir davinėti jiems morali- 
nių patarimų. Prieš gaivinant Bažnyčia, reikėjo popiežiams po- 
litinis klausimas išspręsti. O tas klausimas nebe naujo imperato- 
riaus, bet Romos valdymo klausimas buvo. Gal, niekas to klau- 
simo aiškiai nė formuluoti negalėjo, nes nejučiomis Romoj, kaip 
ir visur Europoj, augo naujo, feodalinio tipo valstybė. Tos pa- 
čios didikų šeimos, su kuriomis kovojo kadaise Jonas VIII, da- 
bar susiorganizavo ir valdė Bažnyčios valstybę, Theofilakto šei- 
mos vadovaujamos. Pačiam Theofilaktui senstant, atsirado ir 
naujas galiūnas — minėtasis Alberikas. Menkas imperato- 

riaus Guidono vasalas tebebūdamas, pasižymėjo jis savo drąsu- 
mu; vėliau, paskutinį Spoleto markgrafą nužudęs, pats tapo Spo- 
leto markgrafu ir, ut leo fortissimus, kovėsi su muslimais 
ties Garigliano. Kaip ir visi Spoleto valdovai, norėjo Albe- 
rikas viešpatauti ir pačioj Romoj; tad susigiminiavo su Theofi- 
laktu: vedė jo dukterį Maroziją, popiežiaus Sergijaus III meilu- 
žę. Aišku, kad su Theofilaktu, Alberiku ir Marozija Jonas X ko- 
voti nebegalėjo. 

Tik Theofilaktui ir Alberikui numirus, pasistengė jis, savo 
brolio Petro padedamas, sustiprinti savo valdžią. Bet ir viena 
Marozija, senatrix, galingesnė už brolius buvo. Nepadėjo po- 
piežiui bei Petrui ir tai, kad pasikvietė Petras Italijon vengrus. 
Vengrai baisiai apiplėšė Romos dukatą ir grįžo namo, o Maro- 
zija, ištekėjusi už naujo Spoleto markgrafo  Guidono, sukėlė 
maištą pačioj Romoj. Sukilėliai nužudė Petrą ir patį popiežių 
įmetė į kalėjimą, kur ir buvo jis greit pasmaugtas. Subju- 
gatus est Romam potestative in manu femi- 
nae:į Marozijos rankas pateko visa valdžia. Savo žmones rink- 
davo Marozija popiežiais, pagaliau — net savo ir popiežiaus Ser- 
gijaus sūnų Joną XI (931 — 936 m.). Tuo metu numirė ir an- 
trasis Marozijos vyras, ir įsigeidė ji ne tik naujo vyro, bet ir 
imperatorienės titulo. Greit išsirinko Marozija tinkamą jaunikį. 
Tai buvo Arelato grafas Hugonas, kuris, Berengarą nužu- 
džius (924 m.), kovojo dėl Italijos karūnos su Burgundijos ka- 
ralium Radulfu II, bet, pagaliau, susitaikė: atidavė jam Pro- 
vencę, o pats pasidarė Italijos karalius (926 — 947 m.). Numi- 
rus žmonai, gyveno jis Pavijoj sultoniškai, bet seniai jau norėjo 
įsigyti Romos dukatą ir apsikarūnuoti imperatorium. 

Jonas XI paklusnus sūnelis buvo: mielai sutiko karūnuoti 
motiną ir trečiąjį (neskaitant, žinoma Sergijaus III) jos vyrą. 
Bet svetimo valdovo nenorėdama, Romos diduomenė susikivir- 
čijo su savo „senatore“; tai diduomenei ėmė vadovauti Alberiko 
ir Marozijos sūnus Alberikas. Apgulė jis Sant Angelo 
pili (senąjį imperatoriaus Hadriano mauzoliejų), kur buvo Maro- 
zijos rezidencija ir kur dūko jaunavedžiai. Hugonas vargais ne- 
galais paspruko. Alberikas paėmė tik motiną bei brolį popiežių 
ir kas svarbiausia — Romos valdžią. Tapo jis princeps et 
omnium Romanorum senator, gloriosus, kaip jį 
vadino kiti, hųmilis, kaip jis pats save vadino (932 m.). 

Theofilaktas buvo tiktai Romos diduomenės vadas, Alberi- 
kkas — feodalinis pačios Romos ir Romos dukato valdovas; kaldi- 
no pinigus popiežiaus ir savo paties vardu. Alberiko valstybės kai- 
mynai buvo Spoleto dukas ir Toskanos markgrafas; „Romėnų 
princepsas bei senatorius“ nė nemanė grąžintis Egzarchato, Ra- 
vennos ir Pentapolio, kurie priklausė Italijos karaliui Hugonui. 
Bet patį Romos dukatą energingai tvarkė ir gynė. Rėmėsi jis 
savo šeima, savo vasalais ir diduomene; tačiau gerai suprato, kad 
popiežius ne paprastas vyskupas ir kad, visuotinę Bažnyčią val- 
dydamas, negali popiežius apseiti be biurokratijos. Todėl Alberi- 
kas jos nepanaikino, tik pavedė svarbiausias pareigas savo šalinin- 
kams ir, savo pusbroliui Jonui XI numirus, rinko jis popiežius 
savo nuožiūra. Faktiškai visą politinę popiežiaus valdžią Alberikas 
į savo rankas suėmė, nors formaliai popiežiaus teisių ir neniekė. 

Triskart mėgino Hugonas užsikariauti imperatoriaus karūną, 
bet turėjo pagaliau jos išsižadėti ir susitaikyti su Alberiku, Al- 
berikas nepasitikėjo savo golėmis ir jieškojo naujų sąjungininkų. 
Pasinaudojo jis tuo, kad jau Marozija ėmė santykiauti su Kon- 
stantinopoliu. Norėjo Alberikas vesti imperatoriaus dukterį. Baž- 
nytinių kliūčių tam sumanymui nebebuvo, nes Jonas XI tiek nu- 
sileido graikams, kad rėmė visai nekanoniškai Konstantinopolio 
patriarchu paskirtą imperatoriaus sūnų, trylikos metų vaiką ir 
dar eunuchą: vergiškai klausė pirma motinos, paskum — pusbro- 
lio. O politiškai — tolimas globėjas, kaip ir Stepono III laikais, 
atrodė geresnis už artimąjį. Nebe Bažnyčios, bet savo valstybės 
reikalų žiūrėdamas, Alberikas atgaivino senąją Romos politiką. 
Tačiau tikėjosi jis rasiąs ne globėją, bet sąjungininką. Galima 
spėti, kad didingi buvo jo sumanymai ir kad neveltui apkrikštijo 
savo sūnų Oktavianu. Mat, turėjęs tas Oktavianas būti naujo- 
sios imperatorių dinastijos steigėjas. 

Bet sunku jau buvo įsteigti imperija popiežių Romoj, juo 
labiau, kad pats Alberikas religingas žmogus ir garsiojo asketo 
— Cluni vienuolyno abato O dono — draugas buvo. Odono 
patariamas, dorovino jis, kiek begalėdamas, Romos Bažnyčią, kuri 
visai išgverusios doros buvo. Alberikui reikėjo tikrai kovoti su 
Farfos vienuolynu, kur vienuoliai gyveno su savo meilužėmis 
atskiruose dvareliuose; ir tik sekmadieniais tesuseidavo visos lai- 

mingosios porelės į vienuolyno bažnyčią — ne tiek pasimelsti, 
kiek pasilinksminti. Alberikas reformavo ir Farfą, ir kitus vienuo- 
lynus, iš jų — Monte Subiako; pristeigė daug naujų. Iš 
viso rūpinosi Bažnyčios reikalais; jo renkamieji popiežiai buvo 
jam paklusnūs, bet dori. 

Tuo būdu ir pats jis turėjo pagaliau suprasti, kad Romos 
didiko imperija nebegalimas dalykas. Apgynė jis Romą nuo Hu- 
gono, bet 951 m. į Italijos reikalus įsikišo galingasis Vokietijos 
karalius Ottonas Didysis. Tiesa, Alberikui priešinantis, Ot- 
tonas nedrįso atvykti Romon; bet galėjo jis dar kartą ir su dides- 
ne kariuomene įsibrauti Italijon. Vienas popiežiaus autoritetas 
tebuvo Romos valstybės ir Alberiko dinastijos parama. — Al- 
berikas įšventino savo Oktavianą kunigu ir, prieš mirdamas, su- 
rinko Romėnus Šv. Petro Bazilikon: prisiekdino juos, kad iš- 
sirinks popiežium, A gapitui II (946 — 955 m.) numirus, tą 
patį Oktavianą. 

Kaip ir Alberikas, popiežius Agapitas tikrai pergreit numi- 
rė: tik ką paskelbtasis princeps et omnium Roma- 
norum senator Oktavianas 955 m. tapo ir popiežium Jo- 
nu XII (955 — 963 m.), nors tebuvo 16 metų amžiaus. Romos 
Bažnyčia vėl susijungė su Romos valstybe, kaip VIII amžiaus 
pusėj. Tik VIII amžiuje moralinis popiežių autoritetas nuolat 
kilo, o X — smuko. 

Jonas XII nebuvo nei geras valdovas, nei geras popiežius. 
Liepė Monte Subiaco vienuoliams kasdien giedoti už jo 
sielą po šimtą Kyrie eleison ir Christe eleison, 
bet pats mažai tesimeldė; daugiau medžiojo ir boliavojo, ištisas 
naktis dūkdavo Laterano rūmuose su mergomis bei palaidūnais 
savo dvariškiais. Romos miestas, ypačiai Laterano rūmai, pavo- 
jinga dorovingoms moterims vieta rados. Pristigęs popiežius pi- 
nigų, už pinigus ėmė šventinti kunigus ir vyskupus, o priešus 
savo romėniškai šalino, vadinasi, išbadydavo akis, išromydavo 
ir stačiai žudydavo. Daug negirdėtų dalykų pasakojama buvo 
apie jį. — Įšventinęs kartą vyskupu 10 metų vaiką; vieną diako- 
ną įšventinęs arklidėj; Laterano pokyliuose gėręs nekartą Šėto- 
no sveikaton... Tebebuvo jis greičiau Oktavianas, negu Jonas; 
Romėnų princepsas bei senatorius — ne popiežius: rūpėjo jam 
visų pirma savo valstybė praplėsti, Kapujos miestas užkariauti. 
Bet ir karas jam nesisekė. — Italijos karalius Berengaras II ruo- 

šėsi Romos dukatą prie savo karalystės prisijungti. Išsigandęs, 
Alberiko sūnus visai nukratė rankas nuo savo tėvo politikos — 
kaip kadaise Steponas III šaukėsi Pippino pagelbos, taip ir Jo- 
nas XII kreipėsi į Ottoną I: prašė jį atvykti Italijon ir žadėjo 
jam imperatoriaus karūną. 

To Ottonui ir tereikėjo. — Savo planų išsižadėjęs, Hugo- 
nas 946 m. grįžo į Provencę, o Italijos karalystę atidavė sūnui 
Lotharui, vedusiam Burgundijos karaliaus Radulfo II dukte- 
rį Adelheidę. Bet 950 m. Lotharas II numirė, ir Italijos ka- 
ralium pasiskelbė Ivrėjos markgrafas Berengaras II (950— 
694 m.), pasidalinęs valdžią su savo sūnum Adalbertu (950 
— 906 m.). Adelheidė protestavo, ir Burgundijos siuzerėnas Ot- 
tonas pasiryžo užstoti nelaimingąją mirusio savo vasalo dukterį, 
vargais negalais išsprukusią iš nelaisvės. Be to, Ottonas buvo ma- 
nęs atgaivinti Karoliaus Didžiojo imperiją, o Italijos kaimynai, 
Ottono brolis Heinrichas ir Ottono sūnus Liudolfas 
norėjo prisikariauti naujų žemių. Pirmasis buvo Bavarijos, ant- 
rasis — Švabijos hercogas. 

Po vienerių metų Ottonas užėmė Paviją (951 m.), pasiskel- 
bė Italijos karalium ir vedė gražuolę Adelheidę. Berengaras tu- 
rėjo pripažinti save Ottono vasalu ir išsižadėti Akvilėjos bei 
Veronos markų, kurias prijungęs buvo prie Bavarijos hercogas 
Heinrichas. Kad ir nedrįso dar pulti Alberiko valstybės, Ottonas 
tapo Italijos valdovu. Bet nuolat priešinosi tam Berengaras ir 
Adalbertas. Ottonui kovojant su maištininkais Vokietijoj, Itali- 
jos karaliai žiauriai malšino neištikimus savo vasalus, ypačiai slė- 
gė vyskupus, ir, praradę didelę savo karalystės dalį, stengėsi 
pavergti Italiją; grėsė ir pačiam Romos dukatui. Persekiojami 
vyskupai šaukėsi Ottono pagelbos; 960 m. kreipėsi į jį, kaip mi4 
nėta, ir Jonas XII. Jo legatai aplankė Vokietijos karalių; popie- 
žiaus vardu prašė apginti Romą nuo Berengaro ir Adalberto; ne- 
oficialiai ir patį popiežių apskundė; žinia, kad buvo už ką. 


VIII 

Iš visų IX — X amžiaus valstybių nesugurėjo viena Vokie- 
tija; priešingai — Heinrichui I (919 — 936 m.) pasisekė, 
kaip VIII amž. Francijoj — Pippinui, atgaivinti reliatyviai stip- 
ri centralinė valdžia. Ir Vokietija, ypačiai kultūringesnė pietų 
Vokietija, feodalėjo. — Lotharingija (nebekalbant apie 
Burgundijos karalystę) maža kuo tesiskyrė nuo feodalinės Pran- 
cūzijos: ne kartą ir politiškai su Prancūzija susijungdavo. Fra n- 
konijoj, iki X amžiaus viešpatavusios padermės gimtinėj, du- 
kų Konradinų dinastija įsigalėjo tik ilgai kovojusi su Ba- 
benbergais ir karaliaus tepadedama. Švabijos dukais 
tapo karaliaus misai, missi dominici, arba pfalzgra- 
fai. Visur atsirado galingų senjorų ir menkų feodalų; be laisvų- 
jų vasalų kilo puslaisvių, arba ministerialų (ministeriales, 
Dienstmannen), vasalų sluoksnis. Kaip ir Prancūzijoj bei 
Italijoj, imunitetas, beneficiumas - feodas ir vasalitetas sijo ir 
tapo naujos, feodalinės valstybės pamatu. Didieji dvarai rijo 
smulkius žemės savininkus ir jų kaimus; stiprėjo, augo ir koloni- 
zavo naujas žemes. 

Tačiau Vokietijoj, ypač Saksonijoj, tebebuvo daug laisvų- 
jų ūkininkų bei kaimiečių. Heinrichas I kariavo ne tik vasalais 
bei ministerialais, bet ir tautos pulkais vedinas (heribann, 
Heerbann), kas Prancūzijoj ir Italijoj seniai jau buvo už- 
miršta. Greit atskilę nuo savo tautos, Karolingai kūrė internacio- 
nalią imperiją ir internacionalias valstybes. Tą imperiją ir tas val- 
stybes tejungė krikščioniškas tikėjimas , vienovinė Bažnyčia ir 
vienoda valdovo administracija. Patys nutautėję, Karolingai ir 
savo valstybes — žinoma, nesąmoningai — nutautindavo ir, kiek 
begalėdami, vienodino. Tiesa, Karolingų administracija tik retas 
tinklas buvo; tad niekuomet nebūtų Karolingai nutautinę savo 

valstybių, kad jos pačios nebūtų nutautėjusios. O juo greičiau 
josios nutautėdavo, juo labiau kultūrėdavo. Nes kultūrėjo ger- 
manai susydami su romėnais ir suromėjusiomis tautelėmis, o sy- 
dami su jais nebetekdavo senosios savo organizacijos, senųjų, 
tautiškųjų savo įstaigų. Tuo būdu ir išėjo, kad retas karolingiš- 
kos administracijos tinklas nebegalėjo apimti bei suvaldyti de- 
zorganizuotų banguojančių masių, iš kur tik ilgainiui turėjo kilti 
bei susiformuoti naujos Europos tautos. Europai feodalėjant, iš 
lėto tos tautos formavosi. Bet pati feodalinė santvarka interna- 
cionali tebebuvo. To meto rašytojų terminas Patria Fran- 
corum, mažiau sutiko su realybe, kaip feodalinis terminas — 
Kapetingo mouvance. Žinoma, IX — X amžiuje formavosi 
jau prancūzų (langue d'oil) ir provansalų (langue doc) 
tauta; maža to, abi tautos jautėsi giminės esančios, nuo kitų 
tautų vienodai atsiskyrusios. Bet tai ne visai aiškus jautimas 
buvo; ir kuone visos feodalinės Prancūzijos valstybėlės nenacio- 
nalios rados. Viena Bretagne tebuvo tikrai nacionalus dukatas. 
Tad ilgai dar reikėjo laukti, kol natūraliai išaugusi naujosios tau- 
tos organizacija ėmė remti ir sutautino feodalinę santvarką bei 
karaliaus valdžią. Prancūzija (kaip ir Italija) privali buvo ilga- 
mečio kūrybinio proceso, nes — daugiau už Vokietiją sukultū- 
rėjo. O Vokietijos visai kitoniškos būta. 

Čia —kaipir heribann moko —toli gražu neišnyko se- 
nosios tautiškosios gyvenimo formos. Padermės tebegyveno kiek- 
viena senaisiais savo įstatymais bei papročiais. Nenuostabu, kad 
karų bei suiručių laikais padermė spietėsi apie savo duką ir kad 
jo vasalų susivažiavimai atstovavo dukato tautai — buvo tautie- 
čių susirinkimai (seimas, Landtag). Kaip ir didieji Prancū- 
zijos bei Italijos senjorai, dukai - hercogai gynė kiekvienas savo 
kraštą nuo priešų; tik, palyginti su tais senjorais, tautos vadai 
buvo; jautė net, kad yra bendra Vokiečių tėvynė. Apie 920 m. 
Bavarijos metraštininkas (Annales Juvavenses maxi- 
mi) pirmą kartą mini Regnum Teutonicum; O šitas 
terminas, be abejo, aiškesnis, tautiškesnis buvo už prancūzų me- 
traštininkų — Patria Francorum. 

Heinrichui I įsikaraliavus, politinis Vokietijos centras atsi- 
dūrė rytuose, vadinasi, vokiškiausiame ir primityviškiausiame 
karalystės krašte. Frankai ir Saksonai išrinko Heinrichą, bet bu- 
vo jis pirmiausia Saksonų valdovas; nebe Bažnyčia, bet savo pa- 

derme rėmėsi ir užuot karolingiškai (kaip dar jo pirmtakūnas 
Konradas I) politikavo saksoniškai. Tapo jis Vokietijos kara- 
lium tik todėl, kad ir kiti hercogai — Bavarijos bei Švabijos, vė- 
liau ir Lotharingijos — jį pripažino. Užtai ir jis savo rėžtu turė- 
jo pripažinti tokias pat hercogų teises, kokios priklausė jam Sak- 
sonijos hercogystėj. Vokietija virto karalyste, kurios dinastija 
buvo hercogų renkama. Tačiau tų laikų Vokietijos negalima lai- 
kyt hercogysčių federacija. Viena, Saksonijos hercogas būda- 
mas, Heinrichas buvo stipresnis už bet kurį kitą hercogą, net už 
buvusį konkurentą Bavarietį; antra, saksoniška savo politika 
darė jis bendrąjį Vokiečių darbą ir teisino tuo savo valdžią, di- 
dino Vokietijos karaliaus reikšmę. 

Nuo 919 m. Saksoniją be paliovos puldinėjo ir plėšė V e n- 
grai, Su jų raiteliais kovoti karaliaus kariuomenė perdaug ne- 
rangi buvo, o daugumas ministerialų pėsti tebesikovė. Heinri- 
chas turėjo net septynerius metus (924 — 931) mokėti vengrams 
duoklę, kad bent Saksonijos jie nepultų. Bet per tuos sep- 
tynerius metus pasisekė jam prisiruošti naujai kovai. Atstatė jis 
Saksonijoj suirusias tvirtovėles, prisistatė daug ir naujų. Tuo bū- 
du, vengrams įsibrovus, galėjo jau Žmonės pasislėpti tuose bu r- 
guose su savo turtu ir gyvuliais. Bet ištupėti kiek laiko tvirto+ 
vėlėj nereiškė dar vengrų nuveikti. Reikėjo Saksonams jie ir 
pulti, o tam — raitelių prisimokyti. Gerą kovos planą buvo jau 
vykdę, gindamies nuo danų, Anglosaksų karaliai, ypač A1- 
fredas Didysis; o su ta gimininga tauta gyvai santykiavo 
Saksonai (Heinricho sūnus Ottonas vedė vėliau net karaliaus 
Eduardo dukterį). Anglosaksų karalių pavyzdžiu Heinrichas 
ir ėmė įkurdinėti didesniuose burguose savo ministerialus; duo- 
davo jiems žemės burgo teritorijoj, o jie, agrarii milites, 
ta žeme vertėsi ir sudarydavo savo burgo raitelių būrį bei įgulą. 
(Daugelis tokių burgų ilgainiui išaugo tikrais miestais). Be to, 
Heinrichas pertvarkė ir pačią kariuomenę: svarbiausia jos dali- 
mi (kaip ir visur Europoj) tapo raiteliai, karaliaus ministerialai. 

Visomis tomis priemonėmis Heinrichas sustabdė vengrų 
puolimus: minėtosios septynerių metų paliaubos buvo paskutinės, 
bet vengrai nebepuolė Saksonijos. Heinrichas galėjo imtis na- 
cionalaus Saksonų darbo — kolonizacinį jų sąjūdį paversti val- 
džios reikalu. 

Saksonus ir Thiringus nuo senų senovės puldinėjo vakarų 
slavai: Čechai, ypačiai — Paelbio slavai, arba polabiečiai (da- 
bartinio Mecklenburgo Obodritai, tarp Oderio ir Elbės gy- 
veną Liuticai, į pietus nuo Havelio ir Spree įsikūrę Sora- 
bai). Didžiąją Moravų karalystę sugriovę, Vengrai atskyrė vi- 
sus tuos slavus nuo pietų slavų; ir vieni Pžemislidai, šv. 
Vaclovas (928 — 935 m.) ir jo brolis bei broliažudis Bo- 
leslovas I (935 — 967 m.), teįsteigė stiprią Čechų valstybę. 
Karas su ja Heinrichui nesisekė. Paelbio slavai gyveno mažomis 
tautelėmis, kurias skyrė vieną nuo kitos girios, pelkės bei tyrai; 
žemę dirbo. Kiekviena tautelė turėjo tvirtovių, taip antai — Hein- 
richo užkariautą Brennaborą (Brandenburg). Iki Heinri- 
cho laikų su slavais kariavo pati Saksonijos bei Thiiringijos di- 
duomenė; didikai, senieji Saksų ethelingai, nuolat lįsdavo į 
slavų kraštą, plėšdavo jį, griaudavo arba paimdavo tvirtovėles ir 
grįždavo su belaisviais ir grobiu. Tai buvo mažas, bet nuolatinis 
pasienio karas. 

Tą mažąjį karą Heinrichas pakeitė sistematiškai vedamais 
žygiais; pavergė daugumą paelbio tautelių; jų tvirtovėlėse įkur- 
dino žemdirbių karių (agrarii milites) ir karaliaus val- 
dininkais bei vasalais tapusių ethelingų; pristatė naujų burgų 
Elbės sienai ginti ir apgynė ją iš vakarų, atkariavęs nuo Danų 
Schlesvigo marką. Naujai įsteigtasis Meiseno miestas ir Magde- 
burgas buvo užkariautųjų žemių sargai. 

Visa tai didžiai sustiprino Heinricho valdžią pačioj Sakso- 
nijoj, pakėlė jo autoritetą ir visoj Vokietijoj. Plintant Saksonams, 
laimėjo visi Vokiečiai; ir Heinricho karai su Vengrais bei sla- 
vais ne tik vietinės reikšmės buvo. Su Čechais (929 m.) ir Ven- 
grais (932 — 933 m.) kovojo Heinrichas Bavarijiečių hercogo 
Arnulfo padedamas. Savo laimėjimais ir palankia politine 
konjunktūra naudojosi Heinrichas karališkai savo valdžiai padi- 
dinti. Kad ir pripažino hercogų teises, stengėsi jis tas teises, kiek 
begalėdamas, susiaurinti. Atkovojęs, pagaliau, nuo Prancūzijos 
Lotharingiją (925 m.), Heinrichas nudavė savo dukterį už Lo- 
tharingijos hercogo; Švabijos hercogui numirus (926 m.), nau- 
juoju Švabų hercogu paskyrė Hermaną, ištikimo savo sąjun- 
gininko Frankonijos hercogo sūnėną. Tuo būdu Heinrichą išrinkę 
Saksonai ir Frankai įsigalėjo visoj — be Bavarijos — Vokietijoj. 

Pradžioj Heinrichas Bažnyčia nesirėmė; bet, maldingas 
krikščionis būdamas, palaikė Bažnyčios reformatorius. Pagaliau, 
suprato jis, kiek naudinga jam buvo sucentralizuota bažnytinė 
organizacija. Todėl ir padėjo Bažnyčiai kovoti su bažnytiniu her- 
cogų, ypač Bavarijos hercogo, partikuliarizmu. Kaip ir Karolin- 
gų laikais, Bažnyčios hierarchija vėl ėmė sąjungininkauti su ka- 
raliaus valdžia. — Hercogų bei didikų (Heinrichui gyvam tebe- 
sant) pripažintą karalium Ottoną karūnavo Aachene Mainzo 
arkivyskupas (936 m. liepos mėn. 31 d. — Heinrichas numirė 
liepos mėn. 2 d.), ir beveik visa Vokietijos vyskupija dalyvavo 
tose iškilmėse. Antrasis Heinricho sūnus Brunas nuėjo į ku- 
nigus ir, vėliau, vadovavo bažnytinei brolio politikai. 

Sumaningas ir ramus, gal, truputį flegmatiškas, Heinri- 
chas atspariai siekė savo tikslų, bet žiūrėjo ir kiek jie įvykdomi; 
dėl titulų ir tuščių žodžių nesiginčijo, pripažino ir kitų teises — 
modeste regebat. Neramus, aistringas žmogus buvo jo sū- 
nus Ottonas Didysis (936 — 973 m.); savo pykčio suval- 
dyti negalėjo, žiauriai keršijo; net jo sūnus, ir imperatorium ta- 
pes, tebebijojo „liūto“ rūstybės. Iš pat pradžios jautėsi Ottonas 
nebe Saksonų hercogas, bet tikras Vokietijos karalius esąs. Rū- 
pėjo jam ir titulas, ir žodžiai. 

Nors pačioj valdymo pradžioj ir teko naujam karaliui kovoti 
su maištininkais slavais ir su vengrais, susikivirčijo jis 
vis dėlto su ištikimu savo tėvo sąjungininku Frankonijos herco- 
gu Eberhardu: dėl mažmožių jį įžeidė norėdamas savo ga- 
lią parodyti. Senasis hercogas sukilo, o su juo susidėjo ir kiti 
perdaug karališka Ottono politika nepatenkintieji: du Ottono 
broliai: Thangmarasir Heinrichas, Lotharingijos her- 
cogas, Bavarijos hercogas ir tūli pačios Saksonijos galiūnai; vie- 
nas Švabijos hercogas Hermanas tepalaikė jaunį Ottoną. 
Tačiau karalius laimėjo kovą ir visa savaip pavertė. — Thang- 
maras, Eberhardas ir Lotharingijos hercogas žuvo, Heinrichas 
išbėgo; tiesa, tuoj vėl ėmė kurstyti saksonus: sakėsi daugiau turįs 
teisės už Ottoną karaliauti, nes, kad ir jaunesnis buvęs, Heinri- 
chui jau karaliaujant gimęs. Ottonas nuveikė galingiausius her- 
cogus.  Frankonijai naujo hercogo nė nepaskyrė: pats ją valdė 

(nuo 939 m.) ; Lotharingiją atidavė savo Šalininkui Konradui 
Rudajam (944 m.), vedusiam Ottono dukterį Hercogys- 
tėse atsirado paties karaliaus skiriamų pfalzgrafų, kurie 
valdė karaliaus žemes ir turėjo priveizdėti hercogo valdymą. 
Sufeodalėję pfalzgrafai ir grafai, žinoma, ne visuo- 
met karaliaus klausė. Tad Ottonas pats važinėdavo po karalystę 
ir šaukdavo savo vasalus rinktis svarbiausių klausimų svarstyti. 
Šie susirinkimai, visos karalystės susirinkimai ir sinodai geros 
buvo priemonės valstybei vienyti. Be to, Vokietija primityvesnė 
buvo už Prancūziją; feodalinė santvarka ne tiek čia įsigalėjo: 
karaliai nebuvo nebetekę visų savo teisių — ėmė mokesčius, 
šaukė tautos kariuomenę. Slavų bei Thiringų duoklės, baudos, 
didikų „dovanos“ tebeplaukė į karaliaus iždą. 

Padermės hercogystes Ottonas kuone išardė. Kai 941 m. 
šventė jis Frankfurte Kalėdų šventę, priėjo prie jo atgailos rūbais 
apsivilkęs jaunikaitis ir klūpodamas maldavo, kad atleistų kara- 
lius jam išdavikui. Tai buvo Ottono brolis Heinrichas. Ottonas 
pakėlė ir apsikabino atgailojantį Nuo tada Heinrichas pasidarė 
karščiausias Ottono padėjėjas; Bavarijos hercogui numirus 
(947 m.), gavo ir Bavarijos hercogystę. Netrukus ėmė valdyti 
Švabiją Ottono sūnus Liudolfas. Heinricho I šeima vieš- 
patavo dabar visoj Vokietijoj, ir hercogai priklausė įsigalėjusio 
karaliaus. 

Tiesa pasakius, naujoji tvarka ne labai stipri buvo. Pader- 
mės hercogams išnykus, beliko pačios padermės, senoji jų teisė, 
administracija, susirinkimai, žodžiu — bendras padermės gyve- 
nimas. Padermė nejučiomis asimiliavo karaliaus valdininkus ir 
pačius hercogus, kurie ilgainiui ėmė atstovauti jai, o nebe kara- 
liaus ir savo pačių giminei. Ir feodalėdama padermė išlaikydavo 
pirmykščią savo vienovę ir — būdama organiška sociali grupė — 
rados stipresnė ne tik už individą, bet ir už karaliaus valdininkiją, 
kuri feodalėdama pakriko. Natūralu, kad ir Ottono skiriamieji 
hercogai stengėsi savarankiškai politikuoti ir steigti savo dina- 
stiją. Kiek visa tai jiems sekėsi, parėjo pirmiausia nuo kara- 
liaus energijos. Ottonui Didžiajam tos energijos netrūko. 

Ir su maištininkais kovodamas bei karalystę pertvarkyda- 
mas, Ottonas nenustojo varęs saksoniškos Heinricho I politikos. 
Čia reikėjo griežtai ir greit veikt. — Gormas Senasis 
(numirė 936 m.) ir Haraldas Blaūtand (Blauzahn) 

iš dalies išvijo, iš dalies suvaldė Danijos diduomenę ir, rem- 
damies valstiečiais, sutvarkė stiprią Danų karalystę. Čechi- 
joj Boleslavas I (935—967 m.) nužudė savo brolį šv. 
Vaclovą (Wenzel) ir su savo tauta atskilo tiek nuo Vo- 
kietijos, tiek nuo krikščionybės. Netrukus iškilo ir naujoji sla- 
vų valstybė: Misika (Miško, Mieszko, Mieczyslaw I) su- 
jungė Lenkus. "Tuo būdu stabmeldžiai valdovai grėsė Sak- 
sonų pavergtiesiems slavams. Pagaliau sukilo ir patys tie 
slavai. 

Ottonas pavedė šitą karą Hermanui Billingui ir 
šiaurės Thūringijos grafui Gero; be to, naujai sutvarkė užka- 
riautąsias slavų žemes. Slavų tautelėms uždėta buvo duoklė, 
jų vadų žemės išdalintos ministerialams, kurie gyveno tvirtuose 
burguose ir despotiškai valdė žemdirbius slavus. Keletas burgų 
sudarydavo didelę apskritį, vadinamąją  burgvardiją 
(Burgwartschaft), kelios burgvardijos — pagą (Gau); 
visi pagai — dvi markas, arba markgrafystes. Vieną valdė „di- 
delis markgrafas“ Gero (Niebelungų dainos — marcgraūve 
Gėre); antrą — Hermanas Billingas, kuris buvo Ottono pas- 
kirtas ir Saksonijos hercogu.  Markgrafai paklusnūs karaliui 
buvo, nes ne tik slavai nekentė savo engėjų, bet ir senoji diduo- 
menė bruzdėjo. Ji žvairom žiūrėjo į karaliaus ministerialus, 
kurie jos vietoj čiulpė slavus. Vis dėlto Ottonas prisidabojo — 
ir ne be reikalo — galingųjų savo markgrafų. Markgrafui Gero 
numirus (965 m.), visas kraštas buvo padalintas į šešias mažes- 
nes markgrafystes. "Tiesa, tada ir pavojus sumažėjo: 950 m. 
Boleslavas I pripažino save Ottono vasalu, 965 m. apsi- 
krikštijo Haraldas ir Mieško. 

Užkariautojai kolonizatoriai be pasigailėjimo pavergdavo ir 
eksploatuodavo slavus; maištininkus išveisdavo arba įkurdinda- 
vo vidurinėj Saksonijoj: slavai vokietėjo, arba, vokiškai sakant, 
werden die Gegenden Gstlich der Saale 
und Elbe dem deutschen Wesen erčfifnet 
(Lamprecht). Švelniau, bet giliau kultūrino ir vokietino 
slavus Bažnyčia; ji pažabodavo kiek žiauriuosius kolonizatorius. 
Karštas krikščionis, Ottonas pristeigė Slavuose naujų diecezijų 
(948 m. — Brandenburgo ir Havelbergo, 968 m. — Oldenburgo 
vyskupystę; 962 m. įsteigė jis ir Magdeburgo arkivyskupystę; be 
jos didelės reikšmės turėjo Bremeno arkivyskupystė). 

Saksonijai kolonizuojant Slavai, Bavarijos hercogas ir Ot- 
tono brolis Heinrichas kovojo su Vengrais, puolė juos iki 
Tisos upės ir užėmė Akvilėją, nes per Friulo marką brovėsi 
Vengrai į Karintiją. Bet Lotharingijos klausimas kreipė Ottono 
dėmesį į Prancūziją. Kaip esam jau matę, įsikišo jis į Prancū- 
zijos karaliaus kovą su „Frankų duku“ Hugonu Didžiuo- 
ju ir pasidarė, pagaliau, tikras Prancūzijos protektorius. Apie 
939 m. įsigijo Ottonas hegemoniją ir savo vasalo Arelato 
karaliaus žemėse. 

Tikrai vokišką, net saksonišką Heinricho I politiką pakeitė 
išdidūs, imperijalistiškieji sumanymai. Tuo tarpų Bavarija, 
Liudolfo valdoma Švabija ir Arelato karalystė žvilgsėjo į 
Italiją. Be to, nuo 940 m. Ottono brolis Brunas buvo kanc- 
leris, nuo 951 m. — arkikapelionas, o nuo 953 m. — Kšlno arki- 
vyskupas. Brunas auklėjo ir švietė dvaro kunigus, iš kurių ski- 
riami buvo nauji vyskupai; priveisė mokytų ir valstybei ištikimų 
dvasininkų ir, jų padedamas, vedė bažnytinę Ottono politiką. 
Aišku, kad nei pats Brunas, nei jo auklėtiniai negalėjo ramiai 
žiūrėti į tokius popiežius, kaip Sergijus III arba Jonas XII, į Ro- 
mos subobėjimą, į ,„pornokratiją“. Besispiečią apie Bruną moks- 
lininkai bei literatai primindavo Karoliaus Didžiojo laikus ir di- 
džiuosius Romėnų imperatorius. 

Žodžiu, visa traukė Ottoną į Italiją. 

Esam jau kalbėję apie pirmąjį Ottono žygį į Italiją (951 m.) 
ir jo sutuoktuves su Italijos karaliene Adelheide. Tapo Ottonas 
Italijos (Longobardijos) karalium, bet turėjo atsisakyti karū- 
nuotis Romoj imperatorium. Daug kas priešinosi naujai kara- 
liaus politikai. Nesutiko su ja tūli vyskupai, ypač Mainzo arki- 
vyskupas Friedrichas, kuris, gal, ir padrąsino Alberi- 
ką pasipriešinti Ottono žygiui į Romą. Hercogai nenorėjo, kad 
karalius perdaug sustiprėtų, įsigijęs Italiją. Tai nepatogu buvo 
ypač Švabijos ir Bavarijos hercogams, kurie patys stengėsi pra- 
plėsti savo hercogystes pusiasaly. Pagaliau, telaimėjo vienas 
Heinrichas Bavarietis, nes jis prisijungė, kaip minėta, 
Akvilėjos bei Veronos markas, o pats Ottonas net Italijos kara- 
lius nebebuvo: pasitenkino tuo, kad Berengaras pripa- 
žino save jo vasalu. 

Ottono sūnui Liudolfui padidinti savo Švabijos nepa- 
sisekė; dėl to dar labiau supyko jis ant savo dėdės Heinricho ir 
ant tėvo, kuris, Italijos karalium tapdamas, atėmė Švabijai ir 
paskutinę viltį plisti Italijoj. Be to, bijojo Liudolfas, kad patį 
Vokietijos sostą paveldės nebe jis, o Adelheidės sūnus. Susitai- 
kęs su Mainzo arkivyskupu Friedrichu ir Lotharingijos hercogu 
Konradu Ruduoju, Liudolfas sukilo. Maištininkai sa- 
kėsi kovoją su Heinrichu ir privertė Ottoną jiems nusileisti, Tie- 
sa, Ottonas, tik ką pasprukęs iš jų nagų, atsisakė pildyti, ką pats 
buvo žadėjęs; abu hercogus paskelbė nuverstus esant, o Lotha- 
ringiją atidavė Brunui. Bet tuo metu sukilo ir Bavarijos 
pfalzgrafas, ir Saksonų dalis. Visa Ottono sukurtoji valdymo 
sistema žuvo; neaišku buvo, ar nežus tik ir pati karaliaus valdžia. 
— Ottoną išgelbėjo vengrai. 

Pasinaudodami Vokietijos suirute, įsibrovė jie į kraštą 
(954 m.); ir ne karaliaus galia, bet bendrosios tėvynės idėja nu- 
malšino sukilėlius. Visus juos sujungė Ottonas kovoti su ven- 
grais, kurie užplūdę buvo Bavariją ir Švabijos dalį, apgulę 
vyskupo  Udalricho ginamąjį Augsburgą. Netoli nuo 
Augsburgo ir susitiko su vengrais Ottonas; čia — ties Lech 
upe — sumušė juos. Patys tų laikų rašytojai lygino šias kauty- 
nes su Aetijaus ir Karoliaus Didžiojo pergalėmis. Iš tikrųjų, pas- 
kutinį kartą bepuolė Vengrai Vakarų Europą, ne tik Vengrai, 
bet ir išviso Azijos nomadai. Viena Bizantija tebekovojo su 
Vengrais, kol jie sėslūs pasidarė. 

Ottonas apgynė Vokietiją ir Europą nuo laukinių barbarų. 
Bet toji pergalė turėjo didesnės reikšmės ir pačiai Vokietijai, 
ir visai Europai. Vengrams nustojus pulti Europą, Vokiečiai 
ėmė plisti Dunojaus slėniu į rytus, į senąją karolingiškąją žiemos 
rytų marką; greit, 976 m., atsirado ir šios markos, Austrijos 
(Oesterreich), markgrafas. Pats Ottonas didžiai pakėlė 
savo autoritetą ne tik Vokietijoj, bet ir visoj Europoj. Rados jis 
galingiausias valdovas, tikras Karoliaus Didžiojo įpėdinis. Bet 
prieš gaivindamas karolingišką imperiją, vėl turėjo sutvarkyti 
savo karalystę, kurios ko tik nepaleido vėjais hercogų ir jo paties 
giminių maištas. 

Konradas Rudasis žuvo Lecho mūšy; Mainzo ir Kėlno arki- 
vyskupai, o 955 m. ir Ottono sąjungininkas Heinrichas numirė; 
Liudolfas susitaikė su tėvu ir drauge su juo 955 m. sumušė su- 

kilėlius slavus; tėvas grąžino jam Švabiją. Lotharingiją, kaip 
minėta, valdė Kėlno arkivyskupu tapęs Brunas; ir greit buvo 
ji padalinta į dvi dalis, kurias skyrė Ardennų kalnai (vadinasi, 
— į žemutinę ir aukštutinę Lotharingiją). Bavarijos hercogu 
Ottonas paskyrė Heinricho sūnų Heinrichą II Peštu- 
ką; beto, Hermanui Billingui atidavė Saksonijos 
dalį per hercogystę. Aišku, kad Ottonas nė nemanė panaikinti 
hercogysčių. Priešingai, suprato jis, rodos, pirmutinės savo 
politikos klaidingumą. Pirma manęs buvo Ottonas suvaldyti pa- 
dermės hercogystes ir feodalėjusius grafus remdamasis savo šei- 
mos hercogais. Bet 953—954 m. sukilimas, ko tik nesugriovęs 
karalystės, aikštėn iškėlė, kad padermė greit asimiliavo karaliaus 
žentą, brolį bei sūnų ir kad hercogystės tradicijos buvo stipres- 
nės už šeimos ryšius. Kad ir sumažino bei apsilpnino kiek her- 
cogystes, Ottonas nebesipriešino dėlto tam, kad vėl ėmė jose 
(net abiejose padalintos Lotharingijos dalyse) kilti dinastijos. 
Ir hercogams, ir grafams turėjo Ottonas po truputį nusileisti. 
Bet kaipgi galima buvo suvaldyti hercogai nesuvaldant grafų, 
ir grafai — nesuvaldant hercogų? 

Kaip visi to meto valdovai, kaip ir Kapetingai bei Norman- 
dijos hercogai, nutarė Ottonas remtis Bažnyčia; kaip ir Karo- 
lingai, mėgino vyskupiją paversti valdininkija, Iš tiesų, vysku- 
pai buvo karaliui patogiausi valdininkai. Kad ir kaip feodalėjo, 
negalėjo jie padaryti savo pareigų paveldėtinių; todėl daugiau 
parėjo jie nuo karaliaus, kaip grafai. Be to, viena Bažnyčia 
teatstovavo biurokratiškosioms Romėnų imperijos tradicijoms bei 
tendencijoms. Bažnyčia buvo gerai sutvarkyta parapijų ir vys- 
kupų bei arkivyskupų diecezijų sistema, kuri plito po visą val- 
stybę, net — už valstybės sienų. Diecezijos centre, mieste, vys- 
kupas susidūrė su grafu, ir dažnai pati diecezija sutapdavo su 
grafyste. Bet vyskupas priklausė ne grafo, o arkivyskupo, Baž- 
nyčios sinodo ir dvaro „kapellos“, vadinasi, arkikapeliono bei 
paties karaliaus. Vieni Bavarijos hercogai ilgai tevaldė savo 
hercogystės Bažnyčią ir patys šaukdavo josios sinodus. Tačiau 
su tuo kovojo ir visa Vokietijos Bažnyčia, ir karaliai. Žodžiu, 
Bažnyčios organizacija labiau jungė ir centralizavo Vokietiją, 
kaip nuolat feodalėję grafai. Nuo karaliaus valdininkijos Baž- 
nyčios organizacija skyrėsi ir tuo, kad lengviau galėjo realizuoti 
reikalingą sumą pinigų, o savo turtą vartojo ir bendriems kul- 

tūros reikalams. Apskritai imant, siekė ir vykdė Bažnyčia ben- 
drus kultūros tikslus, saugojo Europos kultūros tradiciją ir, tos 
kultūros ideologiją besaugodama, vis ūgdė šią ideologiją. Čia 
didžiausios reikšmės turėjo kultūrinė bei politinė Bruno vei- 
kla. Jis vadovavo vadinamajam „OttoniškajamRenesan- 
sui“ (visų pirma — kultūriniam Bažnyčios atgimimui) ir sydi- 
no vyskupiją su savo brolio valstybe. 

Brunui paskyrė Ottonas politiškai svarbų Kolno arkivy- 
skupo sostą. Kadangi Brunas, be to, dar buvo kancleris ir arki- 
kapelionas, aišku, kad turėjo jis didžiausios įtakos visai Ottono 
politikai. Lotharingijos hercogystę iki gyvos galvos (965 m.) 
valdydamas, vienas Brunas tepolitikavo su Prancūzija. Kitą svar- 
bią Vokietijos dieceziją, Main zo arkivyskupystę, gavo mergau- 
tinis — karalius nelabai težiūrėjo Bažnyčios kanonų — Ottono 
sūnus Vilhelmas. Triero arkivyskupu tapo Ottono gi- 
minaitis Heinrichas. Tai vėl buvo šeimos politikos princi- 
pas, tik nebe hercogystėse, bet Bažnyčioj vykdomas. 

Ottonas skyrė ir, prireikus, šalino vyskupus savo valia. Tie- 
sa, įšventindavo vyskupus Bažnyčia; bet karalius visur kišdavo 
savo kandidatus ir pats duodavo vyskupui žemes, kurios teoriš- 
kai priklausė Bažnyčiai. Į tas žemes Ottonas žiūrėjo, gali sakyt, 
kaip į valstybės žemes. Vyskupas tapo karaliaus vasalu - be- 
neficiarijum. Kaip ir Karolingai, Ottonas apdovanodavo savo 
vyskupus valstybės žemėmis ir imuniteto privilegijomis. Bet su 
imuniteto teisėmis (libertas ab introitu iudicum) 
Ottonas ėmė sydinti karaliaus banną (bann, bannum), 
vadinasi, aukščiausios jurisdikcijos teisę, arba — grafo valdžią. 
Tuo būdu, miestus bei grafystes grafų vietoj ėmė valdyti vys- 
kupai, žinoma, ne visur. Tuo ir skyrėsi Ottono sistema nuo ka- 
rolingiškosios, kur vyskupai tik bendradarbiavo su grafais. Di- 
džiosios arkivyskupystės, taip antai — K6lno, Triero bei Mainzo, 
ir daugelis vyskupysčių virto tikromis valstybėlėmis, Tos valsty- 
bėlės apkarpė herzogų valdomąsias teritorijas ir silpnino herco- 
gų valdžią karaliaus naudai. 

Žinoma, valstybė atitraukdavo vyskupus nuo bažnytinės 
veiklos, Tuo skundėsi pats Brunas, o Bremeno arkivyskupas iš- 
tisus septynerius metus nė nematė savo diecezijos. Antra vertus, 
vyskupai kiek begalėdami saugojo kiekvienas savo Bažnyčios 
teises, kas ne visuomet sutiko su valstybės interesais. Ottono 

sūnus Mainzo arkivyskupas priešinosi savo tėvui, norinčiam pa- 
daryti Magdeburgą Slavų metropolija. Juo labiau rūpėdavo 
vyskupui Bažnyčia, juo atspariau gindavosi jis nuo Bažnyčią 
valdančios valstybės. Tiesa, į dogmatiškuosius reikalus Ottonas 
nesikišo; bet jo politika ir Bažnyčios dorovei gana kenksminga 
buvo. Ilgainiui pačioj Bažnyčioj ėmė kilti Ottono politikos prie- 
šai. Jeigu Karolius Didysis galėjo teisinti savo politiką impera- 
toriaus valdomos Dievo karalystės idėja, tai Ottonas tokių ar- 
gumentų nebeturėjo. Neveltui kovojo su Karolingais popiežiai: 
įstrigo žmonėms mintis, kad reikia Bažnyčia atskirti nuo valsty- 
bės. Tiktai — kaipgi, perskyrus, vėl jos sutulpinti? — Ottonas 
tulpino jas valstybės tikslus tevykdydamas. 

Kol kas nepriklausomos Bažnyčios idėja neaiški ir silpna 
tebebuvo. Užtat visiems aiški buvo Bažnyčios vienovė; o die- 
cezijų ir valstybės sienų nesutapimas ugdė ir aštrino Ottono 
imperijalizmą. Kiekviena diecezija stengėsi atgauti senąsias, 
„naturaliąsias“ savo sienas. Visa Vokietijos, kaip ir kiekviena, 
Bažnyčia spręsdavo ir bendrus, sakysim, visuotinius klausimus; 
tad jautėsi ir visuotinė kiek esanti, 

Visa tai gražiai sutiko su bendromis Vokietijai vadovau- 
jančio sluoksnio ir paties Ottono tendencijomis. Tos tendencijos 
gaivino imperijos ideologiją. Jau 951 m. imperatoriaus karūną 
užsidėti mėginęs Ottonas galėjo dabar pasinaudoti objektyviais 
faktais. Norint Vokietijos karalystė sutvarkyti, reikėjo jam val- 
dyti jos Bažnyčia. Bet negalima buvo valdyti tos Bažnyčios, ne- 
valdant Romos kurijos; nes ne tik teoriškai, bet ir praktiškai 
Vokietijos Bažnyčia pripažino popiežiaus valdžią. Štai vienas 
pavyzdys. — Popiežiaus tepadedamas įsteigė pagaliau Ottonas 
Magdeburgo arkivyskupystę. 

Berengaro II vasalų ir paties popiežiaus Jono XII kviečia- 
mas, pasiryžo Ottonas 961 m. vėl žygiuoti Italijon, Didikų susi- 
rinkimas Wormso mieste sutiko su savo karalium ir pripažino 
jo įpėdiniu bei antruoju Vokietijos karalium jo ir Adelheidės 
sūnelį Ottoną II (Liudolfas numirė 957 m.). Karūnavęs vaiką ir 
pavedęs laikinai valdyti Vokietiją arkivyskupams Brunui bei Vil- 
helmui, Ottonas iškeliavo didele kariuomene vedinas. Berengaras 

nedrįso kariauti: užsidarė su ištikimaisiais vasalais tvirtovėlėse; 
Ottonas lengvai užėmė Paviją ir didelę Lombardijos dalį. Bet 
šįkart skubėjo keliauti jis į Romą, nes ir politikos atžvilgiu Ro- 
ma buvo Italijos centras, ir rūpėjo karaliui imperatoriaus karūna. 

Rodos, kad tą karūną žadėjęs buvo Ottonui ne pats Jonas. 
XII, bet Jono pasiuntiniai. Ar šiaip ar taip, popiežius su kara- 
lium derėjosi, reikalavo garantijų. Tiesa sakant, karalių pažadai 
popiežiams nebe naujiena buvo; todėl Ottonas mielai sutiko 
pasižadėti. Jo kariuomenei tebekovojant su Berengaru, atvyko 
jis, 962 m. sausio mėn. 31 d., prie Romos mūrų. Prieš įeidamas 
į miestą, prisiekė popiežiaus įgaliotiniams, kad norįs jis kuo- 
aukščiausiai iškelti Romos Bažnyčią ir popiežių, kad nemažin- 
siąs popiežiaus teisių bei žemių, priešingai — grąžinsiąs jam, 
kas neteisėtai atimta, ir padėsiąs Šv. Petro žemę ginti. Pačiame 
Romos mieste karalius be popiežiaus sutikimo neteisiąs žmonių 
ir nieko neįsakinėsiąs, kas popiežiui nemalonu būsią: in Ro- 
mam nullum placitum aut ordinationem ta- 
ciam de omnibus, guae ad te aut ad Roma- 
nos pertinent, sine tuo consulto. 

Po dviejų dienų, vasario mėn. 2 d., Ottonas ir Adelheidė iš- 
kilmingai, pagal senąjį ritualą, įvažiavo į Romą. Šv. Petro Ba- 
zilikoj popiežius juos patepė ir karūnavo. Romos didikai prisie- 
kė imperatoriui. Bet vokiečių metraštininkas Thietmaras 
rašo, kad liepė Ottonas savo ginklanešiui išsitraukti kardą ir lai- 
kyti jį ties jo, karaliaus, galva, kol baigs jis melstis prie Šv. 
Apaštalų grabo. Pats ginklanešys, pridūręs Ottonas, galėsiąs, 
kiek tik norėsiąs, pasimelsti vėliau. 

Kaip ir pirmųjų Karolingų laikais, surašyta buvo imperato- 
riaus sutartis su popiežium, vadinamoji Ottono Privilegi- 
ja, arba Ottonianum. Šitą dokumentą — graži oficiali jo 
kopija ir dabar tebėra Vatikano Archyve — pasirašė, be paties 
Ottono, Vokietijos ir Italijos vyskupai bei didikai. — Imperato- 
rius pripažino visas teritorialines kurijos pretenzijas, dovanojo: 
popiežiui naujų žemių ir žadėjo grąžinti atimtąsias. Popiežius 
turėjo gauti Spoleto bei Benevento dukatus, Neapolio bei Gaetos 
miestus, žinoma, ir visą Ravennos egzarchatą, kuris seniai jau 
buvo Italijos karalių užgrobtas. Popiežiaus teisės buvo pripažintos 
šiaurės Italijoj į pietus nuo linijos: Corsica—Luni—Ber- 
ceto — Parma — Reggio — Monselice — Vene- 
tija — Istrija (designatumcontinium, plg. $ 16). 

Ką tikrai manė Ottonas, tiek žemių popiežiui žadėdamas, — sun- 
ku dabar pasakyti; gal būt, nenorėdamas kvaršinti sau galvos, 
pasirašė, ką pabruko jam kurijos gudruoliai. Antra vertus, ir di- 
delė popiežiaus valstybė negalėjo būti jam pavojinga, nes tame 
pačiame dokumente atgaivino jis imperatoriaus teises, kurias 
824 m. nusakė savo Konstitucija Lotharas, net padidino 
jas. — Imperatorius, kaip ir jo įpėdiniai, tikrai tapo Romos suve- 
rėnu, kurio teises saugojo Romoj gyvenąs misas. Romėnai pri- 
siekdavo imperatoriui ir galėdavo apeliuoti jo teismui. Išrinktasis 
popiežium teipaja pirma turėjo prisiekti imperatoriui (arba jo mi- 
sams), o tik paskui galėjo būti įšventintas*). 

Visos tos teisės nedidesnės buvo už Lotharo bei Liudviko 
II teises; Alberikas net daugiau jų turėjo: pats skyrė popiežius. 
Bet Alberikas buvo romėnas, Ottonas — svetimšalis ir, romėnų 
nuomone, barbaras. Murmėjo romėnai matydami, kad užmirštą- 
sias imperatoriaus teises gaivina Ottonas. Deja, norėjo jis tas 
teises ne tik paskelbti, bet ir vykdyti; o pats savo pažadų nepil- 
dė. — Grįžo kariauti su Berengaru į Lombardiją ir, užėmęs 
Pentapolį, prisiekdino pentapoliečius ne popiežiui, bet sau. Nei 
Jonas XII, nei Romėnai nebeabejojo, kad steigėsi Ottonas Ita- 
lijos karalystę. 

Kaipgi galėjo Jonas apginti politinę, tad ir bažnytinę, Ro- 
mos nepriklausomybę? — Susitaikė jis su Adalbertu, Berengaro 
sūnum ir antruoju Italijos karalium. Tėvui kovojant su Ottonu, 
Adalbertas slapstėsi Korsikoj; ir čia kurstė saracėnus, kurie X 
amžiaus pradžioj apsigyveno Provencės pajūry (Fraxine- 
tum, Garde-Frainet) ir nuolat plėšė Lombardiją. Kaip ir 
popiežius, visur jieškojo Adalbertas sąjungininkų ir mažai tesido- 
mėjo jų tikėjimu. Atvykęs Romon, ėmė jis drauge su popiežium 
organizuoti koaliciją prieš Ottoną. Pats Jonas stengėsi įtraukti 
į tą koaliciją net graikus ir vengrus. Tačiau, kai Ottonas su ka- 
*) Et ut ille gui ad hoc sanctum et apostoli- 
cum regimen eligitur nemine consentiente conse- 
cratus fiat pontifex priusguam talem in presen- 
tia missorum nostrorum vel filii nostri seu uni- 
versae generalitatis faciat promissionem gualem 
domnus et venerandus spiritalis paternoster Leo 
sponte fecisse dinoscitur. Neaišku, ar Leonas III (kaip aš 
manau), ar Leonas IV čia minimas; tik jau ne Leonas VIII (963—965 
m.): laikyti cituotasis tekstas interpoliacija nėra reikalo, 

riuomene priėjo Romą, popiežius ir Adalbertas išvedė savuosius 
pulkus į Tivoli miestą. 
Išsigandę Romėnai — buvo, žinoma, iš jų ir imperatorininkų 
— atidarė Ottonui Romos vartus; davė jam įkaitų ir vėl prisie- 
kė ištikimi jam būsią. Pažadėjo net neberinkti popiežiaus be pa- 
ties Ottono arba jo sūnaus sutikimo*). Ottonas pasidarė popie- 
žių rinkėjas. Jų nebuvo rinkę nei Bizantijos imperatoriai, nei 
Karolingai: terinko vieni Theofilakto šeimos nariai, ypač Albe- 
rikas, bet — tiktai faktiškai, ne pagal teisę. Politinis Vokietijos 
valdovo tikslas buvo įvykdytas: jis valdė ir Romą, ir popiežių. 
Po penkių dienų (963 m. lapkričio mėn. 6 d.) sušaukė im- 
peratorius Šv. Petro Bazilikoj sinodą — Jonui XII teisti ir nau- 
jam popiežiui rinkti. Dalyvavo tame susirinkime Vokietijos bei 
Italijos, ypačiai Romos dukato pralotai ir Romos diduomenės 
atstovai; pirmininkavo pats imperatorius. Sinodo posėdžius pra- 
dėdamas, „gailėjosi“ imperatorius, kad nedalyvaująs juose ir po- 
piežius, vis dėlto liepė perskaityti kaltinamąjį aktą. Baisaus to 
akto būta. — Apakinęs popiežius savo krikšto tėvą; išromijęs ir 
nužudęs kardinolą; paleistuvavęs su tėvo konkubina ir su jos se- 
seria; Bažnyčios turtais, kryžiais bei indais apdovanojęs savo 
meilužes; velnio, Jupiterio ir Veneros vardu keikdavęs bei siek- 
davęs; melstis nesimeldęs, tik Bažnyčios turtus eikvojęs ir, kaip 
koks pasaulininkas, kariavęs. Ginkluotą popiežių, gal būt, ir 
pats Ottonas matė. Bet būti norėdamas objektyvus, prašė Otto- 
nas sinodo narių svarstyti tik gerai įrodytus faktus. Savo sielos 
išganymu prisiekė visi, kad Jonas yra pridaręs ne tik minėtų, 
bet ir daug baisesnių nusikaltimų. Todėl, sinodo prašomas pa- 
sikvietė imperatorius ir popiežių į sinodą; siekė, kad galįs po- 
piežius nieko nebijoti ir kad viskas būsią kanoniškai padaryta. 
Kanoniškiau atsakė popiežius. — „Jonas, vyskupas, Dievo 
vergų vergas, visiems vyskupams. Esam girdėję, kad jūs norite 
kitą popiežių išsirinkti. Jeigu taip darote, tai atskiriu jus nuo Die- 
*) Fidelitatem repromittunt, hoc addentes et 
firmiter iurantes nunguam se papam electuros aut 
ordinaturos praeter consensum et electionem 
domni imperatoris Ottonis caesaris augusti filii- 
gue ipsius regis Ottonis. Čia autorius, Kremonos vyskupas 
Liutprandas, aiškiai sako, kad imperatorius turėjęs teisės ne tik 
tvirtinti išrinktąjį, bet ir pats jį rinkti. Faktiškai Ottonas popiežius 
(kaip ir Vokietijos vyskupus) skyrė, arba „rinko“. 

vo Visagalio, kad negalėtumėt nei nieko įšventinti, nei mišių lai- 
kyti“. Tais žodžiais Jonas XII visus kaltinimus tuščiais pavertė, 
nes jis popiežius tebebuvo, o — kaip visi žinojo ir pripažino — 
summa sedes a nemine judicatur. Dalykas buvo 
keblus. Sinodas nutarė, kad popiežius turįs tokią pat valdžią, 
kokią Kristų išdavęs Judas turėjęs; ne vyskupus, bet pats save 
popiežius ekskomunikavęs. Tačiau tiktai po kelių savaičių (gruo- 
džio mėn. 4 d. ) pasiryžo sinodas veikti. Prašė imperatorių išvyti 
iš Romos Bažnyčios baisiąją bjaurybę ir Jono vietoj paskirti 
naują popiežių. Drauge su imperatorium išrinko sinodas popie- 
žium protoskriniarijų Leoną VIII (963 — 965 m.). 

Tačiau tūli romėnai tebebuvo savojo popiežiaus šalininkai; 
tik verčiami imperatoriaus tepripažino naująjį. Imperatoriui at- 
leidus didžiąją savo kariuomenės dalį, jie sukilo — pergreit, nes 
Ottonas ir su mažu savo karių būreliu nuveikė maištininkus: vėl 
teko jiems prisiekti, kad ištikimi bus imperatoriui ir Leonui. Ne- 
reikėjo tikėti ta priesaika Ottonui, bet — nežinia kodėl — pa- 
tikėjo ir iškeliavo iš Romos, palikęs savo popiežių, „kaip avinėlį 
tarp tikrų vilkų“. 

Ir štai — atidarė romėnai miesto vartus Jonui XII; Leonas 
vos paspruko: Negaišdamas žiauriai ėmė Jonas keršyti savo prie- 
šams, kapoti jiems rankas, nosis bei kitas kūno dalis ir stačiai 
žudyti. Pasigailėjo truputį imperatoriaus miso: išpėrė jam kailį 
ir tiek, manė, gal būt, susitarti su Ottonu. Sušaukė Jonas ir nau- 
ją sinodą, kuriame dalyvavo ir daug tik ką jį pasmerkusių vys- 
kupų. Šitas sinodas viešai paskelbė, kad popiežius niekeno ne- 
teisiamas esąs; ekskomunikavo Leoną ir kitus Jono priešus. Ka- 
dangi Ottonas neturėjo tuo metu kariuomenės Romai užpulti, Jo- 
nas ramiai sau popiežiavo iki pat mirties. Liutprandas pasako- 
ja, kad užklupusi Joną giltinė meilužės lovoj ir kad velnias kir- 
tęs jam per smilkinį. Naujesnis istorininkas Gregorovius 
mano, kad to velnio meilužės vyro būta. 

Šiaip ar taip, Romėnai Jono vietoj išsirinko diakoną Bene- 
diktą ir prašė Ottoną patvirtinti išrinktąjį, o imperatoriui griež- 
tai atsisakius, savo valia Benediktą įšventino. Mat, velionis ]0- 
nas, kad ir blogas popiežius buvo, atstovavo vis dėlto įtakingam 
Romėnų sluoksniui. Joną, kaip ir Benediktą, rėmė Romos miesto 
bei dukato diduomenė, iš kurios kilo jau galinga Krescentijų*) 


*) Crescentius, kaip ir popiežius Jonas XIII (965—972 
m.), buvo Theodoros Jaunės sūnus. 

šeima.  Jono-Benedikto kova su Ottonu-Leonu buvo ir Romos 
diduomenės kova su Romos kunigija. Ir Romos diduomenė gynė 
čia popiežiaus valstybę, gal, geriau, kaip Romos kunigai. Ottonas 
ne tiek pašalino blogą popiežių, kiek panaikino Alberiko politikos 
tradiciją. 

Apgulęs Romą, Ottonas badu privertė Romėnus pasiduoti 
(964 m.) ; tučtuojaus surinko ir naują sinodą antipopiežiui teisti. 
Laterano Bazilikoj susirinko kardinolai bei vyskupai, susirinko 
ir „Romėnų tauta“. Savo rinkėjų lydimas įvestas buvo Benedik+ 
tas, popiežiaus rūbais apvilktas. Kaltintojas, kardinolas diakonas, 
paklausė jį, kokia teise remdamasis vilkįs jis tais rūbais. Argi jis, 
kaip ir kiti romėnai, neprisiekęs imperatoriui nei rinkti, nei 
šventinti popiežių be Ottono ir jo sūnaus valios? Verkdamas 
maldavęs Benediktas pasigailėti, jeigu jis tikrai nusidėjęs. Pagai- 
lo jo imperatorius ir, pats raudodamas, prašė, kad leistų Bene- 
diktui gintis ir kad gailestingai su juo elgtųs, jeigu negalėsiąs jis 
apsiginti. Puolė tada Benediktas imperatoriui ir popiežiui po ko- 
jų: — tikrai nusidėjęs jis ir popiežiaus sosto grobikas esąs; pats 
atidavė tikrąjam popiežiui savo palliumą ir lazdą. Leonas sulau- 
žė lazdą ir, liepęs jam klūpoti, išvilko jį iš kunigo rūbų; paliko 
tik diakonu, nes imperatoriaus prašymo pabojęs. Benediktas 
buvo ištremtas į Vokietiją. 

Nebloga priemonė maištininkams suvaldyti! Teko Ottonui 
ir daugiau ja pasinaudoti. — Leonas VIII ramiai numirė, ir 965 
m. Romėnai nebedrįso patys rinktis popiežiaus, kol Saksonijon 
grįžęs Ottonas paskyrė savo kandidatą — Theodoros Jaunės sū- 
nų Joną XIII (965 — 972 m.). Kad ir buvo jis Narni vysku- 
pas, vadinasi, kanoniškai negalėjo būti renkamas, Romėnai vie- 
nu balsu išsirinko, tiesa — imperatoriaus įgaliotinių prižiūrimi. 
Imperatorius rinko Theofilakto šeimos atstovą, bet, imperatori- 
ninku tapęs, Jonas susivaidijo su Romos diduomene. Romos pre- 
fekto Petro ir kampaniško grafo Rotfrido vadovaujami, 
didikai sukilo; nuvertė Joną, įmetė jį į Sant Angelo kalėji- 
mą, o paskum išvijo iš Romos. Naujojo popiežiaus vis dėlto ne- 
rinko: Ottono bijojo. Ottonui vėl perėjus Alpes, įsidrąsino Jono 
šalininkai. Jo brolio Krescentijaus sūnus nužudė grafą 
Rotfridą; ir pats Jonas, kariuomenės lydimas, grįžo Romon. Kaip 
reikia sutiko romėnai savo popiežių (966 m.), kuris „atleido“ 
jiems už maištą (vadinasi, susitarė su didikais). Bet visą pa- 

saulį kadaise valdžiusi Roma pati buvo barbarų Saksonų paver- 
gta. Jų kariuomenė užėmė Romą, jų imperatorius gailėtis Romėnų 
nebenorėjo. — Dvyliką milicijos vadų pakorė, daug sukilėlių di- 
dikų ištrėmė į Vokietiją, prefektą Petrą atidavė popiežiaus va- 
liai. Gerokai pasityčiojo iš savo priešo Jonas: liepė nukirpti jam 
barzdą, pakabinti už plaukų ant vadinamojo Caballus Con- 
stantini (Marko Aurelijaus statulos, kuri dabar stovi Kapi- 
toliume) ties Lateranu, o paskum — pasodinti ant asilo, nusi- 
tverti jam už uodegos ir taip sėdintį vedžioti po miestą. Pagaliau 
ir Petras buvo į Vokietiją ištremtas. 

Karštai padėkojo imperatorius šv. Petrui už savo laimėjimą. 
Visai numalšino jis atkakliuosius Romėnus, ir 967 m., drauge su 
Jonu XIII, šventė Velykas Ravennoj. Čia grąžino pagaliau Romos 
Bažnyčiai žemes šiaurės Italijoj, pirmiausia — Ravennos egzar- 
chatą, bet, žinoma, tik teoriškai. "Tais pačiais metais, Kalėdų 
metu, Šv. Petro Bazilikoj popiežius karūnavo imperatorium Ot- 
tono sūnelį Ottoną II. Jonui numirus, paskyrė Ottonas Didy- 
sis popiežium Benediktą VI (973 — 974 m.); skirti nesku- 
bėjo: keturis mėnesius Bažnyčia buvo visai be popiežiaus. 

Italijoj karaliaudamas, Ottonas Didysis, žinia, kad persiėmė 
itališkų savo pirmtakūnų tradicijas. O tie valdovai iš senų seno- 
vės stengėsi pavergti visą pasaulį, mažų mažiausia — apginti savo 
karalystę nuo Arabų ir Bizantijiečių. Ottono laikais didelis A b- 
basidų chalifatas tebereiškė religinę - kultūrinę muslimų 
vienovę, bet faktiškai chalifas nebevaldė, nė nebejungė savaran- 
kiškų emirų, kurie viešpatavo kas savo provincijoj. Tie emirai 
mažiau parėjo nuo Bagdado chalifo ir nuo politinę chalifo valdžią 
užgrobusio vyriausiojo emiro (Emir - al - Omra), nekaip 
hercogai nuo Ottono. Afrikoj įsteigė naują chalifatą Fatimi- 
dai; užkariavę Tunisą bei Siciliją, ruošėsi jie užpulti Kalabri- 
ją. Bet jiems priešinosi, su jais kovojo ir Bizantijiečiai, ir trečio- 
jo, Ispanijos chalifato valdovai — Omajadai. Omajadas 
Abd-el-Rhamanas susidėjo su Bizantija; linkęs buvo 
sąjungininkauti ir su Ottonu. 

Didžiausią pietų Italijos dalį (Apuliją, Kalabriją ir Lukani- 
jos dalį) valdė Bizantija. Pajūrio miestai - valstybės formaliai 

pripažino Bizantijiečių suverenitetą (kaip ir Venecija); į Bene- 
ventą ir Kapują, kuriuos sujungė pagaliau viena dinastija, Bi- 
zantijiečiai žiūrėjo kaip į savo vasalus, bet tie vasalai, prireikus, 
ir nepriklausomi tapdavo. Bizantišką pietų Italiją sutvarkė gar- 
susis karvedys Nikiforas Foka. Jo įpėdiniai daug ką pra- 
laimėjo, bet, imperatorium tapęs (963 m.), Foka sustiprino savo 
imperiją ir visai nenorėjo nusileisti Ottonui. Manė su juo susitai- 
kyti, bet vakarų barbarus graikai niedėjo. Nenorėjo lyginti bar- 
bariško imperatoriaus su savo basiliejum ir laikė Ottoną uzurpa- 
torium, užgrobusiu tikrajai imperijai, vadinasi, Bizantijai, pri- 
klausančią Italiją. 

Karolius Didysis nusileido Graikams — atsisakė užkariauti 
pietų Italiją, nes rūpėjo jam, kad Graikai pripažintų jo titulą. Iš 
visų Karolingų vienas Liudvikas II rimtai tesistengė praplėsti 
Italijos karalystę iki natūralių jos ribų. Bet nepasisekė Liudvi- 
kui nei su Graikais susikalbėti, nei kitaip įspūdingo savo sumany- 
mo įvykdyti. Kaip ir Karolius, norėjo Ottonas su Bizantija su- 
sitarti. Tačiau negalėjo jis, žinoma, pripažinti visų jos pretenzi- 
jų; nesutiko, kad laikytų jį Bizantija netikruoju, antrosios rū- 
šies imperatorium. Ar šiaip, ar taip, bet reikėjo jam su Bizan- 
tija kovoti, tiksliau sakant — tęsti toliau ta kova, kurią nuo se- 
niai tebetesė ir popiežiai, ir kiti pietų Italijos valdovėliai, 

Kai kovojo Ottonas su Jonu XII, padėjo jam, imperatoriui, 
senasis Jono priešas Pandulfas Geležies Galva, Kapu- 
jos valdovas. Tas Pandulfas tapo Ottono vasalu; užtai gavo iš 
jo Spoleto ir Kamerino markas, tad rados galingiausias pietų 
Italijos valdovas. Netrukus pripažino Ottoną savo siuzerėnu ir 
Pandulfo brolis, Benevento dukas Landulfas. Tuo metu 
Pandulfas ir Landulfas vedė mažą karą su Bizantijiečiais, kurie 
nenustojo betgi laikę jų savo vasalais. Taigi, nusiuntęs pas Ot- 
toną 963 m. savo įgaliotinius, Nikiforas dabar nebenorėjo dau- 
giau tartis su juo ir sušauktą prieš Bagdado chalifatą kariuomenę 
ėmė koncentruoti Makedonijoj. Čia ir aplankė Nikiforą Ottono 
pasiuntinys. Ottonas siūlė sąjungą ir piršo savo sūnų mirusio 
basiliejaus dukteriai; žadėjo nepereiti Bizantijos sienos. Deja, Bi- 
zantijiečių nuomone, jis buvo jau perėjęs tą sieną, nes prisijun- 
gė Beneventą ir Kapują. 

„Dievo valia“, rašė imperatorius į Vokietiją, „esam sveiki ir 
viskas mums sekasi. Netrukus aplankys mus Konstantinopolio 

karaliaus pasiuntiniai, garbingi žmonės. Jie, kaip žinome, kiek 
galėdami prašys taikytis. Kaip ten bebūtų, nieku gyvu nedrįs 
jie versti mūsų kariauti. Įei mes nesusitarsime, reikės Graikams 
atiduoti mums Apulijos ir Kalabrijos provincijos, kurias iki šiol 
tebeturi“. Perdaug optimistiškai žiūrėjo Ottonas į Bizantiją. Iš 
derybų bei piršlybių kol kas nieko neišėjo, ir teko jam kariauti. 
Tačiau — Ottono pulkai neblogai kovėsi, bet sistemiškai kariau- 
ti su gerai išlavinta Bizantijiečių kariuomene ir bizantiškų tvir- 
tovių pulti nemokėjo, Ir ką gi galėjo padaryti Ottonas su pajū- 
rio miestais — su Neapoliu, Amalfi, Bari ir kitais — laivyno ne- 
turėdamas? Tad pasišvaistė kiek Apulijoj, mėgino — graikus net 
juokas ėmė — užkariauti Bari miestą, baisiai apiplėšė visą 
kraštą ir, nieko nepešęs, grįžo; vėl ėmė derėtis (968 m.). Bet nei 
Nikiforas norėjo taikytis, nei Ottono pasiuntinys Liutpran- 
das Kremonietis geras diplomatas buvo: tik erzino grai- 
kus savo akiplėšiškumu ir jukdė juos provinciališkais savo įpro- 
čiais. Užtai ir atkeršijo jis graikams: aprašydamas kando Kon- 
stantinopolio dvarą (Relatio de legatione Con- 
stantinopolitana). Už basiliejaus dukterį reikalavo Bi- 
zantijiečiai Ravennos ir Romos. 

Dabar nebe Ottonas, bet patys Bizantijiečiai pradėjo ka- 
riauti; sumušė ir paėmė nelaisvėn didžiausią Ottono padėjėją 
Pandulfą. Tiesa, ir Ottono kariuomenė sumušė bizantiškąją ties 
Ascolo (Askolo, Asculum). Bet ne šita pergalė padėjo Ot- 
tonui, o tai, kad Jonas Cimischijus nuvertė Nikiforą 
Foką ir buvo paskelbtas imperatorium (969 m.). Jam riesta ra- 
dos, nes tuo metu ėmė pulti Bizantiją ir Sirijos Arabai, ir didy- 
sis Rusų kunigaikštis Sviatoslavas. Todėl, paleidęs Pan- 
dulfą, nusiuntė jį Cimischijus tartis su Ottonu; sutiko pripažinti 
imperatorišką Vakarų valdovo titulą ir išleisti už Ottono II Bi- 
zantijos imperatoraitę, basiliejaus Romano II dukterį Theofa- 
niją (Theofano). 

To Apuliją tebeplėšiančiam Ottonui ir tereikėjo: 972 m. ba- 
landžio mėn. 19 d. popiežius Jonas XIII sutuokė 16 metų jauni- 
kaitį su nedaug kuo jaunesne Theofanija. Ottonas pripažino Grai- 
kų valdžią pietų Italijoj, kur jie tebevaldė dvi savo provincijas 
(themus) ir Salerno; Amallfi ir Neapolis tebebuvo jų vasalai. Ka- 
puja - Beneventas tapo dabar Vakarų imperijos pasieniu. Tai 
buvo, apskritai imant, Karoliaus Didžiojo imperijos siena. Tik 

įvykdė Ottonas ir Karoliaus Didžiojo projektą: susigiminiavo su 
Romėjų imperatoriais, kas sankcionavo, gali sakyt, legalizavo 
Vakarų imperiją. 

Toji imperija ir panašėjo į Karoliaus Didižojo — ir ne. Be 
abejo, Ottonas buvo galingiausias Europos valdovas, betgi ne 
vienintelis, ne tikrasis imperatorius. Nebekalbant apie Angliją, 
kur Alfredo Didžiojo įpėdiniai patys ėmė vadintis basiliejais, 
Prancūzija ir formaliai buvo nepriklausoma karalystė. Tiesa, 
paskutinieji Karolingai Liudvikas iš Anapus Jūros 
ir Lotharas tik Ottono globojami galėjo karaliauti ir su- 
valdyti kiek savo vasalus, ypač Hugoną Kapetą; tačiau formaliai 
jie Ottono nepriklausė. Antra vertus, Prancūzijai greit feodalė- 
jant, maža tereiškė, kad Ottonas ir Brunas valdingai kišosi į 
karaliaus ginčą su Hugonu. Esam jau matę, kaip Lotharas, Otto- 
nui numirus, pasistengė atimti iš Vokietijos Lotharingiją ir po 
Ottono II mirties vėl į ją įsibrovė. Su Vokiečių pagelba įsikara- 
liavęs, Hugonas Kapetas dar savarankiškiau elgėsi; siū- 
lė susitaikyti pačiam Bizantijos imperatoriui, nes nebedrįsiąs ta- 
da Vokietis pulti nei Galijos, nei Romėjų imperijos sienos. 

Tikrai valdė Ottonas Didysis tiktai Vokietiją ir Italiją. Bet 
vokiški Ottono politikos principai ne visai sutiko su ne mažiau 
už Prancūziją sufeodalėjusia Italija. Italijoj vokiečių imperato- 
rius turėjo kovoti ne tik su popiežių Roma, kuri neilgam tepa- 
sisekė jam pavergti, bet ir su galingais dinastais — su senaisiais 
markgrafais ir valdovais, kurie patys ėmė vadinti save markgra- 
fais. Be to, ekonomiškai Italija pralenkė kitus Europos kraštus; 
prisitaikinti prie ekonominio Italijos gyvenimo ekonomiškai pri- 
mityvios Vokietijos valdovams sunku rados. Itališkai tvarkyti 
Italijos jie nemokėjo; o kiek patys suitalėdavo, tiek nebesupras- 
davo Vokietijos politikos uždavinių, tiek nutautėdavo. Bet kaip 
tik tautiškoji politika stiprino Vokiečių karaliaus valdžią. 

Karolingiškai politikavo Ottonai, vadinasi, valdovo, ypač 
imperatoriaus uždaviniu laikė kuodaugiausia žemių bei titulų 
įsigyti. Rūpinosi, sakysim, užsienių politika; ir juo labiau plito 
imperija, juo labiau atsydavo imperatorius ne tik nuo vidujų 
Vokietijos problemų, bet ir nuo nacionaliosios jos politikos. Ot- 
tonas pavergė Italiją bei Romą ir todėl, kad rūpėjo jam, valdant 
Bažnyčia, sustiprinti savo valdžia Vokietijoj. Bet kariaudamas 
Italijoj, dar labiau — internacionalią milžiniškos imperijos po- 

litiką pradėdamas, eikvojo jis Vokietijos jėgas Vokietijos nenau- 
dai. Ši ottoniškos imperijos antinomija vaizdavo karolingiškąją. 
Tačiau, viena, ottoniškąją daugiau, kaip karolingiškąją, moty- 
vavo praktiški Vokiečių valdovo interesai; antra, Ottonas su- 
jungė ne visą Europą, bet — tiktai labiausiai suromėjusį kraštą, 
Italiją, su tautiškiausia ir primityviausia Vokietija; trečia, ta 
Vokietija ėmė jau savotiškai, tautiškai formuotis, ir todėl tau- 
tiškam jos augimui universalistiška Ottonų politika daug pavojin- 
gesnė buvo, kaip Karolingų imperijai. 

Pats Ottonas Didysis nacionalių Vokietijos tikslų dar ne- 
niekino. — Įsteigė 968 m. Magdeburgo arkivyskupystę, Slavų 
metropoliją; 973 m. susitarė su naujuoju Čechų hercogu Bo- 
Ieslavu II (972 — 992 m.) įsteigti Mainzo arkivyskupo pri- 
klausančią Prahos dieceziją; plėtė savo misijonierišką ir kultū- 
rišką darbą Vengrijoj, Danijoj ir Lenkijoj: pirmie- 
ji Poznanės vyskupai (Ottonui jau numirus) buvo saksonai. 
Bet. .. 936—-973 m., vadinasi, per 25 metus, tik kelius mėnesius 
(951. IX — 952. II.), tebuvo Ottonas Italijoj, o itališką savo 
politiką pradėjęs, per 12 metų (961 — 973 m.) — 10 (961 
— 965 ir 966 — 972). Aišku, kad nuo 961 m. Vokietiją valdė ne 
tiek jis pats, kiek jo padėjėjai, Brunas ir Mainzo arkivyskupas 
Vilhelmas, kurie turėjo daugiau remtis hercogais ir daugiau 
jiems nusileisti, kaip pats Ottonas. Jeigu pirma Ottonas jungė 
Vokietiją steigdamas bei stiprindamas centralinę valdžią, tai da- 
bar ši valdžia ėmė virsti, sakysim, federatyvine. Ir ne tiek im- 
peratoriui, kiek hercogystėms teko dabar spręsti nacionaliosios 
Vokiečių problemos. Brunas valdė Lotharingiją ir gynė ją nuo 
Prancūzų. Hermano Billingo valdoma Saksonija ir Ba- 
varija kolonizavo Slavus. Ottonas imperatorius nenoromis pats 
griovė tai, ką buvo sukūręs Ottonas karalius. 

Karaliaus valdžiai stiprinti daug svėrė tai, kad gyveno jis 
savo karalystėj, važinėdavo po ją ir savo vasalus privilegijomis 
bei visokiomis dovanomis patepdavo. Nemažiau reiškė ir tai, 
koks buvo pats karalius. Žinoma, kad Ottonui II (973 — 983 
m.), septyniolikos metų berniokui, sunku buvo suvaldyti Vo- 
kietija. Jis paveldėjo iš tėvo nesutvardomą temperamentą, ir 

valios bei atsparumo jam netrūko; bet, deja, apšviestas buvo, mė- 
go net mokslininkų disputuose dalyvauti, kad ir vadino jį italai 
asilu. Jis, graikų princesės vyras, užsidegė imperijos idealais. 

Ottonui I numirus, imperatoriaus valdžiai visai paklusnios 
buvo Frankonijos ir Saksonijos hercogystės. Saksonijos dalis 
tiesiog nuo imperatoriaus parėjo, ir Švabijos hercogystę valdė 
ištikimas dinastijos šalininkas senas Burchardas II. Aukštu- 
tinė Lotharingija, kaip ir visuomet, svyravo, nesižinojo kur link- 
ti — į Vokietiją ar į Prancūziją. Žemutinė Lotharingija savo her- 
cogo neturėjo: tik 977 m. tapo jos hercogu ir Ottono II vasalu 
karolingas Karolius, Prancūzijos karaliaus Lotharo brolis. 
Lotharingijai visuomet grėsė Prancūzų puolimas. Bavarija pati 
buvo pavojinga. Šią didžiausią Vokietijos hercogystę valdė Hein- 
richo Peštuko vardu jo motina Judita, kurios duktė buvo 
ištekėjusi už Švabijos hercogo Burchardo. Abi moters tikėjosi 
sujungsiančios, Burchardui numirus, Bavariją ir Švabiją. 

Bet 973 m. Ottonas II atidavė Švabiją savo brolėnui ir bi- 
čiuliui Ottonui, Liudolfo sūnui; be to, bavariškos Rytų Mar- 
kos (Austrijos) markgrafu paskirtas (976 m.) Babenber- 
gas Liutpoldas. Negalėjo to pakęsti Judita: drauge su sū- 
numi sukilo. Ottonas juos nuveikė ir, apkarpęs Bavariją (bava- 
rišką Nordgau padarė markgrafystę, o Karintiją bei 
Friulą — nauja, šeštąja hercogyste), atidavė ją brolėnui. Bet 
karas su Heinrichu užtruko iki 978 m. Heinrichui padėdinėjo ir 
Čechijos hercogas Boleslavas II, ir naujas Karintijos her- 
cogas. Dar ilgesnis buvo karas su įsibrovusiu į Lotharingiją 
(978 m.) Lotharu — iki 980 m. Be to, teko Ottonui II kovoti su 
Danais ir Lenkais (979 m.). 

Negali sakyti, kad, priešus nuveikęs, Ottonas gerai ir ilgam 
sutvarkė Vokietiją. Tuoj skubėjo jis į Italiją. Norint ji valdyti, 
taip pat reikėjo, kad valdovas ilgam jos neapleistų. Be to, ir Ro- 
moj Krescentijus nuvertė Benediktą VI ir išrinko romė- 
niškesnį popiežių — Bonifacijų VII (974 m.). Tiesa, im- 
peratoriaus misui pasisekė pakeisti jis tikruoju, vadinasi, Vokie- 
čiams paklusniuų, — Benediktu VII (974 — 983 m.). 

Ottonas iškeliavo į Italiją (980 m.) norėdamas jos „tvarką 
apsaugoti“; gal būt, nė nemanė kariauti. Bet Romoj imperato- 
riui kitaip užėjo ant seilės. — Sicilijos (Palermo) emiras Abu !- 
Kasimas nuo 976 m. puolė Kalabriją, o vėl susilpnėjusi Bi- 

zantija nebegalėjo gintis; jos valdininkų spaudžiami gyventojai 
murmėjo, bruzdėjo. Romą ir Italiją nuo saracėnų apginti tegalė- 
jo, rodos, vienas imperatorius. Bet, norint sėkmingai su jais ko- 
voti, reikėjo žygiuoti į pietų Italiją, vadinasi, į Bizantijos žemę. 
Aišku, kad ir Bizantijiečiai laikė tokį žygį karu su savo imperi- 
ja, ir pats Ottonas nenorėjo kautis su saracėnais dėl Bizantijos. 
Tiesa, Bizantija buvo natūralus jo sąjungininkas prieš stabmel- 
džius; bet turėjo ji bijoti Ottono planų. O jis gerai žinojo, kad 
šiuo metu Bizantija kariauti su juo negali. Galimas daiktas, kad 
jo pagelbos šaukėsi ir patys Italijos gyventojai, nes Bizantijos 
valdininkai čiulpė juos, kaip erkės, bet negynė. Šiaip ar taip, 
Ottonas atgaivino Liudviko II programą. Neilgam susitaikiusios 
imperijos vėl susikramtė. 

Ottonas, 982 m. prasidėjus, įsibrovė į Bizantijiečių žemę. 
Tarento ir kitų bizantiškų miestų užgrobti nevaliojo, bet netoli 
nuo Rossano miesto, ties Capo di Colonne, siaurame 
slėnyje tarp kalnų ir jūros susidūrė su Abul-Kasimo pulkais. 
Kautynės buvo baisios. Pirma šarvuoti Ottono raiteliai pralau- 
žė saracėnų frontą ir apspito emiro palapinę ir vėliavą. Emirą 
sukapojo pats Ottonas. Bet stojo į kovą lig tol buvę pasislėpę 
muslimų būriai; dėl nužudytojo emiro įsiutę, vėl ėmė rinktis, 
šaudyti bei pulti vokiečius tik ką sumuštieji. Apspito stabmel- 
džiai krikščionis ir nugrūdo juos į jūrą. „Kardo pakirsta nusvi- 
ro purpurinė tėvynės gėlelė, auksinės Germanijos grožis, visų 
brangiausias augustui cezariui“. — Stratus ferro ceci- 
dit flos patriae purpureus, decor flavaec 

Germaniae, plurimum dilectus augusto cae- 
sari. Daugumas garsių karvedžių ten galvą padėjo; daugelis 
karių jūroj paskendo. Smarkiai kovodamas prasiskyrė sau kelią 
imperatoriaus brolėnas Ottonas; pats imperatorius stebuklingai 
paspruko. 

Muslimų pergalė buvo universalistiškos Ottono politikos 
galas. Ne tik neišvijo jis saracėnų, bet ir Italijoj viskas blogyn 
ėjo. Pandulfo valstybė subyrėjo; Milano mieste „tauta“ sukilo 
prieš savo arkivyskupą. Ottonas sušaukė reichstagą — Italijos 
ir Vokietijos diduomenę — Veronos mieste (983 m.). Visi pri- 
pažino imperatoriaus įpėdiniu jo sūnelį Ottoną, trejų metų vai- 
ką, bet kariauti su Bizantija ir saracėnais, rodos, nebenorėjo. 
Gal būt, bendrą nuomonę reiškė Cluni vienuolyno abatas 

Majolas, atkalbinėdamas imperatorių grįžti Romon, kur jo 
mirtis laukianti. Be reikalo neklausė šventojo Ottonas. — Iš 
jo karo su bizantiškąją Venecija nieko neišėjo, o Romon atvykęs 
suspėjo išrinkti naują popiežių Joną XIV (983—984 m.) ir 
numirė 28-us metus tebeidamas. 

Ottonui II numirus, vėl ėmė irti imperija. Kadangi Otto- 
nas III visai mažas tebebuvo, jo motina Theofanija tapo 
imperijos regente. Bet, jai Romoj tebesant, pasiskelbė regentu 
Heinrichas Peštukas, artimesnis Ottono III giminai- 
tis. Palenkė jis savo pusėn daug vyskupų, maniusių, kad reika- 
lingas imperijai stiprus valdovas, o ne svetimšalė moteriškė. 
Kėlno arkivyskupas atidavė regentui uzurpatoriui tik ką apvai- 
nikuotą Aachene vaiką. Bet kiti vyskupai tvirtai palaikė Theo- 
' faniją; ypačiai gynė ją Reimso arkivyskupas Adalberonas 
ir jo draugas bei patarėjas Gerbertas. Jie buvo imperijos 
bei dinastijos šalininkai ir priešinosi norinčiam Lotharingiją už- 
kariauti Prancūzijos karaliui Lotharui. O Heinrichas ža- 
dėjo atiduoti Lotharingiją Lotharui, jeigu tas pripažins jį re- 
gentu ir atsisakys nuo savo paties kandidatūros (nes ir Lotharas 
norėjo „globoti“ Ottoną III: jo dėdė buvo). Lotharingiją Adal!- 
beronas ir Gerbertas išgelbėjo palaikydami Prancūzijos sosto 
trokštantį Kapetą; bet dar labiau reikėjo bijoti Heinricho, 
kurio tikrasis sumanymas pamažu aiškėjo. Jis neberėmė Lotha- 
ro, bet, atsidūręs Saksonijoj, pasiskelbė norįs būti karalium 
Ottono III vietoj (984 m.). Tačiau vaiką užstojo Saksonų di- 
duomenė, o pietų Vokietijoj — Švabijos ir Bavarijos hercogai; 
be to, ottononininkams vadovavo gudrusis imperijos arkikanc- 
leris Mainzo arkivyskupas Willigis (975—1011 m.). 
Heinricho sąjungininkas, Čechijos hercogas Boleslavas II 
nedaug tepadėjo pretendentui; ir 984 m. reichstagas pripažino 
regente Theofaniją. Heinrichas Peštukas nurimo gavęs pagaliau 
Bavarijos hercogystę. 

Kad ir valdinga bei sumaninga moteriškė buvo Theofanija, 
nei ji, nei, jai numirus (991 m.), senoji Ottono III bobutė 
Adelheidė (991—995 m.) negalėjo, žinoma, pavaduoti im- 
peratoriaus. Pradžioje didžiausios įtakos visam valdymui turėjo 
arkivyskupas Willigis, vėliau susiformavo regentės taryba, 


— 294 — 


kur be arkikanclerio dalyvaudavo Magdeburgo arkivyskupas ir 
Saksonijos, Bavarijos bei Švabijos hercogai, Meisseno (Thirin- 
gijos) markgrafas ir Ouedlinburgo vienuolyno abatė Ottono Di- 
džiojo duktė. Aišku, kad šita Vokietijos kunigaikščių taryba ne- 
padėjo senajai imperatorienei kovoti su hercogais. Nugurdo ir 
politinė imperijos galia. 

Čechų hercogas Boleslavas II, esam jau matę, ne- 
kartą brovėsi į Vokietiją. Paelbio slavai sukilo, sudegino 
Hamburgo miestą, apiplėšė Brandenburgo dieceziją ir kai kur 
atgaivino stabmeldišką savo kultą. Misijonieriškasis ir kultūriš- 
kasis Ottonų darbas vos niekais nenuėjo. Vargais negalais ap- 
gynė Vokiečiai Elbės upę. Tuo metu Saksoniją bei Frisiją vėl 
ėmė pulti žiaurieji normanai, vadinamieji askimanai 
(norvegų žodis ask reiškia vikingo laivą). Jie užkariavo di- 
džiąją Anglosaksų karalystės dalį ir ėmė nuo Anglosaksų duoklę. 
Vienas normanų vadas, Švedijos karalius Erikas, prisijun- 
gęs Norvegiją, pavergė ir Daniją. Ir čia laimėjo stabmeldystė. 
Tik Erikui numirus, grįžo į tėvynę krikščioniškasis Danijos ka- 
ralius, ir Vokietija atkuto. Bet, patys kovoję su normanais, 
Frisai atskilo nuo Vokiečių; ėmė kurti savą Olandijos 
valstybę. 

Nebegalima buvo nė manyti apie Italijos reikalus, kurią 
valdė Adelheidė. Ji rėmėsi Toskanos markgrafu. Bet Romoj, 
Theofanijai grįžus į Vokietiją, vadovaują diduomenei Kres- 
centijus ir „nacionalus“ 973-ųjų metų popiežius Boni- 
facijus VII nuvertė Joną XIV (984 m.). Krescentijus 
numirė; prieš mirtį tapo net vienuoliu, 


Ut tandem scelerum veniam mereatur habere, 


kaip sako jo epitafija. Bet Krescentijokas pasiskelbė patri- 
cius Romanorum ir valdė Romą bei popiežių, kaip kadai 
jo sentėvis Theofilaktas. Romą 989 m. aplankiusi Theofanija 
pasitenkino tuo, kad jis formaliai pripažino jos valdžią; nepaša- 
lino imperatorienė ir naujo, patricijaus paskirtojo, popiežiaus 
Jono XV (985—996 m.), kuris savo šeimynėle tesirūpino. Be- 
pigu buvo tokiam popiežiui begėdiškai naudotis Bažnyčios autori- 
tetu prancūziškos Vokiečių politikos tikslams, kai užtat impera- 
torienė į pačios Romos reikalus nesikišo. 

Prancūzijos vyskupai ir Hugonas Kapetas (991 
m. — sinodas St. Basle vienuolyne, ties Reimsu) pasmerkė 

Reimso arkivyskupą Arnulfą. Kad ir paties Hugono pas- 
kirtas arkivyskupu, Arnulfas stengėsi nuversti tą patį Hugoną ir 
įkelti Prancūzijos sostan Lotharingijietį Karolių. Kadangi Ka- 
rolių palaikė imperatorienė Theofanija, Jonas XV nesutiko pa- 
dėti Hugonui, vadinasi, nesutiko pašalinti intrigininko bei išda- 
viko Arnulfo ir atiduoti Reimso arkivyskupo katedros kitam in- 
trigininkui, tik Hugono šalininkui — Gerbertui. O kai pa- 
darė tai minėtasis sinodas, — popiežius, ilgai patylėjęs, atsisakė 
pagaliau patvirtinti sinodo nutarimus. Tuo būdu susikivirčijo 
popiežius ir su karalium, kuris draudė net savo vyskupams da- 
lyvauti popiežiui palankiuose sinoduose, ir su savo karalių re- 
miančia Prancūzijos vyskupija. Grynai politinis klausimas virto 
bažnytiniu: tuo, kokias teises Bažnyčioj turi ir kaip santykiauja 
tarpusavy popiežius, vyskupai bei karalius.  Kanoniškoji teisė, 
kaip formulavo ją visiems žinomas Pseudo-Izidoriaus rinkinys, 
aiškiai nusakė, kad vienas popiežius tevaldo Bažnyčią, o kurija 
Nikalojaus I politikos neužmiršo. Bet dar aiškiau buvo, kad 
pornokratijos laikais prarado popiežiai visą savo autoritetą ir 
kad nebeatgydė to autoriteto imperatoriai, savavališkai popiežius 
rinkdami bei šalindami.  Nepadarė kurijos doros Ottonai, tik 
pavergė ją vokiškos savo politikos tikslams. Ką gi čia begalėjo 
reikšti ir tikrieji kanonai? 

St. Basle sinodo vyskupai pasmerkė Arnulfą ir išrinko 
Gerbertą, nes — darydavę tai kiti sinodai popiežiams nepriešta- 
raujant, o — Jonui XV nieko nenorint karaliui sakyti — negali- 
ma esą kitaip išsinarplioti iš tų pinklių. Vyskupai žiūrėjo Pseu- 
do-Izidoriaus Dekretalijų. Tačiau kai kurie argumentavo ir po- 
piežiaus jurisdikciją neigiančių Afrikos sinodų kanonais. Sako- 
ma buvo, kad Romoj sprendžiąs reikalus nebe popiežius, bet 
Krescentijus, tiksliau sakant — auksas, kurį neapsakomai mėgs- 
tąs tasai velnio tarnas. Todėl ir grįžę iš Romos karaliaus pa- 
siuntiniai su tuščiomis rankomis. Nejaugi viso pasaulio vysku- 
pai turį klausyti tokių „bjaurybių“, kaip Jonas XII arba Boni- 
facijus VII, kruvinų ir šlykščių žmonių, Romos paleistuvių mei- 
lužių ir josios plėšikų globėjų. Dievo Bažnyčių galva, šv. Pe- 
tro įpėdinis visai nuslydęs. Nebegalima esą rasti Romoj nė vie- 
no nors tiek mokyto žmogaus, kad galėtų jis bažnyčios varti- 
ninku būti, toli gražu — popiežium! Kuo gi reikią laikyti žmo- 
gus, kuris apžergęs Šv. Petro sostą, aukso bei purpuro rūbais 

vilkįs? Jeigu nežinąs jis, kas yra meilė, ir jeigu didžiuojąsis sa- 
vo žiniomis, tai jis Antikristas; jeigu nė žinių neturįs, tai — 
stabas. Geriau esą į gerus vyskupus kreiptis, negu į tą miestą, 
kuris pats save parduodąs ir savo sprendimus auksu saikuojąs. 

Šita galikaniškoji Prancūzijos vyskupų ideologija 
X-—-XI amžiuje vis augo ir vešėjo. „Visi“, anot vienuolio isto- 
rininko Radulfo Glabero, „bjaurėjosi matydami, kaip 
apaštalų sosto valdyti pašauktasis mindžiojo kanonus. O se- 
niausių bei garsiausių autoritetų remiamas paprotys draudė vys- 
kupui eiti savo pareigas kito vyskupo diecezijoj be jo įgaliojimo,“ 
Vyskupai ėjo čia išvien su valdovais. Kai 1050 m. Leonas 
IX paskelbė interdiktą visoms Anjou grafo žemėms, A n- 
damas. ,Po visa to“, rašė jis savo metropolitui, „dar kartą 
siunčiau pasiuntinius Romon, bet — veltui. Teko man pripažin- 
ti, kad paskutiniai Šv. Sosto nutarimai blogesni net už pirmuo- 
sius. Ko gi nori iš manęs popiežius?... Nejaugi manė jis ma- 
ne nežinant, kad turime vyriausią pontifiką, vadinasi, Įėzų 
Kristų, kuris visa valdo, ir kad — kiek kas To valdžios nepri- 
klauso — neturiu aš klausyti nė apaštališko sosto? Gerai ži- 
nau, kad tarnas nedidesnis už savo viešpatį; kadangi esu Kris- 
taus tarnas, to, ką leidžia man Kristus, negali uždrausti man 
popiežius. Ar aklu jis mane laiko? Matau juk, kad nereikia 
klausyti dalykuose, kurie ne iš Dievo yra, kad ir pats angelas iš 
dangaus nužengęs įsakytų. Kas, Dievui draudžiant, klauso pra- 
našo, patirs, kaip liūtas kanda.“ 

Jokių naujų Bažnyčios organizacijos sąvokų Prancūzijos 
vyskupai neformulavo; tik gaivino — be to, apskritai imant, 
labai atsargiai — sinodinę senųjų Bažnyčios tėvų ir rytiečių kon- 
cepciją. Ji visai nesutiko nei su vakariečių pasaulėžiūra, nei su 
Vakarų Bažnyčios istorija. Pačiuose Rytuose monarchiškai ne- 
organizuota, „simfoniška“ Bažnyčia viena bebuvo tik todėl, kad 
vienijo ją imperatoriaus, ne tik valstybinio, bet ir bažnytinio cha- 
rakterio valdžia. Vakaruose vienas Karolius Didysis tegalima 
buvo vadinti bizantiško tipo imperatorium; menkiems Karoliaus 
įpėdiniams viešpataujant, popiežiai iškovojo dogmatišką savo ne- 
priklausomybę ir išviso bažnytinės savo nepriklausomybės 

principą. Pats Ottonas Didysis pavergė Romos Bažnyčią 
savo politikos tikslams, rinko popiežius, bet nė nemanė, kad taip 
jis Bažnyčią valdo, kaip Bizantijos basiliejai arba Karolius Di- 
dysis. Nesikišo jis į dogmatiškuosius klausimus ir neužginčijo 
popiežiui bažnytinės jo pirmenybės. Be to, ir politiškai Ottonai 
nesujungė visos krikščioniškosios Europos. 

Taigi, Vakarų Bažnyčia nebegalėjo ilgai gyvuoti viena be 
popiežiaus pirmenybės ir be popiežiaus vadovaujamos monarchiš- 
kosios organizacijos. Tai pirmenybei ir tam Bažnyčios monar- 
chizmui Prancūzijos vyskupai priešinosi (jau Karoliaus Plikojo 
laikais susiriejo su Nikalojum I Hinkmaras) todėl, kad atsto- 
vavo jie Prancūzijos monarchijos interesams, o Ottonai pavertė 
popiežių Vokiečių imperijos įrankiu. Kovodami su Roma, vys- 
kupai vartojo du argumentus: senąją Bažnyčios tradiciją ir tai, 
kad Romos Bažnyčia morališkai sunyko. Kadangi pirmasai 
argumentas nesutiko su Vakarų pasaulėžiūra, tai tik antrasai 
teturėjo tikrai objektyvios bei realios reikšmės. Bet čia, laikant 
Romos Bažnyčia visai pasileidusia, o prancūziškoji dora, nereikia 
perdėti. 

Ne visi tų laikų popiežiai moralinės bjaurybės buvo; dar ma- 
žiau tegalima charakterizuoti visa Romos kunigija ir Romos ku- 
rija, teturint galvoj Jonas XII arba Bonifacijus VII. Žinoma, 
popiežiai, ir išviso Romos Bažnyčia, lengviau buvo kritikuoti ir 
peikti, kaip Vokietijos ar Prancūzijos Bažnyčia, nes visi domė- 
josi tuo, kas darosi katalikybės sostinėj, bet niekam nerūpėjo 
charakterizuoti moralinio visos Vakarų Bažnyčios padėjimo. 
Aš manau, kad dėl dorumo Romos Bažnyčia nebuvo nedoresnė 
už visą Vakarų Bažnyčią. Visur Bažnyčia sijo su valstybe ir 
feodalėjo; visur vyskupai valdininkavo, kariavo, intrigavo. Sun- 
ku pasakyti, ar minėtasis Arnulfas (jam grąžino Reimso diece- 
ziją Kapeto sūnus Robertas) blogesnis vyskupas buvo už Adal- 
beroną arba Gerbertą, kuris vėliau pats patvirtino Reimso ka- 
tedrą atgavusį Arnulfą. Tiesa, Gerbertas tada nebe Gerbertas, 
bet Silvestras II buvo. Nedaug tesvėrė šio intrigininko opozi- 
cija. — Reimso katedros bejieškodamas, peikė jis popiežius ir 
neigė, kad pirmininkauja jie Bažnyčiai, o popiežium Silvestru 
II (999—1003 m.) tapęs, pats visą Romos ideologiją persiėmė. 
Žinoma, yra buvę gerų ir sąžiningų vyskupų, kurie sielojosi dėl 
Bažnyčios doros. Bet jie tik dėl tos doros popiežiui ir tesiprieši- 

no; priešinosi nenorom, nes negalėjo niekinti Vakarų Bažny- 
čios tradicijų ir kanonų. 

Nei politikai vyskupai, nei gerieji ir norėdami nebūtų galėję 
sujungti visos Vakarų Bažnyčios, kurią vienas popiežius te- 
jungė. O Bažnyčia ir praktiškai turėjo būti viena, nes reikėjo 
atgaivinti ne tik Romos kuriją, bet ir visa kunigija. Čia mora- 
linės vyskupų politikų deklamacijos maža tesvėrė, o atskiri vys- 
kupai ir atskirų valstybių bei valstybėlių sinodai bejėgiai buvo. 
Norint Bažnyčia reformuoti, pirmiausia reikėjo gyvo ir tikro 
religinio sąjūdžio, paskui — kad vadovautų tam sąjūdžiui patys 
popiežiai, pagaliau — kad su popiežiais susijungtų ir reformą 
vykdytų stipri, ne visai sufeodalėjusi dar valdžia. Tokios val- 
džios nebebuvo  sufeodalėjusioj Europoj, vadinasi, 
Prancūzijoj ir Italijoj. Tokios valdžios būta tik Vokietijoj, kur 
karaliai - imperatoriai kad ir susilpnėjo, vis dėlto gana stiprūs 
valdovai tebebuvo. Bet Ottonai nesirūpino Bažnyčios reiorma, 
ir pati Vokietija ne tiek dar sufeodalėjusi buvo, kad ėmusios būt 
reikštis naujosios, ktiriamosios tendencijos. Mat, Bažnyčios re- 
formos problema ne kas kita buvo, kaip svarbiausias bendrosios 
kultūriškosios problemos reiškinys ir centras. Aišku, kad ir 
Bažnyčios reformai reikalingo religinio sąjūdžio centras atsidūrė 
ten, kur vadinamoji feodalinė anarchija kūrė ir formavo naują 
Europos kultūrą — Prancūzijoj. 

Taigi, religiniam gyvenimui ir Bažnyčiai atgaivinti Romos 
popiežiai turėjo bendradarbiauti su Vokiečių imperatoriais; ir — 
tiek imperatoriai, tiek popiežiai turėjo suimti savin religines ir 
išviso kultūrines Prancūzijos (iš dalies ir Italijos) tendencijas. 
Vienuoliktojo amžiaus reformatorių pirmtakūnas buvo žinomas 
mums Gerbertas, kilimo prancūzas, politinėmis savo sim- 
patijomis ottonininkas, trijų R vyskupas: pirma Reimso, paskui 
Ravennos arkivyskupas, pagaliau — Romos popiežius Silvestras 
II (999—1003 m.). 

Scandit ab R Gerbertus ad R, fit papa potens R. 

Feodalinė visuomenė 

Iš feodalinės anarchijos kilo naujasis Europos kultūrai va- 
dovaujantis sluoksnis. Jis natūraliai augo, nes — tiek patys fe- 
odalai griebėsi socialinės bei politinės valdžios, tiek agrarinė 
visuomenė pati apie juos spietėsi, jų globos ir valdžios jieškojo. 
Šio proceso esmę išsiaiškinome kalbėdami apie socialią grupę 
($ 25); konkrečiai tą procesą vaizduoja X—XI amž. istorija. 
Esu jau pabrėžęs, kad natūralūs bei organiškieji valdančiųjų san- 
tykiai su valdomaisiais visai ne idiliški būna. Kova ir prievarta, 
tai, deja, natūralios socialaus gyvenimo formos (kad ir ne esmė 
jo). Tik ilgainiui, pamažu virsta tos formos objektyviais insti- 
tutais ir įstatymais: nebe individo savivalia, bet tais objektyviai- 
siais momentais ima pagaliau reikšdintis socialios grupės valia. 
Socialios grupės valią formuluodami bei vykdydami, vadai visur 
ir visada ties savimi žiūri ir savo egoistiškais reikalais rūpinasi. 
Matot, net egoistiškieji vado interesai tiktai iškraipo socialia 
valią, bet nepakeičia jos individo valia; arba — jie yra glaudžiai 
susiję su socialiai reikalinga vado veikla ir todėl visi juos, turi 
vokiškai sakant, ins Kauf nehmen. Taip antai, IX—XI 
amžiaus Europai reikėjo gynėjų bei mažųjų valdovų, senjorų - 
kovotojų. Žinia, kad tie senjorai buvo storžieviai kariai, o ne 
bernužėliai dobilėliai, ir rūstūs valdovai, o ne aukso gadynės 
patriarchai. 

Kaip tik specifiška, kariška naujo vadovaujančio sluoksnio, 
feodalų, funkcija ir skyrė jį griežtai nuo kitų agrarinės visuome- 
nės sluoksnių. Vadovaujantis sluoksnis atsyja kiek nuo valdo- 
mųjų, besikurdamas ypatingas gyvenimo formas, papročius, ideo- 
logiją. Bet karai ir anarchija padarė, kad Europoj tas sluoksnis 
atsiskyrė nuo kitų ir greičiau, ir griežčiau. Bendrosios karingojo 
gyvenimo formos sydino feodalus, darė juos viena socialia klase. 

Tai buvo labai svarbu, nes pati feodalizmo sistema negalėjo feo- 
dalų tokia klase paversti. Feodalizmo sistema galima palyginti su 
daugeliu linijų, kurios, tiesa, iš vieno centro eina, bet tik jame 
visos ir susijungia. Štai didžiai suprastinta feodalinės sistemos 

Karaliaus tiesiog priklauso riteriai (kurie santykiauja tarpu- 
savy ir su didesniais karaliaus vasalais tiktai per patį karalių), 
baronai (vikomtai), grafai ir dukai. Duko priklauso per jį tar- 
pusavy tesantykiaują riteriai, baronai (vikomtai) ir grafai, 
grafo — baronai ir riteriai, barono — riteriai. Bet kiekvienas 
vasalas priklauso tiktai savo siuzerėno (vadinasi — barono, gra- 


*) Ji, žinoma, neatitinka realybės; tik rodo tos realybės tendenci- 
jas, kurios įsigalėjo XII-XIII amž., nors ir tada nesunaikino jos kitų 
tendencijų. Braižydamas schemą, tyčia suprastinau realybę. Šv. Liud- 
viko laikų Livre de justice et de plet aprašė feodalinę 
hierarchiją smulkiau. — Duc est la premiėreė dignitė, puis 
marguis (markgrafas, marchese) et puis comte et puis vi- 
comte, et puis baron (pirma baronas buvo bendras feodalų 
vardas, paskui ėmė reikšti mažesnį už vikomtą feodalą), et puis 
chatelain (= castellanus, kastelionas, vadinasi, pilį turįs feodalas), 


et puis vavassor (= valvassores — arriėre-vassaux — bas- 
sire = riteriai), et puis citalien (=citadin — miestelėnas), et 
puis vilain (= villanus — valstietis, kaimietis). Miestelėnas ir vi- 


lanas nebebuvo feodalai. 

fo, duko arba karaliaus). Iš schemos galima matyti, kad kara- 
liaus riteriai nesantykiauja su kitų siuzerėnų riteriais, ir t. t.; 
todėl tiek yra riterių grupių, kiek ir pačių siuzerėnų. Taip pat 
tiek baronų arba grafų grupių, kiek jų siuzerėnų. 

Jeigu feodalinė visuomenė nuosekliai būtų laikiusis hierar- 
chinio savo principo, tai būtų ji gyvenusi atskiromis grupėmis : 
vienos visuomenės nė nebūtų buvę. Tiesa, visus feodalus jungė 
vyriausias siuzerėnas — karalius. Tačiau vienas karalius visus 
ir tejungė, be to — netiesiog ir labiau teoriškai, kaip faktiškai. 
Nereikia vis dėlto mažinti karaliaus reikšmės, nors karalius - 
suverėnas ir tapo karalium-siuzerėnu. Italijoj, kur faktiškai ka- 
raliaus nebebuvo, feodalinė visuomenė tikrai sugurėjo.  Pran- 
cūzijoj vyriausias siuzerėnas Kapetingas buvo ir karalius, teo- 
riškas bei potencialus suverėnas; čia siuzerėnu virtęs karalius 
atgaivino ilgainiui savo suverenitetą. Tai reiškia, kad valstybės 
idėja ne visai žuvo (glūdėjo ji ir karaliaus, ir — bent didesniųjų 
— feodalų sąmonėj) ir kad XII-XIII amžiaus teisiininkų teo- 
rijos ne visai sutinka su feodaline sistema. 

Kiekvienas siuzerėnas turėjo savo dvarą bei kanceliariją; 
juo galingesnis jis buvo, juo labiau panašėjo į karalių. Siuzerė- 
nas valdė savo senjorystę, teisė savo vasalus ir vykdė kitas savo 
teises. Tas teises, žinoma, mažino, siaurino — iš viršaus — jo 
siuzerėnas, o iš apačios — jo vasalai. Bet tos teisės jungė kiek 
ir senjorystę, ir senjorystės feodalus. Juk teisė savo vasalus 
siuzerėnas jų pačių tepadedamas; ne tiek teisė, kiek pirminin- 
kavo teisėjams vasalams (dukams, grafams, baronams, riteriams), 
kurie teisė sau lygius Žmones (— duką, grafą, baroną, riteri). 
Vasalų dalyvavimas siuzerėno teisme, tai dar ne visos jų parei- 
gos. Kiekvienas vasalas turėjo padėti ir patarti savo siuzerėnui 
(auxilium et consilium). Pagelba (auxilium, 
aide) reiškė, kad vasalas tam tikrais atvejais moka senjorui ir 
jo vadovaujamas kariauja (militia, ost et chevau- 
chėe); patarimas (consilium) — kad vasalas (paprastai — 
tris kartus per metus, vadinasi, Kalėdų, Velykų ir Sekminių 
metu) atvažiuoja į siuzėrėno dvarą, kur ir dalyvauja teisme bei 
valdyme. Tuo būdu senjoras valdė savo senjorystę visų vasalų 
padedamas, su jais bendradarbiaudamas; dėl to apdilo kiek hie- 
rarchiškasis vasalų skirtumas. Savo titulu, valdžia ir senjorystės 
didumu skirdamies, tiesioginiai siuzerėno vasalai, kaipo jo, visi 
buvo lygūs, tapo viena socialia klase. 

Be to, pirmutinė feodalų hierarchija galima laikyti savo- 
tiškai sutvarkyta raitelių kariuomene, tiksliau sakant — karinin- 
kija. O kariuomenė-karininkija iš esmės derina hierarchiją su 
principine visų karininkų lygybe. Antra vertus, feodalinės 
hierarchijos principas buvo laisva vasalo ir siuzerėno santarvė. 
Šiuo atžvilgiu karaliaus grafas nesiskyrė nuo bet kokio tiesiogi- 
nio karaliaus vasalo: nei nuo duko, nei nuo riterio. Nereikia, 
pagaliau, užmiršti ir to, kad X-—XI amžiuje, feodalinės anarchi- 
jos laikais, išlindęs iš kur avantiuristas arba menkas riteris leng- 
vai galėjo tapti galingu senjoru. 

Taigi, pati feodalinių ryšių prigimtis, bendros visų feodalų 
funkcijos ir bendros karingojo gyvenimo formos silpnino kiek 
hierarchinę (feodalus į daugelį kūone savarankiškų bendruome- 
nių skirstančią) tendenciją: griežtai skyrė feodalus nuo kitų so- 
cialių grupių ir sydino juos į vieną klasę. Su „vertikaliniu“ feo- 
dalinės santvarkos principu, kuris jungė vadovaujantį sluoksnį 
su konkrečiu visos agrarinės visuomenės gyvenimu, bet ardė tą 
visuomenę, susikryžiavo „horizontalinis“ principas kuris vėl vie- 
nijo valstybę, bet reiškė, kad vadovaujantis sluoksnis ėmė atskirai 
gyventi ir saviškai kultūrą formuoti. 

Feodalų visuomenė galėjo atskirai gyventi ir vykdyti savo 
funkcijas todėl, kad rėmėsi ji žemdirbiais ir eksploatavo juos. 
Kiekvienas feodalas buvo visų pirma stambus dvarininkas, bet nė 
nemanė didelio ūkio tvarkyti; tam perdaug paprastas buvo ir 
pats tų laikų ūkis (trilaukis, vadinasi — vasarojus, žieminiai ja- 
vai ir pūdymas). Tšskyrus girias, laukus (allmendą) ir 
pono arimą, dvaro žemė buvo išdalinta žemdirbiams, kurie ir 
pono arimą dirbo. Kaip ir Romėnų imperijos bei Karolingų lai- 
kais, smulkusis ūkis sumizgęs buvo su didele žemės savastimi. 

Daugumas žemdirbių, tai vadinamieji servai (servi), 
pažodžiui — vergai, faktiškai — smulkūs prie žemės prirakinti 
ūkininkai; panašėjo jie į romėnų servi casati. Servas ėjo 
lažą (corvėe) ir mokėjo ponui mokesčius už savo žemę, už tai, 
kad naudojosi pono giria bei laukais ir vadinamaisiais banali- 
tetais (pono malūnu, vynuogių trėškykla ir t. t.; žodis ban a- 
litetas reiškia valstybinę pono valdžios prigimtį, plg. — ba n- 
num), už tai, pagaliau, kad servas buvo ir savo mansą (skly- 

pą) dirbo. Pagal įstatymus servas jokių teisių neturėjo. Ponas 
reikalaudavo iš jo tiek mokesčių (pagalvio mokesčio — capita- 
tio, capitation, capage, talijos — tai!lle) ir prievolių, 
kiek tik norėdavo: servas buvo taillable et corvėable 
2 merci, ad misericordiam domini, Servui numi- 
rus, turėdavo „mirti“ ir jo turtas, ir jo ūkis, jo „ranka“ (manus 
== valdžia) : ponas galėjo pasiimti tą turtą, arba servo sūnus turė- 
jo mokėti ypatingą mokestį (manus mortua, mainmor- 
te, iš čia servo pavadinimas mainmortable). Taip pat mo- 
kėjo servas ponui maritagium (mariage), kai vesdavo 
servę, arba sunkųjį forismaritagium (formariage), 
kai vesdavo laisvą moterį, kurios vaikai būdavo laisvi žmonės. Ki- 
tur išsidanginti servas negalėjo: ponas turėjo teisės jieškoti pabė- 
gėlio (droit de suite). Jokie įstatymai negynė servo, Pats 
ponas atsakydavo už jo nusikaltimus, pats jį teisė ir baudė; ga- 
lėjo ir jį patį, ir jo vaikus įkeisti, dovanoti, parduoti. 
„Kiekviena valdžia“, rašo XI amžiaus vienuolis, „iš Dievo 
eina; ir kas valdžiai priešinasi, tas priešinasi Dievo valiai, Įsta- 
biu ir aukščiausiu savo nutarimu davė Dievas žemei karalių, dukų 
ir kitų valdovų, kurie turi žmones valdyti.  Paskirti jie Dievo 
tam, kad mažieji žmonės, kaip ir protas reikalauja, didžiųjų 
klausytų. Pats Dievas panoro, kad vieni būtų senjorai, o kiti 
servai, ir kad tuo būdu senjorai garbintų ir mylėtų Dievą, o 
servai garbintų ir mylėtų savo senjorus. Taip ir apaštalas sako: 
— Vergai, klausykite kūno valdovų su baime ir drebėjimu.“ 
Tiesa, vienas vyskupas, kitus to paties apaštalo žodžius (Gal. 
III, 28) aiškindamas, teisingai rašė savo kolegoms, jog Kristui 
nėsą nei vergo, nei laisvojo, bet visi lygūs, kam tik tie patys 
sakramentai teikiami. Tačiau religinė žmonių lygybė nereiškė 
dar, kad jie ir socialiai turi būti lygūs. Antra vertus, kuone visi 
kunigai, feodalinės santvarkos ideologai, vergystę laikė paties 
Dievo įsteigta. Faktiškai kunigai ir vergų turėjo, ir pardavinėjo 
juos. Štai vienas pavyzdys. — Marmoutiers vienuolyno 
vienuoliai 1087 m. pasidalino su vienu senjoru „vergus“, kurie 
iki tol buvo bendra to senjoro ir vienuolyno nuosavybė. Vie- 
nuoliai gavo vienos šeimos sūnelį ir tris dukreles, antrosios —- 
sūnelį ir dukrelę. ,,Nepasidalinome vienos visai mažos mergai- 
tės, kuri tebėra lopšyje. Jeigu gyvens, tai bus ji bendra mūsų 
nuosavybė, kol susitarsime, kuriai senjorystei ji atiduoti.“ 

Bažnyčios servų gyvenimas buvo vis dėlto gerėlesnis. Kad 
ir nekovojo Bažnyčia su pačiu vergystės institutu, elgėsi vis dėlto 
su savo servais daug žmoniškiau ir švelnino kiek feodalinės vi- 
suomenės papročius. Laon miesto vyskupas Adalberonas 
parašė satirinę poemą, kur įsivaizdavo kalbąs su Prancūzijos 
karalium Robertu Maldinguoju. „Visa, ką tik turi nelaimingieji 
žemdirbiai, sako karaliui vyskupas, „ateina jiems per sunkų var- 
gą. Kas galėtų suskaityti jų vargus, pasakyti, kiek jie trūsia, 
prakaituoja?... Deja, galo nėra nelaimingųjų ašaroms ir vaito- 
jimams!“ 

Adalberonas neskyrė čia servų nuo kitų, laisvųjų žemdirbių. 
Tiesa sakant, nedidelio skirtumo ir būta. Faktiškai servas tu- 
rėdavo lūšną, savo sklypą, arba mansą, ir savo ūkį; galėdavo 
ir prasikurti kiek. Ilgainiui servai ėmė stengtis užfiksuoti savo 
prievoles bei mokesčius: kartą sumokėję ponui didelę sumą, 
gaudavo teisę toliau temokėti mažesnę ir — svarbiausia — am- 
žinai užfiksuotą taliją, vadinamąją taille abonnėe, kurią 
mokėdavo ir laisvieji žemdirbiai, vilanai. Servo ir vilanės 
vaikai būdavo laisvi žmonės. Padėjo servams ir tai, kad prievo- 
lės ir mokesčiai susijo ilgainiui labiau su mansu, kaip su ūkinin- 
ku: servo mansą gavęs, vilanas tarnavo bei mokėjo serviškai, o 
įsigijęs vilano mansą servas — vilaniškai. Be to, galėjo ponas 
ir atleisti savo servą iš vergijos; toks iš vergijos atleistasis, ar- 
ba kolibertas (colibert), maža kuo tesiskyrė nuo vilano. 

Vilanas laikomas buvo laisvu žmogumi; ir jo prievolės bei 
mokesčiai papročio (consuetudo, coutume) nusako- 
mi buvo. Jis — „papročio žmogus“, homme coutumier. 
Bet ponas visuomet galėjo prigalvoti naujų papročių, dažnai ir 
tikrai prigalvodavo, ypač pirmaisiais feodalizmo laikais. "Tai bu- 
vo „blogieji papročiai“ (mauvaise coutume), bet sunku 
rados vilanu tokia mauvaise coutume nusikratyti, 
O ir normaliuosius mokesčius vilanas stenėdamas temokėjo. 
Teoriškai turėjo jis teisės pamesti savo sklypą, bet — kurgi 
menkas ūkininkas galėjo rasti geresnio darbo bei gyvenimo? Fak- 
tiškai ir kolonas tapo paveldėtiniu pono žemdirbiu. 

Tačiau XI amžiuje buvo dar viena žemdirbių rūšis — vadi- 
namieji „svečiai“ (hospites, habitatores), arba 
„atėjūnai“  (advenae, convenae, pulverei, al 
bani). Vadino juos žmonės ir kolonais (mūsų laikų „kolonisto“ 

arba „kolonizatoriaus“ prasme). Jie įsikurdavo mažais būreliais 
giriose arba nedirbamose žemėse; čia gyvendavo ir šeimininkau- 
davo, kol iškirsdavo medžius ir apdirbdavo, apipūrendavo kiek 
žemę, o paskui eidavo naujų vietelių jieškoti. Sėsliųjų darbų 
jie nemėgo: ne amžinai būdavo (manent), tupėdavo savo 
žemėj, ne tupikai, ne manants buvo. 

Bet aišku, kad ponai visom keturiom stengėsi neišleisti iš 
savo žemių tokių „svečių“: reikalaudavo, kad liktų „svečio“ 
sūnus; pagaliau išgalvojo naują paprotį: kad vienerius metus 
ir vieną dieną išbuvusiam jų žemėj svečiui nebevalia buvo 
išeiti: Emfiteusies sutartis (complant) virto ilgai- 
niui amžinosios nuomos sutartimi; ir svečio mansas sutapo su 
vilano censiva (činšo žeme), arba — pagesia (pago 
žeme), vilainage, acapte, mainferme. Ar šiaip, 
ar taip, ponai stengėsi ir visai laisvus žemdirbius priplakti prie 
žemės; o kadangi servų gyvenimas ilgainiui geryn ėjo, — vieno- 
dėjo ir visas žemdirbių sluoksnis. 

Visus žemdirbius spaudė feodalai, kartu — valdovai ir po- 
nai. Kaipo valdovai, teisdavo jie žmones (vadinasi, imdavo 
teismo pinigus), kaldindavo ir gadindavo pinigus, monopolizuo- 
davo malūnus, vynuogių trėškyklas ir t. t. (banalitetai); 
steigdavo savo žemėse rinkas bei muitines, važinėdami po savo 
senjorystę, apsistodavo ir misdavo pas savo valdinius (droit 
de gite). Kaipo ponai, reikalavo jie iš žemdirbių derliaus da- 
lies (champart) ir kitų mokesčių (capitation, main- 
morte, formariage ir t. t.) bei prievolių. Ponas tiek sun- 
kiai beskiriamas buvo nuo valdovo, kad vargu buvo dažnai bepa- 
sakyti, kokio kilimo kuri prievolė arba mokestis (taip antai — 
corvėe arba taille): valstybinės ar privatinės pono val- 
džios. Feodalai tuo galvos sau nekvaršino: prigalvodavo naujų 
„blogųjų papročių“, ir tiek; o žmonės baisiai kentėjo. 

Feodalai, pasak vieno kunigo, tikrai žvėriškai naguoti buvę, 
kaip ir jie patys; draskę savo Žmones visokiais mokesčiais. Tarp 
savęs kariaudami, feodalai plėšdavo visų pirma vieni kitų žemes, 
degindavo namus, ištrypdavo išdratavodavo javus, žudydavo 
žmones. Nenuostabu: paniekinamai žiūrėjo jie į šiuos vilos gy- 
ventojus (villanus —vilain, ilgainiui ėmė tas žodis 
reikšti ir niekšą), į šiuos „krikščionis“ (chrestien — 

chrėtien, iš čia — kretinas, vadinasi, kvailas žmo- 
gus, idijotas). O be nepakeliamų prievolių, mokesčių ir nuolati- 
nių karų būdavo dar, žinoma, ir kitų nelaimių: marų ir bado 
metų. Vargšai žmonelės misdavo žolėmis; pardavinėjama buvo 
dažnai net žmogiena. Vienas istorininkas suskaitė, kad XI am- 
žiuje iš 73—48 buvo bado metai. 

Žinoma, ir čia nieko nereikia perdėti. Nemaža buvo, kad 
ir rūsčių, bet gerai šeimininkaujančių senjorų, kurie, savo pačių 
turto žiūrėdami, rūpinosi ir savo valstiečiais.  Feodalai nuolat 
kovojo; bet didesnieji senjorai stengėsi kuogeriausiai sutvarkyti 
savo feodą (vokiškai — lehną) ir suvaldyti neramius savo 
vasalus. Kad ir patys sufeodalėję, vyskupai nenustojo vis dėlto 
atstovavę Bažnyčios idealams. Sinodai atskirdavo nuo Bažny- 
čios visus, kas tik plėšdavo jos žemes ir „atimdavo valstiečiui arba 
kitam kuriam vargšui turtą: avelę, jautį, asilą ir t. t“ Vysku- 
pai šaukdavo „taikos susirinkimus“, kur, klūpant prie šv. relik- 
vijų, karštai maldauta Dievo, kad apsaugotų Jis žmones nuo bado, 
maro ir karo. Vienuoliktojo amžiaus pradžioj Bažnyčia ėmė 
skelbti „taikos sutartį“ (pactum pacis), kurią pildyti 
prisiekdavo susirinkę pralotai bei senjorai, ne tik pildyti, bet — 
ir ginti kiekvieną tos sąjungos narį. Štai viena, 1023 m., prie- 
saika. — „Jokiu būdu nelįsiu nei į bažnyčias, nei į bažnyčios rū- 
sis, nebent norėdamas suimti taiką sulaužusį arba žmogų nužu- 
džiusį nevidoną. Nepulsiu kunigų bei vienuolių, kurie svietiškų 
ginklų nenešioja. Negrobsiu nei jaučio, nei karvės, nei kito ku- 
rio gyvulio. Neimsiu nelaisvėn nei valstiečio, nei valstietės, nei 
pirklio; neatimdinėsiu iš jų pinigų ir išsipirkti neversiu. Ne- 
darysiu taip, kad nebetektų jie savo turto dėl mano karo su jųjų 
senjoru; neplaksiu jų norėdamas jų turtą prisisavinti. Nuo ge- 
gužės mėn. 1 dienos iki Visų Šventės nedarysiu gurban nei ark- 
lio, nei kumelės, nei kumelio, savo laukuose radęs. Negriausiu 
ir nedeginsiu namų, nenaikinsiu vinmedžių karo metu.“ 

Tai buvo vadinamoji „Dievo Taika“, Pax Dei, kurią 
skelbė bei interdiktu gynė Bažnyčia ir kuriai vykdyti steigė ji 
tam tikras taikos draugijas. Sakoma buvo, kad pats Dievas lie- 
pęs Žmonėms ją įvykdyti. Vienas vyskupas gavęs net stačiai iš 
dangaus specialų laišką. Kadangi „Dievo Taika“ nepanaikino 
visai karo, tik apšvelnino kiek, — Bažnyčia paskelbė dar „Dievo 
Paliaubas“, Treuga Dei. — Pirma draudžiama buvo ka- 

riauti nuo devintos valandos šeštadienio iki pirmos pirmadienio, 
kad „sekmadieniais visi žmonės galėtų, kaip reikia, tarnauti Die- 
vui, paskui — nuo trečiadienio vakaro iki pirmadienio ryto, pa- 
galiau — daugelio švenčių ir gavėnios metu. 

Kad ir daug padėjo vargšams Bažnyčia ta savo veikla, nie- 
kaip negalima suprasti, kaip jie, visų niekinami ir engiami žmo- 
nijos penėtojai, begalėjo ne tik gyventi, bet ir didelį kultūrinį 
darbą dirbti. Matyt, be galo kantraus bei patvaraus valstiečio 
esama. Visus vargus gali pakelti, bet sunku jam, deja, pasiprie- 
šinti savo engėjui: sunku gi palaidiems žemdirbiams susiorgani- 
zuoti. Vis dėlto, nebepakeliamų vargų spaudžiami, šiaip taip ir 
jie organizavos. Žinome, kad Karolingų laikais daug buvo kai- 
mų, ypačiai rytuose; bet nemažiau, gal, dar daugiau buvo at- 
skirų sklypelių, mansų. Normanams, saracėnams bei vengrams 
pulti pradėjus, žemdirbiai ėmė, IX —X amž., glaustis draugėn, 
gyventi kaimais. Dažnai tokio kaimo šlaistytasi pono pilies pa- 
mūriu, o pono bažnytėlės būta mažos parapijos centru. Kiti 
kaimiečiai patys imdavo stiprinti savo kaimus. Žinoma, tai ne 
dievažin kokios tvirtovės buvo; bet ir čia galėdavo kartais žmo- 
nės nuo plėšikų apsiginti. Spiesdavos, savaime aišku, žemdir- 
biai kaimynai; tad nebojo jie, ar visi vienam ponui priklauso, 
ar ne. Taigi ir išeidavo, kad viename kaime gyvendavo įvairių 
ponų valstiečiai. 

Žemdirbius glausdamas, kaimiškas gyvenimas žadino socia- 
linę jų savižiną: ėmė jie jaustis vieno luomo žmonės esą, ėmė 
galvoti apie bendrus savo vargus ir reikalus. Nedaug, žinoma, 
tegalėjo valstiečiai padaryti ir susidėję. Bet XI amžiaus rašyto- 
jai mini daug terorinių faktų, net sukilimų. Čia atsisakyta vie- 
nuolyno servų mokėti vadinamoji mainmorte; čia nužu- 
dyta valstiečių ponas. Bretagnėje 1008 m. sukilo daug valstie- 
čių; tuo pat metu pradėjo kilti valstiečiai ir Normandijoj. Numal- 
šintieji Normandijos valstiečiai netrukus vėl sukilo. — „Pilnas 
dorybių buvo jaunas Richardas, bet pridygo jo dukate bjaurių 
nesantarvės piktžolių. Mat, visose Normanų tėvynės grafystėse 
valstiečiai ėmė rinktis ir nutardinėti savo noru gyventi. Norėjo 
jie paskelbti naujus įstatymus, kaip reikia naudotis giriomis bei 
upėmis, o senosios teisės visai nebebojo. Kad tie naujieji įsta- 
tymai tvirti būtų, kiekvienas maištininkų būrys išsirinko sau 
du įgaliotinius, kurie turėjo pranešti jo nutarimus bendram susi- 

rinkimui, sušauktam krašto vidury. "Tai sužinojęs, dukas bema- 
tant nusiuntė grafą Radulfą su didele kariuomene, kad numal- 
šintų jis žiauriuosius maištininkus ir išblaškytų susirinkimą. 
Radulfas negaišo: tuoj suėmė įgaliotinius ir tūlus kitus valstie- 
čius, įsakė nukapoti jiems rankas ir kojas. Taip sužalotus tyčia 
parsiuntė namo, kad pamatę juos parapijiečiai atsisakytų nuo sa- 
vo sumanymo ir, dar baisesnės bausmės bijodami, protingesni 
būtų. Suprato tą pamoką valstiečiai: nustojo rinkęsi ir vėl ėmė 
ramiai sau žemę dirbti.“ 

Valstiečių sukilimai, mano nuomone, rodo ne tiek tai, kad 
sunku buvo jiems gyventi, kiek tai, kad jų buitis pamažu geryn 
ėjo. Aš nė nemanau, žinoma, neigti visų minėtųjų faktų: nei 
sunkios mokesčių bei prievolių naštos, nei ponų paniekos, nei 
grafo Radulfo žiaurumo. Bet ir žiauriausias feodalas priešo val- 
stiečius plėšdavo ir žudydavo, o savuosius, šiaipjau  niekin- 
damas, gindavo; prireikus subėgdavo jie visi į senjoro pilį su sa- 
vo gyvuliais ir turtu: čia ir gyvendavo, kol priešai patys nubin- 
dzindavo arba senjoras juos nuvydavo. Ir pats feodalas papras- 
tai, kariškai gyveno — naktį arkliai stovėdavo dažnai miegama- 
jam (tiesa sakant, vieninteliam) kambary. "Taigi, lengva bu- 
vo jam su valstiečiais bendrauti. Vienas luomo jausmas jį nuo 
jų teskyrė. Poniškai, bet dalyvaudavo jų šventėse bei pramo- 
gėlėse; pasižiūrėdavo savo žmonių šokių, pasiklausydavo jų dai- 
nų; juokaudavo su jais ir šnekėdavo. Vėliau, XII amžiuje, po- 
etai aprašinėjo gerą baroną, kuris jautėsi laimingas esąs, maty- 
damas, kaip džiaugiasi ir linksminasi jo žmonės. — 


Ouant sa gent sont de joie resplani 
Adonc li semble gu'il a le cors gari. 


Kai grįžta toks baronas į savo pilį, sutinka jį visi, ir seniai, ir 
vaikai. „Gražu buvo matyti vaikinai ir merginos dainuojant 
ir šokant!“.  Graudžios širdies poetai pasakojo apie ištikimus 
servus, kurie, „kaip motina“, slaugydavo susirgusį ir visų ap- 
leistą savo poną, duoneliaudavo jam; — apie servę, kuri, ponaitį 
išgelbėti norėdama, savąjį sūnelį priešams atidavė. Nekartą, 
anot XII amžiaus rašytojų, valstiečiai, ponui nelaisvėn patekus, 
būriuodavosi ir eidavo jo išvaduoti. Tokių atsitikimų būta ir to- 
kių pasakojimų atsirasta pirmą kartą ne XII amžiuje: visuomet 
jų buvo, tik XII amžiaus rašytojai pirmųsyk juos tepaminėjo. 

Prisiglaudęs prie pilies, valstiečių kaimas dažnai tapdavo 
priemiesčiu (suburgium, suburbium, vėliau — fau- 
bourg), kaip pati pilis — miestu (burgum --urbs). Nes 
feodalinė anarchija nesunaikino visuomenės narvelio — šeimy- 
nos; ir didelę šeimyną, arba mansionata, mesn ie, va- 
dinasi, vaikus, gimines, tarnus, valdė ir maitino savo pily galin- 
gasis baronas. Tokia šeimyna neišsiversdavo ne tik be savo 
žemdirbių, bet ir be savo amatninkų. Aišku, kad daugelis gyve- 
nančių ties pilim arba net pačioj pily (jeigu ji didelė buvo) val- 
stiečių ėmė amatninkauti ir prekiauti. Kai baronas — karaliaus 
leistas arba pats — įsteigdavo turgavietę, gyvenamoji vieta virs- 
davo tikru miestu. 

Kai kur tapdavo miestu ir nuošaliai esąs kaimas. — Dešim- 
tame amžiuje negyvenamoj vietoj, kuri taip ir vadinosi — A r- 
dea (dykuma), apsigyveno vienas aludaris; netrukus prasi- 
kūrė, nes dažnai užeidavo piemens alučio šnekučio paragauti. 
Sekmadieniais rengdavo jie čia peštynes, žaidimus, šokius. Greit 
toj vietoj, kur buvo aludė, tikras kaimas išsistatė. Arnulfas, apy- 
linkės baronas, pasistatė čia tvirtovėlę, paskui — bažnyčią, pa- 
galiau, įsteigė rinką. Ardea tapo Ardres miestu. 

Tik tvirtesniais mūrais ir rinka tesiskyrė miestas nuo kai- 
mo; ir daug kaimų virto ilgainiui miestais. Antra vertus, ne- 
daug kuo tesiskyrė nuo miesto ir didelė feodalo tvirtovė, kur, 
X amžiui baigiantis, ėmė jis statyti sau palatiumą — bokštas 
permažas ir nebepatogus gyventi rados — ir kitus trobesius. 
Tvirtovės mūrai aptveriami būdavo antraisiais, o šie antrieji — 
baslių tvora. Čia įsikurdavo kai kurie senjoro vasalai, žemdir- 
biai, amatninkai ir pirkliai. Čia, priešams užpuolus kraštą, su- 
bėgdavo apylinkės žmonės. Tvirtovė vadinama buvo burgu, 
priemiesčiai —  suburgais, arba suburbiumais 
(faubourgs), miestelėnai — burgiečiais (bourgeois, 
borghese, Būrger). Terminai oppidum, bur- 
gum, villa (— ville) tapo ilgainiui sinonimais; tik 
civitas tereiškė vyskupo miestą. 

Tuo tarpu, kai feodalų pilys ir net kaimai virsdavo miestais, 
senieji miestai, kaip esam jau matę, feodalėjo. Miesto teritoriją, 
teismą bei valdymą, miestelėnų mokesčius bei prievoles pasida- 
lino karalius, vyskupas, grafas ir kiti senjorai; dažniausiai kara- 

lius užleisdavo savo teises vyskupui ir senjorams, arba jie patys 
jas prisisavindavo. Gyveną mieste feodalai tvirtindavo savo na- 
mus, prisistatydavo bokštų. Apie tokį bokštą (donjon, 
vadinasi, domino butas, tours, torre) spiesdavos visa 
feodalo mesnie (Italijoj — societa della torre). 
Miestą sudarydavo daugelis bendru mūrų apriestų tvirtovėlių, 
kurių dantuotieji kuorai iš tolo dunksojo. 

Mieste amatninkavo ir pirkliavo įvairių čia ir apylinkėj gy- 
venančių senjorų žmonės, laisvieji amatninkai ir pirkliai. Aišku, 
kad to paties verslo žmonės dažniausiai ir tame pačiame kvartale, 
toj pačioj gatvėj gyveno. Kaip jau žinome, kai kur iš senų se- 
novės buvo pirklių bei amatninkų organizacijų; tūlus amatnin- 
kus apgrupuodavo kiek jų senjoras, kiti — patys tvarkėsi. Pra- 
džioje didžiausios reikšmės turėjo, žinoma, pirklių organizacijos. 

Kad ir daugelio senjorų pasidalinta, politinė valdžia sydino 
visus miestelėnus. Be to, buvo mieste ir vyriausias valdovas, 
dažniausiai — vyskupas imunistas. Dar svarbiau, kad ir vy- 
riausias senjoras, ir kiti senjorai, ir šiaipjau miestelėnai, tam tikrą 
bendruomenę sudarydami, turėjo bendrų ekonominių bei politi- 
nių interesų. Miesto rinka ir prekybos keliai apsaugoti, miesto 
teritorija praplėsti, apylinkės feodalai nuveikti senjorui ne ma- 
žiau rūpėjo, kaip miestelėnams. Štai Cambrai miesto vys- 
kupas — ėmė valdyti ir tvarkyti dėl karų apleistą miestą, o vys- 
kupui numirus, — buvo tas miestas tirštai jau gyvenamas ir tur- 
tingas: civitatem itague Guam episcopus 
factus pro werrarum seditione desertam 
invenit, populosam et opulentam moriens 
dereliguit. Iš metraštininkų raštų matyti, kad tokių rū- 
pestingų vyskupų nemaža yra buvę. Vienas XII amžiaus poetas 
prisimena gerą St. Ouentin miesto senjorą. — Priešai 
apsupę miestą. „Išgirdo senjoras miestelėnus berėkiant, ponias 
ir mergaites bežvygaujant, nes nepratusios jos prie tokių dalykų, 
kaip karas. — „Nenusiminkite!“ — šaukė jiems — „nėra ko jums 
bijoti, kol aš dar gyvas tebesu. Kol pasieks jus priešai, daug 
kraujo bus pralieta, o manojo nė lašelio nebeliks.“ 

Vyriausias miesto senjoras valdė jį kitų, mažesniųjų sen- 
jorų ir tarybos padedamas. O toj taryboj posėdžiavo ir garbin- 
gieji žmonės, boni homines, vadinasi, pirklių bei tur- 
tingų amatninkų atstovai. Garbingieji žmonės (honesti, 

judices, scabini-echėvins, bons-hommes, 
prudhommes), tai tikrųjų miestelėnų (nebe feodalų) 
diduomenė, kuri atsiknojo nuo liaudies (plebs, mi- 
nores, humiliores) ir sijo su mažesniaisiais miesto feo- 
dalais bei dvasininkais. Bet senjorui padėdami miestą valdyti, 
atstovavo jie kiek ir visai miestelėnų bendruomenei, kai kur gy- 
nė liaudį nuo eksploatuojančių ją feodalų ir paties senjoro; daž- 
niau vis dėlto kovojo su juo — ne dėl miestelėnų teisių, bet dėl 
miesto politikos, kurią geriau už senjorą suprato. 

Minėtojo Cambrai vyskupo įpėdinis, vyskupas Gerar- 
das II nusileido Flandrijos grafui: grąžino kastelionui Hugonui 
politines teises miesto teritorijoj, kurias buvo atėmęs Gerardo 
pirmtakūnas. Kambriečiai pasiryžo dėl savo miesto teisių kovoti 
su savo senjoru -vyskupu. „Vyskupui išvažiavus, „prisiekė 
laikytis seniai jau pašnibždomis apsvarstytos santarvės ir seniai 
geidžiamosios komunos. Susitarę prisiekė nebeleisti vyskupui 
grįžti į Cambrai, jeigu nepripažins jis priesaikinės jų santarvės.“ 
— Conspirationem multo tempore susurra- 

„tam et diu desideratam iuraverunt com- 
muniam. Adeo sunt inter se sacramento 
coniuncti, guod nisi factam concederet 
coniurationem denegarent universi in- 
troitum  Cameraci reversuro pontifici 
(1076 m.). Tai, metraštininko nuomone, buvo „piliečių puiky- 
bė“, superbia civium, ir „bedieviškojįi komuna“, 
profana communia. Kambriečiai nuo sena tebeturėjo 
įtakos savo vyskupo politikai ir jau 956 m. susitaikė tarp savęs 
jam priešintis norėdami (conspirationem fecerunt); 
dabar, vyskupo politika nebepatenkinti, sumanė praplėsti ir su- 
formalinti savo bendruomenės teises. Įsteigtoji jų komuna 
(bendruomenė) netrukus panaikinta buvo; bet 1092 m. Kambrie- 
čiai vėl ėmė bruzdėti. ,,Pamatė liaudis, kad nėra žemėj baises- 
nio dalyko, kaip kunigų darbai ir papročiai.“ — Prisiekė visi, 
kad vyskupas turės būti „geresnės kunigų ir liaudies dalies“ 
renkamas ir paties imperatoriaus skiriamas. 


Juravit ergo populus 
pro tot dissensionibus 
guod non erit episcopus 
nec hic nec ille alius, 

nisi ille guem nobilis 
imperator transmiserit 
et guem cleri et populi 
pars melior receperit. 


Taip organizuodavosi, tokių „komunų“ steigdavosi daugelis 
Prancūzijos miestų, kai praturtėję ir įsigalėję miestelėnai nebe- 
norėdavo eiti išvien su savo tikslų siekiančiu vyskupu, su feo- 
daline miesto diduomene bei kunigija. Demokratiškų idealų 
skelbėjas, Augustin Thierry ir, jo įpėdžiui, kuone visi 
prancūzų istorininkai (J. Flach, A. Luchaire ir kiti) 
iškraipė kiek viso to sąjūdžio reikšmę: manė mestelėnus viena 
komuna tesirūpinus. Tų istorininkų aprašytieji miestelėnai ma- 
ža kuo tesiskyrė nuo XIX amžiaus demokratų, kurie dėl visokių 
laisvių kovojo — tik todėl, kad užsidegdavo pačia laisvės idėja. 
Tikrieji XI-—XII amžiaus miestelėnai ne abstraktūs ideologai, 
bet gyvi ir praktiški žmonės buvo. Pirmiausia rūpėjo jiems ben- 
drieji miesto reikalai — prekyba bei amatai, miesto rinka, feodalų 
nebeužtveriami keliai, iš feodalų valdžios išvaduotoji miesto teri- 
torija. Apie savivaldybę, vadinasi, apie komuną ir komunos 
teises, imdavo jie galvoti tik tada, kai senjoras priešindavos mie- 
sto tikslams arba kai, drauge su kitais miesto feodalais, slėgda- 
vo juos, miestelėnus. Komuna buvo ne tikslas, bet kovos prie- 
monė ir forma. Žinoma, komuną įsisteigę, miestelėnai ją ir gy- 
nė; senjorui panaikinus, stengėsi atgaivinti. 

Tuo tarpu, kai valstiečiai negalėjo patys susiorganizuoti, 
bet organizavo juos senjorai, — miestelėnų organizacijos (pirma 
pirklių bei amatninkų bendruomenės, paskui — visų miestelėnų 
komuna) natūraliai augo ir stiprėjo. Feodalinei visuomenei tos 
miestelėnų organizacijos iš esmės svetimos buvo; ir tai jautė 
feodalinės santvarkos ideologai, ypač kai susidurdavo komuna su 
senjoru. Communio autem novum ac pessi- 
mum nomen, „naujas ir blogiausias, tai komunos vardas“, 
rašo vienuolis Guibertas Nogentietis. Tiesa, tais 
savo žodžiais peikė jis ne pačią miestelėnų bendruomenę, bet 
revoliucinį, nekrikščionišką tos bendruomenės charakterį ir kil- 
mę. Taip pat kitur peikė Guibertas ir tai, kad „vyskupas bei 
senjorai (proceres)... stengėsi prisisavinti mažesniųjų 
žmonių“ (inferiores, vadinasi, miestelėnų) „turtą“ ir 
kad kariauti imta pačiuose miestuose. „Piliečiai ėmė nebekęsti 

kits kito. Valdovai (domini) dantimis griežė žiūrėdami į 
miestelėnus (burgenses), o miestelėnai — į valdovus; aba- 
tininkai, kaip pasiutę, kramtėsi su vyskupininkais, o vyskupinin- 
kai — su abatininkais, ko nereikia daryti.“ 

Bet ne visur susiorganizuodavo ir įsigydavo politinių teisių 
miestelėnai tik kovodami su savo senjorais. Dažnai jie geruoju 
su savo vyskupu gyveno, o jis pats vadovavo jiems kovoj sų; ki- 
tais feodalais, net su karalium. "Taip antai, Noyon miesto 
piliečiai susidėjo su vyskupu, norėdami karaliaus kastelioną iš 
miesto išjoti (1027 m.). „Kartą iškeliavo kastelionas su savo 
žmonėmis, o pily paliko tik žmoną ir kelias tarnaites. Vysku- 
pas manė, kad proga gera, ir liepė miestelėnams apsiginkluoti. 
Norėdamas be kovos į bokštą įlįsti, išgalvojo jis štai ką. — Sa- 
kėsi atnešęs kastelionienei šilkinės medžiagos bažnytiniams rū- 
bams; šitaip ir įsiskverbė į bokštą. Nieko blogo nemanydama, 
ponia pati atkėlė vartus ir priėmė jį su didele pagarba. Žinoda- 
mas, kad visi jau susirinko ir pasiruošę pradėti darbą, vyskupas 
atvėrė kastelionienei savo vylių; sakė, kad dėl visokių jos vyro 
neteisybių nutarta sugriaūti bokštas. Verkdama leido kastelio- 
nienė, kad suimtų ją žmonės. Bokštas visai sugriauta ir sude- 
ginta, teipaja — visa, kas jam priklausė.“ 

Jeigu nekovojo miestelėnai su savo senjoru, tai nereikėjo 
jiems nei maištininkauti, nei komunos skelbti. Pamažu ugdė bei 
stiprino jie savo bendruomenę ir savinosi politines senjoro teises. 
Užuot buvę senjoro padėjėjai bei patarėjai, miestelėnai patį sen- 
jorą savo padėjėju versdavo; ilgainiui politinę jo valdžią ir visai 
panaikino. Italijos ir pietų Prancūzijos komunos jau XI am- 
žiuje beveik savarankiškai politikuodavo. Kai kur vienas mies- 
tas susitaikydavo su kitais. Taip antai, 1030 m. Amiens mies- 
to gyventojai susitaikė su Corbie miestelėnais, įvedė bendrą 
religinę šventę, o sueidami draugėn pasimelsti — prekiaudavo, 
spręsdavo savo ginčus, svarstydavo visokius reikalus ir linksmin- 
davos. Surašyta buvo ir asociacijos sutartis. 

Dideliuose dvaruose ir savo tvirtovėlėse bendraudavo feo- 
dalai su liaudimi; patys kultūrėdami, ugdė ir formavo liaudies 
kultūrą. Dar tampriau feodalinė visuomenė kultūriškai santy- 
kiavo su liaudimi miestuose, Čia miestelėnai tebedirbo žemę, 
sodininkavo, ar kitaip kaip nuolat bendravo su valstiečiais, kurie 
prisipirkdavo miesto rinkoj amatninkų gaminių ir parduodavo 

savo produktus. Smulkieji amatninkai ne visai atsijo nuo žem- 
dirbių. Vienerius metus ir vieną dieną mieste išgyvenęs vals- 
tietis (net servas) miestelėnu tapdavo. "Turtingieji amatninkai ir 
pirkliai ne visai dar buvo susiję su feodaline miesto diduomene. 
Žodžiu, miestelėnai kultūriškai tarpininkaudavo valstiečių ir feo- 
dalų luomui.  Turtėdami ir nauju luomų augdami, jie patys 
ėmė ugdyti ir formuoti liaudies kultūrą. Tam didžiai padėdavo 
iš esmės socialinis miestelėnų gyvenimas. Kaip tik miestuose 
formavosi — tikra to žodžio prasme — visuomenė, naujosios 
europiečių visuomenės narvelis. 

Nuolatiniu įvairių luomų bendravimu, pačios bendruomenės 
iniciatyva, interesų bei veiklos įvairumu su miestu negalėdavo 
susidėti nė didžiausias ieodalų dvaras. Prekyba jungė miestą 
su kitais miestais bei tolimaisiais kraštais, ir jos keliai buvo kul- 
tūrinio bendravimo keliai. Su miestais susijus buvo pagaliau ir 
Bažnyčios organizacija. Mieste gyvendamas valdė vyskupas 
savo dieceziją; mieste buvo gražiausios bažnyčios bei vienuoly- 
nai, ir jų mokyklose mokė garsiausi mokytojai. 

"“ Daug žemių turėdama ir dar daugiau įsigydama, Bažny- 
čia glaudžiai susijusi buvo su feodaline visuomene: didžiai sufeo- 
dalėjo. Feodais buvo ji apdovanojama, ir pati savo žemes feodais 
dalindavo. Teisės santykiuose vienuolynui atstovaująs jo juris- 
konsultas, vadinamasis advokatas (avouė), ir bažnyčios 
juriskonsultas, arba vidamas (vicedominus, vida- 
m e), tapo ilgainiui tikrais feodaliniais senjorais. Bet daugiausia 
feodalino Bažnyčią politinė vyskupų rolė bei veikla. Savaime 
aišku, kad visai valdininkijai feodalėjant, ir jie feodalėjo. Feoda- 
liškai valdininkaujančiais vyskupais rėmėsi Vokietijoj ir Konra- 
das I, ir Ottonai. Užteks paminėjus Ottono Didžiojo brolis 
Brunas arba Mainzo arkivyskupas Willigis. Abu buvo 
arkikapelionai; Brunas, be to, valdė dar Lotharingijos herco- 
gystę. Taip pat ir Prancūzijoj: Beauvais, Chalons, 
Auxerre ir kitų miestų vyskupai buvo ir tų miestų grafai. 

Bet ir ne grafai vyskupai virsdavo feodaliniais senjorais: 
imuniteto diplomu faktiškai prisisavindavo mieste ir jo teritorijoj 
„grafo valdžią. Karaliai geriau norėdavo vyskupų, nekaip grafų, 

nes vyskupystė teoriškai negalėjo tapti paveldėtine senjoryste. 
O laikydami vyskupus savo vasalais, karaliai patys juos ir rink- 
dino. Jie duodavo vyskupui žiedą ir lazdą, dvasiškosios vyskupo 
valdžios ženklus, pavesdavo jam diecezijos jurisdikciją bei val- 
dymą. Tai buvo vadinamoji investitūra. Vyskupas, kaip 
ir kiti vasalai, klūpodamas įdėdavo savo rankas į siuzerėno ran- 
kas (hominium, homagium, hommage) ir pri- 
siekdavo (sacramentum fidelitatis, fčautė, 
foi). Karaliaus pavyzdžiu skyrė savo vyskupus ir dukai bei 
tūli grafai. Visai nuosekliai Ottonas T ėmė rinkti patį popiežių. 

Vyskupus rinkdamas, ir pamaldus valdovas pirmiausia žiū- 
rėjo ne bažnytinių, bet politinių reikmenų; skirdavo abatu arba 
vyskupu savo šalininką, giminę, dažnai — kaip Normandijos 
dukai — mergautinį savo sūnų, arba — kas už vyskupystę dau- 
giau pinigų siūlė. Nesigėdydami pirkinėjo valdovai vyskupystes. 
Nestigo, žinoma, ir pirkėjų, kurie norėjo gauti Dievo malonės 
taip pat, kaip kadaise Simonas Magas, „Apaštalų Dar- 
bų“ autoriaus minimas. Bažnyčioj įsiviešpatavo simonija. 
Vienas — tikrai nayvus — abatas mėgino iš Prancūzijos kara- 
liaus gauti vyskupystę krikščioniškai, vadinasi, dykai, bet kara- 
lius paskyrė vyskupu praktiškesnį ir doresnį kandidatą. ,Luk- 
terk, kol iš jo gausiu kiek“, sakė karalius besiskundžiančiam savo 
nelaime abatui, „„nuverskite jį už simoniją; tada pagalvosime 
apie Tamstą“. 

Mat, vyskupystę parduodamas, karalius peikė vis dėlto si- 
moniją. Sunku pasakyti, ką manė apie simoniją du vikomtai, 
kurie 1038 m. Albi mieste pasirašė štai kokį dokumentą — 
„Mudu duodame vyskupystę Vilhelmui taip, kad turėtų jis ją, 
dabartiniam vyskupui Amelijui numirus, iki gyvos galvos, vis- 
tiek, ar pats Vilhelmas įšventintas bus vyskupu, ar kitą ką įšven- 
tindins“. Tik rankpinigių tegavę, tesutiko vikomtai atiduoti 
Vilhelmui pusę vyskupystės. „Viską sumokėjęs, gaus jis ir visą 
senjorystę.“ 

Aišku, jog ne vienas vyskupas stengėsi, kad vyskupystę pa- 
veldėtų jo giminaitis, dažnai — jo sūnus, nes tais laikais didumas 
vyskupų vesdavo. Vienas Bretagnės grafas, Benediktas įsigijo 
Ouimper miesto vyskupystę. Prieš mirdamas (1026 m.) 
atidavė jis tą vyskupystę savo sūnui Orskandui; šiam numirus, 
vyskupu tapo vyresnysis jo sūnus Benediktas. Daug kur atsi- 

rado tokių dinastijų. Gascognės senjorystėj vienas feodalas pa- 
liko savo sūnui ne vieną, bet aštuonias vyskupystes. Tiesa sa- 
kant, vyskupų dinastijai įsteigti ne tiek jau svarbu buvo, kad 
vyskupas turėtų sūnų. Dažnai feodalas nupirkdavo arba kitaip 
kaip įgydavo vyskupystę savo broliui arba kitam giminaičiui. 
Vyskupystė imdavo priklausyti feodalinei šeimai; o šeimą 
(mesnie) tada stipri sociali grupė buvo ir daug reikšmės 
turėjo. Šiuo atžvilgiu bažnytinė Normandijos dukų politika ga- 
lima lyginti su Theofilakto - Alberiko šeimos politika Romoj. 

Nenuostabu, kad tūlas XI amžiaus vyskupas maža kuo te- 
siskyrė nuo šiaipjau feodalo. Narbonnės arkivyskupas Gotfridas 
(Guifred de Cerdagne, 1016—1079 m.) išpardavinė- 
jo pasaulininkams savo vyskupystės žemes, tvirtovėles, teises, 
net katedros teises. Norėdamas savo broliukui Urgelo vysku- 
pystę nupirkti, pardavė jis ispanams ir žydams savo bažnyčių 
kryžius, šv. paveikslus, indus. Didelis spekuliantas buvo, bet — 
pirmininkavo simoniją smerkiantiems sinodams. Langres 
miesto vyskupas primygęs čiulpė savo kunigus, o nenorinčius 
mokėti — žiauriai kankino: aštriausias vinis liepęs varyti į glež- 
niausias kūno dalis. Vienam vyrui žmoną atėmęs, o paskum pri- 
vertęs ją į vienuoles eiti; išviso didis mergininkas buvęs ir „kitų 
vyrų teisę savąja laikė“. 

Taigi, bažnytinė visuomenė sijo su feodaline, feodalėjo ir 
pasaulėjo. Tačiau daug buvo ir gerų vyskupų, tikrų ganytojų. 
Tik niekuomet nemėgstama žmonių apie gerus kunigus kalbėti. 
Antra vertus, visai sufeodalėti Bažnyčia negalėjo. Kad ir kaip 
savavališkai šeimininkaudavo vyskupas savo vyskupystėj arba 
abatas savo vienuolyno žemėse, toji vyskupystė, tosios žemės 
priklausė ne vyskupui ir ne abatui, bet Bažnyčiai, tam tikrai 
Bažnyčios bendruomenei, kurią vadino universitu (uni- 
versitas). Tą universitą vyskupai bei abatai tik valdė ir — 
dažnai — eksploatavo; jam tik atstovavo, kaip atstovavo jam ir 
advokatai bei vidamai. Blogam vyskupui viešpataujant, bažny- 
tinis universitas galėjo nebetekti daugelio savo žemių ir turtų, 
bet universito teisių joks vyskupas panaikinti nebegalėjo. Sa- 
vąja teise remdamasis, universitas ilgainiui atgriebdavo daug 
išeikvoto turto ir įsigydavo naujo. Vyskupai keitėsi, vieni — 
kuogeriausi, kiti — kuoblogiausi, daugumas — vidutiniški žmo- 
nės, bet universitas amžinai gyvavo, turėjo savo organizaciją, 

savo tradicijų; ir tos tradicijos stipresnės už pavienį vyskupą 
buvo. 

Vyskupui arba abatui tarpininkaujant, pats bažnytinis uni- 
versitas tapo feodalinės hierarchijos nariu; bet nenustojo buvęs 
ir Bažnyčios kūnojus. Tebeskyrė bažnytinį universitą nuo feo- 
dalinės visuomenės Bažnyčios idėja, pasireiškusi ir teisės nor- 
momis, 

Be savo žemių pajamų Bažnyčia turėjo teisę imti tam tik- 
rus mokesčius. Savo kapitularijais Karolingai legalizavo vadi- 
namąją dešimtinę, kurią pirma mokėdavo žemės savinin- 
kai, paskum ir kiti žmonės, o gaudavo pirma parapijos kunigai, 
paskum ir vyskupai. Nemaža pajamų duodavo Bažnyčiai ir jo- 
sios teismas, forum ecclesiasticum. Bažnyčia teisė 
ratione personae — dvasininkus, našlaičius ir vargšus 
(personae miserabiles), kryžiuočius (cruce 
signati) ir, apskritai, kas pats norėjo Bažnyčios teisme by- 
linėtis; ratione materiae — nusikaltimus, kurie kaip 
nors lietė Bažnyčią: šventvagystę, priesaikos laužymą, ereziją, 
simoniją, magiją, vedusiųjų bylas ir t. t. Tačiau visus klausimus, 
kurie lietė Bažnyčios gautus feodus, spręsdavo, žinoma, nebe baž- 
nytinis, bet feodalinis teismas. 

Bažnyčia stengėsi, kiek begalėdavo, padidinti savo teismo 
kompetenciją; o valdovai — susiaurinti. Todėl be perstogės gin- 
čytasi. Bet tie ginčai pabrėždavo bažnytinės teisės savotiškumą ; 
nuolatinė kova dėl kompetencijos rodė, jog ir feodalėdama tebe- 
buvo Bažnyčia atskiras organizmas. 

Bažnyčia sumizgo su valstybe. Jos suaugo, kaip suauga 
šorys šakomis, net liemenimis du medžiai; bet tuodu medžiai 
kiekvienas iš savo kelmo auga. Ir didelės kultūrinės reikšmės 
turėjo, kad painiojosi Bažnyčia su feodaline valstybe. — Kad ir 
kaip feodalėjo ir morališkai smuko vyskupai bei abatai, bet 
skelbė jie ir vykdė kiek krikščioniškus idealus; ne tik skiepijo 
feodalinei valdžiai organizacines Bažnyčios tradicijas, bet ir pa- 
čią feodalinę visuomenę dorovino. Vyskupai simonininkai 
(simoniaci) pirmininkaudavo prakeikdinėjusiems simoniją 
sinodams. Vyskupai politikai reformuodavo vienuolynus. Sino- 
dai ir kunigija vadovavo kovai su feodaline anarchija: skelbė 
„Dievo Taiką“ ir „Dievo Paliaubas“ ir kūrė asociacijas joms 
apginti. 

Labai anksti — X amžiuje — pradėjo Bažnyčia „krikščio- 
ninti“ riteriuomenę. — Riteriu (Ritter, chevalier) 
vadinosi sunkiai apšarvuotas raitelis — „gui armes porte 
et en bon" chetal' Bied, „bien sait“ferit''et 
de lance et dėpieu“ (Chanson de Roland). 
Prisipirkti stiprių žirgų ir brangių ginklų, maitinti ginklanešius 
bei tarnus ne kiekvienas feodalas galėjo; tad riteriai buvo rink- 
tiniai feodalinės kariuomenės raiteliai. Bet ne pats feodalas pa- 
darydavo save riteriu. Bajoraitis ilgai gyveno pirma gar- 
siojo senjoro dvare, mokėsi čia visokių dalykų, ypačiai karo 
meno, tarnavo senjorui, buvo jo ginklanešys. Pagaliau, pats 
senjoras apginkluodavo jaunikaitį — apjuosdavo jį kardu ir 
"smarkiai pliaukštelėdavo jam per kaklą, kad neužmirštų kokią 
garbę yra gavęs (alapa,colėe,paumėe; visos apeigos vadi- 
nosi investitura arba adoubement). Ilgainiui atsirado 
ir kitų apeigų: prieš investitūrą ginklanešys išsimaudydavo vo- 
nioj, duodama jam buvo ir kitų ginklų, ir tučtuojau pasirodydavo 
jis visiems, kaip gražiai moka joti ir kautis. Pasižadėdavo, be 
to, drąsus karys, ištikimas savo siuzerėno vasalas ir savo įtėviui, 
vadinasi, tam, kas jį apginklavo, dėkingas būti. 

Šiomis investitūros, arba adoubement, apeigomis ir 
pasinaudojo savo tikslams Bažnyčia. — Romos Bažnyčioj X. 
amžiuje surašyta buvo vadinamoji Benedictio novi mi- 
litis. Joj yra maldų riterio vėliavai (vexillum belli- 
cum) ir kardui palaiminti. „Viešpatie“, kalbėjo riterį šven- 
tindamas kunigas arba vyskupas, „prašome Tave išklausyti mū- 
sų maldos. Malonėk palaiminti šį kardą, kuriuo nori apsigin- 
kluoti Tavo vergas; kad galėtų tas kardas ginti bei saugoti baž- 
nyčias, našles, našlaičius ir visus Dievo vergus nuo žiauriųjų 
stabmeldžių.“ — Riterio pašaukimas virto krikščioniška misija, 
karingos visuomenės papročiai — „aštuntuoju sakramentu.“ 

Žinoma, konkreti riterio veikla su krikščioniška jo misija 
ne visai sutiko. Bažnyčios mėginimas vis dėlto ne tuščias buvo. 
Be to, mokė Bažnyčia feodalinę visuomenę ne tik pamokslais, 
bet ir darbais. Daug buvo didžiai sufeodalėjusių vyskupų ir 
abatų, bet, apskritai imant, Bažnyčios valstiečių lengviau gy- 
venta. Kitaip ir negalėjo būti. — Feodalai — ne tik galingieji 
baronai, bet ir riteriai, net ginklanešiai (ėcuyer) — jautėsi 
vienas bajorų luomas esąs; paniekinamai žiūrėjo į miestelėnus 

bei valstiečius; pyko, kai koks senjoras suteikdavo riterio garbę 
paprastam žmogui. Bažnyčios hierarchijai priklausė įvairaus 
luomo ir įvairaus plauko žmonės. Aukštos kilmės vyskupas 
griežtai, žinoma, skyrėsi nuo žemę dirbančio vienuolio arba nuo 
vargšo kunigėlio, kuris gyveno kaip ir jo parapijonys kaimiečiai. 
Bet Bažnyčios vienovė, misija ir sakramentas sydino visą baž- 
nytinę hierarchiją ir darė ją — tam tikra prasme — atskiru vi- 
suomenės luomu. Tas luomas vaizdavo, gali sakyt, visą tų laikų 
visuomenę, buvo jos „mikrokosmas“; tik įvairūs socialieji šio 
„mikrokosmo““ sluoksniai mažiau nuo vienas kito atsydavo, labiau 
vienas su kitu bendraudavo, kaip „kosmo“, visos tų laikų visuo- 
menės, sluoksniai, 


Kad ir nesumizgus sakramentalinė kunigo valdžia sų jo do- 
rove, žmonės tos dorovės vis dėlto žiūrėjo. O gerų kunigų vi- 
suomet iš prasčiokų daugiausia būna. Dažnai skirdavo valdovai 
vyskupus už pinigus; dažnai, bet ne visuomet: rūpinosi kiek ir 
krikščioniškąja dora. Prancūzijos karalius Robertas II rinkdino 
vyskupais nemokytus ir ne aukštos kilmės, bet šventus vienuo- 
lius, „„piemenis“ ir „jūrininkus“, kaip charakterizuoja juos vie- 
nas vyskupas. „Reikia mums“, ironiškai sako šis aristokratas, 
„vyskupo, kuris nė Šv. Rašto nežino, kuris nė vienos dienos 
nėra mokęsis. Kad vieną dalyką temokėtų — pirštų abėcėlę“'*). 
Tie nemokšos kaip tik ir buvo vienuoliai. 

Taigi, vienijo bažnytinė hierarchija įvairius visuomenės 
sluoksnius. Savo viršūne buvo ji suaugusi su feodaline diduo- 
mene, savo šaknimis — su liaudimi. Todėl bažnytinė šviesuomenė 
ir turėjo tokios didelės reikšmės Europos kultūrai kurti, ypač — 
dvasinei kultūrai. "Tiesa sakant, kitos šviesuomenės tais laikais 
nė nebuvo: vieni kunigai terašė visokius veikalus, temokytojavo 
vienuolynų bei katedrų mokyklose ir — privačiai — feodalų dva- 
ruose, testudijavo senąją literatūrą ir turtino ją tautosakos mo- 
tyvais. Dvasinė Karolingiško Renesanso kultūra, apskritai 
imant, negyva buvo, nes bažnytinė šviesuomenė atstovavo praei- 
čiai — Romos kultūrai. Dabar ėmė toji šviesuomenė sydinti 
praeitį su dabartimi: Romos kultūrą su tautos kūryba. "Todėl 
ir naują kultūrą ėmė šviesuomenė kurti, ir pati pradėjo gyventi. 


*) Vyskupas Adalberonas turi čia galvoj kliuniečių paprotį. Jiems 
draudžiama buvo be reikalo šnekėti; tad išsigalvojo jie sau pirštų abėcėlę. 

Užuot juos pakėlusią Vokietiją tvarkę, Ottono Didžiojo pa- 
likuonys — Ottonas II, ypačiai Ottonas III — juo toliau, juo 
labiau gaivino atgyvenusią Karoliaus Didžiojo ideologiją; tuo 
padėjo jie feodalizmui augti ir stiprėti pačioj Vokietijoj. Feo- 
dalinė stichija griovė karolingiškąją Europą ir kūrė naują Vidur- 
amžių visuomenę; tik griovė ir kūrė nesąmoningai. Juk ne ide- 
ologija vadovavo valdovams, bet nesulaikomas ir neaiškus in- 
stinktas. Bažnyčia ir imperatorius palaikydavo, ir feodalams 
valdovams, kurie naujo tipo valstybes kūrė, padėdavo. Tačiau, 
kad ir tebetarnavo ji lig laiko imperatoriams, saviškai, nebe ka- 
rolingiškai, suprato pačią politinę krikščioniškosios kultūros —- 
Dieviškosios karalystės — vienovę. Ottono III išrinktas popie- 
žium Gerbertas pasivadino Silvestru II ir tapo imperininkų 
priešu. Kad ir gynė Prancūzijos vyskupai savo karaliaus valsty- 
bę bei teises net nuo paties popiežiaus, žiūrėjo jie betgi Bažny- 
čios vienovės ir Romos teisių. Visur tautėjo Bažnyčia, valsty- 
bine bei vietine tapo, bet niekur nesutapo; mat, negalėjo pati sa- 
vęs išsižadėti — savo universalumo pamesti. Feodalėjo ji, skel- 
dėjo; vis dėlto iš esmės buvo ji vieningesnė už imperiją ir už 
kiekvieną valstybę. 

Kultūringesnės už imperiją Bažnyčios būta, taigi — ir ro- 
mėniškesnės.  Gyventa jos savo praeitimi. "Tik, viena, tebe- 
viliojanti ją praeitis, tai ne Karoliaus Didžiojo, bet Nikalojaus 
I ir Jono VIII programa; antra — nevergavo Bažnyčia seno- 
sioms formoms, kad ir visur bei visuomet dėjosi jas tebesaugo- 
janti.  Rūpėjo jai senoji forma pripilti naujo turinio ir senasis 
turinys į naująsias formas supilstyti. Bendradarbiavo ji ir su 
imperatoriais, ir su feodaliniais valdovais, bet ėjo savo keliu, 
nors tas kelias jai pačiai ne visai aiškus buvo. 

Tam keliui tikrai nurodyti, Bažnyčios idealams ir tikslams 
išaiškinti daug dar ko reikėjo. Esminę Bažnyčios vienovę visi 
jautė ir pripažino. Bet realių, organizacinių formų toji vienovė 
nebeturėjo. Visuotinė — Karolingų bei popiežių įsteigta ir ap- 
organizuota kiek — Bažnyčia abstrakčia idėja virto. Kas gi 
galėjo autoritetiškai mokyti ir įsakinėti visiems krikščionims, 
kad pačioj Romoj popiežiavo imperatoriaus valdininkai ir kad 
net religingas žmogus paabejodavo kartais tokių popiežių pir- 
menybe? Kas gi begalėjo apginti vyskupus nuo valdovo, kad 


o 

jie valdovo visiškai tebepriklausė? Visi žinojo, kad yra tikrasis 
Bažnyčios mokslas, ypatinga jos teisė ir santvarka. Bet kas 
gi galėjo visa tai išaiškinti? 

Nemaža buvo — tiek Prancūzijoj ir Ttalijoj, tiek Vokie 
tijoj — ir gerų kunigų, nemažiau, mano manymu, kaip blogų. 
Vieni tyrinėjo Dieviškąjį mokslą, kiti, kaip garsusis Tvonas 
(Yves) iš Chartres miesto, — kanoniškąją teisę, treti 
mokytojavo. Nenoromis politikuodami, gerieji vyskupai, taip an- 
tai, Fulbertas (Foulbert de Chartres), sten- 
gėsi dorinti visuomenę ir pačią Bažnyčią. Bet visi tie žmonės 
veikė kas sau — pavieniui, mažam sekėjų būreliui tepadedant. 
Sudorinti visuomenės jie negalėjo nesudorinę pirma Bažnyčios. 
O Bažnyčiai patobulinti ir vėl sutvarkyti reikėjo visuotinės baž- 
nytinės valdžios ir galingo religinio - socialinio sąjūdžio. Tos 
valdžios X— XI amžiuje praktiškai, gali sakyt, nebebuvo. Bet 
pačioj X amžiaus pradžioj ėmė jaudinti visuomenę vėl sustiprė- 
jęs asketizmas. 

Visų ir savo pačių nuomone, vykdė vienuoliai aukščiausius 
krikščioniškojo gyvenimo idealus. Be to, dvasininkijai padė- 
dami, vienuoliai mokė žmones, sakė pamokslus, teikė sakra- 
mentus; tad norėjo, kaip ir kunigai, gauti dešimtinę ir kitų Baž- 
nyčios pajamų.  Ginčijosi abatai su vyskupais ir dėl savo vie- 
nuolyno žemių bei teisių, nes vyskupai, savaime aišku, žiūrėjo 
savo bažnytinių teisių ir savo naudos. Toji nuolatinė kunigų 
ir vienuolių kova sustiprėjo ypačiai X amžiuje, kai visur priviso 
asketų ir naujų asketiškų vienuolynų. Čia, žiūrėk, vyskupas 
kariškai užpuolė ir apiplėšė vienuolyną; čia vienuoliai sukurstė 
miestelėnus ir išvaikė pasmerkti juos norintį vyskupų sinodą. 
Vienuoliai ir demokratiškesni už kunigus buvo, ir atrodė visiems 
tikro krikščioniškojo idealo atstovai esą. Taigi, jiems buvo pa- 
lankūs šiaipjau žmonės ir daugelis valdovų. Su Cliuni abatu 
susibičiuliavo pats Romėnų patricijus Alberikas. Palaikė vie- 
nuolius ir kurija: gynė juos nuo vyskupų ir daugeliui vienuo- 
lynų suteikdavo privilegiją priklausyti tiesiog popiežiaus. II- 
gainiui vienuoliai patapo tikra Romos kariuomene. Jos bran- 
duolį X— XI amžiuje centralistiškai sutvarkė šventieji Cluni 
abatai. Ir ši kariuomenė didžiausios reikšmės turėjo savo va- 
dams, tariant, pačiai kurijai, nes vertė valdovus, visų pirma — 
imperatorius, reformuoti kuriją ir įkvėpė jai asketiškos dvasios. 

Kultūrinis Karolingiškojo Renesanso darbas niekais nenu- 
ėjo. Tr baisiausios anarchijos metu išgyvavo vyskupų, katedrų 
bei vienuolynų mokyklos; net parapijose pridygo mažų mokyk- 
lėlių. Tokiai kaimo mokyklėlei vadovavo kunigas, pats dažnai 
ir mokytojavo. Miesto mokyklas prižiūrėdavo vyskupas; o kai 
jų padaugėjo, ėmė skirti joms vedėjus (scholasticus). Be 
to, duodavo vyskupas leidimą (licentia docendi) vi- 
siems, kas norėjo mokytojauti; žinoma, privatūs feodalų „peda- 
gogai“ be jokio leidimo mokė. 

Nemaža kentėjo Italija nuo anarchijos ir saracėnų bei 
vengrų puolimų; bet mokyta čia žmonės ir mokytasi. Ilgainiui 
ėmė mokytis kuone visi norintieji miesto tarnybą eiti pasauli- 
ninkai. Jau X amžiuje garsėjo Bolognos mokykla, kur 
dėstomos buvo artes liberales ir Romėnų Teisė. 
Vienuoliktojo amžiaus gale vienas dokumentas mini tos mokyk- 
los profesorių Pepo, teisės daktarą (legis doctor). 
Kiek vėlėliau, 1088 m., kitas profesorius Irnerijus (Hir- 
nerius, Yrnerius, Guarnerius, Vernerius), 
Toskanos markizės Matildės prašomas, įsteigė savąją teisės mo- 
kyklą. Mat, maldingoji markizė nenorėjo klausyti Ravennos 
teisininkų patarimų, nes kovojo tie teisininkai su popiežiaus pre- 
tenzijomis. Pietų Italijoj, Salerno mieste, tais pat laikais 
atsirado medicinos mokykla. 

Imperatorių Berengarą I garsinančio panegyriko au- 
torius (apie 915—924 m.) skundėsi, kad nebegerbiama poezija, 
kaip senovėje. Dabar rašoma eilėraščiai miestuose ir kaimuose, 
o senovėj kviesdavęsi poetus į savo rūmus didžiūnai. Bet, amo- 
re pii imperatoris sukūręs savo poemą, autorius, be 
abejo, perdėjo. — Italijos karaliai, kaip ir visi valdovai, globojo 

mokslininkus bei literatus ir daug ką savo rūmuose maitindavo. 
Vienas iš žymiausių X amžiaus rašytojų, Liutprandas 
Kremonietis išsimokslino, begyvendamas pirma karaliaus 
Hugono, paskum — karaliaus Berengaro II dvare; čia 
ir graikiškai pramoko. Anastasijaus Biblioteka- 
riaus laikais daug buvo literatūros mėgėjų Romoj. Tiesa, 
IX amžiaus gale literatūrinio sąjūdžio čia, gali sakyt, išnykta. 
Bet nenustojo globoję rašytojų kiti Italijos valdovai. — Nea- 
polio dukas Jonas, X amžiui įpusėjus, susikrovė didelę bi- 
blioteką; dosniai apdovanodavo jis savo mokslininkus. Jo pra- 
šomas, arkipresbiteris Leonas išvertė lotyniškai graikišką 
romaną — Aleksandro Didžiojo istoriją. Amalfi miesto gra- 
fas Pantaleo įkalbinėjo vienuoliui Jonui išversti grai- 
kiškas šventųjų legendas: ut aligua gue in libris 
seu hystoriis Grecorum inveniuntur, gue 
in Latinis non sunt, in Latinam converte- 
rem linguam. 

Ir be valdovų rūpesčio mokslininkai bei literatai šiaip taip 
būriavosi. Kiekvienoj mokykloj buvo jų maža kuopelė; kiekvie- 
name vienuolyne buvo to vienuolyno šviesuomenės. Ypačiai gar- 
sėjo tuo IX amžiuje Bobbio ir Monte Cassino vienuo- 
lynai. Tame pačiame amžiuje Veronos arkidiakonas surinko 
280 knygų, kuriomis, žinoma, ir jo draugai naudojosi, o Mi- 
lane gyveno mokyti airiai, Sedulijaus bičiuliai. Ra- 
therijui atvažiavus į šiaurės Italiją, daugelis Milano kuni- 
gų ėmė klausinėti mokytą svečią visokių mokslo dalykų: buvo jis 
guorumdam guaestiunculis Mediolanensium 
haud leviter pulsatus. Nenuostabu, kad atsirasdavo 
ir šiokių tokių garsenybių. Daug vargo turėjo Ottonas Didysis, 
kol viena tokia garsenybė, Novaros diakonas Gunzo, sutiko 
pagaliau atvykti į Vokietiją. Deja, jaunas St. Gallen vie- 
nuolyno vienuolis prikišo šiam poetui, filologui ir kanoniškosios 
teisės žinovui vieną gramatikos klaidelę. Gražiai atkeršijo Gun- 
zo priešininkui: parašė ilgą laišką mieliesiems Reichenau 
vienuolyno broliams. Pasididžiavo jis čia ir stilium, ir žiniomis; 
išaiškino klausimus: ar žinojo Adomas rojuje, ,,septynius laisvuo- 
sius menus“ (artes liberales, vadinasi, trivium ir 
guadrivium) ir — ar Jėzus Navinas buvęs tik saulę sustab- 
dęs ar ir kitas penkias planetas. 


21* 


= 2 


Žinia, kad Gunzo ir daug kitų italų rašė reliatyviai gera 10- 
tynų kalba ir kad neblogai žinojo jie senąją lotynų literatūrą. 
Mažiau tesidomėjo jie teologijos ir filosofijos klausimais. Užtai 
ėmė tyrinėti, kaip minėta, kanoniškąją ir Romėnų teisę ir medi- 
ciną. Kaip ir senieji romėnai, italai praktiškos linkmės žmonės 
buvo. Daugiau, nei į filosofiją bei teologiją, kreipė jie dėmesio 
į istoriją. Devintame amžiuje, Ravennos kunigų prašomas, aba- 
tas Agnellus, tikrai sąžiningas mokslininkas, ėmė rašyti 
savo Bažnyčios Liber Pontificalis, Andreas iš 
Bergamo ir Erchempertas iš Montecassi- 
no — chronikas. Vienuoliktojo amžiaus pradžioj diakonas 
Jonas išdėstė Venecijos istoriją iki 1008 m. (Chro- 
nicon Venetum); tuo papildė jis X amžiuje parašytas ve- 
necijaniškąsias chronikas. Salerno benediktinas parašė 
(X amžiuje) pietų Italijos istoriją (Chronicon Salerni- 
tanum) irt.t. 

Tais veikalais reiškėsi vietinės Bažnyčios patrijotizmas, 
meilė tėvynei, kad ir nedidelė ta tėvynė buvo. Dėl Italijos 
karalystės sielojosi Vercelli miesto vyskupas Atto (nu- 
mirė 961 m.). Jis buvo karaliaus Hugono arkikancleris, bet 
vėliau tapo Berengaro šalininku ir, net Ottonui Italijon įsibrovus, 
neapleido jo. Savo raštais gynė Atto Bažnyčios teises ir kovojo, 
kaip kadai ir Karolingų švietėjai, su prietarais. Vainojo jis viso- 
kius burtininkus, kurie auguria vel caeli signa 
seu vanas praecantationes intendunt; aiš- 
kino, kad Dievas sutvėręs žvaigždes žmonių gerovei ir kad Mar- 
sas ir Janus homines perversi et infelices fu- 
erunt. Jiems numirus, pagonys pristatę jiems statulų, o tose 
statulose velniai apsigyvenę. Visai stabmeldžiaujančios guae- 
dam meretriculae: naktimis susirenkančios aikštėse, 
kryžkeliuose arba paversmiuose, ir čia dainuojančios bei burian- 
čios. Kai kurios drįstančios net žoles bei medžio šakas krikš- 
tyti, ir vienos kitas kūmutėmis vadinančios. Bet įdomiausias 
ir gyviausias vyskupo Atto veikalėlis, tai mažas publicistinio 
pobūdžio traktatas — Polipticum. Čia satiriškai aprašė 
autorius politinį Italijos gyvenimą: kaip partijų kova draskė ir 
silpnino ją, vertė šauktis svetimų valdovų ir išsižadėti pagaliau 
savo laisvės. 

Tačiau daugumą italų literatų viliojo imperatorių. malonė 
ir įspūdinga imperijos idėja. Didžiausias tų laikų Italijos rašy- 

tojas, Kremonos vyskupas Liutprandas ir vyskupystę iš 
Ottono I gavo, ir karštu jo šalininku tapo, Liutprandas, didžiai 
mokytas žmogus, gerai žinojo ne tik lotynų, bet ir graikų litera- 
tūrą. Tiesa, dirbtiniu stilium rašė ir perdaug mėgo senųjų poetų 
bei prozaikų raštus cituoti. Bet jo kalba vis dėlto gyva ir vaiz- 
dinga; literatūrinės studijos nesuėdė gyvo jo būdo. Mielai jis 
ir politikavo; du ar triskart važinėjo per diplomatą į Konstanti- 
nopolį, tik — nieko nepešęs grįždavo: greit užsidegdavo, širšė 
buvo. Rašydamas toja negalėjo sutvardyti savo temperamento: 
čia gražiai pasakodavo visokius anekdotus, čia retoriškai dekla- 
muodavo, čia sarkastiškai pajuokdavo savo priešus ir karikatūriš- 
kai juos vaizdavo. Šiuo atžvilgiu iki šiol tebėr įdomi jo Rela- 
tio de legatione Constantinopolitana, kur 
graikų įžeistas akylasis autorius pajuokė imperatorių, jo dvarą 
ir dvariškius. 

Ottono I globojamas, Liutprandas ilgai gyveno Vokietijoj 
ir vokiečių kalbą išmoko. Vokietijoj susitiko su juo chalifo Abd 
-e1-Rhamano pasiuntinys, Elviros vyskupas Recemun- 
das (956 m.). Recemundas prašė mokytą vyrą ir žinomą politiką 
Liutprandą parašyti tų laikų Europos, jos imperatorių ir karalių 
istoriją. Ketverius metus dirbo Liutprandas ir 962 m. išleido 
savo Antapodosis, arba „Atpildą“. Taip pavadino savo 
veikalą autorius todėl, kad ne tik dėstė istoriją, bet norėjo vi- 
siems parodyti blogųjų Žmonių, ypač Berengaro II ir jo žmonos, 
bedieviškumą*). Išėjo ne tiek istorija, kiek tendencingi memua- 
rai, publicistinio pobūdžio veikalas. Dar aiškiau kyšo publicisti- 
nės ir politinės Liutprando tendencijos iš kito veikalėlio — Li- 
ber de gestis Ottonis. Čia autorius aiškina ir gina 
visą itališką imperatoriaus politiką ir jo kovą su popiežium 
Jonu XII. 

Tikrasis Vokiečių imperijos ideologas buvo kitas italas — 
Verceli miesto vyskupas Leonas (—965—1026 m.). Jis 
pats vadino save episcopus imperii, o italai patrijotai ir 
popiežininkai sakė: ,„Žiaurusis Leonas visai Dievo užmirštas; 
kad būtų su juo Dievas, tai mylėtų Leonas kas dieviška“. Leo- 


*) Sit igitur eis presens pagina antapodosis, hoc est retributio, dum 
pro calamitatibus meis doėpetav, asevian, id est impietatem, eorum 
piesentibus futurisgue mortalibus denudavero. Nec minus etiam sancti- 
ssimus et fortunatis viris pro collatis in me beneficiis antapodosis erit. 

nas buvo didžiausias Ottono III patarėjas, summus consi- 
liarius, arba „logotheta“; rašydavo svarbiausius imperato- 
riaus laiškus, kur falsifikacijomis laikė Constitutum Cons- 
tantini imperatoris ir net Karoliaus Didžiojo Dona- 
tio. Leonas, rasit, ir išgalvojo Ottonui III keistą titulą — Ottu 
servus apostolorum. Savo veikalėly Versus de 
Gregorio papa et Ottone augusto gyrė politi- 
kas vyskupas „du švyturius“, duo luminaria, — popiežių 
Grigalių V ir jį išrinkusį imperatorių, kurio bijąs ir geležinis Ba- 
bilonas, ir auksinė Graikija. Imperatoriaus galia dorinąs popie- 
žius žemę: Caesaris potentia purgat papa se- 
cula. Ottonui numirus, Leonas graudžiai apverkė imperatorių 
gražiais eilėraščiais (Versus de Ottone et Hein- 
rico); jais ir jo įpėdinį sveikino. Iki grabo lentos buvo Leonas 
ištikimas ir įtakingas Heinricho II (1002—1024 m.) ir Konrado 
II (1024—1039 m.) patarėjas. 

Ne vieną Italijos literatą sužavėjo imperijos idėja. Nenuo- 
stabu — imperija buvo politinė krikščioniškosios kultūros 
forma, ir senoji literatūrinė tradicija imperijos ideologija reiš- 
kėsi. Kiekvieno valdovo — Kapetingo, Normandijos ar Akvita- 
nijos duko, Anjou grafo — dvare burdavosi literatai bei moks- 
lininkai į kuopeles; juo labiau tiko mokytų žmonių kuopelė im- 
peratoriaus dvarui. Kaip kadaise Karolius Didysis, ir Ottonas I 
globojo rašytojus; pasikvietė Vokietijon novariečius Gunzo ir 
Steponą, Liutprandą ir kitus. Imperatoriaus dvare 
italai susidūrė su kitų kraštų literatais, taip antai — su garsiuoju 
mokslininku Gerbertu ir su pačių vokiečių literatais, ypa- 
čiai — su Bruno išmokslintaisiais dvaro kunigais. Maža ką 
težinome apie Ottono Didžiojo dvarą, bet domėtasi čia lotynų li- 
teratūra: už pilvo imdavos kunigai, skaitydami Terencijaus 
komedijas; vienas rimtasis Bruno vos vos tesišypsodavo. Men- 
kos sveikatos ir asketiškos nuotaikos žmogaus jo būta; labiausiai 
rūpėjo jam rimti dalykai, ir visi laikė jį dideliu filosofu. Visur 
vežiojos jis su savim ištisą biblioteką; pirma mokėsi iš pašnekesių 
su dvare gyvenančiais mokslininkais skotais, italais bei graikais, 
paskum — pats pasidarė didžiausias autoritetas. 

Ottonas Didysis mokėjo kalbėti vokiškai, prancūziškai ir 
vendiškai (slaviškai); rašyti ėmė mokytis tik įmetėjęs, o loty- 
niškų tekstų nė nesuprato: reikėdavo jam versti. Ottonas Il 
gal, ir ne tiek apšviestas buvo, kaip sakydavo Gerbertas ir kiti 
dvasiškiai šunuodegiai; betgi domėjosi, rodos, literatūros vei- 
kalais ir filosofiškais disputais. Jo žmona graikė Theofanija, ži- 
noma, didžiai padėjo šviestis visam dvarui. Ottonas III labai 
mokytas valdovas buvo. 

Visą literarinį to meto sąjūdį istorininkai dažnai vadina 
Ottonišku Renesansu. Tiesa sakant, tokio renesanso 
nė nebuvo. Ottonų ir jų dvaro negalima nė lyginti su Karolium 
Didžiuoju ir jo dvaru. Patys Ottonai ne didesni mecenatai buvo, 
kaip Prancūzijos karalius Robertas (996—1031 m.), Ger- 
berto mokinys ir teologijos mėgėjas, arba jo vasalai — Anjou 
grafai ir Akvitanijos dukas Vilhelmas V, kuris net naktimis 
skaitydavo, gražią biblioteką susirankiojo ir mokslininkus glo- 
bojo. Vadinamasis Ottoniškasis Renesansas tėra karolingiškojo 
atgarsis, iš dalies — tik atgimimas. Jis skyrėsi nuo karolingiš4 
kojo ypačiai tuo, kad vis labiau ėmė vyrauti religinės tendenci- 
jos ir sustiprėjo kiek tautiškieji motyvai. 

Ne imperatoriaus dvaras, bet vienuolynai buvo dvasinės kul- 
tūros židiniai. Senąjį Fuldos vienuolyną pralenkė savo mo- 
kyklomis ir mokslininkais naujieji — Corvey, St. Gallen, 
Reichenauir Gandersheim vienuolynas. Buvo Vokie- 
tijoj ir katedros mokyklų, taip antai — Augsburge, Konstanze, 
Metze, Toule, (Tūle, Lotharingijoj), Utrechte. Visose tose mokyk- 
lose mokėsi ir pasaulininkų vaikai. Saksonijos didikai siųsdavo 
savo dukteris į Herfordo ir Gandersheimo moterų vienuolynų mo- 
kyklas. 


Vienuolynų mokyklos turėjo didelės reikšmės ir todėl, kad 
daugely buvo biblioteka, o mokyti vienuoliai sudarydavo šviesuo- 
menės būrelį. Minėtasis jau Gunzo sąmojingai šnekėjo (žino- 
ma, lotyniškai) su St. Galleno vienuoliais ir linksmai juo- 
kavo. Deja, teko jam suklysti ir įnagininko vietoj galininkas 
pavartoti. Maža to — vienas jaunas vienuolis begėdiškai išjuokė 
mokytą svetimšalį: eilėraščiais sakė, kad už tokią klaidą reikią 
seneliui, kaip mažam vaikui, kailis išperti. Žinoma, ne visi jau- 
nieji vienuoliai taip mokyti buvo, kaip tas vaikėzas, pusio. 

Vienas Toul vienuolyno vienuolis aprašė ne visai laimingą 
savo jaunystę. — Mokslas jam nesisekęs: didelis tinginys buvęs 
ir labai mėgęs visokius šposus krėsti. Už tinginystę pramintas 
buvęs net asiliuku. Vieną dieną, visiems vienuoliams laukuose 
dirbant, pasprukęs tas asiliukas iš vienuolyno. Tik greit su- 
gautas buvęs. Apgailėjęs pagaliau netvarkingą savo gyvenimą 
ir ėmęsis — poetiško darbo. Didelio veikalo kurti nedrįsdamas, 
parašęs jis jumoristinę poemą: Ecbasis cuiusdam cap- 
tivi per tropologiam. Čia alegoriškai (per tropo- 
logiam) pasakoja autorius savo gyvenimą, atpasakodamas pa- 
sakėčią apie pabėgusį veršiuką ir vilką. Gali būti, kad savo bio- 
grafiją autorius ir išgalvojo, bent — netikrai ją išdėstė, mažų 
mažiausia — baisiai stilizavo. Taip manau todėl, kad daug jo 
poemoj politinių aliuzijų ir kad gudriai susydino jis pagrindinę 
pasakėčią su kitomis. Visai nebuvo jis nemokša: savo poemą 
sukūrė Horacijaus, Prudentijaus, Vergilijaus, Ovidijaus, Juvenko, 
Venantijaus Fortunato, Boethijaus ir kitų poetų eilėraščius kom- 
binuodamas. 

Ecbasis captivi ne dievažin koks meniškas veikalas; 
bet rodo jis, kad daugelio vienuolių skaityta ir neblogai moky- 
tasi. Teologijos ir filosofijos klausimai mažai jiems, vokiečių vie- 
nuoliams, terūpėjo. Gyveno jie dvasiniu Karolingiškojo Rene- 
sanso turtu, aprašinėdavo savo šventųjų gyvenimus, savo vienuo- 
lyno augimą, mielai skaitė ir kiek begalėdami mėgzdžiojo senuo- 
sius rašytojus. Bet, kaip ir iš Ecbasis captivi matyti, 
sydino jie jau po truputį klasišką tradiciją su to meto reikalais. 


Daug Saksonijos didikų dukterų ėjo mokslus Ganders- 
heimo vienuolyne, kurį globojo Ottonai ir kur, nuo 954 m. aba- 
tė buvo Bavarijos hercogo Heinricho duktė, Ottono I dukterėčia 
Gerberga. Ši mokyta moteriškė susibičiuliavo su savo vie- 
nuole Hrotsvita; padėjo jai šviestis ir patarimais, ir knygo- 
mis. Vienuolyno mokyklos auklėtinė, Hrotsvita gerai susipa- 
žino su Prudentijaus ir Vergilijaus veikalais, pasiskaitė kiek kitų 
poetų, net Boethijaus De Consolatione philoso- 
phiae. Bet filosofijos klausimais mažai ji tesidomėjo: tikėjo 
paprastai, liaudiškai, ir brangiausiu krikščioniško gyvenimo dei- 
mantu nekaltybę laikė. Nekaltybė ir buvo mėgiamiausia Hrot- 
svitos poetės tema. Nes — pirma slapta nuo kitų vienuolių, pas- 

kum nebesislėpdama — rašė ji lotyniškus eilėraščius. Pagal 
apokrifišką Pseudo-Motiejaus evangeliją išdėstė ji Panelės Šven- 
čiausios vaikystę, paskum suritmavo kai kurių šventųjų gyveni- 
mą; visus savo kūrinius surinko ir paaukojo savo globėjai Ger- 
bergai. 

Lotyniška poetinių Hrotsvitos legendų kalba gyva, bet ne- 
taisyklinga. Dorų minčių tuos veikalėliuos daugiau, kaip poezi- 
jos. Mat, su forma bekovodama išeikvojo poetė visą literatūrinį 
savo gabumą. O to gabumo, be abejo, turėta; ir neveltui Hrot- 
svita nenuilstamai eilėraščius kūrė. Kartais pasisekdavo jai kuri 
žmogaus ypatybė apibūdinti, šis ar tas žmogaus veiksnys šiaip 
taip motyvuoti. Pradėjus jai dramas rašyti, — pasireiškė šioks 
toks ir dialoginis talentas. 

Pati ji, kaip ir daugelis tų laikų kunigų, gėrėdamasi skaitė 
Terencijaus komedijas; tačiau manė, jog nelabai naudingos jos 
krikščioniui.  Viliojanti žmogų graži lotynų dramaturgo kalba, 
bet bjaurus turinys tikrai nuodijąs skaitytoją. Taigi, įsidrąsino 
Clamor validus Gandeshemensis (taip išvertė 
savo vardą Hrotsvita) ir ėmė rašyti krikščioniškas dramas, kad 
ir kukliai prisipažino toli gražu nepasiekusi Terencijaus tobu- 
lumo: huius vilitas dictationis multo in- 
ferior, multo contractior penitusgue dissi- 
milis eius, guem proponebam imitarįi, sit 
sententiis, Tikrai, nė nesuprato ji, kas tai yra drama, — 
tik dialogus (kartais, tiesa sakant, gyvus) ritmiška bei ritmuota 
proza rašė. Ar laikė Hrotsvita būtina dramos ypatybe meilės in- 
trigą, ar paprastai imitavo čia Terencijų, —-- nežinia, bet kuone 
visos jos dramos apie meilę sukasi. Tik norėjo ji, kiek tik be- 
galima buvo, išvengti perniciosas gentilium deli- 
cias ir laikė meilę didžia nuodėme. Įsivaizdavo, žinoma, tą 
meilę nayviai — davatkiškai. Taip antai, Callimachus tiek 
karštai mylėjęs, kad, mylimai numirus, norėjęs matyti net jos 
lavoną.  Komiškai, bet toja davatkiškai aprašė Hrotsvita, kaip 
bedievis mergininkas Dulcitius vietoj šventų mergaičių bu- 
čiavęs (perdaug mylėdamas išėjęs jis iš proto) virtuvės puodus 
ir visai susijuodinęs.  Dramomis, kaip ir legendomis, stengėsi 
poetė ant šakių kiloti skaistybę ir kankinių nuopelnus (ypačiai 
— dramos Gallicanus ir Passio sanctarum vir- 
ginum Fidei, Spei et Karitatis). Tačiau kai 
kur vaizduoja tos dramos, ypač geriausioji — Lapsus et 

conversio Mariae neptis Habrachae here- 
micolae, tikrąjį gyvenimą; komiškosios scenos gražiai para- 
šytos ir dialogai gyvi. 

Matyt, domėtasi pamaldžiosios vienuolės žmonių gyvenimu; 
ne tik gyvenimu, bet ir Saksonijos valdovų istorija. Gerbergos 
pritariama, sukūrė Hrotsvita poemą (1517 heksametrų) apie 
Ottono Didžiojo žygdarbius (Gesta Ottonis, parašyta apie 
965 — 968 m.). Čia pasakoja ji visą saksonų hercogų šeimos 
istoriją ir tai, kaip „karalių Karalius liepė taurią Frankų kara- 
lystę atiduoti garsiajai Saksonų giminei“. Daug blogybių prida- 
ręs velnias — sukėlęs pilietinius karus; įviliojęs į savo pinkles 
gerus žmones: brolis sukilęs prieš brolį, sūnus — prieš tėvą. Bet 
neveltui Ottonas Didysis pamaldžiausias buvęs už visus augus- 
tus — Augustos omnes superas pietate prio- 
Tres. — Kristus tokią jam garbę suteikęs, jog emęs Ottonas val- 
dyti pačią puikiąją Romą, kuri visuomet buvusi ir tebesanti že- 
mės galva. 


Cui Christus talem iam nunc augescit honorem, 
Possidet ut Romam pollenti iure superbam, 
Ouae semper stabilis summum fuerat caput orbis. 


Ottonas — kaip aprašė jį Hrotsvita — įkūnijo karolingiško im- 
peratoriaus idealą ir panašus rados į germaniškų padavimų did- 
vyrį. Ne tik Liutprando veikalus skaitė poetė, bet ir Ekke- 
hardo Historia de Walthario. 

Dar didesnės įtakos turėjo tautosaka Vidukindo veika- 
luu Res gestae Saxonicae. Buvo Vidukindas saksonų 
Corvey vienuolyno vienuolis. Čia turėjo susikrovę broliai ne- 
blogą biblioteką: skaitinėjo Livijaus ir Sallustijaus 
veikalus (gal, net Tacito Annalus), Jordanio Gotų 
Istoriją ir Povilo Diakono — Longobardų, Einhardo 
Vita Caroli Magniir „Annalus“. Bet pirmiausia kor- 
vejiečiams rūpėjo savo, saksonų tautos istorija; todėl ir apie 
Anglijos saksus rašiusį Bedą(BaedaVenerabilis) didžiai 
jie vertino. Tuo tarpu, kai Reginono Chronikos tęsinio au- 
torius Magdeburgo arkivyskupas Adalbertas ir Bruno bio- 
grafas Kolno diakonas Ruotgeras, abu frankonai, kreipė dė- 
mesį į visą Europos istoriją, Vidukindas tik Saksonais tesidomė- 
jo; gali sakyt, provinciališkas rašytojas buvo. Nė į galvą jam 

neatėjo, kad yra bendra Europos istorija ir viena Vokiečių tauta. 
Iš visų Vokiečių vienus Saksonus, clari Saxones, tepripa- 
žino: kitus, kiek begalėdamas, peikė ir žemino. Saksonai Alek- 
sandro Didžiojo ainiai esą. Patys Frankai (Frankonai) jų bi- 
joję ir sakę, kad sugriausią jie pagaliau Frankų imperiją. No- 
rėdamas to išvengti ir pataręs Konradas I Frankams atiduoti val- 
džią Saksonų hercogui Heinrichui I. Tas Heinrichas, Vidukindo 
nuomone, buvęs toks pats „imperatorius“, kaip ir Karolius Di- 
dysis. O jo sūnus tiek galingas esąs, kad nebeužtekę jam Ger- 
manijos, Italijos ir Galijos — Azijoj ir Afrikoj viešpatavęs. 

Vidukindo veikalas labiau panašus į epą, nekaip į istoriją, 
kad ir duoda (apie 962 m. pradėjęs rašyti savo Gesta) auto- 
rius daug žinių. Vidukindas ne tik rankiojo visokius tautos pa- 
davimus, kuriuos dainuodavo dainiai ir „sakydavo“ mimai (ut 
a Mimis declamaretur), — Jis pats kūrė naujas 1e- 
gendas ir pasakojo istorinius įvykius taip, tarytum, senas dainius 
ir pats būtų buvęs. 

Nenuostabu, kad vienuolis Vidukindas buvo didelis patrijo- 
tas ir kad tautosakos motyvai aidėjo jo veikale. Vokiečių vie- 
nuoliai iš pat pradžios studijavo tautos kalbą, vertė vokiškai po- 
terius, Evangelijos pasakojimus ir kitus religinius dalykėlius. 
Esam jau minėję Muspilli, Heliandą ir Saksų Ge- 
nezę ($ 30). Dešimtame amžiuje garsusis St. Galleno 
vienuolyno mokytojas, doctissimus atgue benignis- 
simus magister Notkeris (Notker Labeo 
arba Teutonicus, numirė 1022 m.) išvertė vienuolyno mo- 
kyklai daug ką iš senųjų autorių — Vergilijaus, Terencijaus, 
Boethijaus, net Aristotelio, sąžiningai dirbo ir buvo tikras filoso- 
finės vokiečių kalbos steigėjas. 

Su vokiečių literatūros tautiškumu gražiai sutinka, kad nuo 
Ottono I laikų ji nuolat gyvesnė tapo. Hagiografai, Than g- 
maras (numirė po 1023 m.), ypač Otloh iš St. Emme- 
ram, ėmė domėtis šventųjų individualybe, kritiškiau vertinti pa- 
davimus ir sydinti šventojo veiklą su jo laikų istorija. Merse- 
burgo vyskupas Thietmaras (Dietmar, 975—1018 m.) 
parašė didelę Chroniką. Čia perdirbo ir papildė jis Vidukindo 
veikalą; sąžiningai rankiojo istorinę medžiagą ir dėstė Vokieti- 
jos istoriją, ypač vokiečių santykius su slavais, kurių kalbos pats 
mokėjo kiek. Bet didžiausias XI amžiaus istorininkas yra, be 
abejo, Bremeno katedros „scholasticus“ Adomas 

(Adamus Bremensis). Savo veikale Gesta ponti- 
žicum Hammenburgensium (iki 1072 m.) aprašė jis 
misijonierišką Bremeno arkivyskupų, ypačiai norinčio šiaurės 
patriarchu tapti Adalberto, veiklą. Stengėsi Adomas kuodau- 
giausia tikrų žinių pririnkti, teiravosi ir pas patį Adalbertą, ir 
pas Danijos karalių, naudojosi ne tik chronikomis, bet ir doku- 
mentais. Jo veikalas yra vienas iš pagrindinių šaltinių šiaurės 
Europos istorijai tyrinėti. Mokytas žmogus buvo Adomas, imi- 
tavo Sallustijų, Tacitą ir Einhardą. Tačiau turėjo savas pažiū- 
ras į istorininko uždavinius: norėjo išaiškinti faktų priežastis ir 
sąryšį, kreipė dėmesį į žmonių santykius su gamta (IV veikalo 
knyga taip ir vadinasi — Descriptio insularum 
Aguilonis). 

Visuotinę istoriją parašyti norėjo mokyčiausias ir žymiau- 
sias mokytojas — raišas ir liguistas, bet kantrus ir visuomet 
linksmas Reichenau vienuolis Herimanas(Hermann 
von Reichenau). Pradėjo jis savo Chroniką nuo Kristaus 
gimimo, bet suspėjo parašyti ją tik iki 1054 m. ir paliko baigti 
darbą savo mokiniui Bertholdui. Herimanas ir Adomas 
Bremenietis buvo paskutiniai objektyvūs istorininkai. Prasidė- 
jusi popiežių kova su imperatoriais ir istorinius veikalus party- 
vine publicistika pavertė. Literatūra tapo gyvenimo reiškiniu. 

Jau Karolius Didysis liepė užrašyti senąsias germanų dai- 
nas. Deja, tų užrašų dabar nebėr. Tik VIII amžiaus gale ne- 
žinomas (gal, Fuldos vienuolyno) vienuolis užrašė karžyginę 
germanų dainą apie tragišką Hildebrando dvikovį su savo sūnum 
Hadubrandu (Hildebrandslied), apie neišvengiamą žmo- 
nių likimą. Kaip ir Beowulfas (žiūr. I tomo 71 $), Hildebrando 
Daina gražiai vaizduoja herojišką ir pesimistišką senųjų ger- 
manų pasaulėžiūrą. Tokių karžyginių dainų daug buvo. Ilgai- 
niui reliatyviai trumpos dainelės susidėdavo tam tikrais ciklais, 
sakmių grupėmis. Be to, atsirado ir naujų dainų. Senovėje tas 
dainas kūrdavo ir dainuodavo valdovo namuose gyveną ir drauge 
su juo karan joją dainiai. Jie ne visai išnyko; bet atsirado ir va- 
dinamųjų mimų, arba jokulatorių (joculatores, joug- 
leurs, jongleurs, Prancūzijoj leodscaffo, leods- 
lekko, spilaro, spiliman, Spielleute Vokietijoj). 


— 333 — 


Daugiausia tai buvo romėnų legijonus lydinčių įjokulatorių 
įpėdiniai. Feodalizmo laikais šie muzikontai, juokdariai, kartais 
ir poetai linksmindavo senjorus savo juokais, posakiais ir pasakė- 
čiomis; dažnai, patys sau vio1a akompaniuodami, ir karžy- 
gines dainas dainuodavo. Tokie dainiai, žinoma, garbingesni 
kiek žmonės buvo už paprastą juokdarį: tūli mokėjo ir su prie- 
šais kautis. Mat, ne visiems jokulatoriams jokulatorio (—juok- 
dario) vardas tiko. Šiaip ar taip, ne tik feodalų pilyse, bet ir 
mugėse visuomet jokulatorių būdavo. Bažnyčia įtartinai į juos 
žiūrėjo: bijojo stabmeldiškų jų pasakėčių; bet juo toliau, juo 
daugiau sijo su jais ir kunigėliai. Vieniems kunigams pinigų 
pritrūkdavo, ir mėgino prasimanyti jų žmones linksmindami; ki- 
tiems įkyrėdavo, kaip Ecbasis captivi autoriui, romusis 
vienuolyno gyvenimas; treti nebenorėjo gyventi kasdien griež- 
tėjančio vienuolių gyvenimo. 

Be to, ir feodalų pilyse gyveną kunigai ir šiaipjau vienuo- 
liai domėjosi tautosaka. Vienas kunigas (ar vienuolis) IX am- 
žiuje parašė vokiškai Liudviko Dainą (Ludwigs- 
lied); ja apdainavo prancūzų karalių Liudviką III, sumušusį 
normanus (881 m.). Autorius pabrėžė karaliaus pamaldumą. 
Pats Dievas siuntęs Liudviką kovoti su stabmeldžiais. ,,Drąsiai 
jojo karalius, šventąją giesmę giedodamas; ir visi giedojo K y- 
rie eleison“. Vienas Bavarijos hercogo Heinricho I šali- 
ninkas aprašė, kaip Heinrichas susitaikė su savo broliu Ottonu I. 
Viena eilutė parašyta vokiškai, kita — lotyniškai. 


Tunc surrexit Otdo 
therunsar keisar guodo 
perrexit ille obviam 

inde vilo manig man 

et excepit illum 

mid mihilon eron. 


St. Galleno mokyklos mokytojas pakurstė gabų ir jauną vie- 
nuolį Ekkehardą (gimė apie 900 m., numirė 973 m.) loty- 
niškais eilėraščiais atpasakoti „barbarų“ padavimą apie didvyrį 
Waltharį. Norėjo, gal būt, mokytojas palamdyti sustingusį ala- 
maną — sulotyninti jo stilių. Ar šiaip, ar taip, bet Ekkehardas 
tikras poetas buvo. Atsidėjęs imitavo jis Vergilijų ir Prudentijų, 
perdirbinėdamas ir ilgindamas trumpą vokišką dainą, o išėjo —- 

poetiškas ir visai vokiškas kūrinys, tik lotyniškais heksametrais 
parašytas. Vienuolis benediktinas rados senųjų Germanijos 
dainių mokinys. 

Garsusis hunų karalius Attila vedęs savo pulkus. Tiek bu- 
vę karių, kiek žvaigždžių danguje arba smiltelių pajūry. Nuo 
trypiančių žirgų sunkiai dūsavusi žemė, ir dundėjęs oras nuo 
žvangančių skydų. Geležinės jiečių girios baisiai spindėjusios. 
Perėjęs jau karalius gilią Sačnės upę ir Rhonę. Braunąsi plėš- 
dami kraštą galingi pulkai. — Pats Ekkehardas matė, kaip puolė 
naujieji hunai — vengrai. Rodos, ir jauti visa tai, skaitydamas 
poemą, nors vergiliškai vaizduoja poetas Attilos žygį. 

Su dideliu grobiu ir tauriais įkaitais grįžęs baisusis nuga- 
lėtojas. Įkaitų tarpe buvęs drąsusis karaliaus Guntherio vasa- 
las Hagenas, Akvitanijos karalaitis Waltharis ir Burgundijos ka- 
ralaitė Hildegundė, kuriuodu judviejų tėvai norėję sutuokti. Ha- 
genas netrukus pabėgęs iš nelaisvės; Waltharis ir Hildegundė te- 
begyvenę Attilos dvare. Ir pamilęs senasis valdovas drąsų kar- 
žygį Waltharį, kuris daug hunų priešų nuveikęs; o valdovo žmo- 
na susižavėjusi Hildegundės gražumu ir gera jos širdimi. Susi- 
mylėję Waltharis ir Hildegundė. Švelniai — tarytum ir pats įsi- 
mylėjęs buvo — pasakojo vienuolis, kaip pasisakęs Hildegundei 
Waltharis ją mylįs, kaip nepasitikėjusi ji pirma jo žodžiais, o 
paskum puolusi jam po kojų ir verkdama tarusi: ,,„Kur tu mane 
šauksi, viešpatie, seksiu paskui. Jei liepsi bėgti, su tavim išdrįsiu, 
per vargą ir pavojų turi mus vesti meilė.“ 

Po trumpos meilės idilijos vėl karinga epopėja. — Waltharis 
su savo sužadėtine pasiryžę bėgti. Bet, kad ir kalbėjęs didvyris 
Hildegundei, kad nėsą jo širdy jokios klastos, šnibžterėjęs vis 
dėlto jai į ausį pavogti hunų auksą ir Attilos ginklus. Mat, ir 
didvyrio, ir vienuolio nuomone, priešai galima esą apvogti, Puo- 
tos metu, kai visi hunai nusilakę, laimingai pasprukę jaunieji ir 
keturiasdešimtą vakarą privažiavę Reiną. Nedrįsę vytis Waltha- 
rio hunų didvyriai. Bet karalius Guntheris sužinojęs jojant Wal- 
tharį su hunų turtu ir sumanęs tą turtą atimti. Veltui ginčijęsis 
su Guntheriu Walthario draugas Hagenas. Sušaukęs karalius 
dvyliką narsiausių savo tarnų ir išjojęs pastoti Walthariui kelio. 
Reikėjo lydėti karalius ir Hagenui, nes buvęs jis Guntherio va- 
salas. 

Ramiai miegąs Waltharis, galvą padėjęs ant mergaitės ke- 
lių, o ji žiūrinti ir klausanti ar neateiną priešai. Pamačiusi dul- 

kių debesis, išgirdusi žirgus šuoliais lekiant. — „Kelkis! Arti- 
nas būrys!“ Maniusi Hildegundė, kad tie priešai hunai esą, ir 
prašiusi mylimąjį nukirsti jai galvą: nenorėjusi, kad, jam žuvus, 
kitas vyras ją pagrobtų. Tačiau negalėjęs didvyris „nekaltosios 
krauju susitepti sau kardo.“ Be to, ne hunai juos puolę, o fran- 
kai nibelungai, Franci Nebulones; ir greit išvydęs Wal- 
tharis savo draugo Hageno šalmą. 

Išdidžiai pasižadąs drąsusis didvyris, kad nė vienas jo prie- 
šas grįžęs nepasigirsiąs žmonai ir mažiausią brangenybę laimė- 
jęs kovoj. Bet vienuolis autorius prisiminė Waltharį krikščionį 
buvus. — Tuojaus ėmęs melsti Waltharis Dievą atleisti jam šitą 
puikybės nuodėmę; Gunterio pasiuntiniui atėjus tartis, sutikęs, 
norėdamas taikos, duoti net dvylika auksinių apirankių. Tačiau 
visą turtą norįs atimti karalius, piktai juokiąsis iš Hageno pata- 
rimų. Prasidedanti epinė kova, tiksliau sakant, dvikoviai, nes tik 
po vieną tegalėję frankai prieiti viršukalnį, kur sužadėtinę ir turtą 
ginąs stovėjęs Waltharis. 

Ekkehardo ne tik gero Vergilijaus mokinio, bet ir didelio 
menininko būta. Iš aprašytųjų dvylikos dvikovių matyti, kad 
buvo Ekkehardas turtingos vaizduotės poetas. Nevienodai vi- 
sus tuos dvikovius aprašė, nevienodai ir kiekvieną kovotoją in- 
dividualiais bruožais apibūdino. Dar gražiau ir meniškiau pa- 
sakoja jis apie tai, kaip naktį, nugalėtojui ilsintis, saugojus jį 
miegantį Hildegundė ir — kad ir pati neužmigtų — dainavusi 
karžygines, Attilos rūmuose niekuomet nenutilstančias dainas ir 
švelnutėles meilės daineles. 

Galėjęs, tik nenorėjęs slapta pabėgti Waltharis. Tekę jam 
dar kautis su Guntheriu ir su Hagenu, nes tik juodu belikusiu 
sveiku. Nenorėjęs kovoti su draugu Hagenas, be to, ir Gunthe- 
rio paniekos įžeistas buvęs. Tačiau, vasalo ištikimybė privertusi 
jį padėti savo karaliui. — „Tiktai dėl tavęs, viešpatie, atsiduosiu 
tokiam pavojingam darbui!“ Kovojant ir klasta išgalvoti galima. 
— Walthariui ir Hildegundei toliau nujojus, iš pasalų puolęs 
juos Guntheris ir ištikimasis jo vasalas. Baisiai jų kovota. Wal- 
tharis nukirtęs karaliui koją, Hagenas Walthariui — dešiniąją 
ranką. Bematant kairiąja pagriebęs Waltharis hunišką kardą ir 
išmušęs Hagenui akį, „be to — dešimtį dantų“. Tik tada susi- 
taikę didvyriai, gėlėmis apstabdę kraują, ir pasišaukęs Waltharis 
savo mylimąją. — „Įpilk mums dabar vyno. Juk uždirbome. 
Sustiprins jis mus. Išgerkime pirmą gurkšnį už Hageną: jis 

buvo ištikimas karaliui ir drąsiai kovėsi. Paskum man eilė, nes 
daugiausia iškentėjau. Pagaliau išgers ir Guntheris: silpnokas 
ir vangus ji kovotojas buvo.“ Ištikimybės sąjungą atnaujinę, at- 
sisveikinę didvyriai. Waltharis ir Hildegundė nuvykę pagaliau 
Akvitanijon ir susituokę. "Tėvui numirus, trisdešimt metų lai- 
mingai Waltharis karaliavęs. 

Vergilijaus pavyzdžiu suhekzametravo Ekkehardas senąją 
germanų sakmę. Jo hekzametrus vėliau pataisė jo bendravardis, 
toja St. Galleno vienuolis, vadinamasis Ekkehardas IV (nu- 
mirė 1022 m.). Yra poemoj senosios poezijos atgarsių; bet daug 
daugiau vaizduoja ji feodalinės visuomenės gyvenimą, papročius 
ir idealus. 

Ne tik riterių, bet kuone visų visuomenės sluoksnių gyveni- 
mas atsispindėjo kitame, nežinomo vienuolio apie 1050 m, para- 
šytame, veikale. Tai hekzametrinės poemos, tiksliau sakant — 
romano Ruodlieb fragmentai. Galimas daiktas, kad, prieš 
tapdamas vienuoliu, pats autorius riteris buvo. Tr savo romanui 
temą ėmė jis riterio Ruodliebo gyvenimą. Kadangi tekę Ruod- 
liebui daugeliui siuzerėnų tarnauti, net pačiam karaliui, ir nema- 
ža keliauti, tai ir aprašė autorius įvairaus luomo žmonių gyveni- 
mą. — Štai puikus feodalinis dvaras ir feodalų pramogėlės: kau- 
leliais lošiama, dainuojama, šokama ir apie meilę šnekučiuojamasi, 
medžiojama.  Dabojama čia šiokio tokio etiketo. Papūgos ir 
bezdžionės, mokyti varnėnai, net meškos, liūtai ir leopardai links- 
mina šeimininkus ir svečius. Štai susimylėjo Ruodliebo sūnėnas 
ir vienos kastelionienės duktė: susitarė šokdami ir kauleliais loš- 
dami. Po derybų — vestuvės. Doros savo motinos patariamas 
pasipiršo ir pats Ruodliebas vienai gražuolei, kurią jam buvo pa- 
skyręs giminių bei draugų susirinkimas. Laimė, kad atnešta jam 
radus galvos papuošalas ir pora pakinklinių: pametė visa tai tau- 
rioji sužadėtinė su kunigėliu besibovydama. Vis dėlto nusiuntė 
Ruodliebas savo piršlį. Tik — kai maloniai priėmė jį gražuolė 
ir parašė laiškelį savo jaunikiui*), atidavė jai piršlys ir pamestus 


*) Dic illi nunc de me corde fideli 

Tantumdem liebes, veniat guantum modo loubes, 

Et volucrum wuna guot sint tot dic sibi minna, 

Graminis et florum guantum sit dic et honorum, 

Vadinasi: — Pasakyk jam iš visos mano širdies tiek kartų „myliu“, 

kiek medžiai turi lapų; tiek „meilės“ sakyk jam, kiek paukščiai sukvė- 
puoja gardžiakvapio oro. Pasveikink pagarbink jį tiek, kiek žolių ir 
gėlių auga žemėje. 

daiktelius. Supyko sužadėtinė: ,,Pasakyk savo draugui. — Nors 
jis vienintelis visam pasauly vyras būtų ir visą pasaulį man siū- 
lytų, vis tiek netekėčiau už jo!“ 

Vaizduoja romanas ir prasčiokų, ypač valstiečių gyvenimą, 
kaimo koketę, statoką kaimiečių meilę, teismą. Autorius — ob- 
jektyvus rašytojas, ne satirininkas, kaip kitas XI amžiaus poetas, 
vadinamasis Amarcius, didelis Horatijaus sekėjas. Ruod- 
liebo autorius ir gerus žmones bei gerus papročius aprašinėja. Į 
savo romaną įpina jis fantastinį tautosakos elementą, net nežinia 
kaip atsiradusius Vokietijoj rytų pasakėčių motyvus. Domisi jis 
gyvuliais bei augalais, medicina, tik, gal būt, perdaug apie tai 
kalba. Antra vertus, naudojasi jis ir karžyginėmis dainomis, ir 
Vergilijum. Skaitant Ruodlieb, galima jau pastebėti tas vi- 
sokiausių gaivalų lydinys, iš kurio ėmė sau temas XII amžiaus 
literatūra. 

Romaniškųjų kraštų kunigija, rodos, mažiau už vokiškąją 
rūpinosi tautos kūryba, — todėl, kad tų kraštų šviesuomenė kul- 
tūringesnė, vadinasi, lotyniškesnė buvo. Žinome, kad ir roma- 
niškai pasakojama buvo trumpos pasakėčios apie gyvulius; jos 
yra iš dalies bendras indoeuropiečių turtas. Tuo turtu pasinau- 
dojo Vokietijoj Ecbasis ir Ruodliebo autoriai, o Itali- 
joj — Leonas Vercelietis. Tik XII amžiuje daugelį tų 
pasakėčių apie gyvulius suredagavo Prancūzijoj Li Romanz 
de Renart autoriai, o Vokietijoj — Reinhart Fuchs 
parašęs Heinrichas der Glichezare. Nuo senų se- 
novės gyvavo romaniškos dainelės, kurias dainuodavo, ypač pa- 
vasariui ateinant, jaunuomenė, šokdama ir linksmindamos. Per 
Kalėdas ir Velykas, mišių metu pridedama buvo trumpų, pirma 
lotyniškų, paskum — romaniškų klausimų ir atsakymų, kuriuos 
giedodavo susirinkę bažnyčioj žmonės. Tai buvo vadinamieji 
tropai, religinės dramos pradžia. 

Romaniškai (langue d'oil arba langue d'oc) saky- 
davo kunigai pamokslus ir pasakodavo žmonėms šventųjų gyve- 
nimus; vertė poterius. Čia padėdavo kunigams minėtieji jo k u- 
latoriai, jongleurs. Peikiami buvo tie jokulatoriai už 
nekrikščioniškus jų pasakojimus ir juokus. Bet kiekvienas kle- 
bonas ir kiekvienas abatas mielai žiūrėjo, kaip švenčių metu su- 

sirinkusiems žmonėms pasakojo jokulatoris eilėraščiais šventojo 
ar bažnyčioj palaidotojo krikščionių didvyrio (Rolando, Vilhelmo 
Oraniečio ir kitų) gyvenimą. Čia ir bažnyčia, ir jokulatoris lygia 
dalia užsidirbdavo. 

Tuo būdu atsirado daug poemėlių apie garbinamuosius šven- 
tuosius. Apie 1040—1050 m. vienas kunigas (rasit — Rouen 
miesto kanauninkas Thomasas) sukūrė Vie de St. 
Alexis, seniausią prancūzų kalba poemą (plg. vokiškas Šv. 
Petroir šv. Jurgio giesmes). Lotynišką Šv. Aleksiejaus 1e- 
gendą perdirbdamas, autorius pasakoja, kaip šis taurusis ir tur- 
tingasis jaunikaitis paaukojęs savo meilę ir gražią savo žmonelę, 
kurią ką tik buvo vedęs, Dievui. Septyniolika metų tarnavęs 
Dievui Aleksiejus, elgetaudamas toli nuo savo tėviškės Romos — 
rytuose; pagaliau grįžęs ir dar septyniolika metų gyvenęs elgeta 
savo tėvo namuose. Tki pat mirties niekas jo nepažinęs. Bet, nu- 
mirus, stebuklingai apreiškęs žmonėms Dievas, kad Aleksiejus 
tikrai „Dievo žmogus“ buvęs. — „Šv. Aleksiejus, be abejo, yra 
danguje su Dievu, su angelais, su skaisčiąja savo mergaite, kuriai 
žemėj svetimas buvęs. Nė apsakyti negalima, kaip jie džiau- 
giasi.“ 

Autorius pesimistiškai vertina žmonių gyvenimą. — Maža 
to, kad užgesęs tikėjimas bei meilė, o pasaulis vis blogyn einąs, 
bet ir išviso nedaug ko vertas žemiškasis gyvenimas: fresle 
est la vie, ne duerra lonc temp. Panašiai filo- 
sofavo —- X amžiaus gale — ir kitas poetas, Provencės kunigas, 
parašęs poemą apie „paskutinįjį romėną“ Boethijų. Buvo 
vis dėlto ir kitoniškos nuotaikos kūrinių, taip pat prancūziškai 
arba provansališkai parašytų. 

Senųjų germanų epo Prancūzuose nė padujų nebeliko. Nau- 
ja tauta čia augo ir naujas karžygines dainas kūrė. Tiktai, kal- 
bant apie tautos kūrybą, nereikia, žinoma, įsivaizduoti kažkur 
gyvenančios paslaptingos tautos, kuri kolektyviai kuria savo 
poemas arba visuotiniu balsavimu sudeda jas iš paskirų eilučių, 
daugelio individų išgalvotų. Tautos kūryba reiškiasi tik individu- 
aliais kūriniais. Kiekvienas meno kūrinys ne paprastas eilučių 
ir žodžių rinkinys, bet — tam tikra idėja ir tam tikru poetišku 
jausmu sutvarkytas veikalas. O tokio veikalo negali atsirasti be 
sukūrusio jį individo, kurs, pats vieningas būdamas, ir jį vie- 
ningą padarė. Faktai ir padavimai, kuriuos autorius perdirba, 
tėra kūrybos medžiaga, nes trūksta jiems meniškos vienovės. 

Vienas poetas juos tesuvienija ir tetranstormuoja. Žinoma, in- 
dividualiai, dažnai net subjektyviai poetas kuria. Bet jeigu 
bendrą savo socialios grupės ir savo tautos idėją individualiai jis 
išreiškia, tai ir būna jo veikalas tos grupės ir tos tautos reiškinys, 
tautosaka, tautos kūryba. "Todėl ir mėgsta, ir mielai klauso jo 
veikalo kiti žmonės; todėl ir kartoja jį kiti dainiai. Autorius gali 
būti užmirštas; X— XI amž. dažniausiai tikrai užmirštamas buvo. 
Svarbu, kad veikalas gyvuoja. Tą veikalą atpasakodami, kiti 
dainiai ir poetai jį tobulina arba iškraipo, papildinėja arba su- 
trumpina, prideda, ko reikalauja visuomenė, išmeta, kas jai ne- 
bepatinka ir kūrėjo individualybe kvepia. Žodžiu, tautina jie 
individualų veikalą; tačiau individualusis veikalo branduolys 
lieka, kaip ir buvęs, sveikas. 

Taigi, naująja Prancūzijos poezija reiškėsi jauna prancūzų 
tauta, bet — ne tiesiog, ne betarpiškai. Tauta reiškėsi tik tiek, 
kiek atstovavo jai feodalinė visuomenė ir kiek toji visuomenė pati 
tautiška buvo. Iš tikro, naujų karžyginių dainų kūrėjai pirmiau- 
sia turėjo galvoj feodalus, kurie jų klausydavo ir maitindavo. 
Daugumas dainių buvo feodalo šeimynos, m esnie, nariai arba 
jo vasalai. Tokių poetų ir XII amžiuje buvo. Štai vienas iš jų 
— galingo barono Raoul de Cambrai vasalas Ber- 
tolais de Laon, drąsus karžygys, gražus ir aukštos kil- 
mės žmogus. Siūlęs jis savo siuzerėnui tokią dainą sukurti, ko- 
kios nė vierias jokulatoris negalįs. 


Bertolais dist gue chancgon en fera, 

Jamais jougleres tele ne chantera. 
Kiti dainiai greičiau jokulatoriai (jongleurs), kaip kariai 
buvo, bent — vadinosi jokulatoriais“ Grafas Guillaume 
dOrange (Vilhelmas Apelsinas, taip buvęs pravardžiuojamas 
dėl nosies, kurią suplojęs jam kovoje saracėnas) didžiai mėgo 
klausyti savo jokulatorio dainuojant apie grafo „protėvius“ 
Chlodovechą, Karolių Didįjį, Rolandą ir kitus, apie šeimynos 
(= geste) didvyrius. Tačiau ir šis geriausias Prancūzijos dai- 
nius narsus kovotojas buvęs. 

Ainz at Guillemes, mis sire, un jugleur 

En tot France n'at si bon chanteiir, 

Ne en bataille plus hardi fereir 

Ii li set dire de geste les chancuns. 

Gali būti, kad neprimelavo poetas Wace pasakodamas, kaip 
jokulatoris arba, kaip imta jokulatoriai vadinti, truvėras (tro u- 
vėre) Taillefer dainavęs Hastingso laukuose (1066 m.) 
garsiąją Rolando Dainą ir paprašęs pagaliau duką Vil- 
helmą, kad leistų jam pradėti mūšį. 


Taillefer, gui moult bien chantoit 
Sor un cheval gui tost aloit, 
Devant le duc aloit chantant 

De Karlemaigne et de Rolant 
Et d'Olivert et des vassals 

Oui morurent en Roncevals. 
„Sire, dit Taillefert, merci, 

Jo vos ai longuement servi, 
Ofreiez mei, gue jo n'i falle, 

Le premier colpe de la bataille.“ 
Li dus respondi: „Te, Votrei“. 


Bet eilėraščiams rašyti ir arfa, „viola“ arba „rota“ akompaniuo- 
jant jiems dainuoti reikėjo ir poetiško gabumo, ir technikos; juo 
toliau — juo daugiau. Tad savaime aišku, jog netrukus ėmė 
vyrauti — ne tiek jau karingi — poetai profesijonalai, minėtieji 
truvėrai. Tai veikalų poetiškumui, žinoma, sveikaton išėjo. 

Tie truvėrai, poetai profesijonalai, ir buvo tikri naujųjų kar- 
žyginių dainų, vadinamųjų chansons de geste (ge- 
ste — gesta, res gestae, reiškė „darbus“, „žygdar- 
bius“, be to — šeimyną, giminę, mesnie, kuri tais žygdar- 
biais pasižymėjo), kūrėjai ir nešiotojai. Žongliorais (jon g- 
leurs) imta dabar vadinti tie dainiai, kurie vaikštinėjo po 
kraštą ir dainavo truvėrų sukurtas dainas feodalų dvaruose, mie- 
stuose ir mugėse. Bet žongliorai negriežtai nuo truvėrų tesis- 
kyrė; truvėrų dainas atpasakodami, dažnai šį tą ir pakeisdavo; 
pritaikydavo kūrinį klausytojų skoniui; kartais ir patys naujų 
poemų sudėdavo. Tuo būdu, į liaudį grįždama feodalinė poezija 
po truputį liaudėjo. Šiuo atžvilgiu labai įdomu palyginti dvi se- 
niausios poemos — Chanson de Roland ir Chan- 
son du Pėlerinage de Charlemagne. 

Prancūzų epopėja pasireiškė kūrybinės feodalizmo tenden- 
cijos. Tos epopėjos elementų atsirado jau X amžiaus gale; XI 

amžiuje karžyginės dainos skirstomos buvo keliais ciklais: vieną 
sudarė poemos apie Karolių Didįjį ir jo „paladinus“ (Chan- 
son de Roland ir kt), antrą — Garin le Lohe- 
rain giminės dainos (Guillaume d'Orange ir kt.), 
trečią — Doon de Mayence cikas (Raoul de 
Cambrai ir kt). Tačiau tik XII ir XIII amžiaus versijas 
teturime. Žuvo seniausioji (X amžiaus) gražiausios Rolando 
Dainos redakcija: XII amžiaus rankraštis duoda mums perdirbtą 
XI amžiaus versiją. Taip pat XI amžiaus redakcijas perdirbo 
XII amžiaus rankraščių autoriai, kur užrašytos Guillaume 
dOrange ir Pėlerinage de Charlemagne po- 
emos. Taigi, Chansons de Geste tyrinėjant, tik labai 
atsargiai ir bendrais bruožais tegalima charakterizuoti  X—XI 
amžiaus gyvenimas. Laimė, kad poetai tiktai dedasi pranašais, 
o iš tikrųjų — labiau vaizduoja jie praeitį, kaip dabartį, ne- 
bekalbant jau apie ateitį. 

Didelį įspūdį padarė žmonėms Karolius Didysis; negalėjo 
jie jo žygdarbių užmiršti — vis naujų prigalvodavo. Ne vienas 
baronas laikė save paties imperatoriaus arba bent jo „paladino“ 
ainiu. Gražiai atvaizdavo seną — dviejų šimtų metų — impera- 
torių, le roi a la barbe fleurie, Rolando 
Daina. Tiek galingas ir pamaldus buvęs didysis karalius, kad, 
jo prašomas, pats Dievas pailginęs dieną, nes neužtekę jos sara- 
cėnams sumušti. Vis dėlto ne patį Karolių, bet jo „sūnėną“ 
grafą Rolandą apdainavo autorius ($ 18): papasakojo, kaip žuvo 
Roncevalles slėny pats grafas ir jo vadovaujamoji pran- 
cūzų kariuomenė. Rolandas — drąsus kovotojas, užkariavęs sa- 
vo karaliui daug žemių: visą Europą, Skotiją, Airiją ir Angliją, 
net patį Konstantinopolį. Norėjęs ir Ispaniją iš saracėnų atimti, 
nes „stabmeldžiai — kalti, o krikščionys — teisūs“. Rolandas 
— krikščionių karžygys. — „Jodinėja kautynių lauke grafas 
Rolandas. Jo rankoje gerai kertąs kapojąs Durandal kalavijas. 
Kad jūs matytumėt, kaip kapoja grafas priešus vieną paskui ki- 
tą, kaip kraujas aptvindo žemę! Kruvini jo šarvai, rankos ir kak- 
las, ir žirgo nugara.“ Senovės didvyriams tebeįkvepiant vokiečių 
poetus, prancūzų truvėras garsino tą krikščioniškosios kultūros 
kovą su stabmeldžiais, kurią pradėjo Karolingai, o toliau manė 
tęsti prancūzų feodalai. Poetiškai aiškino prancūzai istorinę 
savo karalystės misiją; patį vokiečių primirštą kiek Karolių Di- 
dįjį prancūzino ir ruošėsi vadovauti krikščioniškąjai Europos 

kultūrai. Kas tai buvo, poeto nuomone, Prancūzija: ar Karoliaus 
Francija, ar Kapetingų mouvance? Kur buvo tos Prancū- 
zijos sienos? — Nežinia. Bet — „Nepraras šiandien savo šlovės 
mylimoji Prancūzija (dulce France)!“ šaukia Olivieras, 
žudydamas saracėną; ir brangi toji šlovė pačiam Rolandui. Gal, 
dulce France pačioj pradžioj reiškė krikščionių žemę: 
kova su muslimais žadino religinį patrijotizmą. Vis dėlto ima 
reikšti tas vardas ir prancūzų karalystę. 

Rolandas — ištikimiausias savo karaliaus vasalas, tipiškas 
XI amžiaus baronas, — „Turime mes čia stovėti dėl savo kara- 
liaus; dėl savo senjoro kiekvienas turi vargą vargti, kentėti, di- 
delį šaltį ir karštį pakelti. Tegul kiekvienas gerai kaujasi, kad 
nebūtų dainuojama apie mus blogai.“ 

Paskutinieji kovotojai padėję galvą — Olivieras ir vysku- 
pas Turpinas. Pats Rolandas jaučiąsis mirštąs; atgulęs po pušim, 
veidu į Ispaniją. — „Tikrasis Tėve, kuris niekuomet nemeluoji, 
kuris prikėlei iš numirusių Šv. Lozorių ir Danielių nuo liūtų iš- 
gelbėjai, apsaugok mano sielą nuo visų pavojų, atleisk man nuo- 
dėmes, kurias gyvendamas esu padaręs. — Dešinę savo pirštinę 
ištiesė jis Dievui. Šv. Gabrielius savo ranka ją paėmė. Nusviro 
jam galva ant rankos. Sudėjo savo rankas ir numirė. Dievas 
atsiuntė savo angelą Cherubiną ir šv. Mykolą apsaugoti jam nuo 
pavojų. Drauge su jais atėjo Šv. Gabrielius. Jie nunešė į rojų 
grafo vėlę.“ 

Kaip Rolando Dainoj, taipir kitose chansons 
de geste tikrų istorinių faktų visai nedaug. Užtai vaizduoja 
tos dainos X-—-XI amžiaus feodalų gyvenimą, nuolatinius jų ka- 
rus, papročius ir pažiūras. Čia ir XII amžiaus autoriai maža ką 
tepakeitė. Svarbiausia, kad potencialią tautos, bent feodalinės 
visuomenės pasaulėžiūrą aktualizuodami, poetai prasmino krikš- 
čioniškosios Europos istoriją. Iš tikrųjų, daugumą poemų vie- 
nija Prancūzų vadovaujamos kovos su saracėnais idėja. Net tie 
truvėrai, kurie aprašo tarpusavę feodalų kovą, mini Karolių Di- 
dįijį arba Prancūzijos karalių — Hugoną Kapetą, Dagobertą, 
Chlodovechą. Vadinasi, visur šiaip ar taip spindi dulce 
France, kurios didžiausias karalius Karolius ypačiai pragar- 
sėjęs su saracėnais kovodamas. Poetai supainiojo Frankus su 
Prancūzais, Karolių Didįjį su Karolium Plikuoju; Prancūzijos 
karalium lygiai laikė ir Kapetą, ir Chlodovechą. Prancūzų kovą 
su saracėnais aprašinėdami, sumaišė jie padavimus apie VIII 

amžiaus saracėnų puolimus į pietų Franciją su nuolatiniais ka- 
rais, kuriuos vedė baronai su Ispanijos maurais X ir XI amžiuje. 
Pagaliau, prisidėjo ir kryžiaus karai. 

Chansons de geste, tai savotiška, legendinė Euro- 
pos ir Prancūzijos istorija, istorija — kurią ne mokslininkai, bet 
poetai rašė ir kuri rašoma buvo ne šviesuomenei, bet tautai. Ši- 
ta legendine istorija susiėjo Europos kultūros pradžią, vadinasi, 
VIII-IX amžius, kai Karolingai pirmą kartą pasistengė politiš- 
kai sujungti ir apginti Europą, su pirmuoju tos kultūros klestė- 
jimu — su XII amžium. Karolius Didysis virto pirmuoju kry- 
žiuočiu; kryžiaus karus vedanti Europa — Karoliaus Didžiojo 
imperija. Tarytum nėra buvę nei feodalinės anarchijos (kad ir 
vaizduoja ją chansons de geste), nei vokiečių impera- 
torių. Įspūdinga Karoliaus imperija sutapo su dulce Fran- 
ce; poetai lyg jautė, kad ypačiai Prancūzijoj augo naujoji kul- 
tūra ir naujoji visuomenė. 

Bendrais bruožais, vienus faktus nutylėdami, kitus padavi- 
mais pakeisdami, kūrė poetai Europos legendą. Bet toji legen- 
da, tam tikra prasme, istoriškesnė buvo už tikriausią istoriją, 
nes — kėlė aikštėn svarbiausią faktą, kurio ir dabar sudėtingą 
istorijos procesą tyrinėdamas gali sveikas nė nepastebėti. — 
Ne istorininkai, bet truvėrai moko mus suprasti, kaip energinga, 
pilna jėgų buvo jaunoji Europos tauta, kaip jautėsi ji krikščio- 
niška esanti. Žinoma, karinga ir primityvi jos krikščionybė. 
Truvėras mano krikščionišką didvyrį Dievišką darbą dirbant; 
bet tas darbas kruvina kova su stabmeldžiais tėra. Savo poemas 
XI-—-XII amžiuje rašydami, truvėrai tarytum nieko nebuvo gir- 
dėję apie asketų sąjūdį ir popiežių kovą su valdovais. Apie Gri- 
galiaus VII reformas ir idėjas nė pusės žodžio nesako. Krikš- 
čioniškos kultūros problematika baisiai suprastinta. Užtai aiš- 
kiau pasireiškė pats Europos kultūros krikščioniškumas. 

Primityvi truvėrų pasaulėžiūra, bet nebe primityvus jų me- 
nas. Tai rodo minėtasis veikalėlis Pėlerinage de Char- 
lemagne. Čia didysis imperatorius truputį komišką vaidmenį 
vaidina. — Supykdžiusi jį žmona, kad kilojusi ant šakių Konstan- 
tinopolio imperatorių Hugoną Stiprųjį. Supykęs Karolius su 
dvylika savo pėrų ir su 80.000 piligrimų iškeliavęs į Konstanti- 
nopolį. Pirma aplankęs Jeruzalę — mat, pakeliui buvę; pasė- 
dėjęs ant to paties suolo, kur pats Kristus sėdėjęs, ir prisirinkęs 
gražių relikvijų. Pagaliau, atvykę prancūzai į Konstantinopolį. 

Tuo metu Hugonas pats aręs žemę auksiniu arklu. „Šv. Petro 
vardu prisiekiu,“ sušuko Vilhelmas Oranietis, „kad turėčiau 
šitą arklą Prancūzijoj ir būtų su manim Bertrandas, bematant 
sutrupintumėm jį į gabalėlius!“ Dar labiau nustebinę paryžie- 
čius imperatoriaus, „karaliaus Hugono“, rūmai, kur pilna buvę 
aukso, marmuro ir visokių stebuklingų daiktų. Didelė salė pati 
sukusis, o žalvarinės statulos pačios kuogražiausiai skambėjusios. 
Linksmai puotavę pas imperatorių prancūzai, didvyriškai įsikau- 
šę. Vieni pasilikę, ėmę jie gaber, vadinasi, visokias juokin- 
gas nesąmones taukšti, savo šeimininką imperatorių išjuokdami. 
Tik, deja, taip buvęs įrengtas jų kambarys, kad gudruolis graikas 
visa girdėjęs. Pats Karolius gyręsis, kad galįs jis vienu mat 
perkirsti ir raitelį, ir žirgą. Grafas Rolandas galėjęs taip pa- 
pūsti Olifanto ragą, kad Konstantinopolio vartai nuo kablių nu- 
šokinėję būtų. Olivierui labai patikusi karaliaus Hugono duktė. 
Todėl čia apie tikrai prancūzišką jo gab ir nebekalbėsim. Sa- 
vo svečių gab užgirdęs, Hugonas baisiai, žinoma, supykęs; 
norėjęs visus net mirtimi nubausti, o Karoliaus pasiaiškinimų, 
kad toks jau prancūzų paprotys esąs, vadinasi, — gaber, nė 
neklausęs. Liepęs arba išpildyti visa, ką buvo žadėję, arba ruoš- 
tis mirti. Laimė, kad Dievas atsiuntęs savo angelą, kuris ir pa- 
dėjęs prancūzams. Ėmę jie pildyti, kas žadėta buvę, ir — taip 
sėkmingai, kad išsigandęs pagaliau karalius Hugonas; prisipaži- 
nęs net Karoliaus vasalu: „viena pėda ir keturiais pirštais buvo 
Karolius už jį didesnis.“ 

Nebe feodalinei visuomenei skiriamas buvo Chanson 
de Pėlerinage de Charlemagne, bet — piligri- 
mams ir pirkliams, kurie susirinkdavo St. Denis preky- 
mety. Autorius norėjo išaiškinti, kaip St. Denis vienuolyne 
atsirado gražios erškėčių vainiko ir vinies relikvijos. Tas relik- 
vijas ir padovanojęs vienuoliams grįžęs iš rytų Karolius. Bet ir 
patį autorių, ir klausytojus, be abejonės, labiau domino poemos 
herojai ir juokingieji nuotykiai. Jumoristiškai aprašė autorius 
Karolių ir jo paladinus. Bet jumoras visai nereiškia čia panie- 
kos arba — kad autorius negerbė tėvynės ir jos didvyrių. Prie- 
šingai, autorius — didelis patrijotas, — Visur, kur einą prancū- 
zai, įsigyją jie garbės ir šlovės. Jumoras reiškia, kad poetas yra 
tikras menininkas: gali jis į savo temą iš aukšto žūrėti, gali me- 
niškai objektyvus būti. Pėlerinage de Charlemagne 
——- pirmas tikrojo meno reiškinys. Be to, reiškia poema ir tai, 

kad to meto prancūzų ne tik instinktyvių, nesąmoningų patrijotų 
būta: ne tik didžiuotasi savo didvyriais ir savo tauta. Galvota 
jų jau ir apie tautinį savo būdą; matyta ir jo trūkumai; savo- 
tiškai, tikrai prancūziškai iš tų savo trūkumų juoktasi. Ne tik 
tautiškasis charakteris susiformavo, bet atsirado ir tautos sa- 
vižina. 


13 


Tuo tarpu, kai prancūzų tauta ėmė pati save pažinti truvėrų 
ir žongliorų poezijoj, prancūzų šviesuomenė tebeugdė lotynišką 
tradiciją ir internacionali tebebuvo. Be galo daug rašyta tuo 
metu Biblijos komentarų, pamokslų ir pamokslinių veikalų, šven- 
tų vyskupų ir abatų gyvenimų. Polemizuota kiek dogmos klau- 
simėliais. Kaip ir Vokietijoj bei Italijoj, imta rašyti vienuolynų 
ir vyskupysčių istorijos Ademaras (Adėmar de 
Chabannes) rašė savo Chroniką, Dudonas 
(Dudon de St. Ouentin, gimė apie 970 m.) —- 
Normanų Istoriją, Radulfas Plikasis (Ra- 
dulphus, Raoul Glaber, gimė apie 1000 m.) — 
Historiae. Daugumas autorių ir eilėraščius kūrė — morali- 
nio pobūdžio poemas, epitafijas, panegyrikus, himnus. "Tiesa, 
poezijos čia nedaug tebuvo, ir kalba nepavyzdinga; užtai pasi- 
žymėjo poetai šiokia tokia technika. Esam jau minėję satirinę 
vyskupo Adalberono (gimė apie 947 m.) poemą Car- 
men ad Rotbertum regem (apie 1017 m.). Adal- 
beronas mėgo dialogo formą; dialogu parašė jis ir kitą savo 
poemą apie Šv. Trejybę — Summa Fidei. Čia ir dialekti- 
nių gabumų parodė. 

Apskritai imant, lotyniškoji prancūzų literatūra ir turtin- 
gesnė, ir gyvesnė buvo už vokiečių, nors tautosakos motyvų ma- 
žiau joj buvo. Prancūzijos mokyklos X—XI amžiuje pranešė net 
itališkąsias. Daugiausia buvo, žinoma, pradžios mokyklų, kur 
mokytasi ne tik vaikų, bet dažnai ir labai senų kunigų. Bet ne- 
galima griežtai skirti tų pradžios mokyklų nuo aukštesniųjų, kur 
koks nors pragarsėjęs mokytojas dėstė trivium ir gua- 
drivium. Čia visa parėjo nuo paties mokytojo. Savaime aiš- 
ku, kad daugumas mokytojų orijentavo savo dėstymą teologiškai, 
bet teologai neapsieidavo be filosofijos, o tūli mokytojai — gar- 
susis Gerbertas — domėjosi matematika, medicina; Ger- 

berto mokinys Fulbertas — ir kanoniška, net romėniška 
teise. 

Ir žymiausieji profesoriai originalių kursų neskaitė. Pa- 
prastai skaitydavo mokytojas savo klausytojams, kurį žinomą 
veikalą — Donato arba Prisciano apie gramatiką, 
Cicerono, Severiano bei Porfirijaus apie dia- 
lektiką, Boethijaus, Martiano Kapellos, 
Frontino, Kolumellos, Ptolemiaejaus ir, vė- 
liau, Gerberto apie matematiką, geometriją ir muziką — 
ir aiškindavo, kas jam pačiam įdomu arba mokiniams sunku bū- 
davo. Be to, pratino mokytojas savo mokinius eilėraščių rašyti 
ir dialektiškai, vadinasi — silogižmais, protauti; šitaip ir pats 
prasilavindavo. 

Mokytojai — mokslininkai kompiliatoriai buvo. Bet nebe- 
galėjo jie pagaliau nebepastebėti, kad kompiliuojami jų veikalai 
dažnai vienas kitam prieštarauja. Taip antai, Orlėans mie- 
sto mokyklos — Pavijos ir Ravennos dar labiau — 
teisininkai tyrinėjo ir dėstė romėnų teisę. O domėjosi tie teisi- 
ninkai ne tik teorijos, bet ir praktikos klausimais, nes tekdavo 
jiems besibylinėjantiems padėti ir teisme. Teisme gi dažnai su- 
sidurdavo romėnų teisė su germaniškų tautų (Italijoj — longo- 
bardų) teise, su imperatorių bei karalių įstatymais ir su įsiga- 
lėjusiais teisės papročiais. Reikėjo aiškinti įstatymai ir viena 
teisė šiaip taip derinti su kitomis. Jau X amžiuje teisininkai 
ėmė rašyti aiškinimus, vadinamąsias glosas (glossa), įstaty- 
mų kodeksų rankraščiuose, arba tarp eilučių (glossa inter- 
linearis), arba rankraščio paraštėse (glossa margi- 
nalis). Dešimtame ir vienuoliktame amžiuje atsirado ir va- 
dovėlių — Ouaestiones ac monitaą, Compen- 
dium juris, Exceptiones legum romanarum 
(-= Petri exceptiones), Orlėans miesto teisininko 
surašytas Brachylogus juris civilis. Kai germa- 
niškoji teisės norma nesutikdavo su romėniškąja, pietų Prancū- 
zijos, ypač Italijos teisininkai romėniškąją, lex generalis 
omnium, dėjo pirmon vieton. Bet ir romėniškoji ne visus 
klausimus teišspręsdavo; ir ji reikėjo aiškinti. Čia teisininkai 
ėmė aiškinti ir taisyti romėnų teisę teisingumo (aeguitas) 
principu remdamies. Žinoma, teisingumo principas beaiškinant, 
aiškinimas dažniausiai virsdavo subjektyvumu. "Todėl ir dide- 
lis buvo Trnerijaus nuopelnas, aiškiai sakiusio, kad, po- 

zityviai teisei (jus) ir teisingumui (aeguitas) susiduriant, 
vienas įstatymų leidėjas tegalįs klausimą išspręsti. Šiaip ar taip, 
teisingumo principo ir Irnerijus neneigė; o reiškė tas principas, 
kad imta teisininkų savarankiškai galvoti. 

Tatai galima pastebėti ir kitose mokslo srityse: tiek ma- 
tematikoj, tiek filosofijoj ir teologijoj. 

Žymiausioji X amžiaus Prancūzijos mokykla buvo Reim- 
so katedros mokykla. Čia jau 890 m. mokytojavo žinomas 
scholasticus Remigijus ir mokėsi istorininkas Flo- 
doardas (gimė apie 893 m.), o 70-ųjų X amžiaus metų pra- 
džioj ėmė mokyti Gerbertas. Gimė jis Akvitanijoj (po 
940 m.); tėvų atiduotas buvo Aurillac vienuolynan, kur 
ir pradėjo mokytis. Vienuolyno abatas įkalbėjo vienam ispanų 
dukui pasiimti gabųjį mokinį su savim į Ispaniją. Čia išsijuosęs 
studijavo Gerbertas matematikos mokslus; tam didžiai padėjo 
tai, kad Ispanijos mokslininkai susipažinę buvo su arabų veika- 
lais. Tspanijoj apsišvietęs, atsidūrė Gerbertas Romoj (970 m.), 
kur popiežius Jonas XIII buvo didžiai nustebintas jo žiniomis 
ir rekomendavo jį Ottonui Didžiajam per mokytoją. Bet Ger- 
bertas ne mokyti norėjo, o mokytis: paprašė Ottoną leisti jam 
važiuoti į Kėlna, kur dėstė mažai dar Gerbertui težinomą dia- 
lektiką garsusis Gerannus. Po kelerių metų ėmė mokyto- 
jauti Reimso katedros mokykloj ir pats Gerbertas. 

Dėstė jis dialektiką — aiškino Porfirijaus Isagogę, 
Boethijaus išverstus Aristotelio veikalus.  Ci- 
cerono Topiką ir paties Boethijaus raštus. Retoriką 
dėstydamas skaitė Gerbertas su savo mokiniais Vergili- 
jaus, Statijaus,  Terencijaus, Juvenalio, 
Horacijaus, Persijaus ir Lukano veikalus. Be 
to, mokė Gerbertas klausytojus muzikos, matematikos ir astro- 
nomijos. Didžiausias tų laikų žinovas, jis ir geriausias pedago- 
gas buvo. Teoriją aiškindamas, vartojo visokias priemones: mo- 
nochordą, vargonus, dangaus gaublį, abaką (skaičiavimo lentą) ; 
tas priemones pats dirbo ir tobulino. 

Gerberto amžininkai laikė jį pirmuoju Europos filosofu ir 
mokslininku. Numirus (1003 m.), pasklido gandai, kad buvęs 
jis raganius ir velnio padedamas popiežiaus sostą įsigijęs. Ta- 
čiau filosofiškos pasaulėžiūros ir išviso originalių minčių Gerber- 
tas neturėjo. Atsidėjęs mokėsi ir didis žinovas pasidarė, bet, iš- 
skyrus matematikos mokslus, nedidesnis, gal, už Fleuri vie- 

nuolyno abatą Abboną, toja mokytoją. Gerbertui pragarsėti 
didžiai padėjo tai, kad jis buvo ne tik mokslininkas, bet ir poli- 
tikas. Reimse atsidūręs, tuoj ėmė intriguoti ir politikuoti — 
drauge su arkivyskupu Adalberonu ginti Vokiečių imperiją ir 
palaikyti Hugoną Kapetą. Vėliau faktiškai vadovavo Hugoną 
remiančios vyskupijos kovai su Adalberono įpėdiniu Arnulfu; pa- 
galiau, ir pats gavo Reimso arkivyskupystę. Priverstas nuo jos 
atsisakyti, imperatoriaus paskirtas buvo Bobbio vienuolyno 
abatu, paskum — Ravennos arkivyskupu ir pagaliau — popie- 
žium. Įtakingas Ottono III patarėjas būdamas, stengėsi Ger- 
bertas įkvėpti imperatoriui seną imperijos ideologiją; daug tikrai 
publicistinių laiškų parašė ir savo paties, ir savo globėjų vardu, 
kurie patys taip gražiai rašyti nemokėjo. Gerberto laiškai — 
įdomiausias ir svarbiausias tų laikų istorijos šaltinis. 

Visa tai atitraukdavo, žinoma, Gerbertą nuo pedagoginio 
darbo. Betgi ilgai mokytojavo ir daug žmonių apšvietė. Iš jų 
buvo Prancūzijos karalius Robertas, istorininkas Ri- 
cheras (gimė 940—950 m.) ir Chartres miesto vys- 
kupas Fulbertas. 

Fulbertas (— 975—1029 m.) labai išgarsino Char- 
tres katedros mokyklą. Ne tik daug žinąs, bet ir geros šir- 
dies jis mokytojas buvo. Vienas jo mokinys vadino save trem- 
tiniu, nes toli gyveno nuo Fulberto; ir troškęs jis už auksą, si- 
dabrą, net už pačią gyvybę brangesnių jam mokytojo žodžių, 
kaip elnias — tyro vandens. Kitas mokinys, Adelmanas 
Liėgietis rašė: „Visa, kas tik primena jį, traukia man aša- 
ras. Su juo valgiau, su juo bendravau, godžiai gėriau auksinius 
žodžius, krintančius iš jo lūpų, už medų saldesnių“. Savo mo- 
kyklą pavertė Fulbertas tikra mokytojo ir mokinių brolija. Tos 
mokyklos auklėtiniai — minėtasis Adelmanas, Lamber- 
tas Liėgietis, Reginaldas, Angelramas, 
Berengaras Turietis ir kiti — savo rėžtu buvo gar- 
sūs mokytojai, 

Reginaldas atgaivino Angers mokyklą, kur ėjo 
mokslus Anjou grafas Gotfridas (Geoffroy) 
Martellas, daug vyskupų literatų ir Fontevrault 
vienuolyno steigėjas Robert dArbrissel. Normandi- 
jiečiai, bretonai, net anglai ėjo mokslus Angers mieste. 
Lambertas mokytojavo Paryžiuje, kur jau apie 
900 m. pasižymėjęs buvo Cluni abato Odono mokyto- 

jas Remigijus. Paryžiuje mokėsi pirmas cistercijiečių 
(Citeaux) abatas anglas Steponas Harding, anti- 
popiežius Anakletas II, Krokuvos vyskupas Stanis- 
lavas ir daugelis vokiečių vyskupų. Lamberta ir kitus Pary- 
žiaus mokytojus apspito įvairių kraštų jaunuomenė. Bet trauk- 
davo svetimšalius ir kitos Prancūzijos mokyklos: vidurinėj 
Prancūzijoj — Orlėans, šiaurinėj — Laon, pietinėj — 
Poitiers miesto mokykla. 

Be katedros mokyklų ėmė garsėti tūlos vienuolynų mokyk- 
los. Vienam tik Paryžiuje buvo jų trys — Saint - Ger- 
main des-Prės, Saint - Denis ir Saint-Maur 
vienuolyno. Šv. Martyno vienuolyno mokykloj Tours 
mieste, profesoriavo Berengaras ir jo mokiniai. Aibė mo- 
kinių mokėsi Fleuri (arba Saint-Benoit sur- 
Loire) vienuolyne. Čia mokytojavo Abbonas. Jis pats 
(gimė 945—950 m.) pradėjo mokytis tame vienuolyne, paskum 
studijavo Paryžiuje ir Reimse, tad buvo, rodos, ir Gerberto klau- 
sytojas. Ilgai gyveno Abbonas Anglijoj, net mokytojavo ir su- 
sibičiuliavo su Šv. Dunstanu; grįžęs į Prancūziją, tapo 
Fleuri abatu ir vienu iš įtakingiausių asketinio sąjūdžio 
vadų. 

Vienuolių mokyklos, žinoma, skiepijo savo mokiniams aske- 
tinę pasaulėžiūrą. Šiuo atžvilgiu ypačiai svarbios kliunie- 
čių mokyklos, išjų —Saint-Benigne vienuolyno, 
kur mokėsi daug italų ir net rytiečių. Tos mokyklos steigėjas 
reformavo ir normandiško Fecamp vienuolyno mokyklą. 
O Normandijos dukai ir be to didžiai švietimu rūpinos, kviesda- 
vos net mokytų graikų ir armėnų. Didis kalbininkas Šv. S i- 
meonas įsteigė Rouen mieste „Šv. Trejybės mokyklą“. 
Bet, XI amžiui įpusėjus, visas Normandijos mokyklas nurungė 
Lanfranko išgarsintoji Le Bec vienuolyno mokykla, 

Lanfrankas, kaip ir genialusis jo mokinys Šv. Ansel- 
mas, buvo italas; gimė XI amžiaus pradžioj Pavijos mieste. Di- 
diko sūnus, mokėsi jis ne tik gramatikos ir retorikos, bet ir 
teisės; tapo advokatu, tik sociali-politinė Pavijos klasių ko- 
va privertė jį palikti tėviškę, gal, ir ištremtas buvo. Šiaip ar 
taip, atsidūrė Lanfrankas Normandijoj ir 1042 m. pasidarė L e 
Bec vienuolyno brolis, netrukus — prioras ir mokyklos scho- 
lasticus. 

Nedaug veikalų teparašė Lanfrankas — pauca inge- 
nii monimenta religuit; ir iš viso, ką parašė, ma- 
tyti, kad neoriginalaus jo teologo būta: tradicines pažiūras te- 
gynė, bet gynė jas ir polemizavo su priešais neatsikratytinai — 
prikibdavo, kaip kokia ruska pričepka. Vis dėlto augo ir 
garsėjo jo vadovaujamoji mokykla, o jį patį ėmė laikyti didžiu 
mokslininku tokie žymūs filosofai, kaip Berengaras Tu- 
rietis. Bent, rathramnišką (vadinasi, grynai simbolinę) Šv. 
Komunijos teoriją atgaivinęs ir sufilosofinęs, kreipėsi Beren- 
garas kaip tik į Lanfranką — laišku, kur stebėjosi, kad toks mo- 
kytas vyras tebesilaikąs radbertiškų pažiūrų. Gavo tą laišką 
Lantrankas jau Romoj: čia rūpinosi jis savo vienuolyno ir neka- 
noniškas hercogo Vilhelmo vedybas puolančių Normandijos vie- 
nuolių reikalais. Perskaitė Lanfrankas laišką popiežiui L eo- 
nui IX ir Laterano sinodui (1050 m.), — gal, įsiteikti kiek 
stengėsi. Na, tiektos, bet, popiežiui liepiant, išdėstė jis sinodo 
tėvams tikrąjį Bažnyčios mokslą ir sunaikino Berengaro ereziją. 
Su Berengaru ilgai dar jis kovojo ir — pasidarė vienu mat 
autoritetingiausias teologas. Jo mokykla pralenkė ir Ličge, 
ir Tours miesto mokyklas. Popiežius Nikalojus II 
siuntė į Le Bec daug kapelionų retorikos ir dialektikos mo- 
kytis. Popiežius Aleksandras II — savo sūnėną. Alek- 
sandras pats buvo Lanfranko mokinys ir didžiai jį gerbė. Vieną 
kartą, Lanfrankui įeinant, atsistojo. — „Šita garbė, tarė, ne 
Canterbury arkivyskupui skiriama, bet Bec mokyklos 
mokytojui. Prie jo kojų su kitais mokiniais aš pats sėdėjau.“ 
Tuo metu pasižymėjo jau Lanfrankas ir diplomatiniais savo ga- 
bumais ir valdė (1070—1089 m.) Canterbury arkivysku- 
pystę, buvo visos Anglijos Bažnyčios primasas; Le Bec vie- 
nuolyne mokytojavo jo mokinys Anselmas. 


XI 


Dialektikos eretikai ir Šv. Anselmas 


78 


Kūrybinės šviesuolių tendencijos pasireiškė visų pirma 
Prancūzijoj, kur ir mokyklų daugiausia buvo; pasireiškė — 
moksline, ypačiai teologiškai filosofine literatūra, Bet toji lite- 
ratūra — ir savo kalba, ir savo dvasia — internacionali buvo, 
vistiek kaip ir internacionalusis romaniškasis menas, 
vaizduojąs XI-XII amžiaus Europos dvasią. Į tautosaką, į 
jokulatorių ir truvėrų kūrybą šviesuomenė paniekinamai žiūrėjo, 
rimtu dalyku jos nelaikė. Bendra mokytų žmonių, tariant — 10- 
tyniška kalba kalbėdami, mąstydami ir rašydami, rūpinosi švie- 
suoliai kultūros problemomis. Tų problemų pirmiausia religi- 
nių būta. 

Iki XI amžiaus patys mokyčiausi žmonės, apskritai imant, 
paprastai tikėjo. Savo tikybos netyrinėjo, daugiausia — ran- 
kiojo autoritetiškas formulas, norėdami tikrai sužinoti, kuo rei-- 
kia tikėti. Kuone visiems svarbu buvo ne suprasti, kuo tikėjo, 
bet neklysti tikint. Vakariečių tikėjimas ant autoriteto parimęs 
buvo. ,„„Nenorėk suvokti norėdamas tikėti, bet tikėk norėda- 
mas suvokti“, gražiai apibūdino vakariečių tikėjimą Šv. Augus- 
tinas, crede ut intelligas. Neatsitiktinai Tikėjimo 
Simbolį ir išviso — tai, kuo reikia tikėti, vadino vakariečiai 
„tikėjimo įstatymu“, lex fidei. Kaip reikią pildyti įstaty- 
mas, taip reikią pildyti ir tikėjimo įstatymas, vadinasi, neabe- 
jojant tikėti viskuo, ką skelbianti Bažnyčia. Žodžiu, įgijo tikė- 
jimas juridinės reikšmės. 

Tačiau ne visos dogmos išaiškinta ir formuluota. Daug jų 
dygo dar nejučiomis iš religinės sąmonės gelmių. O netikėtai 
iškilus naujai problemai, dažniausiai būdavo taip, kad autorite- 
tingesni Bažnyčios tėvai ir mokytojai ne vienodai ją aiškino ir 

kits kitam prieštaravo. Juo daugiau mokėsi žmonės ir grimzdo 
į teologiją, juo daugiau visokių klausimų ir abejonių kildavo. 

Be to, mokyklose dėstoma retorika ir — dar labiau — dia- 
lektika lavino mokinių ir mokytojų protą, pratino kritiškai ver- 
tinti kiekvieną mintį ir kėlė aikštėn filosofines problemas. Mo- 
kytojas lavino mokinius ir pats save dialektiškai, vadinasi — 
silogizmais, protauti ir disputuoti. Garsusis Gerbertas pavedė 
tą darbą specialistui — disputatoriui, kuris ir ruošdavo 
mokinių kontroversijas. Pats Gerbertas 980 m. viešai 
disputavo Ravennoj su Magdeburgo mokyklos scholastiku 
Othriku dėl mokslų klasifikacijos. Disputui pirmininkavo 
imperatorius Ottonas II; tiesa, greit jis pavargo ir, klausimo neiš- 
sprendus, apdovanojo abu mokslininkus. Italas Anselmas 
de Besate (gimė po 1000 m.), pats save vadinęs Peripa- 
tetiku, ne tik parašė veikalą apie disputavimo meną — Re- 
torimachia, bet, savo mokytojo Drogono patariamas, 
pats jį ir populiarino, disputuodamas Parmoj, Piacenzoj, Luccoj, 
Basely, Augsburge, Bamberge ir Mainze. Tik imperatoriaus 
„kapellos“ kunigu tapęs, aprimo kiek talentingasis dialektikas. 

Naujasis mokslas žmones tarytum sužavėjo. Petro Da- 
miani korespondentai domėjęsi ne jo laiškų turiniu, bet tų 
laiškų stiliumi ir autoriaus dialektika; ne tuo, ar tikrai įrodęs jis 
savo tvirtinimą, bet kaip — ar hipotetiškais, ar kategoriškais 
silogizmais. Kitas XI amžiaus rašytojas skundėsi, kad „dialek- 
tikai“ labiau tikį Boethijum, kaip Šv. Raštu: magisguc 
Boethio, guam sanctis scripturis in pluri- 
mis dictis credebant. 


Kad ir savotiškas žaislas dažnai buvo, dialektika drumstė 
dėlto autoritetu tikinčiųjų žmonių ramybę. Įrodinėjo dialekti- 
kai, kad ne visur ir ne visada šv. tėvai vieni su kitais sutinką; 
kad ne viena dogma sveiko ir dialektiškai išlavinto proto reika- 
lavimams prieštaraujanti. Kaip ir teisės mokslo srity ($ 77), 
reikėjo suderinti autoritetai ir sumokslinti, susisteminti teologija. 
Daug kas bodėjosi „dialektikos“ eretikų“ (dialectice he- 
retici), bijojo jų silogizmų, norėjo patys tikėti ir kitus pri- 
versti tikėti senoviškai, paprastai, negudragalviaujant. Bet su- 
kilęs protas numalšinti — sunkiausias dalykas. Ilgainiui nebe- 
galima buvo abejojimų slėpti ir be dialektikos apseiti. Antra ver- 
tus, pati dialektika galėjo ir tikėjimui patarnauti. Juk ji buvo tik 

metodas; ir tik tuo metodu remiantis ir teologijoj rados galimas 
tas darbas, kurį dirbo teisės srity teisininkai. Protu, vadinasi, 
ta pačia dialektika, rėmėsi teisininkai ir kėlė aikštėn teisingumo 
(aeguitas) principą. Dialektiką vartodami, teologai ir protu 
rėmėsi, ir protą aukščiausiu principu laikė. 

Jau Gerbertas parašė Libellum de rationali et 
ratione uti; žinomų jam autorių, ypač Boethijaus ir Jono 
Skoto Eriugenos tekstus kompiliuodamas, aiškino, kodėl galima 
sakyti, kad proto esybė (ens rationale) protaujanti. Ger- 
berto mokinio Fulberto mokinys Berengaras Turietis 
(apie 1010—1088 m.) manė, kad visuomet reikia remtis dialek- 
tika, nes tai vis tasia, ką protu remtis: maximi plane cor- 
dis est per omnia ad dialecticam confugere, 
guiaconfugereadeamadrationem est confu- 
gere. Mokykloj krūpčiojo kiti Fulberto mokiniai nuo Berengaro 
kritiškumo, Tours mieste mokytojaudamas, „nematė Berenga- 
ras to, ką kiti matė, ir vienybę paniekino“, nes — aiškina jo prie- 
šas — „išdidus buvo ir norėjo pasigirti pats kaimynę susirinkęs“. 
Priešų talentingasis dialetikas tikrai daug turėjo. Sarkastinės jo 
kritikos įžeistieji vadino jį garbėtroška ir šarlatanu. — Šelpęs 
jis savo mokinius tik tam, kad garsintų tie dykūnai jo šlovę. 
„Pasipūsdavo jis kaip kurkinas, baisiai didžiu vesdavos, rodyda- 
vo Žmonėms ne rimtumą, bet gražumą profesoriaus. Prieš pra- 
dėdamas skaityti, ilgai tylėdavo, akis kapušonu užsidengęs; su- 
prask — rimtai mąsto; pagaliau imdavo kalbėti — iš lėto, ypa- 
tingai žodžius tardamas.  Apgaudavo tuo nežinėlius ir įsigijo 
mokslininko šlovės, jokių mokslininko nuopelnų neturėdamas.“ 
Taip apibūdino Berengarą vienas jo priešas — Lanfranko moki- 
nys Guitmundas. Kiti didžiai vertino garsųjį profesorių; ir 
pats kardinolas Hildebrandas (vėliau — popiežius Griga- 
lius VII), kiek begalėdamas, stengėsi jį apginti: tik įtakingų dva- 
sininkų verčiamas, privertė Berengarą viešai savo mokslo išsi- 
žadėti. 

Nieko nuostabaus, kad, proto argumentais tikėdamas, nega- 
lėjo Berengaras nayviai tikėti stebuklais, ypačiai tais, kurie pro- 
tui prieštaravo. Tuo gaivino jis Karolingiško Renesanso tradi- 
ciją; didžiai gerbė žymiausią to Renesanso atstovą Joną Skotą 
Eriugeną, nors nežinia, ar buvo skaitęs didįjį jo veikalą: laikė 
Eriugeną Ratchramno traktato apie šv. Komuniją autorium. 

Ratchramnu sekdamas ir puolė Berengaras įsigalėjusią Komuni- 
jos teoriją, kurią pirmusyk išdėstęs buvo Paschasijus Radbertas. 
Tiesa sakant, Bažnyčios mokslas neaiškus, neformuluotas tebe- 
buvo. Vieni, radbertininkai, tvirtino, kad elementai, duona ir 
vynas, virsta Kristaus kūnu ir krauju; ir tų radbertininkų dau- 
gumas buvo. Kiti gi laikė duoną ir vyną tiktai Kristaus kūno 
ir kraujo simboliais. Treti, pagaliau, manė, kad Komunijos sa- 
kramentu elementai (duona ir vynas) susijungią su. paties Kris- 
taus Dvasia. 

Berengaras visų pirma analizavo Šv. Rašto ir Šv. Tėvų, ypa- 
čiai Augustino ir Ambraziejaus tekstus, kurie, jo nuomone, nesu- 
tikę su transsubstanciacijos*) teorija. Bet daugiau jam svėrė 
proto argumentai. — Ir šv. Raštas (Jo. VI), ir šv. Augustinas, 
sakė Berengaras, tvirtiną, kad vieni tikintieji tevalgą Kristaus 
kūną. O to negalį būti, jeigu visų, vadinasi — tiek tikinčiųjų, 
tiek netikinčiųjų bei nusidėjėlių, valgomi sakramentaliniai ele< 
mentai (duona ir vynas) tikrai virstą Kristaus kūnu ir krauju. 
Antra vertus, Kristaus kūnas esąs danguje, nebegalįs kentėti ir 
būti dalinamas. Kokiu gi būdu galį žmonės valgyti to kūno da- 
lelytes, portiunculas carnis? Reikią arba atmesti 
transsubstanciacijos mokslas, arba pripažinti du Kristaus kūnus: 
vieną dangišką, o antrą sakramentalinį. 

Radbertas tvirtino, kad Komunijos sakramente elementų ak- 
cidentai (accidentia, vadinasi, kokybės, reiškiniai, žodžiu — 
empirinis elementų, substancijų, pavidalas) lieką tie patys, bet 
kintanti tik substancija: elemento substancijos vietoj atsirandanti 
Kristaus kūno substancija. Berengaro nuomone, substancijos 
atskirti nuo akcidentų visai negalima. Substancija kaip tik ir esą 
tai, kas reiškiąsi akcidentais; o akcidentai — tik tai, kuo reiš- 
kiantis substancija.  Radbertas ir Berengaro priešai manė, kad 
transsubstanciacija, tai stebuklas, ir kad Visagalis galįs ir tokį 
stebuklą padaryti. Bet Berengaras kaltino savo priešus tikra be- 
protyste, vecor dia: pats Dievas nebegalįs padaryti, kad, subs- 
tancijai išnykus, tebebūtų akcidentai. Ten, kur nėsą substanci- 
jos (subjekto), negalį būti ir jos (jo) reiškinių, kokybių, arba 
akcidentų. | 

Transubstanciacijos teoriją neigdamas, Berengaras visai ne- 
neigė sakramento, tik — spiritualistiškai jį suprato ir aiškino, — 


*) Terminas transsubstantiatio atsirado tik XII amžiuje. 

Elementai, duona ir vynas, tėsą tik Kristaus kūno simbolis, si- 
militudo, signum, figura, pignus, tą kūną tik 
significant. Ne ranka, ne burna imanti res sacramen- 
ti, bet —cognitio, protas, arba dvasia. Tikintis susijungiąs 
su Kristum, imdamas dalyvauti Jo kančiose ir mirtyje. 

Berengaro teorija rodo ne tik mokslišką dvasią sustiprėjus. 
— Reiškiasi tąja teorija ir prigimtinė Europos kultūros, religinės 
jos pasaulėžiūros, liga. Vadinasi, empirinės būties skiriamasi 
nuo Dievo, ir empirinio žmogaus savo dėsniais, atskiru savo gy- 
venimu gyvenama — individualiu savo protu protaujama, protu 
nebenorinčiu ir pripažinti stebuklų. Norėdamas su Dievu susyti 
ir dieviškai gyventi, tas protas viena tegali išprotauti — visai 
dvasinę, tad abstrakčią, bekūnę būtį. Kristaus, Dievo Žmogaus, 
kūną laiko jis tiktai dangišku, dvasiniu, nuo žmonių kūno at- 
skirtu. i 
Berengaro priešai — Lanfrankas ir jo mokiniai, ypač Guit- 
mundas, paties Berengaro mokyklos draugai, taip antai: 
Adelmanas Liėgietis, — buvo menkesni už jį dialekti- 
kai bei mokslininkai. Tačiau, konkrečiu liaudies tikėjimu rem- 
damies, gynė jie tikrąjį Bažnyčios mokslą, sveiką dogmatinę jos 
tradiciją (dogma, kaip minėta, nebuvo dar formuluota). Todėl 
ir turėjo pagaliau nusileisti jiems Berengarui palankūs popiežiai, 
net pats Grigalius VII. "Tiesa, įsikarščiavę Berengaro priešai 
pergriežtai savo pažiūras formulavo. Taip antai, Romos sinodas 
1059 m. pasiūlė nelaimingajam Berengarui pripažinti, kad elc- 
mentai virstą tikruoju Kristaus kūnu, kurį kunigas rankoje lai- 
kąs ir žmonės dantimis kramtą*). Teologai ėmė sukti sau gal- 
vas keistokais klausimais: kas vyksta, valgant Kristaus kūnas 
žmogui, ypač nusidėjėliui, ir kas — pelei jis ėdant. 

Norint religinė - filosofinė vakariečių pasaulėžiūra suprasti, 
labai svarbu, kad ir Berengaro priešai griežtai skyrė empirinę 
būtį nuo metafiziškosios. Gal būt, nuosekliau už jį laikė jie me- 
tafiziškąją būtį (tai, kas Dieviška) laisva nuo empiriškosios dės- 
nių ir proto reikalavimų: stebuklą gynė. Vis dėlto apie tą meta- 
fizinę būtį daug jie kalbėjo; tik rėmėsi ne proto argumentais, 


*) „„.post consecrationem non solum sacramentum, sed etiam 
verum corpus et sanguinem domini nostri Jesu Christi esse et sensualiter 
non solum sacramento sed in veritate manibus sacerdotum tractari frangi 
et fidelium dentibus atterri. į 

bet autoritetu, vadinasi, šv. Rašto, Šv. Tėvų ir popiežių žodžiais, 
Neatsitiktinai Berengaro priešai pabrėždavo, kad eretiku reikią 
laikyti, kas nukrypstąs nuo romėniškos ir visuotinės Bažnyčios 
mokslo: haereticum, esse omnem hominem, 
gui a Romana et universali ecclesia in 
fidei doctrina discordat. 

Bet proto argumentais įrodinėjo autoriteto gynėjai, kad reikią 
juo tikėti. Su dialektiku Berengaru kovodami, patys dialektiškai 
savo mokslą dėstė. Penki sinodai (1050 m. — Romos ir 
Vercelli, 1054 m. — Tours, 1059 ir 1079 m. — vėl Ro- 
mos miesto) pasmerkė Berengaro ereziją. Savo veikalu De 
sacra coena niekam nieko neįrodęs, metė jis literatūrinį 
darbą ir mokytojavimą; atsiskyrėliu tapo ir gyveno apverkdinė- 
damas savo sacrilegium, vadinasi — tai, kad neišdrįso iki 
galo kovoti ir iš baimės priešams nusileido. Bet, nors jo moks- 
las ir atmestas buvo, patys jo priešai turėjo aiškinti jo formu- 
luotus klausimus ir dialektika naudotis. Ne tradicinės dogma- 
tikos gynėjas Lanfrankas, bet Berengaras buvo pirmas Viduram- 
žių filosofas; ir Lanfranko mokinys Šv. Anselmas ne mažiau savo 
mokytojo, kaip Berengaro sekėjas buvo. 

Berengaro mokslą pasmerkus, daugelis mokytojų ir rašytojų 
tebepuolė dialektiką. „Kristaus mokiniams nerūpėjo svetimas 
mokslas“. „Tikra beprotystė yra ginčytis su tarnaitėmis“ (ta- 
riant, su tokiais pasaulininkų mokslais, kaip retorika ir dialek- 
tika) „dėl to, kas reikia garsinti angelų akivaizdoj“ (vadinasi, dėl 
Dieviškojo mokslo). Didžiojo italų anachoreto Petro Da- 
miani manymu, šv. Žvejo mokiniai daug išmintingesni už Pla- 
toną. Pirmas gramatikininkas buvęs ne kas kitas, kaip velnias; 
mat, Adomui sakydamas: „Būsite, kaip dievai“, pamokęs jis 
žmones „dievo“ daugiskaitą linksniuoti. Dievo, kuris ir skais- 
tybę moteriai galįs grąžinti, Visagalio Dievo paslaptys žmogaus 
protui neįkandamos esančios. Tad nereikią tyrinėti Šv. Rašto 
dialektiškai, nereikią begalinės Dievo Galybės varžyti logiškų 
silogizmų būtinumu. Tačiau ir Petras Damiani sutinka, kad 
artes liberales, kad filosofija galinti padėti šv. Rašto ir 
teologijos tyrinėtojui. Tik neturinti filosofija išdidžiai stengtis 
valdyti teologijos: filosofija turinti būti teologijos, šv. Rašto tar- 

naitė. Netrukus įsigalėjo graži formula: philosophia est 
ancilla theologiae. 

Deja, filosofija ne labai paklusni teologijos tarnaitė buvo; 
juoba, kad be filosofijos (dialektikos) nė vienas teologas nebe- 
galėjo apseiti, ir ne visi teologai taip bodėjosi filosofijos, kaip 
Petras Damiani. Pats Lanfrankas pripažino, kad dialektika 
galinti paaiškinti ir patvirtinti tikėjimą. Jo nuomone, tikroji ir 
tikrai vartojama dialektika Dieviškajam mokslui neprieštarau- 
janti ir Bažnyčios sakramentų nepuolanti: perspicaciter 
tamen intuentibus dialectica sacramenta 
Dei non impugnat. Genialusis Lanfranko mokinys Šv. 
Anselmas padėjo šitą mintį savo sistemos pagrindan. 

Kad ir kaip menkai susipažinę buvo su senąja filosofija XI 
amžiaus mokslininkai, galima betgi kalbėti apie dvi senosios fi- 
losofijos tradicijas, kurios ėmė skirstyti šviesuomenę. — Su 
krikščionybės dogmatika ir išviso pasaulėžiūra labiausiai sutiko 
platonizmas, tiksliau sakant — platonizmą ir Aristotelio mokslą 
apsintetinęs kiek neoplatonizmas. Neoplatonizmo įtakoj būda- 
mas, aiškino krikščionybės dogmatiką didžiausias Vakarų Bažny- 
čios tėvas Augustinas; neoplatoniško pobūdžio sistemą su- 
kūrė ir neoplatoniškus Pseudo-Dionisijaus raštus išvertė Eriu- 
gena. Iš paties Platono veikalų XI amžiaus žmonėms tebuvo 
žinomas tik „Timaias“, Chalcidijaus išverstas; ir filosofijai 
augti teturėjo reikšmės tik neoplatonininkų perdirbtas platoniz- 
mas, sutinkąs, kaip minėta, su krikščioniškosios dogmatikos dva- 
sia. Su šita, sakysim, neoplatoniška tradicija susidūrė arist o- 
telizmas. Tiesa, filosofiški Aristotelio veikalai iki XIII am- 
žiaus vakariečiams visai nežinomi buvo. Bet — esam jau kal- 
bėję (S 35) — Aristotelio idėjos nejučiomis plito ir stiprėjo, 
nes jomis rėmėsi visa tų laikų dialektika. 

Porfirijaus Isa go gė (įvadas į Aristotelio logiką), kurią 
išvertė ir sukomentavo Boethijus, kreipė XI amžiaus dialektikų 
“ dėmesį į tai, kuo Platono metafizika skiriasi nuo aristoteliškosios. 
Vadinasi, Porfirijus ir Boethijus trumpai formulavo bendrųjų 
sąvokų, arba universalijų (universalia, genera 
et species), problemą. Tos universalijos, pasak Boethijaus, 
egzistuojančios individualiuose juntamuose daiktuose (subsis- 
tunt circa sensibilia), bet jos protaujamos esančios 
atskirai nuo daiktų — kaip pačios sau, savyje teegzistuojančios, 
turinčios savo būtį (esse suum), o ne kitų esybių būtyje 

dalyvaujančios. Platonas mokęs, kad tokių universalijų ir iš 
tikrųjų esama, ne tik tokios jos protaujamos; o Aristotelis manęs 
universalijas tikrai egzistuojant tik individualiuose daiktuose. Ir 
Platoną, ir Aristotelį Viduramžių filosofai vadino realistais, 
vadinasi, pripažįstančiais universalijų realumą, nors Platonas sa- 
kęs universalijas egzistuojant ante rem (prieš daiktus ir nuo 
jų nepriklausomai), o Aristotelis — in re (tik pačiuose daik- 
tuose). Nominalistais imta vadinti tie, kurie nepripažino 
universalijų realumo, bet laikė jas tik žodžiais, „vardais“, n o- 
mina*). 

Iš universalijų problemos išsprendimo tikrai kyšo kiek pa- 
grindinis Platono ir Aristotelio metafizikos skirtumas. Nei Pla- 
tonas neigė, kad konkretūs, individualūs daiktai egzistuoja, nei 
Aristotelis, kad — universalijos. Bet Platono nuomone, tikrai ir 
visai teegzistuojančios universalijos (idėjos), o individualūs, kon- 
kretūs ir atskiri daiktai egzistuoją tik todėl, kad universalijų bū- 
tyje dalyvaują; vienoms universalijoms tepriklausanti visa būtis 
ir būties pirmenybė, individualūs ir konkretūs daiktai savo būtį 
iš universalijų tegauną. Aristotelis, atvirkščiai, pripažino kon- 
krečių daiktų būties pirmenybę. Jo nuomone, universalija egzis- 
tuojanti tiktai konkrečiuose daiktuose ir jais tesireiškianti. Tuo 
būdų, Aristoteliui svarbi buvo individuali, konkreti ir empirinė 
būtis; jis pirmiausia — mokslininkas, gamtos tyrinėtojas, ma- 
žiau — metafizikas ir visai ne mistikas. Platonas gi — metafi- 
zikas ir mistikas, kurį sužavėjo antgamtinė, bet abstrakčiai vaiz- 
duojama būtis ir kuris paniekinamai žiūrėjo į empirinį pasaulį. 
Platonizmu remiantis, lengva buvo teologijos problemos aiškinti, 
bet sunku panteizmo išvengti, dar sunkiau gamtomokslis kurti. 
Aristotelizmas labiau sutiko su empiriniu pasauliu besidominčių 
vakariečių būdu, bet prieštaravo „neoplatoniškosioms“ krikščio- 
nybės tradicijoms. 

Žinoma, minėtosios Porfirijaus ir Boethijaus pastabos maža 
ką tesakė apie platonizmą. Be to, norint suprasti Platono ir 
Aristotelio mokslas, reikėjo pirma suprasti, koks yra skirtumas 
tarp tikros ir darytinės, arba „rezultatinės“, būties. Lengva bu- 


-*) Viduramžių terminologija skiriasi nuo dabartinės. Kadangi 
realiu daiktu vadiname ypačiai konkretų, empirinį daiktą, o Platonas 
laikė universalijas neempirine, antgamtine, idealia, realybe, tai mes 
ir vadiname Platoną ne realistu, bet idealistu. Mūsų terminologija 
realistai yra Aristotelis ir nominalistai, 

vo laikyti tikroji būtis vienintele, o rezultatinė — iliuzija. Tada 
išeidavo, kad, pagal Platoną, visai nėsą konkrečių daiktų, o pa- 
gal Aristotelį — universalijų. Dešimtame amžiuje buvo net ma- 
noma, kad Porfirijus laikęs universalijas ne res (ne tuo, kad eg- 
zistuoja), bet voces (balso garsu, žodžiu), arba aeris 
plectro linguae percussio, tik vardais, nomina. 
Vienuoliktam amžiui įpusėjus, potens sophista Jonas 
vadino dialektiką žodžių mokslu: artem sophisticam 
vocalem esse disseruit. Jo mokiniai buvo Rotber- 
tus Parisiacensis (paryžietis), Roscelinus Com- 
pendiensis (iš Compiėgne miesto), Arnulphus 
Laudunensis (iš Laon); visi trys daug turėjo klausytojų, 
bet ypač pragarsėjo Roscelinas, Besancon miesto ka- 
nauninkas. 

Jis gimė apie 1050 m.; Soissons miesto sinodo priverstas 
išsižadėti savo mokslo (1092 arba 1993 m.), ilgam nutilo; pas- 
kum vėl ėmė mokytojauti ir susikivirčijo su savo mokiniu A be- 
lardu. Numirė Roscelinas apie 1200 m. Maža ką apie jo 
mokslą težinome, daugiausia — iš Šv. Anselmo polemikos. — 
Roscelinas manė, kad universalijos tik žodžiai, flatus vocis, 
tėra. Sakė, kad nėsą žmonijos, tik — atskiri žmonės. „Negalima 
atskirti spalvos nuo daikto, kur ji yra, ir išminties — nuo sielos, 
kur ji egzistuoja“. Universalijos, Roscelino nuomone, ne kas 
kita, kaip tušti žodžiai, vardai, nomina. Kaip jis aiškino tuos 
žodžius atsiradus, ir išviso ar aiškino, — nežinia. Bet pripažino 
jis tik individualią substanciją. 

Roscelino nelaimė, kad ėmė jis ir teologijos problemas no- 
minalistiškai aiškinti, Tėvą, Sūnų ir Šv. Dvasią išpažindamas, ne- 
galėjo jis sutikti su tuo, kad esama ir bendrosios Jų substancijos. 
Kiekvieno Asmens vardas „reiškia vieną ir atskirą daiktą“. Kiek- 
vienas Asmuo ir esąs substancija. „Jeigu trys Asmens tėra viena 
substancija, jeigu nėra Jie trys substancijos, trys angelai arba 
trys dvasios, taip, kad jų vienovė tik valios ir galios vienovė tėra, 
tai išeina, kad su Sūnumi ir Tėvas bei Šv. Dvasia įsikūnijo“. Ži- 
noma, „reikia mums melstis Dievui, kuris ir Trejybė, ir Viena“, 
bet ,,„Asmeniu vadiname ne ką kita, kaip substanciją, nors kal- 
bėdami esam pripratę trejinti asmenį, bet ne substanciją.“ 

Rosceliną triteizmu kaltindamas, šv. Anselmas truputį per- 
dėjo. Bet aiškino jis Roscelino klaidą visai taisyklingai — ne 

tuo, kad Roscelinas dialektikas buvo, bet tuo, kad negalima aiš-- 
kinti krikščionybės dogmų nominalistiškai, vadinasi, universali- 
jos tik žodžiais (voc es) ar vardais telaikant. Pats Anselmas 
atstovavo platoniškam realizmui ir derino jį su dialektika, o dia- 
lektiką — su krikščionišku tikėjimu, kuris remiasi autoritetu. 

šv. Anselmas gimė Italijoj, Aostos mieste, 1033 m.; mo- 
kėsi pirma Aostoj, paskui — savo tėvyniečio Lanfranko garso 
pamagintas — Le Bec vienuolyno mokykloj. Tapo vienuoliu 
(1060 m.), pasižymėjo šventu savo gyvenimu ir po trejų metų 


išrinktas buvo prioru, o 1078 m. — abatu. Kaip ir visi to meto 
žmonės, suprato jis krikščionybę asketiškai; bet ne tiktai išpa- 
žino ir vykdė asketišką idealą: — tikrai gyveno juo, ne savo sie- 


los išganymu, o Dievo garbe tesirūpindamas. Įmanė jis, pasak 
jo biografo, verčiau amžinai pragare kentėti, net nekaltas būda- 
mas, nei nuodėmėmis susiteršus amžinai rojuje džiaugtis. Abso- 
liučios Teisybės težiūrėjo ir ja, Dievo Teisybe, pats save matuo- 
davo ir vertindavo. Čia, kaip ir jo mokytojas Lanfrankas, 
buvo Anselmas, gal, kiek formalistas, Italijos teisininkų auklėti- 
nis. Bet todėl ir suprato, kaip begalinė yra Dievo Meilė, kuris, 
absoliutų Savo teisingumą rodydamas, Sūnaus mirtimi nusidėjė- 
lius atperka. Iš tikrųjų Anselmui „Dievas yra meilė“. Tos mei- 
lės sklidina Anselmo širdis. Pats save be paliovos tvardydamas, 
buvo jis nuolankus kitiems, lengvino savo vienuoliams griežtus. 
įstatus, net apie priešus norėjo gerai manyti ir gerais darbais. 
jiems atsilygindavo. Dėl žinių ir filosofinių savo gabumų vadi- 
namas buvo „antruoju Augustinu“. Tikrai, atgaivino jis ne tik 
Augustino idėjas, bet ir augustinizmo dvasią; tik — pralenkė ge- 
nialųjį afrikietį krikščioniškąja meile, kurios, visa tiesa pasakius, 
stigo kiek tam vakarų teologijos steigėjui. 

Anselmas buvo mylimas savo vienuolių tėvas, vėliau — 
Canterbury arkivyskupu tapęs (1093 m.) — rūpestingas ga- 
nytojas. Tai rodo jo pamokslai ir laiškai, ypač graudinga adm o- 
nitio morientis, jo meditationes ir gražios ora- 
tiones. Anselmo mokinys ir draugas Eadmeras aprašė jo 
gyvenimą. Čia surinko jis ir daug gražių padavimų apie tikrai 
krikščionišką šventojo veiklą, apie stebuklingai išgydytus jo li- 

gonis ir kitus jo šventumą rodančius stebuklus. Padavimais gar- 
bino savo šventąjį žmonės. 

Ne tik mokė savo mokinius Šv. Anselmas, bet ir auklėjo; 
bausmių ir drausmės, kiek begalima buvo, vengė — proto argu- 
mentais įtikindavo, kuo reikėjo, o meile auklėdavo. „Tiek padarė 
jis man gera ir tiek vargo padėjo mus bemokydamas, kad, gali sa- 
kyti, tik iš meilės mus, mokinius, taip dažnai ir lankydavo“. 
Pigu suprasti, kaip mokytojavo Anselmas, nes daugumas jo raštų 
ne kas kita, kaip perdirbti kiek pasikalbėjimai su geraisiais 
mokiniais. O tie raštai ne tik gerą širdį ir karštą bei tvirtą tikė- 
jimą rodo, bet ir metafizinį genialumą. 

Tikrai „antrasis Augustinas“, jam kongenialus ir genialus 
metafizikas buvo Anselmas. Daugiausia rūpėjo jam kontemplia- 
tyvus gyvenimas ir vingia dialektika besiremią filosofiški pašne- 
kesiai su mokiniais ir draugais. Deja, vertė jį vienuoliai vienuo- 
lyno reikalais rūpintis, Anglijos karalius (jis ir Normandijos du- 
kas buvo) — Anglijos primasu tapti. Jautė Anselmas negalįs sa- 
vo pareigų niekinti: sutiko ir verkdamas politikavo; dėl Baž- 
nyčios teisių ir gerovės susipyko net su karalium ir ilgai iš- 
tremtas iš Anglijos gyveno, nė pačių popiežių, kaip reikia, nepa- 
laikomas. 

Tradicijonalistams kovojant su dialektikais, autoritetui — su 
protu (ratio), Anselmas pagrindiniu pažinimo principu laikė 
ir skelbė autoritetą. Pirmiausia reikią tikėti Šv. Rašto ir Baž- 
nyčios mokslu. Tikimų, autoriteto skelbiamų ir pagrįstų tiesų 
ne tik negalinti atmesti ar pakeisti dialektika, bet — netikint ne- 
galima esą tų tiesų nė suprasti. Tikrai, žmogui tikint, Dievas 
suteikiąs jam Savo malonę; ir tikėjimo aktu žmogus gaunąs ir 
tam tikrą žinią (Dievo žodį, verbum, bei to žodžio prasmę, 
sensum), ir teisios valios sėklą (semen recjįe volen- 
di), gerą valią. Kitaip sakant, intelektualus aktas būdamas, ti- 
kėjimas ir visą žmogų transformuojąs, žmogaus dvasiai, sakysim, 
sparnus pridedąs. Tuo būdu, paties Dievo gaivinamoji dvasia 
norinti susyti su Dievu (tendere in Deum), romiai bei 
paklusniai gyventi, Dievo žodžius pripažindama ir pildydama. Ji 
galinti jau patirti, suvokti Dievo žodžius. „Kas netiki, tas ne- 
suvokia, nes kas netiki — nepatiria, o kas nėra patyręs — nesu- 
vokia. Nes kiek patyrimas yra didesnis už tai, ką girdi žmogus 
iš kitų Žmonių, tiek patyrimu ką pažįistantis didesnis už tegir- 

dintįj“*). Fides praecedit intellectum, pirma 
eina tikėjimas, paskum — protavimas; „taigi, nenoriu aš protauti 
ir suvokti ko, norėdamas tikėti, bet tikiu norėdamas suvokti“, 
negue enim guaero intellįgere ut credam, 
sed credo ut intelligam. Taip, visai augustiniškai 
aiškina Anselmas tikėjimo santykius su protavimu. 

„Tikėdamas turi krikščionis tobulėti, kol protaudamas su- 
pras kuo tiki, bet neturi jis protaudamas tikėjimą įsigyti arba, ne- 
galėdamas ko suprasti, neturi nustoti tikėjęs. Tačiau, kai gali jis 
protauti ir suprasti, tesidžiaugia, o kol negali — tegul garbina, 
ko nesupranta.“ Taigi, tikėjimas esąs religinio-metafizinio paži- 
nimo pradas. To pažinimo tikslas yra tobulybė — Dievas, ką 
žmonės galį pasiekti tik danguje. Žinoma, „veidas veidan“ ma- 
tydamas Dievą, nebegalėsiąs žmogus abejoti; tai ir būsiąs tikrų 
tikriausias pažinimas. Bet tuo, kuo tikima, galima esą abejoti. 
Todėl ir svarbu protu įrodyti tai, kuo tikima ir kas tikint jau ga- 
lima esą protu įrodyti. Tokį įrodinėjimą arba protavimą, vadi- 
nasi, dialektiką (filosofiją), Anselmas laiko net krikščionies pa- 
reiga. — „Tiesa reikalauja, kad, prieš drįsdami tikėjimo paslaptis 
protu tyrinėti, jomis tikėtumėm. Taip pat rodos man, kad pa- 
nieka yra tada, kai, jomis tikėdami, nebesistengiame suvokti, 
kuo tikime“'**), 

Tuo būdu Šv. Anselmas tikrai krikščioniškai suprasmino fi- 
losofiją (dialektiką) ir sutaikino ją su tradicijonalizmu. Jis, 
Lanfranko mokinys, apgynė autoriteto pirmenybę; antra vertus, 
išaiškino, kad tikroji dialektika tam autoritetui ne tik nepriešta- 
rauja, bet dar reikalinga Bažnyčios mokslui suprasti bei įrodyti. 
Norint tas tikslas įvykdyti, ta krikčšioniška pareiga atlikti, 
dvejopai galima buvo dialektika verstis. Galima buvo arba (kaip 
darė jau savo srity teisininkai) susisteminti pozityvus Bažnyčios 
mokslas ir dialektiškai suderinti tūli, vieni kitiems prieštaraują 
tekstai, arba dialektiškai įrodyti, kad tas mokslas visai sutinka 


*) De žide Trinit., 2 — Oui enim non crediderit, non intelliget, nam 

gui non crediderit, non experietur, et gui expertus non fuerit non intelli- 
get, nam guantum rei auditum superat experientia, tantum vincit audien- 
tis cognitionem experientis scientia, 

**) Sicut rectus ordo exigit ut profunda fidei prius credamus prius- 
guam ea praesumamus ratione discutere, ita negligentia michi videtur, si 
postąuam confirmati sumus in fide non studemus guod credimus intel- 
Aigere. 

su proto reikalavimais. Pastarąjį uždavinį spręsdamas, Ansel- 
mas turėjo sukurti metafizinę krikščionybės sistemą, individualų 
krikščioniškojo mokslo aspektą. Čia netrūko jam nei bažnytinės 
dvasios, nei dialektinio genialumo. Pamaldusis Lanfranko mo- 
kinys buvo drąsesnis dialektikas už Berengarą ir Rosceliną. 

Bet, norint Bažnyčios mokslas dialektiškai išaiškinti bei įro- 
dyti, reikėjo tikrosios dialektikos, ne tos, kurią dėstė Roscelinas ir 
kiti nominalistai, „dialektikos eretikai“.  Universalijas, uni- 
versales substancias, laikė jie tuščiais žodžiais, f£1a- 
tus vocis. Kadangi jų protą gaubią materialūs vaizdai, tai 

"negalį jie pažinti dvasinės būties, teologijos tiesų.  Nežinodami, 
kad visi žmonės in specie esą ir viena žmonija, vienas Žmo- 
gus, ir kad tas žmogus tikrai egzistuojąs, kaipgi galį jie suprasti, 
kad viename Dieve esą daug relationes ir kad trys Asmens 
esą vienas Dievas? Pats Anselmas — nuoseklus realistas, 
vadinasi, pripažįsta, kad tikrai yra bendroji substancija, univ e r- 
salis substantia, kuri iš esmės priklauso daugeliui subs- 
tancijų, guae pluribus substantiis essentiali- 
ter communis est. Žinoma, esanti ir individuali substan- 
ciją, substantia individualis., Jos individualumas, 
individuitas, skiriąs ją nuo kitų, bet visos individualios 
substancijos turinčios bendrą — vieną -universalią substanciją. 
Taigi, bendros sąvokos esančios bendros substancijos, bendros 
esybės. Ir jos, ir visų daiktų pradžiolytės, prototipai, amžinai 
egzistuoją Dievo Dvasioj ir susivieniją Logose. Daiktų pradžio- 
lytės ir esančios jų esmė, kurią pažįstame pačius daiktus pa- 
žindami, 

Platonišku realizmu (mūsiškai sakant — idealizmu) remda- 
masis, išdrįso Anselmas dialektiškai, rationibus necessa- 
riis įrodyti krikščionių mokslą — tarytum nieko nebuvo žino- 
ma apie Kristų, guasi nihil sciatur de Christo, 
ir nieko nebuvo sakoma Šv. Rašto, sine scripturae auc- 
toritate. Vienais proto argumentais stengėsi jis įrodyti, kad 
visa, ką skelbiąs apie Kristų katalikų tikėjimas, tikrų tikriausiai, 
būtinai turį būti; be to, norėjo įrodyti ne tik krikščionims, bet ir 
žydams, ir stabmeldžiams. Tiesa, Anselmas žinojo ir tvirtino, 
kad žmogaus protas persilpnas esąs visoms Dieviškoms paslap- 
tims išaiškinti. Tačiau praktikoj jokių protavimo ribų sau jis 
nepripažino: įrodinėjo ir Trejybės, ir Dievo įsikūnijimo tiesą. 
Tyrinėjo Šv. Anselmas tik atskirus klausimus — Dievo būtį ir 

esmę (Monologium, De Veritate, Proslogium, 
Liber apologeticus contra Gaunilonem), 
Trejybės tiesą (De fide Trinitatis et incarna- 
tione Verbi, De processione Spiritus Sancti, 
čia gynė ir Filiogue), Sūnaus įsikūnijimą (Cur Deus 
homo, De conceptu virginali), žmogaus laisvę ir 
Dievo malonę (De libertate arbitrii, De concor- 
dia praescientiae et pradestinationis et 
gratiae Dei cum libero arbitrio). Bet buvo jis 
tikras filosofas, taigi — iš esmės sistematikas: ir pagrindines pro- 
blemas tyrinėjo, ir, jas tyrinėdamas, visuomet turėjo galvoj visą 
krikščioniškosios metafizikos sistemą. 

Visą Šv. Anselmo filosofavimą nulėmė augustinizmas, o au- 
gustinizmui tarpininkaujant — rytiečių krikščionybė ir neopla- 
tonizmas. Platonininkai (neoplatonininkai), rytų krikščionys ir 
Šv. Augustinas protavimo ir metafizikos principu laikė aksiomą, 
neabejotiną tiesą, kad yra absoliuti, tobuliausia Būtis, vadinasi, 
Dievas. Visa, kas yra, egzistuoją tik todėl, kad dalyvaują toje 
Būtyje. Šitas dalyvavimas (uėdečię, participatio) 
reiškiąs, kad kiekviena būtybė gaunanti savo būtį iš paties Dievo 
ir kad „būti“ esą ne kas kita, kaip būti sujungtam su absoliučia 
Būtimi. Žmogus nieko neturįs, kas tik jam tepriklausą; ir jo 
mintys, jo protavimas esąs tos pačios absoliučios Būties reiški- 
nys. Protauti (cogitare) reiškią būti (esse), tvirtinu 
Šv. Augustinas (žiūr. I tom. $ 48). Bet vienintelė tikroji ir to- 
buloji Būtis esanti tik Dievas. 

Todėl negalima esą abejoti tuo, kad Dievas tikrai yra. Ne- 
galima esą sakyti, kad būties (— absoliučios būties) nėra; nes, 
sakydami, kad būties (tam tikros būties, būtybės) nėsą, tesaką 
mes tik tai, kad toji būtis nėsanti būtis, bet būties, mūsų sakinio 
tarinio (predikato), mes čia neneigią — maža to: tik būtį - ta- 
rinį galvoj turėdami, tik juo remdamies, galį mes tvirtinti, kad 
nėsą būties - veiksnio (subjekto), kad šita būtis (subjektas) 
ne būtis. Žodžiu, tuo, kad būtis (absoliuti būtis) yra, negalį mes 
nė abejoti, nes be būties nė abejoti negalima esą. 

Žinoma, galįs žmogus abejoti, kad esanti, egzistuojanti ši- 
ta būtis, vadinasi, tam tikra būtybė; kiek sau norįs, galįs sa- 

kyti, kad ji nėsanti būtis. Bet pačios būties, absoliučiai suvo- 
kiamos ir absoliučios, negalima esą laikyti nėsančia; negalima 
nė pamanyti, kad jos nėsą. O ji, kaip jau minėta, ne mintis, bet 
— ir mintimi besireiškianti būtis, pats Dievas. 

Tokiomis idėjomis rėmėsi visa rytų krikščionių pasaulėžiū- 
ra ir tradicinė teologija, kuriai atstovavo ir kurią įrodyti norėjo 
Anselmas. Toji tradicinė teologija sutiko su primityviu bei 
nayviu europiečių tikėjimu, kurį esam jau apibūdinę, kalbėdami 
apie Merovingų laikus, ir kuris iki XII amžiaus principialiai ne- 
pakitėjo. Nayviai, be filosofinės refleksijos, bet neabejodami ti- 
kėjo Dievą tų laikų žmonės. Dievas ir išviso metafizinė būtis 
buvo jiems realesnė realybė už patį empirinį gyvenimą. Į pa- 
prastą įvykį, gal, ir ne kiekvienas įsistebėdavo, bet visi troško 
stebuklų, ir stebuklas nieko nestebino. 

Tačiau „atgailos knygos“ (libri poenitentiales) 
ir visa — kaip tik X—XI amžiuje baisiai įsigalėjusi — atgailos 
praktika, antra vertus — tūli tiek tautosakos, tiek lotyniškos 
literatūros motyvai rodo, kad žmonių imta jau gyvai domėtis 
konkrečiu empiriniu gyvenimu ir, be to, tolti kiek nuo Dievo. 
Pamažu stiprėjo ir aiškėjo prigimtinis europiečių individualiz- 
mas, kuris ir sydino IX amžiaus filosofavimą su individualistiš- 
komis Augustino metafizikos tendencijomis. 

Neoplatoniškam krikščioniui Augustinui aišku buvo, kad 
negalima abejoti Dievo būtimi; bet rūpėjo Augustinui ir kita 
aksioma formuluoti: tvirtino jis, kad negalįs žmogus nė indivi- 
dualia savo būtimi abejoti. Augustinas buvo „realistas“ (mū- 
siškai — idealistas), bet filosofuodamas rėmėsi individualios savo 
sąmonės analize. Griežtai šv. Anselmo puolamas nominalizmas 
būtinai turėjo pagaliau privesti filosofą prie išvados, kad tikrai 
teegzistuoja viena individuali to filosofo sąmonė, o Dievo būtis 
— abejotinas daiktas. 

Nors XI amžiuje nominalistų ir nedaug tebuvo, nominalizmo 
reikšmės vis dėlto negalima mažinti. Nominalizmas tik iškėlė 
aikštėn sustiprėjusį vakariečių individualizmą.  Tebetikėjo žmo- 
nės Dievą, bet nebe taip, kaip anksčiau, kai, žinome iš Šv. Alek- 
siejaus giesmės, ir tikėjimo, ir teisingumo, ir meilės būta. 


Bons fut li siecles al tens ancienor, 
Ouert feit i ert e justice et amor. 

Ir „dialektikos eretikai“ tebetikėjo Dievą. Tačiau net Le Bec 
vienuoliai prašė Šv. Anselmą įrodyti, kad Dievas tikrai eg- 
zistuoja, o pats Anselmas to nesibodėjo: dialektiškai argumen- 
tavo ir tobulino savo argumentus. 

Visų Anselmo argumentų pagrindas — realizmas. Univer- 
salijos, jo nuomone, tikrai egzistuojančios; jos esančios uni- 
versales substantiae. Ir juo tokia substancija bendres- 
nė, universalesnė, juo tikriau egzistuojanti ir, tarytum, daugiau 
būties turinti. Išskyrus universaliausią (absoliučią) substanci- 
ją, kiekviena substancija gaunanti savo būtį iš bendresnės, todėl 
ir aukštesnės substancijos; teegzistuojanti tiktai tos aukštes- 
nės substancijos būtyjeę dalyvaudama (participatio). 
Taigi, negali sakyti, kad Anselmas tapdino universaliją su 
abstrakčia bendrąja sąvoka. Universalija duodanti būtį že- 
mesnei substancijai (žemesnei universalijai), tad — nors po- 
tencialiai — tą substanciją, jos būtį ir kokybes, savyje turinti. 
Tačiau į šitą problemą Anselmas nekreipė dėmesio, bent — aiš- 
kiai jos neformulavo. O kadangi panteizmo bijojo ir indivi- 
dualią substanciją laikė ne tik bendresnės substancijos reiškiniu, 
bet ir atskira esybe, todėl visai išvengti abstraktiškumo jis ne- 
galėjo. 

Taigi, pripažino Anselmas daug įvairaus bendrumo, arba to- 
bulumo (nes juo esybė bendresnė, juo — tobulesnė), substancijų. 
Be to, manė jis, jog nėsą dviejų substancijų, kad savo bendrumų, 
arba tobulumu, lygios būtų. Vadinasi, žiūrėjo Anselmas į visatą 
kaip į hierarchinę substancijų sistemą. 

Visas tas idėjas aiškindamas ir įrodinėjo  Anselmas Dievo 
būtį ir savybes. Štai pirmojo metafizinio jo traktato Ex e m- 
plum meditandi de ratione fidei, arba Mo- 
nologium, argumentavimas. — 

Jausmais juntame ir protu pažįstame, kad yra aibė įvairių 
gėrių, kurių ir trokštame. Be abejo, yra kiekvieno gėrio prie- 
žastis, arba šaltinis. Reikia sužinoti, ar yra atskira kiekvieno 
gėrio priežastis (vadinasi, ar daug yra priežasčių), ar tėra vienas 
visų gėrių šaltinis. Čia ir padeda klausimui išspręsti realizmas. 
— Visi teisūs daiktai skiriasi vieni nuo kitų teisumo laipsniu, 
bet visi yra teisūs, vadinasi, viename teisume dalyvauja. Visų 

jų priežastis tėra teisumas. Apskritai imant, visų gėrių (kokių 
nors gerų daiktų) priežastis yra aukščiausias, tobuliausias gėris, 
Jis pats sau, absoliučiai gėris yra: iš nieko kito savo gerumo nei- 
ma; jis yra didžiausias, tobuliausias, absoliutus gėris. O visi 
kiti gėriai yra geri, kai jame tedalyvauja, iš jo savo gerumą te- 
gauna. Taigi, yra pirmoji, didžių didžiausioji esybė, arba Dievas. 

Jau Šv. Augustinas laikė būtį gėriu. Anot žymaus Vidur- 
amžių filosofijos istorininko E. Gilsono, tuo ir skiriasi 
krikščionių filosofija nuo graikiškosios, kad pastaroji pripa- 
žįsta gėrio, o krikščioniškoji — būties pirmenybę. Kaip ir Au- 
gustinui, Anselmui gėris yra būties reiškinys arba rūšis. To- 
dėl pakartojo jis išdėstytą argumentavimą ir būties (esse) 
sąvoką analizuodamas. O savo argumentavimą apibendrinda- 
mas, išsprendė Anselmas ir svarbiausią bendrąjį klausimą: ar 
viena yra visų daiktų priežastis, ar tokių priežasčių daug. — 
Jeigų jų daug, tai arba jos visos iš vienos aukščiausios eina, arba 
visai savarankiškai, vienos kitų nepriklausydamos egzistuoja, 
arba, pagaliau, viena kitą kuria. Bet negali būti, kad viena 
priežastis kurtų kitą ir pati jos būtų kuriama. Tokia hipotezė 
prieštarauja sveikam protui. O jeigu priežastys egzistuoja pas- 
kirai, vienos kitų nepriklausydamos, tai jų savarankiškumas ir 
yra ta bendroji substancija, kuri visas jas kuria. Taigi, turi 
būti ir tėra viena visų daiktų, visatos priežastis — vienas 
Dievas. 

Visos esybės skiriasi nuo viena kitos savo tobulumu. Taip 
antai, niekas negalįs neigti, kad arklys tobulesnis už medį, o 
žmogus — už arklį Kitaip sakant, pasaulis sudaro tam tikrą 
hierarchinę sistemą. Bet vis tobulėjančių  substancijų virtinė 
būtinai turi pasibaigti: begalinė esybių virtinė didžiausia nesą- 
monė būtų. Taigi, egzistuoja visų aukščiausia substancija, ir ji 
tegali būti tik viena. Iš tikrųjų, jei būtų keletas tobuliausių sub- 
stancijų, tai būtų jos lygios. Jeigu jų lygumas būtų pati jų es- 
mė, tai visos jos viena substancija tebūtų; jeigu gi jų lygumas 
nesutaptų su jų esme, tai tas lygumas ir būtų pati už visas jas 
tobulesnė, todėl ir tobuliausia substancija. 

Visi tie trys argumentai rodėsi Anselmui perdaug sudėtingi. 
— „Ėmiau galvoti, ar negalima rasti vieno tokio argumento, kad 
nebereikėtų kitų jam pačiam įrodyti“. Iš tikro, tokį argumentą 
suformulavo Anselmas pagaliau. Tai buvo pagrindinė mistiškoji 
jo intuicija, tiesa sakant — rėmusi jau visus tris išrutuluotus jo 

įrodymus, vadinasi — tobuliausios esybės, id guo majus 
cogitari neguit, idėja Šitų ontologišką argu- 
mentą išdėstė Anselmas veikale, kurį gražiai pavadino Fides 
guaerens intellectum, o vėliau — Proslogium, 
ir apgynė bei paaiškino traktate — Liber apologeticus 
contra Gaunilonem. Didis šv. Anselmo gerbėjas, vie- 
nuolis Gaunilonas (numirė po 1073 m.) suprato minėtąjį 
ontologiškąjį argumentą taip pat, kaip vėliau suprato jį A k- 
vinatas, Gassendi ir Kantas ir kaip tebesupranta 
jį ir dabar daugelis žmonių, vadinasi — visai nesuprato. Gaunilo- 
nas manė Šv. Anselmą norėjus įrodyti objektyvią Dievo bū- 
tį tuo, kad žmonės turi subjektyvią tobuliausios esybės 
idėją. Bet, genialus dialektikas būdamas, šv. Anselmas, žinoma, 
negalėjo taip vaikiškai klysti. Antrą vertus, nebūtų jis savo argu- 
mento gynęs ir su Gaunilonu nebūtų polemizavęs, kad Gaunilonas 
būtų jo argumentavimą tikrai supratęs. Ko ne ko, bet sąžiningu- 
mo Šv. Anselmui netrūko, Ir realistas Anselmas negalėjo neigti ir 
neneigė, kad subjektyvi mintis apie daiktą nėra dar pats daiktas. 
Štai kaip samprotavo Anselmas, — 

Mistiškai ir betarpiškai patiriame mes Dievą, patį Dievą, 
o ne subjektyvią mūsų mintį apie Dievą, ne subjektyvią mūsų 
idėją. Nes pažįstamoji mūsų Dievo idėja ir yra pats Dievas. 
Šita Dievo idėja, tiksliau sakant — pats Dievas, yra absoliuti, 
tobuliausia Būtis. Dievui nieko netrūksta, kas išviso yra. Tad 
yra Jame ir tai, kad mes apie Jį galvojame ir Jį patiriame; Juo, 
"gali sakyt, mes protaujame, nes „Jame mes gyvename, judame ir 
esame“ (APD XVII, 28). Bet mūsų idėja, mūsų mintis tam 
"tikra prasme būdamas, Dievas — ne tik mūsų mintis. Mūsų 
mintimi, per subjektyvią mūsų mintį Jis mums pasireiškia, 
bet ir toj pačioj mūsų minty tebėra absoliuti Būtis, tikrai ir be- 
tarpiškai, kad ir ne visai, mūsų patiriama ir turima. Kitaip sa- 
kant, Dievo idėja yra ne tik subjektyvi mūsų mintis, bet ir pats 
pažįstamas mūsų Dievas. 

Ontologiškojo argumento kritikai taisyklingai pabrėžė, kad 
egzistencinio sprendimo tarinys, arba predikatas (taip antai, 
„Dievas yra“, „tas daiktas yra), principialiai skiriąsis nuo 
kitų sprendimų tarinio (taip antai, nuo tokių sprendimų tarinio, 
kaip „stalas yra baltas“). Bet šitą skirtumą gerai suprato ir 
pats Anselmas; tik suprato jis ir kažką daugiau. Žinojo juk, kad 
„sakydami: „tas daiktas yra,“ arba — „Dievas yra“, mes pažįsta- 

me ir tvirtiname objektyvų faktą, o ne subjektyvią savo mintį. 
Iš tikrųjų, mes sakome ne kad „daiktas“ ir „Dievas“ yra mūsų 
mintis, bet kad „daiktas“ ir „Dievas“ objektyviai egzistuoja. 
Ne tik mes manome, kad jie egzistuoja, bet — pažįstame, pati- 
riame ir žinome. Taigi, pažįstama mūsų jų būtis yra ne tik sub- 
jektyvaus mūsų pažinimo momentas, bet ir objektyvus, mūsų 
pažinimo nepriklausąs faktas. Jų egzistavimas ne hipotezė, ku- 
ri dar reikia įrodyti. Iš kurgi tokia hipotezė galėtų atsirasti, 
jei pažintume mes tik subjektyvias savo mintis? Žodžiu, ob- 
jektyviai egzistuojantį daiktą ir Dievą pažindami, mes išeiname 
iš individualios savo sąmonės, ir už jos ribų su tuo, 
ką pažįstame, susijungiame. Žmogaus sąmonė ne tik individu- 
ali, ir jo būtis ne tik jo paties, nes jis Dievo būtyje dalyvauja, 
Ontologiškas realizmas negali nepasireikšti ir gnoseologija, 

Taip reikia, mano nuomone, aiškinti pagrindinė Anselmo in- 
tuicija. Ja remdamasis ir išdėstė Anselmas apagogišką 
(— reductio ad absurdum) savo argumentą, kurį 
vadiname ontologiškuoju. — Negalima neigti Dievo 
būties, nes tai yra betarpiškai pažįstamoji ir neabejojamoji tiesa. 
Betarpiškai Dievą pažįstančiam žmogui, žinoma, nieko nereikia 
ir įrodyti. Bet štai koks beprotis (insipiens) sako, kad 
Dievo nėra (Psalm XIII, 1). Ar galima jis priversti nuo 
savo neigimo atsisakyti? — Jeigu jis tikrai negali įsivaizduoti 
tobuliausios esybės (id guo maius cogitari ne- 
guit) ir nesupranta, ką josios idėja reiškia, tai ginčytis su 
juo ir Šv. Anselmas negalėjęs būtų. Bet Anselmas manė, kad 
tokios beprotystės nėra ir kad pats beprotis tobuliausios esybės 
idėją šiaip taip supranta, kadangi apie ją kalba. Taigi, reikia 
tik paaiškinti bepročiui ir jo paties pažįstama idėja. Jeigu jis 
bent kiek supranta, ką kalba, tai mes galime priversti jį pripa- 
žinti, kad negali jis laikyti tobuliausios esybės neegzistuojančia. 
Iš tikrųjų, tiktai protaujamoji tobuliausioji esybė (— subjektyvi 
tobuliausios esybės idėja) dar nėra tobuliausia: galima ir reikia 
įsivaizduoti tobulesnė esybė, vadinasi, tokia, kuri, be to, ir egzis- 
tuoja. Toji esybė ir yra tobuliausia. Taigi, tobuliausios esybės 
būties nepripažindamas, beprotis arba ne apie ją kalba, arba jam 
pačiam dar neaišku, ką jis turi galvoj*). 

*) Štai svarbiausias Proslogiumo (c. 2) tekstas: et certe id, 
guo maius cogitari neguit, non potest esse in intellectu solo. Si enim 


vel in solo intellectu est, potest cogitari esse et in re, guod maius est. Si 

Tuo Dievas ir skiriasi nuo Savo kūrinių, kad visa, kas Jo 
leista, kiekvienas daiktas, gali ir būti, ir nebūti, o Dievo negali 
nebūti, nes Jis summum omnium solum existens 
per seipsum, omnia alia fecit de nihilo. 
Jam priklauso tai, ką vėlybesnieji scholastikai vadina aseitas 

= a se esse, absoliučiai savarankiška būtis). Todėl iš to, 
kad protaujame daiktą, dar neišeina, kad tas daiktas egzistuoja ; 
bet, protaujant Dievas, negalima laikyti Jo neegzistuojančiu, ne- 
galima nė manyti, kad Jo nėra. 

Ne tik vieno Gaunilono neįtikino Anselmas ontologišku savo 
argumentu; „bepročių“ tikrai perdaug būta ir — tebėsama. 
Aišku, man rodos, — kodėl. — Kaip gražiai išaiškino pats Ansel- 
mas, žmogus gali protu Dievą pažinti tik jau tikėdamas, vadi- 
nasi, ne tik savo protavimu, bet ir visa savo siela, visas su Juo 
susydamas. Protaujant galima įrodyti, kad Dievas yra, bet vi- 
sam žmogui vieni proto argumentai dar nepatikimi. Pats Die- 
vas, gali sakyt, neverčia žmogaus pripažinti Jo, Dievo, būties, 
nors ji ir neabejojama; neabejojamus proto argumentus žmogui 
nepriverstinius daro, 

Be to, kaip ir Anselmo kova su Roscelinu rodo, vis stiprėjo 
nominalistiškosios filosofavimo tendencijos. O esminė nomina- 
lizmo dialektika vertė nominalistą abejoti viskuo, kas nėra in- 
dividuali jo paties būtis ir sąmonė. Kadangi neabejojama realybe 
tik pats save telaiko, nuoseklus nominalistas nebegali sakyti, ar 
kitos esybės tikrai egzistuoja, ar jos tik jo paties mintys ir psi- 
chiniai vaidiniai tėra. Žinoma, gali jis gražiausiais silogizmais 
įrodinėti, kad Dievas yra; bet — negali jų patikrinti: jie negali 
peršokti arba pramušti individualios jo sąmonės sienų. Jam pa- 
čiam tie silogizmai, gal, ir patikimi atrodo; bet norėdamas žinoti, 
ar sutinka jie su objektyvia realybe, turi jis tą realybę matyti, su 
ja, tam tikra prasme, susivienyti, tariant, savo nominalizmo iš- 
sižadėti. Ne iškart, savaime suprantama, išeina aikštėn vidu- 
jai nominalizmo - prieštaravimai, ne iškart ir aiškėja, kad jie ne 
kas kita, kaip gnoseologiškasis individualizmas. Dar vėliau ir 
sunkiau supranta nominalistai, kad nominalistiškai negalima ne 


ergo id, guod maius cogitari non potest, est in solo intellectu, idipsum, guo 
maius cogitari non potest, est guo maius cogitari potest. Sed certe hoc 
esse non potest. Existit ergo procul dubio aliguid, guo maius cogitari 
non valet, et in intellectu et in re. 

tik Dievo būties įrodyti, bet ir individualaus gyvenimo išaiškinti. 
Tačiau skeptiška ir ateistiška nominalizmo tendencija pačioj jau 
pradžioj reiškiasi. 

Todėl šv. Anselmas ir kovojo su nominalistais. Tiesa, jo pa- 
ties išrutuluota realizmo sistema perdaug platoniška ir abstrakti 
buvo: konkrečios visako vienovės vietoj kildino abstrakčią vieny- 
bę. Konkretesniam realizmui atstovavo IX amžiuje Jonas Sko- 
tas Eriugena, o XIII — Bonaventūra. Šiaip ar taip, tik realizmo 
principai galima buvo padėti krikščioniškosios metafizikos pa- 
matan. Tr tik su realizmu krikščioniškasis filosofavimas sydi- 
nant, pasisekė Anselmui formuluoti ontologiškasis argumentas. 
Kad ir kaip smarkiai tas argumentas iki šiol tebepuolamas, jis 
yra pagrindinis; nes jis vienas terodo, kad visi kiti argumentai 
ne tik subjektyvūs žmogaus samprotavimai, bet užgriebia ir pačią 
objektyvią realybę. 

Dievo būtį įrodinėdamas, Anselmas aiškino ir Dievo atribu- 
tus, kokybes. 

Dievas tėra vienintelė, aukščiausia, absoliuti būtis: su m- 
mum omnium solum sxistens per seipsum. 
Taigi, Jo esmė (essentia) sutampa su Jo būtimi (exis- 
tentia); negalima skirti vienos nuo antros, kaip negalima 
skirti šviesos nuo jos švietimo. "Todėl ir negalima įsivaizduoti 
neegzistuojančio Dievo (ontologiškasis argumen- 
tas). Visų kitų daiktų esmė (essentia) skiriasi nuo jų 
būties (existentia). Galima manyti, kad tų daiktų ir vi- 
sai nėra. Kad galėtų jie būti, reikia, kad Dievas duotų jiems 
būties. 

Kaipgi Dievas visus daiktus leidžia? — Negali būti, kad 
sukūrė Jis visa iš priešegzistuojančios materijos. Iš tiesų, toji 
materija būtų buvusi pats Dievas, nes visa, kas yra, yra Dievas. 
O tada kūrinys niekuo nebūtų skyręsis nuo Dievo, ir krikščioniš- 
kąjį mokslą būtų pakeitęs panteizmas. Panteizmas gi nesutinka 
su Dievo tobulumu, nes aišku, kad netobulais daiktais tapdamas, 
nebetekęs būtų Dievas to tobulumo. 

Taigi, tik viena tėsanti išeitis — pripažinti krikščioniškasis 
mokslas. — Pirma, išskyrus Dievą, nieko nebuvo, ir iš nieko (e x 
nihilo), iš absoliučios nebūties, sukūrė Dievas viską. Tačiau 

Dievas yra amžinas ir nekinta; viską Jis amžinai, iš anksto žino 
ir turi Savyje. Kol dar pasaulio nebuvo, Dievas jau mąstė ir 
žinojo tą pasaulį: pačiame Dieve amžinai buvo ir tebėra pasau- 
lio pradžiolytė (prototipas), Dievo mąstomas ir todėl tikriausiai 
egzistuojąs pasaulis (x46m04 voptė;). Bet Dievas ne tik mąstė 
pasaulį — Jis Savo Žodžiu pasaulį ir ištarė. Panašiai ir 
mes protu matome — patys savyje, gali sakyt, „ištariame“ — 
įsivaizduojamuosius daiktus ir pažįstamųjų mūsų daiktų esmę. 
Dievo Žodis (Logosas) ir buvo pasaulio pradžiolytė (prototipas). 
Savo Žodžiui tarpininkaujant, leido Dievas pasaulį, ir Žodis tebe- 
tarpininkauja pasauliui ir Dievui. 

Dievui ištarus Savo Žodį, atsirado — sukurtasis pasaulis. 
Tas pasaulis egzistuoja tik Dievo būtyje tedalyvaudamas ir visą 
savo būtį iš Dievo tegauna. Vis dėlto jis ne Dievas, ir anksčiau 
jo nebuvo. Tačiau Anselmas tvirtino, kad pasaulį leidęs Dievas, 
nepasidarė tobulesnis. Pasaulis nepridėjęs Dievui tobulumo, tad 
reikia manyti, kad nepridėjęs jis ir būties. Kaipgi nepridėjo, 
jeigu jis yra, kad ir Dievo būtyje dalyvaudamas? ir jeigu jis 
kas kita, kaip Dievas? 

Galėjo Anselmas į šitą klausimą atsakyti tvirtindamas, kad 
pasaulio pradžiolytė tobulesnė esanti už patį pasaulį ir tikriau, 
kaip empirinis pasaulis, egzistuojanti. Tačiau — prieš kuria- 
mąjį aktą tebuvo viena pradžiolytė, o pasaulį įkūrus, atsirado ir 
pradžiolytė, ir pasaulis. Mano nuomone, problema galima iš- 
spręsti tik išsivadavus iš laiko kategorijos ir turint galvoj būsi- 
mas pasaulio sudievėjimas. Taip ir sprendė problemą Jonas 
Skotas Eriugena. Panteizmo (mano nuomone — be reikalo) 
bijodamas, Anselmas apie pasaulio sudievėjimą nė nekalba (čia 
jis — tikras vakarietis); be to, ir laiko problemos neanalizuoja. 
Todėl tik tvirtina Bažnyčios mokslą, bet — toli gražu — neįrodo. 

Gal būt, ir nerūpėjo jam čia irodymas; nes laikė jis pasaulį 
mažutėliu, palyginti su Dievu, daikteliu, o Dievo Didybės tikrai 
sužavėtas buvo. — Norėdami ką apie Dievą pasakyti, turį mes 
Ji vadinti vardais, kurie tobulybę tereiškia. Be to, ir tie vardai 
reikią vartoti absoliučia jų prasme, nelyginant Dievo su pasau- 
liu. Juk, kad ir nebūtų buvę pasaulio, Dievas nemažiau būtų 
buvęs tobulas, kaip kad pasauliui ir esant. Dar viena — vadinant 
Dievas tobulybių vardais, reikią tobuliausių tobulybių vardai pa- 
sirinkti. Taip antai, negalį mes vadinti Dievo kūnu, nes žino- 
mas mums tobulesnis už kūną daiktas — dvasia. O kadangi ne- 

žiną mes jokio už dvasią tobulesnio daikto, tai dvasia mes Dievą 
ir vadiną. Taip protaudami ir saką mes, jog Dievas tikrai egzi- 
stuojąs, — nedalinamas, gyvas, išmintingas, visagalis, tikras, 
teisingas, laimingas, amžinas esąs. Jis esąs visuomet ir visur, 
bet — nevietis ir nelaikis. Vienas Jis tikrai ir tėsąs, o kitų esy- 
bių, palyginti su Juo, visai nėsą. 

Kad ir kaip abstrakčiai įrodinėjo Aiiesioas Dievo absoliu- 
tiškumą, Dievas tebebuvo jam gyvas ir, gali sakyt, konkretus 
Biblijos ir Evangelijos Dievas. Amžinai pažįsta Dievas pats 
Save: — kad ir begalinis, visą Save Savo Žodžiu ir Žodyje 
ištaria. Bet, pats Save pažindamas, vadinasi, Sūnų gimdydamas, 
Dievas myli Savo Sūnų, nes be tos meilės nebūtų Jis galėjęs nė 
pats Savęs pažinti. Dievo Savižina, arba Sūnaus gimdymas ir 
gimimas, yra Dievo Meilės šaltinis. Tačiau ne tik Tėvas Sū- 
nų, bet ir Sūnus Tėvą myli. Taigi, Meilė lygia dalia eina iš Save 
pažįstančio Tėvo ir iš pažįstančio Tėvą, Save, o Savyje visą pa- 
saulį Sūnaus. Meilė yra tretysis Dievo Asmuo, lygus Tėvo ir 
Sūnaus Asmeniui ir tos pačios esmės, kaip juodu; nes Dievas 
pats Save ir visą Save myli. O eina Meilė, arba Šv. Dva- 
sia, iš Tėvo ir Sūnaus ta prasme, kad eina Ji iš Jų vienovės (F i- 
liogue). 

Taigi, anselmiškojo mokslo apie Dievą negalima kaltinti ab- 
straktiškumu. Bet — ar ne perdaug niekino Anselmas empirinį 
pasaulį? ar nemažino ontiškos kūno ir išviso kūrinio reikšmės 
bei vertės? Neverta, manau, tie klausimai tyrinėti, nes, ne Die- 
vo atributus aiškindamas, buvo Anselmas tikrai originalus me- 
tafizikas. Kiekvieno filosofo mintis nulemia ir apibrėžia pagrin- 
dinės jo intuicijos *). Šv. Anselmo intuicijos buvo Dievo būtis 
ir Dievo santykiai su žmogum. Ant jų rymodamas išdėstė An- 
selmas krikščioniškąjį mokslą, iš jų  dialektiškai išvedė savo 
sistemą. 

Dviem idėjom aiškino Anselmas Dievo santykius su žmo- 
gum (vadinasi, teodicėjos problemą) — žmogaus laisve ir teisin- 
ga Dievo valia. Gražiai nusakyta Žmogaus laisvė, libertas 
arbitrii. — Žmogui valią davė Dievas visai laisvą. 


*) Tai žinojo ir pats Anselmas. Žiūr. Cur deus homo I, 2,9; 
II, 19, 16. 

Žmogui nesutinkant galima esą jis nužudyti, bet norėti neno- 
rėdamas žmogus negalįs; viena valia tegalinti pati save nu- 
veikti*).  Nėsą prasmės nė klausti, kodėl žmogus norįs (cu r 
voluit): todėl norįs, kad norįs, ir tiek (non nisi guia 
voluit). Todėl žmogus ir atsakingas už savo darbus. Pati 
nuodėmė nepanaikinusi žmogaus laisvės: nusidėjėlis nusidedąs 
laisvai ir galįs nenusidėti. Tačiau Adomo, o jame (nes jis ir visi 
žmonės esą vienas „žmogus“, žmonija) ir visų žmonių nuodėmė 
buvusi priežastis to, kad laisva žmogaus valia nebegalinti pati 
atsiknoti nuo nuodėmės ir prisiknoti prie gera; nuodėminga valia 
nebetekusi savo rectitudo, vadinasi, pirmykštės savo 
linkmės ir teisumo. Valia nebeturinti potestas servan- 
di rectitudinem voluntatis propter ipsam 
rectitudinem. Augustiniškai sakant, žmogus nebegalįs 
nenusidėti (non potest non peccare). 

Nuodėmę ir žmonių likimą išaiškinti norėdamas, Anselmas 
samprotauja nebe metafiziškai, bet morališkai ir net juridiškai. 
Dievas čia ne visko pradžia ir Kūrėjas, bet galingiausias Vieš- 
pats. Pačioj amžinybėj nutaręs Dievas įsteigti Savo karalystę, 
superna civitas. Jos piliečiais turėję būti angelai, o, da- 
liai jų atskilus, jų vietoj turėję eiti į dangaus karalystę Žmonės. 
"Toks buvęs amžinasis Dievo nutarimas. Jis esąs objektyvus rei- 
kalingumas (necessitudo), nes Dievas negalįs būti pri- 
verstas Savo nutarimo atmainyti, kad ir priešinąsi tam nutari- 
mui nusidėjėliai. Jei Dievas būtų Savo nutarimą atmainęs, tai 
Jis būtų nebetekęs ir Savo garbės, Savo didybės. 

Tačiau žmogus paniekinęs Dievo garbę: užuot Šėtoną nu- 
veikęs, nutolęs nuo Dievo. Dievas vis dėlto neatmainęs Savo 
nutarimo, kuris buvęs ir Jo malonė, nes mylįs Dievas žmones ir 
norįs, kad jie amžinai džiaugtųsi Jį mylėdami. Tik Dievas — 
ir teisingiausias valdovas: „netinka Jam leisti, kad būtų kas Jo 
karalystėj netvarkinga“, deo non decet aliguid in 


*) De conceptu virg. 4: Deus nos et potestatem, guae in no- 
bis est, subiecit voluntati, ut ad imperium eius non possimus non movere 
nos et facere guod vult... Dominae, guam Deus nobis dedit, nec possu- 
mus nec debemus non obedire, guando illi obedimus, deo, gui hanc legem 
nobis debit, obedimus. De lib. arbitrio 5: Velle autem non potest 
invitus, guia velle non potest nolens velle, nam omnis volens ipsum suum 
velle vult... Nulla tentatio potest vincere rectam voluntatem..., guo- 
niam voluntas non nisi sua vincitur potestate. 

suo regno inordinatum dimittere. Todėl tu- 
Tėjęs Dievas suderinti Savo valią ir meilę su Savo teisingumu. 
Su teisingumo reikalavimais sutikusi būtų nusidėjėlių bausmė, 
be to — didelė bausmė, nes žmogus, negarbindamas Dievo, atė- 
męs iš Dievo, kas Dieviška. „Argi nesupranti, kiek sveria ta nuo- 
dėmė?“ Šitos nuodėmės, šito debitum iustitiae, Die- 
vas, žinoma, negalėjęs atleisti žmonėms, nes nebebūtų buvęs 
Jis tada teisingas. Toks Dievo pasigailėjimas tikrai juokingas 
būtų: derisio est, ut talis misericordia Deo 
attribuatur. Bet, žmones amžinai mirčiai smerkdamas, 
Dievas nebūtų galėjęs įvykdyti Savo nutarimo ir nebūtų buvęs 
mylintis juos tėvas. 

Čia Anselmas tik aiškiai formulavo Bažnyčios mokslą ir at- 
gailos praktikos principus. To meto žmonės skyrė nuodėmę 
(culpa) ir bausmę (poena); manė, kad nusidėjėlis tik 
bausme gali išpirkti savo nuodėmę ir kad pirmoji turi antrajai 
atliepti. Bausmė buvo laikoma nuodėmės atpildu (satisfac- 
tio): ja, bausme, žmogus atsilygindavo, užgana darydavo, 
Dievui. Bet atgailos praktikoj įsigalėjo pažiūra, kad galima 
išvengti Dievo skiriamos bausmės (visokių nelaimių ir, pagaliau, 
skaistyklos), pakeičiant ji geru noru atliekamais darbais: pas- 
ninkais, maldomis, išmaldomis ir t. tt Tą pažiūrą apibendrinda- 
mas, Anselmas ir mėgino suderinti Dievo teisingumą su Dievo 
nutarimu ir meile-malone. 

Žmonės galėję išvengti teisingos bausmės, amžinųjų kančių, 
geru noru atsilygindami su Dievu. Tuo galima buvę įvykdyti 
pagaliau Dievo nutarimas. Taigi, ne viena bausmė tegalėjusi 
atgaivinti Dievo karalystę, bet — perversitatis spon- 
tanea satisfactio vel a non satisfaciente 
poenae exactio, vadinasi, arba laisvas atpildas, arba 
bausmė. Necesse est, ut omnem peccatum sa3- 
tisfactio aut poena seguatur. 

Bet kas gi tas atpildas, ta satisfactio? — Vėl pra- 
dėdamas teisiai, teisingai gyventi ir vėl sau teisumą (iusti- 
tia ir rectitudo voluntatis) įsigydamas, nusidėjė- 
lis dar neatsilyginąs su Dievu, nes — pildąs tik tai, ką ir be to, 
turįs pildyti, debitum iustitiae. ,„Atiduodamas Die- 
vui, ką turi Jam atiduoti, kad ir nenusidėjęs būtum, nelaikyk to 
atpildu, ką turi atiduoti už nuodėmę“. „Neužtenka atiduoti tai, 
kas atimta buvo, bet nusidėjėlis už paniekintą garbę (contu- 

melia) turi atiduoti daugiau, kaip yra atėmęs.“ „Neatsily- 
ginsi neatidavęs daugiau, nei turėjai atiduoti, bet ko nusidėdamas 
neatidavei“, non ergo satisfacis, si non reddis 
aliguid maius, guam sit id, pro guo pec- 
catum facere non debueras. Nusidėjėlis turįs grą- 
žinti Dievui ir tą garbę, kuria kadaise negarbinęs Dievo; turįs 
užmokėti ne tik debitum iustitiae, betir debitum 
satisfaciendi. 

Kitados Adomas (tad ir išviso „žmogus“, vadinasi, visi žmo- 
nės) paniekinęs Dievą, kurio neturėjęs paniekinti, kad ir visą 
pasaulį jam būtų kas žadėjęs. Taigi ir atpildas (satisfac- 
tio, debitum satisfaciendi) turįs būti už visą pa- 
saulį didesnis. Stiprus būdamas ir nemirtingas būti galėdamas, 
žmogus lengvai nusileidęs Šėtonui ir nusidėjęs. Taigi, silpnas ir 
mirtingas, turįs jis dabar sunkiausia mirtimi (per mortis 
difficultatem) nuveikti Šėtoną, kad jokiu būdu jis, žmo- 
gus, nebenusidėtų. Vienu Šėtono nugalėtu žmogum (Adomu) 
nuodėmė sugadinusi ir, tarytum, užraugusi visą žmoniją (tota 
humana natura). Panašiai, vieno nugalėtojo turį būti 
išvaduoti iš nuodėmės ir teisūs pasidaryti visi žmonės. Tas nu- 
galėtojas, kaip ir Adomas, galįs tik žmogus būti. 

Tačiau Adomu buvo suindividualėjusi visos žmonijos (tad 
ir kiekvieno Žmogaus) prigimtis. Taigi, visi žmonės nusidedą — 
nepildą savo pareigos (debitum iustitiae) ir negalį 
jos — juo labiau debitum satisfaciendi — pildyti, 
nes nenorį. Ir nebenorį jie norėti teisūs būti, nes, norint teisu- 
mo norėti, reikią teisiam jau būti: voluntas non vult 
recte, nisi guia recta est, ir volendo gui- 
dem nullus valet eam (vadinasi, iustitiam) 
per se adipisci, guia neguit eam velle, ni- 
si illam habeat. „Teisumo noras yra pats teisumas“, 
voluntas iustitiae est ipsa iustitia. Tai- 
gi, padaryti, kad žmogus norėtų teisus būtiir debitum ius- 
titiae ir debitum satisfaciendi atliktų, vadi- 
nasi, duoti žmogui teisumo, rectitudo voluntatis, 
viena Dievo malonė tegalinti. Aišku — kadangi satisfakciją da- 
ryti tegalįs vienas Dievas, o teturįs tik vienas žmogus, reikią, 
kad padarytų ją Žmogus - Dievas: guam nec potest 
facere nisi Deus, nec debet nisi homo, ne- 
cesse est, ut eam faciat deus homo. 

Tik, su Adomo gimine susigiminiavęs, turįs Dievas - Žmo-- 
gus būti nenuodėmingas, tariant — gimti iš nekaltos mergaitės. 
Nenuodėmingas būdamas, Dievas - Žmogus neturėjęs mirti, bet 
— norėdamas, galėjęs, nes ir visagalis Dievas buvęs. Jis, Kris- 
tus, panoręs mirti, nes, žmoniją išganyti norėdamas, turėjęs ati- 
duoti Dievui kas brangiau už visą pasaulį: seipsum arba 
aliguid de se. Jis tradidit seipsum morti 
ad honorem Dei. 

„Iš to gali matyti, kaip protas versdamas įrodo, kad žmonės 
turi papildyti dangaus karalystę, o tai tegali būti tik žmonėms 
nuodėmes atleidus; — kad tą nuodėmių atleidimą kiekvienas 
žmogus gali gauti tik per žmogų, kuris pats turi būti ir Dievas 
ir kuris Savo mirtimi nusidėjėlius žmones su Dievu turi su- 
taikinti“*). 

Kad Dievas įsikūnijo ir mirtimi išganė žmones, įrodė Šv. 
Anselmas to meto sąvokomis ir terminais — juridiškai ir tru- 
putį vienašališkai. Dėl tokio metodo visas argumentavimas 
buvo Anselmo amžininkams ir aiškesnis, ir patikimesnis. Bet 
svarbiausia, kad įsikūnijimas buvo tikrai pagrindinė krikščiony- 
bės idėja ir kad, ją aiškindamas, Anselmas išdėstė, gali sakyt, visą 
krikščioniškąjį mokslą. Savo metodu vykdė Anselmas vakarų 
krikščionybės potencijas ir sukūrė pirmąją tos krikščionybės si- 
stemą. Tą sistemą vėlybesnieji scholastikai tik gilino, platino 
ir tobulino; todėl teisingai pavadintas buvo Anselmas „schola- 
stikos tėvu“. 

Anselmo ir vakariečių krikščionybę charakterizuoja tam tik- 
ras formalizmas ir juridizmas. Tuo vakariečius ir tebekaltina 
rytiečiai. Tačiau, norint sistemiškai išdėstyti krikščionių 
mokslas, reikia išsirinkti tam tikras matomasis punktas. Tokių 
punktų, žinoma, daug, bet kiekvienas — tiek vakariečių, tiek ry- 
tiečių — lygia dalia reikalingas ir lygia dalia vienašališkai nu- 


*») Cur Deus homo, II, 15: Ecce iam guomodo rationabilis 
necessitas ostendat, ex hominibus perficiendam esse supernam civitatem 
nec hoc posse fieri, nisi per remissionem peccatorum, guam nulius homo 
habere potest, nisi per hominem, gui idem ipse sit Deus atgue sua morte 
homines peccatores Deo reconciliet. 

šviečia krikščionybės tiesą. Vienas antro neneigia, nors dažnai 
ir sunku jie suderinti, nes vienašališkumas greit trūkumu virsta. 

Teisingiausio ir Visagalio Viešpaties vaizdas Šv. Anselmo 
sistemoj nė kiek neprieštaravo Viešpaties malonei ir meilei; 
priešingai — aiškino, kad ta meilė tikrai begalinė ir kad todėl 
turi žmonės be galo mylėti Dievą. Tik žiūrėta čia į Dievą kaip 
į Kūrėją ir Viešpatį, kuris Savo karalystei, angelams ir žmonėms, 
įstatymus leidžia ir valdo ją.  Panteistinis krikščionybės mo- 
mentas nyko, ir esminis Dievo skirtumas nuo sukurtų Jo esybių 
atrodė visai nenuveikiamas. Savo filosofavimo dvasia rytietis 
tebebūdamas, Eriugena nepripažino Filiogue. Šv. Ansel- 
mas — mano manymu, neatsitiktinai — gynė šitą vakariečių 
dogmą. Tačiau ir Šv. Anselmas ne visai dar atstovauja vakarų 
krikščionybei. Su vakariečių pasaulėžiūra ir religine nuotaika 
sydino jis rytiečių teologizavimo tendencijas, kurios aiškiausiai 
pasireiškė platonišku Anselmo realizmu, ontologišku ar- 
gumentu ir išviso Dievo būties įrodymais. Tarpais knieti pasa- 
kyti, kad yra dvi Anselmo sistemos: viena — labiau rytiška, 
Monologiume ir Proslogiume išdėstyta, antra 
— tikrai europiška (De libero arbitrio, ypačiai 
Cur Deus homo). Bet, kaip suderino Anselmas dialek- 
tiką su gyvu ir tradiciniu tikėjimu, taip gražiai sudorojo jis ir 
įvairias krikščioniškojo filosofavimo tendencijas. 

Anselmas pirmiausia — sintetikas: vėl ėmėsi to darbo, kurį 
IX amžiuje pradėjęs buvo Eriugena. Tik, Eriugenai savo siste- 
mą kuriant, neaiški tebebuvo vakarų kultūros pasaulėžiūra, o 
Anselmas kaip tik tą pasaulėžiūrą ir formulavo, tiesa — indivi- 
dualiai (ką ir pats suprato) ir truputį rytiškai. Jis — origina- 
lus ir genialus sintetikas; bet sintezės problema ne jo vieno buvo. 
"Ta pačia problema rūpinosi ir jo mokinys Anselmas Scho- 
lastikas (Scholasticus arba Laudunensis, 
iš Laon miesto, apie 1076 m. mokytojavo Paryžiuje, paskum 
— Laon mieste, numirė 1117 m.). Šito Anselmo parašytas 
Šv. Rašto komentaras (Glossa interlinearis) ir 
Sententiae, kur surankiotos ir sulygintos Šv. Tėvų nuomo- 
nės. Jis skaitė Eriugenos veikalą, bet stengėsi išsivaduoti iš jo 
įtakos ir ne tiek individualiai susintetinti krikščioniškąjį mokslą, 
kiek išaiškinti tradicinę Bažnyčios teologiją. Buvo pirmas po- 
zityviosios teologijos sistematizatorius. 

Savo sistema ir pačiu savo sintetingumu Šv. Anselmas čia 
vaizdavo, čia aktualino dvasinę X—XI amžiaus kultūrą. Tai, 
gal būt, ir sunku pastebėti, tyrinėjant politinis ir socialinis Eu- 
ropos gyvenimas: perdaug jis sudėtingas. Bet materialiosios 
kultūros, ypačiai meno istorija gražiai patvirtina mano mintį. 
Ne tik Anselmo gadynei priklauso pirmi romaniškojo sti- 
liaus, vadinasi, pirmojo tikrai originalaus Europos stiliaus, pa- 
minklai; ne tik charakteringiausių romaniškųjų bažnyčių (S t. 
Georges de Bocherville netoli nuo Rouen miesto, 
pastatyta 1050—1066 m., ir vėlybesnės kiek Kano miesto bažny- 
čios — St. Etienne de Caen, 1077 m, ir St. Tri- 
nitė) atsiranda Normandijoj, kur šventasis mokytojavo. — 
Pati romaniškoji architektūra daug kuo, gali sakyt, iliustruoja 
tas pačias tendencijas, kurios pasireiškė ir Šv. Anselmo meta- 
fizika. 

Architektoriai nebemėgzdžiojo, kaip Karolingų laikais, bi- 
zantijiečių ir romėnų imperijos pastatų, bet meniškai transfor- 
mavo senąją romėniškąją baziliką, sintetindami romėniškus ir 
bizantiškus elementus su naujo gyvenimo ir naujo skonio reika- 
lavimais. — Pailgas ketvirtainis (,„,nefas“, „laivas“), dažniausiai 
kolonomis ir stulpais padalintas į platesnę vidurinę ir į dvi (re- 
tai — keturias) mažesnes dalis, imta dabar perskirsdinėti kitu 
trumpesniu ketvirtainiu, arba transeptu: taip, kad bažny- 
čios planas panašus rados į pailgą, „lotynišką“ kryžių. Bažny- 
čios gale (rytuose) ir transepte imta statyti absidos, o vakaruo- 
se baigėsi bažnyčia prieangiu ir dviem simetriškais bokštais 
(italai testatydavo vieną ir atskirai nuo bažnyčios; tie bokštai 
panašėjo į tų laikų tvirtovėlių donjons). Absidose būdavo 
altoriai, o ties didžiausiu altorium — choras (= vieta už 
Dievo stalo). Dažnai choras, šorys ir visas centralinis bažnyčios 
kvadratas (plano kryžiaus vidurys, Vierung), atitveriamas 
buvo nuo visos bažnyčios mūreliu (Dievo stalu). Didžiąją absidą 
ir chorą (kartais ir visą transeptą) skyrė nuo visos bažnyčios ir 
aukščiau dedamos grindys, po kuriomis buvo kripta, o joje 
— altorių, šventųjų ir didžiūnų, ypačiai bažnyčios steigėjų 
karstų. 

Pats romaniškosios bažnyčios planas simbolino Kristaus 
Kryžių ir Bažnyčią, kur vis labiau skiriančiosi nuo pasaulininkų 
kunigija teikdavo jiems Šv. Sakramenta ir sakydavo pamokslus 

iš aukštos, ties choro siena statomos sakyklos. Bet nemažos 
įtakos statybai turėjo praktiškieji ir meniškiejiį sumetimai. — 
Pirma bažnyčios lubos buvo plokščios, stogas — durtinis, o ma- 
žesniųjų ir žemesniųjų „laivų“ — pažiulnus. "Trobesius viso- 
kiam orui taikydami ir, norėdami apsaugoti juos nuo gaisro, ar- 
chitektoriai netrukus ėmė skliausti pirma absidas ir kriptą, pas- 
kum — mažesniuosius „laivus“, pagaliau — ir visą bažnyčią mū- 
riniais skliautais. Tai buvo bizantiški, panašūs į riestinę lango 
viršūnę skliautai, riestiniai arba apvalieji skliautai. 
Italijoj ir Prancūzijoj — čia didesnės įtakos turėjo bizantiškasis 
menas — atsirado ir kupolų (San Marco katedra Venecijoj, 
976—1071 m, Perigord, Angoumois ir Ouercy 
bažnyčios, ypač St. Front de Pėrigeux, apie 
1120 m.). Kupolai pūpsojo ten, kur transeptas kirsdavo centra- 
linį laivą; kitur kupolas pakeičiamas buvo centralinių bokštu 
(Saint-Sernin de Toulouse, X—XII amž.). Bet 
riestiniai skliautai skėtė sienas, kurios reikėjo tvirtinti negra- 
žiais spyriais, kontroforsais. Todėl architektoriai ir 
ėmė pagaliau statyti vadinamuosius kryžmiškuosius skliautus. — 
Arkomis dalindavo jie visą „laivą“ į kvadratus (kiekviename ma- 
žesniajame „laive“ tų kvadratų buvo dukart daugiau, kaip dides- 
niajame) ir — toja arkomis — jungdavo kryžmai kiekvienas dvi 
arkas. Kryžmiškasis skliautas lygiai spaudė keturius stulpus 
(arba kolonas) tiesiog apačion. Taigi, galima buvo trobesio 
sienos daryti ir plonesnės, ir aukštesnės, o langai — didesni. 

Riestinius bizantijiečių skliautus pakeitę  kryžmiškaisiais, 
architektoriai stilingai pritaikė prie naujųjų skliautų ir kupolą: 
ėmė statyti jį daugialypį. Taip pat, kolonų vietoj, vis daugiau 
atsirasdavo stulpų, kol kai kur kolonos ir visai išnyko. Ketvir- 
toti stulpai labiau tiko naujam bažnyčios stiliui. Ilgainiui ketvir- 
totas stulpas pakeista betgi skaptuotu stulpu, paskum — stulpu 
su įspraustomis kolonėlėmis; kartais tapdavo jis panašus į 
didžiulį kolonėlių kūlį.  Pakitėjo ir kolonos, ypač jų ka- 
pitėlės (kumpoji kapitėlė, vokiškai — Wiūrfelkapitell, 
nupjauta piramidė aukštyn kojomis, pagražinama kaltiniais la- 
pais, gėlėmis, žvėrimis). 

Iš oro senoji bazilika buvo didžiulė ketvirtota dėžė. Roma- 
niškos bažnyčios pavidalas iš oro sutiko su jos vidum. Šoninių 
mūrų iškyšuliai reiškė vidaus arkas (taip pat ir didesniojo laivo 
mūrų kontroforsai-arkos), centralinis bokštas arba kupolas — 

svarbiausią bažnyčios dalį, vakarų fasado bokštai — mažesniųjų 
laivų pradžią. Iš rytų pusės bažnyčia susiriesdavo sudarydama 
absidas. Panašiai susiriesdavo viršuje matomų iš oro centralinio 
laivo ir šoninių laivų mūrų langai, pagražinti kolonėlėmis ir ar- 
kelėmis. Arkelių frizas eidavo mūrų viršum. Ypač gražiai — 
portalu (kartais — trimis portalais), kolonėlėmis, statulomis ir 
reljefais — dabinamas buvo vakarinis fasadas (jei jis buvo), ma- 
žiau — pietinis ir šiaurinis. 

Romaniškųjų bažnyčių statytojai naudodavos įvairaus sti- 
liaus, ypač bizantiškojo, motyvais, bet savotiškai juos perdirbo ir 
sukūrė naują, originalų stilių. Tai buvo visos XI — XII am- 
žiaus Europos stilius. Tad nenuostabu, kad Italijoj, kur stipres- 
nės buvo romėniškos ir bizantiškos tradicijos, tikros romaniško- 
sios architektūros atsirasta vėliau ir suimta savin daugiau bi- 
zantiškų ir net arabiškų motyvų (be Venecijos San Marco 
— Pisos katedra, 1063 m, ir battistero, San Mi- 
chele ir San Frediano Luccos mieste, St. Ze- 
no Veronoj, St: Ambrogio Milane, Parmos kated- 
ra, Salerno ir Amalfi katedros, Palermo katedra 
ir bažnyčios, graži San Miniato al Monte bažny- 
tėlė Elorencijoj). Priešingai, seniausia Ouedlinburgo 
pilies bažnyčios dalis pastatyta jau 997 — 1027 m., Gernro- 
dės pilies bažnyčia — 961 m., Magdeburgo Liebfrauen- 
kirche—1014m., Konstanzo katedra — 1052m., Hil- 
desheimo, Goslaro, Triero, Mainzo ir Spei- 
ero katedros — XI amžiuje. Labai įvairios Prancūzijos bažny- 
čios — galima skirti 7 provincijų tipai; bet kaip tik Prancūzijoj, 
Normandijoj, romaniškasis stilius ir pasiekė savo apogiejų. Nor- 
manai užkrėtė juo ir Normandijos duko Vilhelmo užkariautąją 
(1066 m.) Angliją. 

Kaip ir pati Europos kultūra, romaniškasis stilius derino ir 
sintetino senųjų romėnų, germanų ir rytiečių, ypač bizantijiečių 
kultūros elementus. Bet buvo jis naujas ir originalus stilius: 
įkūnydavo naujos kultūros dvasią. Nors jos bokštai ir dangų re- 
mia, romaniškoji bažnyčia — sunki ir kresna. Mūrai ir patys 
bokštai perstori; visur pabrėžiama gulstinės linijos, kurios dau- 
geliu paralelių karnizų bei frizų perkerta ir bokštus, rodydamos 
jų aukštus. Durys ir langai baigiasi pusračiais, fasadai — lygia- 
šoniais trikampiais. Plonosios ir aukštosios kolonėlės susiries- 
damos virsta arkelėmis.  Apykresnis ir apysunkis kiek ir kryž- 
miškasis skliautas. 

Įspūdinga ir harmoninga, „rami“ romaniškoji bažnyčia. 
Tėjęs jauties Dievo šventovėj esąs, ir nebenori išeiti. Neberūpi 
galvoti, kas yra už jos mūrų, skliautų ir kupolo, nes visa Dieviš- 
ka, gali sakyt, čia atvaizduota ir sukonkretėjo — visa, ko reikia 
tikinčiam. Neberūpi jieškoti vis naujų ir naujų Dievo paslapčių: 
gana ir tų, kurias skelbia tradicinis tikėjimas ir kurias vaizduoja 
statulos, reljefai ir freskos, kai kur (Italijoj Brauweiler 
miesto bažnyčia Vokietijoj, XI amž.) — senoviškos mozaikos. 
Skliautuose matyt Šv. Istorija, prieangy arba vakarų absidoj 
(kai kurios bažnyčios turėjo du transeptus ir absidas ir vakaruo- 
se) — Apokalipsio vaizdai (Oberzell miestelio šv. Jurgio 
bažnyčia, Burgfeldeno bažnyčia), chore — Kristus ir 
Jo šventieji, koplyčiose — vyskupai ir patronai. Matyt, kad ne- 
įgudusių menininkų tapyta, bet ir pirmųjų tapytojų*) turėta jau 
dekoratyvinio meno juslė (St. Savin bažnyčios freskos, 
XI — XII amž.). Nayvi, bet nuoširdi tų tapytojų ir skulptorių 
(-— bažnyčių portalai ir durys, ypač varinės Hildesheimo 
katedros durys, 1015 m.) kalba. Daug sako jie žmonėms, dar 
daugiau — primena. Bet ir tai, kas gerai žinoma, paslaptimi 
dvelkia apytamsėj bažnyčioj ir akių nepasiekiamoj jos aukš- 
tumoj. 

Bažnyčia tapo monumentaline, skaityti nemokantiems, Bib- 
lija. Bažnyčios mokslą aiškino menininkai, ir menas augo Baž- 
nyčios priegloboj. Tai rodo ne tik skulptūra bei tapyba, bet ir 
bažnytiniai indai, puikiai iliustruoti Šv. Rašto rankraščiai. Ta- 
čiau bažnyčioj matydavo žmogus ir meniškai vaizduojamą bei 
transformuojama pasaulį — skulptūros ornamentais virtusius au- 
galus ir gyvulius, neregėtų žvėrių. Čia ėmė jau reikštis go- 
tiškojo meno motyvai. 

Bet ir grynai architektoniškai romaniškasis menas rodė jau 
kai kuriuos gotikos principus, o gotika, gali sakyt, išsprendė ro- 
maniškojo meno formuluotą problemą. Gotika suvaldė sunkią 
medžiagos masę, išvadavo meniškąją formą iš materijos ir sudva- 
sino bažnyčią. Statmenas trobesio linijas pabrėždama, gotika 
sugriovė romaniškąją harmoniją ir jos vietoj išreiškė keliantį 
žmones nuo žemės judesį. To judesio potencijų būta jau ir ro- 
maniškajame mene, kaip — ir šv. Anselmo filosofijoj. 


*» Ottonas III pasikvietė Vokietijon italą Joną, kuris pagražino 
freskomis Aacheno katedrąir šv. Jokūbo bažnyčią Liege 
mieste. 

Šv. Anselmas ne tik drąsus dialektikas ir genialus metafizi- 
kas buvo. Kūrė jis savo sistemą gilia mistine patirtimi remda- 
masis; didžiai rūpinosi, kaip rodo moraliniai jo traktatai ir laiš- 
kai, krikščioniškosios doros klausimais. Pats jis kalbėjo apie 
experientia, vadinasi, apie dvasiškąją patirtį, ir giliai savo 
dvasią tyrinėjo. Ir čia jis ne vienintelis tyrinėtojas buvo. . . 
Dialektika, tam tikra prasme, ne kas kita, kaip psichinės refleksi- 
jos reiškinys. 

Jau X amžiuje didžiai mokytas žmogus ir dar didesnis gar- 
bėtroška Ratherijus (gimė po 887 m, netoli nuo Liege 
miesto, 931 — 935 ir 946 — 948 m. buvo Veronos, 952 — 955 m. 
Liėge miesto, 961 —967 m. vėl Veronos vyskupas, numirė 
974 m.) be paliovos pats apie save rašinėjo ir gilinosi į savo sie- 
lą. Čia pasididžiuodamas kiek sakė, kad davęs jam Dievas ta n- 
tillum ingenioli, čia abejojo, ar galįs jis ką savo ir 
nauja pasakyti, ir rodėsi jam, kad visi jo nekenčia. Jis norįs 
žinoti, kas jis buvęs ir tebėsąs, kas nebuvęs ir nėsąs, kas turįs jis 
būti, bet — negalįs to sužinoti. Taučiąs blogas esąs; tarpais sten- 
giąsis patobulėti, bet — vis tai jam nesiseką, ir — tikėdamasis 
jis nusimenąs, o nusiminęs — tikįsis. Neabejojąs, kad Dievas 
duosiąs visa, ką yra žadėjęs. Bet — ar jis, Ratherijus, vertas 
esąs Dievo pasigailėjimo? Nevertas jis esąs meilės, ir niekas jo 
nemylįs, nes — jis pats nieko nemyli. Todėl ir nelaimingas bu- 
vo, bet manė, kad nelaimė visiems žmonėms lemta. 

Buvo Ratherijus ir vienuolis, ir abatas, ir vyskupas. Para- 
šė, net dukart, savo išpažintį: Dialogus confessio- 
nalis ir Coniectura gualitatis. Bet kiek skiriasi 
jo išpažintis nuo augustiniškosios! — Šv. Augustinas aprašė ir 
apverkė nuodėmingąją savo jaunystę suradęs jau amžinąją Tie- 

są. Ratherijus nežinia kam išpažįsta savo nuodėmes, nes nenus- 
toja abejojęs ir jokios tiesos nėra suradęs. Tik skundžiasi ir — 
čia patetiškai, čia ironiškai — pats save kaltina. — Teisybė, iš- 
pažįstąs jis savo nuodėmes. Bet kam gi reikalinga esanti ir jo 
išpažintis, kad nenustojąs nusidėti, O nusidėdamas kaipgi galįs 
jis vyskupauti ir net prie Šv. Komunijos eiti? Vis dėlto nebetu- 
rįs jis teisės nebevyskupauti. Reikią Dievo malone pasitikėti. 
Tačiau ta viltis, gal būt, reiškianti, kad jis tinginiaująs. Kad bū- 
tų buvęs pasaulininkas, galėjęs būtų į vienuolius eiti. Deja, esąs 
jis vienuolis, ir — savo pažadų nelaikantis vienuolis! Viena be- 
lieką — melstis. Bet — norėdamas sakyti „pasigailėk mūsų“ 
(miserere nostri) turįs jis galvoj tik „pasigailėk ma- 
nęs“ (miserere mei). 

Visi pripažįstą, kad tobuliausiai gyvenama vienuolių ; ir pats 
Kristus yra sakęs: „Jei nori būti tobulas, eik, parduok, ką turi, 
ir atiduok beturčiams, ir turėsi turtą danguje, paskui ateik ir sek 
mane“ (Mt. XIX, 21). Tačiau — kas gi bedirbsiąs žemę, kai 
visi pildysią Kristaus žodžius? Ir kaip, visiems palikus savo 
žmonas, begalinti gyvuoti žmonija? Reikią nuveikti kūno geidu- 
liai. Argi alkanas neturįs valgyti? Argi nereikią valgyti, gerti, 
miegoti? Argi turtas toks jau blogas daiktas esąs? Kas gi, jei 
didžturčių nebebūtų, bemaitintų vargdienius? Nejaugi visi tur- 
tingieji turį nieko nebedaryti, tinginiauti, iš išmaldų gyventi? 
Dievas pats sakęs, kad žmogus turįs dirbti, 

Tokius principinius klausimus formulavo Ratherijus ir — 
negalėjo jų išspręsti. Ne tik abejodavo, bet ir klausdavo todėl, 
kad silpnos jis buvo valios krikščioniškiems idealams vykdyti ir, 
kaip ir daugelis silpnos valios žmonių, mėgo visokiais klausimais 
sau galvą sukti. Tačiau patys tie klausimai ir neišvengiami, ir 
svarbūs buvo. Daug kam jie galvon ateidavo. 

Karštas dialektikų priešas, Šv. Emmeramo vienuolyno vie- 
nuolis Otloh (— 1010 — 1070 — m.) norėjo išsiaiškinti teipa- 
ja sunkius klausimus. — Kodėl tebėsą stabmeldžių, nors Kris- 
tus paskelbęs tikrąjį mokslą? Kodėl ir nuodėmės duodančios kar- 
tais gerų vaisių? Iš kurgi tiek nuodėmių ir visokių blogybių, jei 
Dievas geras esąs? Be abejo, viską daranti Dievo malonė. Bet 
kaipgi galima esą suderinti ji su žmogaus laisve? Ir kodėlgi visi 
žmonės atsakingi esą už vieno Adomo nuodėmę, jei Dievas tei- 
-singas? 

Visų tų klausimų — tiek Ratherijaus, tiek Otloho formuluo- 
tų — daugiausia praktiškų esama. Klausinėjo nebe dialektikai, 
bet gyvi žmonės, kurie savo sielos išganymu rūpinosi ir patys 
apie save rašė (Otloho Liber de temptatione mo- 
nachi — tikra autobiografija). Žinoma, ir čia negalima buvo 
apseiti be metafizikos; ypatingas dėmesys kreipta betgi į mora- 
lės ir sielos išganymo problemas. Išspręsti tos problemos sunku 
buvo todėl, kad reikėjo tam ne tik protauti, bet ir visa valia 
įtempti, krikščioniškai gyventi ir veikti. Ratherijus tiktai pro- 
tavo, tad — teklūusė, o atsakyti į savo paties klausimus negalėjo. 
Otloh irgi nieko neišsprendė — greit aprimo, mistiškų svajonių 
užlinguotas — (Liber visionum): gėrėjosi jis maty- 
damas, kaip visas pasaulis sakąs Dievą išmintingą ir teisingą 
žmonių auklėtoją esant. Tradicinės tvarkos žmogus buvo Ot- 
loh; teisino ir gynė tą tvarką. — Vienuolis turįs pamaldžiai 
Dievui tarnauti ir apie Dieviška tegalvoti; pasaulininkas — dorai 
gyventi su žmona, auklėti vaikus ir tėvus gerbti, vyskupas — 
gerai savo aveles ganyti. 

Ne ramiai filosofuojant, bet uoliai veikiant, tebuvo galima 
spręsti krikščioniškosios doros problemos. Ir Otloh ne tiek į 
jas atsakinėjo, kiek nuo jų atsisakinėjo. Savo metafizika, gy- 
venimu ir tikrai krikščioniška veikla sprendė jas Šv. Anselmas. 
Bet Anselmas aiškino ir vykdė X amžiuje įsigalėjusio asketiš- 
ko sąjudžio idealus. 

Tą sąjūdį nulėmė du momentai — formalinės, net juridinės 
„atgailos knygomis“ (libri poenitentiales) pasireiš- 
kusios pažiūros į žmogaus veiklą (pagal tas pažiūras, žmogus 
nusipelnąs amžiną gyvenimą, o jo nuopelnas esą matematiškas 
nuodėmių ir gerų darbų skirtumas) ir krikščioniškasis dualiz- 
mas. Pasaulio istorijos esme laikoma buvo Dievo kova su Šėto- 
nu. Pomirtinis žmogaus likimas priklausąs to, kam kareiviaująs 
žmogus — Šėtonui, nusidėdamas, ar Dievui, griežtą Jo įstatymą 
pildydamas. Svyruota žmogaus tarp vilties ir baimės. Viena- 
me Anianės vienuolyno knygos apdare skaitome: „Klau- 
syk tu, žeme, ir tu, begalinių jūrų vandenyne! Žmogau, tylėk! 
Kas tik matote žemę, klausykite mano žodžio! Ji ateina..., ji 
netoli, didžiosios baimės diena. Saulė paraus ir aptems, mėnulis 
iškraipys savo veidą, dienos šviesa išnyks tamsoje, žvaigždės kris 
iš dangaus... Nuo dangaus nukritusi žvaigždė atvers bedugnę 
ir pranašaudama sujaudins pasmerktuosius. Lėks begalė nere- 

gėtų skėrių, panašių į karo žirgus; jų galvos šalmuotos, kūnai 
šarvuoti, o uodegos — aštrios, kaip skorpijono geluonis. Vei- 
das jų — Žmogaus veidas. Kaip bangos, ūžia jų sparnai, ir dan- 
tys į liūto dantis panašūs. Greitai jos lekia, žvengia, kaip ket- 
vertas žirgų; neša bedugnės angelą. O jo vardas žydiškai Ab- 
badonna, graikiškai — Apollonas, mūsiškai — Naikintojas. Še- 
šis mėnesius bus jis nusidėjėliams Dievo rykštė“. 

Turtingas Burgundijos didikas Bernonas įsteigė savo 
žemėse, netoli nuo Macon miesto, du vienuolynus; netrukus 
pats tapo jų abatu ir ėmė valdyti vienuolius griežtais ir tais lai- 
kais populiariais Šv. Benedikto Anianiečio įstatais. (Tiesa sa- 
kant, šv. Benediktas Anianietis tik atgaivino ir suasketino Šv. 
Benedikto Nursijiečio įstatus). Burgundijos dukas padovanojo 
Bernonui savo Cluni vilą (910 m.), kur buvo įsteigtas ir tre- 
čias vienuolynas.  ,„Parūpo man“, rašė pats dukas, „remiantis 
šituo dovanojamuoju aktu, nutarti, kad vienuoliai nuo šios die- 
nos nebepriklausytų pasaulinės valdžios — nei mūsų pačių, nei 
mūsų giminaičių, nei paties karaliaus“. Abato Bernono vienuo- 
lynų savininkais ir globėjais tapo tuo būdu patys apaštalai, Pe- 
tras ir Povilas, vadinasi, popiežius. Vienuoliai turėjo teisės, pir- 
majam abatui Bernonui numirus, patys išsirinkti naują. 

Visas tas privilegijas patvirtindamas (931 m.), popiežius 
Jonas XI leido Bernono įpėdiniui Odonui (924—942 m.) 
reformuoti kitus vienuolynus. Tuo būdu Odonui pasisekė su- 
tvarkyti didelė Cluni abato vadovaujamoji vienuolynų kon- 
gregacija. Odonas buvo griežtesnis asketas net už Berno- 
ną. Žmonės vadino jį duobkasiu, nes vaikštinėdavo akis žemyn 
nuleidęs. Bet ir kitiems stengėsi Odonas įrodyti, kad neverta gė- 
rėtis pasaulio grožybėmis. — „Viena oda tėra kūno grožis. Iš 
tikrųjų, jei būtų galėję žmonės matyti, kas yra po oda (kaip ga- 
lėjo, anot padavimų, matyti žmogaus vidurius Bojotijos Luksas), 
tai būtų jie pasibjaurėję, moteriškę pamatę. Jos gražumą tesu- 
daro tik gleivės, kraujas, skysčiai ir tulžis. Tik pamanyk svei- 
kas, kas yra šnirplėse ir pilve! — Tik šlykštu. Nenorime mes 
nė pirštais palytėti gleivių arba šūdo. Kaipgi galime norėti 
apkabinti maišą šūdo pilną?“  Ypačiai bjaurėjosi Odonas žmo- 
nių nuodėmėmis; manė, kad dėl nuodėmių ir stebuklų nebėsą. 

Greit imsią daryti stebuklus Antikristo pirmtakūnai. Tačiau ne 
tik savo sielos išganymu tesirūpino Odonas — visiems skelbė 
ašketišką idealą. ,,Kad galėčiau aš išvaduoti iš vedybų jungo ir 
amžinajam gyvenimui paruošti visas savo krašto moteris!“ Mat, 
asketo abato nuomone, ir vedybos tokia didelė nuodėmė esanti, 
kad už ją vieną galįs būti Dievo nubaustas tėvų vaikas. Norėjo 
Odonas pasaulį atgaivinti, pirmiausia — nusmukusią Bažnyčią 
ir vienuolius. 

Valdovų ir didžiūnų padedamas, ėmė jis reformuoti pirma 
Burgundijos, paskum — šiaurinės Prancūzijos ir Akvitani- 
jos vienuolynus ir sydinti juos sa Cluni bendra monarchiš- 
ko tipo organizacija. Įsigijo Odonas didelės įtakos ir Italijoj, 
kur reikėjo jam dažnai važinėti savo vienuolyno reikalais pas po- 
piežių.  Padėdavo abatui popiežiai ir „Romėnų patricijus“ Albe- 
rikas. Šv. Marijos vienuolynas Aventino kalne tapo ro- 
mėniška Cluni abatų būkle. Daug kitų Romos, Romos du- 
kato, Benevento ir šiaurinės Italijos vienuolynų buvo arba paties 
Odono, arba su jo pagelba reformuota. 

Nuolatiniai kliuniečių santykiai su Roma turėjo didžiausios 
reikšmės jų kongregacijai, arba — vėlybesniu terminu tariant — 
ordenui, augti. Kurija globojo savo vienuolių privilegijas, gynė 
juos nuo didžiūnų ir valdovų, sankcijonavo naujo ordeno orga- 
nizaciją. Popiežiai suteikė abatams teisę kalti savo pinigus, vys- 
kupo insignijas ir arkiabato titulą. Visa tai, žinoma, daugelį vie- 
nuolynų ragino pasiduoti Cluni abato valdžiai. Bet svar- 
biausia, kad patys abatai turėjo organizacijos planą ir nuosek- 
liai jį vykdė. 

Rinkdavo naują abatą vienuoliai, bet faktiškai, pirmieji 
Cluni abatai tebegyvendami skirdavo sau įpėdinį, kuris — 
dažniausiai buvo jis prioras — padėdinėdavo abatui ir pamažu 
suimdavo savin organizacinę kongregacijos tradiciją. Be to, pir- 
mieji penki abatai — Bernonas (910—927 m), Odo- 
nas (927 — 948m.), Majolas (948 — 994 m.), Odi- 
lonas (990— 1049 m.) ir Hugonas (1049 — 1109 m.) 
— ilgai valdė ir žymūs žmonės buvo. Gražiais padavimais gar- 
sino liaudis šventą jų gyvenimą; keturis Bažnyčia net kanoni- 
zavo. Jų klausė karaliai bei imperatoriai. Imperatorius Hein- 
richas II atidavė „vienuolių arkangelui“  Odilonui padovanotą 
jam, imperatoriui, brangų rutulį su kryžium, valdžios simbolį. — 
„Ši puikioji dovana geriausiai tinka tam, kas, nutolęs nuo pasau- 

lio puikybės, seka Kristaus kryžių“. Grigaliaus VII padėjėjui, 
Hugonui siūlomas buvo popiežiaus sostas. Hugonas atsisakė — 
jo valdžios ir popiežiaus titulas nebegalėjo padidinti; bet Hugo- 
no vienuolis Odonas tapo popiežium Urbanu II (108/— 
1099 m.). 

Tvarkydami savo kongregaciją, Cluni abatai pavertė — 
tiesa, reikėjo jiems ilgai kovoti su kitų savo vienuolynų vienuo- 
liais — beveik visų vienuolynų abatus priorais: arkiabatas rados 
visos kongregacijos monarchas. Kadangi šv. Benedikto Regu- 
la buvo davusi abatui niekuo neapribotą valdžią, ši reforma ir 
pavertė ordeną monarchiška organizacija. Abatas pats skirdavo 
vienuolynams priorus ir, vizituodamas vienuolynus, kontroliavo 
visą kongregacijos valdymą. Be to, arkiabatai perijodiškai šauk- 
davo didįjį susirinkimą (capitulum generale), kur 
dalyvaudavo visų vienuolynų priorai, o kartais — net vyskupai 
ir kiti dvasininkai. Tai buvo arkiabato curia, labai panaši 
į feodalinių valdovų curia. 

Odonui numirus, arkiabatui priklausė 37 vienuolynai. Hu- 
gonas valdė maždaug 200, iš kurių tūli patys buvo vietos orga- 
nizacijų centrai (taip antai, St. Gerald vienuolynui pri- 
klausė 65, La-Charitė-sur-Loire — 52 vienuolynai, 
ir t. t.). Dvyliktame amžiuje vienoj Prancūzijoj buvo 7-ios ordeno 
„provincijos“. Daug priorysčių atsirado Ispanijoj, Italijoj, Vo- 
kietijoj, Anglijoj, Lenkijoj, net Palestinoj: tikra vienuolių im- 
perija! 

Kliuniečiai gyveno Šv. Benedikto Regula ir Šv. Benedikto 
Anianiečio tradicijomis. Regulą pildydami, vienuoliai dirbo že- 
mę; be to darbo daug naujų vienuolynų negalėjo ir apseiti. Ta- 
čiau labiau kreipta dėmesys į intelektualinį darbą. Pirmieji aba- 
tai įspėdavo vienuolius, kad pavojinga skaityti stabmeldžių poe- 
tai, bet patys juos skaitydavo — tiesa, „įsimindavo tik kas nau- 
dinga“ — ir buvo mokyti žmonės. Drausmingos, bet visuomet 
pilnos buvo kliuniečių puerorum scholae: didžiai ver- 
tinta asketiška, krikščioniška kliuniečių dvasia. Ta dvasia pasi- 
reiškė ir labdaringa jų veikla. Vienas Cluni vienuolynas XI 
amžiuje penėjo kasmet apie 17.000 vargšų. 

Taigi, per 150 metų išaugo, gerai susitvarkė ir sustiprėjo 
aktyvi vienuolių kongregacija, įspūdinga asketų imperija ir po- 
piežių kariuomenė. Daug iš Romos gaudami, kliuniečiai daug 
galėjo jai ir duoti. Visi jų vadai iš esmės reformatoriai 

buvo: reformavo vienuolynus, dorovino kiek beįstengdami visuo- 
menę, norėjo atgaivinti ir Bažnyčią. Gerbė ir kildino jie popie- 
žių autoritetą ne tik todėl, kad popiežiai juos globojo. Savo 
sielą ganydami, norėjo jie paklusnūs būti Apaštališkam Tėvui, 
Šv. Petrui Kristus yra pasakęs: „Tau Aš duosiu dangaus kara- 
lystės raktus; ką tu suriši žemėje, bus surišta ir danguje, ir ką 
tu atriši žemėje, bus atrišta ir danguje“ (Mt. XVI, 19). Rū- 
pėjo jiems popiežiaus valdžia ir garbė. Bažnyčią atgaivinti no- 
rėdami, aiškiai matė, kad visų pirma reikėjo atgaivinti Šv. Petro 
katedra, ant kurios buvo pastatęs Kristus Savąją Bažnyčią. Kai 
vokiečių imperatoriai vėl ėmė reformuoti Bažnyčią, kliuniečiai 
buvo karšti jų šalininkai, iš dalies — net įkvėpėjai. 

Kliuniečių kongregacija galėjo tiek sustiprėti ir paplisti to- 
dėl, kad sutiko su visur X — XI amž. įsigalėjusiu asketišku ide- 
alu. Tam idealui ne vieni kliuniečiai atstovavo. Pačioj Prancū- 
zijoj buvo ir kitų reformatorių ir asketizmo vadų. Abbono 
valdomas ėmė klestėti Fleuri vienuolynas. Žemutinėj 
Lotharingijoj „kilnusis sigambras“ Gerhardas pa- 
metė savo siuzerėną Namur grafą ir užsidarė savo dvare 
Brogne, norėjo Dievui tarnauti. Čia įsteigė jis 923 m. vie- 
nuolyną ir pavergė savo vienuolius Šv. Benedikto įstatams. 
Stebėjosi žmonės Gerhardo ir jo mokinių savimarša. Vienuoly- 
ne visuomet pilna buvo pamaldžių keleivių, norinčių pasimelsti 
ir su gerbiamuoju abatu pasikalbėti. Jam pačiam net nejauku 
rados, ir, pavedęs vienuolyną priorui, ėmė jis anachoretiškai gy- 
venti mažoj cėlėj prie bažnyčios. Dėl to Gerhardo gerbėjų, ži- 
noma, tik padaugėjo. Jų tarpe buvo ir didikų, ir pats Lotharin- 
gijos hercogas. Ne tai, kad vienuoliai visur didžiai sufeodalėjo 
ir supasaulėjo, kėlė aikštėn asketišką idealą (kiekvienas idealas 
— pirmykštis faktas, o ne savo iškraipytojų padaras). Bet — 
tuoj, kai tik atsirado šventų asketų, visiems aišku tapo, kad su- 
pasaulėję vienuoliai išsižadėjo Kristaus ir kad reikia reformuoti 
vienuolynai. Lotharingijos hercogas privertė Gerhardą imtis to 
atsakingo darbo — Lotharingijos, paskum ir Flandrijos vienuo- 
lynų reformos. Kunigija ir diduomenė padėdinėjo reforma- 
toriui. 

Tuo metu ėmė stiprėti asketiškas sąjūdis ir Aukštuti- 
nėj Lotharingijoj. Metz mieste susidėjo į mažą 
kuopelę maldingieji kunigai. Kiekvienas sąžiningai ėjo Bažny- 
čios pareigas; visi suseidavo pasimelsti ir pasikalbėti vienoj ma- 
žoj bažnytėlėj už miesto mūrų. Verdun mieste visiems ži- 
nomas buvo turtingo valstiečio sūnus Humbertas. Aplan- 
kė jis Italijos anachoretus ir, grįžęs, pats anachoretu, atsiskyrė- 
liu (reclusus) tapo. Padėdinėjo jis ateinantiems pas jį 
žmonėms sumaniais savo patarimais, mokė — net miesto vienuo- 
les — kaip reikia atgailoti. Netoli nuo Verdun miesto 
gyveno ir veikė mokyti ir maldingi skotų vienuoliai. 

Keistas, bet įspūdingas asketas buvo Argonnų kalnuose gy- 
venąs Lantbertas, paprasto valstiečio sūnus. Nei saiko, 
nei tvarkos jis visai nepripažino.  Atgailodamas, nemielaširdin- 
gai rykštėmis plakdavos; dažnai dvi tris dienas nieko nevalgy- 
davo; vidurnaktį imdavo mišias giedoti. Čia sakydavo jis pa- 
mokslus ir vaikštinėjo po miestą ir po apylinkės kaimus, čia ne- 
žinia kur dingdavo. Patys jo šalininkai nedrįsdavo girti tokio 
keisto gyvenimo, bet visi didžiai gerbė šventąjį žmogų. 

Toul miesto arkidiakonas Einoldas, turtingas ir 
mokytas žmogus, staiga išsižadėjo pasaulio; pasistatė sau ties ka- 
tedra mažą cėlę ir išeidavo iš jos tik mišių klausyti. Pats vysku- 
pas globojo buvusį savo arkidiakoną. 

Turtingo ūkininko sūnus Jonas iš Vendičre ilgai 
mokėsi Metz ir St. Mihiel mokyklose. Tik mokslas 
jam nesisekė. Kunigu tapęs, susibičiiliavo su Humbertu, Lant- 
bertu ir kitais asketais; nukeliavo į Italiją, aplankė čia Romą, 
Monte Cassino ir arkangelo Mykalojaus bažnyčią M on- 
te Gargano kalne, garsiąją longobardų šventovę. Grįžęs, 
įkalbėjo savo draugams — Humbertui, Einoldui ir kitiems — 
keliauti į Beneventą ir įsteigti čia anachoretų vienuolyną, ere- 
mitoriumą. Bet Metzo vyskupas Adalberonas įkalbėjo 
visus juos likti Lotharingijoj ir atidavė jiems, septyniems aske- 
tams, seniai apleistą Gorzės vienuolyną (933 m.). Pirmas 
abatas buvo Einoldas, antrasis — Jonas; gyventa Šv. Benedikto 
įstatais. 

Broliams rūpėjo ne vienuolynų ir išviso ne Bažnyčios refor- 
ma, bet asketiškas ir kontempliatyvus gyvenimas; tuo ir skyrė- 
si jie nuo kliuniečių. Tačiau, vienuoliams visai nė nesirūpinant, 
savaime pasidarė Gorzės vienuolynas toks pats reformatoriško 

sąjūdžio centras, kaip ir Brogne. Lotharingijos vyskupija 
pati ėmė vadovauti vienuolynų reformai ir kuklius vienuolius pa- 
vertė reformatoriais. Jų padedamas, vyskupas Adalbero- 
nas atgaivino savo diecezijoj Šv. Benedikto Regulą. Gorzie- 
čius, kaip ir brogniečius, kviesdavos ir skyrė abatais ir kiti vie- 
nuolynus reformuoją — Toul, Trier, Verdun, Liege 
ir kitų miestų — vyskupai. Lotharingiškajai reformai turėjo 
įtakos ir kliuniečiai; tik ne jie ir ne vienuoliai, bet vyskupai va- 
dovavo. 

Taip pat vyskupai — Ottono I brolis Brunas ir Mainzo 
arkivyskupas Friedrichas — pradėjo reformuoti ir Vo- 
kietijos vienuolynus. Augsburgo sinodas (952 m.) 
tiesiog pavedė vyskupams šitą darbą. Be to, daug padėjo refor- 
matoriams ir vokiečių imperatoriai. Rodos, kad Cluni aba- 
tas Majolas turėjo įtakos reformatoriškai Ottono Didžiojo, dar 
daugiau — Ottono II veiklai. „Bet nei imperatoriai, nei Vokieti- 
jos vyskupija nebuvo konkrečios kliuniečių programos šalinin- 
kai: asketišką gyvenimą gaivindami, jie nė nemanė suvienyti 
vienuolynų bendra organizacija, vieno popiežiaus bepriklausan- 
čia. Tik Heinrichui II (1002 — 1024 m.) ir Konradui II (1024 
— 1039 m.) viešpataujant, ėmė įsigalėti kliuniečiai, pirma — Lo- 
tharingijoj, paskum — ir visoj Vokietijoj. 

Arkiabatas Majolas 990 m, paskyrė savo vienuolį Vilhel- 
mą Dijon (Dižon) vienuolyno valdyti. Patys kliuniečiai 
stebėjosi Vilhelmo savimarša ir griežtumu, vadino jį Vilhel- 
mus supra regulam. Didžiausia vienuolio dorybe laikė 
Vilhelmas paklusnumą. Netrukus pavestą jam vienuolyną pavyz- 
dingą padarė ir ėmė, valdovų ir vyskupų prašomas, reformuoti ir 
kitus vienuolynus. Pagaliau šiek tiek priklausė jo apie 40 vie- 
nuolynų (jų tarpe — daug lotharingiškų), vadinasi, apie 1200 
vienuolių; plito jo valdžia nuo Juros kalnų iki vandenyno. Įsi- 
galėjo čia kliuniečių dvasia. 

Tos dvasios buvo ir kitas Lotharingijos vienuolynų refor- 
matorius St. Vanne abatas Richardas. Tik nesis- 
tengė jis suvienyti reformuojamų vienuolynų bendromis organi- 
zacijos formomis ir savo valdžia: tejungė visus juos moralinis 
reformatoriaus autoritetas. O tas autoritetas didis buvo. Vadi- 
no šventąjį abatą vienuoliai „Dievo malonės Richardu“, gerbė ir 
mylėjo. Kasdien ypatingai meldėsi jis Kristui, ties kryžium 
klūpodamas: Adoro te, Christe, crucem ascen- 

dentem, et benedico te. Sakoma buvo, kad Nukry- 
žiuotajam ašaros varvėjusios ant šventojo abato galvos; ir taręs 
jam kartą Viešpats: ,,Pagarsinai tu Mane žemėje, tad laiminu 
Aš tave“. 

Vienas iš Richardo mokinių, Stablo vienuolyno abatas (nuo 
1092 m.) Popponas išnešiojo kliuniečių idealus ir papro- 
čius po pačią Vokietiją. Čia valdė arba prižiūrėjo jis apie 20 
vienuolynų, jų tarpe — St. Gallen, ir buvo, be abejo, ga- 
lingiausias imperijos abatas. "Tik visai nepanašėjo Popponas į 
savo mokytoją: despotiškai su vienuoliais, net su priklausančiais 
jo abatais elgėsi; kaip Vilhelmas Dijonietis, reikalavo visiško 
paklusnumo. Jam numirus, sušuko vienas jo mokinys Waus- 
sor vienuolyno abatas: „Pagaliau laisvas esu! O kadangi pa- 
skirtas aš abatu, tai noriu dabar abatas ir būti!“ Ekkehar- 
das IV savo veikale Casus S. Galli gražiai aprašė, 
kaip susidūrė Poppono atstovaujamas griežtas kliuniečių ide- 
alas su senuoju, doru, bet reliatyviai laisvu St. Galleno vienuolių 
gyvenimu. Buvę kadai St. Gallene tokių iš prigimties linksmų, 
bet gerų vienuolių, kaip Notkeris (hilaritas eius, guae 
ei guodam ingenita modo guasi naturalis 
inerat). Dabar laikomas esąs tas linksmumas nuodėme: ut 
inunc temporis est, deliciis ascribatur. „Pran- 
cūzai“, galli, (vadinasi, Popponas, jo mokiniai ir išviso kliu- 
niečiai), ant šakių kiloję fervor monachicae vitae, 
norėję, kad vienuoliai kūniškai visuomet jaustų Kristaus kan- 
čias: amaritudinem passionis Christi et cru- 
cis mortificationem in suis jugiter corpo- 
ribus circumferrent. 

Nepatiko vokiečiams ir centralistinė „galų“ tendencija. Ek- 
kehardo nuomone, daugelį vienuolynų bendra organizacija susie- 
ti norėdami, „prancūzai“ tik schizmą, monachorum scis- 
ma, tekurstę. Tiesa sakant, didelės ir stiprios vienuolių kon- 
gregacijos sukurti kliuniečiams Vokietijoj nepasisekė. Daugiau 
reikšmės turėjo asketiškas kliuniečių idealas ir nauja bažnytinė 
jų pasaulėžiūra. 

Ta pasaulėžiūra pamažu augo. Vienuolynus reformuodami, 
kliunizmo vadai — esam jau matę — manė, kad reikią ir visa 
Bažnyčia reformuoti. Kaip vienuoliai visi turį gyventi įstatais, 
taip kunigai ir kiti krikščionys — Bažnyčios kanonais. Fleuri 
abatas (989 — 1004 m.) Abbonas sudarė Collectio 

cCanonum, Wormso vyskupas Burchardas — Li- 
ber decretorum (1012 — 1023 m.) kitas vokietis (iki 
1023 m.) — Collectio XII partium (irgi kanonų rin- 
kinį). Be jų išleido kelius kanonų rinkinius Luccos vys- 
kupas Anselmas (numirė 1086 m.), kardinolas Deus- 
dedit ir Chartres vyskupas Ivonas (Ivo, Yves 
de Chartres, numirė 1117 m.), Šv. Anselmo draugas. Iš- 
viso kanoniškoji teisė imta atidžiai tyrinėti, ypačiai Lotharingijoj. 
Šitą Bažnyčios teisę gindami, priešinosi XI amžiaus vyskupai ir 
abatai nekanoniškoms valdovų vedyboms, net tokių valdovų, kaip 
Normandijos dukas Vilhelmas Užkariautojas, Prancūzijos kara- 
lius Robertas ir imperatorius Heinrichas III (1039 — 1056 m.). 
Apie pastarojo vedybas Vilhelmo Dijoniečio mokinys Gorzės aba- 
tas Siegfriedas rašė Popponui iš Stablo. — 
Daug pavojų gresią Šv. Bažnyčiai; ir vienas iš didžiausių — ne- 
kanoniškos imperatoriaus vedybos. Būtinai reikią pildyti kano- 
nų teisė, nes ji esanti Dievo įstatymas. Čia Bažnyčia negalinti 
nusileisti valdovams, nes būtų tai netikra meilė netikrai taikai. 
Nėsą ko bijoti. Pats Kristus juk sakęs: ,,Nemanykite, būk Aš 
atėjęs ramybės atnešti žemėn; ne ramybės atnešti Aš atėjau, bet 
kalavijo“ (Mt. X, 34). 

Bet buvo svarbesnių klausimų, kaip valdovų vedybos. — 
Visų pirma reikėjo, reformatorių nuomone, atgaivinti kanoniš- 
kasis dvasininkų gyvenimas. Tasai gyvenimas nesutinkąs su ku- 
nigų vedybomis. Kunigų celibato ir ėmė reikalauti reformato- 
riai; norėjo išmesti iš kunigų visus vedusius, net jų sūnus; ko- 
vojo su šitais „nikolaitais“ ir su vyskupysčių paveldėjimu. Ži- 
noma, nenorėjo pripažinti ir „simonijos“, vadinasi, susidūrė su 
vyskupystes ir abatystes parduodančiais feodaliniais valdovais, 
su karaliais ir imperatoriais. 

Kanoniškosios teisės sistemai aiškėjant, Bažnyčios reformos 
idėja konkretėjo, virsdama reformos planu ir prasmindama, gi- 
lindama bei sydindama atskiras problemas. Reformatoriai no- 
rėjo padaryti Bažnyčią kanonais, dieviškąja teise, gyvenančią ir 
nepriklausomą. Šaukėsi jie visų pirma pačių valdovų pagelbos; 
mielai palaikydavo reformuojančius vienuolynus ir vėl Romos 
kuriją dorovinti pradėjusius imperatorius. Tačiau dažnai, kaip 
minėta, reformatoriai su valdovais dėl Bažnyčios teisių ir kovojo, 
Iš tikrųjų, negalėjo tylėti kanonus ginąs vyskupas, kai valdovas 
nekanoniškai rinkdavo vyskupą arba net vyskupystę parduoda- 

vo. Be to, pati savo kanonais tegyvenančios Bažnyčios idėja ver- 
tė reformatorius daryti logiškai neišvengiamas išvadas. — Ar 
turį valdovai teisę valdyti nepriklausomą Bažnyčią? skirti jai 
vyskupus ir net popiežius? Argi tai nėsą ta pati simonija? Čia 
ir tūli reformatoriai abejojo. Karščiausios kovos dėl investitū- 
ros laikais, 1096, Ivonas Chartrietis manė, kad ne- 
svarbu kas „investina“ vyskupą: karalius ar popiežius, nes ir 
karaliai „nemano, nė negali manyti, kad duoda jie dvasinę val- 
džią“. Ivono nuomone, karalių ir popiežių santarvė čia būtinai 
reikalinga. Fleuri abatas Hugonas dar griežtesnės nuo- 
monės buvo: „Karalystėje karalius vaizduoja Tėvą, o vyskupas 
— Kristų. Taigi, visi karalystės vyskupai turi klausyti kara- 
liaus, kaip sūnūs — tėvo“, juoba kad karalius, ,,Šv. Dvasios 
įkvėptas, gali rinkti vyskupu ir pamaldų kunigą.“ Vyravo betgi 
kitos nuoseklesnės pažiūros. Pačiam imperatoriui Heinrichui III 
viešai sakė Lič ge vyskupas Wazonas: „Kaip gyvybė dides- 
nė už mirtį, taip ir kunigui teikiamas patepimas didesnis už im- 
peratoriui teikiamąjį.“ 

Juo sėkmingiau reformavo Bažnyčią imperatoriai, juo ener- 
gingiau pabrėždavo Bažnyčios vadai, kad ji turinti būti laisva ir 
kad jai, ne imperatoriams, reikia pirmininkauti. O laisvą ir iš 
esmės vieną Bažnyčią tegalėjo valdyti vienas popiežius. Be po- 
piežiaus ir ypatingos jo itališkosios Bažnyčios negalima buvo re- 
formos įvykdyti. 

Italijoj kunigija pasileido, nutolo nuo Bažnyčios net labiau, 
kaip Prancūzijoj, užtai — ir asketiško sąjūdžio smarkesnio būta. 
Italijoj X-XI amžiuje tebegyvavo rytų eremitų tradicija; nenuo- 
stabu — pietuose graikai tebeviešpatavo, o Venecija, nors faktiš- 
kai ir nieko nepriklausoma valstybe tapo, kultūriškai ir ekono- 
miškai labiausiai Bizantijos priklausė. 

Kai kliuniečiai ėmė reformuoti Italijos vienuolynus, armėnas 
anachorėtas Simonas (Simeonas) nuvyko Italijon; jodinėjo 
savo asiliuku po kraštą, visur pamaldžių žmonių lydimas; buvo 
Romoj, Pisoj, Luccoj, per Vercelli ir Toriną nukeliavo į Prancū- 
ziją; buvo ir Ispanijoj, kur aplankė apaštalo Tokūbo kapą Kom- 
postelloj, ir Anglijoj. Numirė jis vienam Mantovos vienuolyne. 

Šventas žmogus buvo: Didįjį penktadienį, Kristaus kančias prisi- 
mindamas, gerdavo actą, verkdavo ir budėdavo iki sekmadienio. 


Basilijaus įstatų vienuolis Nilas (Nilos, 910—1005 m.) 
gyveno tūluose pietinės ir vidurinės Italijos vienuolynuose, pa- 
galiau, netoli nuo Frascati įsteigė Crypta ferrata 
(Grotta ferrata), asketiškiausio gyvenimo eremitoriumą. 
Žmonės manė jį šventą esant ir regint tai, kas kitiems nežinoma 
ir nesuprantama. Daug kas išpažino jam savo nuodėmes ir pra- 
šydavo išmintingų jo patarimų — ir Šv. Adalbertas Prahietis, ir 
pats imperatorius Ottonas III. 


Graikų eremitų pavaizdu ėmė gyventi ir steigti veinuolynus 
ir italai asketai. 

Ilgai gyveno vienoj oloj Dominykas Folignietis 
(numirė 1031 m.), kol, Toskanos didikų verčiamas, įsteigė S t. 
Salvator in Scandrilia vienuolyną; tik netrukus jį 
paliko: norėjo vėl anachoretiškai gyventi. Bet vėl turėjo jis Kam- 
panijos ir Spoleto didikams nusileisti — steigti naujų vienuolynų. 
Žymiausias iš jų buvo FonteAvellana, netoli nuo Gubbio 
(Eugubium) miesto. 

Apie 950 m. tauriajai ravenniečio šeimai gimė Šv. Ro- 
mualdas. Jo tėvas grumtynėse nužudė savo giminaitį. No- 
rėdamas maldomis ir pasninkais atpirkti tėvo nuodėmę, nutarė 20 
metų jaunikaitis išgyventi 40 dienų St. Apollinare in 
Classe vienuolyne. Bet tiek patiko jam asketiškas gyvenimas, 
kad trejus metus išbuvo vienuolyne, o paskui išsidangino į dy- 
kumą, pas žinomą atsiskyrėlį Mariną ir tapo jo mokiniu, Mari- 
nas buvo ,,perprastas žmogus ir atsiskyrėlių gyvenimo tvarkos nė 
nežinojęs. Kaip juokdamasis pasakojo paskui pats Šv. Romual- 
das, dažniausiai, išėjęs iš cėlės, vaikštinėdavo su savo mokiniu 
Marinas dykuma ir psalmes giedodavo. Po vienu medžiu dvi- 
dešimt, po kitu trisdešimt ar keturiasdešimt psalmių sugiedoda- 
vo. Kadangi paliko Romualdas šią ašarų pakalnę mažai ko te- 
pramokęs — seculum idiota religuerat, tai iš psal- 
mių knygų vos vos tepazlebizavodavo ir be galo nuobodžiaudavo 
į jas žiūrėdamas. O Marinas sėdėdavo, jam skaitant, iš kairės 
su lazdele ir dažnai kirsdavo per ausį. Pagaliau, stačiai, gali, 
sakyt, priverstas, romiai prabilo Romualdas: — „Mokytojau, šerk 
man, jei galima, iš kitos pusės, nes dešiniąja ausimi nebegirdžiu“. 

Seno atsiskyrėlio mokykla nebloga buvo. — Pragarsėjo Šv. 
Romualdas, pats jaunų atsiskyrėlių vadu ir mokytoju tapo. Di- 
džiai gerbė jį žmonės. Umbrijos kalnų gyventojai norėjo jį net 
nužudyti: bijojo, kad nepasiimtų kiti jo kūno. Spiesdavos apie 
jį mokiniai, o jis, išlavinęs juos ir aptvarkęs asketišką jų gyve- 
nimą, kaskart eidavo toliau į girias bei kalnus: vienui vienas Die- 
vui tarnauti troško. Tuo būdu daug eremitoriumų pristeigė vi- 
durinėj Italijoj, net Istrijojj Garsiausias — Camaldoli 
(Campus Maldoli) — buvo pastatytas (1012 m.) Apeni- 
nuose, netoli nuo Arezzo miesto, Čia, Romualdui jau numirus 
(1027 m.), gyveno kurį laiką ir mokėsi eremitoriškai gyventi 
Vallombrosos eremitoriumo steigėjas Jonas Gualber- 
tas (Giovanni Gualberto, 985—1073 m.) 

Eremitoriumas maža kuo tesiskyrė nuo senosios rytiečių lau- 
ros: tai buvo atsiskyrėlių, arba anachoretų, bendruomenė. Ją 
monarchiškai valdė abatas, bet broliai gyveno kiekvienas savo cė- 
lėj, kartais — po du, ir suseidavo tik retai kada bendroj baž- 
nyčioj pasimelsti, abato pamokslų pasiklausyti ir viešai savo nuo 
dėmių išpažinti (Šv. Benedikto Regulos įsakytas capitulum 
culparum). Varpas sušaukdavo brolius bažnyčion.  Norė- 
damas, kad jie kuorečiausiai teišeidinėtų iš savo cėlės, Fonte 
Avellanos abatas Petras Damiani (1006-7—1072 m., 
buvo Dominyko Foligniečio mokinys ir didis Šv. Romualdo ger- 
bėjas ir biografas) įsakė visas šventes tik sekmadieniais švęsti. 

Šv. Benedikto įstatais broliai turėjo dirbti. Pirma eremitai 
patys ir dirbo eremitoriumo žemę. Tačiau jau Romualdo laikais 
atsirado  eremitoriumuose vadinamųjų „tarnų“ (famuli, 
fratres exteriores, conversi). Šiems tarnams už- 
dėjo visą darbą Jonas Gualbertas. Tuo būdu tapdavo broliais, 
kad ir antrosios rūšies, ir prasčiokėliai, o patys eremitai, eremi- 
toriumo aristokratija, galėjo nuosekliau savo idealus vykdyti. 

Gyvenimo pagrindan eremitizmo vadai padėjo šv. Benedikto 
Regulą, bet papildė ir pagriežtino ją asketiškais įstatais ir papro- 
čiais. Camaldoli abato Radulfo Regula (1080 m.) smulkiai 
nusakė eremitoriumo santvarką. Petro Damiani raštai gražiai 
vaizduoja visą eremitų gyvenimą ir pasaulėžiūrą. 

Savo sielos išganyti norėdamas tarnavo eremitas Kristui; 
gal — ne tiek Jam tarnavo, kiek su Jo priešu, Šėtonu, kovojo. 
Sunku esą siela išganyti pasauly gyvenant, beveik negalima. 
Reikią bėgti iš pasaulio ir užsidėti „Kristaus jungas“, „išsiro- 

myti dėl dangaus karalystės*)“. Tikras Kristaus karys turįs 
toli nuo žmonių gyventi ir visuomet turėti prieš akis baisiąją 
Teismo dieną. Šiaipjau vienuolio gyvenimas dar netobulas esąs: 
geriau esą atsiskyrėliui būti. Bet ir atsiskyrėliui tenką kovoti su 
didžiausiomis pagundomis. Net ir cėlėj užsidariusį „puola jį, 
kaip įkyrios musės, pasaulio vaizdai“. Vienas žmogus negalįs jų 
nuveikti. Reikią kovotojui šv. tėvų patarimų, smulkiai apgalvotų 
įstatų, išmintingo abato valdžios. Taigi, tobuliausia asketiško 
gyvenimo forma eremitoriumas esąs. 

Eremitas išsižada pasaulio, visų pirma — turto: negalįs gi 
vienuolis „nešioti Kristaus piniginėj“. „Savo savastimi laikome 
mes Dievą“. Individualaus turto eremitai tikrai neturėjo, nes 
turtas priklausė ne jiems, bet eremitoriumui; ne jiems, bet eremi- 
toriumui, teoriškai sakant, tarnavo ir konversai. Tačiau maža 
esą išsižadėti turto: reikią ir savo kūnas nuveikti, gyvenimas — 
nuolatiniu pasninkavimu ir savimarša paversti. Duona, druska 
ir vanduo, tai visas eremito valgis: „kita kas valgyti, tai nebe pas- 
ninkas tyruose“. Kasdien kiekvienam eremitui duodama buvo 
duonos kepalas, kurį jis pats mažomis vakartimis susisvarstydavo 
(tam reikalui kiekvienoj cėlėj svarstyklės buvo) ir valgydavo. 

„Tupėk sau cėlėj, tvardyk liežuvį bei pilvą, ir — išganytas 
būsi“, nusakė Petras Damiani svarbiausias eremito pareigas. Ty» 
lėti turėjo eremitas savo cėlėj — tik psalmes giedoti, dienos bū- 
vyje — visą psalmių knygą „pildyti“. Giedamomis psalmėmis 
atlikdavęs eremitas atgailą — išpirkdavęs bausmes (poenas), 
kurias turėdavęs iškentėti ir pačios nuodėmės, arba kaltės (c u1- 
pa), atleidimą gavęs nusidėjėlis. Taip pat atlikdavęs eremitas 
atgailą ir pats save rykštėmis plakdamas. Toji saviplaka vadi- 
nosi disciplina. Saviplaką su psalmių giedojimu kombinuo- 
dami, eremitai išgalvojo savotišką atgailos sistemą ir teoriją. 
Skaitliavo jie, kad 3000 rykščių (scopa) lygu vienerių metų 
atgailai, Antra vertus, dešimtį psalmių atgiedojus galima buvo 


*) Mato XIX, 12. Žinoma, Kristus turėjo čia galvoj tuos, kurie, 
kaip aiškina Evangelijos tekstą grovas vyskupas Skvireckas, „išsižadėjo 
šeimynos džiaugsmų, darydami nekaltybės apžadus, kad lengviau galėtų 
tarnauti Dievui“. Vis dėlto ir pedagoginiais sumetimais neleistina iškrai- 
pyti Viešpaties žodžių, kaip padarė vertėjas. Evangelijos tekstas mini 
„tuos, kurie patys išsiromijo“. ,„Nevedantieji, kurie patys save tokiais 
padarė“ — ir netikslus vertimas, ir neaiškus komentaras. 

įsikirsti sau 1000. Taigi, visa psalmių knyga su saviplaka lygi 
penkerių metų atgailai, o 20 psalmių knygų — šimtui*). 

Eremitiška atgailos sistema rodo mums, kiek reikšmės turė- 
jo to meto žmonėms sielos išganymas; bet rodo ji ir savotiškas 
pažiūras į nuodėmę — didžiai įsigalėjusį moralės formalizmą, kurį 
pastebėjome ir Šv. Anselmo mokslą tyrinėdami. — Nuodėmė aiš- 
kiai skiriama į kaltę (cu1 pa) ir bausmę (poena,iščia —poe- 
nitentia). Tik išpažinus nuodėmė, tegalima esą nusikratyti 
kalte; bet Dievo bausmės galįs Žmogus išvengti ir pats atgailą 
darydamas**). Maža to: — principialiai bausmė už būsimąsias 
nuodėmes niekuo nesiskirianti nuo bausmės už padarytąsias. 
Taigi, galima esą daryti atgaila ir už būsimąsias nuodėmes, sa- 
kysim, taupyti geri darbai. Tai ir darydavo eremiti, „pildydami“ 
per dieną po 6—9 ir net po 12 (— 60 metų atgailai) psalmių kny- 
gų su saviplaka. Tačiau, mano nuomone, eremitai dažnai ir už- 
miršdavo savo sielos išganymą: askezė tapo sportu. O šitą sportą 
prasmino ir teisino heroiško tarnavimo Dievui idėja. 

Su eremitų idealais, tiesa sakant, nesutiko eremitiškų vienuo- 
lynų kongregacija. Vis dėlto tokias kongregacijas steigė ir Jonas 
Gualbertas, ir Petras Damiani, Be to, visi eremitai jautėsi atsto- 
vaują tobuliausiam asketų idealui; skyrė save nuo nuodėmingojo 
pasaulio ir kitų vienuolių, kaipo vieną tikrųjų Kristaus karių 
kariuomenę. Norėjo jie, rodos, visai atsiskirti nuo žmonių; 
bet žmonės šaukėsi jų patarimų ir maldų, per nevalią lindo į ere- 
mitoriumus. Antra vertus, ir patys eremitai, ypač jų vadai, ne- 
galėjo ramiai žiūrėti į žmonių nuodėmes ir Bažnyčios nusmukimą, 
Romualdas „norėjo visus padaryti vienuoliais.“ Jis, šv. Nilas ir 
Šv. Adalbertas Prahietis skiepijo asketiškas pažiūras imperatoriui 
Ottonui III. Romualdo patariamas, nukeliavo Ottonas į Monte 


*) Štai įdomus Vita Dominici Loricati c. VIII tekstas: 

Crebro enim centum annorum poenitentiam suscipit. Centum autem 
annorum poenitentia... sic expletur. Porro cum tria scoparum millia 
unum poenitentiae annum apud nos regulariter expleant, decem autem 
psalmorum modulatio, ut saepe probatum est, mille scopas admittat, dum 
centum guinguaginta psalmis constare psalterium non ambigitur, guingue 
annorum poenitentia in unius psalterii disciplina recte supputantibus 
invenitur. Sed sive guingue vicies ducas, sive viginti guinguies, centum 
faciunt. Conseguitur ergo, ut gui viginti psalteria cum disciplina decan- 
tat, centum annorum poenitentiam se peregisse confidat. 

**) Tuo, kad culpa — nuodėmė skiriasi nuo poena — baus- 
mės, ir remiasi katalikiškosios pragaro dogmos aiškinimas. 

Gargano atgailoti už tai, kad žiauriai numalšinęs jis Romėnų 
maištą. Gal, ir tikrai žadėjo imperatorius į vienuolius eiti. Italų 
kunigiją viešai kaltino Romualdas simonija ir kanonų draudžia- 
momis vedybomis. Jo draugas Šv. Adalbertas ir jo mokinys 
Brunonas žuvo misijonieriaudami; jis pats troško kankinio vaini- 
ko. Jonas Gualbertas, ypač Petras Damiani buvo popiežių refor- 

Ilgainiui Italijos eremitai vis labiau ėmė santykiauti su kliu- 
niečiais. Odilonas ir Vilhelmas Dijonietis (kilimo italas) susi- 
pažino su Romualdu ir jo mokiniais 999 m. Hugono Kliuniečio 
prašomas, Petras Damiani aprašė Odilono gyvenimą ir ėjo išvien 
su kliuniečiais. Visus asketus — eremitus, kliuniečius, lotharin- 
gijiečius ir vokiečius — jungė Bažnyčios reforma ir vėl pradėję 
vadovauti Bažnyčiai popiežiai. 

Kliuniečiai pirmi suformavo asketų sąjūdį ir iki XI amžiaus 
galo jį tebeorganizavo. Ypačiai Lotharingijoj asketų idealai su- 
sijo su kanoniškąja teise gyvenančios Bažnyčios idėja. Bet pati 
naujo asketizmo prigimtis, gal, ir reformatoriška jo energija, dau- 
giausia pasireiškė Italijos eremitizmu. 

Asketai dualistiškai suprato ir jautė pasaulį, griežtai skyrė 
nuodėmingą jo gyvenimą nuo krikščioniškojo gyvenimo idealo, 
kurį sakėsi įvykdę. Kristaus sekėjai būdami, bodėjosi to pasau- 
lio; jautėsi Kristaus kariai esą ir su pasauliu kovojo. Asketai 
manė, kad pasaulis ne tiek Dievo kūrinys esąs, kiek Šėtono ka- 
ralystė. Baisi Kristaus kova su Šėtonu ir esanti viso žmonių gy- 
venimo ir visos istorijos esmė. Žinoma, tai buvo vienašališkas 
krikščionybės supratimas; nes Kristus kovojo su pasauliu ir mokė 
su juo kovoti tik jį transformuoti norėdamas. Asketai prastino 
krikščionies uždavinį; heroiškai Dievui tarnaudami, nesąmoningai 
lengvino sau krikščionies darbą ir naštą. Iš tikrųjų, bėgti nuo 
pasaulio kur kas lengviau, kaip nuveikti, o nuveikti — lengviau, 
kaip transformuoti. 

Pats Kristaus mokslas taisė asketų klaidas ir plėtė jų aki- 
ratį. Norėjo jie Kristumi sekti, visus Jo įsakymus ir net patari- 
mus (praecepta et consilia), visą Evangeliją, pildyti. 
O tie įsakymai ir patarimai vertė juos ir kitų žmonių išga- 
nymu rūpintis. Tiesa, rūpinosi jie tuo teipaja vienašališkai, 

asketiškai: norėjo kuodaugiausia žmonių suvienuolinti, Dievo iš- 
rinktuosius atrinkti. Bet nepaversdavo pasaulio vienuolynu, tik 
apkrikščionindavo, transformuodavo kiek, ir patys — gera to žo- 
džio prasme — pasaulėjo, žmoniškesni darėsi. Taigi, ir tikrą 
Kristaus darbą dirbo. 

Buvo asketai, bent norėjo būti Kristaus sekėjai; ir to nerei- 
kia užmiršti, norint tų laikų tikėjimas ir kultūra suprasti. Aukš- 
tos kilmės jaunikaitis buvo minėtasis Vallombrosos steigėjas Jo- 
nas Gualbertas, ,„Pistojos valdovas“. Siuntęs jį tėvas sugauti vie- 
no giminaičio nužudytojo. Didįjį penktadienį prisivijęs Gualber- 
tas priešą, bet tas kryžium rankas ištiesęs ir prašęsis dovanoja- 
mas. Nukryžiuotąjį prisiminęs Gualbertas ir paleidęs žmogžudį 
gyvą, užėjęs į San Miniato al Monte bažnytėlę (ties 
Florencija, netoli ir nuo Vallombrosos) ir karštai meldęsis Kris- 
tui. Ir štai — Kristus linktelėjęs jam galva, dėkodamas už krikš- 
čionišką darbą. "Tada ir pasiryžęs jaunasis riteris į vienuolius 
eiti. 

Ne tik atgailodavo vienuoliai — skaitė Evangeliją, Kristaus 
gyvenimą ir kančias nuolat įsivaizduodavo, tikrais Kristaus mo- 
kiniais tapo.  Niekino pasaulį vienuoliai, bet, su Kristum ben- 
draudami, negalėjo Jo Bažnyčios niekinti. O Bažnyčios tikėji- 
mas platesnis už asketinę pasaulėžiūrą buvo. Kad ir didžiai as- 
ketų gyvenimą vertino, laimino betgi Bažnyčia ir pasaulininkų 
darbą; pati ugdė kultūrą. Todėl ir pasaulėjo, kad pasaulį krikš- 
čionino ir transformavo. Žinoma, pasaulį krikščioninti norėdama, 
turėjo ji atgyti, o tam turėjo remtis asketais ir pasisavinti kiek 
pačios jų pasaulėžiūros. Bet ir asketėdama žiūrėjo Bažnyčia visų 
krikščionių, ne tik asketų. Bažnyčiai asketizmas nenustodavo 
savo reikšmės, bet nustodavo savo vienašališkumo ir pergriežto 
dualizmo; nes Bažnyčia yra visų žmonių bendruomenė ir bendra- 
vimas. Be viso krikščioniškojo mokslo ir be saugojančios jį Baž- 
nyčios asketinis X-XI amžiaus sąjūdis virtęs būtų dualistine ere- 
zija, susijęs būtų su katharizmu. Todėl europiečių tikėjimas Ir 
buvo reikalingas Bažnyčios reformos. 

Reimso mieste vyskupaudamas, Gerbertas puolė „mani- 
chiejus“. Ketveriems metams praslinkus, Chalons-sur- 
Marne diecezijoj vienas kaimietis Leutardas, „Evangelijos 

įsakymą išpildyti norėdamas“, išvijo savo žmoną ir ėmė sakytis 
Šv. Dvasios įkvėptas esąs; kitus kaimiečius kurstė nebemokėti de- 
šimtinės; jos Evangelijoj nė neminima. Senojo Įstatymo ne vi- 
sas knygas pripažino; be to, peikė šv. paveikslų kultą, o kartą 
net kryžių sulaužė. Gali būti, kad Leutardas ir manichiejas 
buvo. Šiaip ar taip, 1002 m. atsirado manichiejų pačiame 
Orlėans mieste. Tai buvo kanauninkai ir miesto mokyklų 
profesoriai: kunigai Steponas, Heribertas, ka- 
tedros kanauninkas Theodatas ir jų sekėjai. Baisiai sujau- 
dintas karalius Robertas Maldingasis sušaukė sinodą. 
Bet veltui sinodo tėvai stengėsi priversti eretikus išsižadėti bjau- 
rios tikybos. Savo mokslo bedieviai neslėpė, bet išsižadėti jo ne- 
sutiko, kad ir gražiais argumentais gynė vyskupai krikščioniš- 
kąjį tikėjimą. ,,Nustokite pagaliau kalbėję“, sakė jiems eretikai, 
„ir darykite mums, ką tik norite. Šit matome jau savo Karalių, 
kurs danguje viešpatauja. Tiesia Jis mums savo rankas ir kviečia 
mus amžinai džiaugtis dangišku džiaugsmu“. Susirinkę žmonės 
šaukė ir reikalavo mirtimi eretikus nubausti. Karalienė tiek įtu- 
žo, kad pati išdūrė lazda akį Steponui, kuris buvo kadai jos iš- 
pažintojas. Karalius ir sinodas nusileido: liepė viešai eretikus 
sudeginti. 

Sudeginta, be abejo, manichiejai. Skelbė jie griežtą askezę, 
net mėsos nevalgė; nepripažino nei šv. paveikslų, nei krikšto ir 
mišių; sakė Kristaus kančios ir atsikėlimo nebuvus, ir kad reikią 
tie padavimai simboliškai aiškinti. Vadinasi, skyrė jie, kaip ir 
visi manichiejai, dangiškąjį ir tikrąjį Kristų nuo Kristaus (Jė- 
zaus) Žmogaus. „Eina gandai, kad beprotišką tą ereziją ėmusi 
skelbti Galijoj viena italų kilmės moteriškė.“ "Taip pat italas, 
guidam ab Italiae partibus, Gundulfas įstei- 
gė manichiejų sektą ir Liėgebei Arras diecezijose (1025 m.). 

Nežinia, ar turėjo santykių su italais 1012 m. pasmerktieji 
Mainzo eretikai; bet XI amžiuje romėnai gerai žinojo, kad ma- 
nichiejų sekta yra Armenijoj, ir vos nenužudė Šv. Simono, nes 
manė ir jį manichiejų esant. Milano metraštininkas Landul- 
fas Senesnysis pasakoja (1027 m.) apie „negirdėtą dar 
ereziją, kuri neseniai atsirado tvirtovėj ties Monteforte (in 
castello supra locum, gui Monfortis voca- 
tur),“ netoli nuo Asti miesto. Toji tvirtovė pilna eretikų 
buvo. Dažnai kovodavo su jais Asti valdovas Alderikas, 
jo brolis Manfredas, marchionum prudentisst- 

mus, ir kiti marchiones ac praesules; tūlus suim- 
davo ir, „negalėdami atpratinti nuo beprotiško tikėjimo, sudegin- 
davo“. Bet eretikavo patys didikai, net tvirtovės kastelionienė. 
Tiek su didikais, tiek su erezija kovodamas, Milano arkivyskupas 
Aribertas užstojo Bažnyčią. 

Bažnyčios eretikai nepripažino: patys save tikrąja Bažnyčia 
laikė ir teklausė savo hierarchijos, savo „seniūnų“ (majorės); 
vėliau tie seniūnai vadinami buvo perfektais, tobulaisiais. Gy- 
veno eretikai, bent jų perfektai, pamaldžiai ir asketiškai; nepri- 
pažino jie savasties, tik — bendrąją; saugojo nekaltybę: niekas 
negyvendavo su žmona, bet mylėdavo kaipo motiną arba seserį. 
Nevalgė jie mėsos; visą laiką meldėsi ir troško kankinio mirties. 
„Niekas iš mūsų nemiršta be kančių: norime amžinųjų kančių iš- 
vengti... Kai žūstame piktų žmonių kankinami, — džiaugiamės; 
o kai tenka mums šiaipjau mirti, tai kokiu nors būdu žudo mus 
giminaičiai“. Čia kalbėjo eretikai apie vadinamąjį en dūrą: 
ligonį badu numarindavo. 

Arkivyskupas Aribertas suėmė daug eretikų ir, atvežęs į 
Milaną, sukišo į kalėjimą. Bet ir kalėjime sėdėdami skelbė jie 
savąjį mokslą, „kaip geri kokie kunigai“. Įrodinėjo ereziją Šv. 
Raštu, tik saviškai jį aiškino. — „Dievo Sūnus esąs „žmogaus 
dvasia, kurią pamilo Dievas“. Jėzus Kristus esąs „iš Panelės 
Švenčiausios gimusi dvasia, vadinasi, gimė Jis iš Šv. Rašto“. Šv. 
Dvasia — tikrasis Šv. Rašto supratimas. Bažnyčios sakramentai 
jokios reikšmės neturį. Užuot popiežiaus atleisdavęs eretikams 
nuodėmes kitas ir geresnis vadas. 

Daug miestelėnų bendraudavo su eretikais, daug žmonių su- 
eidavo iš apylinkių jų pasiklausyti. Tai sužinoję, miesto didikai, 
majores laici, sukūrė aikštėje „nuostabų laužą“, rogus 
mirabilis, ir pastatė ties juo kryžių. Reikalavo, kad eretikai 
„arba neveidmainiaudami pasimelstų kryžiui, išpažintų ti- 
kėjimą, kurį visas pasaulis išpažįsta, ir tuo išsigelbėtų nuo mir- 
ties, arba eitų į laužą. Kai kurie, prie Viešpaties kryžiaus priėję, 
išsigelbėjo; bet daugelis, užsidengę veidą rankomis, patys pulda- 
vo į liepsną ir niekingai žūdavo, niekingais pelenais virsdavo, 
misere morientes in miseras cineres re- 
dacti sunt“ 

Ir Italijoj, ir Prancūzijoj eretikai prisiviliodavo daug žmo- 
nių; XII amžiuje įsisteigė net tikrą manichiejų bažnyčią. Magino 
žmones griežčiausia eretikų savimarša, kuria didžiai skyrėsi jie 

nuo supasaulėjusios Bažnyčios dvasininkų. Sakėsi pildą Evange- 
lijos įsakymus, ir tikrai panašūs jie buvo į naujuosius apaštalus ; 
be to, nelindėdavo cėlėse, bet bendraudavo su žmonėmis, skelb- 
davo jiems savo mokslą. Tas mokslas nuoseklus asketizmas bu- 
vo, nuoseklesnis už vienuoliškąjį, nes virto dualistine tikyba. Ne- 
bijo eretikai dualizmo, kaip bijo jo patys asketiškiausi vienuoliai. 

Iš kur atsirado visi tie naujieji manichiejai? — Kai kurie 
prancūzų istorininkai tvirtino, kad erezija XI-ojo amžiaus profe- 
sorių pramanyta; rėmė savo nuomonę tekstais, „|1es textes 
positifs“, kurie pirmuosius manichiejizmo diegus sakė Pran- 
cūzijoj buvus. — Teisybė. Bet, viena, sunku įsivaizduoti, kad 
profesoriai ir eretišką kultą būtų pramanę, o charakteringą palai- 
minimą (consolamentum) ir tie tekstai mini. Antra, tie 
patys tekstai sako pirmuosius erezijos skelbėjus atėjus Prancūzi- 
jon iš Italijos. 

Galimas daiktas, kad ir Italijoj ir Prancūzijoj tebedegė se- 
nieji manichiejizmo židiniai, kurių Šv. Augustino laikais tikrai 
perdaug buvo. "Tie židiniai galėjo vėl įsiliepsnoti, nes dualistinis 
asketizmas sutiko su įsigalėjusia religine nuotaika. Tačiau svar- 
besnė buvo čia rytų asketų įtaka, o su jais santykiavo ypačiai 
italai. 

Nuo VIII iki X amžiaus Bizantijos valdžia kovojo su dvie- 
mis dualistinėmis sektomis — su paulikianais ir mes- 
salianais, arba euchitais; daug jų išvijo iš Armenijos, 
Mesopotamijos bei Sirijos ir įkurdino Thrakijoj. Čia rytų ereti- 
kai sumišo su bulgarais. Paulikianų mokslas, rodos, buvo ne kas 
kita, kaip markionizmas, bet turėjo jam įtakos ir dualistinė persų, 
ypač Persijos manichiejų, religija. Iš Markiono „bažnyčios“ pa- 
veldėjo paulikianai ir stiprią savo hierarchiją, savo „apaštalus“, 
arba „nekaltuosius“ (cathari), „tobuluosius“ (perfecti), 
ir — tai, kad neigė Senąjį Įstatymą ir kryžiaus kultą. 

Viename savo traktate Mykolas Psellas (apie 
1050 m.) dėsto thrakų „euchitų“ mokslą. — Aukščiausiasis Die- 
vas pagimdęs du sūnus — Kristų ir Satanailą (Satanaėlą); pir- 
majam atidavęs dangaus, antrajam žemės karalystę. Bet juodu 
kovoją tarpusavy. Toj kovoj turį ir žmonės dalyvauti. Anot 
Psello, vieni „„euchitai“ garbinę tik Kristų, kiti ir Satanailą (Šė- 
toną), nes ir jis esąs Dievo sūnus ir grįšiąs pagaliau pas Dievą; 
be to, žmonėms daug blogo pridaryti galįs. Buvę ir tokių euchitų, 
kurie tik Satanailą, vyresnįjį sūnų, tegarbinę, o Kristų keikę. 

Vienuoliktame amžiuje euchitai visai sumišo su paulikianais. 
Naujoji sekta paplito Bulgaruose, kur, gal būt, tebebuvo dualisti- 
nių senosios religijos tradicijų. Bulgarai vadina „tobuluosius“ 
(perfektus), arba katharus, Dievo mylimaisiais, arba bogumi- 
lais. Tai ir buvo naujosios sektos vardas. 

Satanailas atsiskyręs nuo Dievo ir atsidūręs nesutvarkytoj 
dar žemėj. Savo angelų padedamas sutvarkęs (sukūręs) jis šį 
pasaulį, sukūręs ir žmogaus kūną. Tik nesisekę jam įpūsti į tą 
kūną sielos: jo kvapas išėjęs iš negyvo kūno ir pavirtęs gyvate. 
Tad prašęs jis patį Dievą įkvėpti žmogaus kūnui Savo dvasios ir 
žadėjęs, kad žmogus jiem abiem tarnausiąs. Dievas sutikęs, Bet 
Satanailui tiek patikęs Adomas, ypačiai Jieva, kad nebenorėjęs jis 
pildyti savo pažadų. Sugundęs jis Jievą, kuri ir pagimdžiusi jam 
dvejeta vaikų — berniuką Kainą ir mergaitę Kalomėną. Tuo pra- 
sidėjusi žemėj Jievos ir Satanailo giminė; ėmusi kovoti su Ado- 
mo ir Jievos vaikais. 

Toliau dėstė bogumilai tipiškai gnostinę pasaulio istoriją: 
Dievo kovą su Demiurgu-Satanailu, Dievo pranašų — su Sata- 
nailo pranašais, tai, kaip Kristus (Logosas) nužengęs žemėn ir 
prisiėmęs žmogaus pavidalą, kaip Jis nuveikęs Satanailą ir atėmęs 
iš jo „ilą“ (arba E1). Vadinasi, Satanailas nebetekęs savo die- 
vybės ir virtęs Satanu, Šėtonu. 

Iš čia ir asketiška bogumilų moralė, kuriai vadovavo Dievo ir 
Jo vaikų kovos su Šėtonu ir su jo vaikais idėja. Kiekvienas žmo- 
gus turįs išvyti gyvenančius jame demonus ir grąžinti Dievui sa- 
vo sielą, Dievo dalelytę. Tam ir esanti bogumilų bažnyčia, jos 
sakramentai (ypač tekeiooę, arba cConsolamentum; padė- 
ję tikinčiajam ant galvos Šv. Jono Evangeliją, perfektai dė- 
davo paskui ant jos savo rankas — įkvėpdavo jam šv. Dvasios) 
ir perfektų hierarchiją. 

Bogumilų sekta ir ėmė XI amžiuje plisti pirma Italijoj, pas- 
kui — Prancūzijoj ir Vokietijoj. 

Bažnyčios reformai bebręstant 

Politine ir socialine feodalizmo santvarka reiškėsi jėgos, ku- 
rios kūrė Europos kultūrą. Tos pačios jėgos reiškėsi ir įspūdingu 
romaniškuoju menu bei literatūra, ir mokslu bei filosofija, ypač 
religine Šv. Anselmo metafizika. Žinoma, tik visą Europos kul- 
tūros istoriją galvoj teturėdami, galime taip suprasti ir aiškinti 
istorinę X-XI amžiaus reikšmę. To meto žmonės, savaime supran- 
tama, apie istorinę savo gyvenimo ir darbo reikšmę nė galvoti ne- 
galvojo; nesąmoningai kultūrą kurdami, nesirūpino jos uždavi- 
niais ir problematika. Instinktu jautė betgi, kad kultūros esmė 
yra tikėjimas ir kad kultūros likimas priklauso to, kaip tas tikėji- 
mas aiškinamas ir vykdomas, Iš tikro, kaip tik čia, tikėjime, ir 
glūdėjo organizacinė kultūros idėja. 

Katharų erezija (iš dalies — ir kiti asketai) kėlė aikštėn dua- 
listines tikėjimo tendencijas; jas metafizine sistema aiškindami ir 
teisindami, rodė katharai, kad nuoseklus dualizmas nesutinka nei 
su krikščionybe, nei su kultūriniu gyvenimu. Bažnytinė dvasia 
saugojo kitus asketus nuo eretiško dualizmo ir paversdavo juos 
reformatoriais. Bet patys vienuoliai reformuoti krikščioniškosios 
visuomenės ir Bažnyčios negalėjo; tegalėjo tik įkvėpti Bažnyčiai 
asketiškos dvasios ir asketinti pasaulininkus. Viena Bažnyčia te- 
galėjo visuomenę reformuoti ir suderinti asketizmą su šiaipjau 
žmonių gyvenimu. Tačiau, prieš imdamos visuomenę reformuoti, 
Bažnyčia turėjo pati save reformuoti. Tam tikslui permaža buvo 
reformos planų, asketiško entuziazmo ir atskirų reformatorių vys- 
kupų. Visų pirma reikėjo atgaivinti Bažnyčios organizacija ir 
popiežių kurija. Kadangi su pačia Roma daugiausia susijusi bu- 
vo Vokiečių imperija, aišku, kad vieni Vokietijos, be to — stip- 
riausios tų laikų valstybės, imperatoriai ir tegalėjo pradėti Baž- 
nyčios reformą. 

Ottonui II numirus, Romoj vėl įsigalėjo diduomenė, kuriai 
vadovavo Krescentijus, naujasis patricius Roma- 
norum, Imperijos regentės — pirma Theofanija (982—991 m.), 
paskum senoji Adelheidė (991—995 m.) — turėjo tenkintis 
tuo, kad formaliai Krescentijus jų valdžią pripažino. Ir jos, ir 
Mainzo arkivyskupo Willi gio vadovaujamoji kunigaikščių ta- 
ryba visų pirma rūpinosi Vokietijos reikalais: popiežių valstybę 
ir pačius popiežius — Benediktą VII (983 m.), Joną XIV 
(984 m.), Bonifacijų VII (984—985 m.) ir Joną XV 
(985—996 m.) — valdė Krescentijus. Bet murmėdama nešiojo 
patricijaus jungą kuriją. Kai 995 m. Ottonas III įžengė paga- 
liau Vokietijos sostan, Jonas XV, sveikindamas naująjį valdovą, 
Šaukėsi, rodos, ir jo pagelbos. Tebesantykiavo su Vokietija ir kiti 
Italijos valdovai, ypač galingasis Toskanos markgrafas Hugo- 
nas. Be to, reikėjo naujam Vokietijos karaliui važiuoti į Romą 
imperatorium karūnuotis. 

Itališką politiką gaivindama, vokiečių valdžia gaivino ir baž- 
nytinę savo tradiciją. — Kai Ottonas III, perėjęs Alpius (996 m.), 
tvarkė šiaurinę Italiją ir siekdino savo vasalus, numirė popiežius 
Jonas XV. Nebedrįsdami patys rinktis naujo popiežiaus, Romė- 
nai prašė Ottoną pasakyti savo kandidato vardą. Savo dvasinin- 
kų, ypačiai Willigio, ir didžiūnų patarimu išsirinko Ottonas po- 
piežium savo giminaitį Bruną. Arkikancleris Willigis ir kanc- 
leris Wormso vyskupas Hildibaldas patys palydėjo Bruną į 
Romą, kur jis ir buvo „vienu balsu“ išrinktas ir įšventintas, Gri- 
galium V pasivadinęs Brunas, pirmas popiežius vokietis, iš- 
kilmingai karūnavo Romoj jauną imperatorių. 

Atrodo, kad Ottonas ir jo patarėjai, iš jų įtakingiausias — 
arkikancleris Willigis, nebeskyrė Romos katedros nuo kitų impe- 
rijos ir pačios Vokietijos katedrų. Dar nė vienas imperatorius 
nebuvo niekinęs tiek Romos Bažnyčios ir Romėnų teisių. Be to, 
vokietį ir giminaitį popiežium rinkdamas, Ottonas nebuvo dar im- 
peratorius. Be abejo, norėta glaudžiau susydinti imperija su 
Bažnyčia ir atgaivinti Karoliaus Didžiojo ideologija. Neatsitik- 
tinai tuo pat metu nusiuntė Ottonas piršlius pas Bizantijos impe- 
ratorių: manė vesti, kaip ir jo tėvas, basiliejaus dukterį. Deja, 
nebegalėjo įsikūnyti atgyvenusios Karoliaus imperijos šmėkla! 

Išaugo Ottonas ne tik savo tėvo ir protėvio, bet ir savo mo- 
tinos bizantijietės Theofanijos tradicijų įtakoj. Iš motinos dva- 
riškių graikų pramoko jis graikų kalbos ir suėmė savin bizantiš- 
ką ideologiją, kuria ir prasmino vakarų imperijos idealą. Tuo 
idealu ir tegyveno Ottonas: šešiolika metų užkliudęs, tapo impe- 
ratorium ir nei konkrečių politinių planų, nei politinio patyrimo 
neturėjo. Buvo idealistas svajotojas. 


Bažnyčia besiremiančių Ottonų politika vertė juos impera- 
toriais tapti ir popiežius rinkti. Bet konkretūs imperijos užda- 
viniai, dar labiau — abstrakti jos ideologija nevisai sutiko su pa- 
čios Vokiečių karalystės tikslais. Imperatoriaus pareigas eida- 
mas, Ottonas II pats susilpnino savo valdžią Vokietijoj. Jam nu- 
mirus, abi regentės, tiksliau sakant — Willigio vadovaujamoji 
vyriausybė, dėl Vokietijos turėjo nebesirūpinti imperijos uždavi- 
niais. Bet jokia vyriausybė negalėjo ilgam užmiršti tų uždavi- 
nių. Itališką Ottono III žygį ir jo karūnavimą buvo sumanęs 
tiek pats Ottonas, tiek Willigis. Nelaimė, kad jaunas imperato- 
rius daugiausia klausė nebe Willigio, bet naujųjų savo draugų, 
imperijos romantikos, kaip ir jis pats, sužavėtų literatų, o Vokie- 
tija mažai tesirūpino. 

„Viena Roma jam tepatiko; ir Romėnų tautą daugiau už vi- 
sas kitas mylėjo; pinigais ją apdovanodavo ir garbe. Kaip vaikas 
koks manė visuomet Romoj gyventi ir atgimdyti ją tokią, kokia 
ji kadaise buvo, — puikią ir garbingą... "Tai karaliaus nuodė- 
mė. Savo tėviškės, mieliausiosios Germanijos nė matyti nebeno- 
rėjo: tiek troško Italijoj gyventi.“ "Tokiais žodžiais peikė Ottoną 
vienas to meto metraštininkas, vokietis patrijotas. Tiesa, nei Ro- 
moj, nei Italijoj ilgai Ottonas negyveno: reikėjo ir Vokietija val- 
dyti, be to, netiko imperatoriui itališkas klimatas — naturae 
necessitas suo jure omnia constringens 
gualitates Italici aeris gualitatibus mei 
corporis guadam sui generis contrarietatė 
opponit. Bet Ottono idėjas gražiai ir tiksliai rodo jo ant- 
spaudų įrašai — „Renovatio imperii Romani“ ir 
„Roma caput mundi orbis regit frena ro- 
tundi.“ Be abejo, didelį įspūdį padarė jam amžinasis miestas ir 
senoviškosios karūnavimo apeigos. Romoj susipažino jis ir su 
Gerbertu, kuris buvo atvykęs čia, nes nenorėjo kurija pripa- 
žinti jo Reimso arkivyskupu. 

Gerbertas neturėjo politinių kito Ottono III padėjėjo Leo- 
no Vercelliečio gabumų. Bet, kaip ir Leonas, atstovavo 
Gerbertas literatūrinei imperatorininkų tradicijai; be to, žymiau- 
sias to meto mokslininkas buvo. Grįžęs į Vokietiją, Ottonas pasi- 
kvietė Gerbertą; norėjęs, kad Gerbertas be pasigailėjimo švelnin- 
tų šiurkščią jo saksišką prigimtį ir patobulintų, kas buvo likę ja- 
me graikų kultūros. „Tikrai, galima mokytam žmogui pastebėti 
mumyse graikų mokslingumo kibirkštėlė. Taigi, įpūskite ją di- 
džia savo mokslo liepsna; Dievo padedami, padarykite, kad tikrai 
apsigyventų mumyse graikų dvasia; o pirmai pradžiai — pamo- 
kykite mus skaičių mokslo, kad įvestų jis mus į senųjų filosofiją“. 
Mielai pametęs savo Reimso arkivyskupystę, Gerbertas tapo Ot- 
tono dvariškių ir įkvėpėju, Daug svėrė mokyto imperatorininko 
(tapęs popiežium, jis supopiežėjo) svajonės, juoba, kad nešykš- 
tus jis buvo gražių žodžių. — „Tikrai dieviškas dalykas, kad 
žmogus, kilimo graikas, o savo valdžia romėnas, nori lygia dalia 
paveldėti ir graikų, ir romėnų išminties brangenybes!“ 

Gerbertas nepralaimėjo, nes atidavė jam Ottonas Ravennos 
arkivyskupystę, paskum, Grigaliui V numirus, ir popiežių sostą. 
Greičiau pralaimėjo pats Ottonas, nes konkrečių politinių planų 
vietoj įkaldinėjo jam naujasis patarėjas abstrakčią ir visai nevo- 
kišką programą; be to, Bažnyčios reikalai buvo Gerbertui svar- 
besni, kaip pačios imperijos. Ir Gerbertas pamažu suėmė savin 
naują bažnytinę pasaulėžiūrą. 

O jaunasis imperatorius vis labiau užsikrėsdavo pusiau karo- 
lingiškomis, pusiau bizantiškomis idėjomis. Kaip vaikas mėgz- 
džiodavo Bizantijos dvaro cerimonialą; dėvėjo puikų apsiaustą su 
išsiuvinėtomis Apokalipsio figūromis; ėmė vadinti savo valdinius 
bizantiškais archilogotheto, logotheto, protospatharijaus, proto- 
vestiarijaus, proto a secretis vardais. Buvo net prae- 
fectus navalis (admirolas), nors visai nebuvo laivyno. 
Pokyliaudamas su savo didžiūnais, sėdėdavo imperatorius prie 
atskiro stalo ir aukščiau už kitus. Tas dvaras žavėjo ir patį im- 
peratorių, ir Gerbertą bei Leoną Vercellietį, ir Leono vadovauja- 
mus itališkos imperijos ideologus ir, pagaliau, mokytus romėnus 
patrijotus. Vienas toks patrijotas aprašė tą dvarą net atskiru 
veikalu Graphia aureae urbis Romae, tik, didžiai 
imperatorišku etiketu džiaugdamasis, daug ką ir pramanė. 

Seniesiems Vokietijos politikos vedėjams — Willigiui ir ki- 
tiems — besirūpinant tėvynės reikalais, Ottonas su savo drau- 

gais ir patarėjais romėnino ir bizantino imperiją. Manė ją padi- 
dinti ir, kaip Karolius Didysis, tapdino ją su žemiškąja Dievo ka- 
ralyste. Padėdavo Ottonas Vokiečių Bažnyčiai misijonieriauti 
Čechuose, Lenkuose ir Vengruose. Karoliaus Didžiojo ir Bizan- 
tijos basiliejų pavaizdu laikė save imperatorius visos Bažnyčios 
globėju ir vadu. Šitai idėjai išreikšti ir išgalvojo viscupus 
imperii Leonas Vercellietis gražią savo formulą — Otto 
servus apostolorum. Tas pats Leonas kaltino kuriją 
Donatio Constantini ir kitomis, jo nuomone, falsifi- 
kacijomis, 

Tačiau negalėjo Ottonas suderinti didingų savo pretenzijų 
su religine savo paties pasaulėžiūra. Gerbertas ir Leonas buvo 
jo patarėjai, Šv. Adalbertas — draugas. Su juo susipažino 
ir susibičiuliavo imperatorius Romoj, kur Šv. Bonifacijaus ir 
Aleksiejaus vienuolyne (ant Aventino kalno) gyveno 996 m. Adal- 
bertas. 

Adalbertas (tikras jo vardas — Vaitiekus, Woy- 
tiech) buvo aukštos Slavniko giminės atžala. Toji giminė 
kovojo dėl Čechijos hercogystės su Premislidais ir susi- 
giminiavo su Ottonais. Vaitiekus mokėsi Magdeburgo mokyk- 
loj, suvokietėjo, atsidavė Dievui ir pasivadino pirmojo Magde- 
burgo vyskupo vardu. Cluni abatas Majolas užkrėtė jaunąjį 
kunigą asketų idealais, o Willigis ir Ottonas II — politiniais su- 
metimais — paskyrė jį Prahos vyskupu (983 m.). Bet čechai 
blogi dar krikščionys tebebuvo: tedarydavę tik tai, ką velnias sa- 
vo pirštu į jų širdis rašydavęs, 0 ypač nemėgo vokiečių krikš- 
čionių. Be to, sunku buvo Adalbertui sugyventi su hercogu Bo- 
leslavu II, kuris kuone išnaikinęs buvo Slavniko giminę. Paga- 
liau, pametė Adalbertas savo vyskupystę ir sumanė keliauti į 
Šventąją Žemę, tik, italų vienuolių, net paties Šv. Nilo pataria- 
mas, liko Italijoj. Privertė jį Willigis grįžti į savo vyskupystę, 
bet — neilgam: vėl pabėgo ir atsidūrė mylimajame savo Romos 
vienuolyne. Antrą kartą įsakė jam Willigis ir Grigalius V vys- 
kupauti; teleido tik viena: jei nebenorėsią pripažinti jo čechai, 
keliauti stabmeldžių krikščioninti į žiemius ir į rytus (996 m.). 

Grįžo šįkart Adalbertas drauge su Ottonu. Kiek tik širdis 
troško, prisišnekėjo su savo draugu imperatorius. Vienam kam- 
bary judviejų miegota; kalbėta apie Dievą, amžinąjį gyvenimą ir 
pasaulio tuštybes. Įšnekėjo Ottonui Adalbertas, kad jo, impe- 
ratoriaus, valdžia ir titulas visai tuščias daiktas. "Turįs impera- 

torius visuomet atsiminti, kad jis esąs žmogus ir kad reiksią jam 
mirti. Dulėsiąs žemėje jo kūnas ir ėsiančios jį kirmėlės, o sielos, 
rasit, ir amžinasis pragaras laukiąs. "Tad reikią išsižadėti pasau- 
lio tuštybių ir amžinojo džiaugsmo tejieškoti. | 

Greit išsiskyrė draugai. Nieko nepešęs Prahoj, Adalbertas 
išsidangino į Lenkiją pas Boleslavą Drąsųjį; iš čia nuvyko krikš- 
čioninti Prūsų, kurie jį ir nužudė (997 m.). Bet Ottonas neuž- 
miršo nei kankinio — pastatė jam gražią bažnyčią Romoj ir iš- 
prašė popiežių jį kanonizuoti — nei jo patarimų. Mylimojo savo 
velionies pėdomis, pėsčias, kaip paprastas piligrimas, aplankė im- 
peratorius (999 m.) Monte Cassino ir Monte Gar- 
gano, didžiai longobardų garbinamą šventovę. Bendravo jis su 
kitais asketais — Majolu, Romualdu, Nilu; didžiai juos gerbė, 
klausė jų patarimų; gal būt, ir tikrai buvo žadėjęs Romualdui at- 
sisakyti nuo karūnos ir eiti į vienuolius. 

Taip visą neilgą savo gyvenimą ir svyravo Ottonas III, ne- 
žinodamas, ar didingi savo sumanymai vykdyti, ar sosto išsiža- 
dėti ir vienuoliu tapti. Reformavo jis kiek Bažnyčią ir ottoniš- 
kai ją valdė, bet perdažnai ir perdaug nusileisdinėjo popiežiui, 
kai rėmė tas savo reikalavimus kanonais. - Abu išrinktieji jo po- 
piežiai — Brunas-Grigalius V ir Gerbertas-Silvestras II — visai 
nebuvo politinės Ottonų ideologijos šalininkai: popiežiais tapę, 
ėmė atstovauti kurijos politikai ir Bažnyčios teises ginti bei 
vykdyti. 

„Tegul nebemano italai, kad viena Graikija tegali didžiuotis 
savo imperatoriaus filosofiškumu ir Romėnų galia. Mūsų, mūsų 
yra Romėnų imperija! Stiprina ją derlingoji Italija, stiprina Ga- 
lija ir Germanija, abi pilnos karių; net drąsiųjų skitų kraštai 
mums nesvetimi. Mūsų tu esi, Caesari, Romėnų imperatoriau ir 
auguste! Tauriojo graikų kraujo būdamas, didesnis už graikus 
tu esi imperatoriška savo valdžia, o romėnams tu — paveldėtinis 
viešpats. Bet ir graikus, ir romėnus pranešei tu savo dvasia ir 
iškalba.“ 

Mielai, be abejo, skaitė šiuos Gerberto žodžius (De ra- 
tionali et ratione uti traktato prakalbą), žodžius, 
kurių niekuomet nebūtų pasakęs imperatoriui Willigis, Ottonas. 
Nes ir pats manė magnum guiddam et impossi- 

bile, vadinasi, tikrai atgaivinti senųjų Romėnų ir Karoliaus Di- 
džiojo imperiją, virtutem Romani imperii ad po- 
tentiam veterum regum attollere conaba- 
tur. Karolių Didįjį laikė Ottonas tikru savo pirmtakūnuų; Aache- 
no bažnyčioj nulipo jis į kriptą didžiojo imperatoriaus kapo pa- 
gerbti. Pasklido gandai, kad išvydęs jį Ottonas soste besėdintį. 

Ottonas manė, kad, norint atgaivinti imperija, visų pirma 
reikia sustiprinti Romos valstybė: ut prosperetur nos- 
trum imperium, triumphet corona nostrae 
militiae, propagetur populi Romani et res- 
tituatur respublica. Romos miestą laikė ne tik popie- 
žiaus, bet ir savo paties rezidencija; čia ir ėmė tvarkyti ir bizan- 
tinti savo dvarą. 

Romėnų Respublika ir Vokietija besiremianti imperija buvo 
ir Italijos imperatorininkų — tiek ideologų, kaip Leonas Ver- 
cellietis, tiek valdovų (išskyrus, žinoma, popiežių) — tikslas. 
Bet Ottonas nesitenkino itališka-vokiška imperija: norėjo visoj 
Europoj imperatoriauti. Žinoma, manė tiktai netiesioginę, vy- 
riausiojo siuzerėno valdžią įsigyti, nes nebegalima buvo pavergti 
ar pašalinti ne tik Prancūzijos karalių, bet ir Čechijos, Vengrijos 
bei Lenkijos valdovų. Čia naudojosi Ottonas bažnytine savo val- 
džia, o jo politika buvo ir Vokietijai naudinga. Arkikancleris 
Willigis todėl ir privertė Šv. Adalbertą grįžti į Prahą, kad no- 
rėjo Willigis ir imperatorius turėti įtakos Čechų Bažnyčiai, tad — 
ir valstybei. Kaipo paprastas piligrimas, aplankė Ottonas savo 
draugo Adalberto grabą Gniezno mieste, bet panaudojo tą 
kelionę ir politiniams savo tikslams. — Lenkijos kunigaikštis 
Mieško, norėdamas vokiečių Bažnyčios valdžia nusikratyti, pa- 
dovanojo Lenkiją popiežiui (990—992 m.). Jo sūnus, genialusis 
Boleslavas I Drąsusis (992—1025 m.), savarankiškai 
valdė ir savo valstybę, ir savo Bažnyčią; globojo ir Adalbertą. 
Dabar (1000 m.) Ottonui pasisekė susikalbėti su Boleslavu ir 
įsteigti viena lenkiška Gniezno arkivyskupystė ir 7 vyskupystės. 
Netiesiog, bet laimėjo Vokietija, nes arkivyskupu išrinktas buvo 
Gaudentijus, Adalberto pusbrolis ir sekėjas, vokiečių auklė- 
tinis ir vokiečiams palankus. Suvokietėjusius, tos pačios, kaip 
ir Adalbertas, Slavniko giminės kunigus išsiuntė Ottonas ir Ven- 
grijos krikščioninti. "Tik čia savotiškai „padėjo“ imperatoriui 
popiežius Silvestras II: ne iš Ottono, bet iš popiežiaus gavo ka- 
raliaus karūną (1001 m.) tikrojo Vengrų valstybės steigėjo Geiso 

sūnus Waik'as (krikšto vardas — Steponas, Šv. Steponas I, 
997—1038 m.). 

Visa ta — ir vokiška kiek — Ottono politika nedrąsi ir ne- 
energinga buvo, nes pirmiausia žiūrėjo Ottonas, kaip atgaivinti 
imperija gaivinant Romėnų Respublika ir Bažnyčia. Kaip ir visi 
Ottonai, rėmėsi jis vyskupais, tik daugiau jiems nusileisdavo. 
Nenuostabu — laikė save „apaštalų tarnu ir Dievo Išganytojo 
malone Romėnų imperatorium augustu“, antruoju Konstantinu 
Didžiuoju: jo draugas Gerbertas, tapęs popiežium, pasivadino Sil- 
vestru II. Ottonas manė, kad ypatingas jo uždavinys — refor- 
muoti ir sustiprinti Bažnyčia. Asketams ir pirma Grigaliui V, 
paskum Silvestrui II patariant bei reikalaujant, ėmė jis grąžinti 
Italijos bažnyčioms ir vienuolynams žemes, kurias buvo prislsa- 
vinę tiek didžiūnai, tiek mažesnieji feodalai, vadinamieji v a 1- 
vassorai. Bet imperatoriaus įsakymai (ypač 998 m. ediktas) 
ir jo tvirtinami sinodų kanonai reiškė ekonominę ir socialinę re- 
voliuciją. — Čia reikėjo Ottonui ir Grigaliui V numalšinti Sa- 
binos grafas, nenorintis atiduoti Bažnyčios žemių; čia, šiaurinėj 
Italijoj, ėmė bruzdėti valvassorai, secundi milites, kurie 
bijojo visų savo žemių (daugiausia — iš Bažnyčios gautų) ne- 
betekti. Tiems valvassorams vadovavo Ivrėjos markgrafas A r- 
duinas, pats didžiai apdraskęs Ivrėjos vyskupystę ir kovojęs 
su Vercelli vyskupu. Ivrėjos vyskupą Arduino žmonės net 
nužudė. Tiesa, Arduinas pagaliau ir ekskomunikuotas, ir nu- 
malšintas buvo (999 m.). Bet maištu užsikrėtė kuone visa ka- 
ralystė: o tai, žinoma, nepadėjo imperatoriui ir popiežiui tvarkyti 
Romėnų Respublikos. 

Sunku buvo vokiečiui popiežiui susitaikyti su Romėnais, Be 
to, Grigalius V karštakošis jaunikaitis buvo, multum fer- 
vidae iuventutis, ir pinigus perdaug mėgo, nors Bažny- 
čios reformatorius palaikydavo. Ottonui tik ką pradėjus kariauti 
su slavais, Romėnai sukilo prieš svetimšalį popiežių, išvijo jį iš 
Romos ir, Krescentijaus patariami, išsirinko  popiežium vieną 
Theofanijos ir paties Ottono III patarėją, graiką Joną Fila- 
gathą, Joną XVI (997 m.). Bet neilgai popiežiavo Jonas 
ir viešpatavo Krescentijus: 998 m. gruodžio mėn. paėmė Romą 
grįžęs su didele kariuomene ir tikruoju popiežium Ottonas. Jonas 
pabėgo, bet buvo sugautas. Išbadyta jam akys, nupjauta nosis 
ir ausys, išpjauta liežuvis. Pagaliau nuteisė jį Romos sinodas, o 

Grigalius V liepė pavadžioti jį po Romą pasodinus ant asilo, 
Krescentijus užsidarė St. Angelo tvirtovėj; du mėnesius čia 
drąsiai gynėsi. Vargais negalais paėmė vokiečiai tvirtovę. Kres- 
centijui ir dvylikai jo šalininkų nukapota galvos, o lavonai — už 
kojų pakarta. Pavyzdinga bausme norėjo laimėtojai įbauginti 
romėnus, bet romėnai laikė velionį žuvusiu dėl tėvynės didvyriu. 
Jo sūnus Jonas Krescentijus ruošėsi atkeršyti svetim- 
šaliams. 

Kol kas nei romėnai, nei Krescentijokas nieko negalėjo pada- 
ryti, nes imperatorius su savo kariais gyveno pačioj Romoj. Gri- 
galiui V numirus, ramiai galėjo jis įrioglinti į popiežių sostą 
Gerbertą-Silvestrą II (999—1003 m.). Kaip tik tada 
ir ėmė Ottonas bizantinti savo dvarą. Žinoma, geriau būtų buvę 
stiprinti imperatoriaus ir popiežiaus valdžia Romos mieste ir du- 
kate. Sukilėliai, tiesa, numalšinti, bet toli gražu ne nuginkluoti 
buvo. Tusculum, Preneste, Arci, Galera tebe- 
buvo Theofilakto giminės tvirtovės. Be tos giminės šeimų bu- 
vo ir kitų galingų feodalų ; nenorėjo klausyti Romėnų ir Tivoli 
miestas. Pradėtoji Ottono Bažnyčios reforma, tariant, kova dėl 
Bažnyčios žemių ir teisių su feodalais, savaime aišku, juos tik 
erzino. 


Gal būt, savo žemes ir teises gindami, 1001 m. ir sukilo Ti- 
voliečiai; nužudė imperatoriaus duką ir nebenorėjo pripažinti pa- 
ties imperatoriaus. Kai apsiautė miestą Ottono kariuomenė, tu- 
rėjo jie pasiduoti jo valiai: vėl jam prisiekė, davė įkaitų ir patys 
dalį savo mūrų sugriovė. Tai buvo geros taikos sąlygos. Romė- 
nai norėjo griežtesnių ir ėmė bruzdėti. Tuo pasinaudojo opozici- 
cijos vadai, rodos, ir Jonas Krescentijus. Sukilėliai uždarė Ro- 
mos vartus, užgriozdojo gatves barikadomis ir apgulė Aventino 
kalną, kur savo rūmuose gyveno Ottonas. Iš visų pusių sukilė- 
lių apsupti, tris dienas gynėsi vokiečiai. Vyskupas Bernwardas 
padalino pagaliau visiems Švenčiausią Sakramentą ir paėmė di- 
džiąją relikviją — šventąją jietį (Šv. Mauritijaus jietį, imperijos 
simbolį) : ruošėsi vadovauti mažam karių būreliui, kurie norėjo 
prasikauti ir išgelbėti savo imperatorių. Bet atvykęs jau buvo 
prie Romos su savo pulkais hercogas Heinrichas ir Toskanos 
markgrafas Hugonas, ir ėmė derėtis su romėnais. Pasisekė išti- 
kimiesiems imperatoriaus vasalams išvaduoti jis ir bent dalis jo 

Vokiečių metraštininkas Thangmaras pagrąžino kiek 
tą didžią savo karaliaus nelaimę. — Ne slapta, girdi, pabėgęs 
Ottonas, bet įkalbėjęs Romėnus vėl jam prisiekti ir išduoti du 
vyriausius maištininkus. Nuo aukšto bokšto kalbėjęs imperato- 
rius savo tautai: „Klausykite savo tėvo“ (tam „tėvui“ tada 21 
metai tebuvo) „žodžių ir dėkitės juos sau į galvą. Argi jūs ne 
mano Romėnai? Dėl jūsų esu pametęs savo tėvynę, savo arti- 
muosius. Jus mylėdamas išsižadėjau savo Saksų ir visų Vokie- 
čių, savojo kraujo. O jus nuvedžiau aš į tolimiausius mūsų impe- 
rijos kraštus, kur niekuomet nė kojos nėra buvę mūsų tėvų, nors 
buvo jie pavergę visą žemę. Visa tai dariau, norėdamas išgarsinti 
jus po visą pasaulį. Jus savo vaikais laikiau, labiau mylėjau už 
visus kitus. Dėl jūsų visi manęs nekentė ir pavydėjo man. Ir 
štai dabar, už visa tai man dėkodami, išsižadėjote jūs savojo tėvo, 
mano draugus žiauriai išžudėte, tik manęs paties neišvijote, nes 
— negalite. Juk ką jau aš kartą tėviškai apsikabinu, niekuomet 
nebeapleidžiu.“ 

Kai kurie romėnai, rasit, ir tikrai gailėjosi, kad buvo sukilę; 
ir išdavė du niekam nežinomus maišto vadus. Gal, ir tikrai Otto- 
nas taip kalbėjo: juk sunku būt buvę Thangmarui išgalvoti tokia 
graži ir charakteringa Ottonui kalba. Bet į Romą Ottonas nebe- 
grįžo — čia pagrobė valdžią Jonas Krescentijus, naujas 
patricijus Romanorum, ir visa egzotiška Ottono impe- 
rija katastrofiškai ėmė griūti. 

Pats Ottonas nuo savo sumanymų atsisakyti, žinoma, nė ne- 
manė. Šaukė savo vasalus ir ruošėsi žygiui prieš Romą; tik pa- 
čios Romos nedrįso pulti, laukdamas vokiškų savo vasalų. Bet 
ir jie nebe visi ištikimi buvo; daug kas nebenorėjo padėti Vokie- 
tiją niekinančiam imperatoriui. Pagaliau atvyko Kėlno arkivys- 
kupo Heriberto vadovaujami pulkai, bet Ottonas jau mirė, 
kratė pančekas, netoli nuo Romos, Paterno tvirtovėlėj 
(1002 m.). Vokiečiams teko grįžti lydint savo imperatoriaus 
kūnas ir kovojant su sukilusiais italais. Nes, ir markgrafui 
Hugonui numirus, sukilo jo vasalai, o iš Ivrėjos įsibrovė į Lom- 
bardiją Arduinas ir, užėmęs Paviją, pasiskelbė karalium. 

Silvestras II grįžo į Romą, kur viešpatavo Krescen- 
tijus. Patricijus netrukdė jam mirti, gal, net padėjo kiek; o Sil- 
vestrui numirus (1003 m.), pats ėmė skirti popiežius — Joną 
XVII (1003 m.), Joną XVIII (1003—1009 m.), pagaliau — 
Sergijų IV (1009—1012 m.). Tačiau su Krescentijum ir jo 

šeima kovojo kiti tos pačios Theofilakto giminės didžiūnai — 
Tuskulumo grafai. Kadangi Krescentijai gynė Romos ne- 
priklausomybę, Tuskulumo grafai dėjosi dideli imperatorininkai 
esą. Sergijui IV ir Jonui Krescentijui numirus (1012 m.), kres- 
centijininkai išsirinko popiežium Grigalių, o jų priešai 
— Tuskulumo grafo sūnų Theofilaktą, kuris pasivadino 
Benediktu VIII (1012—1024 m.) ir kurį pripažino naujasis 
Vokietijos karalius Heinrichas II. Mat, ir Ottono III 
įpėdinio trokšta imperatoriaus karūnos. O kvietėsi jį Italijon 
ne tik Benediktas VIII, bet ir Leono Vercelliečio 
tebevadovaujamieji imperatorininkai. Negalėjo jie vieni nuveikti 
Italijos karaliaus Arduino Ivrėjiečio, o pripažinti 
Arduino nenorėjo, nors nebesirėmė jis valvassorais (secundi 
milites) ir toliau tęsė bažnytinę Ottonų politiką. Žinoma, 
stengėsi jis atkeršyti seniesiems savo priešams, ypačiai — Le- 
onui. 

Heinrichas II (1002—1024 m.), Bavarijos hercogas, 
buvo artimesnis Ottono III giminaitis, karaliaus Heinricho I ir 
Bavarijos hercogo Heinricho ainis. Bet nuo Konrado I, net nuo 
Arnulfo laikų karalių ėmė rinkti Vokietijos kunigaikščiai, bent, 
karaliui gyvam tebesant, pripažino įpėdiniu jo sūnų. Net su to- 
kiu įpėdiniu, Ottonu III, kovojo dėl valdžios ir karūnos Heinri- 
cho II tėvas Heinrichas Peštukas ir tūli kunigaikščiai. Dar 
sunkiau buvo įsigyti sostas Heinrichui II. Reikėjo jam nuveikti 
kiti pretendentai — Meisseno markgrafas ir Švabijos hercogas. 
Įsikišo į kovą ir Lenkijos kunigaikštis Boleslavas Drą- 
susis, kuris pirma palaikė markgrafą, paskui, markgrafą nu- 
žudžius, užgrobė dalį jo žemių, o 1003 m. — net Čechiją ir 
Moraviją. 

Taigi, iškovojęs pagaliau sau Vokietijos sostą, turėjo Hein- 
richas kariauti su Boleslavu, kuris tik 1005 m, atsisakė nuo Če- 
chijos (čia tapo valdovu Premislidas Jaromiras) ir pri- 
pažino save Heinricho vasalu. Netrukus, 1007 m., prasidėjo nau- 
jas karas su Lenkais, kuris pasibaigė 1013 m. taika; po jo — 
1018 m. karas. Pralaimėjęs ir Moraviją (ją atkariavo naujas 
Čechų valdovas Udalrichas), Boleslavas nurimo (1018 
m.) ir ėmė kariauti su Rusais. Tuo pat metu teko Heinrichui 

kovoti su priešais ir pačioj Vokietijoj. Nelengva buvo sutvarky- 
ti Ottono III laikais išgverusi karalystė. 

Kaip ir Ottonai, rėmėsi Heinrichas Vokietijos Bažnyčia, 
vyskupais, bet turėjo daug ir kunigaikščiams nusileisti: pripaži- 
no didžiausius karalystės feodus, arba lehnus, paveldėtinius. Pa- 
galiau pasisekė jam atgaivinti ir aptvarkyti kiek Vokietija. Bet, 
karaliaus valdžiai vėl sustiprėjus, atgijo ir imperijos idėja; juoba, 
kad Heinrichas norėjo reformuoti vokiečių Bažnyčią, o tai sunku 
buvo padaryti be popiežiaus. Tiesa sakant, imperijos ideologijos 
išsižadėti Heinrichas nė nemanė; tik nebegalima buvo niekinti 
Vokietijos, ypač — pačioj jo karaliavimo pradžioj. 

Pirmą kartą nužygiavo Heinrichas į Italiją 1004 m. Italijos 
didžiūnai išsirinko jį karalium. Jis karūnavosi Pavijoj, bet po 
dviejų mėnesių grįžo Vokietijon: ėjo kariauti su Lenkija. Leo- 
nas Vercellietis ir kiti politikuoją Italijos vyskupai bei kunigaikš- 
čiai atgydė Italijos karalystę, bet vieni turėjo dešimtį metų kovoti 
su Arduinu. Tik 1013 m. tegalėjo Heinrichas vėl pereiti Alpius: 
ėjo Bažnyčios reformuoti ir Romoj imperatorium karūnuotis. Ra- 
vennoj sušauktojo sinodo nutarimai aiškiai sakė, kad karalius (be 
to —Cluni abato Odilonas buvo jo patarėjas) norėjo grąžinti 
Bažnyčiai jos žemes ir teises. Žinoma, valvassorai bijojo tos re- 
formos ir bruzdėjo, bet neberėmė ottoniškai ėmusio globoti Baž- 
nyčią Arduino. ILombardijoj įsigalėjo Heinricho šalininkai, ir 
ramiai pasiekė jis Romą. Čia karūnavo jį ir karalienę Benedik- 
tas VIII (1014 m.). 

Tai buvo didžių sumanymų ir energingas popiežius. Kliu- 
niečių įtakoj būdamas, norėjo jis reformuoti ir atgaivinti Bažny- 
čią; reikalavo tos reformos iš Heinricho, ir pats aplankė Vokie- 
tiją (1020 m.), kur imperatorius naujuoju aktu (vadinamuoju 
Pactum Henricianum) patvirtino Ottono I pripažin- 
tas (Pactum Ottonianum) popiežiaus ir Romos Baž- 
nyčios teises, net padidino jas kiek. Norėdamas visą Bažnyčią 
reformuoti, popiežius ir imperatorius išvien ėjo. Heinrichas pro- 
jektavo net drauge su popiežium ir su Prancūzijos karalium Ro- 
bertu sušaukti Pavijoj visuotinį Bažnyčios susirinkimą. Tačiau 
popiežius, kaip ir daugumas reformatorių, manė padaryti Bažny- 
čią visai nepriklausomą nuo valdovų, o Heinrichas nuo bažnytinės 
savo valdžios atsisakyti nenorėjo ir pats reformavo Vokietijos 
Bažnyčią. Čia palaikė imperatorių ir tūli vyskupai. Mainzo arki- 
vyskupas Aribonas priešinosi popiežiaus pirmenybei, nors 

reformai ir palankus buvo; draudė savo kunigams apeliuoti po- 
piežiui be vyskupo leidimo. Taigi, reformatorių ir popiežių kova 
su imperatoriais panosėj buvo. Benediktas VIII jos nepradėjo, 
nes pats imperatorium tesirėmė. 

O imperatorius reikalingas buvo Benediktui ir dėl kitų prie- 
žasčių.  Sumanė popiežius padidinti savo valstybę ir kovoti su 
saracėnų piratais, net su bizantijiečiais. Jo paties vadovau- 
jami genoviečiai ir pisiečiai sumušė (1016 m.) saracėnų laivyną 
ir kariuomenę. Padėjo popiežius ir atskilusiems nuo Bizantijos 
apulijiečiams. Bet 1018 m. vėl laimėjo bizantijiečiai ir grąžino 
sau visą pietų Italiją. Tada ir nuvažiavo Benediktas į Vokietiją, 
norėdamas sukurstyti Heinrichą vėl kovoti dėl pietų Italijos. 

Tiesa sakant, Heinrichas galėjo ir nevažiuoti į Italiją. Ar- 
duinas numirė (1014 m.), o imperatorininkai, kad ir kvietėsi im- 
peratorių, šiaurinėj ir vidurinėj Italijoj stiprūs buvo. Bet, po- 
piežiui nusileisdamas, Heinrichas 1021 m. vėl persirito per Al- 
pius — su Bizantija kariauti. Nedaug jis telaimėjo: teužkaria- 
vo Salerno, Kapują ir Trojos miestą. Užtai vėl padėjo reforma- 
toriams: imperatoriaus ir popiežiaus Pavijoj sušauktasis sinodas 
(1022 m.) pasmerkė kunigų vedybas. Šitas nutarimas buvo 
svarbus ir todėl, kad reiškė jis popiežiaus kovą su Lombardijos 
Bažnyčia, kur daugelis kunigų vesdavo. Lombardijos Bažnyčia 
tebenorėjo savarankiška būti, ir stengėsi jai pirmininkauti Milano 
arkivyskupai, šv. Ambraziejaus įpėdiniai. Gal būt, tų arkivys- 
kupų pretenzijomis reiškėsi neišnykęs dar longobardų patri- 
jotizmas. 

Benediktui VIII popiežiaujant, Romą valdė jo brolis Ro- 
manas; Benediktui numirus, jis pats išsirinko save popie- 
žium — Jonu XIX (1024—1032 m.): uno eodemgue 
die praefectus fuit et papa. Bažnytiniai Bene- 
dikto VIII planai nebeįdomūs jam buvo. 

Paskutinis Liudolfingas, Liudolfo ir Heinricho I ainis, Hein- 
richas II aptautino kiek Vokietijos politiką; žinoma, ir karūna- 
vosi imperatorium, ir Italijoj kariavo, daugiausia betgi rūpėjo 
jam Vokietija. Ją taip jis suvienijo ir sutvarkė, kad po jo mirties 
(1024 m.) niekam galvon neatėjo, jog karalystė galėjo nebe vie- 
ninga būti. Jieškota vieno karaliaus, maža to — iš Liudolfingų 

giminaičų. Buvo du kandidatai, abu Lotharingijos hercogo Kon- 
rado Rudojo ir Ottono Didžiojo dukters ainiai: vienas — grafas 


Konradas Vyresnysis, antras — Karintijos hercogo sūnus ir 
1036—1039 m, pats Karintijos hercogas — Konradas Jaunesny- 
sis. Išrinktas buvo Konradas Vyresnysis — Konradas II 


(1024—1039). Jo kandidatūrą palaikė Mainzo arkivyskupas 
Aribonas ir kiti bažnytinės Heinricho II politikos priešai. 
Tikėjosi jie visi, kad nenusileis Konradas popiežininkams refor- 
matoriams; ir — neapsiriko. 

Išauklėjo jį žinomas kanonų rinkinio leidėjas Wormso vys- 
kupas Burchardas. Bet kadangi Konradas mažas valdo- 
vas tebuvo, Burchardas maža jam ir mokslo tedavė. Konradas 
buvo dar jaunas (34 metų), aukšto stogo barzdotas riteris, drą- 
sus ir aistringas. Literatūros ir mokslo žinių neturėjo, bet, 
daug vargo buvo matęs: gerai žmones pažino, Realių tikslų jis 
tesiekė, bet atkakliai ir sėkmingai. Religiniai idealai ir visuotinės 
Bažnyčios reforma mažai jam terūpėjo. Bet karaliaus valdžią ir 
Vokietiją didžiai vertino. Kai karaliaus pilį, Heinrichui II numi- 
rus, sugriovę Pavijiečiai norėjo pasiteisinti, šiurkščiai atšovė 
jiems Konradas: „Ir karaliui numirus tebėr karalystė“, si rex 
periit, regnum remansit. Bet, karalystės ir kara- 
liaus teises uoliai saugodamas, naujosios dinastijos*) steigėjas 
laikė karališka savo pareiga visų, ypačiai vargšų, teises ginti. 

Kaip Ottonai ir Heinrichas II, Konradas rėmėsi pirmiausia 
Vokietijos Bažnyčia. Bet neturėjo jam jokios įtakos reformato- 
rių ideologija: savo pažiūromis ir nuotaika gyvas pasaulininkas 
buvo. Į kanoniškąją teisę nekreipė jis nė dėmesio — Bažnyčios 
žemėmis apdovanodavo savo vasalus, o vyskupus bei abatus skir- 
damas gerokai pamelždavo. Dvi bažnyčios tebuvo Konrado lė- 
šomis statytos — Limburgo vienuolynas ir Speiero katedra, Ne- 
mėgo jis eikvoti karalystės turto, ir jos žemių ne tik nesumažino, 
bet dar padidino. 

Pats Konradas buvo kadai kitkart neturtingas ir mažas sen- 
joras; tad ir globojo žemesniąją feodaliją, ypačiai vadinamuosius 
ministerialus. Jiems pavesdavo pačios karalystės žemes 
valdyti, ojų lehnus (feodus) pripažino paveldėtiniais. Ėmė 
*) Frankonų (Frankų), arba Salijų (Salijiečių, 
Salii) dinastijos. Konrado protėvis Lotharingijos hercogas Konradas 
Rudasis pirma buvo Frankonijos grafas. 

jis globoti ir miestus bei miestelėnus. Tai buvo principialiai nau- 
jos Salijų politikos pradžia: Konrado II įpėdiniai rėmėsi ypač 
ministerialais ir miestais. 

Karalium tapdamas, Konradas didelio feodo neturėjo, o jo 
dėdės feodą — Karintijos hercogystę — Heinrichas II buvo da- 
vęs ne Konrado brolėnui Konradui Jaunesniajam, bet Adalbe- 
ronui. Dėl savo brolėno teisių kovojo su Heinrichu ir su Adalbe- 
ronu Konradas, kurį laiką net maištininkų laikomas buvo, Tačiau, 
karalium išrinktas, turėjo jis pripažinti ir Adalberono, ir kitų 
hercogų teises. Tik 1035 m. apkaltino Konradas Adalberoną iš- 
davimu ir, atėmęs iš jo Karintiją, atidavė ją tikrajam paveldėto- 
jui Konradui Jaunesniajam (1036 m.). Galėjo tai padaryti Kon- 
radas todėl, kad tuo metu buvo jau didžiai sustiprinęs savo val- 
džią. — Bavarijos hercogui numirus (1026 m.), paskyrė 
karalius jo įpėdiniu savo sūnų. Heinrichą, o 1038 m., po 
Švabijos hercogo mirties, atidavė sūnui ir šitą hercogystę; pa- 
galiau, gavo Heinrichas dar Frankonijos ir, Konradui 
Jaunesniajam numirus (1039 m.), Karintijos hercogystę. 
Taigi, nepriklausė Salijams tik Saksonija ir Lotharingija. Jau 
1028 m. galėjo Konradas karūnuoti karalium kunigaikščių išrink- 
tąjį Heinrichą. 

Visa tai aiškiai rodo Konrado II galią ir sustiprėjusią Vo- 
kietijos vienybę, kurios negalėjo kitados sugriauti net Ottono 
III politika. Ir Vokiečiai laikė Konradą, ir pats jis save laikė 
Vokietijos valdovu. Iš tikrųjų, tautiškai jis politikavo. 

Galingas Lenkijos kunigaikštis Boleslavas Drąsu- 
sis išsikovojo pagaliau nepriklausomybę ir vadino save kara- 
lium. Jam numirus (1025 m.), jo sūnus Mieško (Mie- 
czyslaw) II kad ir menkesnis už tėvą valdovas buvo, nepri- 
pažino betgi Konrado savo siuzerėnu. Konradas susidėjo su 
Danijos karaium Knudu Didžiuoju, užkariavusiu ir 
Angliją (1016—1042 m., Knudo dukterį Gunhildę (Kunigundę) 
1036 m. vedė Heinrichas III); tuo aplaužė Lenkijai ragus. 
Mieškai pradėjus pulti slavišką Vokietijos pasienį, Konradas ėmė 
sėkmingai su juo kariauti ir 1033 m. privertė jį atsisakyti nuo 
karaliaus titulo ir pripažinti save Vokietijos vasalu. Netrukus, 
Mieškai numirus (1034 m.), Lenkijoj įsiviešpatavo tikra anar- 
chija. Pripažino Konradą siuzerėnu ir naujasis Čechijos herco- 
gas Bretislavas (1034—1055 m.); tik kova su Vengrijos 
karalium Steponu Šventuoju Konradui II nesisekė. 

Savaime aišku, kad Konradas nė nemanė atsisakyti nuo 
Italijos karalystės. Maža to — norėjo jis būti Heinricho 
II paveldėtojas ir Burgundijos karalystėj, kurios kara- 
lius Radulfas III buvo pripažinęs Heinrichą savo įpėdiniu, 
Heinrichui numirus, Radulfas stengėsi atsimesti nuo savo pa- 
žadų; atsirado ir kitų kandidatų. Tai buvo karaliaus brolėnas 
Konradas Jaunesnysis, karaliaus posūnis Ernstas 
(tuo metu Švabijos hercogas), Lotharingijos 
grafas Friedrichas ir Champagnės grafas Evo- 
das. Konradui Jaunesniajam sukilus (1025 m.), jį palaikė Lo- 
tharingijos hercogai, Ernstas ir Prancūzijos karalius Rober- 
tas. Netrukus su maištininkais susidėjo ir grafas Evodas. Tuo 
tarpu tūli Lombardijos didžiūnai pasiūlė Italijos sostą karaliui 
Robertui, o jam atsisakius — Akvitanijos dukui Vilhel- 
mu V. Leonas Vercellietis ir kiti Italijos impera- 
torininkai, net Milano arkivyskupas Aribertas kvietėsi 
Konradą II. Aribertas kovojo su savo arkivyskupystės val- 
vassorais ir jieškojo karaliaus pagelbos. 

Kadangi karalienei pasisekė sutaikinti savo sūnus Ernstas 
su Konradu, o Lotharingijiečiai atsimetė nuo pavojingo jiems 
sąjungininko Roberto, — Konradas galėjo 1026 m. žygiuoti į 
Ttaliją. Aribertas karūnavo jį Italijos karalium, o visus priešus 
nuveikė vokiečių kariuomenė. Toskanos markgrafystę ati- 
davė Konradas savo šalininkui Kanossos (Canossa) val- 
dovui Bonifacijui; 1027 m. kovo mėn. 26 d. popiežius 
Jonas XIX karūnavo Konradą imperatorium; du karaliai, Knudas 
Didysis ir Radulfas III, ir vokiečių bei italų arkivyskupai daly- 
vavo iškilmėse. Beneventas, Kapuja ir Salerno pripažino nau- 
jąjį imperatorių. Tai buvo greičiau demonstracinio žygio į pietų 
Italiją rezultatai. 

Daugiau reikšmės turėjo tai, kad Konradas įsigijo pagaliau 
Burgundijos karalystę. Prieš mirdamas, Radulfas III at- 
siuntė jam savo karūną, bet į kraštą įsibrovė Champagnės grafas 
Evodas. Konradas susitaikė su Evodo priešu — naujuoju Prancū- 
zijos karalium Heinrichu I ir, Savojos (Savoie) bei Aostos 
grafo Humberto (dabartinių Italijos karalių protėvio) pa- 
dedamas, prisijungė Burgundiją. Tuo būdu Vokietija gavo kelią 
į Italiją ir atstūmė nuo jos Prancūziją. 

Bet pačioj Italijoj ne viskas slidžiai ėjo. Didžiausias vo- 
kiečių imperatorių šalininkas, Leonas Vercellietis 

numirė (1026 m.), o Milano arkivyskupas Aribertas vo- 
kiečių nekentė ir tik politiniais sumetimais buvo padėjęs Kon- 
radui. Aribertas atstovavo Šv. Ambraziejaus Bažnyčiai ir sten- 
gėsi įsteigti Lombardijoj didelę tos Bažnyčios valstybę, panašią 
į Romos Bažnyčios. Susiriejo jis, be to, su valvassorais, iš ku- 
rių atimdinėjo beneficiumus, su kitais vyskupais ir su kai ku- 
riais Lombardijos miestais. Kremonos (Cremonos) vys- 
kupas ir Lodi miestelėnai skundėsi imperatoriui; susidėję su 
Lodiečiais Milano apskrities valvassorai sukilo (1035 m.), su- 
mušė Ariberto kariuomenę ir sakėsi patys sau įstatymus leisią, 
kad neateisiąs imperatorius. Valvassorų puolami, Lombardijos 
vyskupai ir su jais susidėję kunigaikščiai, vadinamieji „kapita- 
nai“ (capitanei, vėliau —cattani), teipaja šaukėsi im- 
peratoriaus pagelbos. „Jei Italija įstatymų alksta“, sakė Kon- 
radas, „tai aš ją sočiai privalgydinsiu.“ 

Bematant, 1036 m., atvyko imperatorius Italijon. Milane 
priėmė jį Aribertas, bet kitą dieną miestelėnai sukilo prieš vo- 
kiečius. Konradas kaltino tuo patį Aribertą; be to, nutarė jis, 
Italijoj kaip ir Vokietijoj, eiti išvien su žemesnėmis feodalinės 
visuomenės klasėmis. Sušaukęs seimą Pavijoj, patraukė Ari- 
bertą tieson, o kai tas atsisakė atvykti, liepė jį suimti. Tik pa- 
spruko arkivyskupas ir užsidarė Milane. Dėl didelių vasaros 
karščių negalėjo imperatorius paimti šio miesto, bet — jokio 
sinodo neklausdamas — viešai paskelbė Aribertą nuverstą esant 
ir pats išrinko jam įpėdinį. 

Tuo metu, kai Aribertas organizavo kovą su imperatorium 
ir siūlė net Italijos karūną įsibrovusiam į Lotharingiją Evodui, 
imperatorius naujai tvarkė karalystę. Vedybomis sujungė jis 
didesnius Italijos kunigaikščius su vokiečių kunigaikščiais ir — 
kas daug svarbiau — atskiru įstatymu (Constitutio de 
feodis, 1037 m.) padarė ir valvassorų feodus paveldėtinius. 
Tuo apgynė valvassorus nuo kapitanų ir vyskupų, 0 pats sau 
daug šalininkų įsigijo. Aribertas savo rėžtu rėmėsi demokratiš- 
kais elementais — miestelėnais; davė milaniečiams net atskirą 
vėliavą (tiksliau sakant — vežimą su vėliava, vadinamąjį c a- 
roccio), kuri ir tapo miestelėnų laisvės simboliu. 

Karą su Aribertu savo vasalams pavedęs, pats Konradas 
nužygiavo į pietus imperijos pasienio tvarkyti. Susitarė jis čia 
su bizantijiečiais, kurie kariavo tuo metu su saracėnais dėl Sici- 
lijos, ir privertė longobardiškas pasienio kunigaikštystes (Ka- 


— 1 


pują, Salerno ir Neapolį) pripažinti imperijos suverenitetą. Di- 
delės reikšmės šitas imperatoriaus žygis neturėjo; ir patvirtin- 
damas normaną Rainulfą Aversos grafu (1038 m.), nega- 
lėjo, žinoma, Konradas žinoti, kad tas mažas Salerno duko feodas 
buvo galingos normanų valstybės branduolys. 

Pačioj XI amžiaus pradžioj atsidūrė pietų Ttalijoj tie nor- 
manai. — Iš sena daugelis Normandijos piligrimų aplankydavo 
longobardišką Monte Gargano šventovę, kur garbina- 
mas buvo ir Normandijoj (St. Michel saloj) didžiai garbi- 
namas arkangelas Mykolas. Normanų piligrimai — maži riterių 
būreliai — užsukdavo į tą šventovę, ar į Šventąją Žemę važiuo- 
dami, ar į Normandiją grįždami. Salerniečių prašomas, vienas 
toks būrelis apgynė juos 1016 m. nuo saracėnų. Salerniečiai pra- 
šė normanus jų Žemėj net įsikurdinti, bet jie atsisakė. „Tada 
Salerniečiai nusiuntė pasiuntinius pas nugalėtojus; įdėjo jiems 
citrinų, migdolų, keptų riešutų, purpurinių rūbų ir geležinių auk- 
su pagražintų daiktų. Norėjo pasikviesti normanų tėvyniečius 
įsikurdinti krašte, kur pieno, medaus ir visokių gėrybių pilna 
buvę. Grįžę į Normandiją, piligrimai iš tikrųjų papasakojo visa, 
ką buvo matę, ir tuo uždegė senjorus keliauti Italijon. Kai ku- 
rie senjorai drąsiai ir keliavo dėl krašto turtų.“ "Tuo būdu atsi- 
rado pagaliau pietų Italijoj daug normanų būrių. Jiems vadova- 
vo Radulfas (Raoul de Toėni), Rainulfas ir 
trys Tankredo (Tancrėde de Hauteville) sū- 
nūs — Vilhelmas (Guillaume Bras-de-Fer), 
Humfredas (Omfroi) ir Drogonas (Dreu). 
Apie tuos vadus ėmė spiestis naujieji atėjūnai iš Normandijos ir 
Prancūzijos. 

Normanai buvo karingi avantiūristai, vagys ir plėšikai, žiau- 
rūs kovotojai. ,,Mačiau šitą nežabotą tautą“, rašė popiežius Le- 
onas IX, „pasiutiškai ir bedieviškai plėšiant Dievo bažnyčias. 
Persekioja jie krikščionis, žudo kartais taip baisiai, kaip anksčiau 
žmonės nėra nė girdėję. Negaila jiems nei vaikų, nei senių, nei 
moterų. Bau-ne-ko jiems, ar šventa kas, ar ne: plėšia šventųjų 
bažnyčias, degina ir iki pagrindų jas griauna.“ 

Bet normanai iš prigimties ir geri organizatoriai buvo. 
Gudriai pasinaudojo tarpusave kunigaikščių, vyskupų, abatų ir 
miestelėnų kova; sąjungininkavo ir su bizantijiečiais, ir su po- 
piežium Benediktu VIII. Minėtasis Rainulfas buvo Nea- 
polio duko sąjungininkas; gavo iš jo grafo titulą ir pasistatė 

Aversos pilį; pagaliau tapo Salerno duko vasalu ir imperijos 
gynėju.  Vienuoliktojo amžiaus pusėj įsigalėjo kitas normanų 
vadas — garsusis Robertas Guiscard. 

Niekas dar negalėjo nujausti, kad normanai užkariaus pietų 
Italiją bei Siciliją ir kad rems kovojančius su imperija popiežius. 
Pavojingesnis imperijai atrodė Ariberto vadovaujamasis šiaurinės 
Ttalijos miestelėnų sąjūdis. Konradas norėjo numalšinti sukilė- 
lius, bet ištiko jo kariuomenę baisus maras: turėjo skubiai grįžti 
į Vokietiją nieko nepešęs. Grįžęs ir numirė (1039 m.). 

Konradas II blaivaus proto žmogus, „,pasaulininkas“ ir rea- 
lus politikas buvo. Rūpėjo jam karaliaus valdžia, Vokietijos 
tvarka ir galia; nė nemanė atsisakyti nuo savo pirmtakūnų įsteig- 
tosios imperijos. Bet laikė ją Konradas visų pirma Vokiečių 
imperija; religinė imperijos ideologija, nebekalbant apie mis- 
tinę Ottono III romantiką, ir bažnytinė Heinricho II nuotaika 
visai jo neviliojo. Žinoma, religinės savo valdžios prigimties jis 
neneigė; ir neveltui vadina jį vyskupai Dievo vietininku ir Dievo 
pateptuoju karalių karalium. 

Konradas valdė Bažnyčią, rinkdavo ir nuversdavo vyskupus 
savo noru ir, kai jam reikėdavo, nei popiežiaus, nei sinodų ne- 
klausdamas. Darė jis visa tai ne Bažnyčios, bet valstybės ge- 
rovei. Vyskupai ir pats popiežius buvo jam pirmiausia imperi- 
jos valdininkai. Nebuvo jis reformų priešas ir tūlus reformato- 
rius, taip antai, Stablo abatų Popponą, net globojo; 
bet nė kiek jiems nepadėdavo ir, imperatoriaudamas, jų norų ir 
kanoniškosios teisės nė nežiūrėjo. Rodos, kad tyčia nesikišo jis 
į popiežių rinkimus ir nesistengė dorinti kurijos. Mat, mora- 
linio autoriteto nebetekę, popiežiai daugiau imperatoriaus pri- 
klausė ir paklusnesni buvo. 

Negalėjo popiežius Jonas XIX priešintis imperatoriui, 
kuris pats sušaukė 1027 m. Romos sinodą „bendru savo ištikimų- 
jų, vadinasi, popiežiaus Jono, gerbiamojo“ Akvilėjos „patriarcho 
Poppono ir... kitų vyskupų ir imperijos ištikimųjų nutarimu.“ 
O pačiam sinodui pirmininkavo tiek popiežius, tiek imperatorius. 
Maža to — Konradas privertė popiežių ir sinodą atiduoti Akvi- 
lėjos patriarchui Popponui (jis buvo vokietis) Grado (taigi, 
ir Venecijos) patriarchatą, nors prieš dvejus metus pats popie- 

žius pripažinęs buvo Grado patriarchą nepriklausomu ir Dievo 
pykčiu, savo ekskomunika ir velnio likimu grasino tam, kas jo 
nutarimui priešinsis. Popiežius Benediktas IX paklusniai 
ekskomunikavo Konrado nuverstąjį Aribertą (1038 m.). Kad ne- 
pasinaudojo imperatorius tokiais popiežiais Bažnyčiai reformuoti, 
tai aišku, kad nė nerūpėjo jam ta reforma. 

Negalima kaltinti Konrado II tuo, kad nesuprato jis tragin- 
gos antinomijos, nulemiančios visą Vokietijos istoriją. Tos an- 
tinomijos niekas nesuprato, ir ji vistiek neišvengiama ir nenu- 
veikiama buvo. — Lyg tiktai įsigalėdavo tautiškoji Vokietijos 
karalystė, tuoj imdavo ji plisti, ir tauta besiremiąs valdžios in- 
stinktas versdavo karalius pasiskelbti imperatoriais ir valdyti 
Romą. Be to, negalėjo karaliai išsižadėti Italijos, Romos ir 
imperatoriaus titulo, nes valdė jie pačią Vokietiją Bažnyčia besi- 
remdami, o Bažnyčiai, visų nuomone, pirmininkavo Romos po- 
piežius. Tačiau imperija valdyti, tai reiškė uždėti Vokiečiams 
tikrai nebepakeliama našta. Imperatoriai gi turėjo ginti Vokie- 
tiją nuo prancūzų, slavų ir vengrų, krikščioninti ir vokietinti 
rytų kaimynus, tvarkyti karalystę ir kovoti dėl Italijos ir Italijoj. 
Tuo būdu, norint Vokietija sutvarkyti ir sustiprinti, reikėjo jos 
karaliui imperatorium tapti, o norint imperatoriauti, reikėjo jam 
silpninti Vokietiją. Todėl, Vokietijai sustiprėjus, kaskart atgy- 
davo imperija, o lyg tiktai sustiprėdavo imperija, tuoj imdavo 
silpnėti Vokietija. 

Pati imperijos idėja turėjo išvidinę savo dialektiką. Val- 
dovas galėjo tapti imperatorium tiktai vienos Vokietijos labui, 
bet jis pats ar jo įpėdinis vistiek imdavo pagaliau rūpintis ne 
tiek Vokietija, kiek internacionalia imperija. Jį užkrėsdavo ir 
verste versdavo taip daryti idėjos dialektika. Pippinas buvo 
Frankų karalius, Karolius Didysis — internacionalus imperato- 
rius. Liudviko Maldingojo laikais imperatorininkai dėl interna- 
cionalios imperijos su juo kovojo. Heinrichas I sutvarkė Vokie- 
tiją; Vokietijos labui pasiskelbė imperatorium Ottonas Didysis; 
Ottonas II pradėjo nebevokiškai imperatoriauti, o jo sūnus visai 
nutautėjo ir imperijos labui išklibino Vokietijos karalystę. Ją at- 
gaivino Heinrichas II, ypačiai Konradas II. Juodu kukliai ir 
atsargiai imperatoriavo. Bet Konrado sūnus Heinrichas III 
(1039—1056 m.) vėl buvo tikras imperatorius: visa padarė, kad 
jo sūnus Heinrichas IV pralaimėtų kovą su popiežiais ir kuni- 
gaikščiais. 

Imperijos idėja pirmiausia vertė imperatorių (vistiek — no- 
rėjo jis, ar nenorėjo) be galo plėsti imperijos ribas. Kad ir rea- 
lus bei atsargus politikas buvo, Konradas II betgi prijungė prie 
Vokietijos Burgundiją ir tolimą Vengriją puolė. Antra vertus, 
iš pat pradžios, iš esmės imperija buvo žemiškosios Dievo ka- 
ralystės forma. „Dievo vietininkas“ ir „karalių karalius“ turėjo 
pagaliau imtis žemiškųjų Dievo reikalų — reformuoti Bažnyčią 
ir krikščioninti žmones. Negalėjo jis neužsikrėsti pagaliau mo- 
kytinių, kunigų ir asketų idėjomis, juoba, kad formulavo jie es- 
minę Europos kultūros problemą. Gera buvo despotiškai valdy- 
ti Bažnyčia ir pirkliauti jos vyskupystėmis religingam, be abejo, 
bet nemokytam grafui Konradui II. Ne šviesuomenės idėjomis, 
bet blaiviu savo protu ir valdovo instinktu jis gyveno: audax 
animo et viribus ingens, sed fide non mul- 
tum firmus buvo. Heinrichas III auklėjamas buvo ir 
mokslus ėjo, kaip imperatoriaus sūnus. Erat per omnia 
piissimus. Nekartą viešai „nusižemindavo Dievui“, hu- 
miliavit se Deo; suėmė savin reformatorių idėjas ir pei- 
kė simoniją. 

Čia karaliaus bažnytiškumas visai sutiko su pačios valstybės 
interesais. Iš tikro, norint remtis Bažnyčia, reikėjo išvien su 
ja eiti ir jai padėdinėti. Šiurkšti Konrado II politika erzino re- 
formatorius ir geriausias reformai akstinas buvo. Ta politika 
aiškiai rodė, kad reikėjo kovoti su simonija, su kunigų vedybo- 
mis ir išviso — su nekanonišku jų gyvenimu. Žodžiu, impera- 
torių politika turėjo subažnytėti tiek politiniais sumetimais, tiek 
dėl to, kad ir norėdami nebegalėjo imperatoriai ilgai priešintis 
epochos dvasiai. 

Bet imperijos bažnytėjimas kėlė aikštėn išvidinę žemiško- 
sios Dievo karalystės antinomiją, be to — glaudžiai susijusią su 
konkrečiu simonijos klausimu. — Argi begalėjo imperatorius ap- 
seiti be simonijos, vadinasi, ne tik nepardavinėti vyskupysčių, 
bet ir nerinkti vyskupais savo šalininkų ir gerų padėjėjų? Argi 
ne tos pačios simonijos būta investitūros? Kas gi, pagaliau, tu- 
rėjo pirmininkauti, imperija ar Bažnyčia? Kas turėjo vadovauti 
žemiškajai Dievo karalystei — imperatorius ar popiežius? 

Konrado II laikais reformatoriai vis stiprėjo, ir vis aiškėjo 
jų tikslai. Tuos tikslus viešai skelbė ir patys blogieji popiežiai, 
tiksliau sakant — Romos Bažnyčios pirmenybės niekuomet neuž- 
mirštanti kurija. „Skaitė žmonės popiežiaus laiškus, smerkian- 
čius simoniją, pravitatem Simoniacam, ir prana- 
šaujančius, kad netrukus Šv. Petro katedra ims gaivinti visą 
Bažnyčią. 

Sunku buvo tais pažadais tikėt. — Jonui XIX numirus 
(1032 m.), vyresnysis jo ir Benedikto VIII brolis grafas Albe- 
rikas paskyrė ,Romėnų konsulu“ savo sūnų Grigalių, o 
popiežium — antrąjį sūnų Theofilaktą. Šis 12 metų 
vaikas pasivadino Benediktu IX (1032—1045 m.) ir ėmė 
kuobegėdiškiausiai popiežiautii Indignis tanto ordi- 
nis moribus et factis buvo. Bet Konradas II to ne- 
žiūrėjo, o Heinrichas III ilgai kentė. Pagaliau, sukilo patys Ro- 
mėnai — jiems vadovavo, rodos, Tuskulumo grafų priešai Kres- 
centijai — ir išvijo Benediktą iš Romos (1044 m.), o jo vietoj 
išsirinko Krescentijų kandidatą Silvestrą III (1045 m.). 
Tačiau naujasis popiežius ne geresnis už Benediktą IX buvo ir 
non vacua manu, vadinasi, savo paties arba Krescentijų 
pinigais, popiežių tijarą įsigijo. Be to, Benediktas ir jo brolis 
„konsulas“ tebekovojo su Romos sukilėliais, ir Romėnų dalis, 
visa Civitas Leonina, juos palaikė. Nepraėjo nė dvie- 
jų mėnesių, kaip Silvectras išsižadėjo popiežių sosto ir, su Be- 
nediktu susitaikęs, grįžo vyskupauti į savo Sabinos dieceziją, kur 
viešpatavo Krescentijai. 

Benediktas nugalėjo, bet, rasit, suprato, kad nebeduos jam 
romėnai ilgai popiežiauti; be to, sumanė jis vesti. Taigi, sutiko 
parduoti popiežių sostą savo „patrinus“ (krikšto arba 
dvasiškam tėvui) kunigui Jonui Gratianui. Tas Jonas 
buvo perkrikšto žydo turtuolio Benedikto Krikščionies (Bene- 
dictus Christianus) sūnus; tad gerai galėjo įsprausti 
saujon — užmokėti Benediktui 1000 (ar 2000) svarų aukso. 
Benediktas „pats save pasmerkė ir pontifikato išsižadėjo“, 
semetipsum damnavit pontificatuigue re- 
nunciavit. Tačiau Jonas Gratianas buvo „„maldingiausias ir 
šventu gyvenimu pasižymėjęs“, „maldingesnis už visus kitus 
Romos kunigus“, Popiežiaus sostą nusipirko (surašytas buvo 

net oficialus aktas, cartula), nes norėjo Bažnyčią refor- 
muoti. Mielai išsirinko jį Romėnai. "Tokie karšti reformatoriai 
kaip Petras Damiani, sveikino naująjį popiežių — Grii- 
galių VI (1046 m.); prancūzų karalius nusiuntė Romon ypa- 
tingus pasiuntinius; vokiečiai pirma teipaja Grigalių pripažino. 
Jo mokinys ir padėjėjas buvo ir Hildebrandas, būsima- 
sis Grigalius VII. 


Negali betgi sakyt, kad reformatoriai būtų laimėję. Nei 
Tuskulumo grafų, nei Krescentijų popiežiaus, tiesa, nebebuvo. 
Bet nesveikos idėjos būta — su simonija ta pačia simonija ko- 
vota. Antra vertus — kas gi galėjo žinoti, ar turi popiežius tei- 
sės atsisakyti nuo savo valdžios, ar tikrai nustojo buvę popiežiais 
Benediktas IX ir Silvestras III. Įeigu — ne, tai išėjo, kad kar- 
tu trys Žmonės popiežiavo. Svarbu, kad kaip tik tuo metu 
(1046 m.) atvyko Italijon imperatorium karūnuotis naujasis Vo- 
kietijos karalius Heinrichas III (1039—1056 m.). 


Ramiai paveldėjo Heinrichas savo tėvo valdžią, privertė pri- 
pažinti Vokietijos suverenitetą  Bretislavą (1034 — 
1055 m.), vėl atgaivinusį Čechiją, ir naująjį Lenkų kunigaikštį 
Kazimierą (1040—1058 m.). Savo kandidatą, Stepono 
Šventojo sesers sūnų Petrą pasodino jis ant Vengrijos sosto 
(1045 m.). Petras irgi pripažino save Heinricho vasalu. (Tie- 
sa, Petras kitais metais jau nuverstas buvo). Atrodė, kad Vo- 
kietijos karalystė, Konradui numirus, net sustiprėjo. Bet nepa- 
našus buvo į savo tėvą Heinrichas — norėjo tikrai krikščioniškas 
imperatorius ir Bažnyčios reformatorius būti. Tik ką įžengęs 
sostan, grąžino Aribertui arkivyskupo titulą ir valdžią, nes neka- 
noniškai nuvertęs jį buvo Konradas. Kaip ir tėvas, valdė Hein- 
richas Bažnyčią ir skirdavo vyskupus — duodavo jiems lazdą ir 
žiedą, vyskupo santuokos su Bažnyčia ženklą; bet nuo simoni- 
jos atsisakė, tariant, pinigų už rinkimus nebereikalavo. Didelės 
įtakos turėjo jam asketų pasaulėžiūra. Iš savo vestuvių su Akvi- 
tanijos hercogo Vilhelmo V dukteria Agnesa (1043 m.) 
išvijo jokulatorius.  Burgundijoj paskelbė Treuga Dei; 
Vokietijoj rūpinosi jis bendrąja krašto taika, kurią taip pat re- 
ligiškai prasmino.  Konstanzo sinode pats tą taiką iš katedros 
paskelbė; viešai savo priešams dovanojo ir iš visų susirinkusių 
tokio pat dovanojimo ir taikos pažadų reikalavo. Nuveikęs ven- 
grus (1044 m.), viešai dėkojo Dievui — atgailos rūbais apsivil- 

kęs meldėsi klūpodamas. Dažnai atgailodavo, kaip eremitai, va- 
dinasi — „su disciplina“. 

Tokiam religingam valdovui nelabai, žinoma, patogu buvo 
gauti imperatoriaus karūna iš simonininko popiežiaus rankų; juo 
labiau, kad Heinricho sušauktasis Pavijoj sinodas (1046 m.) 
griežtai simoniją pasmerkė. Taigi, su pagarba priėmė, hono- 
rifice suscepit, Heinrichas Piacenzos mieste Grigalių 
VI, bet nesakė jam, ar pripažins jį popiežium, ar ne. Gal būt, ne 
tik rūpinosi čia Heinrichas Bažnyčios kanonais, bet turėjo jau 
galvoj pats reformuoti Bažnyčią ir norėjo, kaip ir jo pirmtakū- 
nai, išsirinkti savąjį popiežių.  Grigalių vokiečiai laikė „romė- 
nų popiežium“ — guem, expulsis prioribus, Ro- 
mani papam statuerunt. Iš tikro, prisiekdino Gri- 
galius Romėnus neberinkti kito popiežiaus, kol jis gyvas. Vėliau 
Grigalius VII ir kiti reformatoriai išsijuosę teisino Grigalių VI 
ir daug ką tendencingai nutylėjo arba iškraipė. Todėl sunku 
pasakyti, ar tik nėra buvę Grigalius VI ir jo draugai politinio 
kurijos savarankiškumo gynėjai. Gal būt, kad jiems nepasisekė 
Piacenzoj susikalbėti su Heinrichu ir kad tik todėl Heinrichas ir 
kreipė dėmesį į popiežiaus nekanoniškumą. 

Kaip ten bebūtų, Heinrichas sušaukė Sutri mieste naują 
sinodą (1046. XII. 20) ir kvietė atvykti čia visus tris popiežius. 
Aišku buvo, kam visi jie kviečiami; tik išėjo, kad nebe popie- 
žius, bet imperatoriaus sušauktasis sinodas Bažnyčiai pirminin- 
kauja. Sinodas nuvertė ir Silvestrą III, ir Grigalių VI; pirmąjį 
įkišo vienuolynan, antrąjį Vokietijon ištrėmė. Tai buvo negir- 
dėtas dar lig tol sinodo nutarimas. Nenuostabu, kad popiežininkai 
rašytojai stengėsi suderinti tą nutarimą su kanoniškosios teisės 
principų — summa sedes a nemine judicatur. 
Desiderijus iš Monte Cassino ir Bonizonas 
iš Sutri pasakoja, kad ne sinodas nuvertęs Grigalių VI, bet 
kad pats Grigalius išsižadėjęs savo sosto. Kai kurie istorininkai, 
net protestantas A. Hauck, iki šiol tebegina tą popiežininkų 
versiją, nors, žinoma, ir pripažįsta, kad popiežiaus išsižadėjimas 
vienas formalumas tebuvo. 

Po kelių dienų, Heinrichui į Romą atvykus, naujas sinodas 
nuvertė ir Benediktą IX. šv. Petro Bazilikoj, kur susirinkę 
buvo karaliaus abatai ir vyskupai, Romos kunigai ir liaudis, Hein- 
richas pakišo popiežium Bambergo vyskupą Suidgerą — 
Klementą III (1046—1047 m.), ir visi susirinkusieji jį 

„išrinko“. Kitą dieną (XII. 25) naujasis popiežius buvo įšven- 
tintas ir karūnavo imperatorium Heinrichą III ir jo žmoną Ag- 
nesą. Heinrichas, gal tyčia, karūnavosi tą pačią dieną, kaip ir 
Karolius Didysis. Kaip ir Karolių, paskelbė jį Romėnai pa- 
tricijum. Tik tas titulas dabar jau visiems buvo aiškus: reiškė 
jis, kad imperatorius įsigijo teisę skirti popiežius taip, kaip skir- 
davo juos kitados „patricijai“ Krescentijai ir kaip pats imperato- 
rius skyrė Vokietijos vyskupus. Pasak Petro Damiani, Heinri- 
chas paskelbtas buvęs patricijum tam, kad „jo nutarimu tvarko- 
ma būtų Romėnų Bažnyčia ir kad be jo valios niekas neberinktų 
apaštališkosios katedros vyskupo“, ut ad eius nutum 
ss Romana aecclesia nunc ordinetur ac 
praeter eius auctoritatem apostolicae se- 
dis nemo prorsus eligat sacerdotem. 

Vėl, kaip ir IX amžiuje, galingas imperatorius ėmė valdyti 
Bažnyčią. Atsirado pagaliau reformatorių vadas, nors ir tuo 
pradėjo jis reformatorišką savo veiklą, kad po kojų pamynė ka- 
noniškąją teisę ir popiežių pirmenybę. Bet Heinrichas tegalėjo 
tiktai pradėti reformą, nes rėmėsi ji Bažnyčios ir popiežiaus pir- 
menybės idėja, o karolingiškoji imperija amžinai buvo žuvusi. 


Romos popiežiai 


Konstantinas I 708-715 


Grigalius II 715-731 
Grigalius III 731-741 
Zacharijas 741-752 
Steponas II 752 

Steponas III 752-757 
Povilas I 757-767 
Konstantinas II 767-768 
Steponas IV 768-772 
Hadrianas I 772-795 
Leonas III 795-816 
Steponas V 816-817 
Paschalis I 817-824 
Eugenijus II 824-827 
Valentinas 827 

Grigalius IV 827-844 
Sergijus II 844-847 
Leonas IV 847-855 
Benediktas III 855-858 
Nikalojus I 858-867 
Hadrianas II 867-872 
Jonas VIII 872-882 
Marinas I 882-884 
Hadrianas III 834-885 
Steponas VI 885-891 
Formosas 891-896 
Bonifacijus VI 896 
Steponas VII  896-897 
Romanas 897 

Theodoras II 897 

Jonas IX 898-900 
Benediktas IV 900-903 
Leonas V 903 

Christoforas 903-904 
Sergijus III 904-911 


Rodyklės 


I 


Romėjų imperatoriai 


Justinianas II 705-711 
Philippikas 711-713 
Anastasijus II 713-716 
Theodosijus II 716-718 
Leonas III 718-741 
Konstantinas V 741-775 
v 
Leonas IV 775-780 
Konstantinas VI 780-792 
Irėnė 780-802 
Nikiforas I 802-811 
Mykolas I 811-813 
Leonas V 813-820 
Mykolas II 820-829 
Theotilas 829-842 
Theodora 844-856 
Mykolas III 856-866 
Basilijus I 867-286 | 
Leonas VI 886-911 
V 


Konstantinas VII 


911-959 


Italijos karaliai 


Liutprandas 713-744 
Ratchis 744-749 
Aistulfas 749-756 
Desiderijus 756-774 
Karolius Did. 774-814 
Pippinas 781-810 
Bernhardas 812-818 
Lotharas I 818-855 
Liudvikas II 824-875 
| / 
Karolius II 875-877 
Karlomanas 877-879 
Karolius III 879-888 


Berengaras I 

FPriulietis 888-924 
Guidonas 

Spoletietis 889-895 
Lambertas 

Spoletietis 891-898 
Arnulfas 

Karijintietis 894-899 


Y 
Liudvikas 
Aklasis 900-905 


Anastasijus III 911-913 
Landonas 913-914 
Jonas X 914-928 
Leonas VI 928-929 
Steponas VIII 929-931 
Jonas XI 931-936 
Leonas VII 936-939 
Steponas IX 939-942 
Marinas II 942-946 
Agapitas II 946-955 
Jonas XII 955-963 
Leonas VIII 963-965 
Benediktas V 

antip. 964 
Jonas XIII 967-972 
Benediktas VI 973-974 
Benediktas VII 974-983 
Jonas XIV 983-984 
Bonifacijus VII 984-985 
Jonas XV 985-996 
Grigalius V 996-999 
Jonas XVI 

antipop. 997-998 
Silvestras Ii 999-1003 
Jonas XVII 1003 


Jonas XVIII 1003-1009 
Sergijus IV 1009-1012 
Benediktas VIII 
1012-1024 
Jonas XIX 1024-1032 
Benediktas IX 1032-1046 
Grigalius VI 1045-1046 
Klementas II 1046-1047 


Damasas II 1048 

Leonas IX 1049-1054 
Viktoras II 1055-1057 
Steponas X 1057-1058 


Benediktas X 1058-1060 
Nikalojus II 1058-1061 


Aleksandras II 1061-1073 
Grigalius VII 1073-1085 
Viktoras III 1086-1087 
Urbanas II 1088-1099 

Romanas II 959-963 


Nikiforas II 


A 


963-969 


Jonas 
Cimischijus 969-976 


Basilijus II  976-1025 


Konstantinas VIII 
976-1028 


Romanas III 1025-1034 


Mykolas IV 1034-1041 
Mykolas V 1041-1042 
Konstantinas IX 
1042-1054 
Theodora 1054-1056 
Mykolas VI 1056-1057 
Isaakas 1057-1059 


Konstantinas X 
1059-1067 


1067-1071 
1071-1078 
1078-1081 
1081-1118 


Romanas IV 
Mykolas VII 
Nikiforas III 
Aleksiejus I 


Radulfas II 
Burgundijietis 922-926 
Hugonas Provencės 
markgrafas 926-947 


v 
Lotharas II 


Berengaras II 
Ivrejietis 950-964 


948-950 


Adalbertas 
Ivrejietis 950-966 
Ottonas Did. 951-973 
Ottonas II 967-983 
Ottonas III 983-1002 
Y 
Arduinas Ivrejietis 
1002-1014 


Heinrichas II 1014-1024 


Konradas II 1026-1039 
Heinrichas III 1039-1056 


Heinrichas IV 1056-1106 


v 
Heinrichas V 1106-1125 

28* 


12. 


13. 


14, 


15. 


16. 
17. 
18, 


19, 


20. 
21. 


22. 


23. 


24. 


28. 


26. 


27. 
28. 


29. 


— 436 — 


J. Kulischer Allgemeine Wirtschaftsgeschichte des Mittel- 
alters und der Neuzeit (Below und Meinecke ž. Nr. 9), I, 
1928. Žiūr. M. Weber (I, 179). 

A. Schaube Handelsgeschichte der romanischen Vėlker des 
Mittelmeersgebiets bis zum Ende der Kreuzzige (Below u. 
Meinecke ž. Nr. 9), 1906. Klasiškas veikalas; smulkiai nuro- 
dyta bibliografija. 

A. Schulte Geschichte des mittelalterlichen Handels und Ver- 
kehrs zwischen Westdeutschland und Italiens mit Ausschluss von 
Venedig. 1900. 

G. Seeliger Die Bedeutung der Grundherrschaft im Mittelalter. 
Leipzig, 1903. Pagrindinis veikalas; kad ir Vokietijos X—XI am- 
žiaus istorijai skiriamas, turi betgi bendrosios reikšmės. 

C. Sėe Les classes rurales et 1e rėgime domanial en France au 
moyen age. Paris 1901. 

P. Boissonade Le travail dans VEurope chrėtienne au moyen 
age, Paris, 1921. 

E. Martin Saint-Lėon Histoire des corporations de mėtiers, 
3 ėd. Paris, 1922. 

P. Lavedan Histoire de Vurbanisme. Antiguitė, moyen Age. 
Paris, 1926. 


Dvasinė kultūra 


JI. M. KapcasHu Kynbrypa Cpenhux Bekos. Merp. 1918, (OGiųnH Ouepk) 
M. Manitius 3i:duns, vwissenschait und Literatur im Abend- 
lande von 800—1000. 1925, 

Taylor H. Osborn The Medieval Mind, a history of the de- 
velopment of thought and emotion in the middle ages, I-—II. Lon- 
don, 1911. 

Reuter Geschichte der religiosen Aufklūrung im Mitelalter, I— 
II, 1877, — Vienašališkai ir tendencingai parašyta knyga. 

R. W. and A. J. Carlyle A history of medieval political theory, 
I-II, 1903—1909. 

E. Troeltsch Die Soziallehren der christlichen Kirchen und 
Gruppen. Tibingen, 1912. 


Bažnyčia, dogma ir filosofija 


Žiūr. K. Millerio (I, 74), Schubert'o (I, 188), Seeberg'o 
(I, 78, B. Mittelalter), Hauck'o (I, 190), Hefele (I, 115), 
J. Langen'o (I, 120), Grisar (I, 121) ir Caspar'o (I, 123) 
veikalai. Be to — 

J. Langen Geschichte der rėmischen Kirche von Nikolaus I bis 
Gregor VII. Bonn, 1292. ir I, 120. 

F. Hayward Histoire des Papes. Payot, Paris. 

F. Gregorovius Geschichte der Stadt Rom im Mittelalter, I— 
VII (yra rusų ir italų vertimas). 

Rocguain La Cour de Rome et Vesprit de rėforme avant Luther, 
I--III, 1893 s. 


292. Rocguain Les papes au moyen Age. 


30. 
31. 


32. 
33, 


M. Heimbucher Die Orden und Kongregationen der katholi- 
schen Kirche, 2 Aufl, I-III. 1907—08. Informacijos veikalas. 

O. Z6ckler Askese und Mėnchtum, 1897, 

N. M. KapcaswHo MonamiecTBo B» Cpennie Bbka, CM. 1912, 

H. Kellner Heortologie oder die geschichtliche Entwicklung des 
Kirchenjahres von den žltesten Zeiten bis zum Gegenwart. 3 Aufl. 
1911. 


34. 
35, 


36. 
37. 


38. 
39. 


40. 
41, 


42. 
43, 

F. Tocco L'Eresia nel medio evo. Firenze, 1884, 

G. Volpe Eretici e moti ereticali dal! XI aV XIV secolo. Milano, 
Marmini, 1908. 

E. Gilson L'esprit de 15 philosophie mėdiėvale. Paris, 1932. 

E. Gilson La Philosophie au moyen Age. Paris, 1925. Geriau- 
sioji Viduramžių filosofijos apžvalga. 

A. St6ckl Geschichte der Philosophie des Mittelalters, I-—III, 
Mainz, 1884 fg. Pasenęs, bet labai geras veikalas. 

M. Baumgartner Grundriss der Geschichte der Philosophie 
der patristischen und scholastischen Zeit (= Ueberweg Grund- 
riss der Philosophie B. II). Bibliografijos veikalas. 

M. Grabmann Die Geschichte der scholastischen Methode, I— 
II. 1909 fg. 

F. Overbeck Vorgeschichte und Jugend der mittelalterlichen 
Scholastik. Basel, 1917. 


Literatūra 


A. Ebert Allgemeine Geschichte der Literatur des Mittelalters 
im Abendlande. 4 Aufl, Leipzig, 1883. 

M. Manitius Geschichte der lateinischen Literatur des Mittel- 
alters, I-—II. Miinchen, 1911, 1923, 


„L. Olschki Die romanischen Literaturen des Mittelalters, 1929. 
„Groeber Grundriss der romanischen Philologie. II, 1. Ueber- 


sicht iber die lateinische Literatur von der VI Jahrh. bis 1350. 
1893, 


„G. Lanson Histoire de la littėrature frangaise. Paris, 1922. 
„J. Bėdier et P. Hazard Histoire de la littėrature frangaise 


illustrėe, I—II Paris, 1923. 


„Suchieret Birsch-Hirsfeld Geschichte der franzosischen 


Literatur, Die altere Zeit. 1900. 


„V. Dubas Prancūzų literatūros istorija, I-—II, Kaunas, 1929—30. 


„G. Ehrismann Geschichte der deutschen Literatur bis zum 


Ausgang des Mittelalters. Mūnchen, 1918—27. 


„Unwerth-Siebs Geschichte der deutschen Literatur bis zur 


Mitte des XII Jahrh. Berlin-Leipzig, 1920. 


„H. Schneider Heldendichtung, Geistlichendichtung, Ritterdich- 


tung (—A. Koster und J. Petersen Geschichte der d. L, 
B. I). Heilderberg, 1925. 


„H. Paul Grundriss der germanischen Philologie, I-—III. 2 Aufl, 


1900 fg. 


„P. Merker und W. Stammler Reallexikon der deutschen 


Literaturgeschichte, I-IV. Berlin, 1925—31. 
J. Eretas Vokiečių literatūros istorija, I. Kaunas, 1931. Žiūr. 
be to — I, 158, 175—178. 


Menas 


„K. Woermann Kunstgeschichte I-—III (yra rusų vertimas). 
„Springer Handbuch der Kunstgeschichte. 
„A. Michel Histoire de VArt, v. I, 1—2, Paris, Colin, 


C. Enlart Manuel de Varchėologie francaise, I—III. 1902—16. 


„EF. X. Kraus Geschichte der christlichen Kunst. 1896. 
„Dehioundv. Bezold Die kirchliche Baukunst des Alendlandes, 


1884—91., 


62. 


63. 


64. 


72. 


73. 


74. 
15. 
76. 
ŽŽ. 
78. 


79. 
80. 


81. 
82. 

Atskirų valstybių istorija 


Fr. Funk-Brentano Le Moyen Age (=L'Histoire de France 
racontėe 2 tous publiče sous la direction de Fr. Funck-Bren- 
tano, 2 dalis). Bendra gyvai parašyta apžvalga. Nurodyta lite- 
ratūra. 

E. Lavisse Histoire de France illustrėe depuis les origines 
jusgu'i la rėvolution. Kolektyvus daugelio specialistų darbas. — 
T. II, 2 Les premiers Capėtiens (987—1137) par. A. Luchaire. 
Paris, Hachette. Žiūr. I, 163. 

A. Molinier Les sources de Vhistoire de France, I-II, Paris, 
1901—02. Bibliografijos veikalas. 


„A. Luchaire Manuel des institutions frangaises. Pėriode des 


Capėtiens directs. Paris, 1892. 


„A. Luchaire Histoire des institutions monarchigues de la 


France sous les premiers Capėtiens, 987—1180, I-—II, 2 ed. Paris, 
1891. 


„J. Declareuil! Histoire gėnėrale du droit frangais des origines 


a 1789. Paris, 1925. 


„J. Flach Les origines de Vancienne France, I-IV. Paris 1886— 


1917. žiūr. NN 16, 17, 18, 45—48, 58. 


„Gebhardts Handbuch der Deutschen Geschichte, herausg. von 


R. Holtzmann, I-II, 1930. Informacinis ir bibliografinis 
veikalas, 


„D. Schžfer Deutsche Geschichte, I-II, 8 Aufl. 1922. 
„Nitzsch Geschichte des deutschen Volkes bis zum Augsburger 


Religionsfriede, herausg. von G. Matthžai, I-III, 2 Aufl. 1893. 


Wattenbach Deutschlands Geschichtsguellen im  Mittelaiter, 
I-—IT, 1904, 1894, 

R. Schr6der Lehrbuch der deutschen Rechtsgeschichte. Leipzig, 
1919. Žiūr,. Hauck'o (I, 187 ir 190), Brandi (I, 161), Brun- 
ner'o (I, 186), Waitz'o (I, 185), R. Kotzschke (I, 180) 
Inama Sterneggo (I, 181) ir Lamprecht'o (I, 159 ir 
182) veikalus; be to NN 15, 49—54. 


P. Villari Italia da Carlo Magno ad Arrigo VII. Milano, 1910. 
L. M. Hartmann Geschichte Italiens im Mittelalter I (1923), 
II, III, IV, 1 (1915). 


P. Aguado Bleye Manual de Historia de Espaša, I-II, Bil- 
bao, 1927—28. Žiūr. R. Altamira (I, 198). 
R. Ballester Histoire de VEspagne. Payot, Paris, 1928, 


H. Pirenne Geschichte Belgiens, I-IV, 1899—1913 (1 leidinys 
prancūzų kalba). 


Bretholz Geschichte Bėhmens und Mžhrens bis zum Aussterben 
der Przemysliden, 1306. 1912, 

Csuday Geschichte der Ungarn, 2 Aufl. Uebersetz. von 
M. Darvay, I-II. Berlin, 1899. 


G. M. Trevelyan History of England, 7 impr. 1929, 

W. Hunt and A. L. Poole Political history of England. I. Th. 
Hodgkin The history of England from the earliest times to 
the Norman conguest. 1906. 


83. 


84. 
85. 


101. 
102. 
103. 


104. 


— 439 — 


Halėvy Histoire du peuple anglais. 

žiūr. E. Winkelmanno (I, 199), Greeno (I, 200 ir 201), 
Hunto (I, 202), Cabrolo (I, 203), Taine (I, 175) ir Jusse- 
rando (I, 158) veikalus. 

Huart Histoire des Arabes, I-—II, Paris, 1912—13, 

Mūller Der Islam im Morgen- und Abendland, I-II. Berlin, 
1895 fg. 

Apie Bizantijos istoriją — Diehlo (I, 124 ir 125), Bayneso 
(I, 127), Bury (I, 128) ir Vasilievo (I, 130) veikalai, 


II 


I-—II $$ 1—20 


Ypačiai svarbu — Lavisse (63—=1I, 163) Hauck (I, 187), 
Hartmann (75), Gregorovius (28), Fustel de Cou- 
langes (I 13 ir 14), Schneider (I, 212). 


„K. Hampe Karl der Grosse (—Meister der Politik, I), 2 Aufl. 1923. 
„A. Kleinklausz L'empire Carolingien ses origines et ses 


transformations. 1902. 


„L. Halphen Ėtudes critigues sur Yhistoire de Charlemagne. 1921. 


$$ 1—5 


„S. Dill Roman Society in Gaul in the Merovingian age. 1926. 
„M. Roger L'enseignement classigue d'Ausone 4 Alcuin. Intro- 


duction 4 Vhistoire des ėcoles Carolingiennes. 1925. 


„O. Denk Geschichte des gallo-frūnkischen Unterrichts- und Bil- 


dungswesens von den Gltesten Zeiten bis auf Karl d. Gr. 1892. 


„Schmitz Die Bussbicher und die Bussdisciplin der Kirche, 1883. 
„E. Martin St, Colomban. 1905. 


Be to — Green (I, 201), Hunt (I, 202), Cabrol (I, 203). 
S 6. 


„Laux Der hl. Bonifatius, 1922, 
„G. Kurth St. Boniface. 1902 (vokiečių vertimas 1903 m.). 
„G. Schnūrer Bonifatius (Weltgeschichte in Charakterbildern), 


1909, 
S$ 7—8 


„G. Lokys Die Kimpie der Araben mit den Karolingern bis zum 


Tode Ludwigs II. 1906. 


„H. v. Mangoldt-Gandlik Die Reiterei in den germanischen 


und frūnkischen Heeren bis zum Ausgang der deutschen Karolin- 
ger. 1922 (Palyg. Dopsch (I, 184) ir N 10). 


$$ 9—12 


„L. Duchesne Les premiers temps de VĖtat pontifical. 1904, 
100. 


Proehl Beitrūge zur Geschichte der Entstehung des Kirchen- 
staates., 1914. 

E. Caspar Pipin und die romische Kirche. 1914, 
Scheffer-Boichorst Gesammelte Schriften I, 1—62. 
Lilienfein Die Anschauungen vom Staat und Kirche im 
Reiche der Karolinger. 1902. 


II. $ 17. 


Th. Lindner Die sogennaten Schenkungen Pippins, Karls d. Gr. 
und Otto I an die Pipste. 1896, 


105. 


106. 


107. 


108. 
109. 


110. 


111. 
112. 


113. 


114, 
115. 


116. 
117. 


118. 
119. 


120. 


121. 


122. 

Th. Sickel Das Privilegium Otto I fūr die Romische Kirche 
v. J. 962, 1883. 

S 18 
Žiūr. Waitz (I, 185), 3 tom. 


S 19 
Himmelreich Die Kaiserkrėnung Karls. 1920. 
A. Brackmann Die Erneuerung der' Kaiserwūrde im J. 800 
(= Geschichtliche Studien, A. Hauck gewidmet), 1916. 


S 20 


La Serviėreė Charlemagne et Veglise, 1904, 
W. Ohr Der karolingische Gottesstaat. 1902. 


III, š$ 21—27 
Lavisse (63 — I, 163), Waitz (I, 185), Fustel de Cou- 
langes (I,11—14), Kleinklausz (97), Dopsch (I, 184), 
Schaube (13). 
A. Guilhiermoz Essai sur les origines de la noblesse en 
France au Moyen Age. 1902. 


Kroell L'immunitė frangue. 
G. Seeliger Die Kapitularien. 
IV, $$ 284—38 
žiūr. 63, 86, 87, 90, 91, 108, 109; I, 187 (Hauck) ir I, 212 


(Schneider). 

G. Brunhes La foi chrėtienne et la philosophie aux temps de 
la renaissance carolingienne. 1903, 

E. Patzelt Die karolingische Renaissance (Beitrūge zur Ge- 
schichte der Kultur des friheren Mittelalters). 1924, 

F. Kampers Die Grundlegung der mittelalterlichen Kultur und 
Weltanschauung. Karl d. Gr, (Weltgeschichte in Charakterbildern). 
1910. 

L. Maitre Les ėcoles episcopales et monastigues de VOccident 
depuis Charlemagne jusąu'i Philippe Auguste, 1866. 

K. F. Specht Geschichte des Unterrichtswesens in Deutschland. 
1885. 


Traube Karolingische Dichtungen 1888. 

K. Werner Alcuin und sein Jahrhundert. 2 Aufl. 1881. 
S 29, 

Kurze Einhard. 1899. Be to — 118, 119, 21, 23, 41, 42, 44, 
s 30 


Žiūr. 50—55. 
S$ 31—34 
Žiūr. Seeberg (I, 78), Hauck (I, 190). 
B. B. BonoroB+ Hcropis Llepksn, T. IV. 
SS 35—38 
Žiūr. 36—38, 41. 
BpnnnianTroB+». Bnianie BocTOWHaro Gorocnosia Ha sananHOoe Bt 
TpynaX+» loania CkoTa BpHreHbi, 1898. 


V, S$ 39—43 


Žiūr. Lavisse (63—I, 163), Kleinklausz (87), Schšūfer 
(70), Nitzsch (71), Villari (74), Hartmann (75), Huart 
(84), Miller (85), Gregorovius (28), Duchesne (99), 
Lokys (97). 


123. 


124. 


125. 


126. 
127. 
128. 
129. 


130. 
131. 
132. 
133. 


134, 


135. 


136. 
137. 
138. 
139. 


140. 
141. 


142, 
143. 


144, 

G. Wolfram Entstehung der nationalen und politischen Grenzen 
im Westen. 1925. 

88 42—43 
A. Lap6čtre De Anastasio bibliothecario sedis Romanae. Paris, 
1885. Žiūr. Langen (26), Hayward (27), Hauck (1,190). 


VI, $$ 44—49 


Žiūr. Lavisse (63), Schžfer (70), Nitzsch (71), Villari 
(74), Hartmann (75), Huart (84), Miller (85), Du- 
chesne (99), Lokys (97), Gregorovius (28). 


$ 46—48 


A. Lap6tre L'Europe et le Saint-Siėge 2 Vėpogue carolingienne. 
1. Le Pape Tean VIII. Paris, 1895. 


$ 49 


R. Poupardin Le Royaume de Bourgogne 888—1038. Paris, 
1907. 

P. Fournier Le Royaume d'Arles. 1891. 

Parisot Le Royaume de Lorraine. 1898, 

W. Vogel Die Normannen und das frūnkische Reich bis zur 
Griindung der Normandie. 1906. 

Liguet Histoire de la Normandie jusgu'i la congučte de VAngle- 
terre. 1885, 

Eckel Charles le Simple. 1899, 

Ph. Lauer Louis IV d'Outre-Mer. 1899. 

PF. Lot Les derniers Carolingiens, Lothaire, Louis V, Charles de 
Lorraine. Paris, 1891. 

F. Lot Ėtudes sur le rėgne de Hugues Capet et la fin du X s. 
Paris, 1903. 


VII, $$ 50—59 


Žiūr. Lavisse (63), Fustel de Coulanges (I, 13), 
Flach (68), Luchaire (65 ir 66) Declareuil (67), 
Guilhiermoz (110), Kroell (111), Seeliger (112). 
J. Calmette La sociėtė fėodale. Colin, Paris. 1927. 


Šš 56 
Lex Eudes II, comte de Blois. 1892. 
L. Halphen Le Comtė d'Anjou au XI s. 1906, 
De Salies Histoire de Foulgues Nerra. 1874. 
A. de ia Borderie Histoire de Bretagne, 1896—98. 


8 57 
Žiūr. 130. 


VIII, SS 60—67 


Žiūr. 6, 26, 27, 28, 69—73, 74, 75, 84, 85 Diehl (I, 124 ir 125). 

K. Hampe Otto der Grosse (Meister der Politik). 

M. Manitius Deutsche Geschichte unter den sūchsischen und 
salischen Kaisern (911—1125). 1889. 

H. J. Floss Die Papstwahl unter den Ottonen. 1858. Žiūr. 105. 
J. Ficker Forschungen zur Reichs - und Rechtsgeschichte Ita- 
liens, I-—III, 1868—74. 

E. O. Schulze Die Kolonisierung und Germanisierung der Ge-- 
biete zwischen Saale und Elbe. 1396. 


145, 
146. 


147. 


148. 


149. 
150. 


151, 


152. 
153. 


154, 


155, 
156. 


157, 
158. 
159, 


160. 


161. 
162. 
163. 
164. 
165, 
166. 
167. 


168. 
169. 


170. 
171, 

IX Š$ 68—72 


Calmette (135), Funk Brentano (62), Lavisse (63), 
Flach (68), Luchaire (65 ir 66), Declareuil (67), 
Delbrūck (10, Kūtzschke (11), Seeliger (15), 
Sėe (16). 

L. Huberti Gottesfrieden und Landfrieden I Die Friedensord- 
nungen in Frankreich. 1892. 

A. Luchaire Les communes frangaises 2 Vėpogue des Capėtiens 
directs. 1890. 

N. Ottocar Le citta francesi nel medio evo. Valecchi, Firenze, 
1927. Specialus, bet geriausias veikalas. Pirmasis leidinys rusų 
kalba: 

H. OrTokKap Onbirbi no HCTOpPWH +panuysCcKMxX ropojos 5 CpenHune 
Beka. MepMmb. 1919, 

A. ĄkWBeneros+» CpenHnesbkosbie ropoja B» J3anannoj Espont. 1902 
A. LkWBeneros+ [opogckaa 06i4KHHa B» cpenHie BbKa. 1901. (O630p» 
TeopiH). 

Keutgen Untersuchungen iber den Ursprung der deutschen 
Stadtverfassung. 1897. 

Hegel Die Entstehung des deutschen Stadtewesens. 1898, 

F. Schneider Entstehung von Burg- und Landgemeinde in 
Italien, 1924, 

R. Caggese Classi e comuni rurali d'Italia I—II. Firenze, 
1907—09. 

L. Gautier La chevalerie, P, 1895, 

Imbart de la Tour Les Ėlections ėpiscopales dans Vėglise 
de France, 1891, 

Th. Sommerland Die wirtschaftliche Tatigkeit der Kirche in 
Deutschland, I—II, 1903—05, 

Ratzinger Geschichte der kirchlichen Armenpilege. 2 Aufl. 
1884, 

Chr. Pfister Ėtudes sur le rėgne de Robert le Pieux. 1885. 
Žiūr. Nr. Nr. 136—138. 


X 88 72—77 
Žiūr. 21—25, 42—55, 
Linsenmayer Geschichte der Predigt in Deutschland von Karl 
dem Grossen bis zum Ausgang des 14 Jahrh. 1886. 
Lėwenfeld Leo von Vercelli. 1877. 
Reich Der rėmische Mimus. 1903. 
E. Faral Le jongleurs en France au moyen Age. 1910. 
J. Bėdier Les Lėgendes ėpigues, I—IV. 1914—21. 
G. Paris La Poėsie au Moyen Age. 1885. 
G. Paris Histoire počtigue de Charlemagne, 1865. 
L. Gautier Les Ėpopėes. 1892, 


S 77 


Žiūr. Nr. Nr. 34—40, 21, 90, 91, 116, 117. 
F. Picavet Gerbert, un pape philosophe. 1897. 
K. Schultess Papst Silvester II als Lehrer und Staatsmann. 
1891. 

XI, $š 78—866 
Be $ 77 nurodytųjų veikalų — 
Endres Petrus Damiani und die weltliche Wissenschaft. 1910, 
Endres Forschungen zur Geschichte der frihmittelalterlichen 
Philosophie. 1915, 


172. 
173. 


174. 
175. 


176. 
177. 
178. 


179. 


180. 


181. 


182. 


183, 
184, 


185. 


186. 
187. 


188, 
189, 


190. 
191, 


192. 
193. 


194. 

E. de Wulf Le problėme des Universaux dans son ėvolution 
historigue du IX au XIII s. 1806. 

F. Picavet Roscelin philosophe et theologien d'aprės la lėgende 
et d'aprės Vhistoire. 1911. 

A. Koyrė St. Anselme de Cantorbery. 1924, 

Ch. Filiatre La philosophie de St. Anselme, ses principes, sa 
nature, son influence, 1920. 


S 46 
Žiūr. Nr. Nr. 56—61. 
Courajod Les sources du style roman du VIII-e au IX s. 1891 
(Bulletin des Musėes). 
W. Vėge Die Anfinge des monumentalen Stiles im Mittelalter. 
1894, 
A.de Champeaux Histoire de la peinture dėcorative. 1889. 


XII, SS 87—92 


A. Vogel Ratherius von Verona und d. 10 Jahrh. 1854. Pal. 
Hauck (I, 190). 

E. Sackur Die Cluniacenser in ihrer kirchlichen und allgemein- 
geschichtlichen Wirksamkeit bis z. Mitte des XI Jarhr., I-—II (1892, 
1894, 

L. Chaumont Histoire de Cluni depuis les origines jusgu'2 la 
ruine de Vabbaye. 2 ed. 1911. 

W. Schultze Forschungen zur Geschichte der Klosterreform im 
X Jahrh, 1883. 

A. Dresdner Kultur- und Sittengeschichte der italienischen 
Geistlichkeit im 10 und 11 Jahrh. 1890. 

J.v. Dėollinger Beitrūge zur Sektengeschichte des Mittelalters. 
Geschichte der gnostisch- manichūischen Sekten. 1890, 

J, M. KapcasuHs Ouepku pennrioanod mHaKK Bb Hranin XII-XIII 8, 1912 
Žiūr. 31, 29, 30, 34, 35, 


XIII Š$ 93—99 


Žiūr. Nr. Nr. 26, 28, 70, 71, 74, 75, 79, 80, 84, 85, 140, 141, 142; 
Hauck (I, 190). 

K. Hampe Deutsche Kaisergeschichte in der Zeit der Salier und 
Staufer, 1929. 

H. B6hmer Willigis von Mainz. 1895. 

J. Voigt Adalbert von Prag. 1898. 

P. Kehr Die Urkunden Ottos III. 1890. 

Pflugk - Harttung Die kirchliche Politik Konrads II. 1880. 
M. Schipa Il mezzogiorno d'Italia anteriormente alla monarchia. 
1923. 

J. Gay L/'Italie mėridionale et V'empire bizantin 867—1071. 1904, 
F. Chalandon Histoire de la domination normande en Italie et 
en Sicile, I-—II. 1907. 

Heinemann Geschichte der Normannen in Unteritalien und 
Sicilien bis zum Aussterben der normannischen Koūnigshauses. 
1894 fg. 


INDEKSAS 


Aachen (Achen) 87, 94, 126, 129 
181, 201, 236, 257, 273, 411. 
Aacheno seimas 817 m. — 171, 

831 m. — 177. 

Aacheno sinodas 809 m.—144. 

Aar (Ar) upė 181, 226. 

Abbasidai 181, 226. 

Abbonas, Fleuri vienuolyno aba- 
tas, 347, 349, 389, 392 s. 

Abd-el-Rhaman, Ispanijos vali, 31. 

Ab-el-Rhaman-ben-Muaja 81. 

Abd-el-Rhaman, Omajadas, 286, 325. 

Abelardas 359. 

Abgaras 142, 

Abul-Kasimas, Sicilijos emiras, 291, 
292. 

Academia Palatina 133, 149. 

acapte 305. 

acherotipas 40. 

Adalberonas, Laon (Lan) miesto 
vyskupas, 304, 319, 345, 

Adalberonas, Metz miesto vysku- 
pas, 390, 391. 

Adalberonas, Reimso arkivyskupas, 
229, 293, 297, 348. 
Adalberonas, Karintijos 

419, 

Adalbertas, Berengaro II sūnus, Ita- 
lijos karalius (950—966), 236, 
268, 282 s. 

Adalbertas Bremenietis 332. 

Adalbertas, Magdeburgo vyskupas, 
231, 232, 330. 

Adalbertas (šv.) Prahietis 395, 398, 
399, 409 s., 411, 

Adalbertas, Toskanos markgrafas, 
221. 


hercogas, 


Adalhardas 96, 97, 128, 129, 133, 151, 
172, 
Addo upė 260. 

Adelheidė, Ottono I žmona, 268, 276, 
277, 280, 281, 293, 294, 406. 
Adelmanas Liėgietis (Liežietis) 

348, 355, 
Adelperga, Benevento dukienė, 130. 
Adėmar de Chabannes (ša- 


ban) 345, 

Admonitio generalis (789 
m.) 101, 

adolescentuli (karo draugai) 
96. 


Adomas 376, 377, 384, 404, 

Adomas Bremenietis 331 s. 

adoptianizmas 134 s, 137— 140, 
146 s., 152. 

adoratio 87, 88. 

adoubement (adubman) 318. 


advokatas (avouė) 123, 243, 314, 
316. 

aeguitas 346 s., 353. 

Aetijus 277. 

Afiarta Povilas 65, 66. 

Afrika 32. 

Agapitas II popiežius (946—955) 


267. 

Ageltrudė 262. 

Agilolfingai 33. 

Agnellus, abatas, 324, 

Agnesa, Heinricho III žmona, 427, 
429. 

Agobardas, Lyon (Lijon) miesto 
vyskupas, 141, 150, 151, 167, 178, 
179. 


agrarii milites 271, 272. 

aide (auxilium) 301. 

Airiai, Airija 5, 161, 168, 201. 

airiai vienuoliai 13, 25, 26, 27, 29, 37, 
127, 135, 

Aistulfas (749—756) 39—46, 48, 49, 
52, 62, 66, 261, 263, 
Akademija, Dvaro A., žiūr. 

demia Palatina. 
Akvilėja 268, 276. 
Akvinatas (Tomas Akvinietis) 368. 
Akvitanija, akvitanijiečiai 31, 32, 
59 s., 79, 95, 102, 107, 120, 149, 
171, 178, 184, 202, 203, 230, 253, 
258, 387, 420. 
Alamanija 30, 31, 33, 176, 178. 
Alberikas, markgrafas, 264, 265. 
Alberikas, pastarojo sūnus, Roma- 
norum princeps et se- 
nator, 265—267, 276, 282, 283, 
285, 321, 387. 


Alberikas, Tuskulumo grafas, 426. 
Albi miestas 315. 

Albingiečiai (saksai) 77. 
Alderikas, Asti valdovas, 401. 
Aldhelmas 23. 


Aca- 


Aleksandras II popiežius (1061— 
1073) 350, 

Aleksiejaus (šv.) giesmė žiūr. Vie 
de St. Alexis. 


Alfredas Didysis (871—899 m.) 271. 

algihad 81. 

Alkvinas (Alkuinas) 61, 86, 91 s., 
103, 104, 131—134, 139, 140, 168. 

allmenda 114, 302. 

alod (alleu, dominium) 241, 
248, 250, 

Alsasas (Elsasas) 176, 237. 

Altsūksische Genesis 136. 

Amalaras, Triero (Triro) vyskupas, 
129. 

Amalarijus 150 S, 

Amalas dukas 24, 

Amalti miestas 188, 189, 288. 

Amarcijus 337. 

Ambraziejaus (šv.) Bažnyčia žiūr. 
Milano arkivyskupystė. 


Ambraziejus (Ambrosijus) Šv. 160, 
354. 

Amelia 73. 

Amelijus, Albi vyskupas, 315. 

Amiens miestas 313, 

Anagni (Ananji) miestas 212. 
Anakletas (Anacletus) II anti- 
popiežius (1130—1138), 349, 
Anastasijus bibliotekarius 167, 186, 
187, 190—192, 194, 206, 209—212, 

323. 

anchoraticum 110, 

Ancona (Ankona) 53, 68, 109, 189. 

Andernach miestas 219. 

Andreas Bergamietis 324, 

Anegray vienuolynas 26. 

Angariečiai (saksai) 77, 79. 

Angelramas 348, 

Angers (Anžer) miestas 257 s., 
mokykla — 348, 

Angilberga, imper. Liudviko II žmo- 
na, 206, 210, 215, 216. 

Angilbertas 82, 95, 128, 133, 136, 141, 
149, 

Anglai, Anglija 3, 5, 99, 109, 227, 
242, 253, 258 s., 289, 349 s., 419. 

Anglų įstatymai (Lex Anglo- 
rum) 99, 

Anglosaksai 28 s., 127, 132 s., 135, 
271. 

Anianes vienuolynas 149, mokyk- 
la — 133. 

Anjou (Anži, Andegavium) 
grafystė 252 s., 257—258, 259, 
296, 327. 

Ankona žiūr. Ancona. 

Annales Juvavenses 
ximi 270, 

Anselmas Canterberietis (Kenterba- 
rietis) Šv. 168, 349, 350, 356, 357, 
359 s., 360—378, 379, 382, 383, 
385, 393, 398, 405. 

Anselmas de Besate, Peripate- 
ticūs, 352. 

Anselmas, Luccos (Lukos) vys- 
kupas 393, 

Anselmas scholastikas 378. 


ma- 

Antapodosis 325, 

antrustionai 96, 

Aosta (miestas) 226, 360, 420. 

apofatiškoji teologija 164. 

apokrisiarijus 213. 

apokrisiarijus žiūr. arkikapelionas. 

Apollinaris Sidonius 6. 

Apulija 260, 286, 288, 417, 

Arabai 3, 31 s., 60, 75, 79—82, 107, 
122, 176, 203, 286, 288, 347. Žiūr. 
saracėnai. 

arcarius 51. 

Arci 413, 

Arcolo (Arkolo) kautynės 288, 

Ardea (Ardres) miestas 309, 

Arduinas, Ivrėjos markgrafas, Ita- 
lijos karalius (1002—1014), 412, 
414, 415, 416, 417. 

Arelatas žiūr. Arles. 

Arelato karalystė 226, 
256 s. 276, 420. 

Aribertas, Milano arkivyskupas, 
402, 420, 421, 423, 424, 427. 

Aribonas, Mainzo arkivyskupas, 416, 
418. 

Arijonai, Arijus 7, 20, 138, 139, 144. 

arimanai 260, 

Aristotelis, aristotelizmas 7, 159 s., 
164, 331, 357 s., 359. 

Aristotelio Organon 159, 

arkidiakonas (Romos Bažnyčios) 51. 

arkikapelionas (apokrisiarijus) 95, 
96, 97, 

arkipresbiteris (Romos Bažnyčios) 
»1, 

Armenija 401, 403. 

Arles (Arelato miestas) 4, 108, 
109, 182. 

Arnulfas, Ardėjos (Ardea, Ar- 
dres) miesto baronas, 309. 
Arnulfas, Bavarijos hercogas (908— 

937), 232, 272. 

Arnulfas Karintijietis imperatorius 
(887—899), 224, 225, 226, 227, 
229, 236, 260, 261 s., 415. 

Arnulfas Laudunensis (iš Laon 
miesto) 359. 


251, 253, 


Arnulfas Reimso arkivyskupas 295, 
297, 348. 

Arnulfas šv. 
10, 33. 

Arpadas 231. 

Arras miestas 401. 

| Arsenijus, Ortės vyskupas, 190 s., 
192, 208, 209, 210. 

artes liberales 
et guadrivium) 
356. 

askimanai 294, 

| Asti miestas 401. 

Asturija 82, 137, 139, 251. 

Atgailos knygos žiūr. libri 
nitentiales. 

Attila 334, 335. 

Atto (Attonas), Vercelli (Ver- 
čeli) vyskupas, 324. 

Augsburgo miestas 237, 277, 
mokykla — 327. 

Augsburgo sinodas (952 m.) 391, 

Augustinas Canterbury (Ken- 
tėrbari) arkivyskupas 5. 

Augustinas Šv. ir augustinizmas 92, 
127, 132, 144, 148, 152, 153, 160, 
161, 351, 354, 357, 360, 361, 362, 
364, 365, 367, 403. 

Auksilijus (Auxilius) 264. 

aukščiausioji jurisdikcija žiūr. ha u- 
te justiceir ban, 

Aurelianas vyskupas 24, 

Aurillac (Orijak) vienuolynas 
347. 


Austrasija 33, 102, 184. 
Austrija (Oesterreich) 


| 291. 

Autcharijus hercogas 41, 

Autcharis Longobardų karalius 
(584—590 m.) 73, 

Auxerre (Okser) miestas 31, 180, 


(Karolingų protėvis) 


(trivium 
322, 323, 


poe- 


352; 


277, 


314, 
auxilium (aide) 301. 
Avarai 3, 74, 76, 79, 80—81, 102, 


107, 122, 136, 171, 234, 237. 
„Aversa (miestas) 422, 423, 

Babenbergai 269, 291, 

Bagdado chalifatas 60, 81, 286, 287. 

Bamberg 352. 

banalitetas 302, 305. 

Banchor (vienuolynas) 26. 

bann, bannum 94, 101, 122, 279. 

Barcelonos grafystė ir miestas 81, 
176, 251. 

Bardewik (miestas) 109. 

Bari miestas 182, 188, 214, 288. 

Basel (miestas) 226, 352. 

Basilijus I Makedonijietis, Bizanti- 
jos imperatorius  (867—886), 
196, 210, 214, 

Baskai 81, 102, 184. 


basse justice (žiūr. causae 
minores) 2445, 

baudos pinigai 105. 

Bavarija 30, 31, 33 s., 59, 76, 79 s., 80, 
82, 107, 171 s., 180, 216, 223, 
230—232, 236 s., 248, 271—274, 
276—278, 290 s., 293 s., 419. 

Bažnyčios susirinkimai 7, 8, 9, 10, 


13, 33, 34, 90, 99, 143, 188, 196 s., | 


205, 298, 306; visuotiniai sus. — 
I — 145, VII — 84, 140 s., 143. 
Beatas 139, 
Beaumanoir (Bomanuar) 242. 


Beauvais (Bovė) miestas 245, 


314, 

Beda (Baeda Venerabilis) 
132, 330. 

Benedictio novi militis. 
318. 


Benediktas III popiežius (855—858) 
191, 192, 209, 210. 

Benediktas VI popiežius (973—974), 
286, 291. 

Benediktas VII popiežius 
983), 291, 406, 

Benediktas VIII popiežius (1022 — 
1024), 415, 416 s., 422, 426, 

Benediktas IX popiežius (1032— 
1048), 424, 426, 427, 428. 

Benediktas V antipopiežius (964), 
284 s. 

Benediktas Anianietis 
169 s., 172, 386, 388. 

Benediktas, Bretagnės grafas ir 
Ouimper (Kėmper) vysku- 
pas, 315. 

Benediktas Christianus 

Benediktas Nursijietis 181. 

Benedikto Regula 148 s., 
390, 391, 396. 

beneficiarijai, beneficium 100, 
103, 105, 107, 108, 115, 118, 120, 
121, 122, 185, 213, 220, 233 s., 
240, 242, 243, 245, 247 s., 249 s., 
269, 421, 

Beneventas 53, 69, 70, 71, 74, 82, 
84, 102, 130, 182, 188, 189, 210, 
214, 219, 237, 249, 251, 260, 281, 
287, 288, 292, 387, 390, 420. 

Beowulfas 332. 

Berceto (Berčeto) 281, 

Berengaras I, Friulo markgrafas, 
Italijos karalius (888—924), 
imperatorius (915), 216, 221, 
225 s., 236, 238, 260 s., 264 s. 


Berengaras II, Ivrėjos markgrafas, 
Italijos karalius (950—964), 236, 


133, 148 s., 


426. 


386, 388, 


267 s, 276 s., 280 s., 282, 323, 
324, 325, 
Berengaras Turietis, scholastikas, 


348, 349, 350, 353—356, 356, 363. 
Berengarui I panegyrikas 322, 
Bergamo miestas 238. 
Bernhardas, Barcelonos 

176 s., 202. 
Bernhardas Italijos karalius (812— 

818) 169—172. 


Bernonas, Cluni 
386, 387. 

Bernwardas 413. 

Berta, Prancūsų karaliaus Roberto 
II žmona, 256, 

Bertholdas 332. 


Bertolais de Laon (Bertolė 
de Lan) 339. 


grafas, 


(Kliuni) abatas, 

Bertrada, Pippino Trumpojo žmona, 
47, 60, 61, 64, 65, 66, 68. 
Besancon (Bėzanson) 226. 
bibliotekarius popiežiaus 51. 
Bizantija, Graikai, Romėjai 3, 8, 
39—44, 46 s., 49 s., 52, 54, 60, 
20; 73185 76, 19, 83 8,81 8, 
90 s., 93, 140—148, 168, 172, 176, 
188, 190, 194—197, 214 s, 222, 
224—226, 236 s., 260, 266 s., 277, 
282, 286—288, 291 s., 403, 406, 
427, 421, 
Blois (Bliuž) grafystė 252, 256— 
251259. 
Blutbann 123; žiūr. 
maiores, 
Bobbio vienuolynas 323, 348. 
Boethijus 131, 132, 159 s., 328, 331, 
346 s., 352, 357. 
Boethius, langue 
ma 338. 
Bogorisas (Borisas), 
nas, 195, 
bogumilai (katharai) 404. 
bokštas (donjon, donžon) 209. 
Bolesiavas I Drąsusis (Bolesiaw 
Chrobry), Lenkų karalius (992— 
1025), 410, 411, 415, 419, 
Boleslavas I, Čechijos hercogas 
(935—967), 272, 275. 
Boleslavas II, Čechijos hercogas 
(967—999), 290 s., 293 s., 409, 
Bolognos (Bolonijos) miestas — 
53, 70, 264, mokykla — 322. 
Bonaventūra 371. 
boni homines (bons 
mes) 310, 311. 
Bonifacijus VII popiežius (984 — 
985) 291, 294, 295, 297, 406. 
Bonifacijus (Vinfridas) Šv. 4 s., 10, 
11, 14, 28—30, 33, 34, 35, 36, 
47, 127. 
Bonifacijus, Toskanos (Toscana, 
Tuscia) markgrafas, 420. 
Bonizonas Sutrietis 428, 
Bordeaux (Bordo, Burdiga- 
1a) 31, 32, 109, 202. 


causac 


d'oc poe- 


Bulgarų cha- 


hom- 


borghese (borgėzė) 309, 

Borisas (Bogorisas), Bulgarų cha- 
nas, 195, į 

Bosonas, Burgundijos karalius (880— 
887) 218, 222, 223, 226, 237. 

Boulogne (Bulonj) miestas 79, 
109, 

Bourges (Burž) miestas 9. 

bourgeocis (buržua, burgiečiai) 
309 s. 

Brandenburg (Brennabor) 272, 
275, 294, 

Bremeno-Hamburgo  arkivyskupys- 
tė 79, 275, 279, 332. 

Brennabor (Brandenburg) 272. 

Brentos Taika 875 m, 216. 1 

Bretagne (Bretanj), bretonai 82, 
102, 172, 177, 184, 202, 203, 237, 
252, 253, 256, 258, 270, 307. 

Bretislavas I (Bržetislaw), Čechijos 
hercogas (1034—1055), 419, 427. 

Bretonai, britonai žiūr. Bretag- 
ne, 

Brindisi miestas 188, 189. 

Brogne (Bronj) vienuolynas 389, 
391, 

Brunas, Kėlno arkivyskupas ir 
Lotharingijos hercogas, 229, 273, 
276—280, 290, 314, 326, 330, 391. 

Brunchildė 16, 26, 27. 

Brunn 150. 

Brunonas, Petro Damiani mokinys, 
399. 

Bulgarai 80, 176, 195, 232, 403 s. 

Burchardas II, Švabijos hercogas 
(954—973), 291. 

Burchardas, Wirzburgo vyskupas, 
38. 

Burchardas, Wormso vyskupas, 393, 
418. 

Burdigala žiūr. Bordeaux. 

burgas 238, 255, 271, 272, 308—309. 

burgum 309. 

Burgundai, Burgundija 3, 6, 31, 33, 
102, 107, 171, 176, 184, 203, 
223 s., 236 s., 275, 386, 387. 


“ Burgundijos dukatas 226, 228. 

Burgundijos karalystė 226, 228, 236, 
252, 269, 420, 425, 427; žiūr. 
Arelato karalystė. 

butellarijus 120. 


Biūrger 309, 


Caballus Constantini 286. 

Caedualla (Kedualla), Vessekso 
karalius, 5. 

Caesarijus Šv., Arles miesto vys- 
kupas, 20. 

Calabria žiūr, Kalabrija. 

Camaldoli (Kamaldoli) vienuo- 
lynas 396. 

Cambrai (Kambrė) miestas 310— 
312, 

camerarius 96, 97. 

Camerino (Kamerino) 287. 

Campania(Compagna), Kam- 
panija 215. 

Canossa (Kanossa) 420. 

Canterbury (Kentėrbari) arki- 
vyskupystė 5, 350, 360. 

capella 96, 99. 

capitation 303, 305. 

Capitula Angilramni 186. 

Capitulare de villis 95, 
100, 105, 111, 120 S, 

Capitulare monasticum 
149, 

Capitulare 
79, 97, 101. 

capitularia 59, 100—101, 103, 
186. 

Capitulatio de partibus 
Saxoniae 78, 101. 


Saxonicum 78, 


capitulum culparum 306. 

Capo di Colonne kautynės 
292. 

cardinales (presbyteri et 
diaconi) 50, 64. 

Carisiacum žiūr. Kiersy. 

Caspar 72s. 

Cathvultf (Katvulfas) 90. 


Istorija 


causae majores (haute 
justice, Blutbann) 122, 
123, 243, 245, 

causae minores (basse 
justice) 122, 123, 244, 

censiva (činšo žemė) 305, 

centenarius (šimtininkas) 106, 
249. 

cespitaticum 110. 

Cevennes (Sevenn) 223, 

chachanas avarų 80, 81. 

Chalcidijus, Timajo vertėjas, 357. 

Chalkedono sinodas 4. 

Chalons-sur-Marne (Ššalon) 
314, 400. 

Champagne (šampanj) 111, 253, 
256 S. 

champart 305. 

Chansons de geste 338—345. 

Chanson de Roland 81, 340, 
341—342, 

Chanson du Pėlerinage 
de Charlemagne 340, 341, 
343—345, 

Chartres (Ššartr) miestas — 252, 
mokykla — 348. 

Chartrės neoplatonininkai 

chateau žiūr. burgas. 

Chazarai 231, 

Childebertas Ii, Frankų karalius 
(575—596), 11. 

Childerichas III, Frankų karalius 
(743—751), 37, 38, 


168. 


Chilperichas I, Frankų karalius 
(561—584), 19. 
Chlodovechas (Chlodvigas, 482— 


511), 16, 17, 339, 342, 
Chlotacharas I, Frankų karalius 
(511—561), 23, 24, 
Chlotacharas II, Frankų karalius 
(584—628), 136, 183, 
chorepiscopi (sufraganai) 36. 
Christoforas primicerijus 53, 54, 58, 
58, 62—66, 67, 219, 
Chrodegangas, Metzo vyskupas, 41. 
Chronicon Salernitanum 
324. 

Chronicon Venetum 324, 

Ciceronas 346, 347. 

cistercijiečiai 349, 

Citeaux (Sito) 349, 

civitas 309, 

Civitas Leonina 189, 221, 426. 

Cluni (Kliuni) 266, 321, 386; žiūr. 
kliuniečiai, 

colėe (paumėe, alapa) 318. 

colibert (kolibertas) 304, 

Comacchio (Komakio) mies- 
tas 70, 109, 110, 215, 


comes palatii (pfalzgrai) 
96, 97. 

communia 114, 

compascua 114. 


Comacchio (Komakio) mies- 


tas 95, 229, 

Compiėgne miesto kapitularijus 
(883 m.) 247. 

Compiėgne miesto seimas 
830 m. — 177, 833 m. — 179, 
987 m. — 229, 


complant (emifiteusis) 305. 
Compostella (San Jago 
di Compostella) 34. 

confraternitates 110. 

consensus 98, 101. 

consilia et pracepta Kris- 
taus 399, 

consilium principis 97. 

consilium, vasalo pareiga, 301. 


consolamentum (katharų) 
403, 404. 
Constitutio de feodis 


1037 m. 421. 


Constitutio Lothari 
Lotharo Konstitucija. 


žiūr. 


Constitutum Constantini 
imperatoris 56—58, 69, 72, 


93, 326, 409, 

Continuatio Fredegarii 
136, 

conversi 396, 397. 

Corbie Korbi, Corbeia an- 


tigua) 112, 133, 313. 


| Corvey žiūr. 


Corbie 
Corvey, 
327, 330. 

Cornouaille (Kornuaj) 252, 

Corsica (Korsika) 69, 72, 281, 
282. 

corvėe 302, 305. 


(Nova Corbeia, 
Korvey) 79, 128, 


Corbie, Kor- 
vey. 

coutume 304, 305. 

Cremona (Kremona) 109, 421. 

Crescentius žiūr. Krescentijus. 

cubicularius 51, 65. 

cubiculum popiežiaus 212. 

culpa et poena 158, 375, 397, 
398, 

curtis 121. 

Čechai 79, 80, 107, 182, 194 s., 230, 
272, 275, 290, 409, 411, 415, 419, 
427, 


Dagobertas, Frankų karalius, 16, 


342. 


| Danai, Danija 77, 79, 82, 172, 201, 


271, 272, 274, 275, 290, 291, 294, 
419. 

Decretales Pseudo -- Isi- 
dorianae 151, 186, 194, 264, 
295. 


defensor (Romoj) 51. 


|deificatio 166. 


Desiderijus iš Monte Cassino 
428. 

Desiderijus, Longobardų karalius 
(756—774), 53, 54, 60, 61 s., 63, 
263. 

designatum confinium 73, 
281. 

dešimtinė 317, 321. 

Deusdedit kardinolas 393, 

Diana 20. 

dicio 40, 49, 50, 57, 220. 


Diedhofen susivažiavimas 
847 m. 201. 

Dievo Paliaubos žiūr. Treuga 
Dei, 

Dievo Taika žiūr. Pax Dei, 

Diokletianas 55. 

Dionysijus Areopagita 161, 168, 212. 

Dionysio-Hadriana 101. 

discipuli 906, 

disputatorius 352. 

Dodo (Dodonas) missus 65. 

dominium 113, 115. žiūr. alod. 

Dominykas Folignietis (PFolinjetis) 
395, 396, 398, 

domus cultae 51, 173. 

Donatas 346, 

donatininkai 137. 
Donatio Constantini žiūr. 
Constitutum CC. imp. 
Donatio Pippini 458, 49 s., 
53, 56 s., 68 s., 70, 71—73. Palyg. 
Kiersy aktas. 

donjon (donžon, vadinasi, domi- 
nium — pono būtas), bokštas, 
238, 309, 310. 

Doon de Mayence 341. 

Dopsch A. 112. 

Doube (Dub) 211. 

dovanos 105. 

Dovydas 18, 94, 

Dreux (Dro) miestas ir grafystė 
256. 

Drogonas (Dreu) 422. 

Drogonas, Metzo vyskupas, 187, 188. 

Drogonas scholastikas 352. 

droit de gite 305. 

droit de suite 303. 

Duchesne L. 44, 72, 

Dudon de St. Ouentin (Sen 
Kantėn) 345, 

Duerstade 109, 

Dunstanas Šv. 349, 

Dvaro 
130, 148 s., 161, 168. 


Eadmer (Ėdmer) 360. 

Ebbonas, Reimso arkivyskupas, 179. 

Eberhardas, Frankonijos hercogas, 
273, 


Ecbasis cuiusdam captivi| 


328, 333, 337. 


(palatiumo) mokykla 127, | 
ethelingai 77, 272. 


| Eugenijus II popiežius 


ėchevins (scabini) 311. 

ėcuyer (ėkiujė) 318. 

Edda 137. 

Eduardas (Edward the El- 
der) Anglosaksų karalius 271. 

Egila 137 s. 
Egzarchatas '40—44, 46, 48, 51, 69, 
73, 266, 268; žiūr. Ravenna, 
Einhardas 87 s., 126, 128, 136, 169, 
176, 330, 332. 

Einoldas 390. 

Ekkehardas 330, 333—336. 

Ekkehardas IV 336, 392. 

Elbės upė 109, 272, 

Eleutherijus, Arsenijaus sūnus, 210. 

Elijas 137 s, 

Elipandas, Toledo arkivyskupas, 138, 
139. 

Elsloo Taika 882 m. 224. 

emfiteutai, emfiteusis 51, 113, 119. 
220, 305 (complant). 

Emilija 236. 

Emir al Omra 286. 

endūra 402, 

Eptės upė 227. 


| Erchempertas iš Monte Cassino 324. 
| Eremitai, eremitorium 395—399, 399, 


Eresburg 77. 
Erfurt 109. 


| Erikas, Friulo markgrafas, 81. 


Erikas, Švedijos karalius, 294, 
Erispoė, Bretonų dukas, 202. 
Eriugena Jonas Skotas 149, 156— 
158, 159, 160, 161—168; 212, 
353, 357, 371, 372, 373. 
Ermoldas Nigellas 150, 249. 
Ernstas, Švabijos hercogas, 420. 


euchitai 403 s. 

(824—827) 
174, 175. 

Eugenijus Vulgarijus 264. 

Eusebijus, Paryžiaus vyskupas, 9. 

evectoria 105. 

Evodas, Akvitanijos hercogas, 31. 

Evodas (Eudes, Odo) II, 
Blois grafas, 256 s., 258, 420, 
421. 

Evodas, Burgundijos dukas, Hugono 
Kapeto brolis, 229. 

Evodas (Eudes, Odo), Prancū- 
zijos karalius  (888—898), 227, 
230. 

exercitus Romanorum 51, 
174, 


Faenza (Faėnca) 53, 54, 70. 

familia S. Petri 173, 174. 

Fantuzzi fragmentas 73. 

Fardulfas, Saint - Denis abatas, 
180. 

Farfos vienuolynas 266s. 

Fatimidai 286. 

faubourg 309, 

Fecamp (Fekam) mokykla 349, 

Feliksas, Urgelo vyskupas, 139 s. 

feodas (feodum, fief, Lehn) 
248 s., 269, 416, 418, 421. 

Fermo 68; mokykla — 175. 

Ferrara 53, 54, 70. 

fideles (ištikimieji) žiūr. vasa- 
lai, 

Filiogue 93, 142, 143—147, 152, 
165, 196, 373, 378. 

fiscus 124, 

EFlach J. 312. 

Flandrija 111, 251, 252, 254, 311, 389. 

Fleuri vienuolynas — 389, mo- 
kykla — 347, 349, 

Flodoardas 347. 


Floras (diaconus Florus) 
167, 181. 

Florencija (Firenze) mokykla — 
175. 


Elorentijus Šv. 257 s. 

fodrum 106. 

(fėautė sacramentum 

fidelitatis) 244, 246, 315. 

Fontaines (Fontėn) vienuol;- 
nas 26. 

Fonte Avellana 395, 


foi 


| Frankonija 


Fontenoy-en-Puisaye (Fon- 
tanetum) 180, 


Fontevrault vienuolynas 348, 
Forchheim 231, 
forismaritagium (iforma- 


riage) 303, 305, 

Formosas popiežius (891—896) 195, 
219, 261 s., 263, 264, 

forum ecclesiasticum 317. 

Fotijus, Konstantinopolio patriar- 
chas (858—869 ir 877—886 m.) 
196, 209, 210, 225. 

Francija 15, 17, 19, 26, 27, 28, 30, 
32, 37, 184, 187. 

Francia media 184, 187. 

Frankfurtas (a. Main) 95, 274. 

Frankfurto sinodas 794 m, 140, 143, 

(Frankonai, Frankai) 
216, 230, 231, Z32, 269, 270, 271, 
272, 291. 

Frankonų (Frankų, Salijų) dinastija 
418, 


| Fraxinetum (Garde- Frai- 


net) 282. 

Fredegundė 1l. 

Freiburg 226. 

Freising 237. 

Fridugisas 133, 160, 167, 

Friedrichas (Fridrichas), Lotharin- 
gijos grafas, 420. 

Friedrichas (Fridrichas), Mainzo ar- 
kivyskupas, 276, 277, 391. 

Erisija 31, 79, 109, 118, 182, 201, 230, 
294, 

Fritzlar 232. 

Friulas 74, 80, 82, 108, 172, 216, 221, 
236, 237, 276, 291. 

Frontinas 346. 

Fulbertas (Foulbert de Char- 
tres) 321, 346, 348, 353. 
Fuldos vienuolynas 36, 127, 128, 327, 

332; mokykla — 134, 150. 
Fuldradas, Saint - Denis abatas, 
38, 42, 49, 53. 
Fulkonas (Foulgues Nerra), 
Anjou grafas (987 — 1040), 
256, 257—258, 

Gaeta 71, 188, 189. 

Galera 413, 

Galicija 82, 137, 251. 
galikaniškoji ideologija 296—298. 
Gand 79, 


Ganderscheim vienuolynas 
327 S. 

Garde - Frainet (Fraxine- 
tum) 282, 


Garigliano (Gariljano) kauty- 
nės (915 m.) 260, 264, 265, 

Garin le Loherain 341. 

Garonne (Garumna) 202. 

Gascogne (Gaskonj) 171, 253. 

Gaskonai (gascons), 184. 

gastaldai 188. 

Gassendi 368. 

Gaudentijus, Gniezno arkivyskupas, 
411. 

Gauderichas, Velletri 
vyskupas, 212, 

Gaunilonas 368, 370. 

Gegužės laukai (campus ma- 
dii), Frankų seimai, 97—99. 

Geisa, Vengrijos valdovas (+ 997), 
411. 

geldoniae 110, 

Genėve (Ženėv) 180, 226. 

Genova (Džėnova, Genua) 417. 

Gentilly (Žentiji) sinodas 767 
m. 140. 

Georgius proto a secretis 
49. 

Gerannus scholasticus 347. 

Gerardas II, Cambrai m. visku- 
pas, 311. 

Gelberga, Gandersheimo abatė, 328 
Es, 990; 

Gerbertas (popiežius Silvestras II, 
999—1003) 229, 293, 295, 297 s., 
320, 326 s., 345—349, 352 s., 400, 
407—414, 

Gerhardas iš Brogne 
389. 

Gerilippas, Mainzo vyskupas, 11. 

germanai 3, 16, 17, 184, 234, 270. 

Germanų teisė 346. 


miesto 


(Bronj) 


Germigny-les- Prės (bažny- 
čia) 126, 131. 

Gero, Thūringijos grafas, 275. 

Geroldas, Mainzo vyskupas, 11. 

geste (žėst) 339, 340. 

Giesebrecht 231. 

Gilson E. (Žilson) 367. 

gynekėjai 121. 

glossa 346. 

Gniezno 411. 

Gormas Senasis (+ 936) 274, 

Gorze (vienuolynas) 390 s., 393. 


gotai 107. 

Gotfridas Martellas (Geoffroi 
Martel), Anjou grafas 
(1040—1060) 258, 348. 

Gotfridas (Guifred de Cer- 
dagne), Narbonnės arkivys- 
kupas, 316. 


Gotšalkas 152—156, 167. 

Grado patriarchas 220, 423. 

grafai 95, 101, 103, 108, 122 s., 243 s., 
245, 249 S. 

Graikai žiūr. Bizantija. 

Graphia aureae urbis Ro- 
mae 408. 

Gregoriopolis 182, 

Gregorovius F. 284. 

Grenoble 185, 

Grigalius I Didysis, popiežius (590— 
604), 3, 5, 28, 184, 212. 

Grigalius II popiežius (715—731) 29, 
30, 34, 53, 

Grigalius III popiežius (731-—741) 
30, 34, 38, 39, 44. 

Grigalius IV popiežius (827—844) 
151, 178, 181, 182, 188. 

Grigalius V (Brunas) popiežius 
(996—999) 326, 406, 409, 410, 
412. 

Grigalius VI (Jonas Gratianas) po- 
piežius (1045—1046) 426 s., 428. 

Grigalius VII popiežius (1073— 
1085) žiūr. Hildebrandas. 

Grigalius antipopiežius 415, 

Grigalius (šv.), Nisos vyskupas, 
142, 161, 

Grigalius, Praenestės vyskupas, 62, 

Grigalius, Romėnų konsulas, 426. 

Grigalius (šv.) Teologas 161. 

Grigalius (šv.) Turietis (-358—594) 
6 s., 8, 11, 12, 14, 16, 18 s., 21, 
22, 184, 

Grimoaldas 
662), 38. 

Gripponas (Grifonas), 33, 34, 37, 42, 
59, 

Grotta Ferrata 395. 

Guibertas Nogentietis (Guibert 
de Nogent) 3125. 

Guidonas - Gotfridas (Gui - Ge- 
offroi), Akvitanijos dukas 
(1058—1086), 253. 

Guidonas (Gvidonas, W ido), Spo- 
leto markgrafas, 265. 

Guillaume d'Orange 338, 339, 
341, 344, 

Guitmundas 353, 355. 

Gundulias katharas 401. 

Gunhildė (Kunigundė), imp. Hein- 
richo III žmona, 419. 

Guntchramnas, Frankų karalius (561 
—594), 24, 26, 

Gunzo (Gunzonas), Novarros dia- 
konas, 323 s., 326, 327 s. 


majordomas (+ apie 


Hadrianas I popiežius (772—795) 
45, 47, 65—75, 76, 84, 89, 91, 101, 


137, 140 s., 142, 143, 144, 145, 
197. 
Hadrianas II popiežius (867—872) 


195, 209 s., 211—213, 215, 

Hadriano mauzoliejus (Sant An- 
gelo) 265. 

Halberstadt 79, 

Halle miestas 79, 

Hamburg 202, 294; žiūr. Bremen. 

Haraldas, Danų karalaitis, 174, 249, 

Haraldas Blatand, Danijos kara- 
lius, 274, 275, 

harisliz 76. 

Harun - al- Rašidas, Bagdado chali- 
fas, 82 5. 


Hastingso kautynės (1066 m.) 340, 

Hauck A. 87, 428. 

haute justice žiūr. causae ma- 
jores. 

Havel 272. 

Havelberg 275. 

Heinrichas I imperatorius (911— 
936) 227, 230, 231, 232, 235— 
237, 269—274, 276, 331, 415, 417, 
424, 

Heinrichas II imperatorius (1002— 
1024) 253, 256, 326, 391, 413, 
415—417, 418, 419, 420, 423, 424. 

Heinrichas III imperatorius (1039— 
1056) 393, 419, 424, 425, 426 — 


429, 

Heinrichas IV imperatorius (1056— 
1106) 424, 

Heinrichas I Prancūzijos karalius 
(1031—1060), 257, 420. 

Heinrichas T Bavarijos hercogas 


(+ 955) 268, 273 s., 276 s., 333, 
415, 

Heinrichas II Peštukas (Zūnker), 
Bavarijos hercogas (+ 995), 278, 
291, 293, 415. 


Heinrichas der Glichezare 
331. 

Heinrichas, Triero arkivyskupas, 
279, 


Heinrikas iš Auxerre 160, 
Heliandas 136 s., 331. 


Herfordo vienuolynas ir mokykla 
327. 

heribann (Heerbann) 106, 
269, 270. 


Heribertas katharas 401. 

Heribertas Kolno arkivyskupas 414, 

Heribertas, Vermandois gra- 
tas, 228, 

Herimannas iš Reichenau 332. 

Heristall 95. 

Hermannas Billingas, Saksonijos 
hercogas, 275, 278, 290, 

Hermanas, Švabijos hercogas, 
273. 

Herodiada 20. 


272, 

Herodas 7. 
Hešamas 81. 
Heterijus 139. 
Hilarijus šv. 
pas) 160. 
Hildebrandas (pop. Grigalius VII, 
1073—1085) 353, 355, 388, 427. 

Hildebranslied 332, 

Hildesheim 79, 

Hildibaldas, Wormso vyskupas, 406. 

Hinkmaras, Reimso arkivyskupas, 91, 
105, 154 s., 156, 167, 203 s., 208, 
211, 218, 222, 235, 297. 

Hiobas 199, 

Hofrechstheorie 112. 

homagium (hominium, ho- 
mmage) 244, 315. 

Homeras 7. 

homiliarium 134. 

Horatijus 132, 328, 337, 347. 

Hrabanas žiūr. Rabanas. 

Hrostsvita 328—330. 

Hruotland žiūr. Rolandas. 

Hugonas, Cluni abatas 
1109), 387, 388, 399. 

Hugonas (Hugo, Hugues) Di- 
dysis (arba Abatas), Neustrijos 
markgrafas 222, 223, 224, 226, 
228, 235, 252, 259, 276. 

Hugonas, Fleuri abatas, 394. 

Hugonas Juodasis 228. 

Hugonas Kapetas, Prancūzijos kara- 
lius 987—996 m., 228—230, 235, 
251, 252, 289, 293, 294, 295, 342, 
348, 

Hugonas kastelionas 311. 

Hugonas, ,,Konstantinopolio kara- 
lius“, 343 s, 

Hugonas, Toskanos markgrafas, 406, 
413, 414, 

Hugonas,  Provencės markgrafas, 
Italijos karalius 926—947 m., 
226, 236, 260, 265, 266, 267, 268, 
323, 324. 

Hukbertas 204. 

Humbertas reclusus 390. 


(Poitiers vysku- 


(1049— 


Humbertas, Savojos ir Aostos gra- 
fas, 420. 

Humifredas (Omfroi) 422. 

hunai 334 S. 


Ibėrai 184, 185. 

Ignatijus, Konstantinopolio patriar- 
chas, 195, 210. 

ikonodulai (šv. paveikslų garbinto- 
jai) 84, 140. 

ikonoklastai (šv. paveikslų naikin- 
tojai) 140. 

Ildefonsas, Toledo arkivyskupas, 138. 

Ile-de-France 252, 259. 


| Immonas hercogas 53. 


Imola 53, 70. 

imunistai, imunitetas 100, 108, 118, 
122 s.,, 185, 234, 238, 240, 241, 
243 s., 245, 269, 279, 310. 

Inė, Vessekso (Wessex) kara- 
lius, 5. 

investitūra 315, 425. 

investitūra (adoubement) 318. 

Irėnė Bizantijos imperatorienė (780 
—802) 73, 75, 84, 87, 88, 140 s. 

Irminsul 77. 

Irnerijus (Irnerius, Yrnerius, 
Hirnerius, Guarnerius, 
Vernerius) 322, 346 s. 

Isagogė 159 Ss. 

Isidorius Hispalensis 
(Izidorius Sėvilietis) 131, 132, 
136, 138, 159. 

Ispanija 31, 109, 131, 137, 138, 139, 
144, 181, 253, 347. 

Ispanijos chalifatas 81, 286. 

Ispanijos marka 82, 176, 202, 251. 

Istrija 57, 69, 72, 108, 281. 

Italija 32, 39, 46, 53, 60, 76, 79, 
108 s., 130, 155, 169, 172—176, 
180—182, 184, 187—190, 201, 
204, 209, 214—223, 225 s., 230 s., 
233, 236 s., 242, 245, 251, 253, 
260—268, 269, 270, 276, 280—294, 
298, 301, 313, 322—326, 337, 345 
s., 387, 390, 394—399, 401—429. 

Ivonas (Yves) Chartrietis 
trietis) 321, 393, 394, 
Ivrėjos markrgrafystė 260, 412; mo- 

kykla — 175. 
Izidorius Sevilietis 
rius 


(šar- 


žiūr. Isido- 
Hispalensis, 


York vienuolynas 132. 
Yrnerius žiūr. Irnerijus. 


Jamblichas 161. 

Jaromiras, Čechų hercogas 1004— 
1012 m., 415, 

Jieva 404. 

joculatores (jokulatoriai) 332 
s., 337 s., 339 s., 345, 351, 427. 

Jonas VIII popiežius (872—882) 
195, 212, 213, 215—226, 238, 
261—-264, 320. 

Jonas IX popiežius (898—900) 262, 
263. 

Jonas X popiežius 
265. 

Jonas XI popiežius (931—936) 263, 
265, 266, 386. 

Jonas XII popiežius (955—963), 266, 
267, 268, 276, 280—287, 295, 297, 
325. 


(914—928) 264, 


Jonas XIII popiežius (965—972) 
284, 285, 288, 347. 

Jonas XIV popiežius (983—984) 
293, 294, 406. 

Jonas XV popiežius (985—996) 294, 
295, 406. 

Jonas XVI popiežius (997—998) 
4125. 


Jonas VII popiežius (1003) 414, 

Jonas XVIII popiežius (1003—1009) 
414, 

Jonas XIX popiežius 
417, 420, 423, 426. 

Jonas Cimischijus Bizantijos impe- 
ratorius (969—976) 288. 

Jonas dukas (Stepono IV brolis) 
65. 

Jonas diakonas, antipopiežius 844 m., 
188. 


(1024—1032) 


Jonas diakonas 212. 
Jonas diakonas 324. 


Jonas  Gualbertas (Giovanni 
Gualberti) 306, 398, 399, 
400, 


Jonas Krescentijus (CČrescenti- 
jus) ž. Krescentijus Jonas, 

Jonas iš Vendiėre (Vandjer) 
390. 

Jonas X, Neapolio dukas, 323, 

Jonas silentiarijus 40, 41, 42, 49, 

Jonas Skotas Eriugena žiūr, Eriu- 
gena. 

Jonas sophista 359, 

Jonas vienuolis 323. 

jongleurs (žongliorai) žiūr. į o- 
culatores. 

Jordanis 330. 

judex 120, 310 s. 

Judita, Heinricho II Peštuko moti- 


na, 291. 
Judita, imper. Liudviko I žmona, 
149, 176, 177, 178, 179, 182 s., 


226. 

juguras (avarų) 80. 

Jura (žiūri) 223. 

Jurgio Šv. giesmė, 338. 

Justinas II Bizantijos imperatorius 
(565—578) 18. 

Juvenalis 347, 

Juvenkas (Juvencus) 328. 


Kaimiečių organizavimasis ir suki- 
limai 307 s. 

Kainas 404, 

Kalabrija (Calabria) 260, 286, 
288, 291. 

Kalomėna 404. 

Kaluppa anachoretas 22. 

Kamerino (Camerino) 287. 

Kampanija (Campania, Com- 
pagna) 215. 

kancleris 96. 

Kanoniškoji Teisė 324, 346, 392 s., 
394, 399, 

Kanossa (Canossa) 420. 

Kant 368. 

Kapella (capella) 96, 278. 

Kapetas žiūr. Hugonas Kapetas. 

kapitonai (capitanei, cat- 
tani) 421, 

kapitularijai žiūr. capitularia. 

Kapuja (Capua) 225, 260, 267, 
287, 288, 292, 417, 420, 422. 

Karaliaus Annalai 136. 

kardinolai (presbiteri et dia- 
coni cardinales) 50, 64. 

Karantanai 80, 

Karintija (Karnten) 
291, 418 S. 

Karlomanas, Karoliaus Martello sū- 
nus (+754), 14, 33—37, 45, 55, 
60, 186. 

Karlomanas, Pippino Trumpojo sū- 
nus (+ 771), 47, 61, 64, 66. 

Karlomanas, Prancūzijos karalius 
(879—884), 223, 224. 

Karlomanas, Vokiečių Liudviko sū- 
nus (+ 880), 211, 215, 216, 219, 
221, 222, 223, 224. 

Karlomano sūnus 66, 67. 

Karoliaus Didžiojo dvaras (pala- 
tium) 94, 

Karolingiškosios Knygos žiūr. Li b- 
ri Carolini. 

Karolingų žemės 120—121, 181. 

Karolius Didysis (768—800—814), 
42, 47, 57, 60 s., 64, 66 s., 68— 
108, 125, 127 s., 129 s., 131—133, 
136 s., 140 s., 142—144, 147—149, 
154, 159, 168 s., 180, 182, 186— 
188, 194, 197, 199, 212, 217, 233— 
235, 237, 244, 277, 280, 287—289, 
296 s., 232, 341—344, 406, 409, 
411, 424, 429. 

Karolius, Karoliaus Didžiojo sūnus 
(4 811), 79. 

Karolius Martellas (į741) 10, 11, 
13, 14, 30—33, 37 8., 59 s., 127, 
184. 

Karolius, Lotharo I sūnus (į 863 
m.), 204, 205. 


224, 276, 


Karolius II Plikasis (840—875— 
877), 134, 149 s., 156, 158, 167, 
176—184, 186 s., 199, 201—204, 


207—209, 211—225, 235, 237, 
245 s., 250, 342. 
Karolius Praščiokėlis, Prancūzijos 


karalius (893—929), 224, 227 s., 
236. 

Karolius III Storasis (876—887) 
216, 221—225, 227, 235, 236. 
Karolius, Žemutinės Lotharingijos 

hercogas (997—992), 229, 291, 
295. 
Kassianas Šv. 26. 
Kassiodorijus 131, 132, 159, 
Kastilija 253, 
Katafatiškoji teologija 164, 
Katharai (manichiejai) 400, 400 — 
404, 405. 
Katvulias (Cathvulf) 90. 
Kazimieras I, Lenkų kunigaikštis 


(hercogas) 1040—1058 m, 427. 
Kehr P. 725. 
Keltai 184, 185. 
Kiersy-sur-Oise 203. 
Kiersy aktas (754 m.) — 45 8., 


67, 68, 69, 71—73; kapitularijus 
857 m. 203; kapitularijus 
877 m. — 121, 219, 250; sinodas 
853 m. — 155, 

Kirilas (Konstantinas) ir Methodi- 
jus 194 s, 

Klaudijus, Turino (Torino) vys- 
kupas, 141, 150. 

Kleinklausz 88. 

Klementas III popiežius 
1047) 428 s. 

kliuniečiai (Cluni vienuoliai) 319, 
349, 386—389, 390, 391, 399, 416. 

kliuniečių mokyklos 388, 

Knudas Didysis, Danijos ir Anglijos 
karalius (1016—1036), 419, 420. 

Koblentz 236. 

kolibertas (colibert) 304. 

K6l1n 205, 276, 279; mokykla — 347. 

Kolumba šv. 13, 25, 26, 27. 

Kolumbos regula 28. 

Kolumelia (Colume1lla) 340, 

komitai (karo draugai) 96, 

Kompostela (Compostella) 
394, 

kompozicija 24, 

komuna (comunia, commune) 
311 s., 313, 314. 

Konigsrecht 100 s. 

Konradas I, Frankonijos hercogas 
ir imperatorius 911—918 m.,, 
231, 232, 236, 271, 314, 331, 415, 

Konradas II imperatorius (1024— 
1039) 256 s., 326, 391, 418—425, 
426, 427. 

Konradas Jaunesnysis, Karintijos 
hercogas 1036—1039 m., 418, 420. 

Konradas, Juros kalnų dukas, 226, 

Konradas Rudasis, Lotharingijos her- 


cogas 944—953 m., 274, 277, 
418, 

Konstantinas Didysis 55, 56, 57, 83, 
84, 217. 

Konstantinas II popiežius (767— 
768) 62—64, 


Konstantinas V Kopronimas, Bizan- 
tijos imperatorius 741—775 m., 


52, 60, 141. 
Konstantinas VI Porfirogenetas, 
Bizantijos imperatorius 780— 


792 m., 84. 

Konstantinopolio sinodas 867 m. — 
196, 210; IV (VIII visuotinis) 
869—870 m. — 196, 210, 

Konstanzo mokykla 327. 

konsulai Romoj 56, 66. 

kontroversija 352. 

Konradinai, Frankonijos dukai, 269, 

referendarijus 96. 

Regensburgo miestas 95, 109; sino- 
das 792 m, — 140, 

Reggio (Redžio) 69, 281. 

Reginaldas 348, 

Reichenau vienuolynas ir mo- 
kykla 150, 323, 370. 


Istorija 


Reimso miestas 11, 170, 237, 245, 
348, 400; mokykla — 127, 347, 
349. 

Reinhart Fuchs 337. 

Reinas 181, 182, 201, 

Remigijus 155. 

Remigijus, Paryžiaus scholastikas, 
347, 349. 

Remigijus šv., Reimso vyskupas, 20. 

Rennes (Rėnn) miestas 252, 253. 

Rh6ne (Ron) 109, 211. 

Richardas I, Normandijos dukas 943 
—996 m., 230, 259. 

Richardas II, Normandijos dukas 
996—1027 m., 256, 259, 307. 
Richardas III, Normandijos dukas 

1027 m., 259. 

Richardas, Saint - Vanne abatas, 
391 s. 

Richeras, istorininkas, 348, 

riteriai 318. 

Robertas Stiprusis, Paryžiaus gra- 
fas, 212, 227 s., 237. 

Robertas I, Prancūzijos karalius 
922—923 m., 228. 

Robertas II, Prancūzijos karalius 
996—1031 m., 251, 252, 253, 256 
s., 304, 319, 327, 348, 393, 401, 
416, 420. 

Robertas Guiscard 423, 

Robertas Velnias, Normandijos du 
kas 1027—1035 m., 259. 

Robert d'Arbrissel 348. 

Rolandas (Hruotland) 338, 339, 
341, 344; žiūr. Chanson de 
Roland. 

Rolando Daina žiūr. Chanson de 
Roland, 


Rollonas, Normandijos dukas, 227, 
258 s. 

Romanas, Benedikto VIII brolis, 
417. 


romanistų teorija 112. 

romaniškasis menas 350, 379—382, 
405. 

romaniškosios kalbos 16 S. 

Romanz de Renart 337. 

Romėjai žiūr, Bizantija. 

Romėnų respublika (Respublica 
Romanorum) 45, 46, 48, 
410 s. 

Romėnų Teisė 321, 324, 346 s. 

Romos Bažnyčios valstybė 3, 4, 5, 


39—52, 62—66, 68—75, 171, 172— | 


175, 188. 


Romos sinodas 4; 769 m. — 64; 1027 | 
m. — 423; 1050 m, — 356; 1059 | 


m. — 355 s.; 1079 m, — 356. 


Romualdas šv. 395 s., 398, 399, 410. | 


Roncevalles 81, 341. 

Rorigo grafas 95. 

Roscelinas 359—360, 363, 370. 

Rostislavas, Moravų kunigaikštis, 
194 S, 

Rotbertas Parisiacensis 359, 

Rothield (Liūgentfeld) 178, 

Rotfridas, Kampanijos grafas, 285 s. 

Rouens (Ruan) miestas 182, 201, 
224, 227, 259; mokykla — 349, 

Rūmų mokykla žiūr. Dvaro mokykla. 

Ruodlieb 336—337, 

Ruotgeras diakonas 330. 


Rusija 201. 

Saale 109, 

sacellarius (Romoj) 51. 
Sackur 73. 

Saint Basle sinodas 991 m. 


294 Ss. 

Saint - Benigne vienuolynas ir 
mokykla 349, 

Sainte- Croix vienuolynas 12s. 

Saint - Denis vienuolynas 33, 
38, mokykla — 127, 349; mugė — 
109, 111, 344. 

Saint - Gerald vienuolynas 388. 

Saint-Germain-des-Prės 
vienuolynas 124; mokykla — 349, 

Saint - Maur vienuolynas ir mo- 
kykla 349. 

Saint - Mihie1 mokykla 390. 

Saint - Ouentin miestas 310. 

Saint-Rėmi 124, 


Saint - Riguier 


Saksų įstatymai 79, 99 s, 


vienuolynas 
112, 124; mokykla — 133, 

Saint - Vandrille vienuolynas 
11, 124, 

Saint - Vast vienuolynas 11. 

Saintes (Sent) miestas 60, 

Saksai 11, 59, 67, 76—79, 80, 107, 
118, 136. 

Saksonijos hercogystė 216, 230, 231, 
232, 235, 237, 269, 270—278, 290— 
294, 327 s., 330 s., 414, 419. 

Saksų Genezė žiūr. Altsachsi- 
sche Genezis, 136, 331. 


Salerno 188, 189, 288, 417, 420, 
422, 423. 

Salerno mokykla 322, 

Saliamonas 94, 

Saliečių Įstatymas (Lex Salica) 
17. 

Salijų (Frankonų) dinastija 418. 

Sallustijus 6, 7, 330, 332. 

salutaticum 110. 

Salzburgo (Salcburgo) 
194, 195, 

Samo 80. 

San Miniato 
Monte 400. 

San Salvator 
lia 395, 

San Vitale 126, 

Sankt Gallen 127, 322, 327, 331, 
333, 392; mokykla — 134, 150. 

Sant Angelo (Andželio) 265, 
285, 413, 

Sant Apollinare in Classe 
395, 

Sačne (Son) upė 211, 252. 

Saracėnai 74, 109, 172, 182, 187—-189, 
209, 214, 219, 221, 223—226, 234 
—237, 260, 264, 282, 292, 307, 322, 
341—343, 417, 421; žiūr. Arabai. 

Saragossa 81, 82. 

Sardinija 57, 172. 

Satanailas (Satanaėl) 403, 404, 

satisfactio 3758, 


vyskupystė 


(Minjato) al 


in Scandri- 

Saucouri (Sokūr) kautynės 
881 m. 224, 331. 

Saumu: (Somiur) 257 s. 

Savoja <Savoie) 420. 

scabini (skabinai) 102. 

scabini (echėvins) 311. 

secundicerius 64. 

Scheffer - Boichorst 57. 

Schelde (šeldė Escaut) upė 
109, 181. 

scholae (bendrabučiai Romoj) 5. 

scholae (Romėnų milicijos) 51. 

scholasticus 322, 

scriniarius 51, 64. 

Sedulijus Skotas 149, 323, 

seimai 97—99, 270; žiūr. placita 
generalia, 

Seine (Sėn) 109, 182, 201. 

sekundicerijus (secundicerius) 
64. 

sellerarius 51. 

senešalas (sinescalcus) 96, 120. 

senjoras (senior, patronas) 107. 

Septimanija 31, 59, 80, 81, 107, 171, 
202. 


Serbai 195. 

Sergijus II popiežius (844—847) 
187 s. 

Sergijus III popiežius (904—911) 


263, 264, 265, 276. 

Sergijus IV popiežius (1009—1012) 
414 S. 

Sergijus sekundicerijus, Christo- 
foro sūnus, 62, 63, 65, 66, 67. 

servai 124, 241—243, 302 s. 

Servais (Servė) kapitularijus 
853 m. 247. 

Servatas Lupas 156. 

servi casati 113, 115, 302. 

Severianas 346. 

Sevillos (Seviljos) sinodas 138. 

Sicilija 32, 182, 188, 286, 291, 421, 
423. 

Sickel 73. 

Sidonijus Apollinaris 6. 

Siegfridas, Gorzės abatas, 393. 


Sigibertas III, Frankų (Austrasijos) 
karalius 639—656 m. 9. 

Silvestras II popiežius (999—1003), 
žiūr. Gerbertas. 

Silvestras III popiežius (1045), 426, 
427, 428. 

Silvestro šv. legenda 55—56, 84, 142. 

Simeonas Šv. scholastikas 349. 

Simonas eremita 394 s., 401. 

Simonas Magas 315. 

simonija 315, 317, 393, 394, 399, 425, 
426, 427. 2 

sinescalcus (senešalas) 95, 120. 

Sirakuzai 182, 

Sirija 403. 

Sirmiumas 195, 

skabinai žiūr. scabini, 

Skandinavija 201. 

Skotija (Škotija) 82, 201. 

skriniarijus (scriniarius) 51, 
64, 

Slavai 3, 79—81, 109, 136, 171 s., 182, 
194—196, 202 s., 230, 232, 234— 
236, 272—277, 280, 290, 294, 331, 
412, 424. 

Slavniko giminė 409, 

Slovėnai 194, 195. 

Smaragdas 150, 

societa (sočiet4) della tor- 
re 310. 

Soissons (Suasson) 38, 179. 

Soissons'o seimas 751 m. 38 s., sino- 
das — 359. 

Sokratas 7. 

Sorabai 79, 82, 194, 195, 203, 272. 

Soraktės kalnas žiūr. Monte So- 
ractė. 

sperantes 246. 

Spielleute žiūr. 
res. 

Spoleto 53, 68—70, 74, 190, 210, 
217—219, 223, 226, 236 s., 249, 

Stanislavas, Krokuvos vyskupas, 349, 
260—262, 265, 266, 281. 

Spree 272. 

Stammesrecht 100. 

Statijus 132, 347. 


joculato- 

St. Basle sinodas 991 m. 294 5. 

Steponas (Stephanus) II popiežius 
(752) 39. 

Steponas III popiežius (752—757), 
39—46, 48—50, 53 s., 58, 63 s., 
66—68, 72, 222, 248, 266. 


Steponas IV popiežius (768—772), 
61, 63—66, 

Steponas V popiežius (816—817), 
170. 


Steponas VII popiežius (896—897), 
262—264. 
Steponas Harding, cistercijiečių aba- 


tas, 349. 

Steponas katharas 401. 

Steponas Novarietis 326. 

Steponas šv. 19 s., 55. 

Steponas I šv., Vengrų karalius 
997—1038 m., 412, 419, 

Strasburgas (Strasbourg) 
109, 

Strasburgo priesaika 180, 183, 185. 

strator 51. 

Sturmas 36. 

suburbium 309, 

Sulpicijus Severas 6. 

superista 51. 

Sutri sinodas 1046 m. 428. 

Svetonijus 129. 

Sviatopolkas (Zwentibald) 195, 
230. 

Sviatoslavas, Did. Rusų kunigaikštis, 
288. 

Schlesvigomarka 272. 

svečiai (hospites) 304 s. 


Šeldė žiūr. Schelde. 

šimtininkas (centenarius) 106, 
249, 

Škotija žiūr. Skotija. 

Švabija 216, 224, 230—232, 269, 
271—274, 276—278, 291, 293 s., 
415, 419. 

Švedija 201. 


Tacitas 150, 330, 332. 
taillable et corvėable i 
merci 303. 


taille (talija) 303, 305. 

taille abonnėe 304, 

Taillefer 340, 

talija (tai11e) 303, 305. 

Tankrėdas  (Tancrėde 
Hauteville) 422, 

tarchanai avarų 80. 

Tarentas 188, 189, 

Tassilonas, Bavarijos hercogas, 38, 
59--62, 66, 76, 136, 248. 

Tatiano Evangelijų Harmonija 136. 

teisės vadovėliai 346. 

telonea 105. 

teofanija 165. 

Terencijus 326, 329, 331, 347. 

Terracina (Terračina) 71. 

Tertullianas 144, 

Thangmaras 331, 414, 

Thangmaras, Ottono I brolis, 273. 

Thebiečių legijonas 20, 

themai 260. 

Theodatas kahraras 40, 

Theodora, Bizantijos imperatorienė 
824—856 m., 196. 

Theodora Jaunė, Theofilakto duktė, 
263, 264, 284, 285. 

Theodora, Theotilakto žmona, 263. 

Theodoras II popiežius (897) 262. 

Theodoras, konsulas ir dukas, 66. 

Theodoras primicerijus 173. 

Theodoras Tarsietis,  Canterbury 
(Kenterbari) arkivyskupas, 5. 

Theodoras vyskupas 64. 

Theodosijus Didysis 83, 172. 

Theodulfas, Orlėans vyskupas, 82, 
91, 104, 126, 128, 130 s., 132. 
134, 136, 144, 


Theofanija (Theofano), Romano II 


de 


duktė Ottono II žmona, 288, 
293—295, 327, 406 s., 412, 
Theotilaktas ir jo giminė (žiūr. 


Theodora, Marozija, Alberikas) 
263—266, 283, 285, 316, 413, 415. 


Theofilas, Bizantijos 
829—842 m., 196, 


thesaurarius 06. 


imperatorius 

Theudebertas I, Frankų karalius 
534—548 m., 24, 27. 

Theuderichas Didysis 126. 

Thierry Augustin 312, 

Thietberga, Lotharo II žmona, 204, 
205, 208, 

Thietmaras Merseburgietis 281, 331. 

Thionville 78, 95. 

Thomasas, Rouen miesto kanau- 
ninkas, 338. 

Thrakija 403. 

Thiūringija 29, 30, 33, 118, 216, 
272, 274, 294, 

Ticino (Tičino) upė 237. 

Tiberis (Tiber, Tevere) 182, 
192, 219. 

Timajas (Timaeus) 160, 357. 

Titas Liviijus 7. 

Tivoli miestas 283, 413, 

Todi miestas 73, 192. 

Toledo arkivyskupystė 138, 

Tolosa žiūr. Toulouse. 


Tolosos marka 171. 
torre 310. 


Toskana 62, 69, 72, 219, 221, 260, 
266, 294, 420. 

Totonas (Toto), Toskanos dukas, 
62 s. 

Toul (Tul) miestas — 391; 
kyklos — 327, 328. 

Toulouse (Tulūz, Tolosa) 31, 
81, 202, 253. 

£ours 310. 

Tours (Tūr) miestas 12, 236, 252, 
253; mokykla — 127, 132, 134, 
350, 353; sinodas 1054 m. — 356. 

tractoria 105, 

Trastėvere 192. 

Treuga Dei (Dievo Paliaubos) 
306, 317, 427. 

Trier (Trir) 11, 205, 211, 236, 279, 
391. 

trivium 6, 323, 345, 

Troja 417. 

Troyes (Trua) sinodas 878 m. 222. 

tropai 337. 

trouvėre (truvėr) žiūr. truvėrai, 


mo- 


truvėrai 340—344, 351. 

tudunas avarų 80, 81. 

Tunisas 286. 

Turino (Torino) mokykla 175. 
Turpinas (Turpin) vyskupas 342. 
Tuscija (Tuscia) žiūr. Toskana. 
Tusculum (Tuskulumas) 413, 
Tuskulumo grafai 415, 426, 427, 


Udalrichas, Augsburgo vyskupas, 
ŽiT; 
Udalrichas, Čechų hercogas 1012— 


1034 m., 415, 

Umana 53, 

universalia, universalijos 160, 
357—359, 363, 366. 

universitas 316 s. 

Urbanas II popiežius (1087—1099) 
388. 

Urgelo vyskupystė 316. 

Utrechto miestas — 211 ir mokyk- 
la — 134, 327. 


Vaclovas I Šv, čČechų karalius 
928—935 m., 272, 275, 

Vaifaras (Vaifrė), Akvitanijos du- 
kas, 59, 

Vala 151, 172, 173, 174, 176, 177, 178. 

Valdipertas, longobardų kunigas, 63, 
64. 

Valdrada 204, 205, 208. 

Valence 211; sinodas 855 m. — 


156, 158. 
Valencienne 109, 110; susiva- 
žiavimas 853 m. — 201. 


Valentinianas I 83. 

Vallombrosa 396, 400. 

valvassorai (secundi milites) 
300, 412, 415, 421. 

Vannes 252. 

vasalai, vasalitėtas 103, 105, 115, 121, 
123, 185, 213, 234 s., 240 s., 245— 
250, 269. 


vasconai (gaskonai) 184, 
Vaskonija žiūr. Gascogne. 

Venantijus Fortunatas 7, 12, 16, 18 s., 
132, 328. 

Venecija 39, 72, 74, 108, 172, 182, 
189, 281, 287, 293, 423. 

Vengrai, Vengrija 230—232, 236— 
238, 260 s., Z65, 271—273, 276 s., 
282, 290, 307, 322, 334, 409, 411, 
424 s., 427. 

Vercelli (Verčelli) sinodas 
1050 m. 356. 

Verdun 78, 79, 180, 183, 390, 391. 

Verduno Taika 843 m, 180, 

vergeldas 24. 

Vergilijus 6, 7, 132, 328, 331, 333, 
335, 336, 337, 347. 

Veronos miestas 68, 292, 323; mar- 
ka — 268, 276; mokykla — 175; 
seimas 983 m. — 292, 

vestararius 51. 

Vestfaliečiai (saksai) 77, 79. 

viaticum 110. 

vicarius (vicaire, 
voyer) 243s., 249, 

vicedominus (vidame) 123, 
243, 314, 316. 


vicedominus 
51. 

vidamas žiūr. 
(vidame). 

Vidonas, Saint-Vandrille ir 
Saint-Vast abatas 11, 

Vidukindas 77 s. 

Vidukindas, istorininkas, 
330—331, 

Vie de Saint Alexis 338, 365. 

Viena (Wien) 102. 

Vienne 109, 218, 222, 257. 

vikarijus žiūr. vicarius. 

vikomtas (vicecomes, 
te) 244 s., 249. 

vilanai (villanus, vilain) 241, 
304—306. 

Vilhelmas, Albi vyskupas, 315. 

Vilhelmas V. Akvitanijos dukas, 253, 
256 s., 327, 420, 427. 


viguier, 


(superista) 


vicedominus 


231, 232, 


vicom- 


Vilhelmas, 
nuolyno abatas, 
399, 

Vilhelmas (Guillaume Bras- 
de-Fer) 422, 

Vilhelmas (Guillaume Lon- 
gue-Ėpėe), Normandijos du- 
kas 927—943 m., 259, | 

Vilhelmas, Mainzo arkivyskupas, 
279, 280, 290. 

Vilhelmas Oranietis žiūr. Guillau- 
me d'Orange. 

Vilhelmas Užkariautojas, Norman- 
dijos dukas ir Anglijos karalius 
1035—1066—1087 m., 252, 259, 
340, 350, 361, 393. 

villa 103, 120, 

villa (ville) 309, 

villicus 121. 

Villibrordas 10, 29, 30, 33, 36, 127, 
134, 

Visigotai 3, 6, 184. 

Vitalianas, popiežius 657—672 m., 5. 

Vita Hadeiaai il, 

Vitruvijus 126. 

Vogt 123. 

Vokietija 78, 109, 182—184, 187, 189, 
194 s., 205, 216, 219—221, 224, 
226 s., 229—233, 235—237, 242, 
251 s., 254, 269—280, 285—287, 
289—291, 293 s., 297 s., 314, 320, 
325—337, 345, 348, 391 s., 404, 
405—429, 

Volksrecht 100 s. 

Vosges 223. 

Votanas (Odinas) 17, 20, 23. 

Vulfiadas 167. 

vulgarinė lotynų kalba 16. 

Vulgata 134. 


Dijon (Dižon) vie- 
391, 392, 393, 


Wace 340. 

Walahfrid Strabo 150. 

Waltharilied 333—336. 

Wazonas, Liėge vyskupas, 394, 

Wessenburger  Catechis- 
mus 136. 

Wien (Viena) 102. 

Wik-te-Doorstede 201. 

Willigis, Mainzo arkivyskupas ir 
arkikancleris, 293 s. 319, 406— 
409, 411. 


Worms 95, 109, 180, 280. 


Zacharijas, popiežius 741—752 m., 

33 s., 38—40, 43, 63, 
Zacharijas, popiežiaus biblioteka- 
rius, 212. 


Zuiderzee 211. 

Zwentibald 
imper. Arnulfo sūnus, 
rnigijos karalius, 226. 

Zwentibald žiūr, Sviatopolkas. 


(Cventibaldas), 
Lotha- 


Žemesnioji jurisdikcija žiūr. bass e 

justice. 
žongliorai žiūr, joculato- 
res. 


190 pusl. 


193 


Pasitaisytina 


Antspausdinta 


I-ojo tomo 


2 eilutė iš apač. susirinkimas nutarė 


13 
11 


apač, 
virš. 


ir vakarų Arelato 

9. Fustel de Cuolange 
210. £. Duschesne 

II-jo tomo 

raliaus paskyrė 

šį kurį subdiakonu 
kontruoliuoti, 
socalios jo 
jo oficialų 
savo gimines, 
Jeigu Kirstaus 
baisiai pralamėjo. 
niškų bei romėniškų 
precendentus 

kunigai išsirinko 


paėmė valdymo valdžias. 
Lambert4(991—998 m.); 
694 m.), 

— 906 m.). 

ssimus et fortunatis 
Saint-Benoitt sur 
sxistens per seipsum 
užlinguotas — (Liber 
gindami, 1001 m. 


Tūri būti 


susirinkimas nutaręs 
ir vikarą Arelato 

9. Fustel de Coulange 
210. L. Duchesne 


roliaus paskyrė 

šį karį subdiakonu 
kontroliuoti 
socialios jo 

savo olicialų 

savo giminės, 

Jeigu Kristaus 
baisiai pralaimėjo. 
niškų bei romaniškų 
precedentus 


dvasininkai ir didikai išsi- 
rinko 


paėmė valdymo vadžias. 
Lambertą (891 —898 m.); 
964 m.), 

— 966 m.). 

ssimis et fortunatis 
Saint-Benoit-sur 
existens per seipsum, 
užlinguotas (Liber 
gindami 1001 m. 


